PETRE V. HANEȘ 


—0— 


ISTORIA 
LITERATURII ROMÂNEȘTI 





EDIȚIUNEA III-a. 





EDITURA AUTORULUI // BUCUREŞTI // STRADA PARIS, 54 


www.dacoromanica.ro 


DE ACELAȘ AUTOR 


1. STUDII 

1, Al. Russo (ed. Il-a). .. , . . îs Lei 40,— 
2. Un călător englez despre Români fo s scriere engle- 

zească despre Principatele Române, tradusă de 

C. Golescu), teză de doctorat, ,....,... „ 15.— 
3, Scriitorii basarabeni. : s.s...’ Kaori y 205 
4. Studii de literatură română (ed. Il-a). . . . . . . „ 60.— 
5. Studii Literare , , . . 1... ..... cc... . » 60.— 
6. Studii şi cercetări , . , ... |. . . » W1 
7. Desvoltarea limbii literare (ed. I-a) . soe n 55o 

2. EDIŢIUNI. 

1. Russo, Scrieri (sub tipar ed. Il-a). 
2. N. Bălcescu, Manualul Bunului Român. 
3. M. Kogălniceanu, Scrisori, 1834—1849, 
4. Al Mateevici, Poezii (ediţia Casei Şcoalelor). 


www.dacoromanica.ro 


ISTORIA 
LITERATURII ROMÂNEŞTI 


>» >» 


www.dacoromanica.ro 


INTRODUCERE 


Cultura românească în formă latină și slavă. — Scrieri 
cu fond românesc în limbile latinească și slavonească. 


Tradiţiunea, culturală romană, aproape stinsă în Dacia în 
vremea năvălirilor barbare, s'a păstrat în schimb la popoa- 
rele vecine nouă. La Miazăzi, dela imperiul bizantin a tre- 
cut la imperiul româno-bulgar (sfârşitul veacului al XII-lea 
şi întâia jumătate a veacului al XIII) şi de acolo la sta- 
tul bulgăresc şi la cel sârbesc (veacurile al XIII-lea și al 
XIV-lea). La Apus-Miazănoapte, tradiţiunea romană, de 
astă dată de origină apuseană, sa păstrat de Unguri și de 
Poloni, popoare do religiune catolică şi de cultură latină, 
Şi dela Miazăzi şi dela Miazănoapte, ea a trecut la noi de 
îndată ce împrejurările istorice au îngăduit o vieață paşnică. 

Limba românească eră formată din veacurile al X-lea — 
al XI-lea, totuşi n'o găsim slujind ca mijloc de cultură de- 
cât într'al XVI-lea, abiă peste 500 de ani. Probabil că sa 
scris româncște şi până atunci, și mai ales de prin vea- 
curile al XIV-lea — al XV-lea, dar s'a scris puţin, fiindcă 
Românii se slujiau de un instrument cultural mai bun, mai 
utilat, și anume de limba latină şi mai ales de cea sla- 
vonească, 

Cea dintâi venià din Ungaria şi din Polonia, unde slujiă, 
ca limbă a statului şi a culturii şi eră în special sprijinită 
de apriga propagandă religioasă a călugărilor catolici fran- 

ciscani şi dominicani. Încercările catolice de a ne atrage în 
sfera acţiunii lor religioase s'au exercitat şi aici, din pri- 
mele noastre începuturi ca popor, şi n'au încetat nici cu 
primele noastre începuturi de stat. Soţia lui Alexandru I-iu 
(1380—1364), domnul Ţării Româneşti, este catolică. Vla- 
dislav l-iu, urmaşul său (1864—1374), întemeiază în târgul 
Argeş episcopat pentru catolici. In aceeaş vreme, Latsco al 
Moldovei (1865—1373) întemeiază un episcopat la fel în 
târgul Siret. De aci încolo, oridecâteori prilejul se înfăţișă, 
catolicii își reluau încercările lor de prozelitism. Până şi în 
veacul al XVI-lea, sub Petru Schiopul, asemenea încercări 
se resimt. Catolicismul aduceă cu el şi limba latină, care 
deși nu eră absolut obligatorie în cultul catolic, eră totuși 
preferată altor limbi, oridecâteori se putea. Odată cu bise- 
rica, venià firește şi cultura ; şi se aduceau scriitori (diaci, 
copiști) cunoscători de latineşte din Ardeal şi din Polonia. 

Cea de a doua limbă, cea slavonească, ne-a venit dela, 
Miazăzi. Mai ales când Turcii, înaintând până la Dunăre, 
desființară în veacul al XIV-lea, statul sârbesc, o mulţime de 
cărturari de acolo trecură la noi, mai ales în Ţara-Româ- 
nească, și duseră mai departe, pe pământul nostru şi cu 
ajutoarele noastre materiale, cultura dela Sudul Dunării, 
cultură de tradiţie latină răsăriteană în formă slavonească. 
Adaptată împrejurărilor dela noi, făcută cu oameni dela 
noi, ea devine cultură românească. 

Locurile de pregătire şi de manifestare sunt mănăstirile. 
Odată cu ele, apare şi cultura, noastră, odată cu Vodița, cu 
Tismana, cu Cozia, cu Cotmeana, cu Dealu, cu Sriagovul, 
toate din veacurile al XIV-lea și al XV-lea. Curentul început 
în Țara Românească trece repede în Moldova, unde apar, şi 
mai mari şi mai bine înzestrate, Mănăstirea Neamţului a lui 
Petru al Muşatei; Bistrița lui Alexandru cel Bun. Putna lui 
Ştefan cel Mare, Pobrata lui Petru Rareș, Slatina lui Al. 
Lăpuşneanu, toate din veacurile al XIV-lea — XVI-lea, 

Mănăstirile erau şi instituţii culturale, nu numai religi- 
oase. Câtă cultură, câtă literatură, câtă artă se iviau atunci, 

în mănăstiri se iviau. Acolo se învăţă citirea şi scrierea, 
caligrafia, copierea, legatul cărţilor, pictura religioasă, 
sculptura în lemn sau în argint, muzica, religioasă. Cei cari 
executau erau călugării, cei pentru cari se execută erau tot 
călugării, precum şi boierii şi voevozii. 

Reprezentanţii de seamă ai acestei culturi au fost la în- 
ceput streini dela Sudul Dunării, ca, Nicodim, întemeietorul 
Vodiţei, ca Grigore Ţamblac, despre care a rămas amin- 
tirea unor frumoase predici rostite la Suceava. Aceştia vor- 
biau şi scriau slavoneşte. Când sub influenţa lor s'au format 
și elemente româneşti, acestea, tot slavoneşte au vorbit și 
au scris. Pe vremea lui Ştefan cel Mare, mitropolitul Teoc- 
tist a fost aprig sprijinitor al slavonismului, care îmbrăcă 
simţiri creștine și româneşti. Sub Neagoe Basarab, în aceă 
epocă atât de îndrăgostită de artă şi de frumos, care a pro- 
dus Mănăstirea Argeșului, se scrià slavoneşte, ca acele «In- 
văţături ale lui Neagoe către fiul său Teodosie», imitata 
din opere bizantine şi adaptate cu succes împrejurărilor dela, 
noi. Se scriă şi grecește, cum e «Vieaţa patriarhului Nifon» 
de Gavriil protul (adică primul egumen), dar despre lucruri: 
româneşti şi într'o atmosferă vădit românească. 

' Tot în mănăstiri se păstrau în slavonește, în limba bise-: 
vicii, pomelnicele ctitorilor, adică ale întemeietorilor, ca după 
ele să se facă pomenirea la. slujba religioasă. Cu vremea, 
câte un călugăr mai priceput adăugă și alte însemnări 
despre mănăstire şi despre domni, despre vreo vizită a dom- 
nilor la mănăstiri, despre dresul acestora, la, anul cutare, 
despre vreun cutremur, căderi de stele, etc. Şi astfel din ce 
în ce însemnările se măriau şi luau forma unor povestiri 
sau a unor «letopiseţe», cari pe slavoneşte însemnează «po- 
vestiri anuale», în românește cu alt termen «cronici». Inte- 
1esant este că însemnările se mutau din mănăstire în mă- 
năstire, după cine eră domn. Sau ţinut, poate, la mănăsti- 
rea Neamţ câtă vreme a domnit Petru al Muşatei. De acolo 
au trecut la Bistriţa, cât a domnit Alexandru cel Bun şi 
urmaşii săi. Letopiseţul povesteşte deci faptele mai însem- 
nate dela, întemeierea Moldovei până după Alexandru cel 

Bun şi poartă numele de «Letopiseţul dela Bistriţa». Sub 
Ştefan cel Mare se continuă la Putna şi cuprinde pe cel 
dela Bistriţa, îndreptat ici-colo şi întregit cu povestirea de 
fapta din istoria lui Ştefan cel Mare şi a urmaşilor săi, 
Bogdan și Ştefăniţă (sec. XVI). Se continuă apoi sub Petru 
Rareş la Pobrata (până la anul 1541) şi sub Al. Lăpuş- 
neanu la Slatina (până la anul 1553). 

Cine anume sunt autorii celor două dintâi nu ştim. Ştim 
Însă că autorul celui de al III-lea, dela Pobrata,. este un 
călugăr Macarie ; şi al celui dela Slatina, călugărul Eftimie. 
Din punct de vedere literar, mai însemnat este al lui 
Macarie, fiindcă e scris cu oarecari preocupări de stil. Ma- 
carie se formase la mănăstirea Neamţ, unde tradiţia cultu- 
rală eră puternică, . 

Aceste letopisețe au pregătit începutul istoriografiei în ro- 
mâneşte, Adevărul istoric în ele este adesea modificat după 
interesele speciale ale mănăstirii respective. La fiecare mă- 
năstire se notă firește cu mai multă atenţie ceeace o priviă 
pe ea, și pe domnul, ctitorul ei. Când se continuă apoi leto- 
piseţul în altă mănăstire, se reduceă partea de laudă a mă- 
năstirii şi a domnului precedent. Aşă s'a întâmplat, de pildă, 
tonfuziunea cu întemeietorul Principatului Munteniei. In 
tradiţiunea, populară, acesta eră un Negru-Vodă. Ctitorul 
mănăstirii Tismana eră Radu I-iu. Pomelnicul acestei mă- 
năstiri îl pune în fruntea domnilor Munteniei şi-l dă drept 
întemeietor al ţării, sub numele de Radu Negru. 

Letopiseţele slavoneşti moldovene merg astfel dela 1359 
(întemeierea Moldovei) până în vremea lui Petru Schiopul 
a doua domnie (1582—1591). Ele s'au cunoscut de cei dintâi 
cronicari în limba românească sub numele de sletopiseţul 
moldovenesc», fiindcă povestiau lucruri moldoveneşti. Copiat 
din mână în mână, acest letopiseţ ajunsese şi în Muntenia, 
unde cronicarul Moxalie (sec. XVII-lea) îl întrebuinţează. 

Pentru cunoscătorii de latineşte s'a dat şi o redacţiune la- 
tinească a «letopiseţului moldovenesc», deoarece cronicarii 
cei dintâi vorbesc şi de «letopiseţul cel latinesc». Redac- 
iunea aceasta n'o cunoaştem. 

CAP. I 





Origina limbii literare. — Epoca de pregătire 
a literaturii, 


Din veacul al XVI-lea au ajuns la noi scrisori, acte şi 
cărți românești, scrise toate cu alfabetul slavonesc, zis şi 
cirilic, alfabet întrebuințat de Români până în timpul lui 
Alexandru Ioan I-iu Cuza (1859-1866), când s'a introdus în 
mod oficial alfabetul latinesc. Cea mai veche urmă de limbă 
românească este o scrisoarea unui boier sau negustor Neacşu 
din Câmpulung (Muntenia) şi poartă data 1521. Cărţile din 
veacul al XVI-lea sunt unele manuscripte, alte tipărite. Cele 
manuscripte se cunosc sub numele de «Codicele Voroneţian», 
«Psaltirea Scheiană», «Psaltirea voroneţianăy, «Psaltirea 
Hurmuzachi». Cele tipărite sunt «Catehismul luteran» 
(1544), «Tipăriturile lui Coresi» şi «Palia dela Orăştie». 
Cărţile au toate cuprins religios şi sunt traduceri: Catehis- 
mul din nemţește, Tipăriturile lui Coresi din slavoneşte şi 
Palia din ungureşte și latineşte. Tot din ungurește e tradus 
şi Molitvenicul adăugat la una din tipăriturile lui Coresi 
şi anume la Tâlcul evangheliilor (cel dintâiu). Codicele Vo- 
roneţian cuprinde faptele apostolilor. Psaltirile cuprind 
psalmii lui David. Tipăriturile lui Coresi sunt 6 la număr 
și cuprind : cea dintâi, evanghelia ; a, doua, faptele aposto- 
lilor, a treia, tâlcul evangheliilor sau cazania (sau evan- 
ghelia cu învăţătură sau evanghelia învăţătoare); a patra 
şi a cincia, psaltirea; a şasea iarăş tâlcul. Palia dela Orăştie 
cuprinde vechiul testament şi se numește astfel după oraşul 
unde a fost tipărită. 

Cărţile manuscripte n'au dată. Au fost însă scrise în vea- 
cul al XVI-lea, după niște originale din veacul al XV-lea, 
cari n'au ajuns la noi. In veacul al XV-lea, sau poate chiar 
într'al XIV-lea, s'au tradus în româneşte toate cărţile fun- 
damentale ale bisericii creștine: evanghelia, faptele apostoli- 
lor, tâlcul evangheliei şi psaliirea. Până la noi au ajuns doar 
faptele în «Codicele Voroneţian» şi psaltirea în cele trei 
psaltiri amintite mai sus. Evanghelia şi tâlcul evanghelii- 
lor s'au pierdut. Din punct de vedere linguistic toate se ca- 
racterizau prin prezenţa rotacismului, a transformării lui 
n intervocalic în r («bire» în loc de «bine»), fie că s'au tra- 
dus într'o regiune unde se obişnuiă această particularitate, 
fie că s'au tradus într'o vreme când peste tot la Nordul 
Dunării s'ar fi vorbit cu rotacism. S'a susţinut de asemenea 
că după alte particularităţi linguistice ale lor s'ar putea 
ca traducătorii să fi fost Saşi. 

In veacul al XVI-lea, acele cărţi se cunoşteau toate; după 
ele şi-a, făcut Coresi tipăriturile sale între 1561 si 1581, în- 
lăturând însă rotacismul şi lăsându-se influenţat de graiul 
pe care-l vorbiă el, cel din regiunea Târgoviștei şi a Bra- 
şovului. 

Tot din epoca lui Coresi este și Palia dela Orăștie. A 
apărut în 1582. 

Imprejurările în cari limba românească a ajuns să fie 
întrebuințată în scris, sau explicat în patru feluri: 

1. Datorim acest fapt propagandei catolice. Ca, să atragă 
pe Români, catolicii ar fi pus să se tradură în românește 
cărţile sfinte încă din veacul al XIV-lea. Copii depe acestea 
ar fi deci «Codicele Voroneţian: şi cele trei psaltiri ma- 
nuscripte citate mai sus. 

2. Husitismului din Boemia datorim traducerea în româ- 
nește a, celor dintâi cărți. Husitismul s'a întins din Boemia 
în Silesia, în Moravia și în ţinuturile vecine, ca Maramu- 
1eșul și Bucovina. Husitismul cereà întrebuinţarea obliga- 
torie în biserică a, limbii fiecărui popor. De aci nevoia ca 
Românii husiţi să-şi traducă în româneşte cărţile sfinte. 

Husitismul apărând în veacul al XV-lea, tot atunci s'au 
tradus deci și Codicele Voroneţian şi Psaltirile. 


3. Luteranismul a provocat cele dintâi traduceri româ- 
nești. Luteranismul, cu acelaș principiu al întrebuințării 
în biserică a limbii proprii, s'a întins la Sașii din Ardeal în 
veacul al XVI-lea. Ca să atragă pe Români la, luteranism 
pe de o parte, şi cu scop comercial pe de alta, Saşii au pus 
să se traducă în româneşte cărţile sfinte şi le-au tipărit, 
având tipografie la îndemână. Au găsit în Braşov pe dia- 
conul Coresi, refugiat din Târgovişte pe vremea lui Mircea 
Ciobanul (1545—1553 şi 1557—1559) şi cu el au făcut cele 
G tipărituri despre cari sa vorbit mai sus. După această 
teorie, cărţile manuscripte (Codicele Voroneţian și Psalti- 
rile) sunt câpii după tipăriturile lui Coresi şi nu originalele 
lor, căpii făcute într'o regiune cu rotacism, 

4. Limba românească s'ar fi impus dela sine în cărți şi 
acte, ca o trebuinţă a populaţiunii. Pe măsură ce s'a simţit 
mai multă, nevoie de acte şi de cărţi, a fost firesc să se re- 
curgă la limba înţeleasă de cei mulți, deci la limba lor 
vorbită, la cea, românească, de oarece limbile latinească şi 
slavonească le înțelegeau numai cei învăţaţi, cei puţini. 

Interesant este că atât limba, actelor cât și a cărților din 
veacul ul XVI-lea se aseamănă foarte mult, deşi limba vor- 
bită nu erà la fel în Ardea], Moldova, şi Țara-Românească. 
Limba românească cuprinde trei dialecte: «istro-român», 
vorbit de câtevă mii de Români în peninsula Istria din 
Marea Adriatică; «macedo-român», vorbit aproape de un 
milion de Români, răspândiţi prin Jugoslavia, Bulgaria și 
Grecia; şi «daco-român», vorbit de Românii dela Nordul 
Dunării (Ţara-Românească, Dobrogea, Moldova, Basarabia, 
Bucovina, Maramureşul, Ardealul, Crişana şi Banatul). 
Limba scrisă a apărut întâi în. dialectul daco-român, Acest 
dialect cuprinde și el două mari grupuri: de o parte, graiul 
bănăţean, parte din cel ardelean şi cel oltean, iar restul dẹ- 
altă parte. Primul grup păstrează labialele (b, p, f...) neal- 
terate şi pronunţă de pildă «bine», «piatră», «fier», etc. : 

celălalt grup alterează labialele şi pronunţă de pildă „ghine', 
«chiatră>, chier», etc. Al doilea grup seamănă în această, 
privinţă cu dialectul macedo-român, fiindcă Românii cari 
îl vorbesc ar fi venit dela Sudul Dunării. Primul grup e for- 
mat din Români cari dela, colonizare au trăit mereu la 
Nordul Dunării. 

Limba scrisă din veacul al XVI-lea are ca punct de plecare 
limba primului grup, adică păstrează labialele nealterate 
(«bine», «piatră», «fier» etc.). Ea este şi punctul de plecare al 
limbii noastre literare prin tipăriturile lui Coresi. Cărţile re- 
digioase ale acestuia, fiind singurele tipărite în veacul al 
XVI-lea, s'au răspândit pretutindeni: şi în Ardeal, şi în Țara- 
Românească, şi în Moldova, atât prin casele celor doritori 
de a citi cărţile sfinte, cât şi prin mănăstiri şi biserici. Pe 
aceste cărţi prin urmare au citit întâia oară româneşte stră- 
moșii noștri, pe ele au învăţat puţinii din vremea aceea cari 
scriau în limba noastră. Atunci cași astăzi. Cine voiă să în- 
yeţe să scrie, învăţă din cărţi și învăţă limba de acolo, chiar 
dacă se deosebiă de aceea pe care o vorbiă el. Noi nu scriem 
întocmai cum vorbim, ci cum am învăţat din cărți, Tradi- 
țiunea aceasta s'a păstrat şi mai departe. In Basarabia 
se opreşte pătrunderea cărţilor religioase ardelene abiă în 
1813, după ce Ruşii ajung în stăpânirea acelui ţinut, 

Am văzut mai sus că dialectul daco-român cuprinde două 
mari grupuri: grupul cu labialele păstrate și grupul cu la- 
hialele alterate. Aceste grupuri, la rândul lor, cuprind mai 
multe graiuri: graiul bănăţean, ardelean, maramureșan, mol- 
dovean, muntean. Bănăţenii nu vorbesc întocmai ca Moldo- 
dovenii, nici Ardelenii ca Muntenii. Tot astfel eră și în vremea 
tipăriturilor lui Coresi: nu toţi Românii vorbiau la fel. Când 
scriau însă, deosebirea nu mai eră atât de mare, fiindcă 
aveau ca punct de plecare acelaş chip de a scrie, şi anume 
pe al tipăriturilor lui Coresi. Asà încât limba scrisă apare 
dela început unitară, pe când limba vorbită se deosebiă 
după diferitele provincii cari alcătuiau ţinutul ocupat de 
neamul românesc. 

CAP. II 
Literatura populară. 


Pe la 1840, un grup de tineri scriitori își arată nemulţu- 
mirea faţă de literatura vremii, învinuind--o în deosebi de 
imitaţiune: Ei ar îi voit-o românească în fond și în formă. 
Ca model au oferit literatura. produsă de poporul însuşi, acele 
cântece cari înveselesc și înfrumusețează, vieaţa grea a mun- 
citorilor de pământ. Parte din acei scriitori, Al. Russo, V. 
Alecsandri, M. Kogălniceanu, învăţaseră în streinătate pe la 
începutul secolului al XIX-lea, când în Franţa, Germania, El- 
veţia, Anglia se întăriă un curent de adâncă simpatie pentru 
literatura poporului, curent început încă din cele din urmă 
decenii ale veacului al XVIII-lea. Sub influenţa acestui cu- 
rent s'au interesat de literatura poporului și scriitori cari nu 
trecuseră hotarele ţării lor, cum a fost C. Negruzzi. Chiar et 
scrie cel dintâiu studiu românesc despre cântecele sau lite- 
ratura poporului. Studiul s'a tipărit în revista «Dacia Li- 
terară» din 1840, sub titlul de «Cântecele populare ale Mol- 
dovei» şi este inspirat din articolul «Musique et chants 
populaires de l'Italie» al lui J. Mainzer, apărut în «Revue 
des deux Mondes» (15 Fevruarie 1834). Sufletul nou- 
lui curent de interes pentru literatura poporului eră Al. 
Russo. El însuflețeşte şi pe V. Alecsandri şi pornese 
amândoi prin munţii Sucevei şi ai Neamţului şi Alec- 
sandri începe să publice în revista «Propăşirea» din 1848 
cele dintâi cântece. In 1852 şi 1853, ele apar în două 
mici volume sub titlul de «Balade» şi produc mare răsunet. 
Sunt în curând traduse în franţuzește, englezeşte şi nem- 
țeşte. Acum se consacră termenul de '«poezie populară» şi 
se face prima grupare a poeziilor în «cântece bătrâneşti» 
sau «balade», «doine» şi «hore». Prin cele dintâi se înțeleg 
în genere cântecele vitejeşti; prin cele de al doilea, cântecele 

de dor (vesele ori triste); prin cele de al treilea, cântecele 
ușoare, glumeţe. După moartea lui Russo, Alecsandri pu- 
blică în 1868 un articol al prictenului său, cu titlul « Poezia 
poporală». Articolul fusese desigur scris înaintea ediţiei din 
1852 a lui Alecsandri şi grupează poeziile populare în «cân- 
tece bătrâneşti», «cântece de frunză», «doine» şi «hore». 
Epoca aceasta de admiraţiune fără margini a poeziei popu- 
lare îşi găseşte expresiunea într'a doua ediţiune a poeziilor 
populare culese de Alecsandri, cea din 1866, mult mai com- 
pletă decât cea din 1852—1853. Poartă titlul «Poezii popu- 
lare ale Românilor». 

Prin Alecsandri şi prin prozatorul Al. Odobescu, admira- 
iunea pentru poezia populară s'a continuat în jumătatea a 
II-a a secolului al XIX-lea. Odobescu a încercat şi cercetări 
în direcţiunea aceasta, mai ales cu privire la origina şi la 
legăturile cu poezia populară a vecinilor noștri. Astfel de 
cercetări au luat caracterul de studii la istoricul și filologul 
B. P. Hasdeu, care a întemeiat o adevărată școală, repre- 
zentată prin Odobescu, Petre Ispirescu, Fundescu, Teodo- 
rescu Gh. Dem., Lazăr Şeineanu etc. Şcoala aceasta a lărgit 
mult cadrul de până atunci, interesându-se și de proza 
populară (basmele, snoavele, proverbele, ghicitorile, etc.) și 
adăugând la poezia populară şi colindele, oraţiile de nuntă, 
bocetele, descântecele. S'a mers şi mai departe. Sa dat 
atenţiune și scrierilor «iubite» de popor şi s'a făcut din ele 
o categorie nouă a literaturii populare, cu denumirea de 
«poporană>, sau literatură populară «scrisă», sau «cărți 
poporane», în opoziţiune cu cea produsă chiar de popor, 
căreia i s'a zis literatură populară «nescrisă» sau numai 
«literatură populară». 

Şcoala lui Hasdeu îşi găseşte expresiunea concepţiei sale 
despre literatura populară în studiile lui Hasdeu însuși din 
«Cuvinte din Bătrâni», în « Basmele române» de Lazăr Şei- 
neanu, în colecţia de basme («Legendele Românilor») a lui 
P. Ispirescu şi în marea, colecţiune de poezii populare a lui 
Teodorescu Gh. Dem. (1885). Acesta admite gruparea poezii- 
lor populare după vârsta, celor ce le zic, ori le cântă: I. Poezii 

ale copilăriei, juneţei și adolescenţei: 1. moș-ajunul; 2. colin- 
dele; 3. steaua şi vicleimul; 4. vasilca,; 5. pluguşorul; 6. sor- 
cova ; 7. oraţiile de nuntă; 8. rugăciunile; 9. lăzărelul; 
10. paparudele şi caloianul ; 11. ghicitorile, întrebările, pro- 
blemele numerice; 12. glumele; 13. cântecele de lume. II. 
Poezii ale maturității şi bătrâneţii : 1, descântecele; 2. ver- 
surile din basme; 3. cântecele vechi. 

Literatura populară nescrisă s'a născut, în parte, odată 
cu limba românească, De pildă basmele, cu elemente moște- 
nite dela Traci, Romani și Slavi. Celorlalte categorii nu le 
putem statornici vechimea, afară doar când vorbesc de per- 
sonaje ori de fapte istorice, Atunci le dăm data epocei res- 
pective. Cântecele haiduceşti de pildă (o subdiviziune a «cân- 
tecelor vechi» sau «bătrâneşti») sunt din veacul al XVIII-lea, 
Literatura populară nescrisă întrece în frumuseți pe cea! 
scrisă, în deosebi basmele, baladele sau cântecele bătrâneşti, 
cu idealizarea eroismului, a iubirii de natură, a luptei drepte, 
a mândriei, a dispreţului de moarte, a cavalerismului, a jert- 
fei («Toma Alimoş», «Mihu copilul», «Dolca», «Mioriţa», 
«Mănăstirea Argeşului» etc.); în deosebi cântecele de dor, 
cu naivitatea, cu simplitatea şi frăgezimea! lor. 

Literatura populară, scrisă sau cărţile populare — terme- 
nul «poporan» n'a prins — însemnează,;: 1. «Alixăndria» sau 
povestea lui «Alexandru Macedon», regele vestit al Macedo- 
nenilor; 2. «Varlaam şi Ioasaf», o apologie a creştinismului; 
3. «Istoria, Sindipii filozofului; 4. « Halimaua» sau «O mie 
și una din nopți»; 5. Archir şi Anadam; 6. «Minunile Sf. 
Sisoe sau Sisinie; 9. «Gromovnicul», prevederea întâmplă- 
rilor vieții după tunete și fulgere; 10. «Trepetniculy, pre- 
vederea după bătăile ochilor, etc.; 11. «Zodiile»; 12. «Căr- 
tile de vise»; 13. «Infricoșătoarele cele 24 de vami ale väz- 
duhului»; 14. «Isopiay» sau fabulele lui Esop, etc. etc., Aceste 
cărți au venit din Orient dela Arabi, Bizantini și Slavi, prin 
redacţiuni slavoneşti. In mare parte au caracter religios ori 
moralizator. Puţine, ca Halimaua, Archir şi Anadam, sunt 
scrise numai pentru nevoia de frumos a sufletului omenesc. 

CAP. III 


Inceputurile literaturii culte, — Epoca lui Matei 
Basarab și V. Lupu. 


1. — PRIVIRE GENERALA 


Literatura cultă a unui popor începe odată cu apariţiunea 
limbii lui literare şi odată cu aparițiunea scrierilor originale, 
Intâia condiţiune se împlineşte la noi în veacul al XVII-lea, 
cincizeci-șaizeci de ani dela tipărirea operelor lui Coresi. 

A doua condiţiune, apariţiunea de scrieri originale, se îm- 
plinește tot în veacul al XVII-lea, în epoca culturală a lui 
Matei Basarab şi Vasile Lupu. Sub aceşti voevozi, Țara-Ro- 
mânească și Moldova căpătaseră, din punct de vedere bise- 
ricesc, o însemnătate deosebită. Şi iată împrejurările. Bise- 
rica, creştină ortodoxă eră sprijinită de imperiul bizantin. 
Prin căderea Constantinopolului sub Turci, la jumătatea 
veacului al XV-lea, ortodoxismul rămăsese fără, sprijin; și 
marii lui reprezentanţi, patriarhii din Constantinopol, Ieru- 
salim, Alexandria, Antiohia vedeau sărăcită și primejduită 
biserica. S'au adresat deci la principii creştini mai bogaţi și 
mai cu autoritate. In tot Orientul nu erau atunci alţii decât 
voevozii noștri, fiindcă regii Poloniei erau catolici, Rusia 
încă nu se ridicase, iar Serbia şi Bulgaria nu mai existau. 
Moldova şi Țara-Românească erau numai tributare Turci- 
lor. Aici rămăsese nădejdea ortodoxismului. Incă înainte de 
căderea Constantinopolului, dar mai ales după aceea, călu- 
gării greci se îndreptară spre ţările noastre, unde găsiau 
voevozi şi bojeri bogaţi, darnici şi ospitalieri. Şi nu veniauw 

numai simpli călugări, ci chiar patriarhi. Aceștia şedeau ani 
dearândul la noi, devenind oarecum capii bisericii muntene 
ori moldovene, deasupra mitropoliţilor. Şi numai după ce 
se îmbogăţiau cu daruri în odoare, vestminte, bani şi moşii 
pentru bisericile din Răsărit, numai atunci plecau. In schimb 
ne lăsau şi ei cevă, ne lăsau o parte din strălucita cultură, 
bizantină şi îndemnul de a citi, scrie, tipări și dea face şcoli. 

Cultura bizantină venită la noi eră cu deosebire religioasă, 
fiindcă oamenii bisericii o aduseseră. Cultura profană bizan- 
tină, după căderea Bizanțului, nu s'a refugiat aici, ci în Ita- 
lia, unde puteă fi mai bine înţeleasă. Deaceea şi la noi cul- 
tura din epoca, lui Matei Basarab şi Vasile Lupu tot religioasă. 
a fost în mare parte. Atât voevozii, cât şi cei dimprejurul lor, 
o sprijiniau Qin răsputeri. In Țara-Românească, în epoca 
aceasta, sprijinitorii cei mai aprigi erau Doamna, Elena, 
soția lui Matei Basarab, şi fratele său, Udrişte Năsturel. Cel 
dintâiu semn al dragostei de cultură religioasă, atât dincoace 
de Milcov, cât şi dincolo, eră tipărirea de cărţi religioase și 
împrăștierea, lor la toate bisericile şi mănăstirile nu numai 
dela noi, dar şi de peste hotare. Mai ales Vasile Lupu, îm- 
pins şi de mândria lui deosebită, trimiteă cărţi până la 
Antiohia şi Ierusalim şi-i plăcea să se considere ca urmaş 
al împăraţilor din Bizanţ, în rolul lui de ocrotitor al orto- 
doxismului. In Mai 1639 el asistă la sfințirea frumoasei 
Mânăstiri a Trei-lerarhilor, ridicată cu cheltuiala lui. Aduse 
din Orient şi moaştele Sf. Paraschive. Ele veniră însoţite de 
trei mitropoliți greci; şi domnul însuşi, cu boierii, cu toți 
episcopii şi egumenii le ieşiră în întâmpinare. Ca stareţ al 
mănăstirii, V. Lupu aduse pe Sofronie Pociaţchi, directorul 
şcoalei dela Chiev. După câtvă timp veni în locul lui un 
stareţ grec. 

Cultura aceasta, sprijinită cu atâta râvnă şi cheltuială de 
voevozii şi boierii veacului al XVI-lea, eră în primul rând 
grecească. Operele produse de ea au desvoliat o serioasă 
preocupare de ale culturii în genere şi prin aceasta au provo- 
cat interes și pentru cultura românească. Ca să apară serii- 

tori, trebue ca oamenii să arate interes pentru literatură, s'o 
citească. Trebue să existe tipografii. Trebue să existe modèle. 
Şi această condiţie s'a împlinit în epoca lui Matei Basarab şi 
Vasile Lupu, din cauza strânsului contact ce se realizase 
atunci între oamenii de cultură de aici şi cei din Răsăritul 
ortodox. 

Ca reprezentante ale ortodoxismului şi ca apărătoare als 
lui, ţările noastre trebuiau să ducă mai departe literatura 
cultivată până atunci în scopul acesta la Sudul Dunării, 
trebuiau deci să tipărească în slavoneşte şi în grecește, mai 
târziu chiar în limbile arabă şi georgiană, opere religioase, 
atât pe cele necesare slujbei bisericeşti, cât şi pe cele de 
propagandă. Şi aşă au făcut. Sunt numeroase cărțile sla- 
voneşti şi greceşti tipărite în epoca lui Matei Basarab şi a 
lui Vasile Lupu în ţările noastre. 

Ortodoxismul nu eră însă primejduit numai la Sudul Du- 
nării de Turci, ci şi în Ardeal, în Polonia, în Rusia polonă şi 
chiar în ţările noastre. Primejdia eră mare, fiindcă încer- 
cările de catolicizare, luteranizare şi calvinizare aveau spri- 
jin înalt. In Ardeal, Saşii sprijiniau luteranismul. Principii 
Ardealului sprijiniau calvinismul, regii Poloniei sprijiniau 
catolicismul, Pentru apărarea ortodoxismului au luptat 
trei centre: Chievul, Iaşii şi Târgoviştea : Petru Movilă, 
Vasile Lupu şi Matei Basarab. 

Petru Movilă (1596—1646) a fost fiul lui Simeon Movilă, 
domnul Moldovei, şi şi-a trăit copilăria în Moldova, învățând 
cu profesori aduși din Polonia. După aceea și-a urmat învă- 
țăturile la Lemberg. Fratele său, Gavriil Movilă, a ajuns 
domnul Țării-Româneşti (1613-1620) şi atunci Petru (în 
aceà vreme se chemă Pătraşcu, numele Petru luându-l 
mai târziu în călugărie) a stat lângă el, cunoscând astfel 
şi Țara-Românească. Imprejurările politice devenind apoi 
nefavorabile familiei sale, se retrase în Polonia, iar după 
câtvă, timp se călugări la Chiev. Fiind învățat şi poliglot 
(ştiă latineşte, elinește, slavonește, polonește, ruseşte, gre- 

ceşte și românește), ajunse repede la treapta de mitropolit 
în 1629, numai după doi ani dela călugărie. 

Cunoscând primejdiile la cari eră expus ortodoxismul 
din partea Iezuiţilor în Rusia Polonă şi în Polonia, iar 
din partea principilor calvini în Ardeal, a început îndată 
lupta de apărare. A întemeiat la Chiev şcoală pentru for- 
marea preoţilor ortodocși, şcoală ajunsă vestita Academie 
teologică, în care atâţia Moldovem au învățat şi care târziu 
de tot, după ce Basarabia fu smulsă dela Moldova, deveni 
centrul naţionalist al Moldovenilor dintre Prut şi Nistru. 
'A organizat din nou tipografia existentă acolo, punând-o 
în măsură să tipărească operele necesare luptei pe care 
o pregătiă. A stabilit legături cu voevozii români, rămași 
singurii protectori oficiali ai ortodoxismului, cu V. Lupu 
şi Matei Basarab, dându-le literă şi lucrători ca să înte- 
meeze şi ei tipografii. Astiel s'au ivit tipografiile dela Târ- 
govişte şi dela Iaşi dela Trei-lerarhi. Astfel a ieşit şcoala, 
dela Trei-Ierarhi. A izbutit chiar să adune sinod cu dele- 
gali din Rusia, din Constantinopol şi, fireşte, din Iaşi, 
pentru a organiză mai bine lupta şi a stabili cu sprijinul 
lor punctele cardinale ale ortodoxismului, Ca urmare a 
acestui Sinod, P. Movilă tipări în ruseşte un catehism. 
Acesta a fost desvoltat de Meletie Sirigul, mitropolit grec 
stabilit în Moldova ca episcop de Brăila. Mai târziu, la 
sfârşitul veacului al XVII-lea, acest catehism se tipări în 
româneşte în Muntenia, sub numele de «Pravoslavnica Măr- 
turicire». Celelalte scrieri ale lui, destul de numeroase, sunt 
slavoneşti. Totuşi şi scrierile românești, cum vom vedeă, s'au 
înmulţit pe urma influenţei lui Movilă, fiindcă dela el au 
venit îndemn, modèle şi tipografie. 

Altă personalitate literară de seamă a epocei, Udrişte Năs- 
turel, a trăit la curtea lui Matei Basarab. Erà frate cu soţia 
acestuia, Doamna Elena. A sprijinit cultura, vremii în formă 
slavonească. Apărând ortodoxismul, el înțelegeă să-i apere și 
formele lui vechi, cea slavonească și cea grecească, dar mai 
mult pe cea dintâi. Erà învăţat și poliglot, caşi Petru Movilă. 
In solii la curţi streine, el se duceă din partea Domnu- 

lui. Astfel trată pacea dintre Ţara-Românească şi Moldova 
discutând cu Mitropolitul Varlam, venit la Târgovişte din 
Moldova. Acela reprezentă pe V. Lupu, el pe Matei Basarab. 
Când papa Urban al VIII-lea trimite delegat la Matei Ba- 
sarab în chestiunea răspândirii catolicismului în Ţara-Ro- 
mânească, cel care discută fu tot Udrişte Năsturel. Cunoşteă 
bine limba latină. A tradus din latineşte în slavoneşte «Imi- 
taţia lui Hristos» (1647). Tot el s'a dus la Viena la împăratul 
Austriei şi în Ardeal la Rákóczy şi la Belgrad în Serbia. Să 
adăugăm că eră cel mai învățat om al epocei, un șef intelec- 
tual, care scriă altora prefețe, care dedeă sfaturi şi îndru- 
mări. El scrie, de pildă, prefața Cazaniei dela 1642, zisă dela 
Govora. Când un astfel de om sprijiniă cultura românească 
în formă slavă, fără îndoială că cealaltă în formă româ- 
pească nu se putea desvoltă uşor. 

Totuși începutul literaturii româneşti coincide cu epoca lui 
Matei Basarab şi V. Lupu. fiindcă în epoca lor scrierile ro- 
mâneşti s'au înmulţit şi au manifestat originalitate și gust 
literar. Udrişte Năsturel însuşi traduce din slavonește cu- 
noscuta apologie a creștinismului «Varlaam şi Joasaf», scrisă 
în elinește prin veacul al VIII-lea. N’o tipăreşte, fiindcă 
tiparul abiă biruiă cărţile socotite mai de preţ, cele necesare 
slujbei și propagandei religioase, dar în manuscript cartea 
se răspândiă în deajuns, fiindcă plăceă, prin cuprinsul ei, 
mai mult decât celelalte, şi meşteri copişti se găsiau destui 
s'o prescrie pentru oricine puteă să plătească. Poate tot el 
este autorul unei cronici a domniei lui Matei Basarab. A- 
ceasta dovedeşte că gustul de a citi în româneşte se desvol- 
tase mult şi el înlesniă apariţiunea scrierilor în limbă ro- 
mânească. 

Într'ajutor a mai venit și împrejurarea că în Ardeal cal- 
vinii tipăriau cărţile în românește, fie cu alfabet latin, fie 
mai des cu alfabet slav, ca mai obișnuit la Români. Calvinii, 
urmărind atragerea Românilor de partea lor, socotiau că 
mai uşor vor izbuti dacă vor întrebuinţă limba românească. 
Ca o contra-propagandă, din Moldova şi din Țara-Româ- 

nească s'a răspuns în acelaş fel. In prefața Pravilei dela 
1642 (dela Govora) se spune : «Socotit-am că mai toate lim- 
bile au carte pre limba lor», întocmai cum ziseseră Luteranii 
în veacul al XVI-lea, în tipăriturile.lui Coresi, şi Calvinii 
într'al XVII-lea. Ortodocşii alegeau deci aceleași arme. 
Aceeaş prefaţă relevă că Românii au început să se apropie 
de „eretici“ şi deaceea li se dau cărţi pe limba lor. 

Această lărgire a întrebuinţării graiului românesc coincide 
cu un început de afirmare a unităţii neamului nostru. «Car- 
tea românească de învăţătură» din 1643 a Mitropolitului 
Varlam din vremea lui V. Lupu se adresează «cătră toată 
semenţia românească», iar ideia devine şi mai limpede, cum 
vom vedeă îndată, la Simeon Ştefan al Ardealului şi la cro- 
nicarii veacului al XVII-lea. 


2, — INVAȚATURILE ZISE ALE LUI NEAGOE BASARAB 


In epoca lui Matei Basarab se traduc în românește niște 
învățături ale lui Neagoe Basarab către fiul său Teodosie. Ele 
fuseseră parte traduse, parte compilate, parte adaptate din 
elineşte în slavoneşte pe vremea lui Nagoe Basarab. Autorul 
nu se cunoaşte. Se traduseseră odată în româneşte pe la 
sfârşitul veacului al XVI-lea, traducere însă pe care n'o 
avem, şi a doua oară sub Matei Basarab. Această tradu- 
cere o avem. Cuprinde două părţi: cea dintâi dă exemple 
din istoria Iudeilor de atotputernicia și bunătatea lui D-zeu, 
în cea de a doua sunt sfaturi ale lui Neagoe către fiul 
său : cinstirea icoanelor, rugăciune la îngroparea din nou a 
caselor Doamnei Neaga, mama lui Neagoe, răsplătirea boie- 
rilor credincioși, reguli de purtara la masă, la primirea, soli- 
lor, la răsboiu, cum să judece, ete. Partea adaptată la vieața 
şi la vremea voevodului ctitor al Mănăstirii Argeşului e plină 
de căldură, şi de emoţiune. Opera ajunsese atât de populară, 
încât sub Matei Basarab s'a simţit nevoia traducerii ei în 
românește, cum se simţise şi pentru «Varlaam şi Ioasaf». 
S'a tipărit mult mai târziu. . 

Ediţiuni. —  Invățăturile bunului şi credinciosului Domn al 
Țării Româneşti Neagoe Basarab v. v. către fiul său Teodosie, 
336 pag., Buc. 1843, în tipografia colegiului Sf. Sava. 


3. — VIEAŢA PATRIARHULUI NIFON 


In aceeaș epocă sa tradus «Vieaţa Patriarhului Nifon», 
scrisă greceşte încă din 1520 de Gavriil protul, adică primul 
egumen al Sfântului Munte. Cartea cuprinde în mare parte 
domnia lui Neagoe Basarab şi interesă publicul românesc. 

„Deşi nu s'a tipărit atunci, ci abiă în secolul al XIX-lea, ea 
a circulat în manuscript, caşi operele precedente, şi s'a răs- 
pândit îndeajuns. 

Ediţiuni —  Vieața şi traiul Sf. Sale Părintelui nostru Nifon... 
scrisă de chir. Gavriil protul (ed. C. Erbicoanu), Buc. 1888, 


4: — CRONICA LUI MIHAI VITEAZUL ŞI 
CRONICA BUZEȘTILOR 


In Muntenia, cronicile au început, cași în Moldova, în 
limba slavonească și în mănăstiri, dar nu prea desvoltate, 
nici atât de frumos scrise. Abiă epoca lui Mihai Viteazul 
inspiră scrierea, de opere însemnate, dar cele mai multe 
de către streini în limbi streine: poloneză, latinească şi 
grecească. 

Mihai Viteazul a pus să-i scrie povestea faptelor lui vite- 
jești pe logofătul său Tudosie. Poate că acesta a povestit toată, 
domnia eroului, dar până la noi a ajuns numai epoca dintre 
1593 și 1597 și încă în limbi streine, nu în românește. În 
1597 între admiratorii streini ai lui Mihai Viteazul, aflaţi la, 
curtea, sa, erau şi Polonezii Andrei Taranowski şi Baltazar 
Walter. Uimiţi de îndrăzneala şi iuţeala, cu cari Mihai 
Viteazul luptă contra Turcilor, ei s'au gândit să-l facă vestit, 
vorbind despre el popoarelor apusene. Au tradus deci, cel 
dintâiu în limba polonă, cel de al doilea în limba latină cro- 
nica, lui Teodosie. Mulțumită, mai ales, traducerii lui Walter, 
Mihai Viteazul a fost chiar din vremea sa cunoscut streină- 
tății şi, prin el, Românii înşişi. 

Vorbim de aceste două cronici, fiindcă traduc un text ro- 
mânesc; dar Mihai Viteazul a mai fost cântat şi de doi serii- 
tori greci: de Vistierul Stavrinos în versuri şi de Gheorghe 
Palamade în proză. - 

Din aceeaş epocă datează «Cronica Buzeştilor». In forma 
ei originală n'o avem, dar este încorporată în cronica lui 
Stoica Ludescu, care a scris dela întemeierea Principatului 
Munteniei până la 1688. Cronica Buzeştilor e scrisă româ- 
neşte și cu însuflețire, atât pentru Mihai Viteazul, cât mai ales 
pentru familia Buzeştilor, Cele mai frumoase rânduri din li- 

_teratura veche pentru moartea marelui erou aici se găsesc, 


Ediţiuni — Cronica lui Baltazar Walter se găsește în Tezaur 
de monumente istorice al lui Papiu Ilarian, vol. I, pag. 1. — Cro- 
nica lui Stavrinos, tot în Tezaur, vol. I. — Cronica lui Gheorghe 
Palamade, în Emile Legrand, Recueil de poèmes historiques. 


5. — MIHAIL MOXALIE 


A fost călugăr la o mănăstire de dincolo de Olt. Din 
care anume, nu se ştie. A compilat prescurtând un hrona 
graf din izvoare bulgărești şi sârbești, un fel de istorie uni- 
versală dela zidirea lumii până în anul 1489, preferind 
părţile anecdotice. L-a scris în 1620, dar nu l-a tipărit. 

A tradus Pravila (1640), zisă şi «Pravila cea mică». A- 
ceastă carte s'a tipărit în două ediţiuni: una pentru Țara 
Românească, alta pentru Ardeal. Cea dintâi pomenește în 
titlu pe mitropolitul Teofil al Țării-Româneşti, cealaltă pe 
mitropolitul Ghenadie al Ardealului. 

Moxalie nu mânueșşte tocmai bine limba, se lasă prea mult 
influenţat de originalul slavonesc şi dă mare loc arhais- 
melor, şi ca termeni și ca construcţiuni. 


Ediţiuni — Cronica lui Mihail Moza, Oltenia 1620 (ed. B. P. 
Hasdeu), în Cuvinte din Bătrâni, Buc. 1878. — Pravila, Govora 
1640, 

6. — IEROMONAHUL SILVESTRU 


A fost egumen la mănăstirea Govora. Știă să scrie cali- 
grafic şi să traducă din slavoneşte cu oarecare uşurinţă. 

A tradus din rusește Evanghelia învăţătoare sau Cazania 
zisă «dela, Govora», fiindcă acolo s'a început tipărirea (1642), 
Tiparul s'a continuat apoi la Mănăstirea Dealu, completân- 
du-se cu alte părţi ale Cazaniei, luate însă în întregime din 
Cazania Mitropolitului Varlam dela lași, tipărită cevă mai 
înainte (1643). Prefaţa ieromonahului Silvestru impresio- 
nează prin căldura şi sinceritatea cu cars recomandă ideile 
creştine. 


- Ediţiuni — Evanghelie învățătoare, Govora, 1642. 


7. — MITROPOLITUL VARLAM *1580—*1658 


Erà fiu de ţăran. Cultura şi-a făcut-o în frumoasa mănăs- 
tire Secul din judeţul Neamţ. Acolo a ajuns și egumen. Pe la 
1629, voevodul Miron Barnovski l-a trimes cu o solie la mi- 
tropolitul Petru Movilă al Chievului. Acolo a cunoscut şcoa- 
la, tipografia şi rodnica, muncă a acestuia. Curând după 
aceea ajunse mitropolit al Moldovei şi ajută pe Vasile Lupu 
să imiteze la Iași activitatea lui P. Movilă dela Chiev. In 
1641, Vasile Lupu deschise şcoală în mănăstirea Trei-Ierarhi. 
O înzestră cu trei moşii și o baie publică. Curând el mări şi 
tipografia, aducând literă dela Chiev şi dela Lvov (Lemberg). 
În 1644 veni la Târgovişte, ca sol de împăcare al lui V. Lupu 
cu Matei Basarab. Altă solie a avut către hatmanul Cazaci- 
Jor. Când V. Lupu pierdu tronul, se retrase şi Varlam din 
scaunul mitropoliei, așezându-se pentru restul vieţii la mä- 
năstirea Secul, unde fu şi îngropat, poale pe la 1658. 

A scris două opere de seamă: «Cazania» sau cu titlul exact 
«Carte românească de învăţătură» (1643) și «Răspunsurile 
la Catehismul calvinese» (1645). Prima este compilaţiune 
după cuvântările şi cazaniile marilor părinţi ai bisericii; a 

doua, operă originală. Valoarea Cazaniei constă in aceea că 
a continuat, ca limbă, tradiţiunea stabilită de Coresi. Varlam 
eră fiu de ţăran din Moldova şi vorbiă prin urmare graiul 
moldovenesc. Totuşi nu pe acesta l-a întrebuințat în opera. 
sa. Cărţile românești pe cari citise şi după cari învățase 
să scrie nu puteau fi decât tipăriturile lui Coresi, așă încât, 
după modelul lor, Varlam, a întrebuințat limba de acolo, fi- 
rește perfecţionând-o şi lăsând să se strecoare doar puţine 
particularităţi dialectale. Deaceea Cazania lui se apropie 
mai mult de limba tipăriturilor lui Coresi, decât de graiul 
moldovenesc, în ce priveşte scrierea cuvintelor şi a formelor 
gramaticale, Prin aceasta, el a contribuit la unitatea limbii 
literare, introducând și în operele scrise şi tipărite în Mol- 
dova tot limba din operele scrise în Muntenia. Aşă încât, 
deşi Principatul Moldovei eră deosebit de al Ţării Româ- 
ncști, deși graiul vorbit acolo se deosebiă, cum se şi deose- 
beşte, de cel din regiunea Târgoviștei şi a Braşovului, totuşi 
în scrieri citim aceeaş limbă; şi literatura română, chiar 
dela apariţie, se înfăţişează unitar din punct de vedere al 
exprimării gramaticale, 

Realizând această unitate, să nu ne inchipuim că Varlam 
n’a perfecţionat în acelaş timp limba literară. In special din 
punct de vedere sintactic şi din punct de vedere lexical, rolul 
lui este însemnat. Tipăriturile lui Coresi cuprind o sintaxă 
neromânească şi un lexic sărac. Propoziţiunile şi frazele 
din Coresi imitează de aproape textul slav, cu intorsături 
neobişnuite limbii noastre, aşà de neobişnuite, încât anevoie 
prinzi înțelesul, până te obişnuești. Numărul cuvintelor este 
apoi prea mic şi încă unele din ele sunt de asemenea imitate 
după originalul slav. Varlam limpezeşte această sintaxă, 
recurge la termeni mai înțeleși şi le îmbogățește numărul. 

La sfârşitul prefeţei care deschide Cazania, el a pus 
şi câtevă versuri, Unele cuprind imagini poetice reuşite, cum 
este asemănarea dintre sbuciumul valurilor mării şi dintre 
Sbuciumul gândurilor omului : 


Valuri multe ridică furtuna pe mare; 
Mai vârtos gândui omului întru lucrul ce are, 

Pentru întâia oară strămoşii noștri citiau, în limba lor, 
astfel de imagini. 

Cazania s'a răspândit nu numai în Moldova, dar şi în 
Ardeal şi în Țara-Românească, contribuind astfel la uni- 
tatea, de limbă şi de suflet între Românii din toată Dacia. 
Chiar așă, se gândise și autorul când o adresase «către toată 
semenţia românească». 

In Ţara-Românească. a dus-o de sigur însuși Varlan, 
când a fost în solie la Târgovişte, la Matei Basarab. In 1644, 
apare, de sub teascurile Mănăstirii Dealului, Cazania înce- 
pută la Govora. Ei bine, aceasta cuprinde în ea aproape în- 
treaga Cazanie a lui Varlam. La curtea lui Matei Basarab 
trăiă, cum am văzut mai înainte, învățatul Udrişte Năsturel. 
Între acesta. și Varlam au fost sfătuiri despre ale bisericii 
şi culturii, Năsturel arată lui Varlam un catehism tipărit 
la Bălerad (Alba-Iulia) în 1640 sau 1642. Catehismul se 
tipărise cu scop de a atrage şi pe Români la calvinism. Var. 
lam, în calitatea lui de cap al bisericii moldovene, se și 
hotărăște să întâmpine primejdia și scrie «Răspunsurile la 
catehismul calvinesc». Multă vreme, cartea aceasta nu se cu- 
noşteă decât după prefața ei, reprodusă de Şincai în 
«Hronica Românilor», dar de câţivă ani s'a descoperit un 
exemplar. 


Ediţiuni — Carte românească de învățătură, Iaşi 1643. — Ca- 
sanii, Buc. 1894 (fragmente). —- Răspunsuri la catehismul cal. 
dvinesc, Suceava 1645, 


8. — EUSTRATIE LOGOFATUL 


A tradus «Şapte Taine» cu prefață de nutropolitul Varlam 
(1644) şi «Pravile Impărăteşti» (1646) din elineşte, culegere 
de canoane bisericești, dar şi de legi mirene. I se mai atri- 
tue şi o traducere din Herodot (1650), dar netipărită. O co- 
pie făcută în 1816 după textul original s'a păstrat, origi- 
nalul însă nu. Scriitorul se distinge prin stilul său înflorit. 

A scris şi un lepotiseţ despre cele dintâi vremi ale Moldo- 

vei. Letopiseţul n’a ajuns până la noi, dar l-a utilizat Si- 
meon Dascălul (vezi mai departe no. 10). 

Ediţiuni — Șapte taine a bisericii, Iaşi 7153 (data socotită dela 
facerea lumii). — Carte românească de învățătură dela pravilele 


împărătești, Iaşi 1646. — Herodot, trad. românească (ed. N. 
Iorga), Văleni 1909. 


9. — SIMION ŞTEFAN 


Coresi plecase dela Târgovişte la Braşov şi acolo, timp de 
peste 20 de ani, a tipărit pentru întâia oară în românește 
cărţile sfinte. Intocmai ca el, cu un veac mai târziu, un iero- 
monah Silvestru pleacă tot dela Târgoviște, dar la Bălgrad 
(Alba-Iulia), scaunul mitropolici ardelene. Acolo începe 
traducerea Noului Testament, slujindu-se de sigur şi de 
tipăriturile lui Coresi, N'apucă însă a-şi vedeă lucrarea 
sfârşită şi moare. Atunci mitropolitul Simion Ştefan con- 
tinuă el munca, confruntând traducerea, cu originalul grè 
cesc şi făcând numeroase îndreptări. Opera s'a tipărit apoi 
în; 1648 la Bălgrad (Alba-Iulia) și e până astăzi cunoscută 
sub numele de «Noul testament dela Bălgrad». 

Importanța ei este aceeaş pentru Ardeal, caşi a Cazaniei 
lui Varlam pentru Moldova. După cum acesta realizase uni- 
tatea limbii literare între Țara-Homânească şi Moldova, tot 
astfel şi Simion Ştefan o realizează, între ambele Principate 
şi Ardeal. Mai întâi chiar ieromonahul Silvestru, fiind din 
Târgovişte și scriind după tradiţia stabilită de tipăriturile 
lui Coresi, pe care o păstrase şi Varlam, realizase această 
unitate. Dar Simion Ştefan, revăzând de aproape textul, ar 
fi putut rupe această unitate, ca Ardelean ce eră. Totuși n'a 
procedat astfel, fiindcă și el învățase să scrie româneşte în 
aceeaș tradiţie, dar şi pentrucă anume a ţinut ca limba 
Noului Testament să nu fie ardeleană, ci înțeleasă de toți 
Românii. Aici stă meritul lui special. In prefața traducerii 
are un pasaj caracteristic, unde spune că Românii nu vor- 
besc toţi la fel şi că nu este tocmai ușor să scrii pe înțe- 
lesul tuturor. Işi va da însă silință şi va întrebuinţă acei 
termeni cari, ca banii buni, merg în mai multe ţări. 

Iată dar, la jumătatea veacului al XV II-lea, un scriitor ar- 
delean care îşi dă seama de diferitele ramuri ale românis- 
mului şi care luptă pentru realizarea. unei limbi literare 
unice. El merge și mai departe şi deplânee, ca o nenorocire, 
în aceeaş prefaţă, împrăștierea neamului românesc în dife- 
Yite state. ` 

Cu Simion Ştefan se încheie cercul literaturii româneşti 
începătoare, pornit din Ţara-Românească şi trecut prin: Mol- 
dova. Chiar dela început, Românii s'au înfăţişat pe teren 
literar acelaş popor şi dincoace şi dincolo de Carpaţi. Prima 
lor grijă le-a fost de credinţă şi de o limbă unitară în expri- 
marea gândurilor şi simţirilor provocate de ea. 


Ediţiuni — Noul Testament sau Impăcurea, au legea noao.... 
fn cetatea Belgradului, 1648. 


10. — CRONICA GR. URECHE — SIMEON DASCALUL 


Pornind dela începuturile sfioase slavonești și latineşti de 
până acum, povestirea românească a trecutului ţărilor noas- 
tre a apărut în veacul al VII-lea, în epoca lui V. Lupu şi 
Matei Basarab. Şi fiindcă în Moldova, cultura eră pe atunci 
mai înaintată decât în celelalte ţări româneşti, în Moldova 
au apărut întâi acele povestiri. 

Cel dintâiu letopiseţ sau cronică poartă titlul «Domnii 
țării Moldovei şi vieaţa lor». Multă vreme s'a discutat dacă 
autorul e Nestor Ureche ori fiul său Grigorie. Se stabilise 
în cele din urmă că acesta. In 1908 s'a emis altă părere 
(C. Giurescu) : 

A existat într'adevăr o cronică a lui Ureche, dar s'a pierdut. 
Ce avem astăzi, este cronica lui Simeon Dascălul, scrisă pe te- 
meiul cronicii lui t!reche şi a altor izvoare. Chiar Miron Cos- 
tin, cronicarul moldovean din veaculal XVII-lea, n'a cunos- 
cut cronica lui Ureche, ci tot redacţiunea lui Simeon Das- 
călul. 

Cronica povestește începutul principatului Moldovei şi în- 
tâmplările următoare până la 1594, la Aron Vodă, care a 

domnit în Moldova pe când în Țara-Românească domniă Mi- 
hai Viteazul. Izvoarele întrebuințate, aşă cum reies prin com- 
paraţiune şi pe temeiul arătărilor din cronică, sunt: a) Leton 
piseţul moldovenesc (în slavoneşte), despre care s'a vorbit 
mai sus, într'o redacţiune mai bună, mai completă decât 
aceea ajunsă până la noi; b) Letopiseţul dela Bistriţa (sla- 
vonesc); c) Letopiseţul lui Macarie (slavonesc); d) Com- 
pilaţia de cronici polone a lui Ioachim Bielski (care merge 
până la 1586, — în cronica: de faţă i se zice «letopiseţul 
leşesc»); e) Cronica Polonezului Paszkowski pentru domnia 
lui Despot Vodă ; f) O cronică ungurească ; g) Tradiţiunea, 
mai ales pentru faptele apropiate de vremea autorilor; 
h) Cunoştinţele de şcoală ale autorilor. 

Gr. Ureche (1590-1647 Aprilie), ca fiu de boier, învățase în 
Polonia şi ajunsese el însuşi boier mare cu rangul de spătar 
(comandant al oștilor) şi apoi cu cel de vornic mare (păs- 
trător al actelor judecătorești) sub domnia lui V. Lupu. Si- 
meon Dascălul, cum îl arată și numele, nu eră boier, ci das- 
căl, probabil de școală, nu de biserică. De origină ardelean, 
poate din Maramureș. A fost probabil adus ca profesor de 
latineşte la școala dela Trei-Ierarhi, de către Gheorghe Şte- 
fan, urmașul lui V. Lupu. Ştiă ungureşte și lui datorim 
utilizarea unei cronici ungurești. A avut cunoștință şi de 
altă cronică, pe lângă a lui Bielski, şi anume a lui Pasz- 
kowski (veacul al XVI-lea). 

Intrebuinţând izvoarele arătate, cronica le pune faţă în 
faţă oridecâteori povestesc aceleaşi fapte, căulând să aleagă 
ce este mai cu temeiu. Adesea însă reproduce amândouă ver- 
siunile, lăsând cititorului sarcina de a alege. Câte odată se 
mulţumeşte numai să traducă, cum se întâmplă cu unele pa- 
saje din «letopisețul moldovenesc». Părţile originale sunt în 
schimb tocmai cele cari povestesc epocile mai de seamă din- 
tre 1359-1595, ale lui Alexandru cel Bun, Ştefan cel Mare, 
Bogdan și Petru Rareş. In special domnia lui Stefan cel 
Mare este povestită pe larg, cu credinţă şi însufleţire. Aici 
citim întâia povestire românească despre marele voevod, cu 
două sute de ani după ce domnise şi biruise el. Se povesteşte 

simplu şi atrăgător. Luptele vestite dela Podul Inalt şi Valea 
Albă cu Turcii, din Codru! Cosminvlui cu Leşii le citim şi în 
cărțile de astăzi tot în forma de acum trei sute de ani: ele- 
mentele povestirii sunt și astăzi cele de atunci. 

Spiritul religios stăpânește în mod simţitor cronica. Ile- 
mentul divin se găseşte adesea la temelia întâmplărilor po- 
vestite şi prin el se lămuresc multe din pricinile acestor în- 
tâmplări. Iată, de pildă, încheierea părţii privitoare la lupta 
dela Baia dintre Ştefan cel Mare şi Matei Corvin, regele Un- 
gariei: «Aşa, noroceşte Dumnezeu pre cei mândri şi falnici, 
pentru să arate lucrurile omenești cât sunt de fragete şi nea- 
devărate; că D-zeu, nu în mulţi, ce!) în puţini arată puterea 
ga, ca nimeni să nu nădăjduească în puterea sa, ce întru 
D-zeu să-i hie?) nădejdea, nice fără cale răsboaie să facă. 
că Dumnezeu celor mândri se pune împotrivă». 

Intre tradiţiunile primite ca bune şi întrebuințate sunt 
unele și cu caracter bisericesc. In lupta lui Ştefan cel Mare 
cu Radu al Țării-Româneşti i s'ar fi arătat voevodului mol- 
dovean Sfântul Procopie. După ce înregistrează tradițiunea, 
<ronica adaugă: «Este de crezut acest cuvânt...». 

Conştiinţa naţională este, fireşte, mult mai slabă decât cea 
religioasă. Când la Valea Albă, Ştefan cel Mare luptă nu nu- 
mai contra Turcilor, ci și contra voevodului muntenesc, cro- 
nica găseşte într'adevăr vină acestui voevod că a luptat con- 
tra lui Ştefan cel Mare, dar nu pe motivul că eră de acelaş 
neam cu el, ci pe acela că eră de aceeaș credință: «In acel 
xăsboiu ce au fost la Valea Albă au fost şi Băsărabă Vodă 
cu Muntenii într'ajutor Turcilor, pre carele toţi domnii de 
prin pregiur îl cuvântau de rău, zicând că n'au fost într'a- 
jutor Crucii şi creştinilor, ci păgânilor şi duşmanilor». Pa- 
triotismul cronicii are aceleaşi hotare cu Moldova. Cronica 
e moldovenească şi nu românească, nu numai prin faptele 





1) ci. 
2) fie. 

pe cari le povestește, dar şi prin spiritul ei. De origina la- 
tină, de izvorul comun al Moldovenilor şi al celorlalţi Ro- 
mâni, se vorbeşte în treacăt, fără, insistenţă şi fără convin- 
gere. Conştiinţa moldovenească este în schimb limpede. Cu 
câtă părere de rău se spune, de pildă, că Leşii au letopiseţe 
mult mai bune decât Moldovenii ! 

Nu e prea edificată cronica, cu privire la ce e istorie și 
ce nu. Înregistrează și ploi mari, vărrări de ape, înnecuri, 
semne cereşti, cutremure. Totuşi le înregistrează în mică 
măsură. Esenţialul este povestire» faptelor de seamă şi chiar 
cu atenţiune la felul de organizare al ţării. 

Povestirea, e concisă. Foarte mult se spune într'o cronică 
de întindere destul de mică. In două rânduri găseşti un în- 
treg capitol: «şi dând răsboiu vitejeşte de âmbe părţile 
într'o Luni 6 Martie au pierdut Hroiot răsboiul şi oastea, 
mai apoi şi capul» (lupta lui Hroiot cu Ştefan cel Mare). 
Foarte rară e preocuparea de efecte stilistice, cum ar fi 
următorul : «le cuprinsese calea ca cu o mreajă» (povesti- 
rea, luptei din Codrul Cosminului). 

Cronica deschide şi pentru literatura, mireană aceeaş tra- 
diţie, din punct de vedere al limbii, care se păstră pentru lite- 
ratura religioasă. Formele gramaticale şi lexicale stabilite de 
această literatură trec și în cronica, de faţă. Unitatea linguis- 
tică se desemnează şi pentru noul fel de literatură, Cu excep- 
ţia, câtorvă forme dialectale moldoveneşti, ca «hie», «înher- 
bântat», «giurământ», cronica păstrează tradiţiunea stabi- 
Jită în veacul al XVI-lea şi într'al XVII-lea de scriitorii 
bisericeşti din Muntenia, Ardeal şi Moldova! i 


Ediţiuni — Gr. Ureche, Domnii țării Moldovei şi viața lor, în 
«M. Kogălniceanu, Letopiseţe», ed. I şi II vol. I, Iaşi 1852 și 1872 
— Urechi, Chronique de Moldavie (ed. E. Picot), Paris, 1878, textul 
românesc cu litere vechi şi traducere franceză. — Chronique de 
Gligorie Ureache (ed. I. N. Popovici), Buc. 1911. — Simion Das- 
călul, Letopiseţul țării Moldovei până la Aron Vodă întocmit 
după Gr. Ureche, Istratie Logofătul şi alţii (ea. C. eseul 
Buc. 1916. 

CAP. IV 


Epoca lui Constantin Brâncoveanu. 
1. — PRIVIRE GENERALA. 


A doua epocă din vechea noastră literatură poartă pecetia 
lui Constantin Brâncoveanu, 1688—1714, voevod bogat, evla- 
cios, iubitor de cultură și de frumos. 

Despre bogăția lui se dusese vestea la toţi vecinii, Turcii îi 
ziceau Principele Aurului (Altin Bey). Când l-au chinuit 
înainte de a-l omori, i-au scos declaraţii că aveă depuşi ju- 
mătate de milion de taleri la Banca Publică din Veneţia. In- 
treaga lui avere s'a, socotit de Turci la 10 milioane de taleri. 
Aveă 55 de sate, 56 de moşii, viiîn zece dealuri, 5 rânduri de 
case în Bucureşti, câtevă în Târgoviște. Mai aveă și două 
moșii în Ardeal. Nu sau putut preţui odoarele şi sculele, 
adică giuvaerurile, argintăria și vestmintele. Numai într'o 
casetă a doamnei s'au găsit giuvaeruri de jumătate milion 
de taleri. 

Evlavia îi eră la înălţimea bogăției. Stau dovadă atâtea bi- 
serici şi mănăstiri, drese ori ridicate de el, atâtea cărţi reli- 
gioase tipărite din îndemnul şi cu cheituiala lui, atâţia pa- 
triarhi ai Răsăritului cari au trăit ani întregi la curtea lui și 
s'au întors încărcaţi de bani şi de tipărituri pentru orientul 
ortodox. Când s'a suit pe tron, a fost uns de un patriarh; 
când şi-a însurat pe fiul său Ştefan, cununia a săvârșit-o un 
patriarh; când a zidit biserica Sf. Gheorgtie-Nou din Bucu- 
reşti, târnosirea a slujit-o un patriarh. Când a murit în 

Moldova Constantin Cantemir (1685-1694), contemporan cu 
Brâncoveanu, slujba religioasă au făcut-o 3 patriarhi în 
funcţiune (de Ierusalim, de Antiohia și de Alexandria) şi al 
patrulea fost în funcţiune. Aceştia se găsiau în ţările noas- 
tre atraşi în primul rând de bogăţia şi de evlavia lui Brân- 
coveanu. Am citat patriarhi. Mitropoliţii, egumenii şi călu- 
gării de rând nu se mai numără. In ţările noastre găsiau 
pe atunci sprijinul sigur, moral și material, pentru biserica, 
ortodoxă. Rusia eră încă prea departe pentru ei. 

Dragostea lui de cultură l-a îndemnat să aducă, din Orient 
profesori, predicatori şi învăţaţi greci, pentru a mări strălu- 
cirea curţii, succesoarea — cum o socotiă el — a curţii împă- 
văteşti bizantine. Se găsesc astfel la noi Grecii Sevaslos 
Kymenites, Maiota, Avramios, Ioan Cariofil, Mitrofan Gre- 
goras, vestiți pe atunci prin știința ori prin talentul lor. 

Dintre Români chiar se ivesc învăţaţi de frunte, la înălţi- 
mea celor din Orient, cum a fost familia Cantacuzino şi în 
deosebi, din ea, unchiul domnitorului, Stolnicul Constantin 
Cantacuzino, un fel de şef de şcoală modern, la ale cărui sfa- 
turi recurgeau scriitorii timpului și al cărui cuvânt eră cel 
din urmă în chestiunile culturale ale vremii. Alt Cantacu- 
zino (Iordachi) a tipărit Evanghelia din 1682, după Noul 
testament din 1648, şi al treilea, vel paharnicul Şerban 
Cantacuzino, fiul lui Drăghici Cantacuzino, a tipărit Litur- 
ghia din 1712. 

In această. vreme a trăit Nicolae Milescu, cunoscut prin 
călătoria sa în China. Inainte de China, vizitase Suedia și 
Franţa pe timpul lui Ludovic al XIV-lea, ca trimis al voe- 
vodului moldovean Gheorghe Ştefan. In Suedia a scris o lă- 
murire despre ortodoxism în latineşte, Intors din Occident, 

' n'a stat mult în Moldova, ci a plecat în Rusia şi a fost în- 
trebuinţat de curtea țarilor pentru solidele lui cunoştinţe 
de greceşte. De această curte a fost trimis în solie la împă- 
vatul Chinei. Călătoria a povestit-o foarte atrăgător. Tot el 
a tradus Biblia întreagă. Textul lui s'a pierdut, dar a fost 

luat ca punct de plecare în vestita Biblie dela 1688 (vezi 
mai departe no. 6). 

Țările româneşti continuă şi mai mult in această epocă 
a fi apărătoarele ortodoxismului. Aici îşi tipăreşte Meletie 
Sirigul în grecește combaterea catolicismului şi patriarhul 
Dositeiu al Ierusalimului, tot în grecește, combaterea calvi- 
nismului în Bucureşti la 1690; iar la Iaşi, în acelaş an, 
apare Manualul în contra schismei papistaşilor al lui Maxim 
Peloponosianul. Aici se tipăresc numeroase opere grecești 
pentru Orient, ca traducerea lui Hrisant Notara din elinește 
în greceşte a sfaturilor lui Vasilie Macedoneanul către fiul 
său, în București la 1691. Tot la noi, volumul Impăcării, 
şi anume la Iași în 1692—1694, după cum tot acolo se tipă- 
Tise înainte de suirea pe tron a lui Brâncoveanu cartea Pa- 
triarhului Nectarie contra primatului Papei (1682). 


- La Snagov a funcţionat o tipografie anume pentru Siria, 
cu litere elinești şi arabe. Din ea a ieşit liturghia greco-arabă 
din 1701. Aceeaş tipografie a avut şi caractere georgiene, 
fiindcă dela noi s'a trimis în Georgia o biblie tipărită, cu ast- 
fel de caractere de mitropolitul lui Brâncoveanu, Antim, pe 
când eră numai egumen la Snagov. Biblia are la urmă părţi 
scrise în limba românească. Tipografia din Tiflis, capitala, 
Georgiei, s'a întemeiat cu lucrători trimiși din Bucureşti. 

Brâncoveanu a, fost şi om de gust. Mănăstirile lui sunt îm- 
podobite cu motive artistice. Tipăriturile lui de asemenea. A 
fost bine ajutat de un Mihail Cantacuzino (întemeietorul 
mănăstirii Sinaia, din Prahova, şi al Bisericii Colțea, din 
Bucureşti, cu vestitul ei turn), de un Antim Ivireanul, dar 
el porunciă, el supraveghiă. 

O caracteristică a epocei este munca, solidară. Scriitorii se 
cunosc, se sfătuesc, colaborează, sub îndemnul domnitorului 
şi cu cheltuiala lui gi sub controlul celor mai învăţaţi din- 
tre ei, fie un Dositeiu al Ierusalimului, fie un boier ca Stol- 
nicul Cantacuzino. 


La prima, vedere, mișcarea, aceasta literară eră grecească. 
A vorbi şi a scrie greceşte şi elinește eră semn de nobleţă. 

In această din urmă limbă învățau şi fiii domnitorului şi 
examenul constă dintr'o predică ocazională elinească. Şi ca 
domnitorul făceau și marii boieri. Dar erau atâţia cari nu 
puteau plăti pe profesorii cei mari. Se mulțumiau deci cu 
limba, românească. Şi erau apoi cei mulţi de tot cari ştiau 
numai românește, ducând mai departe tradițiunea. începută, 
cu un veac în urmă. lată de ce găsim atâtea traduceri din 
elinește în grecește (Şerban Greceanu, de pildă, traduce cro- 
nica ţării din româneşte în greceşte), iată de ce se tipăresc 
cărţi în două limbi, ca Evanghelia greco-românească din 
1693 (tot a lui Şerban Greceanu) ; iată, mai ales, de ce şi 
scrierile românești iau avânt în această epocă. Mitropolitul 
Dosofteiu constată în 1680, în prefața Psaltirii slavo-ro- 
mâne, că Românii nu mai știu nici puţina slavonească de 
până atunci. Atât de mult scăzuse numărul cunoscătorilor 
de slavoneşte în această epocă, încât Brâncoveanu introduce 
studiul limbii slavone la Școala Domnească şi pune pe 
Antim Ivireanu să tipărească o gramatică slavonească. Pre- 
fața gramaticii vorbeşte cu părere de rău că Românii nu 
mai înțeleg cărţile slavoneșşti. 

Contactul cu atâţia învăţaţi şi mari predicatori greci a ri- 
dicat şi la noi predica la mare însemnătate. Erà o dovadă de 
cultură şi de credinţă ca voevodul să-și aibă predicatorul 
său. Brâncoveanu aveă trei predicatori, C. Cantemir din 
Moldova numai unul, care i-a rostit şi discursul de înmor- 
mântare. Predicile erau la modă. Ale lui Ilie Miniat, celebrul 
orator religios grec, nu numai că erau răspândite în textul 
original, dar se traduc și în româneşte în 1742. Un scriitor 
grec ne spune că la noi eră un Ateneu elenic, în care se 
formă o dulce și plăcută frazeologie. Oricine urmăriă învă- 
țături mai înalte, făceă și exerciţii de predici (compunere și 
rostire). Copiii lui Brâncoveanu, de pildă, au compus şi au 
rostit predici. Copiii lui Constantin Cantemir de asemenea, 
Tot astfel ai lui Miron Costin. Predicile erau grecești. 

Acelaş contact cu învățații și predicatorii greci a mai des- 
voltat în literatura românească de atunci o tendinţă de uni- 

versalitate răsăriteană. Străinii nu cunoşteau, firește, preo- 
cupările, nici aspitaţiunile noastre, aşă că nu vorbiau des- 
pre ele, nu se inspirau din ele, Despre aspiraţiunile lor nu 
puteau vorbi, fiindcă n'ar fi fost înţelese. Au recurs atunci 
la o cale de mijloc: au vorbit despre creștinism, dar numai 
despre dogmele lui, cu aplicaţiuni la vieaţa omului, nu 
a Românului. De caracterul local s'au ferit. Modelele acestea 
influențau şi pe scriitorii noştri. Caracterul naţional al lite- 
raturii suferiă, Limba aveă de luptat cu o nouă influenţă 
streină, deşi nu scăpase încă de cea slavă. Ea se simţiă din 
nou săracă şi umilită faţă de bogăţia şi armonia celei 
elineşti. Când se încearcă traducerea, întreagă a Bibliei din 
această limbă, traducătorii se plâng de «strimtimea» limbii 
româneşti. 

Totuşi traducerea s'a făcut. Tot astfel şi pentru celelalte 
scrieri, limba noastră a biruit. A biruit și caracterul na- 
țional. Predicile lui Antim! Ivireanul, de pildă, sunt locale, 
nu universale. Tot astfel şi alte scrieri cari ilustrează epoca 
lui Brâncoveanu. 

Domnitorul acesta a trăit în Muntenia ; dar numele lui se 
potrivește pentru o epocă literară ce îmbrățișează toate ţă- 
vile românești, fiindcă influenţa lui a fost puternică şi peste 
Carpaţi și în Moldova. Cu Ardealul eram legaţi bisericeşte. 
Cărţile pentru slujbă şi le luau Ardelenii dela, noi. Mitropoli- 
tul Ardealului se sfinţiă la Bucureşti. Când Mitropolitul Ata- 
nasie al Ardealului a primit unirea religioasă cu Roma 
(1701), Brâncoveanu a obținut dela, patriarhii Constantino- 
polului şi Ierusalimului şi dela mitropolitul din București 
să-l afurisească şi a izbutit ca Braşovul şi Făgăraşul să se 
întoarcă dela Unire. Legăturile comerciale cu Ardealul sunt 
strânse. Din cauza răsboaielor germano-turce, armatele 
muntene, caşi moldovene, străbat Ardealul. Românii de din- 
colo şi de dincoace de Carpaţi, din destule motive, s'au cu- 
noscut ; și scriitorii munteni şi moldoveni îmbrățișează, 
acum întâia oară, în preocupările lor pe toţi Românii, ba 
și pe cei din Pind. 

In Moldova, influența lui Brâncoveanu a fost şi mai pu- 
ternică. Acolo domnii gaca sirfR-scaborau depe tron după 


37 


voinţa lui. Contactul cu aceă ţară eră şi mai strâns decât cu 
Ardealul, aşă încât strălucirea, curţii din Bucureşti ajungeă 
uşor până acolo. Scrierile dintr'o ţară şi dintr'alta se trans- 
miteau. Când Stolnicul Cantacuzino se duce în Moldova la 
o nuntă domnească, aduce o copie a cronicii Ureche-Simeon 
Dascălul. Aceeaş cronică e sigur că a cunoscut-o alt scriitor 
muntean, Radu Popescu. 

Conştiinţa unităţii neamului românesc din Noul Testament 
dela Bălgrad (Alba-Iulia), 1648, se desvoltă simţitor în epoca 
aceasta. Ea se completează cu conştiinţa, originii noastre la- 
tineşti, doar întrevăzută vag până atunci. Scriitori religioşi 
ca Mitropolitul Teodosie, nu cronicari, simt adânca părere 
de rău a scăderii noastre, când privesc la strălucirea originii 
(vezi prefața Liturghiei dela 1680). 

Cartea, aceasta, s'a, tipărit cu opt ani înainte de suirea lui 
Brâncoveanu pe tron. Şi epoca literară, căreia i-am dat nu- 
mele lui, începe înainte do această suire pe tron, pe când 
Brâncoveanu eră, ca boier mare, personajul cel mai influent 
după domnitorul Şerban Cantacuzino (1678—1688). Epoca 
întreagă cuprinde cam 50—60 de ani din istoria literaturii 
noastre, aproximativ între 1670 şi 1720 ori 1730. 

Până la moartea lui Brâncoveanu, epoca, aceasta, dispune 
de 7 tipografii: la Bucureşti, Iaşi, Sibiu, Bălgrad (Alba-Iu- 
lia), Buzău, Sas-Sebeș şi Snagov. Tipografia dela Snagov s'a 
mutat apoi la Râmnic şi de aici lu Târgovişte, după cum se 
mută şi meșterul ei Antim, care din egumen la Snagov. a- 
junse episcop de Râmnic şi apoi mitropolit (cu reședința la 
Târgovişte şi București). Tipografiile aveau caractere cirilice 
și grecești; iar cea, dela Sibiu. aveă şi caractere latinești. Nu 
socotim, fireşte, celelalte tipografii cu litere latine, cari lu- 
crau pentru alte culturi, afară. de cea din Cluj, care a tipărit 
şi o carte românească, Tipografiile cu litere cirilice şi gre- 
cești produseră, în această epocă următorul număr de cărţi: 
Bucureşti, 26; Iaşi, 19; Sibiu 1 cu cirilice, 1 cu latine; Băl- 
grad, 7; Buzău, 12; Sas-Sebeş, 1; Snagov, 13; Râmnic, 6; 
Târgovişte, 11. 


Tipoprafiile slujesc, și acum tot a pențru cărțile reli- 

gioase, cu o singură excepţiune — și aceea nesigură — a 
Alexandriei. Cronicile nu se tipăresc nici acum, dar se co- 
piază în numeroase exemplare pentru învățații timpului şi 
pentru cei cu gustul de citit. 

Şi aceştia, se înmulţiseră, fiindcă numărul boierilor și al 
clericilor crescuse, iar cititorii vremii mai ales printre 
aceştia se găsiau. Bisericile şi mănăstirile se înmulţiseră 
de asemenea în mod simţitor, iar odată cu ele şi şcolile. 

In Ardeal intervine o cauză specială pentru progresul cul- 
tural: stăpânirea austriacă. Ea aduce lupta religioasă dog- 
matică împrejurul unirii cu catolicii, la care iau parte şi 
Românii de acolo și cei de dincoace, aceştia ajutaţi de stră- 
luciţii reprezentanţi ai orientului ortodox. Aceste discuţiuni 
şi polemici au încurajat mult preocuparea de probleme cul- 
turale. Deaceea în epoca aceasta trăesc cei mai mari scrii- 
tori vechi ai noștri. 


2. — MIRON COSTIN ŞI STOLNICUL C. CANTACUZINO 


Miron Costin 1633—1694 


Erà dintr'o familie boierească nouă și nu prea însemnată. 
A învăţat în Polonia, la Bar, până la 1651, într'o şcoală 
iezuită cu mare renume, unde învățau mulţi copii de nobili 
poloni. 

Impreună cu ceilalţi fii de nobili a cunoscut și obiceiurile 
dela, curtea. polonă, precum și atmosfera răsboinică şi de 
mândrie vitejească din tabăra regală (a regilor Vladislav şi 
loan Cazimir), 

In şcolile polone stăpâniă atunci spiritul umanist şi cul- 
tura latină, Se serià latineşte şi se vorbiă latinește, uneori 
chiar în versuri. Istoria ocupă în acest învăţământ loc de 
seamă, fiindcă oferiă unor viitori oameni de arme, cum 
erau toţi copii de nobili, minunate exemple de imitat. Afară 

din şcoală începuse însă, chiar din vremea învăţăturii lui 
Miron Costin, şi un început serios de mișcare naționalistă, 
care cereă, mai mult interes pentru limba poloneză şi pentru 
tot ce eră, polonez. In sufletul tânărului moldovean, toată 
agitarea, intelectuală a avut răsunet puternic. La 19 ani, 
vârsta, lui Miron la încheierea studiilor, astfel de preocupări 
răsună puternic. In Polonia a mai trăit şi pe urmă, Astfel 
între 1684 și 1687 cu domintorul Petriceicu, fugit din Mol- 
dova. Se iviau deci neîntrerupt prilejuri ca să-şi întărească 
cultura primită în anii de şcoală. 

Cunoştei bine chiar de atunci şi limba, latinească şi pe 
cea poloneză, şi se orientă, cu succes în literatura, istorică și 
diplomatică a timpului. Aşă, încât Moldova de abia-l aşteptă 
ca să-l pună la lucru: rolurile cele mai grele şi mai înalte îi 
erau păstrate. Plecase în 1634 și s'a întors în 1652. Epoca 
de patru zeci de ani, care începe acum şi în care s'a desfă- 
şurat activitatea lui, a fost din punct de vedere politic, 
dintre cele tulburi : s'au schimbat domnii Moldovei de 15 
ori, stăpânirea ţării fiind disputată intre Poloni şi Turci. 
Câte certuri şi lupte, câte prigoniri, câte plângeri la 
Constantinopol, câte bejănii în Polonia! Toate au atins 
şi vieaţa, lui Miron. Fruntaşii nu ştiau nici ei de ce parte să 
treacă, ca să cruţe pe bieţii locuitori de grozăviile ocupaţiu- 
nilor streine. Fireşte că Miron eră mereu trebuincios şi, pe 
urma, serviciilor făcute, mereu înaintat în treptele ierarhice 
ale vremii: sluger înainte de 1657, staroste în 1661, vornic 
al ţării de sus în 1673 și mare logofăt după aceea. Cu nu- 
mele de «Miron logofătul» îl pomenesc mereu cronicarii 
următori. In deosebi s'a distins ca diplomat şi ca ostaş. Cele 
mai grele misiuni diplomatice din aceă vreme lui i se în- 
credinţau, mai ales la regii poloni, cari îl preţuiau pentru 
cultura lui poloneză. Aflându-se în Ardeal cu voevodul Gh. 
Duca, cu ajutor contra Turcilor (1683), e întrebuințat ca, 
sol la Ioan Sobieski, care tocmai treceă prin Maramureş. 
Când Petriceicu Vodă fuge din Moldova în Polonia cu curtea 
şi prietenii săi, Miron îl însoţeşte și-i slujeşte și lui ca sol 


la Ioan Sobieski. Ca ostaş a avut prilejul să-şi desăvârşească 

cunoştinţele şi într'altă, direcţiune: cea națională. Luând 
parte la multe campanii militare în Ardeal şi Ţara Româ- 
nească, a cunoscut prin sine însuşi neamul românesc de 
acolo. 

Astfel, când seimenii se răscoală contra lui Constantin 
J-iu Șerban în Muntenia (1654—1658), Gheorghe Ştefan 
din Moldova îi trimite'ajutor, Din aceă armată făceă, parte 
şi Miron. La acelaş domn, Miron s'a dus din nou peste doi 
ani cu misiune specială. In Ardeal a fost de patru ori, cu 
patru misiuni militare, cari i-au dat prilejul să-l străbată 
intreg şi spre Timișoara și spre Maramureș, Intr'una din 
expedițiuni a văzut şi ruinele podului lui Traian de lângă 
T.-Severin. 

Intre această vieață şi scrierile lui este o strânsă legătură. 
Pentru scopuri politice, Polonezii i-au cerut să le scrie lor 
despre Români. Atunci a scris el în limba poloneză: 
1) «Cronica Ţării Moldovenești şi Munteneşti», care începe 
dela Daci şi se încheie în momentul descălecării Moldovei; 
2) «Aceeaş operă» o pune «în versuri poloneze» şi o duce 
până la Alexandru cel Bun. In amândouă priveşte chestiunea, 
nu numai din punct de vedere istoric, ci şi geografic, aşă, 
încât ajută mult la răspândirea în Polonia a unor informa- 
țiuni exacte despre tările româneşti. Ceeace a trebuit să im- 
presioneze în special, a fost ideia unității poporului româ- 
nesc, nu numai dintr'o parte şi din cealaltă a Carpaţilor, 
dar şi din Pind. Aromânii, sub numele de «Cuţovlahi», sunt 
şi ei amintiţi ca parte din neamul românesc. Fireşte că 
spune „prea, pe scurt despre ei, fiindcă nu-i cunoscuse de 
aproape ca pe Ardeleni și pe Munteni, dar e de mare preț, 
pentru vremea, de atunci, chiar recunoaşterea, existenţei lor, 

Locul de seamă ce-l ocupă şi azi Miron în istoria, literaturii 
este datorit însă la două scrieri românești: 1) «De neamul 
Moldovenilor» (sau «Cartea pentru descălecatul întâiu al 
țării Moldovei şi al neamului moldovenesc», cum a fost cu- 
noscută dela editarea, ei de către M. Kogălniceanu) şi 2) «Le- 
topiseţul ţării Moldovei» dela Aron Vodă încoace, scris în- 


www.dacoromanica.ro 


4i 


tre 1673 şi 1675. Aici continuă primul letopiseţ românesc 
cunoscut (Ureche-Simeon Dascălul) până la Dabija Vodă, 
adică dela 1595 până la 1661. In cea dintâi tratează, pen- 
tru întâia oară la noi, epoca cea mai puțin cunoscută 
a istoriei noastre, aceea dintre colonizarea romană şi în- 
temeierea Principatelor. 

Cu amândouă întregià singurul letopiseţ existent şi 
formà o istorie a Moldovei dela colonizarea romană până 
aproape de zilele lui. 

Izvoarele întrebuințate în letopiseţ sunt: a) Cronicarul 
polon episcopul de Przemysl, Paul Piasecki (sau Piaseeius, 
sub forma latinizată), pe care-l traduce sau îl prescurtează 
în prima parte a letopiseţului, până pe la 1640; b) Mai 
puţin cronicarii poloni Gvagnin-Paszkowyi, Otwinowski și 
Twardowski; c) Tradiţiunea, în partea mijlocie a, letopise- 
tului, cunoscută, dela tată-său, Postelnicul Costin, şi dela bo- 
ierii bătrâni, cum au fost Toma şi Iordachi Cantacuzino. La, 
domnia lui Barnowski-Vodă citim, de pildă, următoarele : 
«Mărturisiă vornicul Toma, fiind postelnic al II-lea la dân- 
Sul, că în multe nopţi l-au zărit prin miezul nopţii îngenun- 
chiat înaintea icoanei la rugă cu mare osârdie»,. Acel 
vornic Toma, este însemnatul boier Toma Cantacuzino. Pe 
temeiul tradiţiunii mai ales sunt scrise prețioasele capitole 
despre Mihai Viteazul, Matei Basarab şi V, Lupu, ete. ; 
d) Ştirile personale, în partea finală a Letopiseţului. Acolo 
declară singur: «Cu mult mai lesne a scrie de aceste 
vremi în cari mai la, toate ne-am prilejit singur». 

După Letopiseţ a scris «De neamul Moldovenilor». Şi iată 
în ce împrejurări, In redacţiunea, cronicii «Domnii ţării 
Moldovei» se găsiă o adnotaţiune curioasă a lui Simeon 
Dascălul: că regele Laslău al Ungariei, voind să lupte 
contra Tătarilor, cari stăpâniau Moldova şi de acolo făceau 
incursiuni chiar în regatul său, a cerut ajutor dela Im- 
păratul Râmului (Romei); că acest împărat i-a dat ca 
ajutor pe toți hoţii din temnițe, însă cu condiţiune de a 
nu-i mai trimite îndărăt niciodată ; că regele Ungariei, în 
acest chip, a bătut pe Tătari, gonindu-i şi din Moldova, că în 

sfârşit acolo a lăsat ca locuitori pe hoţii trimişi dela Roma; 
din ei s'ar trage Moldovenii. Miron Costin n'a putut îngădui 
ca această poveste jicnitoare să rămâe fără răspuns și a scris 
«De neamul Moldovenilor». Iată cum justifică el în prefața 
cărţii munca pe care o întreprinde: «A lăsă iarăşi nescris, cu 
mare ocară înfundat neamul acesta, de o samă de scriitori, 
este inimii durere». Tratează deci şi în româneşte chestiu- 
nea, originii noastre latine şi lămureşte că Românii nu se 
găsesc numai în Moldova, ci şi în Ardeal şi în Ţara Ro- 
mânească, toţi constituind unul şi acelaş popor. 
Informaţiunile le ia din cronicarii polonezi Dlugosz, 
Cario şi Zamoyski şi, fireşte, din amintirile de școală. 
Miron se apropie de cronica Gr. Ureche-Simeon Dascălul 
prin aceea că într'unele părți traduce și compilează din 
scriitori streini. Se deosebește însă printr'o mult mai mare 
pairte originală. Se mai aseamănă și prin înregistrarea, fap- 
telor de puțină însemnătate ca ierni grele (a lui Barnowski 
Vodă) şi potop de lăcuste. De asemenea şi prin crezământul 
ce-l dă miraculelor. Așă, de pildă, după tăierea capului lui 
Barnowski-Vodă la Constantinopol, calul aceluia a murit 
şi el pe loc, iar capitala Turciei s'a aprins. Nu făceă de- 
osebire între epopeie şi istorie ; Homer, după el, a fost cro- 
nicar şi a scris răsboiul Troiei ; Vergilius a fost cronicar şi 
a scris începutul istoriei Romanilor, întocmai după cum 
el, Miron, scrie începutul Românilor. Cași la ceilalţi croni- 
cari, conștiința religioasă e mai puternică decât cea naţio- 
nală. Când povesteşte uciderea lui Andrei Batori, anunţă 
şi uciderea, lui Mihai Viteazul mai târziu ca o răsplată 
dumnezeească : «Neştiutoare firea omenească şi de primej- 
diile sale, că apoi nu peste îndelungată vreme aşă au păţit 
şi Mihai Vodă de Baştea Georgi, cum au făcut şi el lui 
Bator Andrieş. Bine zice sfânta evanghelie : «cu ce măsură 
măsuri, măsura-ţi-se-va». El care cel dintâiu în Moldova 
vorbise de unitatea neamului românesc n'a înţeles nimic 
din istoria voevodului care o înfăptuise politicește pentru 
o clipă. Boier moldovean cu crucea'n sân, nu puteă găsi 
cuvinte de laudă pentru un Muntean care, înaintea evan- 

gheliei, puneă în vreme de răsboiu , oarta ţării sale. Tot prin 
prismă de moralist religios vede, de pildă, şi luptele dintre 
Matei Basarab şi Vasile Lupu: pricina lor a fost nesaţiul, 
lăcomia omenească. De aci și ideia că rolul istoriei este 
de a ne învăjţă ce e bun și ce e rău. E interesant că în 
operele scrise în limba poloneză e mai naţionalist decât în 
cele scrise românește. In acelea vorbește de colonizarea ro~ 
mană în legătură cu toţi Românii, atât cei dela Nordul, 
cât şi cei dela Sudul Dunării, pe când în De neamul Moldo~ 
venilor priveşte chestiunea numai în legătură cu Moldova. 
Este totuși destul de mare pasul pe care-l face, pentru 
vremea, lui, când în Letopiseţ, trebuind să povestească în- 
tâmplările din Moldova în legătură cu cele din ţările vecine, 
dă Munteniei mult mai mare parte de cum i se dedese în 
cronica Ureche-Simeon Dascălul. Se simte progresul con~ 
științei naţionale şi al lărgirii cadrului istoric. 

Destul de obiectiv însă nu este. Letopisețul nu păstrează 
nici proporţiile. Partea mai nouă este mult mai desvoltată, 
dar nu după însemnătatea voevozilor, nici a faptelor, ci 
după legăturile mai strânse ori mai puţin strânse dintre 
chestiune și propria-i familie, deşi principial îşi dă seama 
de necesitatea adevărului istoric, deși îşi dă toată silința 
să sa ţină pe calea dreaptă. El declară de pildă: «Am 
îi datori cu pomenire lăudată mai mult lui Ştefan Vodă 
(Gh. Ştefan 1653—1658), dela carele multă milă am 
avut, decât lui Vasile Vodă (Vasile Lupu 1634—1653), dela 
carele multă urgie părinţii noștri au petrecut». Totuşi lipsa 
de obiectivitate într'unele capitole, ca cel despre Barnowski, 
binefăcătorul familiei lui, este evidentă. 

Limba lui merge pe calea tradiţională a limbii unitare. 
Deşi Moldovean, întrebuinţează puţine forme locale: «abie», 
«astrucat», «gios», «giurământ», «herbând», «hi (fi)» 
«hire», <îngroşet», «a sudui». Din punct de vedere sintactic 
însă, limba îi este inferioară cronicii precedente, fiindcă se 
resimte prea mult de înrâurirea limbii latinești. 

Miron Costin se ridică prin concepţie si cugetare dea- 
supra predecesorilor, dar rămâne sub ei prin felul de ex- 

primare. Cultura latină din Polonia i-a, diformat mai ales 
sintaxa, dând limbii sale aspectul greoiu şi încurcat pe 
care îl are de multe ori. Mare piedică, a fost lucrul acesta 
pentru literatura noastră, fiindcă, Miron are temperament 
literar şi a ţinut să și-l manifeste şi în cronicile lui, mai 
ales în părţile povestite pe temeiul amintirilor personale. 
Aici e cugetarea lui, e simţirea lui, şi dacă ar fi avut la 
îndemână o sintaxă românească, ne-ar fi dat alte pagini. 
Chiar şi aşă, talentul tot răsbate şi-şi arată însuşirile lite- 
rare. lată o parte din descrierea căderii lăcustelor: «Un 
stol ţineă un ceas bun ; şi dacă treceă acel stol, ca un ceas 
şi giumătate sosiă altul; şi așă, stol după stol, cât ţinea 
dela prânz până în deseară. Unde cădea la mas, ca albinele 
de groase zăceă : nice cădea stol după stol, ce treceă stol 
de stol şi nu se porniă până nu se încălziă bine soarele 
spre prânz ; şi călătoriă până în deseară. Insă unge mâncă, 
rămânea numai pământul negru, împuţit: nice frunze, 
nice paiu. ori iarbă, ori de semănătură nu rămânea. Şi 
se cunoşteă și unde poposiă, că eră locul asă de negru la 
popas, ca masul acei mânie a lui Dumnezeu». 

Predilecţiunea lui literară l-a îndemnat să scrie și ver- 
suri, mai bune decât ale contemporanului său Dosoftei. In 
versuri a scris «Vieaţa lumii» şi «Despre origina Români- 
lor», precedându-le de câtevă consideraţiuni tehnice cu pri- 
vire la versificaţie. Dosoftei n'a cunoscut dintre elementele 
versului decât măsura. Miron cunoaşte şi ritmul, tocmai 
pe cel mai esenţial. Ne-a dat astfel versuri ca, acestea. : 

Trec zile trec ca umbra, ca umbra de vară, 
Cele ce trec nu mai vin, nu se mai întorc iară. 

Mulțumită muzicalităţii lor şi mai ales cuprinsului lor 
biblic, versurile Vieții lumii ajunseseră, unele din ele po- 
pulare, caşi psalmii lui Dosoftei. 

Eră firească, deci, admiraţia urmaşilor pentru Miron 
Logofătul: şi mare învăţat şi bun Moldovan şi de o putere 
rară de muncă în pace şi'n răsboaie. S'a mai adăugat la 
acestea şi episodul dureros al morţii lui. Sub Constantin 
Cantemir (1635—1693) a fost acuzat că a uneltit contra 

domnitorului. Pe când erà la Galați, la căpătâiul soției sale, 
ce trăgeà de moarte, dela Iași au pornit slujitori cu poruncă 
aspră să-l aducă cu voie ori fără voie, Până să ajungă 
slujitorii, soția lui Miron își dase sufletul. In faţa morţii, 
îndeplinirea poruncii se amână. Al doilea rând de slujitori 
vin cu o poruncă și mai aspră, să fie omorit unde va fi 
găsit. Miron cere să fie dus în faţa Domnului şi a Diva- 
nului să se desvinovățească. E dus până la Roman şi în 
piaţă i se taie capul, ca unui tâlhar de rând. Povestea, 
aceasta, spusă cu sinceră durere de cronicarul de mai târ- 
ziu Ion Neculce, repetată cu mai mult talent de istoricul 
Bălcescu peste 150 de ani, a atras şi mai mult privirile tu- 
turor către cel mai mare cronicar român din veacul al 
XVII-lea. Cu cât au vrut să-l scoboare dușmanii personali, 
cu atât l-au ridicat ceilalți contemporani și toţi urmașii 
până astăzi. 

Ediţiuni. -- Letopiseţe (ed. M. Kogălniceanu), ed. I-a, vol. I-iu; 
ed. II.a, vol. I-iu și vol. al III-lea, — Miron Costin, Opere com- 
plete (ed. V. A. Urechiă), 2 vol, Buc. 1886. — Mironis Costint 
chronicon (trad. latină), Bua 1912 (ed. E. Barwinschi). — M. 
Costin, De neamul Moldovenilor, Buc. 1914 (ed. C. Giurescu). 


STOLNICUL CONSTANTIN CANTACUZINO 1650—1716 


Este o mare figură literară mun- 
teană, în aceeaș vreme şi cu aceeaș 
însemnătate ca Miron Costin din 
Moldova. 

Acesta reprezeniă moldovenismul 
luminat de umanismul polon, Stol- 
nicul reprezentă muntenismul lumi- 
nat de umanismul italian. 

In vremea lui Mihai Viteazul se 
stabili la noi bogata și puternica fa- 
milie grecească Cantacuzino, ce pre- 
tindeă a se trage din Împărații bizan- 
tini. Unul dintre ei, Constantin, luă în căsătorie pe Elena, 
fiica Voevodului Radu al VII-lea Şerban (1602—1611), Ba- 

sarab în linie femeească. Fiul lor a fost Postelnicul C. Can- 
tacuzino, care a avut pe Stolnicul Constantin Cantacuzino, 
dimpreună cu alţi cinci băieți și cinci fete. Unul dintre 
băieți, Şerban Cantacuzino, a fost domn al Munteniei (1678 
—1688), iar alții s'au distins prin preocupări literare (Ior- 
dachi), ori artistice (Mihail). 

In casa părintească, viitorul cronicar a cunoscut o biblio- 
tecă, lăudată ca o minune de streinii cari au trăit la noi şi au 
scris despre noi, cum e Italianul Del Chiaro. Alți streini, 
mulţi la număr, vorbesc despre el ca despre un învățat cum 
puţini se găsiau. Sta în corespondenţă cu învăţaţi greci din 
Răsărit. Aveă relaţiuni cu cei cari veniau la noi, provocân- 
du-i la discuţiuni ştiinţifice şi îndemnându-i să cerceteze cu- 
tare ori cutare chestiune, îndemnuri pe urma cărora într'a- 
devăr au răsărit opere grecești, unele dedicate chiar lui. Eră 
în corespondenţă în Apus cu generalul învăţat Marsigli, 
în italieneşte, dându-i lămuriri despre ţările române. A stat 
în corespondenţă, în latineşte, cu Sobieski, regele Poloniei. 
„Invăţătura şi-o făcuse în Italia la Padova. A scris chiar 
în italieneşte călătoria lui acolo. A cunoscut în aceste dru- 
muri Viena şi Veneţia. A cunoscut bine şi Orientul: Polonia, 
unde a fost în misiune, și Constantinopolul, unde s'a, dus de 
multe ori. A cunoscut şi ținuturile românești: Moldova şi Ar- 
dealul, fie luând parte la expediţiuni militare, ca în Ardeal, 
fie în misiuni, ca în Moldova. Intr'o călătorie făcută aici 
a cunoscut cronica Ureche-Simeon Dascălul şi a pus să i-o 
copieze. 

Faţă de contemporani se bucură de o înaltă reputaţie. N'a 
fost domn în Muntenia, fiindcă n'a vrut. A stat mereu în 
fruntea Divanului domnesc şi a fost sfătuitorul necontestat 
al domnilor Şerban Cantacuzino (frate), Costantin Brânco- 
veanu (nepot) şi Ştefan Cantacuzino (fiu). A murit sugru- 
mat la Constantinopol împreună cu fiul său Stefan Canta- 
cuzino, din cauza unor intrigi. 

Cum a fost în politică autoritate necontestată, a fost și în 
literatură tot astfel. Bogata activitate religioasă din vremea 
lui Şerban Cantacuzino şi a lui C. Brâncoveanu s'a desfă- 

gurat sub conducerea lui. El spuneă ultimul cuvânt. Aşă a 
fost cu traducerea Bibliei dela 1688, cu a Mărgăritarelor 
(1691) și a Pravoslavnicei Mărturisiri (1691). 

Dar mai important lucru decât traducerile bisericeşti a 
simţit el că este cunoaşterea trecutului. Văzuse îndeajuns 
astfel de preocupări în Italia, şi în Polonia. Şi cum în Mun- 
tenia n'a găsit pe cine să întreprindă asemenea, lucrare, ca 
să-l îndemne şi să-l ajute s'o facă, a scris el singur, deși 
redactà greu româneşte. Mai mult decât lui Miron Costin, 
ştiinţa streină, i-a pricinuit mari neajunsuri din punctul 
acesta de vedere. Totuşi a scris. A intenţionat să ne dea 
o cronică mai lungă, dar, şi dacă a scris mai mult, posedăm 
azi numai partea dela colonizarea romană până la Huni, 
sub titlul de «Istoria Ţării Româneşti», cunoscută multă 
vreme sub titlul de «Cronica anonimă». Ce păcat că nu s'a 
păstrat mai mult şi ce păcat că forma ei este atât de greoaie, 
fiindcă intormaţiunile sunt de o rară bogăţie, spiritul de o 
adâncă seriozitate şi conştiinţa românească foarte clară. 
Iată cum discută cu streinii: «Valahii, cum le zic ei, iar noi, 
Românii, sunt adevăraţi Romani în credinţă şi în bărbăţie, 
pe cari Ulpie Traian i-au aşezat aici în urma lui Decebal, 
după ce tot l-au supus şi l-au pierdut. Si apoi unul după 
altul tot şiragul împăraţilor aşă i-au ţinut şi i-au lăsat 
aşezaţi aici. Şi dintr'acelor sămânță se trag până astăzi Ro- 
mânii aceștia. Insă Românii înţeleg nu numai ceștia de aici, 
ci şi din Ardeal, cari încă şi mai neaoşi sunt, şi Moldovenii 
şi toţi câţi şi într'altă parte se află». Prin cuvintele din 
urmă înțelegeă pe Aromâni, despre cari în alte pasaje spune 
că sunt tot Români şi tot urmași ai coloniștilor romani, ba 
le ia și apărarea contra celor ce-i numiau urmaşi de hoţi. 

Este o minunată reeditare în Muntenia a lui Miron Costin 
din Moldova; cultură identică, preocupări identice în aceeaș 
vreme deoparte și de alta a Milcovului. Până şi în comba- 
terea lui Simeon Dascălul seamănă. Deşi Stolnicul nu tra- 
tează despre Moldova, totuși găseşte prilej şi discută erezia 
aceluia despre origina din tâlhari a Moldovenilor şi, fireşte, 
îi arată netemeinicia. 

Cu cât interes citim după 228 de ani paginile despre Geţi 
şi Daci şi despre colonizarea romană ! Pe temeiul lui Bon- 
tinius, cronicarul italian, al lui Dion Cassius, istoricul ro- 
man, al lui Tzetzes, compilator bizantin, și a altor cronicari 
unguri şi poloni, cari au scris în latinește, el admiră vitejia 
geto-dacă pe deoparte și iscusita, politică romană de cucerire 
pe de alta. Cu multă simpatie înfăţişează pe Traian. Numele 
lui îl găseşte în «Troianul» de pământ, ce răsare ici-colea în 
țara noastră. Numele lui Sever îl găseşte într'al Turnu-Se- 
verinului. Despre podul lui Traian vorbește cu multe amă- 
nunte, cași despre răsboaiele cu Decebal. «Aşă deci Traian, 
supuind şi desăvârșit domolind toată Dacia și socotind să o 
tocmească într'acel chip dela care să nu mai aibă alte tur- 
burări, nici să le mai vie alte griji, au poruncit de prin pre- 
jururile biruinţelor sale de au adus Romani locuitori de i-au 
aşezat aici, şi dintr'a sa oaste au lăsat câţi au trebuit de a-i 
lăsă, ca să se aşeze aici, rămâind lăcuitori acestor ţări, cari 
şi până astăzi se trag, cum vom arătă, dintr'aceia». 

Este interesantă şi prefața, cărţii, unde e vorba despre 
izvoarele istorice. Spune el acolo că istoria se scrie pe te- 
meiul actelor publice şi private şi că pe tradiţiuni și pe cân- 
tecele populare nu se poate pune mult temeiu. Intâia oară în 
literatura noastră se discută această chestiune: «Nici den 
cântecile carile vestesc de vitejii, au de alte fapte ale domni- 
lor şi ale altor vrednici oameni ce au lucrat, cari după la 
lăutari și după la alţi cântători auzim, putem şti cevă ales, 
că şi acelea nu numai ce au laudă. mai mult, au hulesce decât 
cele ce este a fi, ci și foarte împrăștiat și prea pe scurt po- 
menesc lucrul și făr'de nici o rânduială sau tocmeală 1)». 


Ediţiuni — Cronica lui s'a tipărit, sub numele de Cronică ano- 
nimă în Ioanid, Istoria Moldo-Romaniei 1858, apoi în Letopiseţe 
(ed. M. Kogălniceanu, ed. II, 1872) şi sub numele autorului său 
în Operele lui C. Cantacuzino (ed. N. Iorga), Buc. 1901. 


1) ordine, întocmire. 

3. — CRONICA CANTACUZINILOR (STOICA LUDESCU). 


Capul familiei Cantacuzinilor, Postelnicul C. Cantacuzi- 
no, a fost sugrumat în 1663 în trapeza mănăstirii Snagovul 
din porunca lui Grigore Gheorghe Ghica, domnitor al Mun- 
teniei între 1660—1664 şi între 1672—1674. De aci ură do 
moarte între familia Cantacuzino şi între partizanii domnu- 
lui şi o propagandă necurmată, a celei dintâi să dovedească, 
revinovăţia bătrânului postelnic. Din această propagandă 
face parte şi redactarea unei cronici a Cantacuzinilor. 

Cronica a redactat-o între anii 1679 şi 1688 un logolăt al 
familiei Cantacuzino, anume Stoica Ludescu. Incepe cu în- 
temeierea, Munteniei. După el și Muntenia a fost descălecată 
de două ori (adică colonizată): întâi de Români veniţi dela 
Sudul Dunării, a doua oară de Români veniți din Ardeal 
cu Radu Negru. Utilizează apoi însemnări din mănăstiri, 
însemnări cari de sigur au fost, dar la noi n'au ajuns; în- 
globează după aceea cronica Buzeştilor, cronica lui Matei 
al Mirelor, egumenul Mănăstirii Dealului (acela scrisese în 
versuri grecești întâmplările muntenești dintre 1601 şi 1618). 
Inglobează apoi şi cronica lui Matei Basarab, scrisă, poate, 
de Udrişte Năsturel, până ajunge la epoca pentru care seri- 
sese anume cronica. Povestirea se oprește la 1688. 

Partea aceasta, fie că a fost şi ea reprodusă după vreo 
cronică de familie, fie că a redactat-o Ludoscu după sfatul 
pas cu pas al vreunui Cantacuzino, e scrisă cu multă însu- 
flețire şi sinceritate. Valoarea ei literară este necontestată, 


4. — RADU POPESCU ȘI ION NECULCE. ., 
Radu Popescu *1650—*1729 


Se trăgcă, după mamă, din vestita familie a Bălenilor. Fa- 
milia lui fiind prigonită sub Şerban Cantacuzino (1678— 
1688), a pribegit cu ea prin Turcia și Moldova. Sa întors 

în ţară la începutul domniei lui Brâncoveanu, fiind bine 
văzut şi de acest domn şi de cei următori până la moarte, 
mai ales din pricina culturii sale pe deoparte şi a devota- 
mentului său pe de alta. Ură doar familia Cantacuzino, care 
ucisese pe tată-său, Ştiă latineşte, turceşte, areceşte şi, pro- 
babil, chiar poloneşte, rusește şi franțuzeşte. Lui Brânco- 
veanu i-a servit ca secretar latinesc. In opera lui face des 
citaţii latine, polone, turceşti ruseşti şi grecești. Cunoșteă şi 
Ardealul, unde a și petrecut câţivă ani, din pricina tulbu- 
rărilor politice din ţară. Misiunile diplomatice ale lui Brân- 
coveanu la Germani, aflaţi în campanie în Ardeal contra 
Turcilor, el le îndepliniă. Deaceea s'a ridicat mereu pe trep- 
tele boierești, până. la cea mai înaltă de mare-ban sub Ni- 
culae Mavrocordat. La sfârşitul vieţii s'a călugărit. In li- 
niştea noii vieţi a dat şi formă definitivă, cronicii sale. 

Erà o fire pornită, puneă patimă în ce scriă, dacă-l in- 
teresă de aproape. Chiar prea personal adesea, ori. Deaceea 
în opera lui apare cu două. aspecte. 

A scris «Istoria Ţării Româneşti» dela început până la 
suirea pe tron a lui Niculae Mavrocordat, deci 1290—1716. 
Până pe la 1670 compilează cronicile mărunte existente pe 
vremea aceea în românește şi în greceşte. Utilizează, şi cro- 
nici bizantine şi sârbești, Citează, de pildă, pe cronicarul 
bizantin Phrantzes, a cunoscut cronica moldovenească Ure- 
che-Simeon Dascălul; utilizează pe Stavrinos, cronicarul 
grec al domniei lui Mihai Viteazul. Partea originală, începe 
dela 1670 înainte, şi este un răspuns la partea corespunză- 
toare din Stoica, Ludescu; iar partea cu caracter personal, 
dela 1699 înainte. Partea aceasta a redactat-o de două ori: 
odată, sub domnia lui Brâncoveanu, a doua oară sub a lui 
Niculae Mavrocordat. Prima redacţiune s'a publicat în «Ma- 
gazinul istoric» (vol. V). A doua redacţiune este cea din 
volum. Sub Brâncoveanu, el a povestit domnia acestuia 
(1688—1714) cu laude. Sub Mavrocordat, a trebuit să mai 
micşoreze laudele, fiindcă altfel nu l-ar fi îngăduit noul 
domnitor. 

Dă interes deosebit nu numai Ţării Româneşti, ci şi veci- 

nilor. Ba încă simte plăcere să se abată uneori pe departe 
de tot: la Germani, Francezi şi Spanioli : «puind» — zice 
el — «şi ale altora fapte ce s'au întâmplat în părţile dim- 
prejurul nostru, câte am putut cuprinde, şi din Europa şi 
din Asia vrednice de auzit», 

Partea originală suferă din punct de vedere al adevărului 
şi al imparţialităţii istorice: e o ponegrire a tot ce e cantacu- 
zinesc şi o laudă a tot ce nu e cantacuzinesc; dar această 
pasiune care l-a stăpânit toată vicaţa, caşicum n'ar fi trăit 
decât pentru a-şi răsbună în scris contra omoritorilor tată- 
lui său, îi dă multă vieaţă în expunere, îi colorează stilul 
şi creşte valoarea literară a scrierii. 

Cronica, cuprinde apoi multe amănunte din frământările 
politice cunoscute de el de aproape, precum şi din vieaţa 
particulară a domnilor şi a boierilor: petreceri, nunţi, scene 
de recompense și de pedepse. etc., aşă încât elemente pentru 
creșterea interesului sunt destule. 

Se simte şi preocupare de stil. Pune termeni nu numai 
pentru ideie, ci şi pentru frumusețe. Citiţi scena aducerii 
moaștelor Patriarhului Nifon la Mănăstirea Dealu, cași 
aceea a răscoalei seimenilor sub Matei Basarab, ori des- 
crierea luptei dintre Sobieski şi Turci la Hotin. Mai ales 
vedem aceasta în partea finală a cronicii. 

Ii place stilul natural, nu cel cărturăresc. Multe expresiuni 
din vorbirea zilnică le trece în redactarea diferitelor scene 
şi convorbiri. Ii plac de asemenea neologismele, sub in- 
fluenta cărților latinești pe cari le citise. 


Ediţiuni — O ediţiune a lui Radu Popescu lipseşte. Partea din 
ea până la, 1688, atribuită lui Constantin Căpitanul Filipescu, S'a 
tipărit întâi în Magazinul istoric, vol. I, sub titlul Istoriile Dom- 
nilor Țării Româneşti şi apoi în ediţie aparte de N. Iorga, cu 
cheltuiala lui N. Filipescu, Buc. 1902. Partea, recunoscută dela 
început ca a lui sa publicat în Magazinul istoric, vol. IV. — Frag- 
mente din el în N. Iorga, Din faptele străbunilor, Văleni, 1909, 
pag. 155 (sub numele lui Constantin Căpitanul) şi 163. — Tot 
fragmente, în Ov. Densușianu, Povestiri din Cronicari, în «Bibl. 
p. toţi», sub numele lui Constantin Căpitanul şi Radu Popescu. 

Ion Neculce *1672—'1745. 


Și Neculce e personal ca, Radu Popescu. Scriind despre 
vremi apropiate de el şi chiar despre vremea lui, ne dă 
atâtea amănunte, încât îi cunoaștem vieaţa mult mai bine 
decât pe a celorlalți cronicari. 

Ține de o familie ajunsă vestită mai mult prin el, decât 
prin ea însăşi. Familia lui n'a trăit bine cu voevozii depe 
atunci şi a trebuit să pribegească. Cu ea a pribegit şi Ne- 
culce. Vreo patru ani în Muntenia şi câţivă în Polonia. 
Când împrejurările i-au îngăduit să se aşeze în țara în care 
se născuse, s'a distins şi a urcat trepte înalte: vătaf de 
aprozi, mare apă, mare sluger, mare spătar, hatman, mare 
vornic în ţara de sus. Odată a fost chiar locţiitor domnesc. 
Dar vremile liniștite wau ţinut mult. A venit încercarea, în- 
drăzneaţă a lui Petru cel Mare de a ajunge la Constanti- 
nopol. Toţi creştinii erau plini de bucurie. Și Brâncoveanu 
din Muntenia și D. Cantemir din Moldova înclinau spre 
politica, rusească. Cel dintâiu în ascuns, cel de al doilea pe 
faţă. Neculce, care ajunsese în vremea aceasta sfătuitorul 
de aproape al domnului, aveă temeri. Și le-a arătat, dar 
degeaba. Domnitorul nu l-a ascultat. Cum însă, de fapt, 
Neculce simțiă tot așă, i s'a supus. Chiar altfel să fi fost, 
cum s'ar fi despărțit tocmai într'o clipă atât de hotăritoare 
de protectorul său, care-l făcuse hatman și se sfătuiă cu el 
în toate trebile ? «Măcar că» — serie el de D. Cantemir la 
capitolul despre întâia domnie a lui Niculae Mavrocordat 
— «mulţi zic că eu l-am îndemnat să se închine la Muscali, 
dar grăesc cu năpaste şi ca nişte oameni ce nu pricep şi nu 
ştiu că atunci erau toţi creştinii bucuroși Muscalilor, nu 
numai eu, că scriau alţi mai înainte vreme, de chemau pe 
Muscali, mai înainte decât Dimitraşco Vodă (D. Cantemir): 
Muntenii, Sârbii, Moldovenii, cu câţi ani mai înainte. Nu- 
mai pismaşii zavistnici scorniau asupra mea ocară. Şi 
oamenii cei proşti, și neprieteni, şi nepricepuţi credeau că 
este așă. Dar eu taina stăpânului, căruia i-am mâncat pita, 
wam putut-o descoperi, uitându-mă la Sfânta Scriptură 

ce a, zis îngerul către Tovia, zicând: «Taina Impăratului o 
acoperi, iar faptele lui D-zeu la arătare să le mărturisești». 
Ce (ci) şi eu n'am vrut să mă fac al doilea Iudă sau să-l 
viclenesc, să fug dela dânsul. Că, de aș fi făcut aşă, ce laudă 
aş fi dohândit ? Ce (ci) numai osândă dela D-zeu şi ocară 
dela oameni». Din pricina devotamentului a suferit, dar nu 
sa plâns. Petru cel Mare a fost învins, D. Cantemir s'a re- 
fugiat în Rusia, luând cu el și curtea lui, în cap cu Neculce. 
Suferinţu se măriă cu dorul de ţară pe care-l simţiă din ce 
în ce mai tare scriitorul nostru. Chiar din drum a vrut să 
se întoarcă; și numai silit a mers mai departe, până la Har- 
cov, unde se hotărîse reședința lui D. Cantemir şi a curţii 
sale. A stat acolo doi ani şi după aceea tot a plecat. I-a fost 
însă frică să se întoarcă în Moldova şi a mai pribegit alţi 
şapte ani în Polonia, unde mai fusese odată. A suferit însă 
şi acolo de dorul de ţară, de grija averii confiscate şi a vii- 
torul copiilor săi, precum și de neştiinţa limbii poloneze, 
precum şi latinești, care se întrebuinţă şi ea în cercurile 
nobile. Pentru el, străinătatea a însemnat suferinţă, fiindcă 
n'au fost călătorii nici de plăcere, nici de studii, nici de 
misiuni diplomatice. Nu constatăm la el din contactul cu 
străinătatea nici lărgirea orizontului de cugetare, nici a 
celui de simţire. Moldovan a rămas până la sfârşitul vieţii 
şi numai cu limba moldovenească s'a slujit. Altă limbă n'a 
cunoscut. Şi-a dat însă seama că nu trebuiă să fi făcut 
astfel, că omul învăţat e mai prețuit decât cel neînvăţat. 
Ba chiar face, din aceasta, scopul istoriei şi-şi încheie astfel 
prefața, cronicii: «Deci, fraţilor cititori, cu cât vă veţi în- 
demnă a cetire pe acest letopiseţ mai mult, cu atâta veţi 
şti a vă ferire de primejdii şi veţi fi mai învăţaţi a da răs- 
punsuri la sfaturi, ori de taină, ori de oştire, ori de voroave 
(cuvântări) la Domni şi la noroade de cinste». Când scriă 
aşà, eră târziu, spre sfârşitul vieţii, şi nu se mai puteă 
îndreptă. Aceeaş explicaţie trebue să găsim şi pentru răceala 
şi ura lui contra streinilor despre cari scrie: Poloni, Turci, 
Tătari, Huşi, Greci. A fost mai mult Român decât om şi mai 

XVIII-lea nu ne-am fi aşteptat să ne spue un cronicar mol- 
dovean că nu-l interesează faptele Muntenilor, cum face el 
la domnia lui Ştefan Petriceicu: «De aci înainte lăsăm 
pentru Ţara Muntenească să scrie Muntenii ; şi noi iar să 
ne întoarcem la urmă să scrim pentru țara noastră». 

Deaceea, ca orizont este inferior unui Miron Costin, unui 
Cantacuzino Stolnicul; dar ca scriitor le ia înainte. Nu şi-a 
stricat limba prin lecturile streine şi a ajuns, prin aceasta, 
și prin talentul lui, şi prin simțirea pusă în ce a scris, cel 
mai citit scriitor român din literatura, veche, cel mai citit 
şi în vremea lui şi de atunci încoace. Pentru atunci avem 
dovadă numeroasele còpii păstrate din cronica lui, mai nu- 
meroase decât pentru alţi cronicari. Pentiu mai târziu, stau 
marture atâtea opere literare din secolul al XIX-lea, inspi- 
rate din ce scrisese el. 

Cronica lui povestește evenimentele dintre 1661 şi 1744, 
adică urmează de unde se oprise Miron Costin. Ea e prece- 
dată de «O samă de cuvinte», cari sunt şi ele, caşi cuprinsul 
cronicii, interesante pentru felul cum înţelegeă autorul lor 
istoria. Dacă n'ar fi ştiut din altă parte, a putut citi şi el în 
Miron Costin că letopiseţele trebue să povestească faptele 
cum au fost, fără părtinire ; că deci trebue scrise cu multă 
hăgare de seamă, ca să nu nedreptățească, nici să linguşea- 
scă. Vom citi prin urmare ce au scris alţii și vom alege ceea- 
ce credem că e adevărat, vom ascultă ce povestesc bătrânii 
şi vom spune ce ştim noi, când e vorba de întâmplări mai 
apropiate în timp. Aşă a urmat și Neculce. Și urmând așă, 
a dat peste povestiri pe cari nu-i veniă nici lui să le creadă, 
nu le crezuseră nici alţii, dar... frumoase. Ce să facă ? Să le 
înregistreze ? Să le sară ? Dacă le înregistră, s'ar fi zis că 
a scris «basne», «scornituriy. Citise el în Logofătul Miron 
cuvinte de batjocură despre Alexandria şi mai ales despre 
«basna» înjurioasă a lui Simeon Dascălul. Citise poate şi 
în Stolnicul Cantacuzino că din povești şi din cântecele po- 
pulare nu poţi află ştiri istorice temeinice. Trebuiă deci 
să le sară. Dar erau frumoase. Şi atunci găsește o cale 

deosebit, la începutul ei, ca să nu se uite: «Mai socotit-am», 
zice el în prefaţă «şi din letopiseţul lui Evstratie Logofătul 
şi a lui Simeon Dascălul şi a lui Misail Călugărul nişte cu- 
vinte câtevă, de nu le-am lăsat să nu le scriu, ce le-am scris, 
măcar că dumnealui Miron Logofătul şi cu Nicolai, fiu-său, 
nu le-au scris. Şi-i ocărăşte şi se cade să-i ocărască, unde 
tace că sunt Moldovenii din tâlhari; bine face că-i ocărăşte 
şi zice că sunt basne. Iar pentru Dumbrava Roşie, cum că 
au arat-o Bogdan Vodă cu Leşii, Miron Logofătul a lăsat de 
n'a scris; dară aceea zic să nu fie basnă. Pentru neamul 
Movileștilor şi cum “au numit cu acest nume, dintru Ştefan 
Vodă cel bun, Moshilă, iar nu-i basnă. Şi altele multe wor 
fi ştiut istoricii ca să le pomenească toate. Deci o seamă de 
istorii, mai ales, şi noi nu le-am lăsat să nu le scrim ; însă 
nu le-am scris la rândul lor, ce (ci) le-am pus de o parte, 
înaintea domniei Dabijei Vodă s'au scris. Ce (ci) cine va 
vrea să, le creadă, bine va fi; iară cine nu le va crede, iarăşi 
bine va fi; cine, cum îi va fi voia, așă va face». Ne apare 
destul de limpede firea lui înclinată mai puţin spre adevăr 
şi mai mult spre frumos. Nu puteă să înfrângă o tradiţie 
strălucit reprezentată, dar nici n'a lipsit pe cititori de 
câtevă pagini literare. 

«O seamă de cuvinte» cuprind 42 de mici bucăţi istorice, 
al căror adevăr n'a putut fi stabilit, dar a căror fantezie a 
plăcut tuturor generaţiunilor de atunci încoace atât de mult, 
că au luat-o, din acest punct de vedere, înaintea cronicii, şi 
cu deosebire 11 din toate. Sunt simple însemnări unele dia 
ele, înregistrate par'că cu scopul de a fi cercetate mai târziu 
de alţii, din punctul de vedere al adevărului istoric, dar cele 
1i sunt scrise anume pentru poezia lor. Sunt 4 privitoare 
la Stefan cel Mare. Intâi, ce se spuneă despre Mănăstirea 
Putna în legătură cu marele ei ctitor : cum s'a intrecut în 
arc Ştefan cu boierii şi cum Ştefan a tras mai departe şi a 
hotărît acolo temelia. Apoi tradiţia despre arcul și paharul 
marelui voevod, rămase în păstrarea mănăstirii, până când 

arcul l-au furat Cazacii sub Cantemir Vodă, iar paharul s'a 
spart sub domnia a treia a lui Mihail Racoviţă. A doua ne 
arată pe Ştefan în faţa mamei sale la Cetatea Neamţului și 
în faţa sihastrului Daniil la Voreneţ. A treia, pe Stefan ne- 
putând să încalece şi ridicând în rang boicresc și numind 
Movilă pe aprodul Purice, care s'a făcut ghem ca să-l ajute. 
A patra, pe Ştefan cel Mare ajutând pe Purcel, care ară 
Duminica. Alte două povestesc cum a ajuns Petru Rareș din 
pescar domnitor şi cum a luat din nou tronul, după ce l-a 
pierdut odată. Urmează apoi bucata plină de mister a înte- 
meierii mănăstirii Slatina de către Al. Lăpuşneanu, domni- 
torul Moldovei. A opta vorbeşte despre economiile lui V. 
Lupu. Intra noua, Cazacii lui Timuș desvelese acoperişul 
de plumb al mănăstiri Putna, ca să-şi facă gloante. Ultimele 
vorbesc, una. despre vizirul Kiupruli şi Ghica Vodă, a doua 
despre învățatul moldovean N. Milescu, învățătorul lui 
Petru cel Mare și călătorul în depărtata Chină. Celelalte, 
pe cari le-am numit scurte însemnări, cuprind subiecte ca 
acestea: De când sau aşezat Tătarii în Bugeac; Ştefan cel 
Mare a zidit atâtea mânăstiri câte lupte a câştigat; tot el 
seamănă cu Leşii păduri de stejari la Botoşani, Cotnari şi 
Roman, etc. 

Sunt bine cunoscute poveștile acestea din scriitorii de mai 
târziu: Al. Hasdeu, Gh. Asachi, C. Negruzzi, V. Alecsandri, 
D. Bolintineanu. 20—30 de ani din secolul al XIX-lea an 
fost sub stăpânirea acestor subiecte, prelucrate in proză sau 
versuri. Izvorul a fost Neculce. Prelucrările au infrumuse- 
țat şi mai mult izvorul, dar nu l-au secat, şi astăzi cine vrea 
să afle cum se scriă frumos în veacul al XVIII-lea, tot la 
«O seamă de cuvinte» recurge. 

Nici în cronică preocuparea de frumos nu dispare. Ea 
merge aici mână în mână cu preocuparea de adevărul 
istoric. Neculce caută anume fapte atractive, ca să placă 
cititorului, cum face şi Radu Popescu. Petrecerile, nunțile, 
omorurile, scenele emoționante se bucură de atenţiunea deo- 
ebită a lui. Nunta fetei lui Brâncoveanu, nunta lui Gh. 
Duca, moartea, tragică a fraţilor Costin, moartea și mai tra- 

gică a familiei Brâncoveanu, cu duiosul episod al nepoțe- 
lului scăpat de moarte în seraiul împărătesc, ca să fie turcit, 
şi dat apoi pe ascuns mamei sale de mama, Sultanului! Iată 
pe Dabija Vodă cum duce singur mâncare oamenilor cari 
munciau în curtea lui, gândindu-se dacă le dă ori nu le dă 
cinevă să mănânce ! Iată pe Duca-Vodă, necunoscut şi bol- 
nav, în pribegie spre Polonia, cerând unei femei lapte şi 
ascultând acest răspuns: «N'avem lapte să-ţi dăm, că a 
mâncat Duca Vodă vacile din ţară; de l-ar mâncă viermii 
iadului cei neadormiţi !» — scenă reprodusă întocmai de 
Al. Hasdeu în nuvela sa «Domnia Arnăutului», inspirată 
întreagă din Neculce. Chiar scenele de răsboiu ştie să le în- 
fățişeze cu aceeaș preocupare de frumos, cum este impresio- 
nanta descriere a jafului Tătarilor, ori tot atât de impre- 
sionantul asediu al Sucevei, amândouă în capitolul despre 
domnia lui Dumitrașcu Cantacuzino. 

Şi în cronica lui se înregistrează minuni, ca la Miron 
Costin şi predecesorii săi. Aceasta nu fiindcă, Neculce n'ar 
fi ştiut să precizeze linia de despărţire dintre ce erà istoric 
şi ce nu: el a scris cu aproape 100 ani după M. Costin 
într'o lume mai înaintată. în cunoştinic. Explicaţia e tot 
predilecţia lui pentru operă de imaginaţie — şi minunile 
erau un bun prilej. La domnia lui Duca-Vodă, povestind 
cu groază răsboiul dintre Turci şi Poloni, el spune: «Intru 
acest an făcutu-s'a și o minune mare, arătare, la Hotin, 
într'o mănăstire mică, ce este sub cetate: a lăcrimat icoana 
Maicii-Precista, cât să răsturnau lacrimile pe chipul icoa- 
nei, de le vedeau toţi oamenii, şi picau într'o tipsie, ce eră 
sub icoană, de eră mirare a privi arătare şi semn ca acela, 
carele a fost adevărat semn de pieire a mulţi creștini în 
Țara. Leşească şi începătura durerii şi stricării ţării noastre: 
că de atunci, din an în an, tot rău şi amar de creştini; gi 
pustii au rămas locurile pe acolo». La aceeaş domnie: «Fost- 
au și trei semne mari în zilele Ducăi Vodă, când a purces la 
oaste la Beci (Viena) : că s'a arătat o stea pe cer cu coadă, 
de s'a văzut multe zile: mâncau şi lupii oameni; fost-a şi 

cutremur prea mare, căzut-a atunci şi turnul cel mare din 
cetatea Sucevei, ce-i ziceau oamenii turnul Nebuisei». 

Are deosebită înclinare pentru portrete literare. Foarte 
des prinde minunat în câtevă rânduri un personaj. Dela 
portretul lui Ştefan cel Mare din cronica Ureche-Simeon 
Dascălul nu mai întâlnim până la Neculce -— vreme de 100 
de ani — asemenea portrete. Ne trec astfel pe dinainte Duca 
Vodă, Dumitraşcu Cantacuzino, Constantin Cantemir, Gr. 
Matei Ghica şi Mitropolitul Dosoftei. Să notăm aici că a dat 
deosebit interes biografiei unor oameni ca Miron Costin, 
Mitropolitul Dosoftei şi D. Cantemir, consacraţi apoi defi- 
nitiv ca, scriitori, și că ce ştim mai însemnat din vieaţa lor 
datorăm tot lui Neculce. 

Elementul literar din cronica lui a fost crescut şi de nota 
patriotică. El înţelegeă naționalitatea ca toţi pe atunci : pu- 
ritate de rasă; dar puneă atâta căldură şi sinceritate în apă- 
rarea ei la fiece pas, încât emoţionează puternic: «Nu ne 
săturăm. (mulţumim)» — zice el la domnia lui Gr. Ghica, 
a doua domnie — «de domni de ţară, nici de măritat fetele 
după pământeni, ce (ci) zicem că-s proşti şi săraci, și aler- 
gaţi la, cei străini Greci, de-i apucaţi care de care să vă fie 
gineri, că-s cibilii (distinși) şi bogaţi, şi le daţi moşii 
şi-i puneţi în capul mesei. Iată la ce am venit (ajuns)! 
Aceste adevărat că ne-au făcut cilibii la toate, cu lacrimi 
pe obraz și cu suspinuri la D-zeu strigând ; iară altă pu- 
tere, fără a suspină la D-zeu, n'a rămas. Ia priviţi pre ţările 
megieşilor (vecinilor) cum ţin pre cei străini: li dau de 
mâncat, iar la sfat şi în capul mesei nu-i pun, nici îi ames- 
tecă ; şi pentru aceea trăește prostimea lor până acuma 
necălcată. De-și dau vreo fată după vreun străin, prea cu 
greu, dară moşan (stăpân de moșie) nu-l primesc, nici la 
sfat. Şi pita ce o mănâncă, cu vărsare de sânge şi cu multă 
osteneală și grijă şi slujbe, o mănâncă străinii printr'alte 
ţări». Nu merge până acolo cą să ascundă meritele celor de 
altă naţionalitate, dar nu uită să adauge mereu, de pildă, 
«măcar că eră Grec...». Obiceiurile rele în țară streinii le-au 

adus, zice el, lată cât se indignează, după ce povesteşte urî- 
tele apucături ale lui Dumitraşcu Cantacuzino, Grec de 
neam : «Oh ! oh ! oh ! Săracă țară a Moldovei, ce nenorocire 
de stăpâni ca acesta ai avut ! Ce sorţi de vieaţă ti-au văzut! 
Cum a mai rămas om lrăitor în tine, de mare mirare este, 
cu atâtea spurcăciuni de obiceiuri, ce se trag până astăzi în 
tine, Moldovă !» Alt pasaj: «Aşă socotesc eu cu firea mea 
cea proastă : când o vrea Dumnezeu să facă să nu fie ru- 
gină pe fier şi Turci în Țarigrad să nu fie, şi lupi să nu mă- 
nânce oile în lume, atunci poate nu vor fi nici Greci în Mol- 
dova şi în Ţara Muntenească, nici or fi boieri, nici or puteă 
mâncă aceste două ţări cum le mănâncă. lar alt leac n'a 
rămas cu condeiul meu să mai pomenesc ca să pot gâci. 
Focul îl stingi, apa o iezești şi o abaţi pe altă parte ; vântul 
când bate, te dai în lături într'un adăpost şi te odihnești ; 
soarele intră în nouri; noaptea cu întunericul trece şi se 
face iar lumină ; iar la Greci, milă, sau omenie, sau drep- 
tate, sau nevicleşug, nici unele de acestea nu sunt, sau frica 
de Dumnezeu. Numai când nu poate să facă rău, se arată cu 
blândeţe ; iar inima și firea, tot cât ar putea să facă rău- 
tate» (tot la domnia lui Dumitrașcu Cantacuzino). 

Acest Moldovan, care ar fi vrut să închidă Moldova cu 
ziduri, ca nimeni dintre ai lui să nu iasă și nici un străin 
să nu intre, eră şi adânc evlavios. Nu putem să spunem că 
întreceă cu această însuşire pe ceilalţi cronicari, evlavioşi 
și ei, dar făceă din voinţa divină o cauză a multora din 
faptele istorice. Erà şi moralist, tot in sens creștin, şi Între- 
buinţă istoria ca exemplu de puterea, divină și de răsplată 
morală. Mai fiecare nedreptate istorică îşi găseşte în poves- 
tirea lui curând răsplată. După ce a poruncit uciderea lui 
Velcico şi a lui Miron Costin, Constantin Cantemir s'a căit 
amarnic şi la un an a murit şi el. Domnia plină de cruzimi 
şi ticăloşii a lui Duca Vodă o încheie astfel: «Așă a plătit 
Dumnezeu lui Duca Vodă precum a făcut și el altora». Se 
indignează contra vieţii destrăbălate a lui Dumitraşcu Can- 
tacuzino, tocmai fiindcă întâlniă în ea fapte oprite de bi- 

serică şi povesteşte că s'a încheiat rău tocmai din această 
pricină. 

Şi cronica a slujit caşi «O seamă de cuvinte» ca izvor de 
inspiraţie pentru scriitorii din secolul al XIX-lea îndată 
după ce a publicat-o M. Kogălniceanu alături de celelalte 
cronici (1845—1852). Am văzut pe Al. Hăjdeu scriind după 
ea. «Domnia. Arnăutului». Tot astfel Gh. Asachi a, seris nu- 
vela istorică «Petru Rareş», urmând pas cu pas cronica, lui 
Neculce și reconstituind, cu elemente de ale cronicarului, 
chiar fuga din Moldova în Ardeal a voevodului. Au fost în- 
demnaţi la aceasta nu numai de cuprinsul cronicii, care 
provocà şi da drum liber imaginaliei, dar şi de [orma ei 
ușoară, bătrânească, curgătoare, mult mai aproape de gra- 
iul povestirilor decât a tuturor scrierilor de până acum. 


Ediţiuni. — Letopiseţe (ed. M. Kogălniceanu), ed. I-a şi a Il-a, 
vol. al II-lea. — I. Neculce, O seamă de cuvinte şi Cronica, Buc. 
1909, în «Biblioteca Socec», Scriitorii români, no. 9. — Din faptele 
străbunilor, povestiri de ale cronicarilor, rânduite, adnotate şi 
publicate de N. Iorga, Vălenii de Munte, 1909, pag. 175—189. — 
Povestiri din cronicari, publicate de Ovid Densuşianu, în «Bi- 
blioteca p. toţi», no. 452—453. 


5. — MITROPOLITUL DOSOFTEI 1624—1693. 


A fost călugăr la mănăstirea Pobrala şi, la vârsta de 34 
de ani, episcop de Huși, apoi de Roman. In 1671 ajunge 
mitropolit al Moldovei, în locul lui Varlam. Știă limbile sla- 
vonească, elinească, latinească şi poloneză. In 1680 ceru la 
Moscova literă şi lucrători şi întemeiè din nou tipografie, 
de unde ieşi opera lui, «Vieţile Sfinţilor». 

Nu s'a bucurat însă de liniștea lui Varlam, fiindcă după 
expediţia lui Sobieski al Poloniei în Moldova (1686) a fost: 
luat depe scaunul lui şi dus la Stryi, lângă Lemberg, în cas- 
telul regelui, împreună cu odoarele mitropoliei şi cu moaş- 
tele Sf. Ioan cel Nou din Suceava. Acolo a trăit foarte greu 
şi mai mult din ajutoarele ce primiă din Rusia ortodoxă pe 

sub ascuns pentru traduceri din limba elenă. In Moldova 
nu S'a mai întors și a murit la Zolkiew, oraş dinspre Apus 
de Varșovia. 

Din punct de vedere al limbii, nu mai continuă, tradiţia 
predecesorului său. Incearcă să se abată dela limba căr- 
turărească stabilită până atunci şi să se apropie de limba 
vorbită, introducând numeroase forme populare. Întâlnim 
procedeul acesta în cele 4 volume din «Vieţile Sfinţilor» 
(1682—1686), în cari, pe temeiul operelor slavoneşti şi 
greceşti ale marilor părinţi ai bisericii, compilează ce se 
scrisese despre cei mai însemnați sfinţi. 

Tot el a tradus de două ori psaltirea : odată în proză, pu- 
blicând-o alături de textul slav (Psaltirea slavonă-română), 
a doua oară în versuri. Dacă a pus și textul slavonesc lângă 
cel românesc, a făcut-o cedând tradiţiunii, fiindcă nevoie nu 
eră. Spune el însuşi în scrisoarea de închinăciune către voe- 
vodul de atunci, Duca, Vodă, că «și aceă puțână sârbie ce 
o'nvăţă de'nţălepeă, încă s'au părăsât în țară». Şi apoi nici 
el personal nu eră partizanul limbii slavoneşti, ci anume 
cereă răspândirea cât mai mult a limbii naţionale, plecând 
tot dela vestita citațiune din scrisoarea apostolului Pavel 
către Corintieni «mai bine cinci cuvinte în limba. mea decât 
zece mii într'altă limbă». 

Psaltirea. în versuri este cea dintâi încercare mai întinsă 
de versificaţie în limba românească. Indemnul şi modelul 
l-a luat Dosoftei din Polonia, unde şi-a petrecut sfârșitul 
vieţii, după retragerea din scaunul mitropolitan, aproape 
DO de ani, pe a cărei limbă o cunoșteă şi pe ai cărei scrii- 
tori îi citiă. Dintre aceştia, Kochanowski tradusese în ver- 
suri psaltirea. Dela el a luat Dosoftei modelul, dar l-a ur- 
mat prea de aproape, fiindcă, în cea mai mare parte și ver- 
sificaţia e imitată. Cum însă versificaţia românească se 
întemeiază pe alte principii decât cea polonă, versurile lui 
Dosoftei nu sunt atrăgătoare. Câte odată, el recurge și la 
versificațiunea noastră populară, amintindu-ne chiar 
ritmul Mioriţei şi al lui Mihu Copilul: 

Pre coaste de munte Craii şi'mpăraţii 

Cu sulițe multe Ce fac sfat cu alţii | 
Cetatea cea mare Să strice cetatea 

Craiului cel tare Să-i ia bunătatea, i 
Curți desfătate Când ei se adună, 

Cu pândzele nalte Domnul îi detună; 
Straja nu-i lipseşte Şi-i cuprinde frică, 

Domnul o'ntăreşte. De nu pot nemică. 


Asemenea, pasaje sunt rare şi n'au dat naştere unei 
versificaţiuni proprii româneşti. De observat că Dosoftei a 
avut curajul să desvolte ici-colea, textul original vorbind de 
lucruri locale. Sunt astfel aluziuni la Turci, la Evrei, la 
greutăţile ţării, etc. 

Psaltirea a rămas fără efect literar de seamă, din cauza 
înfățișării ei puţin românești. 

«Vieţile sfinţilor» nu s'au răspândit cât operele lui Var- 
lam şi Simeon Ştefan și n'au putut sluji, din punct de 
vedere al limbii, tradiţiunea acelora. Încercarea de a în- 
vioră limba scrisă prin elemente populare și de a utilizà 
versificaţiunea populară în poezie n'a izbutit de astădată ; 
și Dosoftei, deși mai învățat decât predecesorii săi, deşi 
mai activ, rămâne izolat în evoluțiunea literaturii. 


Ediţiuni. — Psaltire... Uniev 1673; ed. II-a (ed. I. Bianu), Buc. 
1888. — Psaltirea slavo-română, Iaşi 1680. — Viaţa şi petrecerea 
svinților, 4 vol., Iaşi 1682—1686 ; (vol. I cuprinde vieţile sfinţilor 
din Septemvrie, Octomwrie, Noemvrie şi Decemvrie ; vol. II, din 
Ianuarie şi Fevruarie ; vol. III, din Martie, Aprilie, Mai, Iunie; 
xol. IV din Iulie și August), ed. II-a (numai extrase), Buc. Socec, 
1895. — Parimiile, Iași 1683, 


6. — BIBLIA DELA 1698. 


De astă dată nu mai întitulăm capitolul cu numele unui 
om, ci al unei opere. Munca fiecăruia dintre colaboratorii 
la această mare operă nu se mai cunoaşte. Vedem numai 
rezultatul, o operă de o unitate desăvârșită, care se exprimă 
în de ajuns prin cuvintele «Biblia de la 1688», fără să fie 

nevoie de numele traducătorilor. Cum s'a făcut traducerea, 
aflăm din prefața scrisă în numele lui Şerban Cantacuzino: 
«Despre o parte, puind dascali ştiuţi foarte den limba eli- 
nească pe prea înțeleptul cel dentru dascali ales şi arhiereu 
Ghermano Nisis şi, după petrecerea (moartea) lui, pre alţii 
care s'au întâmplat. Şi despre altă parte, ai noştri oameni 
ai locului, nu numai pedepsiţi (învăţaţi) întru a noastră 
limbă, ce (ci) şi de limba elinească având ştiinţă, ca să 
o tălmăcească. Cari, luând lumină şi dentr'alte izvoade 
vechi şi alăturându-le cu cel elinesc al celor 70 de dascăli, 
cu vrerea lui Dumnezeu o au săvârşit precum să vede. Şi 
măcar că la unele cuvinte să fie fost foarte cu nevoie tăl- 
măcitorilor pentru strimtarea limbii românești, iară încăş 
având pildă spre tălmăcitorii Latinilor şi Slovenilor : pre- 
cum aceia, aşă şi ai noştri le-au lăsat precum să citesc la 
ceai elinească». Ea a avut ca punct de plecare un text al lui 
Nicolae Milescu Spătarul (text care n'a ajuns la noi). A 
ținut apoi seama de textul Noului Testament dela Bălgrad 
şi de Psaltirea slavo-română a lui Dosoftei. Cu ajutorul 
acestor texte au pornit dela textul elinesc călugărul Gher- 
mano Nisis, episcopul Mitrofan şi Stolnicul C. Cantacuzino 
(aceştia doi din urmă sunt «ai noștri oameni ai locului» şi, 
împreună cu ei, fraţii Radu şi Şerban Greceanu, cari au 
supraveghiat tiparul). 

Dacă drumul nou, croit de operele mitropolitului Dosoftei, 
a rămas la începutul lui, cauza este apariţiunea la Bucu- 
reşti, numai cu doi ani după «Vieţile Sfinţilor», a întregei 
Biblii. Intâia oară Românii aveau în mâini întreaga Biblie 
scrisă româneşte. La toate popoarele, traducerea, Bibliei a 
produs efecte mari, nu numai pe terenul religios, dar şi 
pe cel literar. La Germani, de pildă, Biblia lui Luther pro- 
duce protestantismul și limba literară germană. La noi 
Biblia dela 1688 a determinat pentru totdeauna, calea limbii 
literare. Pornind dela tradiţiunea lui Coresi, a lui Varlam 
si Simeon Ştefan, ea a păstrat aceeaş fonetică şi morfologie, 
dar a perfecţionat întrun grad simţitor sintaxa şi a curăţit 
și îmbogăţit materialul lexical. Sintaxa devine mai ușoară. 

mai apropiată de graiul vorbit, iar cuvintele slave de prove- 
nienţă cărturărească dispar aproape cu totul. Putem astfel 
citi la sfârşitul veacului al XVII-lea o limbă aproape caşi 
cea de astăzi din cărţile bisericeşti. Iată un fragment din 
Parabola semănătorului : «Iară pilda este aceasta : sămânţa 
iaste cuvântul lui Dumnezeu ; iară cei de lângă cale sunt 
ceia ce aud, după aceea vine diavolul și ia cuvântul dela 
inima lor, să nu cumva, crezând, să se spăsască. Iară cei 
de pre piatră (sunt) carii, dacă aud, cu bucurie primesc 
cuvântul şi aceasta rădăcină nu are». 

Biblia dela 1868 dă pilda unei munci solidare a frunta- 
şilor bisericii şi a literaturii noastre de atunci. Este întâiul 
caz în cultura noastră, până atunci activitatea culturală des- 
făşurându-se numai individual, fie de domni, fie de clerici. 

Şi execuţia ei tipografică ne impresionează. Voluminoasă 
cum, nu mai fusese până atunci vreo scriere românească, 
tipărită cu o rară îngrijire, cu caractere mici, dar citeţe, 
ea ne lasă impresiunea unei lucrări făcute cu deosebită 
grijă şi cu adâncă evlavie. Evlavia aceea se revarsă şi în 
sufletul nostru la răsfoirea, ei. 

A fost una dintre cele mai răspândite tipărituri biseri- 
ceşti. Când Societatea Biblică Rusească (întemeiată, în 1812) 
se decide să tipărească şi o ediţiune românească a Bibliei, 
cere dela Mitropolitul Basarabiei Gavriil Bănulescu un text. 
Acesta-i trimite Biblia dela 1688 şi pe cea din 1795 a lui 
Inocenţiu Klein. La 120—130 ani după tipărirea ei se mai 
găsiau deci exemplare din ea, şi încă în Basarabia. 

Ediţiuni. — Biblia adică dumnezeiască scriptură... Bucureşti 
1688. 


7. — FRAŢII GRECEANU. 


O frumoasă pildă de lucrare literară comună ne-o dau 
frații Radu şi Şerban Greceanu, tot din familie boierească. 
Cel de al doilea a fost mare vistiernic, mare stolnic şi gi- 
nere al lui Constantin Brâncoveanu, din partea căruia a 

Au lucrat după îndemnul şi chiar sub directa ascultare a 
voevodului şi sub conducerea literară a Stolnicului Canta- 
cuzino. Erau buni cunoscători ai limbii vechi greceşti, 

Impreună au supraveghiat tipărirea «Bibliei dela 1688». 
Au tradus cele mai de seamă predici ale lui Ioan Gură de 
Aur şi, odată cu alte bucăţi potrivite din elineşte, le-au pu- 
blicat sub titlul de «Mărgăritare» în 1691. 

Serban singur a publicat în elineşte și româneşte o «E- 
vanghelie» în 1693. A mai tradus din româneşte în elinește 
cronica lui Stoica Ludescu, traducere care s'a pierdut la 
Constantinopol, unde o avusese Dimitrie Cantemir. 

Radu singur a tradus din elineşte în româneşte « Pravos- 
lavnica Mărturisire» a lui Petru Movilă, Mitropolitul Chie- 
vului, şi a publicat-o în 1691. 

A redactat, sub directa supraveghere a lui Brâncoveanu, 
povestirea strălucitei domnii a acestuia, afară de anul din 
urmă (1688—1713). 

Ca scriitori, fraţii Greceanu, pun mare preţ pe deosebita 
lor ştiinţă şi țin să se vadă nu numai în cugetare, dar şi 
în formă. Scriu ca în cărţi, cu forme vechi: «ciudă» (mi- 
nune), «den», «pomeană»; de asemenea cu construcţii 
vechi: «Şi toţi de acestea ale sale bune fapte încălziţi erà» 
(începutul cronicii lui Radu Greceanu). Amestecă uneori 
şi termeni curat slavoneşti, neintroluşi în limbă, cum s'a 
făcut mai târziu cu termenii franțuzeşti şi tot din acelaş 
motiv al aparenței de superioritate intelectuală. N'o spun, 
dar reiese în mod evident că tineau să se depăvteze, nu să 
se apropie de limba vorbită. 

Au perfecționat însă limba pe altă cale. prin imitarea ce- 
lei elinești din cuvântările marilor predicatori religioşi. Cău- 
tau şi ei să producă efect, în românește, prin meşteșusita 
combinare a cuvintelor. Găsim două interesante exemple 
la sfârşitul fiecăreia din cele doui prefețe ale Mărsărita- 
relor. Cea dintâi se încheie astfel: «Pre acele, zic, rucăm 
ca să lumineze şi să întărească pre Măria Ta la toate cele 

bune şi folositoare şi până în adâncii ani și pre cinstite 
bătrâneţe şi să te trăească, şi fericit să te păzească patriei, 
noao (nouă) şi rodului (neamului) nostru pururea mângâ- 
iere, bucurie şi slavă dându-te şi avându-te». Iar cea de a 
doua cuprinde un final cu termeni şi mai artistic aşezaţi, 
după modelul elinesc: «lăcaşe unde ochiul mau văzut, u- 
rechia wau auzit, nici în inima omului nu s'au suit». Sin- 
taxa, limbii se armonizează pe încetul şi se pregăteşte, 
par'că, în așteptarea unui orator ca Antim Ivireanu. 

Aceeaş constatare pentru cronica lui Radu Greceanu. 
Se adaugă aici sufletul pus de scriitor, care, deși scriă sub 
controlul voevodului, împărtăşia în totul vederile lui şi 
scriă deci cu deplină sinceritate. Cronica se apropie ca ton 
de a lui Radu Popescu. 


Ediţiuni. — Radu şi Şerban Greceanu, Mărgăritare, Buc. 1691. 
— Serban Greceanu, Evanghelie greco-română, Buc, 1693. — 
Radu Greceanu, Pravoslavnica mărturisire, Buzău 1691. —— 
Radu Greceanu, Vieafa lui Constantin Vodă Brâncoveanu (ed. 
Şt. Greceanu), Buc, 1906. 


7. — ANTIM IVIREANU (mort 1716). 


Dintre scriitorii pe cari îi cuprindem sub denumirea de 
«epoca lui Brâncoveanu», cel mai influenţat de marele voe- 
vod, cel care n'a ieşit niciodată din cuvântul lui, cel mai 
aproape de el şi chiar creaţiunea de fapt a lui a fost Antim 
Ivireanu. Când îl numeşte pe Brâncoveanu în prefața Psal- 
tirii dela, 1694 «al meu de bine făcător şi milostiv stăpân», 
nu întrebuinţează o formulă, ci spune curatul adevăr. 

Intr'alte două cărţi se numeşte «Georgian din naștere». 
Când s'a urcat pe scaunul mitropolitan, a vorbit de «strei- 
nătatea» lui. Adversarii îl învinuiau mereu că e străin. Erà 
întradevăr din Georgia, din ţinutul Iberiei, pe grecrște 
Iviria. De aci şi numele de Ivireanu. Turcii l-au luat rob 
şi l-au dus la Constantinopol. Fiindcă aveă talent deosebit 
la încrustarea în lemn, şi-a dobândit libertatea. Tocmai 


atunci lui Brâncoveanu îi trebuiau tipografi și artişti bi- 

sericeşti. Cum a aflat despre el, l-a adus în ţară pe la 1690 
şi l-a destinat pentru tipografia, Mitropoliei din Bucureşti. 
Cunoşteă meșteşugul tipografic dinainte sau l-a învăţat 
aici, nu putem şti. Cea, dintâi carte tipărită de el este din 
1691. Tot pe atunci se și călugărise, schimbându-și numele 
de Andrei în Antim. Sub conducerea lui, tipografia Mi- 
tropoliei, sub noua ei titulatură de «Tipografie domnea- 
scă», sa îmbunătăţit simţitor. A căpătat literă mai varia- 
tă: cirilică, grecească şi arabă şi lucrători mai pricepuţi. 
Ivireanu a tipărit aici 13 cărţi. A mai tipărit şi într'alte 
părţi: la Snagov, la Râmnic (în Vâlcea) şi la Târgoviște. 
La Snagov, a fost egumen vreme de ? ani, cu începere din 
1698. Ii făcuse Brâncoveanu şi acolo tipografie, ca să 
aibă loc mai larg şi să lucreze mai în linişte. Conduceă, 
însă şi tipografia din Bucureşti, lucrând şi colo și colo. 
Cea dintâi carte tipărită de el la Snagov este grecească şi 
din 1699. In titlul ei îşi zice «cel mai mic dintre ieromo- 
nahi». La Snagov a tipărit 12 cărţi. Din această epocă da- 
tează școala lui tipografică, adică grupul de lucrători scoşi 
de el, între cari doi s'au ilustrat: Mihai Iştvanovici şi Gh. 
Radovici. Cel dintâiu a avut rolul de a tipări cărţi și în 
Ardeal şi până în Georgia, trimis de Constantin Brânco- 
voanu. In lupta, dintre ortodocși şi celelalte forme ale 
creștinismului din Ardeal, Brâncoveanu a luat partea ce- 
lor dintâi. Ca, să-i sprijine, le-a trimes la Bălgrad (Alba- 
Iulia) pe Iștvanovici, fiind mitropolit Athanasie, cel care 
s'a unit cu Roma, Tipograful muntean a scos acolo două 
cărţi: Chiriacodromion şi o Bucoavnă (1699). Mai târ- 
ziu, tot el a organizat la Tiflis o tipografie georgiană, din 
care a ieșit Liturghierul dela, 1710. 

In 1705, Ivireanu ajunge episcop de Râmnic, luând a- 
colo şi tipografia dela Snagov și mai scoțând trei cărți. Ca 
ajutor aveă pe Iştvanovici. 

După doi ani şi 10 luni, ajunsese pe treapta cea mai 
înaltă a ortodoxiei românești, pe treapta mitropolitană. 
Nu-şi lasă nici acum ocupaţiunea de tipograf. Tipăreşte 
ia Bucureşti parte din cele 13 cărţi amintite mai sus, iar 

la Târgovişte trei. Se observă că oriunde-şi mută rese- 
dința, legăturile cu tipografia domnească nu le întreru- 
peâ. Brâncoveanu îl înaintă pe treptele ierarhice, după 
îndemnul celor dimprejurul său. Chiar îi aduce aceasta 
aminte Antim, când îi spune, vorbind de înaintarea sa pe 
scaunul episcopal: «Măcar că Măria ta nu pobhtiai să ies 
de acolo», adică dela Snagov. Brâncoveanu ţineă să-l 
aibă mai mult ca om de cultură, decât ca administrator 
bisericesc, deaceea îl şi vedem mereu pe Antim tipărind 
cărţi, chiar ca episcop şi ca mitropolit. Şi lui îi plăceă mai 
mult tipografia: întâi, fiindcă după urma ei câstisă băneşte 
şi-şi strângeă astfel bani pentru a îmbunătăţi lăcașurile pe 
unde treceă, al doilea fiindcă împliniă un rol cu'tural, 
ceeace însemnă, și atunci, mai mult decât rolul adminis- 
trativ. A cheltuit într'adevăr bani mulţi la Snagov şi la 
Râmnic pentru repararea, întreţinerea şi desvoltarea mă- 
năstirii și a episcopiei respective, până a rămâne dator 
şi a suferi ponosul că a risipit. 

Vina aceasta, împreună cu altele şi mai grele, i-au a- 
dus-o dușmanii în 1712. Activitatea lui atât de întinsă, 
urcarea tuturor treptelor ierarhice, dela cea umilă de ie- 
romonab până la cea de mitropolit, mândria lui, ca a o- 
mului ridicat prin muncă şi devotament, au îndârjit în- 
tr'atâta spiritele invidioase şi din țară şi din Orientul or- 
todox, încât le-au făcut să-și dea mâna contra lui. Cum 
Brâncoveanu eră, din pricina bătrânetelor, prer bănuitor, 
a ascultat la început învinuirile. Erau şi grave întrade- 
văr: Mitropolitul ține cu creştinii, nu cu Turcii. ceeace 
eră adevărat, deoarece în campan a lui Petru cel Mare 
contra Turcilor el dedese pe sub ascuns sprijin Rusilor. A 
doua învinuire: a vorbit de rău chiar pe Domnitor şi a 
viclenit contra lui. In sfârșit este stren şi e dator. Grav 
eră mai ales punctul al doilea. Brâncoveanu trimite la 
mitropolit pe călugărul Nisis, Duminică 11 Ianuarie 1712, 
şi-l obligă «să facă paretesis» (să-şi dea deinisiunea). Ti 
dă vreme de gândire 15 z'le. Dacă până la data acea nu 


demisionează, îl aşteaptă caterisirea. Antim se duce la 

domnitor, îi dă lămuriri şi-şi redactează apoi în seris 
apărarea, odată la 13 Ianuarie şi a doua oară la 3 Fe- 
xruarie Sinceritatea și căldura cu cari s'a apărat i-au 
dat câstg de cauză Nu şi-a cruța! însă duşmani. mai 
ales pe cei din afară: «Pre cei ce sunt pricina răutăţii 
îi ştiu cine sunt. ca cum mă stiu însumi pe mine. unii de 
aicea şi alţii dintr'altă parte». Şi cum aceştia din urmă 
naveau de tara nonstră dragoste cât aveă el, ci veniseră 
numai ca să strângă averi pentru susținerea bisericilor 
răsăritene, el le-o spune cu destul înţeles: «Eu aici în 
țară n'am venit de voia mea. nici de vreo sărăcie sau 
lipsă». Brâncoveanu a putut deci să reflecteze cum a adus 
pe Antim în tară de nevoie. fiin'ică aici astfel de talent 
nu găsise. și cum îl ridicase la treptele înalte, tot de ne- 
voia tării si în folosul ei. Antim i-adurce şi acestea aminte: 
«nici mănăstirea Snagovului n'am luat-o cu deasila... la 
episcopia Râmnicului puiu martor pe Dumnezeu... că nici 
în visul meu nu mi-am închipuit să mă fac arhiereu... 
Mitropolia n'am luat-o cu sila. nici cu mite. nici cu ru- 
găciuni». Brâncoveanu știă mai bine ca toți dacă erà 
asà, ori nu. Punctul cel grav cu viclenia Domnitorului, 
s'a lămurit prin răspunsul sincer al mitropolitului că, 
da, a putut vorbi despre cusururile stăpânului său, dar 
nu cu viclenie, ci cu dor de îndreptare, ca păstor sufletesc 
ce este: «De am grăit, au în biserică, propoveduind cu- 
vântul lui Dumnezeu, au în taină. sau de față înaintea 
Măriei tale şi pe după dos, l-am grăit din datorie, ca un 
păstoriu sufletesc. iar. nu cu vicleșug, să te vatăm au tru- 
peste. au sufleteste». 

După moartea lui Brâncoveanu. simțindu-şi şi el sfârşi- 
tul apropiat, a întemeiat mănăstirea Antim din Bucu- 
rești, în: anul 1715, care dăinuește și azi ca biserică și ca 
loc de întrunire al Sinodului şi Consistoriului ortodox 
românesc. A înzestrat-o cu moşii, cu vii, cu stupi şi cu ci- 
rezi de vite. A îm podobit-o cu odoare de argint, cu vest- 
minte scumpe şi cu cărţi. I-a impus, ca îndatoriri cultu- 
rale, să ţină un dascăl pentru trei copii, îngrijiţi de mă- 

năstire, şi să mai țină două tipografii: una grecească și 
alta, românească, afară de alte obligaţiuni de ajutorare a 
săracilor, a celor închişi în temniţă și de înzestrare a fe- 
telor sărace. N'a apucat însă să-și târnosească instituţiu- 
nea, unde aveă de gând să fie şi îngropat, din cauza, mor- 
ţii lui tragice şi neaşteptate. Ii fusese dat să cadă martir 
pentru creștinism, cum tot pentru el îi fusese dat să vie- 
țuească. 

Fanarioţii, cari nu izbutiseră să-l răpue sub Brânco- 
veanu, au fost la largul lor s'o facă în 1716, când pe tron 
a ajuns Nicolae Mavrocordat. Acesta a prigonit tot ce 
amintiă prietenie, rudenie ori devotament către Brânco- 
veanu. Antim deci nu puteă să scape. Prilejul a fost ur- 
mătorul : 

In Septemvrie 1716, un regiment austriac trece Carpaţii 
şi ocupă satul Câineni depe valea Oltului. De frică, Mavro- 
cordat fuge la Giurgiu, pe atunci cetate turcească, Mitro- 
politul Antim se află în vizită canonicească în judeţul 
Vlaşea. Acolo a primit, printr'o scrisoare, vestea intrării 
în ţară a Austriacilor şi a plecării Domnitorului. S'a gră- 
bit să se întoarcă şi să ia măsurile cuvenite în astfel de 
împrejurări, când ţara rămâneă fără autorităţi. Pe drum 
se întâlneşte tocmai cu N. Mavrocordat, care fugiă. Ma~- 
vrocordat l-a lămurit că se duce să ia ajutor turcesc con- 
tra Austriacilor şi l-a rugat să-l însoţească. Mitropolitul 
wa vrut, cu toată ameninţarea voevodului că se va căi de 
fapta sa. In curând, Mavrocordat sa întors, fiindcă, duş- 
manul n’a trecut mai departe de Câineni. Lui Antim i-au 
smuls prin amenințări demisiunea. Apoi patriarhia din 
Constantinopol l-a condamnat cu pierderea darului mo- 
nahal și închiderea pe vieaţă în schitul Sinai din Asia. 
I-au luat potcapiul şi numele de Antim, i-au dat un fes 
roşu şi numele de Andrei dinainte de călugărie. Apoi în- 
trun car, sub paza câtorva, Turci, l-au pornit. In drum, 
Tureii, cari îl însoţiau, l-au ucis. Toată ţara s'a îngrozit 
la vestea. aceasta. 

Istoria literaturii îi acordă şi ea un loc de frunte, ca 

produsul literar cel mai de seamă al epocei lui Brânco- 
veanu și a scriitorului religios celui mai talentat de a- 
tunci şi până astăzi. Fusese om de gust încă din tinerețe, 
Arta lui minunată în lucrul lemnului şi al aramei l-a im- 
pus atenţiunii tuturor. Şi în caligrafie şi în desemn eră 
artist. Ca tipograf, nu este un lucrător oarecare. Işi face 
meseria cu dragoste şi cu artă. Cărţile pe cari le tipăreşte, 
le tipărește frumos şi fondul lor îl interesează. A tipărit 
22 de cărţi elineşti şi grecești, 2 elino-arabe, 2 slavoneşti 
și 5 româneşti. Intre cele dintâi erau operele fundamen- 
tale ale ortodoxismului răsăritean de dogmă şi de luptă 
contra ereziilor: «Capitole îndemnătoare» ale lui Vasile 
Macedoneanul (1691), «Manual despre câtevă nedume- 
riri» al lui Ioan Cariofil (1697), «Mărturisirea, credinţei 
ortodoxe» (1699), redacţiunea grecească a cărţii lui Pe- 
tru Movilă, ieșită din soborul dela Iaşi în vremea lui Va- 
sile Lupu, «Eortologhiul» lui Sevastos Kymenytes (1701), 
«Invăţătura dogmatică» a aceluiaş (1703), «Tomul Bucu- 
riei» al lui Fotie (1705), «Panoplia dogmatică» (1710). 
Ivireanu se puneă astfel în curent cu fundamentul însuşi 
al ortodoxismului pe deoparte, iar pe de alta își însuşiă 
forma, polemică a operelor acestora de propagandă şi 
de luptă. 

Între aceste tipărituri erau şi discursuri. Astfel: «Pane- 
giricul lui C. Brâncoveanu» de G. Maiota, (1697), «Cu- 
vântul panegiric la adormirea născătoarei» (1703) și 
chiar «Vieţile paralele» ale lui Plutarh (1704), prin cari 
Ivireanu îşi formă gustul pentru oratorie şi-şi lărpiă cer- 
cul cunoștințelor istorice. 

A scris şi el o carte grecească, o culegere de maxime 
privitoare la guvernarea ţării în versuri şi a dedicat-o lui 
Ştefan Cantacuzino (1715). 

Tipăriturile româneşti ale lui Antim sunt: «Carte sau 
lumină», «Antologhion sau floarea. cuvintelor», «Psalti- 
rea» şi «Noul Testament», cele din urmă cu preleţele seri- 
se de el. E 

Traduceri: «Învățătura creştinească», netipărită, «Evan= 

laudă pentru Ştefan Cantacuzino, voevodul de atunci. De 
asemenea «Pilde filosofeşti», pe cari din franţuzește le 
tradusese în latineşte Del Chiaro, din italieneşte în gre- 
ceşte Avramios, unul din predicatorii lui Brâncoveanu, 
şi din greceşte în românește Antim. 

Originale : «Invătătura bisericească», «Capete de porun- 
că» şi «Predicile». In cele două dintâi învaţă pe diaconi 
şi pe preoţi cum să-şi îndeplinească datoria şi le dă în- 
dreptări pentru cazul când ar aveă de făcut testamente, 
foi de zestre, ori de săvârşit cununii. 

Se vede că preţuiă literatura şi-i recunoşteă rolul în so- 
cietate. Când a aflat că fiul lui Constantin Brâncoveanu — 
tot Constantin şi el — a tradus din elineşte în grecește 
«Viețile paralele» ale lui Plutarh, nu s'a lăsat până nu l-a 
hotărît să le tipărească. Ca să ajungă a scrie românește, el 
care n'o vorbise din naștere, a studiat cu multă sârguinţă 
limba noastră. In mănăstirea Agapia, fostul episcop Mel- 
hisedec a găsit un manuscript al său românesc, o tradu- 
cere din slavoneşte, «Invăţătura creştină», plină de greșeli 
de limbă. Şi totuși în scrierile lui de mai târziu, greșelile 
acestea nu se mai întâlnesc. Intâlnim din contră o preo- 
cupare statorncă de o limbă românească nu numai exactă, 
dar și colorată. Exprimarea tipică, fără vieaţă a cărţilor 
bisericeşti încetează cu el. Apar comparaţiunile învioră- 
toare, cu atât mai mult, cu cât se introduce în ele şi ele- 
ment mirean şi chiar știintific (magnetul care se întoarce 
mereu spre poli, chihlibarul care tra”e la el lucrurile u- 
soare, etc.), apare în deosebi tendința spre fraza orato- 
rică. lată cum înfăţişează pe Ștefan Cantacuzino în 
prefața Ceaslovului: «De vreme ce toate ale celorlalți 
domni îmnărtitele daruri le vedem cu mare cuviin- 
tare închipuite la creştineasca ta înălţime, strălucește în- 
tr'însa domneasca mare podoabă, dară înfrumuseţată cu 
bunătatea. faptelor; înţelepciunea cea politicească, dară 
unită cu râvna cea creștinească; sfatul cel mare, dară în- 
soțit cu puterea legilor, dreptatea cea cu socot'nţă, dară 


împreunată cu blândețea şi cu îndelungă răbdarea». 

«Predicile» nu le-a tipărit. Poate ar fi făcut-o, dacă o- 
morul barbar din 1716 nu i-ar fi curmat dintr'odată ac- 
tivitatea. O copie a lor sa găsit în biblioteca episcopului 
Dionisie al Buzăului şi s'a publicat în 1836. Orginalul s'a 
găsit îndată după aceea, la mănăstirea Căldărușani de 
lângă Bucureşti şi s'a publicat în 1888. Se mai atribue 
lui Ivireanu un al doilea volum de predici, dar în mod 
nesigur. Ne vom ocupă numai de cel dintâiu. 

Oratorul impuneă prin personalitatea lui, prin exemplul 
zilnic al vieţii sale, exemplu pe care-l cereă întâi dela ar- 
hierei şi pe urmă dela ceilalţi. Impuneă apoi prin învăţă- 
tura lui înaltă care-l ridicase, deși strein, în fruntea bise- 
ricii. A înţeles însă ca, predicând, să nu uite o clipă oa- 
menii în fața cărora vorbiă. A ţinut seama de firea, obi- 
ceiurile şi păcatele lor. Marii predicatori pe cari îi auzise 
la Târgovişte şi la Bucureşti, ori pe care îi citise, plutiau 
în generalităţi dogmatice, desfășurau principiile ortodoxis- 
mului, singurele cari puteau să intereseze pe orice creștin 
din orice ţară. Ivireanu se influenţează uneori de ei, face 
şi el teologie dogmatică, dar rar. Ne spune odată că nu- 
mele de «Mariam» al Sfintei Fecioare amintește Sf. Trei- 
me, fiindcă, e format din trei silabe; ne amintește cele două 
firi, dumnezeească şi omenească, ale Mântuitorului, fiindcă 
fiecare silabă e formată din câte două litere; ne amintește 
cele șase mari taine creştine, fiindcă în total cuvântul este 
format din şase litere. Nu găsim însă mai mult de 4—5 
cazuri de acestea în cele 28 de predici şi 5 cuvântări fu- 
nebre ale lui. 

In genere, predicile sunt de două feluri : unele cu caracter 
general, cari g'ar fi putut rosti în orice biserică creștină 
indiferent de localitate, altele cu caracter mai local, în le- 
gătură cu ţara noastră din vremea lui Brâncoveanu. Cele 
dintâi se apropie ca ton şi ca procedeuri stilistice de ale 
marilor predicatori bizantini. Astfel este de pildă predica 
dela 29 [unie. ziua apostolilor Petru şi Pavel. Sunt sune- 
rioare, din punct de vedere literar, cele locale, ca mai ori- 
ginale, mai vioaie mai energice. Din acestea se vede că pe 

Ivireanu îl interesau din creştinism principiile morale, ca 
la lumina. lor să privească vieaţa din vremea lui Brânco- 
veanu şi s'o arate în toată cruda ei realitate, Iată predica 
dela Dumineca, vameşului. In partea, I ne înfăţişează cre- 
dinţa, dragostea şi nădejdea după concepţia ortodoxă, in- 
spirându-se din «Pravoslavnica Mărturisire» a lui Petru 
Movilă, a cărei redacţiune elenă o tipărise chiar el în 1699, 
dar în partea II-a, mult mai desvoltată, se schimbă în biciu 
de foc contra, celor ce-și batjocorese religiunea, înjurând 
«de lege, de cruce, de cuminecătură, de morţi, de comân- 
dare, de lumânare, de suflet, de mormânt, de colivă, de 
prescuri, de ispovedanie, de botez, de cununie şi de toate 
tainele sfintei biserici», în contra, celor ce-și ocărăsc şi 
bat părinţii, necinstesc pe bătrâni, blestemă pe Domn şi 
pe boieri, nu ţin seamă de arhierei, clevetesc pe călugări 
şi ţin bisericile ca niște grajduri. Aceasta e nota dominantă 
o predicilor lui, notă aspră, violentă și personală. Ame- 
ninţă cu cele mai grele pedepse. Prevedeă întâmpinările 
pe cari le-ar fi adus cei păcătoşi în apărarea lor, aducea 
întâmpinările în fața auditorilor şi le arătă netemeinicia, 
Se înfuriă contra celor «semeţi şi tari de cap»; iar cui 
vorhiă de nevoile cele grele, ca piedică a împlinirii datoriei 
creștinești, îi răspundeă: «este asà şi crez, numai la greul 
acesta sunt şi eu părtaş și într'acel jug ce trageţi voi, trag 
şi eu». Predicile oglindesc viu societatea de atunci, dela 
cei mai de jos până la domnitor, în așă fel că au ridicat 
contra autorului toată lumea, chiar și «obraze mari bise- 
ricești şi mireneşti» şi acesta, a putut fi învinuit că n'a 
cruțat nici chiar pe binefăcătorul său, pe C. Brâncoveanu. 
Sinceritatea în lovirea viţiilor a făcut-o în forma clasică a 
discursurilor bine distribuite în părţile constitutive, cu 
mult avânt religios şi cu tot aparatul retoricei: emoţio- 
nante imprecaţiuni către divinitate, cu comparaţiuni stră- 
lucitoare, cu gradaţiuni şi antiteze pline de efect, cu o rară 
bogăţie de imagini si de cuvinte: «Să înţeleagă păcătoşii 
cum că de nu vor ridică de deasupra, lor piatra obiceiului 
celui rău, cu neputinţă este să învieze şi să se căească, 

Luaţi piatra. Această piatră trebue s'o ridice iubitorul de 
argint, să dea înapoi lucrul cel strein, să nu facă strâm- 
hătate, să nu jefuească; iar de nu, nu va, înviă. Această, 
piatră trebue s'o ridice iubitorul de desfătări, să lase poh- 
tele lui cele rele, ivite trupului; iar de nu, nu să va sculà. 
Această piatră să cuvine s'o ridice zavistnicul, pre aceasta, 
pizmătăreţul, pre aceasta, trufaşul, pre aceasta, clevetnicul, 
să nu necinstească cu clevetirea, pe fratele său, să nu hră- 
nească, vrajba în inima lui, să nu voească răutatea altuia, 
să nu să trufească asupra, altora; iar de nu, nici mântuire 
va află, nici să va sculà din groapa păcatului» (ed. 1915, 
pag. 109). Observaţi, chiar numai din pasajul de mai sus, 
şi limba colorată, viguroasă, armonioasă chiar. Ivireanu 
se puteă mândri, din acest punct de vedere, că a lăsat o 
moştenire mult mai bogată şi mai frumoasă decât cum o 
primise la începutul activităţii sale literare. 


Ediţiuni. —  Tipărituri ; Psaltirea, Buc. 1694. — Carte sau lu- 
mină, Snagov 1699. — Noul Testament. Buc. 1703. — Antaloghion 
sau Floarea Cuvintelor, Râmnic 1705. 

Traduceri : Evanghelie, Snagov 1617. — Pile filosofeşti, Târgo- 
viște 1713. — Ceasoslov; Târgovişte 1715. 

Originale : Invățătură bisericească, Târgovişte 1710 (ed. II, 
1741). — Capete de poruncă, Târgoviște 1714. — Predici (ed. I. 
Bianu), Buc. 1886; ed. II (ed. C. Erbiceanu), Buc. 1888; ed. III 
(ed. P. V. IHaneş, cu un studiu), Buc. 1915. 

CAP. V 
Cei din urmă scriitori vechi bisericești. 
1. — CHESARIE DE RÂMNIC (mort 1780). 


După Antim Ivireanu, literatura religioasă numără ca 
reprezentant de seamă, la Apusul strălucirii ei, pe Chesarie 
de Râmnic. Un amestec de cultură religioasă și laică (mai 
ales istorică), veche şi nouă, dar solidă. Ştia româneşte, 
grecește, rusește, latinește şi frantuzeşte. S'a forinat, bi- 
sericeşte, la mitropolia din Bucureşti, unde a trăt 12 ani. 
A fost apoi vicar al episcopiei de Râmnic şi, dela 1773 
înainte, episcop. 

Lui se datoresc primele cinci din cele 12 voluine de «Mi- 
nee», una din cele mai frumoase publicaţiuni relirioase 
româneşti, şi ca tehnică și ca limbă. Următoarele sapte au 
urmat după modelul celor dintâi. Tot a lui Chesarie este 
și prelața volumului al VI-lea, pe Martie. 

Sunt interesante prin limba lor aleasă, curgătoare, Sunt 
şi mai interesante prin prefeţele lor, cari vorbesc desnre 
istoria Românilor pe temeiul scriitorilor latini şi români. 
Il interesează colonizarea romană şi întreaga noastră is- 
torie până la el, încercând chiar o împărţire pe epcci. Cu- 
noaşte pe istoricul roman Dion Cassius şi pe baza lui vor- 
beşte despre luptele lui Traian cu Decebal și despre adu- 
cerea de colonişti romani în Daria (în prefața Mineiului 
pe Ian. 1779): «Insă eu dintru acestea, descoper lucruri 
minunate, aflu linia neamului românesc din vechime tră- 

gându-să din slăvit neam al Romanilor (Valahi numin- 
du-să după limba slavonească), a cărora slavă au stră- 
lucit împreună unde şi-au întins şi soarele razele». In a- 
ceeaş prefaţă vorbeşte de împărţirea Poloniei. Cunoaşte 
vremile tulburi şi grele din trecut, dar prezentul este ca 
o răsplată meritată: «Acum iarăşi o suflare de vânt cu 
linişte, o prefacere a dreptei celui Prea Inalt au adus cur- 
gerea oblăduirii ţării la matca sa, au oprit vânturile, au 
potolit valurile», zice el tot în prefața Mineiului pe Ia- 
nuarie. Se vede din acest pasaj că ştiuse să îndrepteze pe 
cale firească limba cărţilor bisericeşti. 


Ediţiuni. —  Minee, Râmnic 1766—1780. 


2. — VARTOLOMEU MĂZĂREANUL (mort 1805). 


Lui Vartolomeu Măzăreanul dela Mănăstirea Putna din 
Bucovina i s'a atribuit pe nedrept vestitul «Panegiric al 
lui Ştefan cel Mare». E prea modern panegiricul pentru 
un călugăr dela sfârșitul veacului al XVIII-lea. In schimb 
însă, întreaga activitate a lui Măzăreanu ni-l arată învă- 
tat şi cu talent. 

A învățat la mănăstirea Putna, în şcoala de curând re- 
organizată de Mitropolitul Iacov I-iu. Fiindcă ştià ru- 
seşte, a fost trimis în Rusia, la Chiev şi Petrograd, ca să 
adune odoare bisericeşti. S'a întors şi cu odoare, dar şi cu 
cărţi (slavoneşti şi rusești). Peste zece ani sa dus din nou 
în Rusia, dar cu o misiune politică, alături de alți clerici 
şi boieri. Cereă sprijinul împărătesei Ecaterina pentru 
Moldova. Şi de astădată aduse cărţi slavoneşti. 

La întoarcere a fost numit «îndreptător al școalelor». 
Când Bucovina trece sub Austriaci, el rămâne câtvă timp 
tot la Putna şi duce mai departe şcoala mitropolitului Ia- 
cov. N'a putut trăi însă până la sfârştul vieţii sub Aus- 
triaci. S'a retras la Roman, unde probabil a şi murit. 

Are vreo 15 traduceri din slavoneşte şi rus.şte, parte 
bisericest”, parte profane. Pintre cele din urmă cităm o 

A redactat «Condica Humorului», «Condica Solcăi», 
«Condica Voroneţului», culegeri şi compilări privitoare la 
aceste trei mănăstiri bucovinene, precedându-le de inte- 
resante prefețe. 

A scris pe scurt «Călătoria sa le Petersburg», tipărită, 
în revista «Arhiva românească» (1841). De asemenea o 
«Istorie a Mănăstirii Putna» (publicată de V. A. Urechiă 
în «Analele Academiei Române» vol. IX), întemeindu-se 
pe cronicari pentru partea veche şi pe tradiție pentru par- 
tea nouă. 

I se mai atribue şi cuvântări morale şi patriotice. 


Ediţiuni. — Nu sunt. 


3. — AMOFILOHIE HOTINIUL. 


Reprezintă şi mai bine decât Chesarie al Râmnicului bi- 
ruința spiritului mirean asupra celui laic. Deşi episcop, a 
scris mai multe opere laice, decât bisericeşti. 

Eră Moldovean, poate de dincolo de Prut. In orice caz 
a trăit mult acolo ca episcop de Hotin, de unde-i vine şi 
numele. A călătorit în Italia. Stià slavoneşte, elineşte, ru- 
seşte, italienește, poate şi latineşte şi franţuzeşte. A murit 
la schitul Zagavia de lângă Hârlău. Ca episcop de Hotin, 
a reorganizat şcoala, de acolo, supraveghind-o de aproape. 

Pentru această şcoală, caşi pentru celelalte pe cari înce- 
puse să le organizeze în târgurile mai de seamă din Mol- 
dova mitropolitul Iacov al II-lea, a tradus el din ruseşte 
un. «Catehism», sub titlul de «Gramatica teologhicească», 
iar din italienește o «Geografie» şi o «Aritmetică», tipă- 
Tite toate în 1795. Traduce însă cu multă libertate şi a- 
daugă chiar părţi personale, când subiectul îl obligă. Aşă 
face de pildă cu părţile privitoare la ţările şi oraşele noa- 
stre în traducerea Geografiei şi în părţile relative la geo- 
metrie din cartea de Aritmetică. Originalul Geografiei este 
al iezuitului Claude Buffier, care a trăit în Polonia (1661- 
1737), original scwsân.deanțiozeştan ișiaăjuns în româneşte 

printr’o traducere italiană. Tot el, probabil, a tradus după 
un text rusesc o istorie universală franceză a lui I. Be- 
leport. Traducerea aceasta însă nu s'a tipărit. 

Ca unul ce a învățat în vreo mănăstire sau la vreo epi- 
scopie, el stăpâneşte limba vechilor cărți bisericeşti, limba 
înțeleasă în toate ţinuturile româneşti, fără particularități 
dialectale. Ca Moldovean, şi poate chiar ca Basarabean, 
el înviorează această limbă cu elemente locale, introduce 
un element pitoresc, care lipseşte în limba obişnuită a căr- 
ţilor bisericeşti. Ca. bun cunoscător al limbii italiene, ca 
un scriitor care a respirat aerul Italiei şi al culturii ei, 
aduce de acolo termeni de cultură legaţi de știința geogra- 
fiei, a aritmeticii, poate şi de a istoriei, și după ce a înfru- 
museţat limba, acum o îmbogățește. 

Când cultura şi vieaţa toată a Moldovei eră încă, legată 
de Răsărit, el a luat drumul Apusului, ca să vadă Italia. 
“Se întoarce de acolo cu sufletul plin de frumuseţile de 
Miazăzi, dar şi cu ideia latinităţii noastre, pe care o stre- 
coară la sfârșitul Aritmeticei, mirându-se cum de sau 
putut păstră atâta vreme la noi urmele civilizațiunii ro- 
mane. 

Ca o imagină vie a ţării sale, aşezată între Răsărit şi 
Apus, el păstrează contactul cu cel dintâiu numai în ce 
privește religiunea. Traduce din ruseşte catehismul, dar 
prelucrează, dintr'o limbă occidentală cărţile de ştiinţă. In 
religie cu Răsăritul, în știință cu Apusul. 


Ediţiuni. — Gramatica lheologhicească, Iaşi 1795. — De obşte 
Gheografie, Iaşi 1795. — Elementi aritmetice, Iaşi 1795, 

4, — GAVRIIL BĂNULESCU 1747—1821 


Cel din urmă scriitor religios de care ne ocupăm repre- 
zintă Basarabia. Din cauza deslipirii silnice de Moldova 
în 1812, acest ţinut a rămas înapoi din punct de vedere 
literar. Deaceea ne înfăţişează la jumătatea secolului al 
XIX-lea caractere literare pe cari celelalte ţinuturi româ- 
nești le înfăţişaseră până la sfârşitul veacului al XVIII- 
lea. Gavriil Bănulescu e un întârziat, caşi provincia pe 
care a păstorit-o ca mitropolit şi a luminat-o ca scriitor. 

Vieața lui este o imagine a unităţii românești. Dintr'o 
familie din Bucovina, s'a născut în Ardeal, a trăit şi a 
păstorit în Moldova şi Țara-Românească și a murit în 
Basarabia. Pe când eră mitropolit al Chievului în Rusia, 
s'a gândit să-şi cerceteze neamurile şi origina. Şi-a desco- 
perit familia în Bucovina, la C.-Lung, de unde tată-său, 
tot Gavriil Bănulescu, plecase şi se asezase în Ardeul, la 
Bistriţa. Până la vârsta de 17 ani a învăţat în Ardeal, a- 
jungând stăpân pe limbile latină şi slavă. Urmează apoi 
mai departe la Academia teologică sau duhovnicească din 
Chiev, însușindu-și limba rusească. Pleacă de aci la Sf. 
Munte şi învaţă grecește. Il găsim îndată profesor de lim- 
ba latină la Şcoala Domnească din Iaşi. Se călusăreşte a- 
poi la Constantinopol şi se'ntoarce la Iaşi. Stă un an, la 
mitropolie, ca predicator în limbile greacă și românească, 
şi e chemat apoi ca profesor şi director la seminarul din 
Poltava (Rusia). 

Intre 1788 şi 1792, Ruşii ocupând a doua oară amândouă 
Principatele, aduc ca exarh, ca şef bisericesc, pe Ambrosie, 
arhiepiscopul de Ecaterinoslav, cu reşedinţa la Poltava. 
Acesta își ia ca vicar pe Gavriil Bănulescu. după ce-l sfin- 
teşte ca episcop, în 1791. După un an, Ambrosie se retrage 
şi Bănulescu ajunge el exarh. Ia plecarea Ruș'lor din 
Principate, el nu-și părăseşte scaunul îndată. Il scot Tur- 
cii, de teamă să nu le fie duşman. In 1793 îl găsim arhi- 
episcop de Ecaterinoslav, apoi la Novgorod şi în 1799 la 
Chiev, acolo unde învățase. In 1803 se retrage din cauză 

de boală, întâi la Odesa şi apoi la Dubasari pe malul Nis- 
trului, ca să fie aproape de pământul românesc. Intre 1808 
şi 1812 e din nou ierarh peste amândouă Principatele, pe 
timpul unei noui ocupaţii rusești. Dela 1812 înainte este 
numai arhiepiscop al Basarabiei, unde înfiinţează în anul 
următor un seminar inferior şi unul superior, cu limba 
de predare moldoveanească (la Chişinău). Tot atunci în- 
temeiază şi tipografie, ca să sprijine cultura bisericească, 
singura cu putință în limha. românească în Basarabia. 

Din această tipografie iese în 1815 «Liturghia», una din 
cele mai frumoase cărţi basarabene, în felul celor cu grijă 
şi bogat tipărite de marii scriitori bisericești din veacul al 
XVII-lea şi având, pentru Pasarabia, aceleaşi urmări lite- 
rare cași acelea. Ne izbește asemănarea neașteptată dintre 
rugăciunile de aici şi cele din cărţile de dincoace de Prut, 
ceeace probează că Bănulescu a păstrat şi sub Ruși tradi- 
țiunea românească. Cartea aceasta a fost unul din stâlpii 
puternici ai românismului din Basarabia. După ea au în- 
văţat cei mai mulţi preoţi dela 1815 înainte să slujească 
în biserică într'o limbă la fel cu cea de dincoace de Prut. 
Ea a slujit şi ca model de scriere, cu una ce zilnic se între- 
buinţă la, slujbă. 

Două împrejurări au hotărît felul de scriitor al lui Bănu- 
lescu. Intâi, cultura lui, numai bisericească şi orientală; a 
doua, despărțirea Basarabiei de Moldova. Din pricina a- 
ceasta nu mai găsim la el spiritul laic şi filozofic al lui Am- 
filohie Hotiniul. A jucat totuşi un rol frumos. A avut con- 
ştiinţa că e Român şi nu numai Moldovean şi că duce în 
Basarabia o acţiune românească sub protecţiunea ţarului. 
Amfilohie a avut un orizont mai larg din punct de vedere al 
culturii generale, dar mai îngust decât al lui G. B., din 
punct de vedere al românismului. G. B. statorniceşte în Ba- 
sarabia, tocmai în vremea primejdiei de rusificare, tradiţia 
vechilor cărți bisericeşti, aşă cum o găsise la 1812, şi dă 
literaturii basarabene un reazăm puternic. Împrejurările 
îngustaseră orizontul literaturii româneşti în Basarabia. Nu 

mai permiteau decât desvoltarea celei bisericeşti. Bănu- 
lescu și-a, încordat puterile și a izbutit ca literatura îngă- 
duită, cea, bisericească, să meargă înainte şi să dea ea 
ceeace ar fi putut da literatura profană, adică o limbă și 
o simţire la fel cu cele de dincoace de Prut. 


Ediţiuni, — Carte de rugăciuni, laşi 1809. — Orânduială, Iaşi 


1809. — Liturghia, Chişinău 1815. — Catihisis, Chişinău 1816. 
— Molewnic, Chişinău 1816. 

CAP. VI 
DIMITRIE CANTEMIR 1673—1723. 


Acest scriitor român cu renume 
european, vorbind în cartea, sa, «Des- 
criptio Moldoviae» despre domnitorul 
moldovean Iancu Sasul, zice că a- 
celuia nu i-a fost niciodată frică 
să-şi strice numele său cel bun, 
fiindcă nici nu l-a avut vreodată. 
Cantemir erà fiu de domn și preţuiă 
nobleţa, familiei altora, caşi pe a lui. 
Nu ştim însă dacă această nobleţă 
începeă pentru el mai de departe 
decât dela tată-său Const. Cantemir, domnul Moldovei. 
Scriitorul însuși nu este lămurit în privinţa aceasta, fiindcă, 
uneori spune că familia i se trage dintr'o căpetenie tătă- 
rască din Crimea. iar alteori că tată-său, înainte de a fi 
fost domn şi pe când eră doar boierinaș fălciuan, omorînd 
într'o luptă corp la corp o căpetenie tătărască cu numele 
de Cantemir, i-a luat tot ce avea mai de preţ pe el, îm- 
preună cu numele, cum se obişnuiă pe atunci. 

Mamă-sa, Aniţa Bontăş, eră a treia soţie a lui Constantin 
Cantemir. Scriitorul ne vorbește de ea ca de o femeie învă- 
tată. Sub influenţa. ei şi după dorinţa, tatălui, om fără cul- 
tură, dar înțelegând şi simțind răul acesta, copilul a că- 
pătat de mic învăţătură bună. A început-o la Iasi, centru 
cultural de mare importanţă în epoca strălucită a lui Brân- 

covenu, şi a continuat-o la Constantinopol, locuința patriar- 
hului şi sediul strălucitei culturi bizantine. La Constanti- 
nopol a învățat prin anii 1689—1692. A trebuit să se ducă 
acolo ca ostatic din partea tatălui său, domnul Moldovei, 
către Inalta Poartă. Acolo-şi aveă palatul său, cumpărat 
de Constantin Cantemir, un palat cu o splendidă vedere pe 
Bosfor şi artistic mobilat. După ce s'a încurat, a locuit câtvă 
timp într'un palat şi mai frumos, construit de socrul său 
Şerban Cantacuzino, domnul Munteniei. Acesta ducân- 
du-se odată la Iaşi şi cunoscând pe Dimitrie Cantemir, când 
eră doar de 15 ani, l-a plăcut foarte mult şi i-a făgăduit 
de soţie pe fiica sa, Casandra, atunci în vârstă de 12 ani. 
Dimitrie Cantemir n'a uitat făpăduiala, la vâista când 
i se cădeă s'o amintească, la 25 de ani. Luând atunci parte 
la expediţia Turcilor în Ungaria, în timpul căreia a cu- 
noscut bine Ardealul, s'a dus la Brașov, unde trăiă soţia 
lui Şerban Cantacuzino, acum văduvă şi persecutată de 
Brâncoveanu, împreună cu fiica sa Casandra. Cantemir 
a cerut şi a obţinut mâna fetei, în contra voinţei domnului 
muntenesc, şi a făcut nunta la Iaşi. Intre Brâncoveanu şi 
Constantin Cantemir fusese mare duşmănie şi dușmănia 
nu se stinsese cu moartea lui Cantemir: au dus-o mai de- 
parte fiii acestuia. Ți se strânse inima când pătrunzi în 
intrigile, ura și înverșunarca cu cari se urmăriau voevozii 
şi boierii munteni cu cei moldoveni, recurgând la arbitrajul 
şi hotărîrea tocmai ale duşmanului lor comun și adevărat : 
Sultanul. Brâncoveanu a luptat din răsputeri ca nici unul 
din fiii lui Constantin Cantemir să n'ajungă domn. Si când 
se opuneă la, căsătoria lui Dimitrie Cantemir cu Casandra, 
lui Şerban Cantacuzino, o făceă tot din ură, ca să n'ajungă. 
tânărul fiu de domn moldovean înrudit cu familia domni- 
toare din Muntenia și să înceapă lupta atât pentru ajun- 
gerea la tronul ei, cât şi pentru recâștigarea, averilor fami- 
liei Cantacuzino, confiscate de Brâncoveanu. Firește că 
la purtarea acestuia, răspundeă şi Cantemir. Contemporanii 
ni-l zugrăvesc în tinereţe ca fără răbdare, supărăcios, cu 


www.dacoromanica.ro 


8ă 


arţag la beţie, isteţ, răsbunător. Dedese bună dovadă, în 
omorîrea fraţilor Costin de către tată-său, şi de ură şi de 
cruzime, cu toată vârsta lui fragedă. Fapta aceea urită s'a 
făcut şi cu îndemnul lui, iar executarea lui Velcico Costin 
s'a făcut chiar sub ochii lui. Dacă așă îi eră firea, ne putem 
închipui câtă patimă a pus el în combaterea lui Brânco- 
veanu și cu câtă bucurie a primit în 1710 tronul Moldovei, 
cu misiunea specială de a prinde pe Brâncoveanu şi a-l da 
pe mâna Turcilor. 

Ştiinţa europeană şi cultura, românească au folosit mult 
pe urma șederii îndelungate a lui Dimitrie Cantemir la 
Constantinopol în aşteptarea unui tron românesc. Acolo a 
cunoscut de aproape cercurile înalte turcești, greceşti şi 
occidentale. Cu toată firea lui faţă de dușmani, între streinii 
din Constantinopol făceă excelentă impresie. Cu Turcii vor- 
biă şi cântă turceşte, ba le da și lecţii de muzică turcească. 
Cu Grecii învăţă filozofie şi discută probleme religioase şi 
metafizice în cea mai perfectă elinească. Cu occidentalii din 
capitala Turciei corespundeă în perfectă latinească și con- 
vorbiă în latinoşte şi franţuzește cu uşurinţa învăţaţilor şi 
a diplomaților. Când oamenii lui Brâncoveanu dela Con- 
stantinopol izbutiseră să oblină dela autorităţile turcești 
să-l urmărească şi să-l ducă la închisoare, scăparea i-a fost 
în palatul ambasadei franceze, — atâta prietenie se stabi- 
lise între el şi reprezentantul diplomatic al Franţei! Mai 
târziu îl găsim în corespondenţă cu marchizul Chatauneuve, 
la Paris, cerându-i lămuriri pentru trimiterea la studii 
acolo a fiului său Constantin. Intr'astfel de mediu eră firesc 
să se formeze un savant, un admirator al lui Socrates, 
Epictet, Plutarh, Cicero şi Seneca, un admirator al întregei 
culturi greco-romane, un pasionat după maxime elinești 
şi latinești, cari ne întâmpină în scrieri la fiece pas, Invă- 
tatul acesta a primit în 1710 tronul Moldovei, dar — spre 
norocul literaturii românești — numai un an. In 1711 a 
venit campania lui Petru cel Mare contra Turcilor. Can- 
temir a trecut de partea, celui dintâiu şi a suferit urmările 
nenorocite ale actului său : a plecat în Rusia, împreună cu 

parte din curteni, ca să nu se mai întoarcă niciodată, Petru 
cel Mare i-a dat moşii şi titlul de cneaz şi l-a prețuit până 
la sfârșitul vieţii ca mare învăţat. 

Nu împărtăşiă în totul tendinţele de modernizare ale ta- 
rului. Firea lui de Moldovan crescut în tradiţia religioasă 
a ţării nu s'a schimbat în Rusia. Când Petru cel Mare în- 
sărcinează pe Teofan Procopovici să scrie «Prima instruc- 
ţiune a copiilor», cu scopul de a recomandă mai multă, liber- 
tate faţă, de prescripţiunile tradiţiei şi ale religiei, Cante- 
mir trece de partea curentului contrar şi scrie, în numele 
acestui curent, un răspuns foarte preţios «Loca obscura în 
catechisi», combătând tendințele moderniste. Deşi răspun- 
sul n'a fost semnat, totuși autorul s'a știut. Erà, deci, între 
autorităţile filozofice ala timpului. Renumele acesta şi-l 
formase într'un grad aşă de mare, încât Academia de 
ştiinţe din Berlin, dorind să aibă un orientalist, l-a primit 
în sânul său la 11 Iulie 1714, Academia îl cunoştea însă 
îndeajuns, fiindcă i-a cerut scrieri nu despre Rusia, nici 
despre Bizanţ, ci despre Moldova și despre Români, despre 
geografia, etnografia și istoria acestora. In Rusia, a trăit, 
din punct de vedere material, destul de bine, având la dis- 
poziţiune rodul multor moșii şi munca multor sate, Copii- 
lor le-a dat educaţiune aleasă, atât prin interesul pe care 
singur l-a pus în scopul acesta, cât şi prin guvernorul 
Tlinski, om învăţat, pe care l-a adus anume în casă. Ilinski 
a, avut rol însemnat în păstrarea scrierilor lui Cantemir 
şi în statornicirea, reputației sale de scriitor. Tot el a re- 
dactat după inspiraţiunea lui Cantemir note zilnice despre 
ce se petreceă mai de seamă în vieaţa patronului său («No- 
tationes quotidianae»), Folosindu-se de înlesnirile mate- 
riale pe cari le aveă în Rusia, Cantemir s'a devotat științei, 
ín deosebi redactării materialului strâns la Constantinopol. 
Fiul său, Antioh Cantemir, creatorul poeziei ruseşti — cum 
îl socotesc istoricii literari ruşi — ne-a povestit partea 
aceasta din vieaţa tatălui său. Se sculà la 5 dimineaţa, și 
după ce bea chiubuc şi cafeă, după moda turcească, se 
aşeză la lucru până la amiazi. Mâncă puţin, bea vin cu 

www.dacoromanica.ro 


87 


apă ; şi după ce se odihniă niţel, se aşeză din nou la lucru 
până seara la 7, de când petreceà cu familia restul zilei şi 
parte din noapte până la 12, In 1712, murindu-i soția, 
care împărțise cu el toate bucuriile şi greutățile unei vieți 
atât de agitate, s'a însurat cu o principesă rusă din familia 
Trubețkoi şi astfel şi-a adaus la ocupațiunile casnice şi 
ştiinţifice şi pe cele de lume, în paguba ştiinţei şi a sănă- 
tății lui. In 1722 a ajuns consilier intim al împăratului şi 
senator — nou prilej de muncă obositoare, In acelaş an a 
luat parte la expediția în Persia a lui Petru cel Mare, fiind 
însărcinat cu partea ştiinţifică şi de propagandă a expe- 
diţiei. Nu se ştie însă decât despre un catehism în limba 
persană, pregătit de el în vederea răspândirii creştinismului 
în Persia, fiindcă acest nou prilej de muncă ostenitoare l-a 
îmbolnăvit în Martie 1723. S'a întors acasă şi în August 
acelaş an a murit. L-au îngropat în mănăstirea grecească 
din Moscova, 

Urmagii lui au devenit Ruși. Unul din copii, Antioh, e ce- 
lebru ca poet satiric rus, cunoscut în urmă şi la noi prin 
traducerea, lui Donici şi C. Negruzzi. Tatăl însă nu sa 
rusificat, Neamul nu și l-a uitat până la moarte şi lui i-a 
închinat partea, cea mai aleasă a sufletului, cugetarea. Me- 
diul rusesc i-a fost de folos ca, să-i lărgească cercul preo- 
cupărilor intelectuale, dar firea l-a îndemnat într'una să 
îndrepte acele preocupări spre ţara de unde pribegise. Tot 
întracolo l-au îndrumat şi îndemnurile colegilor din Aca- 
demia berlineză. La Moscova şi la, Petrograd găsiă şi bib- 
lioteci, dar cum până în 1720—1722 a stat mai mult la 
țară, a trebuit să se bizuească mai mult pe propriile-i cu- 
noştințe, şi pe materialul strâns în Moldova şi la Constan- 
tinopol. 

Din epoca anterioară plecării în Rusia avem dela el 
«Divanul sau gâlceava înţeleptului cu lumea», tipărit la 
Iaşi în 1698, un exerciţiu pe câtevă sute de pagini de teo- 
logie şi filozofie pe tema deşertăciunii lumești. Şi la Iași, și 
la Constantinopol învățase în limbile elinească şi latină. 
Scriă deci româneşte după aceste două modele streine, 

ceeace a dat primei sale scrieri un caracter întru câtvă ne- 
românesc, mai ales în ce priveşte sintaxa. Atunci scrierea 
a fost gustată îndeajuns, fiindcă puneă sub o formă nouă 
şi cu multă căldură o problemă care interesă puţina noastră 
pătură cititoare. Numeroasele citaţii din Solomon, din 
Sfânta Scriptură şi din învățații lumii vechi plăceau. Pe- 
dantismul formei de asemenea. In veacul al XIX-lea însă, 
cititorii nefiind pregătiţi pentru înţelegerea vremilor vechi, 
cartea lui Cantemir a fost rău privită, Se scoteă în relief 
mai mult ca o curiozitate linguistică, din cauza celor câtevă 
inversiuni gramaticale într'adevăr ciudate ce apar ici-colea, 
şi mai ales în cele dintâi pagini, deşi nu acestea constitue 
partea caracteristică a stilului cantemirian. Cine are atâta 
interes pentru trecutul nostru literar şi pentru o figură atât 
de impunătoare ca a lui Cantemir, încât să înfrunte câtevă 
greutăţi stilistice în primele pagini, se deprinde ușor să-şi 
facă. din «Divan» o lectură foarte interesantă. 

Care a fost soarta celorlalte scrieri ? 

Cantemir a murit la 50 de ani şi nu şi-a văzut scrierile 
tipărite, deși ţineă la aceasta şi a murit lucrând tocmai să 
dea scrierilor forma definitivă. După moarte, scrierile s'au 
împărţit între doi fii: Antioh şi Şerban (pe rusește Sergiu). 
Cel dintâiu, ajuns ambasador al Rusiei la Londra şi Paris, 
a luat cu sine şi manuscriptele ce-i reveniseră din moște- 
nirea părintească, cu gândul să le tipărească, acolo. Intre 
manuscripte se găsiă, de pildă, «Historia aulae othomani- 
cae» şi «Descriptio Moldaviae». Până la data de 1744, când 
a. murit la Paris. a izbutit să vadă tipărite traducerile en- 
gleză și franceză ale Istoriei curții otomane, dar originalul 
ei mu şi nici «Descriptio Moldaviae». Intreaga-i avere s'a 
vândut la licitaţie, împreună şi cu manuscriptele în ches- 
tiune. Prieteni de-ai lui Antioh lo-au cumpărat şi le-au 
dus înapoi în Rusia. Relaţiunile intelectuale existente pe 
atunci între Rusia şi Prusia, au înlesnit ca unul din ma- 
nuscripte, şi anume «Descriptio», să ajungă la Berlin şi să 
fie astfel tipărit în «Magazin für die neue Historie und 
Geographie» (1769). 

www.dacoromanica.ro 


89 


Celălalt rând de manuscripte, moștenite de Şerban Can- 
temir, au stat în păstrarea sa până în 1780. In acest an, 
Serban murind şi biblioteca: sa vânzându-se la licitaţie, 
manuscriptele sau cumpărat de un strănepot după mamă 
al lui Dimitrie Cantemir, anume N. Bantis-Kamenski, care 
le-a dăruit Arhivei din Moscova a Ministerului de Externe 
rus în anul 1783. Intre ele a fost de pildă manuscriptul 
«Hronicului». 

In felul acesta, scrierile lui Cantemir, în marea lor ma- 
joritate, s'au concentrat la, Moscova, la Mănăstirea Sf. Ser- 
giu (cale de 4 ore cu trenul de Moscova) și la Petrograd. 
La Moscova, în Arhiva Ministerului de Externe rus, s'au 
păstrat următoarele manuscripte: 1) «Compendiolum uni- 
versae Lopices institutionis» de 88 pag. în 169, scrise de 
mâna, lui Cantemir. 2) «Curanus» (Coranul) de 252 pag. 
în folio, scrise de mâna lui Cantemir. Parte s'a tradus în 
vuseşte şi s'a, tipărit de Ilinski, guvernorul copiilor lui Can- 
temir, în 1722 la Petrograd. 3) «Hronicul» (în româneşte) 
de 686 pag., dintre cari pag. 584—682, prefața şi notele 
scrise de mâna lui Cantemir. 4) «Istoria ieroglifică» (în 
românește). 5) Traducerea italienească a manuscriptului 
latinesc «Historia incrementorum atque decrementorum 
aulae othomanicae» făcută de Antioh Cantemir, fiul serii- 
torului. 6) «Sistema religiunii mahomedane» (în latinește). 
Parte din ea sa tradus în rusește şi s'a tipărit din ordinul 
lui Petru cel Mare încă depe când trăiă autorul (1722). 
7) «Historia moldovalachica», conceptul latinesc al Hroni- 
cului, de 192 pag. în folio. 8) Probele despre cum trebuiă 
tipărită Historia aulae othomanicae. 

In Mănăstirea Sf. Sergiu, în biblioteca Academiei teolo- 
gice de acolo, s'au păstrat următoarele manuscripte. 
1) «Loca obscura in catechisi» de 247 pag. în 40, scrise de 
mâna lui Cantemir (1720). 2) «Sacro-sanctae scientiae in- 
depinzibilis imago», tomus primus, de 338 pag. 4°, scrise 
de mâna lui Cantemir, probabil încă din vremea, şederii la 
Constantinopol. 3) «Ioannis Baptistae Van Helmont phy- 
sices universalis doctrina», de 280 pag. în 40 scrise de 
mâna lui Canten pria Gofigtantinopol. 

La Petrograd s'au păstrat manuscripte de ale lui Can- 
temir în trei locuri: în Muzeul asiatic, în Biblioteca Im- 
perială şi în Biblioteca Academiei de ştiinţe. In Muzeul 
asiatic: 1. «Panegiricul lui Petru cel Mare» (latineşte ?), 
« Paneziricul Sf. Mucenic Dimitrie» (rusește ?) 2. «Collec- 
tanea. Orientalia», date autobiografice ale lui Cantemir 
însuşi. In Biblioteca imperială s'a păstrat textul slav al 
manuscriptului «Loca obscura», amintit mai sus. In biblio- 
teca Academiei de ştiinţe : 1. «Demetrii Cantemiri Historia 
incrementorum atque decrementorum aulae othomanicae» 
cu «annotationes». 2. «Principis D. Cantemir Variae sche- 
dae et excerpta». 

Parte din aceste manuscripte s'au copiat și s'au răspân- 
dit ca: toate scrierile mai de seamă ale timpului. Să nu ne 
închipuim că dacă nu s'au tipărit au rămas necunoscute. 
Ştim de pildă despre două copii ale Hronicului, cari există 
la Blaj în Ardeal, cum vom arătă mai jos. 

Prin tipar, Românii au cunoscut întâi doar «Divanul» 
dela 1698. Streinii au cunoscut pe Cantemir cevă mai târ- 
ziu, dar printr'o operă mult mai însemnată: «Historia 
aulae othomanicae», dusă la Londra și la Paris de Antioh 
Cantemir, prin stăruința căruia s'a tipărit traducerea en- 
gleză în 1734 şi alta franceză în 1743, aceasta din urmă cu 
o biografie a lui Cantemir pe 64 de pagini. După moartea 
lui Antioh Cantemir a urmat ediţiunea germană în 1745. 
Şi în această ediţiune se găseşte o biografie a lui Cantemir 
de 22 pagini. In româneşte, opera a apărut abiă în 1876. 
A doua scriere a lui Cantemir cunoscută de occident a fost 
«Descriptio Moldoviae», tipărită întâi în revista germană 
amintită mai înainte, iar în volum la 1771. Ruşii au cu- 
noscut-o după ediţia rusească din 1789. Reputaţiunea euro- 
peană a lui Cantemir a atras din nou atenţiunea Româ- 
nilor asupra lui, pe când mitropolit al Moldovei eră Ve- 
niamin Costachi, acel aprig apărător al intereselor cultu- 
rale româneşti. După îndemnul lui s'a tradus din nemţeşte 
«Descriptio» la 1825. Tot pe atunci, gramaticul Gh. Seu- 
lescu află dintr'o traducere rusească a lui D. Cantemir 

«Vita Const. Cantemiri», făcută de Bayer, că se găsește la 
Moscova textul românesc al «Hronicului». Veniamin Cos- 
tachi interveni la Kiselev, guvernatorul rus în Principate, 
şi prin el obţină din Rusia originalul şi al Hronicului şi 
al conceptului său latinesc, «Historia moldo-valachica». 
Hronicul sa tipărit atunci la Iaşi (1837) şi după aceea 
ambele manuscripte sau înapoiat în Rusia. Cevă mai târ- 
ziu, Basarabeanul Al. Petriceicu-Hăjdeu atrage atenţiunea. 
asupra manuscriptelor lui Cantemir şi în 1870 guvernul 
român cere la Petrograd manuscriptul cărţii «Descriptio». 
Academia Română l-a tipărit apoi în original la 1872 şi în 
traducere românească la 1875. Aceasta nu eră destul. Aca- 
demia s'a gânâit să trimită un delegat anume să cerceteze 
personal manuscriptele cantemiriene. Cu sprijinul lui M. 
Kogălniceanu, Ministru de Externe în 1878, fu trimis în 
Rusia istoricul şi arheologul Gr. Tocilescu. Pe temeiul cer- 
cetărilor sale, se face apoi intervenţie pentru aducerea în 
țară a acelor manuscripte şi în 1879 scopul se realizează. 
Sufletul lui D. Cantemir se întorceă acum pentru totdeauna 
între ai săi. 

Acest suflet, cu partea lui cea, mai aleasă, este inchis în 
patru din opere, două latinești şi două româneşti: «His- 
toria incrementorum atque decrementorum aulae othoma- 
nicae», «Descriptio Moldaviae», «Istoria ierozlifică>» şi 
«Hronicul vechimii Romano-Moldo-Vlahilor». Materialul 
celei dintâi a fost strâns la Constantinopol şi a fost redactat 
în anii 1715—1716. Traducătorul german numește cartea 
o scriere fără pereche. Traducătorul francez relevă că au- 
torul a cunoscut istoriile turceşti ale imperiului otoman şi 
a putut să ne dea o operă valoroasă. Mai adaugă că este 
scrisă cu demnitate. Intr'adevăr ea a fost cea ma. bună 
lucrare despre istoria Turcilor până în timpurile moderne, 
mai ales pentru epoca dela 1760 înainte. Cartea a contri- 
buit şi la răspândirea cunoştinţelor despre noi, fiindcă a 
împletit şi istoria noastră într'a. Turcilor. 

A doua, scriere, «Descriptio Moldaviae», a avut scopul 
unic al răspândirii numelui nostru. Se ştie sigur că a 
scris-o după îndemnul Academiei de ştiinţe din Berlin. Pro- 
babil că după acelaș îndemn a scris şi pe cea dinainte. 
«Descriptio» a fost redactată în lutinește în 1716. După doi 
ani eră gata, şi redacţiunea românească, dar aceasta, nu 
sa, păstrat. Sau dat însă de alţii 4 ediţii românești, cari 
împreună cu cele două nemţești şi cu una latinească au 
răspândit îndeajuns opera. Si cum opera are insemnate 
calităţi literare, nu numai istorice, influenţa ei în litera- 
tura românească s'a, resimțit. Descrierea obiceiurilor dela 
suirea, pe tron a domnilor, atât în partea care se îndepliniă 
la Constantinopol, cât şi întw'aceea care se îndepliniă în 
țară, este făcută cu atâtea amănunte şi atât de plastic, 
încât se citeşte cu interes de roman. 

Elementul literar este şi mai desvoltat în «Istoria iero- 
glifică». Sub formă de fabulă, Cantemir povestește duș 
mănia, dintre Muntenia şi Moldova, dinaintea plecării sale 
în Rusia. Impărăţia vulturului (Muntenia) e în luptă cu 
împărăţia leului (Moldova). In cea dintâi apar, sub nume 
de şoim, uliu, coruiu, erete, boierii mai de seamă ai Mun- 
teniei ; iar în cea de a doua, sub nume de pardos, urs, lup, 
vulpe, pisică sălbatică, ete., boierii mai de geamă ai Mol- 
dovei. Povestea e îmbrăcată în mult humor şi pe alocuri 
cu pasaje lirice şi descriptive reuşite. A fost scrisă în 1705, 
probabil întâi în latineşte, deși nici un indiciu despre 
aceasta nu s'a, păstrat în manuscriptele rămase. 

Tot latinește a fost redactat întâi «Hronicul», sub titlul 
de «Historia moldo-valachica». Redacţiunea aceasta este 
însă numai un concept, fiindcă diferă mult de redacţiunea 
românească. Aceasta, eră gata de tipar în 1721, sub titlul 
de «Hronicul vechimii a Romano-Moldo-Vlahilor», şi fu- 
sese începută în 1717. A fost scrisă la Petrograd, unde 
autorul a dispus de biblioteci bune, cum nu dispusese la 
redacțiunea latină. Imboldul pentru scrierea operei î-a 
venit şi dela Berlin, dar și din dorinţa lui de a-și face 

neamul cunoscut Ruşilor şi Occidentalilor, caşi neamului 
său însuși. In scopul acesta urmăriă să scrie istoria în- 
treagă a Românilor dela colonizarea romană până în vre- 
mea sa. Lipsindu-i izvoare în deajuns pentru epoca dela 
întemeierea Principatelor înainte şi ivindu-se și prea multe 
ocupaţiuni familiare şi oficiale, a încheiat la 1721 partea, 
I-a dela colonizare până la întemeierea principatelor, dân- 
du-i forma de tipar. In anul următor găseşte vreme să-i 
mai adauge unele note; dar moartea lui a oprit tipărirea. 
Pentru partea dela întemeierea Principatelor înainte s'ar 
fi întemeiat, fireşte, pe cronicari. Aveă chiar numeroase 
note din scriitori streini, rămași necunoscuţi cronicarilor 
noştri, ca să îndrepteze unele greşeli ale acestora. Partea 
mai nouă, cea contemporană lui, începuse chiar s'o redac- 
teze, fie sub formă de istorie ca în «Vita Constantini Can- 
temiri», fie sub formă de memoriu către o curte imperială, 
cea rusească, ori alta, ca în «Evenimentele Cantacuzinilor». 
Tot moartea a împiedicat şi acest plan frumos. Cel care 
scrisese atât de bine istoria Turcilor, ar fi scris de sigur 
şi pe a ncamului său, nu numai începutul. 

Inceputul îl tratase înainte de el Miron Costin şi Stol- 
nicul Constantin Cantacuzino. Din ce scrie Cantemir, se 
vede că n'a cunoscut ce scriseseră aceia, dar izvoarele sale 
de informaţie, pregătirea, sa filozofică şi căldura stilului l-au, 
ajutat să-i întreacă cu mult şi să dispună de materialul 
lor, fără să le fi citit cronicile. Din bibliografia care înso~ 
teşte Hronicul se vede că a consultat vreo 150 de opere, în 
majoritate istorice, datorite la scriitori elini, romani, bizan= 
dini, unguri, poloni, germani, ruși, cehi, arabi, persani, 
italieni, iar unele anonime: hronograte şi cronici slavo- 
neşti, rusești şi românești. Izvoarele naţionale, citate de 
el, sunt: un letopiseţ slavonesc, altul muntenesc, un hronio 
moldovenesc, căruia îi zice «cel vechiu» şi cronica Ureche- 
Simeon Dascălul. A mai utilizat pe Stoica Ludescu, pe Şer- 
ban Greceanu (traducerea, grecească a cronicii lui Ludescu), 
pe Del Chiaro, secretarul italian al lui Brâncoveanu. Stă- 
pâniă materialul necesar, atât în ce priveşte istoria uni- 

versală, cât şi cea națională. Prin cultura lui clasică se 
ridică cu mult deasupra cronicarilor. 

Lucră ca un savant din veacul al XVIII-lea. Utilizează, 
dicţionare istorice, hărţi, ştie să-şi însoţească operele de 
bibliografie, de tabele cronologice, de indice, adânceşte ches- 
tiunile, confruntă textele, utilizează pe cronicarii români 
în lumina celor streini şi pune problemele istoriei româneşti 
în cadrul celei universale, cercetând legăturile lor firești. 
Preţuește adevărul istoric. Citim în Hronic şi în celelalte 

ieri deseori câtă valoare are adevărul în reconstituirea 

tului. In Hronic, de pildă, ne spune odată «dela noi 
măcar un cuvinţel să nu fim adaus», iar într'altă parte: 
«unde ne-au dus (scriitorii streini), acolo am mărs şi nici 
cât de puţin dela dânşii nu ne-am abătut»; iar un prin- 
cipiu ca acesta, ar face cinste şi unui istoric de azi: «su- 
fletul odihnă nu poate află până nu găseşte adevărul carele 
îl cearcă, oricât de departe și oricât de cu trudă i-ar fi a-l 
nemeri». Sunt prilejuri când ar vrea să încheie cu o revoltă, 
toată cercetarea, dar datoria de istoric nu-l lasă — «datoria 
adeverinței istoricești», zice tot în Hronic. La el citim, ca 
aplicare a acestor principii, despre răul tratament la care 
erau supuși ţăranii din partea stăpânilor de moșii, deși el 
însuşi făceă parte din familie boierească şi domnească: 
«Acești ţărani, toţi ori şi din ce limbă ar fi, sunt foarte 
asupriţi cu munca stăpânilor lor, căci lucrul nu le este lor 
aşezat cu hotărire, ci numai singur în voia stăpânului stă 
câte zile să-i lucreze ei, iar banii sau dobitoacele lor nu 
poate el să le ia cu sila. Agonisindu-şi țăranul cât de multă 
bogăţie, stăpânul său nu poate să-i ia nici o parte din- 
tr'însa ; dacă ar luă cu sila, judecata l-ar sili s'o dea în- 
apoi. Dar dacă vrea să-i facă strâmbătate, îl bate atâta, 
până când ţăranul îi dă singur ceeace-i cere» (Descriptio 
Moldaviae). Tot la el citim pasaje interesante despre firea 
ţăranului, fără altă preocupare decât a adevărului, deşi 
scriă într'o limbă europeană şi știă că lumea cultă aveă să 
ia, cunoștință de părerea lui: «Aş socoti pe ţăranii moldo- 
venii cei mai bicisnici dintre toţi locuitorii de sub soare, 

dacă, împotriva voinţei lor, nu i-ar scoate din sărăcie ro- 
direa pământului şi secerișurile cele bogate, căci ei sunt 
foarte leneşi şi trandavi la lucru : ară puţin, seamănă puțin 
şi totuşi seceră mult. Nu se nevoesc să-şi agonisească cu 
munca. tot ce ar puteă să aibă, ci se mulţumesc să adune în 
jitniţele lor numai cât cred că le trebue ca hrană pe un an 
până la «pânea» cea nouă, cum cbişnuesc să zică. Deaceea, 
când se întâmplă vreun an neroditor, sunt aproape să 
moară de foame» (idem). Lupta între iubirea de neam şi 
de adevăr se dă mereu în sufletul lui. E interesantă această 
luptă la începutul capitolului «Despre năravurile Moldo- 
venilor» din «Descriptio»: «Pe de o parte» — zice el — 
«dragostea, ce avem de ţara noastră şi de neamul din care 
suntem născuţi, ne îndeamnă să lăudăm pe locuitorii ţării... 
iar pe de alta ne stă şi iubirea adevărului în cale». Pe urma 
acestor consideraţiuni, ajunge să afirme că n'are ce lăudă 
la Moldoveni, din punct de vedere al obiceiurilor, decât 
credinţa, lor în Dumnezeu, dragostea de ţară şi ospitali- 
tatea : «unii aşteaptă cu masa până la 5 ceasuri din zi şi 
ca să nu mănânce singuri, trimet pe slugile lor la drumuri 
şi să cheme la masă pe câţi drumeţi vor întâlni». In schimb 
ignoranța depe atunci l-a impresionat puternic şi nu s'a 
sfiit s'o arate: «Pe lângă acestea nu numai că Moldovenii 
nu sunt iubitori de ştiinţă, şi mai tuturor le e urită și nici 
numele ştiinţelor nu le sunt cunoscute. Ei zic că cine învaţă 
mult își pierde mintea. Când vor să laude pe cinevă că 
e învăţat, spun că de ştiinţă multă a înnebunit. Spun că 
numai preoţilor li se cuvine să înveţe, pentru mireni e des- 
tul să știe să citească şi să scrie, ca să-și treacă pe listă 
boii, caii, oile, stupii, etc.; şi să se iscălească». 

Câte idei de astăzi nu le întâlnim la el! Până şi ideia că 
din cauza mândriei unite cu lenea, Românului nu i-a plă- 
cut comerţul şi a lăsat streinilor această producătoare ra- 
mură, de activitate: «Negustorii cei streini au apucat în 
mâni toată neguţătoria Moldovei, din pricina mândrei le- 
neviri a patrioţilor noştri» (idem). 

Se vede că nu scriă superficial, ci din toate punctele 

de vedere, aşă că ideia despre un fapt ori lucru să fie nu 
numai exactă, dar şi completă. Când i s'a cerut să vor- 
bească, despre Moldoveni, i s'au dat întradevăr indicaţiuni 
despre ce ar fi bine să vorbească, totuşi o carte unică până 
azi ca «Descriptio» mar fi ieşit dintr'o minte fără pregă- 
tire serioasă. Nu cunoşteau toţi obiceiurile descrise de el? 
Nu trăiau doar cu ele ? Dar cine le-ar fi acordat vreo im- 
portanță ? Stolnicul Constantin Cantacuzino vorbește în 
prefața cronicii sale despre cântecele populare ca să spună 
că nu-i pot sluji ca izvor istoric, dar nici să le arate în 
schimb alt merit. Cantemir ne dă, cel dintâiu în literatura 
noastră, în traducere latină, o oraţie de nuntă, fiindcă nu 
puteă face descrierea nunţii fără acest element esenţial al 
ei (tot în «Descriptio»). 

Nu se oprește la mijlocul lucrului, ci merge până la ca- 
păt. Intr'un fel sau într'altul îi place să lase chestiunea. 
lămurită, sub toate fețele ei, chiar dacă ar fi trebuit pentru 
aceasta. să recurgă la. digresiuni, ori la cercetări mai înde- 
părtate, cum s'a întâmplat cu origina cuvântului «Vlah» 
şi cu origina Moldovenilor. In cazul întâiu, nu se mulțu- 
meşte să combată teoria derivării lui Vlah din Flaccus, ci 
caută şi punctul de plecare greșit al teoriei. Autorul teoriei 
eră Eneas Silvius (papa Pius al II-lea). Cantemir, după 
migăloase cercetări, îi reconstitue biografia, scoate în relief 
cultura clasică a aceluia, în deosebi latină, cunoștința, lui 
serioasă despre Ovidius și despre operele lui și descopere 
în «Ponticele» lui Ovidius punctul de plecare al teoriei. 
Citează versurile respective şi evidenţiază că Eneas Silvius 
a înțeles greşit versurile. Aminteşte că nu se numește o ţară 
după un om (Vlahia după Flaccus), ci un om după o țară 
(Traian Dacicul, etc.), şi cercetează întreaga epocă respec- 
tivă a istoriei romane şi descoperă 21 de Flachi, nici unul 
în legătură cu numele de Vlah și de Vlahia, iar pe cel citat 
de Eneas Silvius ni-l arată trăind cu 228 de ani înainte de 
epoca colonizării romane. 

Tot astfel cu chestiunea, originii Moldovenilor după tra- 
dițiunea înjurioasă înregistrată de Simeon Dascălul. Pro- 

testase energie contra acelei tradiţiuni Miron Costin. Can- 
temir protestează şi el, dar adaugă şi cercetarea ştiinţifică 
a chestiunii, mergând la punctul de plecare al greşelii, Si- 
meon Dascălul spusese că a luat tradiţiunea dintro cronică 
ungurească, Scriitorul nostru cercetează toate cronicile 
cunoscute atunci şi se pronunţă hotărît contra afirmării 
lui Simeon : nici o cronică ungurească nu vorbește despre 
aşă cevă, Nu se mulțumește însă cu atât, ci-şi dă silința 
să arate cititorilor cum s'a putut naște tradiţiunea. Găseşte 
într'o cronică anonimă bulgărească o luptă între Laslău, 
regele Ungurilor, cu Tătarii, dar de un ajutor trimis regelui 
de împăratul Romei nu dă, Mai găseşte apoi că tradiţiunea. 
bulgărească porneşte întradevăr dintro cronică ungu- 
rească. La atât deci se reduce după Cantemir o chestiune 
care a iritat pe cronicarii noștri şi pe Cantemir însuşi; 
restul tradițiunii că Laslău a cerut ajutor dela Impăratul 
Romei și că acela i-a trimis pe toţi tâlharii din temnițe, 
cu condiţiunea să nu-i mai vadă înapoiaţi, şi că, tâlharii 
aceia, după ce Tătarii au fost biruiţi, s'au aşezat în Mol- 
dova şi au dat naștere Moldovenilor, tot restul acesta din 
tradiţiunea înregistrată de Simeon Dascălul este curată 
născocire, 

Firește că nu lipseşte indignarea patriotului când își 
vede neamul defăimat, nici mândria lui când poate arătă 
mari isprăvi ale neamului, Discută întradevăr pe pagini 
întregi tradiţiunea defăimătoare, pe care el, cași Miron 
Costin, o atribue şi unui al doilea, anume Misail Călugărul, 
dar după ce sfârşeşte cu mijloacele științifice de cari dis- 
puneă, nu se opreşte de loc să ridice tonul contra celor ce 
batjocoriseră neamul: «Vino acum aice, iscusitule în basme, 
Simioane, şi teaca minciunilor, Misaile !» Şi cuvinte aspre, 
expresiuni violente curg din condeiul lui, obişnuit altfel să 
păstreze obiectivitatea de exprimare cerută istoricului. Tra- 
diţiunea aceea eră singurul punct negru în luminoasa teorie 
a latinităţii noastre, reluată de el cu mai multă căldură şi 
cu mai temeinice dovezi, decât de Miron Costin şi de Stol- 
nicul Cantacuzino, sta într'adevăr ca o piatră în drumul 

ce doriă el să străbată. Simeon Dascălul eră el însuşi Mol- 
dovean şi dacă totuşi a înregistrat o teorie atât de înjosi- 
toare despre origina neamului său, s'ar fi putut spune că 
cevă trebue să fi fost adevărat din ea. 

Mai eră și un al doilea; motiv care oblisă pe Cantemir 
să distrugă orice urmă de îndreptățire a faimoase: născo- 
ciri. Latinitatea neamului nostru avea, după Cantemir, 
o înfăţişare şi mai nobilă decât cea propovăduită de Miron 
Costin şi Stolnicul Cantacuzino. Aceia, spuseseră că suntem 
Latini şi atâta tot. Cantemir, cu obiceiul lui de a adânci 
chestiunile, a precizat că suntem din nobili romani, nu din 
«păstori», nici din «oameni de strânsură», chiar Romani 
de ar fi fost aceia. Suntem mai nobili. ca origină, dezât 
popoarele din Apus, fiindcă acelea au de strămoşi pe bar- 
bari, iar noi avem pe Romani: «Căci toate cele despre 
Apus a Europei neamuri (nu dea Dumnezeu trufie cuvân: 
tului), măcar că astăzi mari, tari şi evghenisite") sunt, însă 
alți părinţi nu-şi pot cunoaşte, fără numai pe Goti, Van- 
dali, Uni, Sclavini», — zice el în «Hronic». Romanii wau 
năvălit niciodată asupra altor popoare, n'au prădat, cum 
au făcut strămoșii popoarelor înaintate din Apus, Românii 
au fost partea din împărăţia romană cea mai înaintată în 
inima barbariei. Nu din «naștere din strânsură să fie scor- 
nit, ci din cetăţeni romani, din ostaşi şi de mari familii să 
fie ales» («Hronic»). 

Tot peniru a preciză, Cantemir înfățișează latinitatea, 
noastră ca din «sânge curat». Nu admite amestecul altor 
popoare .Nu neagă contactul dintre Români şi dintre unele 
elemente streine, recunoaște că multe familii românești de 
seamă au origină streină — aici își citează şi origina tă- 
tărească a, familiei sale, ceeace nu e sigur -—, dar contactul 
a fost prea redus şi n'a, lăsat urme în sângele roman. 

Teoria latinităţii are un al treilea aspect nobil: suntem 
şi nepoţii [linilor celor străluciți. Eneas a întemeiat Roma, 





1) nobile. 

şi Roma a, întemeiat Dacia. Ca să nu lase nici aici îndoială, 
discută pe rând cele cinci teorii emise până la el despre ori- 
gina noastră: 1. Suntem Latini aduşi în Dacia de genera- 
lul roman Flaccus înainte de Traian. 2. Suntem Latini, 
fără, să se ştie cum de am ajuns în Dacia. 3. Suntem Daci 
romanizați. 4. Suntem Latini veniţi din Italia cu mult în 
urma, lui Traian. 5. Suntem Latini aduși de Traian. Această 
teorie, teoria românească, sprijinită de Miron Costin şi 
Stolnicul, şi-o însușește şi el ca punct de plecare, după ce 
respinge cu argumente şi date istorice pe cele dintâi patru. 
Punctul de plecare îl completează. însă cu origina originii, 
vorbindu-ne întâi de dărâmarea Troiei şi de fuga lui Eneas 
în Latium, apoi de întemeierea Romei şi în urmă de colo- 
nizarea Daciei. 

Prin strălucirea originei noastre, Cantemir ţineă să im- 
pună Rușilor şi Apusului. I se păreă prea nedreaptă şi 
nemeritată soarta poporului românesc, față de soarta celor- 
lalte popoare, cari vorbiau mereu de trecutul lor glorios și 
strălucitor, când origina noastră eră atât de nobilă faţă de 
a lor. Văzuse el doar la Constantinopol umilința domnilor 
români, o descrisese minunat în «Descriptio», văzuse şi în 
Rusia, cât de dispreţuitor vorbiau nobilii ruși de Moldoveni 
şi de Valahi — deaceea fugise de lângă Cantemir Neculce 
cronicarul — de ce dar să nu strige în fața lumii cine este 
în realitate neamul său ? In fapt, duşmanul cel dintâiu nu 
erau nici Ruşii, nici Turcii, nici Germanii, ci... uitarea, 
care a învăluit vechiul nostru nume. Cantemir personifică 
uitarea într'un cavaler. Pe acest cavaler el îl provoacă în 
arenă, aţintindu-l cu pasul înfipt, cu faţa neîntoarsă. 

Şi nici prezentul nu justifică desconsiderarea noastră. 
Aici Cantemir reià dela cronicari chestiunea unităţii nea- 
mului românesc. Nu suntem atâtea neamuri câte ţări la 
Nordul Dunării, ci un singur neam, care ţine şi de Nordul 
şi de Sudul Dunării: «Moldovenii, Muntenii, Maramură- 
şenii, Românii de peste Dunăre şi Cuţo-vlahii din Țara, gre- 
cească, căci toate aceste năroade dintr'aceiaşi Romani a lui 
Traian să fie, nu numai limba, şi graiul, ci şi a tuturor 

vremilor istorii, mărturisesc» («Hronic»). Un popor atât 
de întins are deci drept la altă considerare. 

Punctul de privire nou, pe care-l adaugă şi aici Can- 
temir, este acela al continuității neîntrerupte a neamului 
românesc în ţinuturile ocupate din vremea lui Traian. Ni- 
meni până la el nu se ocupase la noi de problema, aceasta. 
Aproape tot «Hronicul» este pus în slujba acestei idei, de- 
carece urmăreşte istoria romană împărat cu împărat dela 
Traian până la cel din urmă din imperiul de Apus. Apoi 
trece la imperiul de Răsărit şi urmăreşte istoria de acolo 
până în vremea lui Atila, dar totdeauna din punctul de 
vedere al istoriei Daciei, tocmai ca să evidenţieze că elemen- 
tul roman a trăit mereu în Dacia până la întemeierea Prin- 
cipatelor, de când nimeni nu l-a mai contestat. Utilizează, 
ca de obiceiu, cronicari şi istorici streini şi pune problema! 
atât de limpede şi de bine armat, încă până în vremile 
noastre, până la istoricul A. D. Xenopol, ea a rămas nes- 
chimbată şi în postulat şi în soluţii : «Ardealul şi acmù de 
Românii noştri este plin», neamul nostru «de atuncea, (dela 
colonizare) până acum necurmat lăcueşte în Dacia» («Hro- 
nic»), sunt expresiuni lapidare, cari s'au spus şi la Ver- 
sailles în 1918, când s'au statornicit politiceşte drepturile 
noastre în Ardeal. Cantemir le-a spus acum două sute de 
ani şi au luminat de atunci mereu drumul poporului nostra. 


Acest neam unitar în origină, limbă şi obiceiuri a stat 
zid contra Tătarilor şi Turcilor, cari amenințau Europa — 
tot Cantemir a spus-o întâi, sub forma care s'a păstrat 
până astăzi. Românul n'a îngăduit ca steaua cu coarne a 
Turcilor să se ridice deasupra, crucii. Câţi Mohamezi, Ba- 
iazizi şi Murazi n'a sfărâmat neamul nostru în câmpiile 
moldovenești şi câte mii de Turci mau înghiţit valurile 
Dunării, ale Prutului, ale Siretului, Bârladului și Nistru- 
lui! — asemenea idei trecute în patrimoniul istoricilor de 
mai târziu. Kogălniceanu, Bălcescu, Xenopol, etc., au por- 
nit dela Cantemir. 

In «Vita Constantini Cantemiri» şi «Evenimentele Can- 
tacuzinilor», fragmente care trebuiau să facă parte din con- 
tinuarea „Hronicului“ până în timpul autorului, lipseşte 
obiectivitatea, dar se adaugă în schimb în mai mare mă- 
sură elementul literar. Cantemir scrie cu patimă contra lui 
Brâncoveanu şi a Cantacuzinilor şi patima-i inspiră multe 
pasaje impresionante. 

Preocuparea de efect literar este statornică la Cantemir. 
N'are stilul fals, artificial, convenţional şi de calapod. Se 
simte îndată că fraza este legată de simţirea lui, de firea lui, 
aceă fire moldovenească pe care n'a înăbuşit-o nici scolati- 
cismul, nici streinătatea. Ţineă atâta să-şi convingă citi- 
torul în chestiuni atât de noi şi de grele, ca origina, unita- 
tea şi continuitatea noastră, încât nu face economie de ter- 
meni, nici de construcțiuni. Insistă anume, se repetă ca 
ideie, dar nu şi ca exprimare, îngrămădeşte cuvinte, îmbo- 
găţeşte stilul, tocmai ca să atragă şi să convingă şi pe ca- 
lea aceasta. Iată cum începe cartea V-a din Hronic: „Măr- 
turisim, și nu fără puţină tânguială, că ne cutremurăm de 
mare şi de nepurtat greuinţe cari asupră-ne vin. Căci mari 
stânci în mijlocul drumului, ca neclătite, stau ; şi multe şi 
împleticite împiedicături înaintea pașilor ni se aruncă, ca- 
rile şi pașii înainte a-i mută ne opresc și calea hronicului 
nostru slobod a alergă tare astupă. Si, ca troienii omeţilor 
de vifor şi de viscol în toate părţile spulberaţi şi aruncaţi, 
cărările cele mai dinainte de alţii călcate atâta le acopăr şi 
le ascund, cât nu fără mare frica primejdiei ne este. Ca, nu 
cumvă, pârtia rătăcind şi cărarea pe care a merge am a- 
pucat pierzând — cursul istoriei noastre, în adânci vâr- 
toape şi în neumblaţi codri, de povaţă lipsit, să cadă; şi 
aşă la doritul pas şi odihnă să nu putem ajunge...“ Foarte 
mult îl atrag comparaţiunile şi imaginile. Despre cartea lui 
Bonfinius spune că numai n'a rupt-o, tot întorcând-o şi 
văsfoind-o. Despre istoricii pătimaşi spune că întind o pân- 
ză de răiajen, în care numai muştele se prind. Pe Turc îl 
aseamănă, aci cu un balaur care muşcă cu colții şi cu făl- 

cile, aci ca o scorpie, care distruge cu coada-i înveninată si 
cu acul otrăvit, aci cu un leu care își spintecă prada, aci cu 
o vulpe care își înşeală cu vicleșuguri prada. Turcul s'a 
mulţumit la început numai cu tributul moldovenesc „a pus 
numai funia în capul zimbrului moldovenesc, n'a cutezat s'o 
scurteze până ce nu l-a îmblânzit“ (în „Descriptio“. Când 
vorbește despre albinăritul Moldovei, dă şi amănunte atră- 
gătoare din vieaţa albinelor. Ba ne dă și o poetică descriere 
de nuntă, cu albine, țânțari și greieri, ca, mai târziu, Emi- 
nescu în „Călin“. („Descriptio“). I-au venit în ajutor și zi- 
cătorile şi expresiunile populare, la cari recurge des. Ast- 
fel : „câtu-i negru sub unghie“, „ca puiul șarpelui capul ri- 
dicând“, „singur cântă, singur joacă“, „minciună cu coar- 
ne“, „cinci Tătari de Crâm plătesc mai mult decât zece de 
Bugeac şi cinci Moldoveni biruesc pe zece Tătari de Crâm, 
iar cinci Codreni, adică Tigheceni, bat pe zece Moldoveni'* 
(toate din „Hronic“). 

Ceeace ne-a depărtat până acum de lectura interesantă 
a lui Cantemir a fost nepregătirea noastră. Cantemir scrie, 
ca sintaxă, influenţat de limba latinească, mai puţin decât 
Stolnicul Cantacuzino şi mai mult decât Miron Costin. Ne- 
obișnuiți cu astfel de sintaxă, uitând că un scriitor vechiu 
nu poate să scrie în limba de azi, ne-a fost greu să-l urmă- 
rim. Totuşi sintaxa lui Cantemir nu e atât de grea, cât pare, 
dacă cinevă, îl urmărește cu interes câtevă pagini: restul 
se citeşte foarte ușor. Un scriitor cu renume european nu 
se puteă formă numai înlăuntrul literaturii noastre, ci înă- 
untrul celei europene a timpului, care întrebuinţă limba la- 
tină. Erà firesc ca influenţa, acesteia, să se resimtă. Şi dacă 
din această influenţă nu ne plac inversiunile, să nu uitănr 
că tot din latinește a luat Cantemir preciziunea și con- 
strucţia sintetică, pe urma căreia stilul românesc a folosit 
atâta. Tot de acolo a luat Cantemir și termeni absolut nece- 
sari pentru exprimarea unor idei cari atunci pătrundeau în 
cultura noastră: «afecţie», «argument», «avtenicy, «con- 
firmaţie», «conștienţie», «experienţic», «patrie», «ţircum- 

stanţie», cari nu ni se par atât de streine, după ce două 
veacuri de atunci le-au încetățenit. 

Şi chiar cu defectul construcției prea latinești, Cantemir 
rămâne scriitorul simpatic care a vorbit lumii culte cu o- 
biectivitate şi căldură în acelaş timp despre ţara lui. La cl 
au citit şi streinii şi Românii despre aurul râurilor noastre, 
despre sarea şi petrolul nostru, despre grăsimea pământu- 
lui, care produce grâu de 24 de ori mai mult decât sămânţa 
pusă în el și secară de 30 de ori mai mult şi orz de 60 de 
ori și porumb de 300 de ori («Descriptio»). El a lăudat în- 
tâi pometurile Moldovei, cari îndestulau îndeajuns arma- 
tele polone şi le scutiau să-şi mai aducă provizii, când ne 
căleau. El a păstrat tradiţiile ţării și limba ei în exilul său 
cel lung, într'o țară pustie, unde nimic nu-i aduceă, aminte 
de locul de naştere și unde n'a găsit nici cel puţin un co- 
pist bun pentru scrierile sale românești, Ce altcevă l-a 
putut susține în acel pustiu şi în aceă înstreinare, dacă nu 
puternica. flacără a naţionalismului său ? 

Nici nu trebue socotit ca scriitor european mai mult de- 
cât român, nu fiindcă prin aceasta cultura românească ar 
suferi vreo atingere, ci fiindcă nu este exact. E adevărat că 
a scris mult în latineşte şi că a ajuns la înălţimea marilor 
învăţaţi europeni din veacul al XVIII-lea, cari, la auzul 
dispariţiei în valurile mării Caspice a textului latinesc al 
« Hronicului» — dispariţie ce n'o ştim sigură—spuneau că 
pierderea, este atât de mare, încât ar trebui să se răscolească 
marea şi să se găsească manuscriptul, dar cele mai însem- 
nate scrieri latinești ale lui vorbesc despre noi («Historia 
aulae othomanicae») sau numai despre noi («Descriptio»), 
iar alte două scrieri de valoare ale lui sunt numai româ- 
neşti («Hronicul» şi «Istoria Ieroglifică»). Nu trebue să 
mai spunem nici că, deşi scriitorul acesta a fost o apariţie 
rară, strălucită în cultura românească, n'a avut totuşi le- 
gătură cu ea, Nu e adevărat. Dela cronicari la el și dela el 
la scriitorii următori este o punte netedă şi dreaptă. Fap- 
tul că «Descriptio» s'a publicat în românește la 1825 — 

la 100 de ani după moartea autorului — și «Hronicul la 
1837» — deci la peste 100 de ani — nu arată de loc, cum 
s'a, spus, că scriitorul nostru nu şi-a putut exercită influ- 
enţa în literatura românească. Pe atunci influenţa, se exer- 
cità şi prin manuscripte. Un manuscript al Hronicului se 
găseşte la Blaj încă din 1730, cumpărat de către episcopul 
Ioan Inocenţiu Clain dela un negustor din Viena, negus- 
tor care şi el îl cumpărase dela Petersburg. Să nu fi fost şi 
alte còpii despre cari încă nu ştim sau nu vom şti nicio- 
dată ? Copiile acestea nu se multiplicau la rândul lor ? La 
Blaj există şi o copie a manuscriptului precedent, făcută 
chiar acolo. Cantemir a influenţat deci direct pe Micu, Sin- 
cai şi Maior, cei trei scriitori latinişti dela Blaj, după cum 
reiese din teoriile lor despre latinitatea noastră, teorii atât 
de apropiate de ale lui Cantemir. Până şi neologismele la- 
tinești din Hronic au fost o binevenită îndreptăţire pentru 
justificarea teoriei latiniştilor în materie de limbă. Nu mai 
vorbim despre «Historiae aulae othomanicae», care se gă- 
sià în ediţie germană dela 1745 — şi scriitorii latiniști ştiau 
bine această limbă, — nici despre «Descriptio», apărută 
în aceeaş limbă în ediţie separată în 1771 şi citată în pre- 
fața gramaticii lui Micu-Şincai din 1780. 

Influenţa lui n'a încetat însă cu începutul secolului al 
XIX-lea, ci s'a întins până aproape de zilele noastre, până 
la istoricul A. D. Xenopol, care nu odată îl utilizează. Is- 
toriografia noastră s'a desvoltat în tot timpul acesta sub 
influenţa lui. 


Ediţiuni. — Divanul sau gdlceava înțeleptului cu lumea, Iaşi 
1698. — Sistema religiunii mahomedane, Petersburg 1722 (în 
rusește). -— Istoria imperiului otoman, ed. engleză (trad. N. 


Tindal, Londra), 1734—1735 ; ed. II, 1756 ; ed. franceză (trad. Jonc- 
guitres), 2 vol. Paris 1743; ed. germană (trad. din englezeşte), 
Hamburg 1745. — Descriptio, ed. germană (trad. J. L. Redslob), 
Frankfurt și Leipzig, 1771 ; ed. românească, Mânăstirea Neam- 
tului 1825 (sub titlul de Scrisoarea Moldovei, trad. V. Vârnav); 
ed. II, Iaşi 1851 (ed. C. Negruzzi) ; ed. III, Iaşi 1860 (ed. T. Bol- 
dur Lăţescu); ed. IV, Buc. 1923 (trad. Gh. Pascu). — Hronicul, 

tom. I Iaşi, 1835; tom. II Iași, 1836. — Ediţie completă: Operele 
Principelui D. Cantemir, tom. I, Descriptio Moldaviae, Buc. 1872 
(ed. A. Papiu Ilarian) ; tom. II, Descrierea Moldovei, Buc. 1875 
(ed. I. Papiu-larian şi I. Hodoș); tom. III, Istoria Imperiului 
otoman, traducere, partea I (ed. I. Hodoș); tom. IV, idem, partea 
II (ed. I. Ilodoş) ; tom. V, partea I, Evenimentele Cantacuzinilor ; 
partea II, Divanul, Buc. 1878 (ed. Gh. Sion); tom. VI, Istoria 
ieroglifică şi Compendiolum universae logices, Buc. 1883 (ed. 
Al. Odobescu) ; tom. VII, Vita Constantini Cantemiri și Collec- 
tanea Orientalia, Buc. 1883; tom. VIII, Hronicul, Buc. 1901 (ed. 
Gr. Tocilescu). 

CAP. VII 


Trezirea conştiinţei de latinitate şi 
urmările ei literare. 


La sfârşitul veacului al XVIII-lea au trăit în Ardeal 
trei profesori şi preoţi: Samuel Micu sau Klein, Gh. Şin- 
cai şi P. Maior, cari au continuat tradiţiunea literară de 
până atunci, ocupându-se cu scrieri religioase şi istorice. 
Micu publică o «Carte de rugăciuni» şi un «Acatist» şi 
traduce din nou «Biblia», iar Petru Maior publică «Pro- 
povedanii la îngropăciunea oamenilor morți». 

Deşi scrieri cu acelaş caracter ca cele din veacurile al 
XVII-lea şi al XVIII-lea, scrise tot în limba bisericească 
veche, ele nu mai au pentru literatură însemnătatea, ace- 
lora, fiindcă în pragul secolului al XIX-lea ia mare avânt 
literatura profană şi apar genuri noi, cari lasă pe al doi- 
lea plan operele religioase. 

Deocamdată rămâne pe planul întâiu istoria şi iau loc 
alături de ea gramatica și poezia. Poezia a rămas până as- 
tăzi o expresiune însemnată a literaturii. Dar cum de au 
putut istoria și gramatica să ocupe, din acest punct de ve- 
dere, un loc de cinste la sfârșitul veacului al XVIII-lea ? 

Iată împrejurările. 

Românii din Ardeal au fost mereu persecutați dela veni- 
rea Ungurilor, Secuilor și Sașilor în Ardeal. Au fost soco- 
titi ca robi ai nobililor streini, iar când nobilii erau câte 
odată Români își confundau fivește interesele lor cu ale 
celorlalţi nobili. Persecuţiunile acestea, găsiau îndreptăţire 
și în faptul că Românii erau de altă religiune. Din acest 


punct de vedere, clerul românesc îndură și mai multe per- 

secuţiuni, decât mirenii, socotit fiind ca o piedică în con~ 
vertirea Românilor la alte credinţe. In urma păcii dela 
Carlovitz (1699) dintre Austria şi Turcia, Ardealul ajunge 
provincie austriacă. Situaţia Românilor devine şi mai grea, 
fiindcă, pentru convertirea lor la catolicism, se întrebuin- 
țează acum şi forța statului austriac. Cu toată atitudinea. 
binevoitoare a lui Iosif al II-lea, nemulţumirile Românilor 
n'au încetat. 

Românii protestau acum din ce în ce mai mult, fiindcă 
simţul demnităţii lor naţionale se dezvoltă mereu, sub in- 
fluenţa culturii în genere și a celei românești in special, 
Strălucita epocă a lui Brâncoveanu, când numele Ţării Ro- 
mânești se pomeniă în tot Orientul ca numele unei ţări pro~ 
tectoare de cultură și ortodoxism, cuprinsese în raza, ei de 
influenţă. şi Ardealul și Moldova. Brâncoveanu murise în 
1714, dar nu muriseră cărţile epocii. In Ardeal se cunoș- 
teau cronicarii, se cunoșteă Cantemir, se cunoşteau mare 
parte din publicaţiile impunătoare religioase, cu acele pre- 
feţe pline de demnitate şi mândrie naţională. 

In acelaș timp, Românii ardeleni întorc în favoarea lor 
arma pe care catolicii o îndreptaseră în contra lor. Catoli- 
cii încep o propapandă energică de prozelitism printre 
Români, făcându-le înlesniri culturale şi oferindu-le chiar 
înlesniri politice. Inlesnirile culturale tindeau toate la pre~ 
sătirea unei atmosfere favorabile catolicismului. Parte din 
Români recunosc atunci de cap al bisericii lor pe Papa 
dela Roma, rămânând în colo tot ortodocși. Din cauza a- 
cestei uniri cu Roma, ei se numesc şi astăzi, din punct de 
vedere religios, Români Unii, având un mitropolit cu re- 
şedinţa la Blaj, pe când Românii pur ortodocşi îşi au mi- 
tropolitul la Sibiu. Recunoscând de șef religios pe Papa, ei 
au ajuns mai în contact cu centrele catolice din Apus. In 
primul rând li s'a îngăduit să creeze şcoli pentru preză~ 
tirea preoţilor, ca cele dela Blaj, cari de atunci până as- 
tăzi au avut un rol de frunte în cultura românească; și 
apoi li s'au deschis chiar porţile şcolilor catolice, din Viena, 

şi chiar din Roma, școli de mare însemnătate pe vremea 
aceea. 

Intre Românii cari s'au bucurat de această favoare au 
fost şi Samuel Micu (Klein), Gh. Şincai şi Petru Maior. 
Din ei, catolicii voiau să facă propagatori religioşi între 
Români. Rezultatul a fost însă altul, ei au devenit propa- 
gatori ai ideii de latinitate. Școlile catolice dedeau elevilor 
nu numai cunoștințe pur religioase, ci și filologice și isto- 
rice. Filologia sau gramatica erà cea latinească, istoria erà 
cea romană şi totul predat chiar în limba latinească. Să 
adăugăm apoi că orașul Roma, în care şi-au făcut parte 
din studii, eră, cum este și astăzi, plin de măreţe amintiri 
romane şi vom înţelege cum pe Români i-a interesat mai 
mult istoria romană şi gramatica latinească, decât dog- 
mele catolice. In mijlocul bibliotecilor pline de cărţi cari 
glorificau numele de Roman şi-i arătau puterea și strălu- 
cirea din trecut, în mijlocul ruinelor cari reamintiau pe 
Cesar, pe August și pe Traian și între personalităţi reli- 
gioase şi ştiinţifice cari puneau atâta temeiu pe nobila ori- 
gină latină, Românii noștri s'au trezit par'că dintro amor- 
ţire şi s'au pus pe cercetări gramaticale şi istorice. Au fost 
provocaţi la aceasta şi de scrierile lui Franz Sulzer şi Jo 
hann Engel. Cel dintâiu a susţinut în 1781—82 că Românii 
sau format la Sudul Dunării şi abiă în veacurile al XII- 
lea — al XIII-lea au trecut la Nordul Dunării, dupăce 
Ungurii, Saşii şi Secuii se stabiliseră acolo. Acelaş lucru a 
susținut Engel în 1794 şi 1804, modificând doar data tre- 
cerii la Nordul Dunării şi fixând-o în veacul al IX-lea. 
Părerile acestora erau împărtășite de toată intelectualita- 
tea ungurească, săsească şi secuească, ba încă şi mai în- 
răutăţite, fiindcă, şi originea latinească, ni se contestă. Ast- 
fel călugărul Martin Bolla, Maghiar, profesor de istorie la 
liceul din Cluj, ne consideră, de origină bulgărească (1791). 

Conflictul dintre intelectualii români din Ardeal, con- 
știenți de origina strălucită a neamului lor, şi dintre cei 
streini, cari căutau justificarea istorică a stării inferioare 
a. Românilor, ajunsese atât de înaintat, încât a dat naş- 

tere unei lupte ştiinţifice de jumătate de veac, în care s'au 
distins Samuel Micu, Gh. Şincai şi Petru Maior. 

In această luptă au avut de partea lor istoriografia ro- 
mânească veche şi în deosebi pe Miron Costin şi D. Cante- 
mir. Cel dintâiu cu scrierea sa «De neamul Moldovenilor» 
şi cel de al II-lea, cu «Descriptio Moldoviae» şi cu «Hroni- 
cul Romano-Moldo-Valahilory. Pe cele dintâi două chiar 
le citează Micu, pe cea din urmă au utilizat-o latiniştii fără 
să-i cunoască autorul. Trebue să admitem aceasta pentrucă 
între ideile din Hronicul lui Cantemir şi ale scriitorilor la- 
tinişti este mare asemănare şi totuşi Hronicul nu-i citat de 
aceştia. Ca să nu fi vrut să-l citeze, nu putem admite, fi- 
indcă «Descriptio» o citează. Manuscriptul Hronicului a 
fost adus la Blaj încă de episcopul Inocenţiu Klein. Depe 
acest manuscript s'a făcut o copie în anii 1756—1757 sub 
episcopul Petru Pavel Aron, urmaşul lui Inocenţiu. La a- 
ceă dată Micu, Şincai şi Maior erau copii. Dei ei au avut 

„la îndemână, în epoca studiilor şi a maturității, ambele 
manuscripte. Amândeuă acestea, însă, wau nici titlul, nici 
numele autorului. 


1. — SAMUEL MICU 1745—1806. 


Samuel Micu sau Klein a învăţat la Blaj. Indată ce sa 
făcut preot, a fost trimis la colegiul iezuit din Viena, nu- 
mit Colegiul Pazmanyan, în vederea schimbării lui într'un 
aprig propovăduitor al catolicismului. Sfârşind colegiul, 
s'a întors la Blaj ca profesor. N'a stat mult şi din nou a 
fost trimis la Viena la colegiul S-ta Barbara. Acolo fuse- 
seră strânși mai mulţi Români, preoţi ori candidaţi la pre- 
oţie, tot în scopul pregătirii lor pentru propaganda cato- 
lică. Erà nevoie și de un director al lor. Deaceea a fost a- 
dus din nou dela Blaj Micu. Stă în această calitate câţivă 
ani şi se stabilește apoi în Ardeal, locuind la Blaj, la Alba- 
Iulia şi la Oradia-Mare. In 1803 se duce la Buda, ca cen- 
sor pentru cărţile românești la tipografia de acolo. A mu- 
rit şi a fost îngropat la Buda. 

A scris foarte mult, dar n'a putut tipări decât prea pu- 

țin. In biblioteca episcopiei române unite din Oradia-Mare 
se găsesc şi azi în manuscript 33 de scrieri ale lui, for- 
mând 44 de volume. Un număr aproape tot atât de mare 
se găseşte la Biblioteca Mitropoliei din Blaj. 

A tradus întreaga Biblie şi a tipărit-o în 1795. Această 
Biblie s'a retipărit cu mici modificări de Societatea, Bi- 
blică, Rusească în 1819. Ca punct de plecare, Micu a luat 
Biblia, dela 1688, confruntându-i textul cu cel elinesc. 

Pe lângă activitatea religioasă, el a desfăşurat una mai 
însemnată de gramatic şi de istoric. A scris astfel «Ele- 
menta linguae daco-romanae sive valahicaey» (1780), în 
colaborare cu Gh. Şincai, preferind s?o tipărească latinește. 
ca învățații streini să se poată mai uşor lămuri despre o- 
rigina limbii noastre. Tot în scopul acesta a pregătit şi 
două dicţionare: «Dicţionarium valahico-latinum» şi al- 
tul «Dicţionarium latino-valahico-hungaricumy. Gramatica 
a început-o Micu după îndemnul superiorilor săi dela S-ta 
Barbara, cari voiau să-și vadă şcolarii ajunși oameni de. 
ştiinţă. Scopul ei este însă dovedirea latinităţii imaculate 
a limbii noastre. Ea, pleacă dela principiul că, aşă cum o 
vorbiam, limba eră «coruptă» «barbară». Momenul ini- 
tial al acestei «nenorociri» căzute peste graiul nostru fost 
introducerea limbii slavoneşti în biserică sub Alexandru 
cel Bun al Moldovei (părere luată din «Descriptio» a lui 
Cantemir). Cine deci vrea să-și dea seama de caracterul 
adevărat al limbii românești, să treacă, peste înrâuririle 
din afară şi va da peste caracterul latin clasic. De aci trei 
concluziuni : a) înlăturarea a tot ce nu e latin în limbă, b) 
înlăturarea, alfabetului slavonesc, c) înfăţişarea cuvintelor 
româneşti de origină latinească într'o formă cât mai apro- 
piată de limba latină. 

Cercetările lui istorice sau tipărit numai fragmentar în 
vieață şi după moarte, în două calendare din Buda (pe 
1806 și 1807) şi în revista lui Cipariu, «Arhiv». In această 
direcţiune a scris «Istoria, lucrurile și întâmplările Ro- 
mânilory. (4 vol.), păstrată în manuscript la Oradia-Mare, 
istorie bazată pe un bogat material de informaţiune româ- 

nesc şi strein. Manuscriptul vorbeşte, în primele trei vo- 
lume, despre căderea Troiei, întemeicrea Romei şi coloni- 
zarea Daciei — după exemplul lui Cantemir — şi merge, 
tratând istoria Munteniei de o parte, a Moldovei de altă 
parte, a Ardealului de altă parte până la 1795. Intr'al 
IV-lea volum vorbește despre creştinismul Românilor şi 
despre episcopiile româneşti din Ardeal, 

Ca istoric, Micu a urmărit, cum vedem, două chestiuni: 
1) formarea poporului românesc şi desvoltarea lui; 2) u- 
nirea unei părţi a Românilor ardeleni cu catolicii. Din 
chestiunea, întâi îl interesează în deosebi partea originii, 
susținând origina noastră curat latină, pe temeiul scriito- 
rilor precedenţi, streini şi români. Prin istorie urmăriă să 
facă pe Români «oameni și Romani», să-i facă a simţi că 
«mult este a fi născut Roman !». A doua chestiune o tra- 
tează cu multă bogăţie de fapte şi cu multă însuileţire. 

Ca gramatic deschide o epocă nouă, nu numai în acti- 
vitatea propriu zis gramaticală, ci şi în cea culturală. El 
pune cu hotărire în faţa streinătăţii problema originii la- 
tineşti a limbii noastre. N'a cunoscut deosebirea dintre la- 
tina clasică şi cea rustică, a derivat limba românească din 
cea. dintâi, e adevărat, dar pe atunci astfel de chestiuni nu 
steteau pe primul plan. Dacă limba ne este slavonească ori 
latinească, aceasta interesă, şi nu în vederea unor scopuri 
ştiinţifice, ci în scopuri politice. Deaceea nici el n'a făcut 
operă, de ştiinţă, ci de propagandă, de apărare. Deaceea a 
pus atâta râvnă să recomande înlăturarea alfabetului ci- 
rilic și a cuvintelor de origină streină. Cu toată protestarea 
unora dintre savanții streini, a lui Kopitar de pildă, care 
susţineă că nu se va puteă scrie niciodată româneşte cu 
litere latine, Micu A făcut încercarea în «Carte de rugă- 
ciuni» și în «Acatist» şi a reușit. Ortografia întrebuințată 
n'a rămas întocmai cum a propus-o el, dar principiul s'a 
statornicit, nimeni nu l-a mai înlăturat. 


Ediţiuni, — Carte de Rugăciuni, Viena 1779 (cu litere latine). 
— Elementa linguae daco-romanae, Vindobonae (Viena) 1780 (în 
colaborare cu Gh. Şincai); ed. Il-a, Buda 1805 (publicată numa: 

de Şincai). — Propovedanie.... la îngropăciunea oamenilor morți, 
Blaj 1784. — Biblia, Blaj 1795 (cu litere vechi) — Acatist, Sibiu 
1801 (cu litere latine). 


2. — GH. ŞINCAI 1754—1816. 


A învăţat şcoala primară la Samşud şi liceul la Mureş- 
Oşorhei la Reformaţi, apoi în Cluj la Iezuiţi, apoi la Bis- 
trita, centru săsesc, ca să-şi însuşească limba germană. 
De aici s'a dus la Blaj ca, preot şi ca profesor. După un an 
fu trimes la Roma, la colegiul iezuit De propaganda fide. 
Acolo a învăţat 5 ani şi a luat titlul de doctor. Nu s'a mul- 
tumit însă numai cu învăţătura din colegiu, ci a răscolit 
bibliotecile, în deosebi pe a Vaticanului, ca să caute infor- 
maţiuni istorice despre neamul său. După ce mai stete și 
la Viena un an, se întoarse la Blaj, ca profesor, ca director 
al şcoalei normale (1782) şi ca director al învăţământului 
românesc unit din tot Ardealul, numit anume de guvernul 
austriac. Aceasta tinu numai cât trăi Iosif al II-lea, fi~ 
indcă după aceea politica austriacă îşi schimbă atitudinea 
faţă de Români, iar Şincai suferi mult pe urma schimbării. 
Fu persecutat chiar de Români, de episcopul Bob, fu scos 
în 1796 din locul de director al învăţământului unit şi trăi 
mulţumită sprijinului dat de episcopii Oradiei-Mari Dara- 
bant şi Vulcanu. Plecă apoi la Buda, întâi ca slujbaş în- 
tr'o cancelarie juridică, plătit numai cu întreţinerea şi cu 
o haină de gală, şi apoi ca corector pentru cărţile româ- 
nești la tipografia, Universităţii, în aceeaş vreme când Micu 
eră censor. Vru să ia locul lui Micu, după moartea acestuia, 
dar nu izbuti, Ji trecă prin gând să se ducă până la ţarul 
Rusiei, Făcù cercetări şi la Viena în vederea operei isto- 
rice la care lucră. Umblă drumuri lungi pe jos între Blaj, 
Oradia, şi Buda, cu cronica sa în desagi, ca să caute mereu 
informaţiuni și ca să încerce a o tipări. Muri la familia 
Vas, unde predase mai înainte lecţiuni. 

A scris şi el foarte mult, dar nu cât Micu. In Biblioteca 
episcopiei românești unite din Oradia-Mare se găsesc şi azi 
8 scrieri de ale sale în manuscript, formând 39 de volume. 

Ca gramatic, are aceleaşi vederi caşi Micu, al cărui co- 
laborator a fost la Gramatica din 1780. De altfel ediţiunea 
Il-a a operei a dat-o el singur (1805). 

Intreaga-i vieaţă şi-a consacrat-o mai ales ca să dea Ro- 
mânilor, tuturor Românilor, o istorie. Aceasta e «Hronica 
Românilor», care povesteşte întâmplările neamului nostru 
an cu an dela 86 până la 1739 după Hristos. In miilocul 
sărăciei de material, în care ne găsiam la începutul seco- 
lului al XIX-lea cu privire la istoria noastră, în mijlocul 
greutăților de cari se izbiau în Ardeal încercările de a da 
Românilor o cultură a lor, opera lui Şincai apare ca un 
act de eroism. Nici nu şi-a putut-o tipări cât a trăit, fiindcă 
despre o parte din ea censura spusese : «e bună de foc, iar 
autorul de spânzurătoarey». Pe la jumătatea secolului al 
XIX-lea, în deosebi după stăruința lui Kogălniceanu, « Hro- 
nica» s'a tipărit (apăruseră în 1808 întrun calendar din 
Buda anii 86—264 câtevă fragmente). Am putut vedeă re- 
înviind un vrednic urmaş al marilor cronicari din trecut. 
Şincai pleacă dela cronicari şi dela Dimitrie Cantemir, 
completându-i cu numeroși istoriografi latini, unguri, po- 
loni şi germani, cari revin la fiece pagină. O lucrare atât 
de mare și de grea nu se mai încercase până la el. Caşi 
Costin şi D. Cantemir, dar pe o scară mai întinsă. Șincai 
vorbeşte în cronica lui nu numai de Moldoveni sau Arde- 
leni, ci de toţi laolaltă, punând faptele lor în legătură cu 
ce se întâmplă la vecini, Poloni, Unguri, Turci sau Tătari. 
Cronica lui nu mai este a Moldovei, nici a Ţării Românești, 
ci a Românilor. Ea pune în evidenţă toate momentele noas- 
tre de triumf şi arată cu tristeţă relele pe cari ni le-am 
făcut noi înşine, numai fiindcă nu ne-am unit. 

Istoria e pentru el un mijloc de educaţie; din ea fiece 
om să ia pilde pentru vieaţă. In istorie, Românii trebuiau 
să vadă minunile strămoşilor şi reaua stare în care se gă- 
siau atunci din cauza nepăsării lor. 

Ediţiuni. — Catehismul cel mare, Blaj 1873. — Indreptare 
către Aritmetică, Blaj 1785. — Hronica Românilor (ed. Aug. 

Treb. Laurian şi M. Kogălniceanu), 3 vol, Iași 1833; cd. H-a 
(ed. Gr. Tocilescu), 3 vol. Buc. 1889. 


3. — PETRU MAIOR 1760—1821. 


Este cel mai însemnat dintre scri- 
itorii şcoalei latiniste, fiindcă prin el 
ideile acestei școale s'au impus mai 
întâi şi mai puternic între Români. 
Opera lui Şincai s'a publicat după a 
lui Maior, deși scrisă înainte, iar a 
lui Micu—cea românească—nu sa 
publicat în întregime nici până as- 
tăzi. Din această cauză, la început, 
numai operele lui Maior au luptat Petru Maior 
pentru triumful noilor idei. Maior a | 
învăţat la Murăş Oşorheiu, la Cluj şi la Blaj. A fost trimis 
odată cu Şincai la Roma și s'a întors odată cu el. A studiat 
la Viena dreptul canonic. Ştiă grecește, latineşte și italiene- 
şte. A ajuns profesor la Blaj de teologie și filozofie şi pro- 
topop la Reghinul unguresc, apoi la cel săsesc, A trecut la, 
tipografia Universităţii din Buda ca censor (1809), după 
moartea, lui Micu. Acolo și muri. Mormântul nu i se cu- 
noaşte, cu toate cercetările făcute în urmă în scopul acesta. 
Unii bănuesc că ar puteă fi îngropat în cimitirul comun 
sau într'al călugărilor franciscani. 

Activitatea, lui religioasă s'a manifestat prin « Propove- 
danii la îngropăciunea, oamenilor morţi» (1809). Cea isto- 
rică prin «Istoria pentru începutul Românilor în Dacia» 
(1812), şi prin «Istoria bisericii Românilor» (1813). Tot 
el a reluat activitatea lexigografică a lui Micu. Plecând 
dela, dicționarele începute de acela, a pregătit în colaborare 
cu Koloşi, Corneli, frații Ion Teodorovici şi Alexandru Te- 
odori, celebrul «Lexicon dela Buda» apărut (1825) după 
moartea sa. Dicţionarul dovediă și latinitatea limbii noas- 
tre, dar şi bogăţia ei Sunt filologi cari îi atribue în des- 
voltarea limbii noastre acelaș rol, cași Bibliei dela 1688. 

La, începutul acestui dicţionar a apărut și altă lucrare gra- 
matică a lui Maior: «Dialog între unchiu şi nepot». Din- 
tre toate, aceea care i-a impus numele este «Istoria, pentru 
început», unde susține puritatea absolută a originii noastre 
latine, tratând evenimentele din istoria noastră dela, colo- 
nizarea, romană până la imperiul româno-bulgar. 

La el se văd și mai bine ideile conducătoare ale şcoalei 
latiniste : problema originii latine a poporului românesc, 
problema bisericească a unirii și problema latinităţii lim- 
bii. Pe cea dintâi a tratat-o în «Istoria pentru început», 
pe cea de a deua în «Istoria bisericii», pe cea de a III-a în 
două capitole dela finele «Istorici pentru inceput», caşi în 
«Dialogul dintre unchiu și nepot». 

«Istoria pentru început» închide în ea formula defini- 
tivă a latiniștilor cu privire la origina Românilor. Suntem 
Romani şi numai Romani. Alt popor ma lăsat urme în Da- 
cia. Dacii înşişi au pierit în luptele cu Romanii, și bărbaţii 
şi femeile. Dacă au scăpat parte din femei, Romanii nu 
s'au înjosit să le ia de soţii. In Dacia au mai trăit, întra- 
devăr, şi alte popoae, pomenite de istorie, dar au trăit, 
nu în Dacia propriu zisă, ci la Nordul ei, în Sarmaţia ; de 
acolo au trecut, odată cu Hunii și cu alte populaţiuni, în 
Mesia. Amestecul limbii latine cu alte limbi în Dacia, deşi 
fără urmări, a fost totuși o «nenorocire». Ideia aceasta a 
luat-o Maior din «lIronicul» lui Cântemir. Acolo găsim 
că Traian «tot neamul Dachilor din Dachia au stârpit» ; 
tot acolo se susţine puritatea rasei noastre exact cu argu- 
mentele de cari s'a servit mai târziu P. Maior. 

A doua ideie însemnată din «Istoria pentru început» 
este continuitatea elementului roman în Dacia. Și ideia şi 
metoda expunerii sunt luate din Hronic. Cantemir luase 
împărat după împărat roman şi arătase legăturile fiecă- 
ruia cu Dacia, întâi ale împăraţilor de Apus, apoi ale ce- 
lor de Răsărit. La fel procedează şi P. Maior. 

Ajuns la Aurelian, Cantemir insistase mult să probeze 
că sub acel împărat Dacia n'a rămas goală de locuitori, 
combătând un pasaj vestit din istoricul roman Eutropius. 

La fel procedează şi Maior. Ba încă, şi Maior, caşi Cante- 
mir, găseşte numele lui Aurelian păsirat în «Ler împărat» 
din colindele noastre. Chiar titlurile unor capitole seamănă 
la Maior și la Cantemir. La Maior citim : «Cap. I. Pentru 
descălecarea Romanilor în Dacia», iar la Cantemir: «Car- 
tea I care arată descălecatul Romanilor în Dachiay. La 
Maior: «Parapraful 4. Dacia, cu prilejul răsboiului Ro- 
manilor, se deșartă cu totul de locuitori» ; iar la Cantemir: 
«Cap. IV. Arată-să aşezarea Romanilor în Dachia și stâr- 
pirea Dachilor dintr'insa». 

Fireşte că Maior a utilizat şi alţi autori pe cari Cante- 
mir nu-i puteă cunoaște. Maior utilizează astfel pe Thurocz, 
« Chronicae Hungarorum», utilizează inscripţiunile lui Sei- 
bert şi scene depe columna lui Traian dela Roma, scene nu 
numai văzute de el, dar şi descrise în publicaţiunile tim- 
pului. Ca urmare a acestui material nou, Maior are în 
«Istoria pentru început» capitole redactate deosebit decât 
ale lui Cantemir, cum este cel despre împăratul Decius. 

In «Istoria bisericii», el întroduce pe lângă problema u- 
nirii cu catolicii, cu care se ocupase și Micu, şi chestiunea 
creștinării noastre, tot cu scopul de a dovedi latinitatea 
noastră. Susţine anume — cași D. Cantemir — că dela 
Romani şi nu dela Slavi am luat noi creştinismul, fapt ră- 
mas astăzi deplin stabilit. 

Ca gramatic, Maior se deosebește de Micu şi de Şincai 
in ceeace priveşte care anume limbă. latină a dat naștere 
limbii noastre. Micu şi Şincai credeau că limba clasică, 
Maior afirmă că ceu vulgară. Astăzi e pe deplin stabilit că 
toate limbile romanice, deci şi a noastră, au ca punct de 
plecare latina vulgară, vorbită de marea massă a poporu- 
lui roman. La noi, cel dintâiu Român care a susţinut a- 
ceasta a fost Maior. E adevărat însă că în practică pro- 
cedă caşi Micu şi Şincai, recurgând tot la limba latină cla- 
sică pentru a face comparaţiuni cu limba română, dar a- 
ceasta pentru motivul că în vremea lui încă nu se cunoş- 
teă latina vulgară. 

In activitat a lui istorică şi gramaticală, Maior a luptat 

să apere neamul de ponegrire. Vechea ocară de care se 
plângeă Miron Costin şi contra căreia luptase în «De nea- 
mul Moldovenilor» apăruse din nou la sfârşitul veacului 
al XVIII-lea. Intreaga activitate a şccalei latiniste, și mai 
ales a lui Maior, este provocată de această nouă ocară. In 
prefața «Istoriei pentru început», Maior constată că le 
place scriitorilor streini «a vomi cu condeiul asupra Ro- 
mânilor, strănepoţilor Romanilor celor vechi» şi că acea- 
sta se explică prin ura pe care totdeauna barbarii au a- 
vut-o contra Romanilor ori a urmașilor. In această ac- 
ţiune, scriitorii streini au fost încurajați şi de nepăsarea 
Românilor : «cu cât Românii mai adânc tac, nimic răs- 
punzând nedrepților defăimători, cu atâta ei mai vârtos 
se împulpă pre Români a-i micşoră şi cu volnicie a-i bat- 
jocori». 


Ediţiuni. — Propovedanii la îngropăciunea oamenilor morţi, 
Buda 1809. — Predici, Buda 1810—1811 (3 vol.), ed. II (ed. E. 
Dăianu), Cluj 1906. — Istoria p. începutul Românilor în Dacia, 
Buda 1312: ed. II-a (ed. I. Mălinescu), Buda 1834; ed. III-a (ed. 
Soc. P. Maior din B.-Pesta), Gherla 1883. — Istoria bisericii Ro- 
mânilor, Buda 1813. — Intâmplările lui Telemak (trad. din ita- 
lieneşte), Buda. 1818. — Orthografia romana, Buda 1819. — Le- 
zicon (zis «dela Buda»), în colaborare, Buda 1825, 


4. — ION BUDAI-DELEANU 1760—1820. 


Erà din satul Cigmău, ţinutul Hunedoarei, dar a trăit 
şi a scris la Lvov (Lemberg), depe la 1805 înainte. A avut 
cultura clasică a instituţiunilor teologice din Blaj şi Vie- 
na. Scrierile i-au rămas netipărite, unele până pe la 1875, 
altele până astăzi. 

Cele netipărite sunt de natură gramaticală, istorică şi et- 
nografică: o gramatică («Temeiurile gramaticii românești»), 
un dicţionar («Lexicon românesc-nemţesc») («Scurte ob- 
servaţiuni despre Bucovina», scrisă în limba germană s'a 
tradus după moartea sa în românește în «Gazeta Bucovi- 
nei», (1894). Este interesant dicționarul său, fiindcă soco- 
tește elementele streine din limbă ca o îmbogăţire, într'o 
vreme când ceilalţi latiniști cereau izgonirea lor. 

Ceeace s'a tipărit, tot după moartea lui, i-a făcut un bun 
nume. Este «isaniaday, epopeie eroi-comică publicată în- 
tâi în revista « Buciumul Român» dir Iaşi în anii 1875— 
1877. In epoca în care cu orice chip se căută pentru Ro- 
mâni o epopeie naţională şi în care s'au făcut atâtea în- 
cercări neizbutite, fireşte că tipărirea unei lucrări care, 
chiar ca epopeie eroi-comică, salvă reputaţia neamului nos- 
tru din punctul de vedere al producţiunilor epice, a avut 
răsunet. La 1830—40 poate că lucrarea ar fi avut şi în- 
semnătate literară, dar la 1875 — şi cu atât mai mult de 
atunci încoace a însemnat o lucrare slabă. Autorul cu- 
noșteă, întradevăr regulele epopeilor clasice, fiindcă le în- 
văţase în şcolile teologice. Şi-a dat silința să realizeze acele 
reguli în operă. In deosebi a ales un subiect minunat pen- 
tru o astfel de lucrare, pe Țigani, subiect popular, cunoscut 
în masse — cum cere codul epopeilor antice, — dar i-a 
lipsit talentul de a închegă o acţiune epică şi de a creă 
eroii necesari. In amănunte epopeia se menţine, sufletul 
țigănesc se manifestă, ici-colea, adevărat, dar în concepţia 
totală, în desfăşurarea acţiunii, în stilul şi limba întrebu- 
ințată e slabă. 

Ediţiuni. — Tiganiada (ed. Virgil Onit), Braşov, Ciurcu, 1900; 
ed. II, Piatra Neamţ, 1906; ed. III Bibl. p. toţi», no. 891; ed. 
IV (ed. Gh. Cardaș), 499 pag., Buc. Casa Şcoalelor, 1925. 


5. — TIMOTEI CIPARIU 1805 — 1887. 


A fost cel mai aprig adept a latinismului în limbă. Un 
caracter hotărît, mare putere de muncă, devotament adânc 
pentru principiile lui, solide cunoștinţi linguistice. Prin 
aceste însuşiri, el a prelungit prea mult şi a accentuat gre- 
şelile unui curent litcrar ce produsese roade minunate timp 
de jumătate de secol. Micu, Șincai şi Maior propovădui- 
seră într'adevăr latinitatea pură a limbii noastre şi ce- 
ruseră izgonirea cuvintelor streine, dar în practică urma- 
seră tradiţiunea firească. Scrierile lor sunt continuarea di- 
rectă a cronicarilor, a scriitorilor bisericeşti, a lui Cante- 

mir. Urmaşii lor însă au exagerat, trăgând coneluziuni 
prea tari şi uneori chiar alături de principiile călăuzitoare. 
Atât de mare ajunsese la un moment dat depărtarea din- 
tre profesori şi elevi, încât adversarii latinismului, de pil- 
dă M. Kogălniceanu, Al Russo, etc., combăteau pe elevi cu 
argumentele foștilor lor profesori, pe Laurian şi Cipariu 
cu Micu, Şincai și Maior. 

Exagerările latiniste aveau în favoarea lor ideia atrăgă- 
toare a originii romane. Sub mantia ei strălucitoare se pu- 
teau uşor propagă şi rătăciri. Fireşte că adversarii latinis- 
mului despărțiau adevărul de rătăciri, dar marele public 
nu eră pregătit să-i înțeleagă, el nu nuteă face despărţirea, 
între a fi Latin şi a nu scrie chiar ca Latinii. 

In sprijinul rătăcirilor latinești a mai venit Societatea 
Academică Română, schimbată apoi în Academia Română 
de astăzi. Instituţiune creată anume în scopul de a promovă 
studiile de limbă şi de istorie naţională, a înnumărat chiar 
dela, începutul ei prea mulţi membri cu principii latiniste. 
Aceştia au dat tonul, aceștia au stabilit tradiţia care a ți- 
nut până la sfârşitul secolului al XIX-lea. Academia tre- 
buiă să fixeze formele limbii într'o gramatică şi cuvintele 
ei într'un dicţionar : cea dintâi a redactat-o Cipariu (vol. 
I la 1869, vol. II la 1877), cel de al doilea l-au redactat 
August Treboianu Laurian şi I. Maxim, în colaborare cu 
Iosif Hodoș şi Gh. Bariț, (1873—1876), toţi latinişti ex- 
tremi. Munca lor a rămas zadarnică, drumul pe care vo- 
iau să. îndrumeze limba eră prea greşit, iar limba româ- 
nească nu-şi are nici astăzi gramatica, nici dicționarul 
său, tocmai din pricina Academiei, a instituţiunii create 
anume în scopul acesta. 

Cipariu sa născut la Pănade în Ardeal. A învăţat la 
Blaj şi la Aiud. In 1828 eră profesor la Blaj. Bun prieten 
cu Gh. Bariț, istoric şi naţionalist ardelean, amândoi sta- 
biliseră legături intelectuale cu Românii din celelalte ti- 
nuturi şi în deosebi cu cei din Muntenia. Astfel Cipariu 
corespondeă, cu Eliade Rădulescu în chestiuni literare. A- 

poi legăturile devin mai strânse și Cipariu vizită des Bu- 
cureştii încă din 1836. 

Cipariu duce mai departe încercările de purificarea lim- 
bii. Citiţi calda lui pledoarie din «Principii». A purificà 
limba nu însemnează numai a înlătură din ea ceeace n'am 
moștenit dela Roman: şi a introduce ceeace întradevăr e 
latin, însemnează cevă mai mult. Nu e vorba să scoatem 
slavonismele, grecismele, turcismele, ungurismele, etc. și în 
locul lor să punem latinisme. Trebue să cercetăm chiar e- 
lementele latine şi să, vedem : sunt ele latine sau împrumu- 
tate de Romani din alte limbi ? Latina balcanică aveă cu- 
vinte împrumutate dela vechii Greci. Le socotim cuvinte la- 
tineşti ? Noi zicem da. Cipariu ziceă nu. Atunci ce este 
latinesc ? Ceeace se găsiă în latina din Italia. Nu, zice Ci- 
pariu. Şi latina din Italia a împrumutat dela Etrusci, dela 
Sabini, etc. Atunci ce este latin ? Numai ceeace se vorbià 
în Laţiu şi ceeace s'a desvoltat mai târziu numai pe teme- 
iul şi cu elementele Laţiului. 

Lui Cipariu nu-i plac nici aparențele. Nu-i plac cuvin- 
tele îmbrăcate în formă latinească, cu sufixe ori termina- 
ţiuni latinești, dar de origină nelatină, ca cinevă care ar 
vrea să înșele. Şi cuvântul şi forma lui, şi sufletul și îm- 
brăcămintea, să fie latinești. Dar cât mai latinești, chiar 
dacă consideraţiuni estetice ar interveni pentru preiacerea 
unei forme. Nu frumosul trebue să ne conducă în chesti- 
uni de limbă, ci latinitatea — așă simţiă acest pătimaş a- 
părător al strălucitei noastre origini. 

Erà un pasionat în cercetările lui. Cuvântul latin erà 
«aury, eră «nestimatăy pentru el — în tot «Principii» ne 
spune. Când îl vedeă uitat, ori aproape uitat, i se părea 
un tot atât de mare păcat, cașşicum ai aruncă în noroiu o 
piatră prețioasă. Suferiă cu adevărat, ca, un artist în faţa 
operei neînţelese de mulţime. 

Din noroiu și din uitare a pornit el apoi să culeagă. nes- 
timatele. A cercetat peste tot, prin dulapuri vechi, prin po- 
duri, prin colţurile neumblate ale camerelor, prin tindele 
bisericilor cărţi vechi uitate, le-a scuturat de praful sutelor 

de ani şi le-a citit rând cu rând în odăița lui întunecoasă 
dela Blaj, ca să descopere latinismele pe nedrept părăsite. 
Nu e adevărat — ziceă el — că limba românească la în- 
ceputul ei a fost mai latinească decât în urmă, când s'au 
adăugat an cu an, secol cu secol forme streine ? Nu e ade- 
vărat că pe zi ce treceă ea pierdeă din elementele latinești 
spre folosul celor streine ? Să ne scoborîm deci spre ori- 
gini şi acolo vom descoperi termeni româneşti de origină 
curat latină, 

A reuşit? A despropat formele latine uitate ? A îmbogă- 
tit limba cu ele ? Nu. Limba nu se ia după gramatici, cum 
credeă el, caşi ceilalţi latinişti, ci gramaticii după limbă. 
Din activitatea lui s'a născut însă o ştiinţă nouă, pe care 
Românii până atunci n'o cultivaseră : «istoria, limbii». Şti- 
ința aceasta nu se puteă naşte câtă vreme se studià limba 
numai în forma ei prezentă. Trebuiau cercetate originile 
limbii şi fazele ei de desvoltare. Cipariu se deprinsese dela 
primii latinişti cu cercetarea originilor. Cercetarea. faze- 
lor de desvoltare a început şi ea din momentul în care el 
a luat contact cu cărţile vechi, cari închideau într'adevăr 
limba veacurilor trecute. 

Ediţiuni — Organul luminării, ziar, Blaj 1847—1848, — Orga- 
nul Naţional, ziar, Blaj 1848. — Elemente de l. română după 
dialecte şi monumente vechi, Blaj 1848. — Compendiu de gra- 
malica limbii române, Blaj 1885. — Crestomatie sau Analecte 
literare, Blaj 1858. — Principia de limbă şi scriptură, Blaj 1866. 
— Gramatica l, române, vol. I, Buc. 1869, vol. II Buc. 1877. — 
Despre limbă, Blaj 1877. 


6. — ARON PUMNUL 1818—1866. 


Un adept al şcoalei latiniste a ajuns în Bucovina. Se 
numiă Aron Pumnul. Fusese profesor la Blaj şi în strânse 
legături cu Cipariu. Luase parte activă la apariţiunea zia- 
rului «Organul Luminării» şi semnase chiar programul. 
A fugit din Ardeal în 1848 după revoluţinne. A trecut în 
Muntenia şi de aici în Bucovina, unde a trăit restul vieţii 
în Cernăuţi, ca profesor la școala care azi îi poartă numele 

(Liceul Aron Pumnul). Din contactul cu latiniştii ardeleni 
i-a rămas convingerea că limba românească se poate schim- 
bà de gramatici și că trebue schimbată. Pornind de aici, el 
a devenit autorul unui curent linguistic pe care l-am nu- 
mit «Puzismul român» (în cartea «Desvoltarea limbii li- 
terare»), Programul noului curent l-a schiţat în articolul 
« Neatârnarea limbii românești» din ziarul «Bucovina». 
Toate cuvintele, ziceă, el, trebue să aibă «caracter româ- 
nesc». Ce însemnă aceasta ? El nu discută numai termenii 
de origină nelatină, ci şi pe cei de curând introduși, fie 
din limba latină, fie din cea franceză. Cu privire la cei din- 
tâi aveà aceeaș soluţiune cași școala latinistă, adică să-i 
scoatem din limbă. Cu privire la cei din urmă, eră de pă- 
rere să fie «romanizați», adică să li se aplice regulele fo- 
netice cari au lucrat asupra limbii în epoca ei de forma- 
țiune. De pildă să spunem «a cuntrăzice», nu «a contra- 
zice», fiindcă o neaccentuat latin devine în româneşte, 
iar æa neaccentuat devine dă. De asemenea «miraveră» în 
loc de «mirabilă» (admirabilă), «cuntrăzicătiv» (contra- 
dictoriu), «cărăptenu» (caracter), estavăr» (stabil), «des- 
părţământ» (departament), cfrânsământ» (fragment), 
«năciuney» (naţiune). «ocupăciune» (ocupaţiune), fiindcă, 
dacă le-am fi luat dela Romani în vremea formării limbii 
noastre, le-am fi luat desigur sub această formă. Sub in- 
fluenţa, teoriilor linguistice maghiare, Pumnul mai cereă 
să nu împrumutăm termeni noi din alte limbi, ci să-i for- 
măm noi înşine; să zicem, de pildă, «limbământ» (gra- 
matică,) «cugetămâni» (ogică) «stelământ» (astronomie). 
Purismul român al lui Pumnul s'a răspândit în Bucovina 
mulţumită renumelui de mare învățat şi de bun Român ce 
și-l căpătase iniţiatorul lui și mulţumită celor două insti- 
tuţiuni culturale din Cernăuţi: Gimnaziul şi Societatea pen- 
tru cultura şi literatura, poporului român din Bucovina, cari 
adoptaseră noile idei. Atât de mult se răspândise purismul 
român acolo, încât a produs o energică reacțiune, repre- 
zentată în deosebi de poetul D. Petrino, care a şi scris com- 
bătând curentul. Purismuli român s'a întins şi în Moldova, 

unde câștigase un bun adept în tânărul istoric B. P. Has- 
deu. Nu s'a întins mai mult, din cauza opoziţiunii dârze 
pe care i-au făcut-o, cum vom vedeă, scriitorii moldoveni 
depe la 1840—50, Kogălniceanu, Negruzzi, Russo şi V. A- 
lecsandri. 

Din sistemul lui Pumnul au rămas unele forme ca «des- 
părțţământ», dar prea puţine. A rămas însă înclinarea de 
a nu se primi prea repede și prea bucuros termeni streini. 
A rămas, ca cea mai trainică parte, dragostea de limbă 
țării, într'un ţinut unde românismul eră primejduit de ger- 
manism. La Pumnul a învăţat poetul Eminescu bună parte 
din patriotismul ce respiră din opera sa, tot la el a învăţat 
Ioan Sbiera, care şi-a consacrat vieaţa, întreagă cercetări- 
lor de literatură, veche românească. 


Ediţiuni. — Convorbire asupra limbii şi literelor româneşti, 
Cemăuţi 1850. —- Lepturariu românesc, 4 vol, Viena 1862—1865 
(crestomatie), 


"Ca să înțelegem cum de au fost cu putinţă greșelile lin- 
guistice ale latiniștilor şi fonetiştilor, să nu uităm situa- 
țiunea și istorică şi geografică a Românilor la sfârşitul 
veacului al XVIII-lea Poporul nostru prin forţele sale vii 
a stat și atunci caşi în trecut în slujba unei singure ţinte: 
păstrarea individualităţii sale amenințate. Numai că în 
trecut săvârşiă aceasta mai mult prin puterea armelor şi 
mai puţin prin puterea literaturii şi a artelor. La sfârşi- 
tul veacului al XVIII-lea de puterea armelor nu mai pu- 
teă fi vorba. Rămâneă cealaltă. Aceasta deci s'a desvoltat, 
cu atât mai mult, cu cât Românii, propăşind din punct de 
vedere cultural, vedeau mai limpede primejdia. Şi Austria- 
cii și Rușii ţintiau la desființarea noastră. Le cădeă minu- 
nat de bine ignoranţa ştiinţei europene, ba şi a celei pu- 
ține românești, despre origina şi trecutul nostru, ignoranță 
străbătută doar o clipă de publicaţiunile lui Cantemir. 
Intelectualitatea românească trebuiă deci să dea lupta aici 
și s'o dea, firește, cu armele vremii. 

Vremea de atunci credeă în popcare nobile şi barbare, 

din punct de vedere al originii. Erà barbar cine nu se tră- 
geà din strămoși vestiți şi cine nu-şi puteà dovedi un stră- 
moş unic. Veacul al XVIII-lea credeă în puritatea raselor, 
legă nobleţa şi de această puritate. Nu eră injurie mai 
mare pentru un popor decât să-l fi considerat ca ieșit din 
amestecul mai multor popoare. lată ce a provocat trezirea 
conștiinței de latinitate la noi şi iată de ce a absorbit ea 
preocupările intelectuale între 1780 şi 1840. Trebuiă să do- 
vedim că suntem Latini și numai Latini şi am dovedit-o. 

Limba, de asemenea, trebuiă, înfățișată numai ca latinea- 
scă. Aici ne steteau piedică atâtea cuvinte vădit de altă o- 
ripină. Tot vremea a venit în ajutorul scriitorilor noștri. 
Veacul al XVIII-lea, veacul raționalismului, socotiă limba 
literară ca un produs al învăţaţilor, nu al mulţimii. In- 
văţaţii îi pot da, orice formă. Şi atunci latiniștii la noi i-au 
dat formă latinească, iar Pumnul formă fonetică («plân- 
tă» şi «năciune»), Şi deoarece concepţia veacului al XVIII- 
lea a fost greşită, au greșit și latiniștii. E adevărat că par- 
tea scriitorilor este însemnată în desvoltarea unei limbi li- 
terare, mai ales în sintaxă și în lexic, dar a scriitorilor, nu 
a gramaticilor. Scriitorul, în sens de artist, evită construc- 
țiunile puţin elegante şi termenii nearmonioşi, sau mode- 
lează, sau creiază. Sı el însă ţine intuitiv seama de carac- 
terul special al limbii şi acţionează în cadrul său. Terme- 
nii şi construcţiile îl interesează deci din punct de vedere 
al preciziunii înţelesului şi al frumuseţii formei, nu din 
punctul de vedere al originii. 

Nerespectând acest caracter, latiniștii şi fonetiştii, când 
si-au aplicat ideile — cum au făcut Pumnul, Cipariu, Aug. 
Laurian — s'au condamnat singuri: scrierile le-au fost 
puţin citite. 

Au mai avut în contra lor şi poezia, apărută în Munte- 
nia şi Moldova. odată cu trezirea conștiinței de latinitate 
în Ardeal. Poezia nu puteă, cu nici un preţ, primi o lim- 
bă artificială. 

Care este atunci valoarea şcoalei latiniste pentru istoria 
literaturii româneşti ? Valoarea ei stă în următoarele pa- 

tru rezultate pozitive: 1) trezirea conştiinţei latineşti în 
mult mai mare grad de cum o realizaseră cronicarii şi Di- 
mitrie Cantemir, 2) desvoltarea patriotismului, 3) îmbo- 
găţirea limbii literare, 4) întroducerea alfabetului latinesc. 

Ideile școalei latiniste au devenit dogmă, mai ales în 
Ardea], chiar din primele decenii ale secolului al XIX-lea. 
Când s'a început apoi şi în Ţara Românească şi în Mol- 
dova organizarea învăţământului public, ca profesori s'au 
adus Ardeleni, singurii dintre Români pregătiţi pe atunci 
pentru o astfel de misiune. Aşă au fost Gheorghe Lazăr, 
Aron Florian, I. Maiorescu, Fabian Bob, etc., cari au răs- 
pândit şi dincoace de Carpaţi mândria originii latinești şi, 
pe acest temeiu, râvna de a ne ridică mai sus de cum ne 
găsiam la începutul secolului al XIX-lea. Patriotismul a 
luat atunci mare avânt şi de el s'a resimţit întreaga lite- 
ratură. Nota patriotică, atât de accentuată la scriitorii din 
secolul al XIX-lea şi manifestată mai ales pe tema că sun- 
tem de viţă strălucită şi că merităm o soartă vrednică de 
această strălucire se datoreşte tocmai şcoalei latiniste. 

Deşi preocuparea, de căpetenie a latiniștilor şi fonetişti- 
lor din prima jumătate a secolului al XIX-lea a fost cură- 
țirea limbii de elementele socotite de ei ca streine, totuși nu 
în direcţiunea, aceasta le stă meritul. Meritul le stă în in- 
troducerea de numeroşi termeni noi. Ei au făcut mai cu- 
rând o acţiune neologică, de cât una puristă. Prin ei, lim- 
ba latinească şi-a revărsat din nou comorile linguistice în 
ținuturile noastre. Nu numai că ne-a dat cu prisosinţă ter~ 
meni cu cari să înlocuim pe cei slavoneşti cari nu ne plă- 
ceau, dar alături de forma latinească veche a cuvântului 
a venit cu alta nouă («subţire» şi «subtil»), ca să ne ajute 
în exprimarea celor mai fine nuanţe. 

N'a fost de mică însemnătate nici introducerea alfabe- 
tului latinesc. Prin cl am rupt şi mai mult legătura cu 0O- 
rientul înapoiat, ca să ne legăm mai strâns cu civilizaţia 
Apusului. 

CAP. VIII. 
Inceputurile poeziei românești 
VĂCĂREȘTII, CONACHI, MUMULEANU, ANTON PAN 


Versuri românești întâlnim încă din veacul al XVII-lea. 
Nu eră carte bisericească, unde sub stema ţării să nu fi în- 
tâlnit şi o închinare în versuri către domnul ţării. Au fost 
şi scrieri întregi in versuri ca Psaltirea lui Dosoftei şi 
Vieaţa lumii a lui Miron Costin. Acestea sunt însă versuri, 
nu poezie. Ici-colea, între miile de versuri, răsare şi o 
scânteie poetică, dar atât, 


Până la sfârşitul veacului al XVIII-lea, poezia româ- 
nească constă în poezia, populară. Clasele mai înalte ale 
poporului nostru nu se ridicau, din punct de vedere al gus- 
tului poetic, deasupra massei cclei mari : şi pe unele și pe 
celelalte le mulţumiau îndeajuns basmele, ghicitorile, pro- 
verbele, oraţiile de nuntă şi mai ales cântecele bătrânești 
şi cele de dor. 

La, sfârșitul veacului al XVIII-lea se naște și poezia cultă 
românească, dar tot din cea populară. Cel dintâiu poet ro- 
mân, lenăchiţă Văcărescu, a scris după modelul popular. 

1. — VĂCĂRE STIL: IENĂCHIȚĂ, 
ALECU ŞI NICULAE. 


Tenăchiţă Văcărescu a scris şi 0 
«Gramatică» (1787) şi o mică «Isto- 
rie a Impăraţilor otomani» în legă- 
tură cu istoria noastră (scriere publi- 
cată după moartea lui). Ca gramatic, 
el stă în atmosfera de idei a lui Che- 
sarie de Râmnic și a urmaşului său 
la episcopia Râmnicului, Filaret. Gra- 
matica lui Micu-Sincai n'o cunoaşte. 
- : Totuşi, din atmosfera lui Chesarie 

lenăchiță Văcărescu de Râmnic, ştie de origina latinească 

a limbii şi cunoaşte evenimentele 
privitoare la colonizarea Daciei. După el, după ce Traian 
a cucerit Dacia, a adus aici coloniști latini şi italieni şi i-a 
așezat în judeţul Romanați. Acesta ar fi primul ţinut co- 
lonizat de Romani, după cum şi numele îl arată. De acolo, 
colonizarea romană s'a întins în Banat, în Ardeal, în Mol- 
dova şi apoi în Ungaria «pe apa Tisei în sus». Dar nu pen- 
tru această, activitate are loc în istoria literaturii. Locul îl 
datorește poeziilor sale, cele dintâi poezii româneşti culte. 
Pe când în Ardeal, Românii duceau luptă aprigă pentru 
recunoașterea lor ca neam și pentru câștigarea dreptului 
la vieaţă, după strălucita, lor origină, în Ţara Românească, 
şi îndată după aceea în Moldova, pătura înaltă, cea, boie- 
rească, îşi întrebuințează. energia și talentul în cultivarea 
poeziei. Ienăchiţă. Văcărescu întrupează acest modest în- 
ceput. El scrie poezie erotică şi patriotică. Cea erotică, se 
înfăţişează cu oarecare caracter de sensualitate, cea pa- 
triotică nu stă mai pre jos, ca concepţie, de patriotismul 
cronicarilor, nici de al scriitorilor latinişti. Se citează şi 
astăzi testamentul său literar de câteva, versuri numai, to- 
tuşi emoţionant pentru cine se poate strămuta sufleteste în 
vremile de atunci. 

Ca fiu de boier bogat, a avut educaţiune aleasă, a cuno- 
scut operele mari eline şi franceze, aşă încât nu i-au lip- 
sit modelele. In prefața gramaticii citează pe Busching. 
Voltaire, Seneca, Salustius, etc. Totuşi modelul care i-a 
plăcut mai mult a rămas tot poezia populară, atât de a- 
mestecată atunci în vieaţa boierilor, caşi într'a ţăranilor. 
Tenăchiţă Văcărescu a scris «Amărită turtureă» după va- 
rianta populară, completând-o cu o parte personală. Tot 
din poezia populară a luat el versificaţia : ritmul şi rima: 
Versificaţia anterioară lui pornise dela modèle streine, ne- 
potrivite cu versificaţia noastră, deaceea n'a plăcut, n'a 
interesat şi n'a exercitat influență. Aşă încât şi versifica- 
țiunea adevărat românească începe odată cu poezia, deci 
cu Ienăchiţă Văcărescu. 

Fiii săi Alecu şi Niculae au urmat calea deschisă de pă- 
rintele lor, chiar cu mai mult talent. Niculae are uneori şi 
preocupări filozofice. 


Ediţiuni, — Observări sau Băgări de seamă asupra... grama- 
ticii româneşti, Râmnic 1787 ; ed. II-a, Viena 1787 (fără prefaţă). 
— Istoria preapulernicilor împărați otomani în «Tozaur de mo- 
numente istorice», tom. II. — Poezii, în «Scrierile» lui Al. Odo- 
bescu ; ed. lI-a în «Bibl. rom, Socec» ; ed. Ill-a în «Căminul». 


2. — COSTACHE CONACHI 1777—1849. 


A fost unul din narii boieri moldoveni ai vremii, bogat 
şi cu mare autoritate. A candidat şi la domnie. A avut din 
familie educaţiune aleasă, caşi Ienăchiţă Văcărescu, cu 
limbă elină şi cu limbi moderne. 

Na, tipărit nimic cât a trăit, caşi Ienăchiţă Văcărescu. 
După moarte s'a publicat volumul « Alcătuiri și tălmăciri», 
adică scrieri originale şi traduceri. 

Poezia lui este erotică şi tot cu caracter sensual, ca cea 
din Muntenia din timpul sáu. Sunt mai sincere, mai emo- 
ționante bucăţile inspirate de dragostea lui către Zulnia, 
mai ales după moartea acesteia. 

Edițiuni. — Poezii, alcătuiri şi tălmăciri, Iaşi, 1856; ed. II-a 
Iaşi (Şaraga), fără dată. 


3. — BARBU PARIS MUMULEANU 1794—1837. 


A fost un pasionat după cultură. A trăit la curtea mare- 
lui boier Constantin Filipescu şi s'a ocupat mai numai cu 
cititul. Ştiă grecește şi franţuzeşte, aşă că tot ce-i cădeă în 
mână, scris în aceste limbi, citiă cu interes. A cunoscut ast- 
fel pe poetul grec modern, care a trăit şi la noi, Athanasie 
Hristopulos, şi din literatura franceză pe mai toţi marii 
scriitori ai veacului al XVIII-lea şi în deosebi pe Jean Jac- 
ques Rousseau. Din mişcarea literară românească n'a cu- 
noscut gramatica şcoalei latiniste, fiindcă numeşte pe Ie- 
năchiţă, Văcărescu întâiul nostru gramatic. A cunoscut însă 
tendinţele ardelene de modificarea limbii şi a fost contra 
lor. A cerut contrariul: «să lucrăm limba noastră cea vor- 
bitoare». In schimb i-au plăcut ideile despre origina noas- 
tră latinească, a cunoscut şi a, vorbit cu entuziasm despre 
«Istoria pentru început» a lui Maior. Din mândria origi- 
nii latine și din prea marea depărtare ce constată între noi 
şi între Apus a reieșit preocuparea lui de a arătă poporu- 
lui mijloacele de îndreptare: învățătura, cunoaşterea, ori- 
ginii nobile, credinţa, modelul popoarelor înaintate. Nu se 
sfieşte să, ne arate scăderile şi pune în aceasta multă inimă 
şi dor de îndreptare. Așă cugetă, când scriă în proză, în 
prefeţele scrierilor sale. 

El e cunoscut însă ca poet. Aici ar fi putut să-şi pună în 
practică ideile. Fireşte că a încercat, că a ales bune modele, 
ca, Lamartine de pildă şi Young, dar talentul nu l-a susţi- 
nut. Cântă iubirea, dar în tot comun. Se ridică la oarecare 
înălţime numai în câtevă strofe din poeziile cu cugetări fi- 
lozofice. Melancolia ce răsare la el din cântecul nestator- 
niciei omeneşti a plăcut şi lui Eminescu. Cântându-l în „E- 
pigonii», l-a păstrat până astăzi în amintirea noastră. 

Ediţiuni. — Rost de poezii, Buc. 1822. — Caracteruri, Buc. 
1825. — Poezii, Buc. 1837. 

P, V. Haneș, Istoria lit, româneşti. 9 

4. — ANTON PAN 1794—1854. 


Vestitul scriitor popular, neuitat prin «Povestea vorbei», 
a fost dascăl de biserică la Chişinău în Basarabia, la Bu- 
cureşti, la Braşov în Ardeal şi profesor de muzică la, şcoala 
dela Sf. Sava din Bucureşti, la «Şcoala naţională», cum 
scriă el cu mândrie. Invăţătură înaltă n'a avut. Sa culti- 
vat singur numai în direcţiunea bisericească şi morală. 

A avut însă o înclinare deosebită către anecdote, întâm- 
plări cu haz, povestiri morale. Ştiind bulsăreşte, rusește și 
turceşte, numai din literatura orientală şi în deosebi bal- 
canică s'a inspirat. El a popularizat la noi pe Nastratin 
Hogea, un fel de Păcală românesc, precum şi numeroase 
anecdote turceşti şi arabe. 

Ii plăceă să-şi petreacă timpul citind şi doriă să vadă şi 
pe alţii făcând la fel. Acesta a fost singurul lui imbold la 
scris, Aşă ne explicăm cum în opere amestecă ce scriseseră 
alţii cu ce scriă el. A ajuns în felul acesta să culeagă lite- 
ratură populară (Cântece de stea, cântece de haiduci, cân- 
tece de dor), dar fără să dea vreo importanţă alta decât pe- 
trecerea. Deaceea le modifică după plac. Numai spre sfâr- 
şitul vieții pare a fi înţeles deosebirea de interes ce trebue 
pusă pentru un cântec dela oraş şi unul din sate, fiindcă 
în cărticica, «O şezătoare la ţară» colecţionează exact ghi- 
citori, jocuri de cuvinte, anecdote adevărat populare, dar 
fireşte tot în vederea, petrecerii. Le leagă între ele printr'o 
povestire personală, ca să formeze un tot şi să distreze. 
Până atunci în «Spitalul Amorului» dedese o culegere de 
cântece de dor (de aici vine şi titlul cărţii), cea mai mare 
parte din alţi poeţi (Alecu Văcărescu, Mumuleanu, Co- 
nachi) şi mai puţin dela el. 

«Povestea Vorbei» ocupă în opera lui întâiul loc. E o 
colecţiune de proverbe, așezate după defectul pe care-l bi- 
ciuesc şi completate, la fiecare grup în parte, cu o poveste 
în versuri adecuată, compusă de el tot cu elemente popu- 
lare. Prin «vorbă» el înţelege «proverb», deci «povestea, 
vorbei» e «povestea proverbului». Fireşte că sunt multe 

pasaje de umplutură, fiindcă Pan n'avea spiritul fin, dar 
pentru marele public sătesc, și chiar pentru cel orășenesc 
mai puţin cult, cartea constitue până astăzi o bună lectură. 


Ediţiuni. — Cântărvi de stea, Buc. 1822. — Fabule şi istorioare, 
Buc. 1839 si 1841. — Proverburi sau Povestea Vorbei, Buc. 1847 
şi 1851—1853. -— Spitalul Amorului, Buc. 1850—1852. — O şeză- 
toare la ţară, Buc, 1851—1852. — Năzdrăvăniile lui Nastratin 
Hogea, Buc. 1853, 


www.dacoromanica.ro 


CAP. IX. 
Curentul traducerilor, — Pregătirea unui public cititor, 


Intre condiţiunile necesare progresului unei literaturi 
sunt şi talentele, dar și modelele după cari talentele să se 
formeze și publicul care să încurajeze talentele. In veacu- 
rile al XVII-lea, al XVIII-lea, şi în primele decenii ale se- 
colului al XIX-lea, scriitorii noștri au avut mai mult mo- 
dèle slave şi bizantine, și în mai mică măsură polone. Pu- 
blicul cititor eră restrâns, doar câţivă prelați şi preoţi şi 
câțivà boieri. Deaceea, și literatura, vremii este redusă can- 
titativ şi calitativ, fără valoare estetică deosebită. Tot astfel 
şi în secolul al XIX-lea până pe la 1820. 

Dela această dată se înmulțesc traducerile din limba 
franceză. Românii au astfel la îndemână modèle superioa- 
re celor de până acum şi talentul scriitorilor creşte cu ele. 

Tot depe atunci se înmulţesc şi cititorii, mulţumită înfi- 
inţării de tipografii, de ziare, de teatre, și mai ales de şcoli. 
Invăţământul românesc începe să ia mare avânt. Se crează 
şcoli în oraşele mari, se trimet în străinătate bursieri ca să 
se pregătească pentru profesorat și se aduc profesori din 
Ardeal. In felul acesta, câţi treceau prin școli, ieșiau cu 
gustul cititului şi încurajau — citind şi cumpărând — pe 
scriitori. Personalităţile de seamă cari crează şi hrănese 
acest curent sunt Al. Beldiman, Dinicu Golescu, iancu Vă- 
cărescu, Gheorghe Lazăr, Eufrosin Poteca, Eliade Rădule- 
scu, Gh. Asachi şi Constantin Stamati. 

1. — AL. BELDIMAN 1760—1826. 


Este cunoscut prin cronica sa rimată «Tragodia Moldo- 
vei», în care povesteşte în vreo 4000 de versuri revoluţiu- 
nea dela 1821. Suflul patriotic se întâlneşte ici-colea, dar 
cel poetic nu. 

Mai însemnate merite are ca traducător, deoarece a fă- 
cut cunoscuţi la noi pe Gessner, din care a tradus «Moar- 
tea lui Avel» ; pe Voltaire, din care a tradus «Oreste» ; şi 
pe Florian, din care a tradus «Istoria lui Numa Pompi- 
liu» în anii 1818—1820, contribuind în bună măsură la 
contactul dintre literatura românească şi cea streină. 

Ediţiuni. — Traduceri: Moartea lui Avel după Gessner, Buda 
1818 ; ed. II, Duda 1820. — Istoria lui Numa Pompiliu, după 
Florian, Buda 1820; ed. II, Buda 1825. — Tragodia lui Orest 
după Voltaire, Buda 1820. 

Originale: Tragodia sau mai bine a zice jalnica Moldovei în- 
tâmplare după văsvrătirea Grecilor, Iaşi 1861 (ed. Al. Balica). 


2. — DINICU (CONSTANTIN) GOLESCU 1777—1830. 


Familia Goleștilor a dat ţării pe la 1820—1830 doi pa- 
trioţi şi scriitori : pe Iordache Golescu, gramaticul și strân- 
gătorul proverbelor româneşti, şi pe Dinicu Golescu. A- 
cesta a făcut trei călătorii peste graniţă, din cari două mai 
lungi până la Dresda şi München. Venind în contact cu E- 
vropa centrală, a văzut deosebirea cea mare dintre noi şi 
locuitorii de acolo, din punct de vedere al felului de traiu, 
și a rămas adânc mâhnit. A pornit atunci o operă de în- 
dreptare prin cultură, luptând pentru întemeierea de zia- 
re, de şcoli, de teatru și sprijinind şi făcând însuşi tradu- 
ceri din limbi streine. Apariţiunea celui dintâiu ziar «Cu- 
rierul Românesc» al lui Eliade Răduelscu se datoreşte în 
bună parte şi lui. El a obţinut dela guvernatorul rus învoi- 
rea publicării. Tot el a înființat la Goleşti o şcoală cu in- 
ternat pentru copiii din împrejurimi, aducând din Tran- 
silvania ca profesor pe Aron Florian, care a scris apoi o 
bună istorie a Românilor. Plănuise de asemenea și o şcoală 
de fete în Bucureşti. 

Activitatea. lui de traduceri constă în: 1) «Adunare de 
folositoare învățături (1926) din grecește şi franţuzeşte : 2) 
«Adunare de tractate» (1826), cuprinzând tractatele din- 
tre Ruși și Turci dela 1774 până la 1826; 3) «Elemente de 
filozofie morală» din greceşte (1827) ; şi 4) «Starea de a- 
cum a Principatelor» (1826) după traducerea franceză a 
originalului englez al lui Thornton, care a seris la 1807 
despre Turcia şi despre Principatele române. Traducerea, 
nu e semnată, dar prefața și notele ne desvălue pe Golescu. 

Activitatea lui de opere originale constă în «Insemnare 
a călătoriei» (1826), cea mai de seamă operă a sa. Ea ne 
interesează nu atât prin ce ne spune despre Ardeal, Un- 
garia, Austria, Bavaria, Elveția și Italia, cât prin zugrăvi- 
rea sufletului unui boier mare depe la 1820 și a stării de 
lucruri dela noi depe aceă vreme. Vorbind despre ce vo- 
deă peste hotarele ţării lui, Golescu se descoperă la fiece 
pas şi ni se arată un suflet bun, mâhnit adânc de relele 
dimprejurul său, dornic de binele obștei și convins că prin 
şcoală, prin teatru, prin traduceri din limbi străine, prin 
economie, prin bune obiceiuri se poate ridică un popor. 
Așă erau adevărații boieri depe la 1820—1830. Ce le lipsiă 
eră numărul. Restul clasei conducătoare nu simţiă ca ei 
şi deaceea, bunele lor intențiuni s'au lovit de piedici mari. 
Tocmai prin zugrăvirea acestei clase este mai departe in- 
teresantă «Insemnareay : conducătorii îşi cumpără func- 
țiunile şi store apoi populaţiunea, ca să-şi scoată plata în- 
zecit ; ei au deprins porulaţiunea, cu ideia, că slujbașul nu 
poate fi decât exploatator ; ei râvnesc la lux, la traiu îm- 
belșugat şi consideră ţara datoare de a le da mereu și a 
nu le cere nimic. Clerul este la fel, iar averile mănăstirilor 
se risipesc pentru trândăvia şi luxul stareţilor, ori trec gra- 
nita în Orient. Invăţătorii sunt plătiţi ca vizitiii, ete. Prin 
contactul cu Aron Florian, el află de ideile școalei lati- 
niste şi citește de sigur «Istoria pentru început» a lui Ma- 
ior. Deaceea și găsim în «Insemnare» idei de acestea : «şi 
voiu scrie, fiind încredinţat că în anii cei mai vechi au fost 
în trupurile moșilor noştri sânge romanesc, am avut fapte 

virtuoase». «Insemnareay este în toate o scriere de propa- 
gandă : aici şi-a, strâns Golescu argumentele cu privire la 
programul lui cultural, caşi literar. In istoria literaturii 
noastre, ea stă alături cu «Povăţuitorul» lui Gh. Lazăr şi 
cu «Gramatica» lui Eliade Rădulescu. 


Ediţiuni. — Traduceri: Adunare de folositoare învățături, 
Buda 1826. — Adunare de tractaturi, Buda 1826. — Elementuri 
de filozofie morală, Buc. 1827. 

Originale: Insemnare a călătoriei mele, Buda 1826; ed. II-a 
(ed. Nerva Hodoș), Buc. 1910; ed. III-a Socec; ed. IV (ed. P. 
V. Haneș, cu un studiu), Buc. 1915. 


3. — IANCU VĂCĂRESCU 1786—1863. 


Fiu al lui Alecu Văcărescu. Una din personalităţile de 
seamă, şi pe terenul politic și pe cel cultural, dela începu- 
tul secolului al XIX-lea. Şi bogat, şi cult, şi patriot, și cu 
talent. Mai ales în vremea protectoratului rusesc nu s'a, 
sfiit să se opună măsurilor cari tindeau să împiedice des- 
voltarea conștiinței naţionale. Când se votează Regulamen- 
tul Organic și Ruşii încearcă să adauge la urma lui arti- 
colul după care nici o modificare însemnată să nu se a- 
ducă în organizația ţărilor fără consimțimântul Rusiei, 
printre cei cari au ridicat glasul în Obșteasca Adunare și 
au afirmat că articolul nu se votase de membrii adunării 
se înnumără şi Iancu Văcărescu. Deși a fost pedepsit cu 
exilul, aceasta n'a micşorat cu nimic patriotismul lui. El 
fusese și protectorul lui Gheorghe Lazăr şi al lui Tudor 
Vladimirescu şi al lui Eliade Rădulescu. Nu eră încercare 
de cultură şi de progres, dela care să lipsească. Deaceea E- 
liade Rădulescu şi Ion Ghica, cari vorbesc în operele lor 
de epoca 1820—1840, îl amintesc la fiece pas. Ei povestesc, 
de pildă, cum vodă Carageă a însărcinat pe Iancu Văcă- 
rescu să-i facă laudă în versuri, pentru a îi tipărită în 
fruntea colecţiei lui de legi, cunoscută sub numele de Pra- 
vila lui Carageă. Se aşteptă vodă, cum eră obiceiul în lite- 
ratura bizantină, la laude nemeritate şi la închinăciuni u- 

mile, Văcărescu a scris, în schimb, poezia rămasă vestită, 
şi inspirată de marca ţării depe atunci, corbul: 


Ah ! de-am putea-ne dobândi 
Şi câte-avem pierdute, etc. 


Să vorbeşti lui Carageă de origina strălucită a Români- 
lor, de acvila romană şi de redobândirea drepturilor pier- 
dute, însemnă să te creadă nebun. Deaceea şi spun Eliade 
şi Ghica că vodă Carageă, citind versurile, ar fi răspuns: 
«Chiamă. pe nebun la nuntă ca să-ţi zică «şi la anul», 

Astfel de suflet trebuiă să scrie poezii patriotice, Şi în- 
tr'adevăr Iancu Văcărescu, după sfioasele încercări ale bu- 
nicului său lenăchiţă Văcărescu, scrie poezii patriotice pli- 
ne de avânt, Al lui este «Cântec Românesc» din 1821, care 
poate fi socotit ca marşul revoluţiei dela 1821. Tot atunci 
a scris el «Vremea» şi «Primăvara Amorului», 

Afară de poezii patriotice, opera lui cuprinde şi poezii 
erotice, în tonul celorlalţi Văcăreşti. Parte din ea e cuprin- 
să în volumul din 1830, publicat aproape fără voia lui, nu- 
mai după repetatele stăruinţe ale lui Eliade Rădulescu. 

Sprijinind mişcările culturale din vremea lui, a sprijinit 
şi teatrul, pentru a cărui înființare luptă Societatea Filar- 
monică. Văcărescu a sprijinit teatrul cu bani, cu autorita- 
tea sa de mare boier, dar şi cu scrieri. A tradus «Britan- 
nicus» din Racine şi «Ceasul de seară» şi «Grădinarul 
orb» din Kotzebue. 


Ediţiuni. — Traduceri: Britanicu, tragedie, Buc. 1827; ed. II 
(ed. Eliade Rădulescu), Buc. 1861. — Regul, tragedie, Buc. 1834. 
— Ermiona tragedie, Buc. 1834. — Grădinarul orb, Buc. 1834, — 
Napoleon, Buc. 1847. 

Originale : Poezii alese, Buc. 1830. — Colecţii de poezii (ed. I, 
Voinescu), Buc. 1848 (cu poezii şi de ale altor Văcăreşti), 

4. — GHEORGHE LAZĂR 1799—1823. 


Inăuntrul curentului de traduceri și de formarea unui 
public cititor necesar progresului literaturii, Gh. Lazăr re- 
prezintă o ramură aparte, contribuţia Ardealului în des- 
voltarea învăţământului. Şcolile au fost şi ele unul din fac- 
torii cari au format publicul cititor, Ele au funcţionat în 
cea mai mare parte cu profesori de peste Carpaţi. Intre a- 
ceşti profesori s'au distins Aaron Florian, Jon Maiorescu 
şi mai ales Gheorghe Lazăr. 

Erà fiu de ţăran din Avrig de lângă Sibiu. Ajutat de e- 
piscopia ortodoxă din Sibiu, a învăţat la Cluj şi la Viena, 
ocupându-se cu teologia şi cu matematicile. După ce a sfâr- 
şit studiile, s'a stabilit la Sibiu, ca diacon şi profesor la 
seminarul Episcopiei (al Mitropoliei de astăzi). A candi- 
dat la scaunul de episcop al Banatului, dar fără succes. 
In 1816 s'a certat cu episcopul Bob și s'a hotărît să plece 
din Sibiu. Deaceea, când i s'a propus de familia Bărcăne- 
scu din București să vie aici ca profesor în casă, a primit 
bucuros. Aici a fost sprijinit şi de alţi boieri, ca Dinicu Go- 
lescu şi mai ales C. Bălăceann, cari l-au ajutat să obţină 
dreptul de a deschide o școală românească. Pe atunci erau 
şcoli numai de preoţi şi se întreţineau din dările acestora, 
Când ocârmuirea n'a vrut să dea, voie pentru deschiderea 
unei şcoli româneşti mai înalte, Bălăceanu a strigat că nu 
se poate ca banii preoţilor să se dea pentru altfel de şcoli 
decât românești. Bălăceanu ţineă mult la Lazăr, fiindcă 
îl văzuse deştept şi priceput în inginerie. Şcoala s'a des- 
chis în 1818 la Mănăstirea Sf. Sava, cam pe locul unde 
este astăzi la Bucureşti statuia lui Lazăr. Ea a ţinut până 
la 1821, când s'a închis din cauza revoluţiei și când Lazăr 
a plecat în Ardeal. După revoluţie, şcoala s'a redeschis, a- 
vând ca profesor pe Eliade Rădulescu, elevul lui Lazăr. In 
ea şcolarii au învăţat științele în limba, românească şi s'au 
obişnuit să citească opere şi în această limbă. 

Dela el ne-au rămas două discursuri ocazionale: 1) La 
ridicarea ca mitropolit a lui Dionisie Lupu și 2) La suirea 

pe tron a lui Gr. Ghica. Numele lui se mai găsește şi pe co- 
perta altei scrieri : « Povăţuitorul tinerimii», tipărit la Bu- 
da în 1826, deci cu trei ani după moarte. Acum în urmă se 
ivise o contestaţie a paternităţii operei. Se bănuiă că a fost 
întocmită de tipogratul Carcalechi din Buda şi că a fost 
atribuită lui Lazăr numai ca să poarte un nume mai cu- 
noscut şi să se vândă mai uşor. Ideile însă din ea sunt toc- 
mai ale curentului de care ţine și Lazăr. Curentul acesta 
cereă înmulţirea traducerilor şi întrebuinţarea pe scară cât 
mai întinsă a limbii românești. Iată, de pildă, un fragment 
din prefaţă : «...urmând aceste reguli, vă încredinţez că și 
în limba noastră română putem a ne înălţă la cele mai 
mari învățături, că nu lipsește alta decât a-și face tot pa- 
triotul datoria sa, a gândi de luminarea Neamului şi a tăl- 
măci şi a tipări cărţi folositoare. Şi de vom urmă ca alte 
neamuri, unii a tălmăci, alții a tipări și iarăşi toţi a lé 
cumpără, în scurt timp vom fi și noi ca alte neamuri lu- 
minate, cu scoale mari, cu biblioteci şi cu bărbaţi învăţaţi 
și luminaţi. Deci de a puteă ajunge la aceasta altă nu ne 
lipsește decât a fi patrioţi adevăraţi...». 

Ediţiuni. — Versuri de laudă, Viena 1808. — Apelul pentru 
deschiderea şcoalei, în «Conv. Literare», an. XXX. — Cuvânt la 
suirea pe tron a lui Gr. Ghica, în «Rev. p. istorie, arh. şi fil», 


an. 1. -— Povăţuitorul tinerimii, Buda 1826 (ed. Carcalechi), ed. 
Il-a (idem), Buda 1833. 


5. — EUFROSIN POTECA 1786—1859. 


Fiu de țăran din Nucșoara, judeţul Prahova, s'a distins 
de mic prin sârguinţa sa. Sa călugărit și trăind pe lângă 
Mitropolia din București a atras atenţiunea prin învăţă- 
tura lui Mitropolitului de atunci, Dionisie Lupu. A fost tri- 
mis în străinătate de eforia școlară a Ţării Românești, îm- 
preună cu alţi trei, ca să se pregătească în vederea profe- 
soratului. Incepuseră școlile să se înmulțească şi profe- 
sori nu erau. A studiat la Pisa, și la Paris și la întoarcere 
a ajuns profesor de filozofie la şcoala dela Sf. Sava, ală- 
turi de Eliade Rădulescu, deschizându-și cursul în anul 

1825. In 1836 este egumen al schitului Motru din Mehe- 
dinți, cu rangul de arhimandrit. 

Ca, scriitor s'a distins prin traduceri şi scrieri originale. 
Pentru şcoala dela Sf. Sava şi pentru celelalte școli mai 
mici a tradus cartea scrisă grecește a Românului Macedo- 
nean D. Darvar: «Mai nainte sătire spre cuncștinţa lui 
Dumnezeu». A tradus din latineşte după Gottlieb Eineccius 
«Filozofia cuvântului» (Logică şi Etică). A făcut un ex- 
tras cu cele mai frumoase bucăţi din Biblie. A mai tradus 
«Petit carême» al lui Massillon, sub titlul «Cuvintele în- 
țeleptului Massillon»; şi «Discours sur l'histoire univer- 
selle» al lui Possuet, sub titlul de «Vorbire asupra istoriei 
universale», 

Scrierile lui originale sunt trei discursuri ocazionale : o 
predică la Crăciun, una la Paști şi lecţiunea de deschidere 
a cursului său de filozofie dela Sf. Sava: «Cuvinte pa- 
nighirice». 

Activitatea lui a fost o contribuţiune folositoare pentru 
formarea unui public cititor. In direcţiunea aceasta a lu- 
crat ca profesor și ca traducător. Este mai mult scriitor 
bisericesc, totuşi îşi adaptează activitatea la nevoile mo- 
mentului, în solidaritate de idei cu Dinicu Golescu şi E- 
liade Rădulescu. Curioşteă şi prețuiă ideia, nouă a latini- 
tăţii, adusese din străinătate un spirit larg și înţelegător și 
doriă să vadă pe Români la fnălțimea popoarelor din A- 
pus, cași Golescu, Lazăr, Eliade şi Asachi. La el întâlnim 
intâia cară termenul «educaţie», din această ideie făcând 
punctul de plecare al ridicării noastre. «Oare noi Românii, 
strănepoţii slăviţilor acelora Romani, trebue să rămânem 
apururea departe de neamurile cele luminate ? departe de 
fraţii noștri Europeni ? Oare noi, pe lângă cele puţine ce 
știm, n'am puteă să ne împrumutăm dela dânşii? Oare 
n'am aveă mijloace de a învăţă, de a scrie şi de a tipări 
cași dânșii ?» («Filozofia cuvântului», 365). Merge până 
acolo încât cere (la 1827) libertatea tirarului. 

In serviciul ideilor sale puneă un dar deosebit de expri- 
mare, format în bunele școli ale Apusului. Prin stil stă 
deasupra, celorlalţi scriitori din acest curent. Şi-a dat sea- 

ma de însemnătatea lui pentru literatură şi şi l-a format. 
Deaceea s'a impus şi ca orator. Prin «Cuvinte panighirice» 
face legătura dintre Predicile lui Antim Ivireanu din vea- 
cul al XVIII-lea şi discursurile lui M. Kogălniceanu dela 
jumătatea. veacului al XIX-lea. 

Ediţiuni. — Traduceri: Mai nainte gätire spre cunoştinţa de 
D-zeu, Buda 1818. — Filozofia cuvântului şi a năravurilor, de 
Joan Gottlieb Ainechie, Buda. 1829. «Scrise întâi latineşte de lău- 
datul profesor Ioan Gottlieb Ainechie, fiind în cathedra filos. 
din Alla. Apoi traduse în limba ellinească de dumnealui Marele 
Ban Grigorie Brâncoveanul, iar acum în limba românească de 
Eutrosyn Poteca». — Enhirid, adică Mănelnic al pravoslavni- 
cului hristian, Buc. 1832. — Sfânta scriptură pe scurt cuprinsă 
într'o sută și patru istorii culese din Biblie, Buzău 1836. — Ca- 
tihis, Buzău, 1839. — Obiceiurile Israiltenilor şi ale Creştinilor, 
Buc. 1845. — Cuvintele Inţeleptului Massillon, Buc. 1846. — Vor- 
bire asupra istoriei universale, Buc. 1852 (3 vol.). 

Originale : Cuvinte panighirice şi moralnice, Buc. 1826. 


6. — ELIADE RADULESCU 1802—1872. 


Eră fiul lui Ilie Rădulescu din 
Târgovişte. Mamă-sa, Frusina, eră 
Grecoaică, Sub influența ei şi pen- 
trucă pe atunci Târgoviştea n'aveă 
şcoală românească bună, a fost tri- 
mis la un dascăl grec. Nu i-a plăcut. 
In bucata «Cum am învăţat româ- 
*neştey spune cu mult haz cum fu- 
giă dela şcoală, cum a dat odată, 
peste «Alexandria», cartea cu minu- 
Eliade Rădulescu nile lui Alexandru cel Mare, şi s'a 
ascuns cu ea în pod și cum numai 
mulţumită ei a ajuns să citească româneşte. Din cauza, ciu- 
mii, familia lui s'a dus la ţară şi acolo Eliade a găsit şi 
alte cărţi româneşti, cele mai multe cu cuprins religios. 
Tot acolo a citit pe «Arghir și Elena» povestea în versuri 
a lui Ion Barac. 
Dela vârsta de 3 ani înainte, a învăţat la şcoala, grecea- 
scă dela Măgureanu, unde i s'a zis Ion Eliade Rădulescu, 

numele de Ilie al tatălui a fost schimbat în Eliade. Când 
şi-a deschis Gheorghe Lazăr şcoala, au fugit de prin toate 
şcolile greceşti copiii cari doriau să înveţe româneşte. E- 
liade a fost printre cei dintâi. Sa distins ; şi, după retra- 
gerea, lui Lazăr în Ardeal, a rămas el profesor până în 
1828 (când şcoala, fu închisă din cauza, răsboiului dintre 
Ruși şi Turci) şi dela 1832 înainte, după ce şcoala sa re- 
deschis. A predat gramatică, istorie, geografie, matematică, 
retorică şi logică, făcând şi mai departe dovada, că în limba, 
românească se pot predă învăţăturile înalte. A lucrat în 
împrejurări tot atât de grele, caşi predecesorul său: «Am 
început lecţiile mele», zice el, «dela gramatică, până am 
sfârşit un curs de matematică şi de filozofie în limba na- 
țională în vreme de şase ani, fără să mă întrebe cinevă, ce 
fac, fără să vie cinevă să încurajeze pe şcolari. Veniă iar- 

a: lemne nicăieri ; fiecare şcolar aduceă câte un lemn 
depe unde găsià, care abiă eră în stare să încălzească preaj- 
ma, unei sobe sparte ce umpleă casa, de fum şi să topească 
fulgii de zăpadă ce vijelia, îi repeziă pe ferestrele cele spar- 
te. Tremurând cu mâna pe compas şi pe cretă, ne făceam 
lecţia...» 

Tot în 1832, deschide şi o tipografie. In 1833 împreună 
cu o seamă de boieri însemnați întemeiază « Societatea, Fi- 
larmonică», cu scopul de a cultivă muzica şi de a înfiinţă 
un teatru românesc, 

A luat parte activă la revoluțiunea, din 1848, scriind pro- 
clamaţiunea ei şi făcând parte din guvernul provizoriu, 
De atunci s'a, exilat, a cunoscut Parisul, Londra, Constan- 
tinopol, şi lipsi din ţară până la 1859, Când se înfiinţează 

«Societatea, Academică Română» la 1866, e ales prezident. 
E ales de asemenea membru în Adunarea Constituantă 
dela 1866 şi ia parte activă la, lucrările ei. 

Operele lui sunt traduceri şi originale. A tradus din Mar- 
montel «Bărbatul bun şi femeia bună», din Molière « Am- 
fitrion», din Lord Byron «Ambii Foscari», «Don Juan» 
şi poezii mai scurte şi mai ales din Lamartine şi V. Hugo. 

Dintre operele originale, cele mai de seamă sunt: «gra- 

matica românească» (1828), « Paralelism între dialectele ro- 
mân şi italian» (1841), « Prescurtare de gramatica limbii 
româno-italiene»y (1841), «Vozabular de vorbe streine în 
limba română» (1847); II. Istorice şi polemice: «Echili- 
bru între antiteze» (1859—1869) ; III. Pur literare: «Cu- 
legere din scrierile lui I. Eliad» (1836), «Curs întreg de 
poezie generală (3 vol., 1869). Pe lângă ce s'a strâns în 
volume, mai sunt de remarcat numeroase articole apărute 
în ziare şi reviste între 1830 şi 1860, pline de spirit şi de 
adâncă observaţie, uitate însă, fiindcă nu se mai găsesc la 
îndemâna cititorilor. 

Nu ne interesează rolul său politic, foarte însemnat în 
vremea revoluției din 1848. Putem spune totuşi că în di- 
recțiunea aceasta s'a manifestat ca un spirit generos şi e- 
nergic. Talentul său însă de bun stilist şi firea sa activă 
peste măsură au adus mari foloase rolului său politic, fi- 
indcă oridecâteori se simţiă nevoia unei propagande mai 
întinse și mai continue în scris, Eliade eră gata. Lui se da- 
torește, de pildă, redactarea proclamaţiunii dela 1848, ale 
cărei idei de altfel erau o copie a ideilor curente din Fran- 
ţa de atunci şi formau patrimoniul celor mai mulţi frun- 
taşi ai noştri din epoca aceea. 

Rolul cultural al lui E. R. a fost mai mare decât cel po- 
ltic. El n'a știut în jumătatea întâia a vieţii sale ce este 
amânarea ori resemnavrea în materie culturală. Orice lipsă 
constată, căută s'o împlinească. Trebuiă, pentru pretenţiile 
noastre de popor modern, un teatru. Inaintea acestuia tre- 
buiă un conservator, care să pregătească elementele dra- 
matice. Eliade a izbutit și airi. Sprijinit de bogăţia şi de 
patriotismul boierilor vremii, a înființat ambele instituţi- 
ani, prin ajutorul Societăţii Filarmonice, cu membri ca Gr. 
Băleanu, G. Bibescu, ©. Cantacuzino, P. Poienaru, C. A- 
ristia, I. Voinescu II, C. Facă (autorul «Comodiei vremii», 
publicate de Eliade sub titlul de «Franţuzitele»). La Con- 
servator erau profesori : Eliade pentru literatură, C. Aris- 
tia pentru declamaţie, Bongianini pentru canto, Duport 
rentru dans şi scrimă, Schlaf pentru piano. De atunci da- 

tează preocuparea pentru un local propriu al teatrului. Lo- 
cul pe care sa zidit cevă mai târziu Teatrul Naţional din 
București atunci s'a cumpărat, 

Din activitatea sa de scriitor remarcăm elegia plină de 
patriotism şi melancolie «O noapte pe ruinele Târgoviștei» 
şi poezia rămasă până astăzi, « Sburătorul» (1844), cu ad- 
mirabila întrupare a unei superstiții populare și cu cel 
mai vechiu pastel din literatura română. 

Celelalte sunt imitaţiuni după Lamartine şi V, Hugo. In- 
semnătatea lor stă în aceea că au contribuit în mod sim- 
titor la popularizarea în Muntenia a celor doi mari poeţi 
francezi, că au îmbogăţit și perfecţionat limba. Eliade a 
avut intenţiunea, caşi Asachi, să serie drame istorice, în 
cari să imortalizeze pe Mircea, Vlad Ţepeş și Mihai Vitea- 
zul, dar n'a putut trece la realizarea ei. Celui din urmă 
însă i-a consacrat o epopeie — «Mihaiday — din care a 
scris numai nouă cânturi în versuri albe. N'a continuat-o, 
fiindcă, desigur a văzut că e concepută greșit. In satiră și 
mai ales în fabulă, Eliade a găsit uneori adevărata notă. 

Ca gramatic, el înțelesese pe ce drum trebue să meargă 
limba, ca, să se desvolte cu succes: « Pentruce să nu scriem 
după cum pronunţăm, când scriem pentru cei cari trăesc, 
iar nu pentru cei morţi», zice el în prefața Gramaticii. 
Principiul acesta face cinste autorului său, fiindcă a fost 
rostit într'o vreme când alţi scriitori ai noștri îl nesoco- 
tiau. Tot acolo a spus el că nu este nici o legătură între o- 
rigina limbii noastre şi între cinstea noastră, Ortografia 
latinizată o socotiă ca urmă a scolasticismului medieval. 
Dela 1839 înainte însă, Eliade și-a schimbat părerea şi a 
susținut că limba română şi cea italiană sunt aproape a- 
celeaşi şi să le considerăm chiar ca o singură limbă («ro- 
mâno-italiana») cu două dialecte (cel «român» şi cel «ita- 
lian»). In «Vocabular de vorbe streine» a dat o listă de 
vorbele pe cari n'ar mai trebui să le întrebuinţeze Românii. 
Pentrucă a pornit dela idei greșite, a doua parte din acti- 
vitatea lui gramaticală (dela 1840 înainte) a rămas fără 
efect. Degeaba şi-a editat el din nou scrierile cu ortografie 

italienizată, nimeni nu i le-a citit. Schimbarea ideilor lui 
gramaticale s'a făcut tot sub influenţa situaţiunii politice, 
cași în vremea latiniştilor. Pe la 1839, Eliade s'a convins 
că Ruşii utilizau contra noasiră termenii slavi din limbă. 
Și atunci, de unde în «gramatică» afirmase că nu e nici o 
legătură între origina limbii şi cinstea neamului, în «vo- 
cabulary declară patetic: «E ruşine, domnilor, să comba- 
tem cu atâta răutate tot ce este adevărat Roman şi să ne 
facem apărătorii unor vorbe pe cari, pe cât le-om ţine, pe 
atât ne sunt nişte suveniri ale unei epoce de plâns şi de 
ruşine, pecetia, sclaviei pe îrunţile voastre. Români, lua- 
ți-vă înapoi literele şi vorbele voastre, căutaţi-le pretutin- 
deni pe unde se vorbeşte limba română, căutaţi-le în căr- 
tile voastre, în manuscriptele voastre, în limbile surori, în 
latina şi restabiliţi-vă în drepturile voastre. Cu litere strei- 
ne şi cu limba cârpită aţi fost atâtea secole şi ştiţi cum v'a 
mers». 

Eliade Rădulescu ne mai apare şi cu alt caracter pe care 
nu l-am. întâlnit la ceilalţi din vremea sa, şi anume cu ca- 
racterul de şef de şcoală. El a avut darul de a provocà pe 
mulţi tineri de atunci să se ocupe cu literatura, ; şi numele 
îi este legat de biografia multor scriitori de ai noştri, ca 
Iancu Văcărescu, Mumuleanu, Cârlova, Bălcescu, Gr. Ale- 
xandrescu, Boliac, Polintineanu, scriitori ajutaţi de el în 
diferite chipuri, mai ales cu sfatul și îndemnul. Bogăția 
literară, ce caracterizează epoca, dela 1830 la 1860 în Mun- 
tenia trebue pusă în legătură. cu influenţa, personală a lui 
Eliade, a cărui tipografie şi ale cărei reviste şi ziare ste» 
teau la dispoziţia tinerilor scriitori, Încurajarea, aceasta 
n'a fost necondiționată, cum s'a crezut. Şi Eliade a com- 
bătut pe scriitorii fără talent. Totuşi el a fost făcut respon- 
sabil de multe scrieri rele : din partea, lui Al. Russo înainte 
de 1860 şi din partea lui Titu Maiorescu după 1860, 

In grupul de scriitori între cari îl studiem a, avut rolul 
cel mai de seamă pentru formarea publicului trebuitor u- 
nei serioase desvoltări literare. Găsiă în el pentru aceasta, 
însuşirile necesare şi ştiă să-şi aleagă mijloacele. N'aveam 

presă şi fără ea nu puteam aveă pretenţiuni de cultură. 
Presa, este un mijloc minunat pentru formarea. gustului de 
citit. Dar un ziar nu se scoate uşor. Trebue bani, colabora- 
tori, materie, tipografie, mai trebuiă pe atunci şi îngădui- 
rea Rusiei. A întors în sprijinul lui toate împrejurările 
protivnice şi la 1829 tipărește cel dintâiu ziar al nostru, 
«Curierul Românesc». Se făcuseră şi alte încercări pen- 
tru un ziar românesc, în numeroase rânduri, cu începere 
dela 1817, totuşi numai Eliade a izbutit, ajutat în deosebi 
de Dinicu Golescu, care i-a scos autorizaţiunea dela Ruşi. 
Ziarul iese întâi (8 Aprilie 1829) cu un searbăd cuprins 
de informaţii oficiale, cu vestirea biruinţelor ruseşti depe 
câmpul de luptă cu Turcii, dar încetul cu încetul fu trans- 
format într'o gazetă oficială a intereselor noastre cultu- 
rale. I s'a adăugat mai târziu un suplement literar şi a 
slujit, fie sub numele lui dintâiu, fie sub cel de «Curier de 
Ambe sexe», cum i s'a zis în urmă, la încurajarea literaturii, 

Mai trebuiă, pentru acelaș lucru, o tipografie. Eliade şi-a. 
procurat-o în 1832, cum am văzut. Scriitorii au găsit deci 
la el nu numai sprijin moral, ci şi sprijinul material al 
ziarului şi al tipografiei, de sub teascul căreia au ieşit cele 
mai multe scrieri româneşti muntene dintre 1830 şi 1860. 

Alt mijloc prin care Eliade a contribuit la formarea gus- 
tului literar a fost teatrul. Mai curând e atras publicul de 
reprezentarea, unei drame ori comedii, decât de citirea u- 
nei cărţi. 

In acelaş scop a recurs la operele marilor scriitori stre- 
ini şi a încurajat traducerile, ca toţi din grupul său și con- 
form cu statutele «Societăţii literare» dela 1827, al cărei 
secretar fusese. El susținea că traducerile bune înfrumuse- 
țează limba, fiindcă introduc construcţiuni și termeni noi 
(aceasta în prefața «Gramaticii»). Apoi numele cunoscut 
al unui scriitor străin atrăgeâ mai curând publicul. Pe 
de altă parte publicaţiunea însăşi eră superioară mai tot- 
deauna unei scrieri românești originale. Aşă se explică 
marele număr de traduceri făcute de Eliade însuşi, pe lângă 
atâtea la cari îndemnase pe alţii. Aşă se explică apariţiunea 

«Bibliotecii Universale», al cărei prospect îl publică în 1846, 
arătând că va tipări acolo, în traducere, pe cei mai remar- 
cabili scriitori vechi şi moderni. Se şi începuse lucrul cu 
Herodot, Xenofon, Dante, dar revoluţiunea din 1848 l-a 
întrerupt. Cum Eliade s'a întors abiă în 1859, n'a mai re- 
luat problema în proporţii atât de mari şi a tipărit în 
1860 doar «Biblioteca Portativăy, oprindu-se la trei vo- 
lume, destul de interesante din punctul de vedere urmărit 
de el. Şi în sfârşit, ca profesor, a avut la îndemână şcoala 
lui Gheorghe Lazăr, ca să pregătească şi prin ea pe vii- 
torii cititori ai scrierilor româneşti. 

Eliade a suferit şi el ca mulţi din generaţia eroică de 
boala măririi. A crezut cu tot dinadinsul că este la înălţi- 
mea figurilor mari din istoria universală. Fiind întâiul 
între cei dintâi ai neamului românesc într'o perioadă de 
30—40 de ani, şi-a închipuit că este şi printre cei dintâi 
din istoria lumii. Deaceea a încercat teorii sociale ca ma- 
rii învăţaţi ai Apusului şi judecă oamenii şi popoarele mari 
cu prea multă libertate de apreciere. Fiindcă suferise e- 
xilul ca altă dată la Eleni Temistocle şi Aristide, se şi cre- 
deă, egalul lor. Fiindcă săvârşise acte de seamă în cultura 
noastră, credeă că nimeni nu l-a egalat, nici ajutat şi că 
haosul din cultura românească, depe la 1860—1870 puteă, 
pieri la un semn al lui. In această privință, Pompiliu E- 
liade, a făcut cu succes deosebirea dintre Eliade Rădulescu 
creator şi popularizator : în prima ipostasă comite greşeli 
peste greșeli, într'a doua are merite de necontestat. 

Erà partizanul desvoltării încete a societăţii şi cu pro- 
priile ei elemente, nu cu cele împrumutate. El amintește, 
prin teoria ciocoismului, teoria păturii suprapuse de mai 
târziu a lui Eminescu, cu deosebire că pătura suprapusă, 
prin chiar definiţiunea ei, nu e românească, pe când cio- 
coismul e pământean. Eminescu îşi va întemeiă teoria lui 
pe rasă, Eliade şi-o intemeiază pe educaţie. Dela Paris ne-a 
venit stricăciunea, credeau şi unul şi celălalt. 

Ca ton general e satiric. Chiar când încearcă humorul, 
cade repede tot în satiră. Nota aceasta străbate toate ope- 

rele lui, este firul lor conducător. E satiric până și în pre- 
fața Gramaticii. Satira lui e întovărășită adesea de humor 
şi de cele mai multe ori violentă. 


Ediţiuni. — Traduceri: Meditaţii poetice din Lamartine, Buc. 
1830 (ca adaus literar la Curierul). — Panatismul, tragedie, după 
iVoltaire, Buc, 1831. — Bărbatul bun şi Femeia bună, după Mar- 
montel, Buc. 1832. — Din scrierile lui Lord Byron, Buc. 1834 şi 
1839. — Amfitrion, comedie, după Moliere, Buc. 1835. — Julia 
sau Noua Eloise, după J. J. Rousseau, Buc. 1837. — Ambii Fos- 
cari şi Profeţiile lui Dante, după Lord Byron, Buc. 1843. — Nor- 
ma, Buc. 1843. — Don Juan, după Lord Byron, Buc. 1847. — După 
moartea lui s'a publicat Brutu, tragedie în 5 acte după, Vol- 
taire, Buc. 1878. 

Didactice: Aritmetica, după Francoeur, Buc. 1832. 


Gramaticale : Gramatica Românească, Sibiu, 1828. — Pres- 
curtare de Gramatica limbii româno-italiene, Buc. 1841. — Pa- 
ralelism între dialectele român şi italian, Buc. 1841. — Voca- 
bular de vorbe streine în limba română, Buc. 1847. — Principii 


de ortografie, Buc. 1870. 

Literare : Culegere din scrierile lui I. Eliad (proză şi poezie), 
Buc. 1836. — Almanah literar, Buc. 1839 (cuprinde şi bucăţi de 
alti autori). — Căderea dracilor, Buc. 1840. — Mihai, Buc. 1848 
(fragment din Mihaida) — Souvenirs et impressions d'un pros- 
crit, Buc. 1850, — Le protectorat du czar, Paris 1850. — Tan- 
dalida, Ruc. 1854. — Biblioteca portativă, Buc, 1860 (ed. II 1869). 
— Curs întreg de poezie generală, 1868—1870 (3 vol). — Cân- 
tarea Cântărilor, Buc. 1869. — După moarte: Curs de poezie 
generală, dramaticele, Buc, 1878. — Curs de poezie generală, 
epicele, Buc. 1880. — Idem, satirele şi fabulele, Buc. 1884. 

Istorice: Mémoires sur l'histoire de la régénération roumaine, 
Paris 1851. — Epistole şi acte ale oamenilor mişcării române, 
Paris 1851. — Descrierea Europei după tratatul din Paris, Paris 
1856 (sub pseudonismul I. Prosdociu). — Dossier relatif auz 
Principaules danubiennes, Paris 1857. — Instituțiunile Româd- 
niei, Buc. 1863. 

Filozofice : Biblicele, Paris, 1858. — Echilibru între antiteze, 
Buc, 1859—1869: ed. II-a (ed. P. V. Haneș, cu un studiu), 
Buc, 1915. 

In 1909, fiul scriitorului a dat o culegere: «Scrieri alese, d'ale 
lui I. Heliade Rădulescu», Buc. — De asemenea în «Biblioteca 
pentru toţi» o culegere bine făcută de M. Stăncescu. 

7. — GH. ASACHI 1788 — 1869. 


Asachi şi-a, petrecut copilăria şi 
tinereţea, încă dela, vârsta, de 9 ani, 
la Lemberg în Galiţia, unde se sta- 
bilise tată-său. Acolo a învăţat cursul 
secundar şi Universitatea, ocupân- 
du-se în acelaş timp şi cu studiul in- 
gineriei (1799—1804). La 17 ani s'a 
întors la laşi ca inginer şi arhitect. 
Ya dus apoi la Viena şi a continuat 
studiul Matematicilor, ocupându-se 
şi cu pictura. De acolo, la Roma, in- 
teresându-se în deosebi de arheologie. In 1812, în timpul 
campaniei lui Napoleon în Rusia, se răspândise svonul că 
împăratul francez, la întoarcere, va restabili vechea Dacie. 
Asachi, înflăcărat, a vrut să se găsească şi el la Iaşi în 
momentul săvârşirii acestui mare act şi a părăsit Roma. 
El însuși ne povesteşte cum, în loc de restabilirea vechei 
Dacii, a găsit regimul fanariot, care înlătură pe Români 
dela demnități. Spre norocul lui, locul de profesor de mate- 
matică și de inginer hotarnic dela Şcoala, Trei-lerarhi nu-l 
puteau luă Grecii, fiindcă nu ştiau să descifreze vechile 
noastre documente, scrise cu alfabetul slavonesc. I s'a dat 
deci lui în 1813. In 1816 a întemeiat un teatru de societate, 
adaptând şi o piesă ocazională, «Mirtil şi Hloe», după Ges- 
sner şi Florian şi oferind Moldovenilor cel dintâiu prilej 
să asculte la teatru limba lor. In 1820 reorganizează Semi- 
narul dela Socola (lângă Iași), după însărcinarea dată de 
Mitropolitul Veniamin Costachi. Işi alese profesori din Ar- 
deal, înlesnind astfel răspândirea şi în Moldova a ideilor 
şcoalei latiniste, idei la cari şi el ţineă şi pe cari le aveă 
chiar dela Roma, dela izvorul de unde și le însușiseră și 
scriitorii latiniști. Incă din 1812 scrisese el în poezia «La 
Italia ». 

Un strănepot al Daciei vine la strămoşi ca să sărute 
Ţărâna depe-a lor morminte şi să'nveţe-a lor virtute. 


Cum cunoscu Ardealul, cu prilejul aducerii profesorilor 
pentru Seminarul dela Socola, cunoscii şi Basarabia, unde 
se refugie în 1821, din cauza revoluţiunii greceşti pe pă- 
mântul nostru. Reprezintă apoi 4 ani Moldova pe lângă 
curtea împărătească din Viena. In această calitate a cer- 
cetat arhivele şi bibliotecile galiţiene şi a găsit numeroase 
documente privitoare la istoria Românilor. Intre ele erau 
câtevă cari dovediau că Vasile Lupu dăruise trei moşii 
şcoalei înfiinţate de el la Trei-lerarhi. Moșiile le stăpâniau 
însă călugării greci, ca fiind ale «bisericii» Trei-lerarhi. 
După întoarcerea din Viena, Asachi a fost numit referen- 
dar sau director al şcolilor din Moldova. In această cali- 
tate a redeschis chestiunea moșiilor dăruite de Vasile Lupu, 
cerând Divanului Domnesc să restitue şcolii dela Trei-le- 
rarhi moşiile. Divanul, afară de prezident, nu i-a dat drep- 
tate. Atunci Asachi a tipărit în mii de exemplare un me- 
moriu, împărţindu-l membrilor Generalei Adunării şi pu- 
blicului. Generala Adunare a cerut Domnului revizuirea 
procesului. S'a instituit un Consiliu de Stat extraordinar 
din toți miniştri, toţi membrii Divanului şi ai Generalei A- 
dunări, sub prezidenţia Domnitorului. Şcolile au câştigat 
cauza. Moşiile li s'au atribuit și de atunci propăşirea, lor 
n'a încetat. Scoala dela Trei-lerarhi se reorganizase sub nu- 
mele de «Scoala Vasiliană», iar dela 1835, fiind domn Mi- 
hail Sturza, luă o formă mai înaltă, sub numele de «Aca- 
demia Mihăileană». 

Tot atunci, cunoscă şi Țara-Românească, ca secretar al 
comisiunii moldovene care redactă la București Regulamen- 
tul Organic. 

In 1851 este numit censor de publicaţiuni şi teatral. Il 
găsim, în aceste funcțiuni, şi în 1855. Ş'a arătat pretenţios 
până la absurd. Censură până şi versuri şi fraze istorice 
din operele lui Bolintineanu. A pus mari piedici la apariţi- 
unea romanului «Manoil» al acestuia, tipărit, cum se ştie, 

la Iaşi. S'a opus la jucarea unei piese de teatru pe motivul 
că eră tradusă de o... domnişoară («cu atât mai mult, cu 
cât este tradusă de o demoazelă», zice el. 

Simţind caşi ceilalţi 4 scriitori de până acum adevărata 
nevoie a momentului și în parte sub înrâurirea directă a 
lui Eliade Rădulescu, își încordă şi el puterile pentru ridi- 
carea culturală a Moldovei și a pregătirii unui public ci- 
titor, întrebuințând firește aceleași mijloace: școli, ziar, 
teatru, tipografie (ba şi fabrică de hârtie), traduceri. El a 
scos al doilea ziar al nostru, «Albina Românească» (1 Iu- 
nie 1829), înlocuit mai târziu prin «Gazeta de Moldavia». 
In vederea ziarelor de tipărit, Asachi şi-a procurat şi ti- 
pografie. Această tipografie tipăriă în 1851 trei ziare, sub 
conducerea lui: «Gazeta de Moldavia», «Buletinul Oficial» 
şi «Foaia, Săteascăy. Intemeie o şcoală de declamaţii, ai 
cărei elevi jucară cu succes câtevă piese şi puseră temelie 
teatrului naţional în Moldova. 

Pentru teatru aveă nevoie de piese. Le-a tradus singur 
după Gessner şi Florian și după Kotzebue (cit. Kotebù), 
iar mai târziu a încercat şi opere originale, ca dramele is- 
torice «Mihai Viteazul (pierdută), «Petru Rareş» şi «E- 
lena Moldovei». Prin aceste traduceri şi prin opere origi- 
nale de teatru, Asachi urmăriă două scopuri: un mijloc 
de a-și susţine instituțiunea creată de el şi o îmbogăţire a 
săracei noastre literaturi. Eră o umilinţă pentru el, care 
cunoşteă, bogăţia, literaturii italiene și franceze, să constate 
cât de puțin se făcuse la noi pe terenul literar. Deaceea s'a, 
pus să le împlinească singur, traducând, adaptând şi scri- 
ind în toate genurile: poezie lirică, epică, didactică, dra- 
matică, precum şi proză. Din activitatea, poetică se disting, 
fabulele, prin naturalul expunerii şi al situaţiilor. L-a pre- 
ocupat şi chestiunea, limbii literare. Constatând sărăcia, ter- 
menilor, a recomandat şi a practicat împrumuturile din 
limbi streine (din latineşte, franţuzește şi rusește), dar a 
atras atenţiunea şi asupra, termenilor vechi dispăruţi, ce- 
rând și aplicând cercetarea vechilor scrieri pentru învie- 

rea acelor termeni. Erà, caşi Fliade, şi pentru adaptarea 
de termeni din orice ţinut românesc. 

Ceeace stăpâneşte întreaga sa activitate sunt cercetările 
asupra trecutului, dragostea de ţară şi ridicarea, nivelului 
cultural. Se întorsese din Roma cu cunoștințe epigrafice şi 
arheologice, pe cari le-a şi utilizat, aplicându-le la Mol- 
dova. A scris despre Marcus Aurelius, despre Eneida. A 
scris articole arheologice despre Moldova, a reprodus din 
Curierul Românesc al lui Eliade articole identice despre 
Muntenia. L-au interesat vechii noştri cronicari şi istorici, 
Ureche, Miron şi Nicolae Costin, D. Cantemir și i-a studiat. 
A tipărit «tablouri istorice», scene, unele reuşite, în culori 
din istoria noastră. In 1840 apăruseră două şi se mai a- 
nunţau încă şase: Dacia şi Traian, Alexandru cel Bun. 
Lupta cu cavalerii teutoni, Lupta dela Baia, Infrângerea 
lui Albert al Poloniei de Ştefan cel Mare. Inmormântarea 
vitejilor dela Valea Albă, Ovidius în mijlocul Dacilor și 
Arborele genealogic al domnilor Moldovei. Până în zilele 
noastre căpii depe ele împodobesce pereţii şcolilor. Activita- 
tea aceasta a lui a avut răsunet şi în Muntenia, unde «A- 
sociaţia Literară» din 1845 a lui Iancu Văcărescu, C. Gh. 
Filipescu, Şt. Golescu, I. Voinescu II şi Gr. Alexandrescu, 
editează portretul Domnitorului, al Mitropolitului şi un 
calendar de perete. Ziarele şi calendarele lui publicau nu- 
meroase ilustraţiuni în legătură cu istoria noastră. A exis- 
tat o «şcoală istorică» a lui, un curent literar care urmăriă 
să nu creeze ştiinţa, istoriei, ci să popularizeze părţile mai 
atractive şi mai emoţionante din istoria noastră, să pre- 
zinte istoria ca roman, după concepţia istoricului rus Ka- 
ramsin, care va influenţă în acelaş sens și pe M. Kogălni- 
ceanu. Tot dela Karamsin a luat Asachi înclinarea de a că- 
ută în istoria noastră scene şi figuri la înălţimea celor din 
istoria universală. Aici este punctul de plecare al drame- 
lor lui istorice şi al «nuvelelor», lui istorice prin cari nu 
trebue să înţelegem opere în înţelesul celor publicate de C. 
Negruzzi şi Al. Odobescu mai târziu, ci pur şi simplu «is- 
torie atractivă». Intr'adevăr ceeace e mai poetic din istoria 

Moldovei (din cronicari, D. Cantemir) ca întâmplări, ca 
figuri de seamă, ca obiceiuri de curte şi chiar din frumu- 
seţile pământului Moldovei este concentrat aici împrejurul 
a nouă nume istorice: Dragoș, Alexandru cel Bun, Svidri- 
ghelo, Elena Moldovei (fiica lui Ştefan cel Mare), Mazepa, 
Valea. albă, Bogdan voevod, Petru Rareș, Ruxandra Doam- 
na. Pe aceste două din urmă le-a reluat pas cu pas N. Ga- 
ne în nuvelele lui istorice cu acelaş titlu; şi pe când cititorii 
admirau pe Gane, uitaseră pe Asachi. Intre cei cari l-au 
imitat ca procedeu în direcţiunea aceasta a fost și C. Ne- 
gruzzi cu întâia, încercare de nuvelă, istorică «Riga (regele) 
Poloniei şi Prinţul Moldovei ». 


Rolul său cultural a fost și mai însemnat. El a îndepli 
nit singur în Moldova rolul lui Gh. Lazăr şi Eliade Rădule- 
scu din Țara-Românească. Ideile şcoalei latiniste, aduse de 
el și direct dela Roma, s'au răspândit acolo prin el şi prin 
profesorii aduşi din Ardeal pentru Seminarul dela Socola. 
Ziaristica a început în Moldova tot cu el. Arta a fost spri- 
jinită tot de el, prin conservatorul și reprezentațiile tea- 
trale şi prin tablourile istorice. Modèle literare tot el a dat 
scriitorilor prin traduceri din marii scriitori europeni, ita- 
lieni în special. 


Ediţiuni. -— Traduceri: Lapeirus (La Pérouse), dramă, Iaşi 
1837. — Pedagogul, comedie, Iași 1839. — Fiul pierdut, dramă, 
Iaşi 1839, toate trei după Kotzebue, — Norma, în versuri, Iaşi 
1838. — Mirtil şi Hloe, pastorală, după Gessner şi Florian, încă 
din 1817, dar tipărită Iaşi 1850. — Istoria imperiei rosiene, după 
Kaidanov, Iaşi 1832—33. 

Originale : Poezii, Iaşi 1836 (sunt şi traduceri); ed. II-a, Iaşi 
1854 ; ed. III-a, Iaşi 1863; ed. IV-a (ed. N. lorga), Văleni 1908. 
— Fabule, Iaşi, 1836. — Petru Rareş, dramă istorică, 1853 ; ed. 
Il-a, 1856. — Nuvele istorice, laşi 1867 (dar publicate prin ca- 
lendare încă dela 1841); ed. II-a (ed. P. V. Haneş, cu un studiu), 
Buc. 1915. 

Manuale didactice: Aritmetică, Iaşi 1836. — Algebră, Iaşi 
1837. — Geometrie, Iaşi, 1838. 

8, — AL. DONICI 1806—1866. 


Eră Moldovean de dincolo de Prut, Când partea aceea 
a fost silnic deslipită de cea de dincoace de Prut, el eră. 
copil. A învăţat la Petrograd în şcoala militară. Ieşi sublo- 
cotenent şi fu numit la un regiment din Basarabia. Nu 
stătu mult și fugi dincoace de Prut, unde-şi trăi restul zi- 
lelor, din venitul unei moșşioare și din slujba de judecător. 

Cât a trăit în Rusia, nu i-a fost fără folos, S'a familiari- 
zat cu literatura rusească şi a ajuns stăpân pe limba ei, 
încât să îndeplinească condiţiunea. cerută oricărui tradu- 
cător de a cunoaște bine şi limba din care traduce şi pe 
aceea în care traduce. Cel mai bun traducător român din 
limbile slavice a fost pe la 1840—1850 la noi Donici, care 
a tradus din ruseşte şi şi-a redus activitatea numai la atât. 
I-au plăcut dintre scriitorii ruşi Puschin şi Krâlov. Pe 
cel dintâiu l-a cunoscut şi personal la Chişinău, unde Pus- 
chin fusese câtvă timp exilat şi unde până astăzi îl aminte- 
şte un bust din grădina publică. L-a interesat de asemenea 
scriitorul rus de origină românească, Antioh Cantemir. 


Din Puschin a tradus poezia «Căruţa poştei» și poemul 
«Ţiganii», amândouă cu subiect din Basarabia. Din An- 
tioh Cantemir a, tradus, împreună cu C. Negruzzi, fabule 
şi satire. Opera care l-a consacrat sunt « Fabuleley, apărute 
în 1840. Ele urmăresc de aproape pe Krâlov, marele fabu- 
list rus, însă cu o limbă românească atât de curată, cu un 
dialog atât de viu şi cu amănunte atât de fireşti, încât cu 
greu ar bănui cinevă că nu sunt în totul originale. Cum 

însă valoarea, fabulelor în toate tim} urile și literaturile n'a 
"stat în fondul lor, ci în felul de exprimare, meritul lui Do- 
nici n'a scăzut întru nimic, chiar când sa aflat că el ur- 
mează de aproape pe Krâlov. Fabulele lui au pătruns a- 
dânc în cultura noastră, sunt foarte des amintite în legă- 
tură cu obiceiurile noastre, încât au devenit opere pur 
românești. 

Ediţiuni. — Tiganii, după Puschin, Buc. 1837; ed. II Vălenii 
de Munte 1908; Fabule, după Krâlov, Iaşi 1840; ed. lI, Iaşi 1842; 
ed. III Iaşi 1861; ed. IV, Şaraga, Iaşi (cu o prefață de C. Ne- 
gruzzi) ; ed. V-a, Văleni 1914. — Satire după Antioh Cantemir 
(în colaborare cu C. Negruzzi), Iași 1840; ed. II-a, Iaşi 1858. 


9. — C. STAMATI 1777—1868. 


Nepot de frate al mitropolitului Iacov Stamate al Mol- 
dovei. A trecut de mic în Basarabia, rămânând acolo până 
la sfârşitul vieţii. A trăit din venitul moşiei părintești şi 
uneori din câte o funcţiune administrativă în Chişinău. 
Treceă des Prutul la Iaşi pentru interese familiare şi lite- 
rare. Stabilise legături cu Asachi, Kogălniceanu, Negruzzi, 
etc. A vizitat şi Bucovina, cu scopul anume de a vedeă mor- 
mântul lui Stefan cel Mare deia Mănăstirea Putna. 

A scris poezii erotice în felul celor dintâi poeţi ai noştri, 
multe din ele imitaţiuni, ca subiect, după Lamartine. A 
tradus şi din Victor Hugo («Pentru săraci»), din Vigny 
(cEroica fapte ale lui Napoleon»), din Thomas Moore 
(«Luntrea pe uscat»). A tradus şi din rusește: din Dier- 
javin («Lauda lui Dumnezeu»), din Senkowski («Pom- 
poasa audienţă la Satana»), din Lermontov («Hăulitul în- 
chisului»), din Puschin («Prizonierul la Cerchezi»), din 
Krâlov (30 de fabule). 


Sub influenţa, școlii literare a lui Asachi şi în parte a lui 
Kogălniceanu a scris poezii istorice originale («Dorul de 
patrie», «Străjerul taberii», «Fiica lui Decebal). Cea mai 
izbutită, operă a lui este epopeia eroi-comică «Povestea Po- 
vestelor» (1834) cu subiect din vremea începuturilor Mol- 
dovei. 

Lipsit de cerc literar românesc, de reviste, de tovarăși 
de muncă, a împlinit aproape singur în Basarabia rolul 
de scriitor în toate direcţiunile, să traducă şi să imiteze, 
să compună singur în cât mai multe genuri, să încerce 
numeroase forme de versificaţie. Şi a reprezentat, din a- 
cest punct de vedere, în mic ceeace în mare au reprezentat 

Asachi în Moldova şi Eliade Rădulescu în Ţara Româ= 
nească. 


Edițiuni. — Povestea povestelor, Iaşi 1843. — Muza Romđá- 
nească, Iaşi 1868. — Poezii şi proză, Buc. 1906 (ed. Gh. Bogdan- 
Duică), în acelaş volum cu Nicoleanu şi Cârlova. 


Roadele curentului literar precedent n'au întârziat. Pe 
la 1830, poezia ia avânt. Pe la 1840, acelaş lucru se întâm- 
plă cu proza. Curentul precedent, recomandând călduros 
traducerile şi sprijinindu-le din toate puterile lui, a popu- 
larizat bună parte din literatura occidentală: şi scriitori 
de mai puţină valoare ca Marmontel, Gessner, Florian, dar 
şi de cei cu renume stabilit, ca La Fontaine, Boileau, La- 
martine, Victor Hugo, Musset şi Lord Biron. A pătruns a- 
tunci la noi şi o preocupare mai deosebită de rostul şi im- 
portanţa poeziei. S'a discutat cu oarecare interes, de pildă, 
chestiunea dacă, poezia trebue numai să mulţumească min- 
tea şi inima, ori să lupte, alături de alte mijloace cunoscute 
de propagandă, pentru îndreptarea relelor sociale de a- 
tunci, ca desrobirea Țiganilor și îmbunătăţirea soartei tă- 
ranilor. Alţii, ca Gr. Alexandrescu, Andrei Mureșanu, Ni- 
colae Nicoleanu căutau să împace ambele tendinţe. 

Curentul precedent a dat roade şi în direcţiunea formă- 
rii publicului cititor, ajuns pe la 1830—1840 mult mai nu- 
meros și mai doritor de scrieri literare. Un ziar din vre- 
mea aceea constată că între anii 1832 și 1837 s'au tipărit 
atâtea cărți câte se tipărise între anii 1800 şi 1837: în 2—5 
ani, cât altă dată în 40! Aşă se şi explică avântul poetia 
care începe cu Gr. Alexandrescu. 

CAP. X. 
Gr. Alexandrescu 1812 —1885. 


Gr. Alexandrescu e Târgoviştean, 
fiu al vistierului Mihai şi al Mariei 
Fusea. Pierzându-și părinţii pe la 
vârsta, de 15 ani, a rămas cu o sin- 
gură rudă, călugăr la Mitropolia, din 
Bucureşti şi numit Ieremia. Dacă a- 
cesta nu-l puteă îngriji prea bine, 
în schimb i-a înlesnit să pătrundă 
în podul Mitropoliei, plin cu cărţi 
de mare valoare, în parte greceşti. 
Aici şi-a făcut viitorul poet bună Gr. Alexandrescu 
parte din cultura sa, fiindcă, între 
alte limbi, ştiă şi pe cea elinească. Imprejurările l-au aju- 
tat să-și găsească şi sprijin material în puternici ai zilei: 
Iancu Văcărescu, Eliade Rădulescu, Maiorul Câmpineanu 
şi în familia colegului său de școală, Ioan Ghica, coleg 
care singur ne-a transmis aproape tot ce ştim ca biografie 
despre Gr. Alexandrescu. 

Ion Ghica, şi alţi fii de boieri învățau prin anul 1831 lim- 
ba franceză la profesorul Vaillant, stabilit de curând la Bu- 
cureşti. Citiau din Montesquieu şi din Voltaire şi recitau 
din Boileau (satire şi epistole). Mai târziu apăru în clasă 
încă un şcolar: «înfăşurat într'un surtuc cafeniu, oacheş, 
foarte oacheş, părul negru, sprâncenile groase îmbinate, o- 
chii căprui și scânteietori, mustaţa îi mijiă pe buză». Ne- 

cunoscându-și colegii, neavând nici curaj, steteă deoparte. 
Intr'o zi, toată clasa s'a încurcat la recitare. Vaillant se 
adresează şi noului venit, «Tânărul se roşeşte, clipeşte de 
două-trei ori din ochi, începe a recită şi duce până la sfâr- 
şit, fără cea mai mică ezitațiune, fără îngânare şi fără o 
singură greșeală, indicând cu preciziune punctuaţiunea 
şi trecând peste rimă fără a o căutà». Acesta eră Gr. Ale- 
xandrescu, împrietenit cu Ghica pentru toată vieaţa. In 
casa părintească a acestuia, poetul a cunoscut pe Iancu 
Văcărescu, pe Eliade şi pe Maiorul Câmpineanu, cari l-au 
prețuit pentru talentul lui de a recită versuri şi de a com- 
pune el însuși şi l-au primit pe rând fiecare în casa lui. 
Numai astfel Gr. Alexandrescu şi-a, asigurat mai departe 
existența, materială. Prin aceştia, apoi a intrat şi în Socie- 
tatea Filarmonică, un mediu literar de care sa folosit 
mult pentru desvoltarea talentului, și tot prin ei, mai ales 
prin Maiorul Câmpineanu, s'a îndrăgostit de cariera mi- 
litară şi a intrat ca subofițer în mica noastră armată de 
atunci. A făcut gardă la Focșani şi la Dunăre, dar pustiul 
şi singurătatea, depe acolo nu i-au plăcut. Se învățase în 
societatea aleasă a Bucureştilor și a părăsit noua carieră. 
Prietenia cu Câmpineanu și cu grupul naţional al acestuia 
l-a pus rău în ochii stăpânirii, care, pretextând idei revo- 
luţionare manifestate în fabula «Lebăda şi puii corbului», 
ori în «Anul 1840», l-a închis, după cum închisese pe 
Câmpineanu, pe Bălcescu, pe Cezar Boliac şi pe alţii. După 
trei luni l-a liberat. In curând se ivi o împrejurare favo- 
rabilă pentru inspiraţia poetului. Împreună cu Ion Gbhi- 
ca fu poitit de un prieten să-l întovărăşească la Baia de 
Aramă. Atunci a văzut el Oltenia muntoasă, superbele văi 
ale Oltului şi ale Jiului, cu vechile lor mânăstiri, aşezate 
în poziţiuni atât de pitorești : Cozia, Tismana, etc. Cele mai 
frumoase poezii ale lui sunt din epoca aceasta. In urmă, 
sub domnia lui G. Bibescu (1842—1848), a ocupat câtevă 
funcțiuni şi a fost bine văzut de domnitor, din cauza con- 
ştiinţei şi exactităţii pe cari le puneă în lucrări şi din cau- 
za, deosebitei sale inteligenţe şi a spiritului său fin. Sub 

Cuza (1859—1866) a fost Ministru ad-interim la Instruc- 
țiunea publică şi Culte şi apoi membru în Comisiunea, Cen- 
trală dela Focşani. In vremea aceasta au apărut germenii 
nebuniei, din pricina cărora a suferit tot restul vieţii a- 
proape, şi a murit în 1885. «Aproape un sfert de secol 
mort între cei vii», zice Ion Ghica. Intr'adevăr, poetul, 
deşi a mai avut din când în când zile bune, n'a mai putut 
recâştigă strălucirea la care se ridicase înainte. Când a 
fost îngropat, puţini de tot i-au urmat cosciugul. Lumea 
Îl uitase. 

Il uitase, fiindcă-l socotiă mort, dar scrierile lui erau în 
gura tuturor. Saltul dela poezia Văcăreştilor şi a lui Mu- 
muleanu la a lui eră prea mare, ca să nu fi impresionat 
adânc. A scris şi el poezie erotică, dar, fie că o scriă me- 
lancolică, ori veselă şi dătătoare de vieaţă, ştiă să pună în 
ea delicateță şi gust. Iubirea lui îl înalţă, înfrumuseţează 
şi vieaţa și lumea dimprejur, îi dă mulţumiri superioare, 
ca să nu mai simtă, nevoie de contactul societăţii. Se simte 
înviorat, capătă dragoste de vieaţă şi poate transmite şi 
iubitei entuziasmul acesta în clipele ei de descurajare. Poe- 
tul cântă imnuri dragostei şi tinereţii. 

Predecesorii săi cântaseră trecutul şi ruinele lui. Ale- 
xandrescu merge pe aceeaș cale, fiindcă numai în trecut 
puteă găsi mângâiere pentru umilinţa prezentului. Mân- 
dria cu care voiă să acopere această umilinţă o găsește la 
voevozii cei mari şi la strămoși, la Romani, pe cari nu-i 
desparte de cei dintâiu. Sentimentul său este însă adânc, 
inspiraţiunea cutezătoare, atmosfera în care faptele se petrec 
respiră sfinţenie şi armonie divină. Trecutul este într'ade- 
văr evocat, trăește și ne copleşeşte cu strălucirea lui. Cevă 
din armonia lui Lamartine, din farmecul nedesluşitului 
său îi vine într'ajutor, ca să ne strămute în lumea celor 
morţi, mult mai mari decât cei ce trăesc. Mănăstirea Dea- 
lului, a Coziei și a Tismanei îşi părăsesc îmbrăcămintea 
învechită şi apar în orbitoare lumină. Trec vitejii cari au 
înfrânt trufia duşmanilor în munţii Gorjului, trec vitejii 
lui Mihai Viteazul, din mormânt iese Mircea îmbrăcat în 

zale şi cu poruncă de răsboiu. Ii vedem, îi auzim, îi sim- 
tim, ne cutremurăm de măreţia lor. Şi ne place să urmăm 
pe poet în «meditaţiile» sale înviorate de amintirea mă- 
reaţă. a, eroilor de altă dată. Uneori meditarea e prea o- 
biectivă, prea, rece, prea intelectuală. Poetul n'a reuşit, încă 
s'o întovărăşească de poezia sufletului său, dar în cele mai 
multe cazuri, poezia cugetării apare cu adevărat şi pentru 
întâia oară în literatura noastră. 

Lamartine găseşte un imitator demn de el. Şi mai ales 
în poeziile filozofice ca «Anul 1840», «Rugăciune», etc., 
unde poezia altruismului e în floare. In faţa acelui necu- 
noscut plin de taine din preajma unui an prezis şi aștep- 
tat ca aducător de mari schimbări, poetul se gândeşte la 
suferințele mulţimii, la dorul ei de mai bine şi o rugă fier- 
binte înalţă pentru izbândirea visurilor ei. Ridică deoparte 
vălul frumoaselor vremi ce au să vină, iar de alta auzi 
trosnind din temelie instituţiunile ruginite. Şi aici cași în 
« Rugăciune», frumuseţea iese din înălțimea morală în care 
ne ridică, 

Cum a creat «meditaţiuneay, tot astfel a creat cepis- 
tolas, după modelul lui Boileau ; şi a desăvârşit «satira» 
şi «fabula» după modelul lui Boileau şi al lui La Fon- 
taine. Pe un tot glumeţ, vesel, fin şi foarte natural, poetul 
spune crude adevăruri, răscolește adânci viţii şi izbutește 
să ne facă să râdem râsul amar al păcatului. S'a căutat 
identificarea personajelor şi a situaţiilor din satirele şi fa- 
bulele sale în epoca în care s'au scris. Sa reuşit uneori; 
şi cu adevărat, interesul istoric a crescut cu aceasta. Dar 
poetul a ştiut, plecând dela personaje și fapte contempo- 
rane, să aleagă aşă de bine defectele şi să le desbrace de ce 
aveau ca personal şi momentan, încât la citirea lor desem- 
nezi și azi pe cutare persoană sau cutare împrejurare dim- 
prejurul tău, la cari s'ar referi. Nu e şi azi drept că ade- 
vărul gol e gonit şi cel cu mască e îmbrăţişat, cum spune 
el în «Epistola, către Iancu Văcărescu ?» Nu e şi azi ade- 
vărat că păstorii din natură nu seamănă cu cei din idilele 
poeţilor, cum spune în «Epistola către Câmpineanu» ? Dar 

că toată predica ce o faci oamenilor e zadarnică ? («Epis- 
tola către Voinescu»). Dar că poţi scrie cărţi întregi fără 
nici o ideie ? («Epistola către Donici»). Sunt altfel azi ju- 
cătorii de cărţi, şi saloanele noastre, şi tineretul sclivisit, 
şi femeile îngâmfate, decât cum sunt zugrăviți în «Satira 
Duhului meu»? Candidaţii la alegeri nu sunt fraţi de cru- 
ce cu cei dintr” «O profesie de credință»? Vor fi mai buni 
oamenii viitorului decât ai prezentului ? N'are dreptate 
poetul să atragă atenţiunea cometei să nu-i distrugă pe 
cei de azi, că va da peste alţii și mai răi ? («Cometei») Si 
dacam cercetă fabulele din acest punct de vedere, oare 
vulpoi predicatori nu mai sunt? Nu-şi caută și azi oame- 
nii diplome de nobleță ? («Catârul ce-și laudă nobilita- 
tea»), Cozile de topor au pierit? («Toporul și pădurea»). 
Autorităţile nu mai jupoaie oi? («Elefantul»). Lingu- 
şitori fată de cel mare şi obraznici când cel mare a pier- 
dut puterea nu vor fi cât lumea ? («Câinele izgonit»). Nu 
vrem toți egalitate numai cu cei mari ? («Câinele și căţe- 
lul»). Şi câte şi câte... Şi toate povestite atât de curgător, 
atât de firesc, atât de nuanţat după personaj și după îm- 
prejurare, încât treci fără să simţi din lumea animalelor 
în lumea oamenilor, din pădure, în casă, pe stradă, în a- 
dunări şi cunoşti lumea cea adevărată sub adevărata-i în1 
făţişare. 


Ediţiuni. — Traduceri : Eliezer şi Neflali, poemă tradusă, din 
Florian, Buc. 1832 — Alzira. tragedie în 5 acte după Voltaire, 
Buc. 1835. — Meropa, după Voltaire, Buc. 1847. 

Originale : Poezii, Buc. 1832, — Poezii, Buc. 1838. — Poezii, 
Iaşi 1842, -— Suvenire şi impresii, Buc. 1847. — Meditaţii, Elegii, 
Buc. 1863. — Scrieri, Buc. 1893. — Meditaţii, Saraga (fără dată). 
-— Scrieri, Buc. 1902 (pref. de Gh. Coșbuc) — Poezii, în «Bibl. 
p. toţi», no. 295 (pref. de Em. Gârleanu). 

CAP. XI. 
Dela Gr. Alexandrescu la V. Alecsandri 


1. — V. CÂRLOVA (180%—1831), 


A scris numai 5 poezii, totuşi s'a impus îndată ca poet 
și a rămas până astăzi consacrat pentru epoca dela 1830. 
In deosebi patriotismul său, sub forma duioasă a iubirii 
de trecut, înrolarea lui în batalionul românesc întocmit a- 
tunci, cântarea acestui eveniment militar în versuri cu 
reușită cadență, precum şi moartea, lui neaşteptată în plină 
tinerețe, l-au făcut deosebit de simpatic. De el au vorbit 
cu căldură Eliade Rădulescu, N. Bălcescu, Al. Odobescu, 
consacrându-l astfel pentru câte o epocă în tot cursul se- 
colului al XIX-lea, i 

Are reminiscențe din vechea literatură, ca în „Păstorul 
întristat“, cu iubirea convenţională de natură şi naivitate 
falsă și împrumutată, dar în celelalte poezii aduce ele- 
mente nouă, în rândul întâiu, ritmul; şi într'al doilea, 
sinceritatea. Când cântă trecutul în „Ruinele Târgoviştei“, 
înnemerește ritmul liniştit, majestos al trecutului, după 
cum în „Marşul oștirii române“ găsește ritmul repede, 
sacadat al paşilor de răsboiu. Şi aici este influenţa fran- 
ceză, a romantismului, care simpatiză cu trecutul şi cu 
amintirile lui, a lui Lamartine, care învăluiă în mister 
exprimarea, sentimentelor; dar şi sub o formă şi sub cea- 
laltă, Cârlova îzbuteşte să îmbrace simţiri personale, a- 

dânci şi sincere, cari găsiau rezonanţă la contemporani 
şi au găsit şi la urmaşi. 
Ediţiuni,. — N. Nicoleanu, V. Cârlova, C. Stamati, Buc. 1906. 


2. — ©. BĂLĂCESCU 1819—1880. 


Si-a legat numele, caşi contemporanul său C. Facà, de 
ridiculizarea societăţii ieşite din influența rău înţeleasă a 
Apusului. Facă prin «Comodia vremii» şi Bălăcescu prin 
«O bună educaţie», pun pe teatru tocmai o astfel de socie- 
tate: fete îrnţuzite în modă şi în vorbă, ofițeri tot astfel, 
iar în faţa lor bătrânii cari nu înţeleg nimic din această 
înnoire, dar cari se supun de dragul fiilor. Acţiunea, dra- 
matică însăşi ware nici o valoare scenică, e numai un 
pretext pentru înfățișarea obiceiurilor noui şi ridiculiza- 
rea lor. Bălăcescu rămâne însă predecesorul lui Alec- 
sandri în teatrul de moravuri. 

Bălăcescu a făcut şi satiră propriu zisă, dar fără să mai 
aibă nici valoarea, istorică, deoarece a făcut-o după Gr. 
Alexandrescu. Totuși a fost foarte popular în această di- 
recțiune cu «Fă-mă tată, să-ţi seamăn» sau «Căftănitul», 
unde a ridiculizat altă creațiune a epocei del 1830—1840, 
funcţionărimea cu hatârurile, plocoanele şi ilegalităţile ei. 


Ediţiuni. — O bună educaţie, Buc. 1845 (volumul cuprindo şi 
câtevă poezii). — Fă-mă, tată, să-ți seamăn, Buc. 1860 (cuprinde 
şi câtevă poezii). — C. Bălăcescu, Poezii (ed. I. Suchianu), în 
«Bibl, p. toţi», no. 126. 


3. — CEZAR BOLIAC 1813—1880. 


Dintr'o familie de negustori, Cezar Boliac a fost o fire 
stăruitoare şi activă. A ajuns să joace rol însemnat lite- 
rar, științific şi politic. In epoca premergătoare anului 
1848, când tineretul se pregătiă pentru o acţiune mai fățișă 
şi mai energică, Boliac a fost la postul de onoare. A suferit 
atunci închisoarea, caşi Gr. Alexandrescu, N. Bălcescu, 

din 1848, luptând, caşi Bălcescu, pentru o înţelegere cu 
Românii din Ardeal şi cu Ungurii. A scos trei ziare: 
«Curiosul» (1837), «Expatriatul» (1849),  «Buciumul» 
(1857). Este și cel dintâiu cercetător arheolog al nostru. 
Spre sfârşitul vieţii și îndată după moarte, numele său 
a fost discreditat: numele arheologului, de Odobescu; și 
al omului, de chestiunea diamantelor contelui Zichy. Odo- 
bescu a dus mai departe arheologia românească, întrecând 
cu mult pe predecesorul său. A crezut însă cu cale să-și 
discrediteze predecesorul. Nu i-a fost greu, într'o epocă în 
care controlul chestiunilor în discuţie mavcă cine să-l facă, 
şi hazul aveă precădere înaintea dreptăţii. Așă se explică 
cum hazliul articol al lui Odobescu «Fumuri arheologice 
scornite din lulele preistorice de un om care nu fumează», 
apărut în «Columna lui Traian» din 1873, a fost pentru 
marele public tot ce trebuii să știe despre Boliac ca ar- 
heolog. Chestiunea diamantelor» e povestită în «Amintiri 
din Pribegie» de Jon Ghica. Ghica ar vrea să-l apere pe 
Boliac, dar îl apără ca funia pe spânzurat, fiindcă nu 
vorbește hotărît. Boliac se împrietenise la. Braşov, unde 
se refugiase după revoluţia dela 1848, cu generalul aus- 
triac Bem. Acesta sa gândit să cumpere pe comandantul 
oştirilor turcești, Omer Paşa, şi a rugat pe Boliac să se 
ducă la Pesta, la Kossuth, să-i spună intenţiunile sale. 
Kossuth a fost și el de aceeaș părere şi a trimes pe Boliac 
la Conservatorul tezaurului maghiar să aleagă, după so- 
cotința sa, un obiect de valoare pentru Omer-Pașa. Boliac 
a ales niște nasturi de diamant, foști ai unui conte Zichy, 
ucis de Unguri în timpul revoluţiei. Boliac a dat chitanţă 
de primire şi a plecat la Omer-Paşa. Ce so fi întâmplat 
mai departe, nu se știe, dar Boliac întâlnește din nou pe 
Kossuth la Orşova, îi restitue diamantele și primeşte ade- 
verința necesară. Ghica a văzut chiar el adeverinţa, dar 
adaogă că ar fi auzit mai târziu că adeverinţa aveă un 
post-scriptum cu urn:ătorul cuprins: «rămânând asupra 
d-lui Boliac numai pietrele de daimant dela bumbi», post- 
scriptum pe care Ghica nu l-a văzut. Chestiunea a luat 

proporţii mari, fiindcă ambasadorul Austriei a intervenit 
la Poartă, care a pus să se facă cercetări în averea şi ac- 
tele lui Boliac. Nu s'a dovedit nimic, dar Boliac a tre- 
buit, ca să scape de Turci, să plătească suma de 2500 
de galbeni. Povestea, îngânată a lui Ghica a menţinut 
multă vreme o atmosferă îndoielnică împrejurul numelui 
lui Boliac, Generaţiunea de după Ion Ghica a judecat alt- 
fel şi pe om şi pe scriitor, ridicându-l în consideraţiunea 
la care aveă dreptul. 

E adevărat că Boliac, ca, poet, ware totdeauna simţul 
termenilor poetici şi nici nu dă versuri armonioase, dar 
erotismul lui este mai delicat («Pe un album») şi poezia 
patriotică se bucură și la el de atenţiune specială («Ro- 
mânia, solidară», «Chemarea»), Scrie şi el meditații, după 
acelaş model ca al lui Gr. Alexandrescu, după Lamartine 
(«Cugetare», «Speranță’n ziua de mâine», «Adevărul») şi 
epistole-satire după modelul lui Boileau, ori satire curate, 
unde, dacă nu egalează pe Alexandrescu, găseşte totuşi 
tonul exact («Un vis în Carpaţi», «Epistole», «România»). 

Nota lui personală o constitue concepţiunea despre ro- 
lul social al poeziei. Poeţii să nu fie un obiect de lux pen- 
tru petrecerea aristocraților, ci luptători aprigi pentru 
realizarea în fapt a egalităţii dintre oameni şi pentru în- 
lăturarea durerii aproapelui şi a suferințelor omenirii. 
Zefirul şi râulețul nu-i aduc lui Boliac şoapte armonioase, 
ci plânsul pruncilor cari wau ce mâncă și durerea țăran- 
celor și a ţigăncilor frumoase bătute cu biciul de zapcii. 
Trei din poeziile lui sociale: «Muncitorul», «Sila» şi «Clă- 
caşii», i-au menţinut reputaţia până în zilele noastre, fiind 
că ne înfățișează cu accente de realism puternic suferin- 
tele omului nevoia dela naştere până la moarte. Pricina 
sunt bogaţii, stăpânirea. Tonul este de socialism sentimen- 
tal, un ton la modă în Europa de atunci, dar adaptat la 
iobagii noştri. 

El ne-a dat şi Meditaţii în proză («Speranţa», «Prie- 
tenia», «Iubirea», «Despărţirea»), pline de cugetări aci 
avântate, aci desnădăjduite, dar și de poezie, 

Ediţiuni. — Meditaţii, Versuri şi proză, Buc. 1835. — Din poe- 
ziile lui C. B., Buc. 1843. — Poezii nouă, Buc. 1847. — Poésies, 
Paris 1857 (în 1. franceză). — Renaşterea României, poezii, Paris 
1857. — Poezii naţionale, Paris 1857. — Colecţiuni de poezii, 
Buc. 1858. — Călătorie arheologică, Buc. 1858. — Mănăstirile 
din România (Mănăstirile închinate), vol. I Buc. 1862, vol. II, 
Buc. 1863. — Ezcursiune arheologică, 1869. — Medilaţii şi Poezii 
(ed. P. V. Haneș), Buc. 1914. 


4. — ANDREI MUREŞEANU 1816—1863. 


Andrei Mureşeanu, ca poet, a căzut victimă criticii lui 
Titu Maiorescu. Articolul acestuia «In lături» din 1881, 
atacă cu furie pe Aron Densuşianu, care lăudase pe poet, 
şi, odată cu el, atacă pe poet însuşi. Maiorescu relevă o 
serie de versuri, într'adevăr fără valoare, din ediţia dela 
1881, o reproducere a celei dela 1862 a lui Mureşianu, şi 
conchide cu expresia. de mai sus, atât pentru poet, cât şi 
pentru criticul care-l lăudase. Maiorescu n’a cunoscut însă 
toată activitatea poetică a lui Mureşeanu, risipită în re- 
vistele Ardealului: «Foaia pentru minte», «Familia», etc. 
Nu şi-a dat seama nici de împrejurarea că Mureşeanu 
şi-a scos ediţiunea sub despotismul austriac și ca atare 
a trebuit să elimine cele mai bune poezii ale sale, cele cu 
caracter naţionalist. Autoritatea lui Maiorescu a făcut ca 
Mureșeanu să rămâe doar autorul «Răsunetului» sau al 
lui «Deşteaptă-te, Române». Se şi consacrase o formulă: 
va trăi prin această singură, poezie, cum trăeşte Rouget 
l'Isle la Francezi prin «la Marseillaise». 

Numai că nu aşă stă chestiunea. Un scriitor se ju- 
decă după toată opera lui, nu după o ediţiune dată sub 
censură desnotică. Mureşeanu, deşi ardelean, născut la 
Braşov, şi studiind în Ardeal, a cunoscut totuşi întreaga 
noastră literatură de atunci. Dintr'o polemică a lui reiese 
că ştiă de traducerea. lui C. A. Rosetti din «Manfred» al 
lui Byron, de satirele lui Antioh Cantemir, traduse de cu- 
rând de Negruzzi şi Donici şi de traducerea Iliadei de 
Aristia. Ştiă mai mult, ştiă de planuri literare de dincoace 

de Carpaţi, al lui Eliade, de pildă, de a scrie Mihaida în 
versuri albe, citează versuri din D. Bolintineanu, râde cu 
Gr. Alexandrescu de versurile lui Pralea, cel care a în- 
cercat din nou, după Mitropolitul Dosoftei din veacul al 
XVII-lea, să traducă Psaltirea în versuri. El ţine de gru- 
pul de poeţi desnădăjduiţi de micimea prezentului şi fer- 
mecati de mărimea trecutului: Cârlova, Eliade Rădulescu, 
Gr. Alexandrescu, Nicoleanu, pentru cari mângâierea eră 
numai în ruinele aducătoare aminte de slava strămoșească. 
A cântat şi el pe Mircea, pe Ştefan și pe Mihai, ca aceia, 
dar le-a adăugat pe Ioan Corvin, pe Buteanu şi pe alţi 
eroi ardeleni. A cântat și el locurile de vitejie de dincoace 
de munţi, dar a adăogat şi pe cele de dincolo. Are accente 
cari îl pun alături de Alexandrescu şi Alecsandri contra 
tiraniei, contra asupritorilor neamului său românesc din 
toate părţile — nu-i numeşte, dar îi înțelegem, — are ac- 
cente izbutite de îndemn la revoltă şi la luptă, caşi Alec- 
sandri. Intâlnim şi la el îndemnuri repetate la unire. A- 
duce însă şi un nou motiv poetic, cu urmări bogate pentru 
literatura. noastră, mândria originii noastre latinești. Ma- 
rii învăţaţi ardeleni dela începutul secolului al XIX-lea 
răspândiseră îndeajuns ideia latinităţii în Ardeal. Prin 
scrierile lor şi prin Ardeleni ca Gh. Lazăr, Aaron Florian, 
Fabian Bob, I. Maiorescu, ea a. trecut munţii în Țara Ro- 
mânească, şi Moldova şi o găsim întrebuințată ca, îndemn 
de ridicare culturală, de scriitorii grupului precedent. In 
poezie însă ea nu apăruse. Iancu Văcărescu, Cârlova. cântă 
slava trecută, dar numai pe cea strict românească, cea ro- 
mană nu pătrunsese încă în sanctuarul poeziei. Lui Mure- 
şeanu îi datorim acest pas, această îmbogăţire a motivelor 
poetice. Pe urma lui va merge apoi V. Alecsandri. 
Mureșanu n'a fost un scriitor ardelean, ci al Românilor, 
deşi a trăit într'o vreme când unitatea sufletească nu erà 
atât de înaintată. A simţit atât de adânc simţirea tuturor 
şi a exprimat-o atât de emoţionant, încât tot Românul a 
simţit în «Deşteaptă-te, Române» propriu-i gând, redat 
mult mai viu şi mai armonios. Deaceea. dintre atâtea poe- 

zii de îndemn la scuturarea robiei şi la unirea sfântă, nu- 
mai a lui a trăit mai trează în mintea tuturor, Mureșeanu 
a avut viziunea profetică a viitorului. Ştiă că, marșul lui 
va răsturnă o lume, și că idealul lui şi al unui popor se 
va, izbândi. Inainte de moarte a şi avut viziunea îndepli- 
nirii lui, în poezia de nimeni aproape cunoscută «La fra- 
ţii mei Români»: 

Din Tisa pânăn Nistru şin Dunărea râpoasă 

Intinde românimea pe-al patriei altar 

O mână de frăţie. Vai! cât e de frumoasă 

Această ţară scumpă pe 'ntinsul ei hotar! 


Nota, lui patriotică nu este numai accentuată, este și va- 
Tiată, dela. desnădejdea. cea mai copleșitoare până la în- 
crederea cea mai deplină. Ea se completează prin preo- 
cupări filozofice şi o duioasă melancolie. 


Ediţiuni. — Din poeziile lui Andrei Mureșeanu, Braşov, 1862. 

CAP. XII. 
Curentul tradiționalist. —Fixarea prozei. 


M. KOGĂLNICEANU, C. NEGRUZZI, AL. RUSSO, 
N. BĂLCESCU, D. BOLINTINEANU, N. FILIMON 


Pe la 1840, dorinţa generală a intelectualităţii românești 
de a. ne apropiă de Occident pe terenul cultural, fusese a- 
tinsă: 1) Origina latină ne eră din ce în ce mai puţin con- 
testată, de străini şi din ce în ce mai mult amintită de Ro- 
mâni; 2) Operele mari ale antichităţii, ale clasicismului 
francez şi ale romantismului european străbătuseră şi la 
noi, cel puţin în parte, şi sub forma lor originală şi sub 
aceea de traduceri românești; 3) Publicul cititor se ivise; 
4) Mijloace materiale pentru progresul literar (presă, ti- 
pografii, societăţi culturale, etc.) deasemenea. 

Conştiinţa naţională, din ce în ce mai formată, cereă 
acum o sistematizare a sforţărilor făcute în ţinuturi poli- 
ticeşte despărțite, o unificare a lor, o îndreptare spre un 
scop comun şi precis. Mai cereă o alegere între atâtea cu- 
rente şi opere din punct de vedere al valorii, pentruca res- 
frângerea lor asupra însemnătăţii poporului care le-a pro- 
dus să se facă în bine. Politicește eră mai greu de îndrep- 
tat starea Românilor, deşi generaţia de atunci a luptat, în 
scopul acesta. Şi atunci sforţările s'au făcut pe calea cu 
piedici mai puţine, pe calea literară. Spiritele erau îndea- 
juns pregătite. In mai toţi scriitorii precedenţi, idealul cel 
nou apare când mai învăluit, când mai deschis, când stră- 

lucitor, când numai mocnind. Trebuiă, fermentul care să 
pună în mișcare întregul românism literar al timpului. 
Fermentul a fost Kogălniceanu. 


1. — MIHAIL KOGĂLNICEANU 1817—-1891. 


Familia Kogălniceanu se trage din 
Basarabia, depe râulețul Cogâlnic. 
Tatăl lui Mihail, Ilie, boier de rangul 
al II-lea, trăiă din venitul unei mo- 
şii. După mamă, Catinca Stavila, Mi- 
hail Kogălniceanu se trăgeă tot din 
Basarabia, dintr'o familie genoveză, 
— afirmă, scriitorul — de mult sta- 
bilită acolo. Cele dintâi învățături 
le-a luat dela călugărul Gherman, de 
origină Ardelean, cel care a vândut M. Kogălniceanu 
domnitorului Gr. Ghica al Moldovei 
manuscriptul cronicii lui Şincai. Călugărul dedeà lecții 
lui Vasilică Alecsandri, viitorul poet, în casa pärintea- 
scă, în casa spătarului V. Alecsandri. Cum Ilie Kogăl- 
niceanu nu puteà să aducă fiului său profesor în casă, 
l-a trimes în casa spătarului să ia lecțiuni acolo. Iată-l 
deci dela început în contact cu spiritul naționalist arde- 
lean. şi nu cu cel grecesc, cum se întâmplase cu mulţi din 
scriitorii de până atunci. A trecut în urmă la institutul 
francez Cuénim, unde a învăţat limbi moderne, cevă geo- 
grafie şi istoria şi unde s'a distins ca şcolar. Atunci a- 
pare şi precocitatea, lui, care l-a caracterizat în toate stu- 
diile de mai târziu şi în toată tinerețea. După ce mai în- 
vață un an într'alt pension francez tot din laşi, e trimis 
de Mihail Sturza, domn al Moldovei, la Lunéville în Fran- 
ta, împreună cu cei doi fii ai domnitorului (1834), cu sco- 
pul ca, după ce copiii vor sfârşi liceul, să fie trimeşi la. Paris 
pentru studiul dreptului. Rusia n'a văzut însă cu ochi buni 
educarea fiului domnitorului într'o ţară revoluţionară, cum 
eră socotită Franța de Rusia, şi copiii au fost mutaţi la 

Berlin. Nu s'au instalat însă întrun mediu absolut ger- 
man, ci în sânul coloniei franceze de acolo. Pe Kogălni- 
ceanu l-au durut amar această întorsătură a lucrurilor, 
fiindcă idealul lui de a vedeă Parisul se spulberase. Se luptă 
și el cât putii prin scrisori să determine pe tată-său să ob- 
țină trimiterea lor tot la Paris, dar nu reuşi. Idealul Pa~- 
risului l-a stăpânit şi mai departe şi a luptat într'una să 
și-l ajungă, înlăturând piedici mari. Abià şi l-a atins în 
1846. La Berlin a luat doi ani şi jumătate lecţiuni particu- 
lare, a audiat la, cursurile cari îl interesau şi şase luni a 
fost înscris ca student regulat la Universitatea din Berlin, 
la cursurile de drept, audiind profesori celebri ca Gans şi 
Savigny. A audiat şi pe alţi profesori de acolo, ca istoricul 
Ranke, etc. Trăind împreună cu fiii lui Mihail Sturza, s'a 
bucurat de un mediu ales şi savant. A cunoscut astfel pe 
geograful și etnograful Alexandru Humboldt, pe roman- 
cierul Wilibald Alexis, precum şi numeroşi reprezentanţi 
ai aristocrației germane. Cele dintâi scrieri ale sale se da- 
toresc impulsului acestui mediu, îndeosebi ale lui Hum- 
boldt. Constatând cât de puţin eram cunoscuţi acolo, a ce- 
dat îndemnului acestuia, și a scris un studiu despre limba 
şi literatura românească în limba germană, publicându-l 
în revista, «Magazin für die Literatur des Auslandes», al- 
tul despre Tigani, apărut în broşură cu titlul «Esquisse 
sur les Cigains» și în sfârșit o operă istorică de mare în- 
semnătate «Histoire de la Valachie» (toate în 1837). Aces- 
teia aveă să-i urmeze «Histoire de la Moldavie», dacă în 
1838 Mihail Sturza nu l-ar fi adus în ţară, sub pretextul 
unei neînţelegeri dintre el și pastorul la care locuiă, dar în 
realitate tocmai ca să-l împiedice de a-şi publică noua o- 
perä. Mihail Sturza se temeă să nu manifeste nemulțumiri 
Rusia şi Turcia, în cazul când protejatul său, Mihail Ko- 
gălniceanu, ar fi scris în cartea aceea — și încă într'o 
limbă europeană — cevă rău despre ele. 

Intors în Moldova, se bucură mai departe de sprijinul 
domnitorului, care şi-l face adjutant, apoi îl numește, cu 
Alecsandri şi Negruzzi, director al teatrului din Iași şi di? 


rector al ziarului oficial pentru țărani «Foaia sătească». 

Teatrul românesc a făcut progrese însemnate în cei doi 
ani de directorat al lui Kogălniceanu, ca limbă şi ca su- 
biecte. In 1843, este numit profesor de istorie naţională la 
Academia. Mihăileană şi-şi deschide lecţiunile prin cele- 
brul «Cuvânt introductiv», model de gândire, de stil și de 
avânt naţional, şi-l urmează vreo patru luni, tratând nu- 
mai epoca până la întemeierea Principatelor, cursul fiind 
apoi închis, din cauza intervenţiunilor rusești, cari aveau 
atâta putere, încât trimeteau la închisoare pe profesori 
chiar întrerupându-le lecţiunile, cum sa întâmplat pro- 
fesorului francez, titularul cursului de drept public şi pri- 
vat la aceeaş Academie. Kogălniceanu a început să se în- 
doească de sprijinul domnitorului. Acesta-i mai oprise în 
1840 revista «Dacia, Literară», pe motivul că într'un arti- 
col citase proverbul românesc «Peștele dela cap se*mpute», 
văzând acolo o aluziune la guvernarea sa; dar atunci dom- 
nitorul revenise, în urma intervenţiunii chiar a şefului cen- 
surii Iorgu Şuţu, boier și fiu de domn, care autorizase ti- 
părirea. S'au ivit în curând alte prilejuri cari să depăr- 
teze şi mai mult pe protejat de protector. Unul, al treilea. 
la număr, a fost oprirea lui Kogălniceanu de a se duce la 
Paris. Sora, acestuia, îmbolnăvindu-se de ochi, a fost con- 
dusă de frate-său la Viena, să consulte un medic. De acolo 
Kogălniceanu a vrut să ajungă în sfârşit și la Paris, idea- 
lul tinereţii sale. In acest scop demisionă din armată, unde 
ajunsese până la gradul de maior, şi-şi vândi parte din 
avere — averea, şi-o făcuse din avocatură și din ce moş- 
tenise dela tată-său. Nu-şi poate însă izbândi visul, fiind- 
că poliţia austriacă îl opreşte și-l trimite înapoi la Iaşi, 
desigur după intervenţia, rusească și cu aprobarea lui Mi- 
hail Sturza. Kogălniceanu a fost furios. El, atât de res- 
pectuos față de părinţi, el care începeă fiecare scrisoare 
către tată-său, chiar la. vârsta de 30 ani, «cu multă fiească 
plecăciune sărut mânile d-tale, babacă», își anunţă părin- 
tele că nu-l va mai vedeă în faţă în veci, fiindcă i-a făcut 
ruşinea de a-l aduce în țară cu poliţia — probabil că se 
smulsese şi autorizaţiunea părintelui. Dar caşicum n'ar fi 

fost destul, se iveşte al patrulea prilej: procesul oraşului 
Botoşani contra schitului Popăuţi, închinat patriarhiei din 
Antiohia, pentru câtevă moșii. Kogălniceanu, ca avocat 
din partea Botoşanilor, şi într'o admirabilă pledoarie în 
ședință publică la Divanul din laşi, combate cu atâta căl- 
dură grecismul şi streinismul, încât câştigă procesul, dar 
își pierde îndată dreptul de a mai pledă, precum şi liber- 
tatea: este închis şi pus la aspru regim în Mănăstirea Râşca 
din jud. Suceava. Este eliberat după o lună de zile, dar 
ideile nu şi le părăseşte. Scârbit însă de cum i se năsplă- 
tiau meritele, anunţă în prefața vol. II din «Arhiva Ro- 
mânească» (1845, cel dintâiu apăruse la 1840), retragerea, 
din ocupaţiunile literare, îşi mai vinde din avere şi pleacă, 
în sfârșit fără, piedici, la Paris, în 1846. De acolo se în- 
toarce şi mai îndârjit contra lui Mihail Sturza şi a Rusiei 
şi aceasta, a fost ruperea lui definitivă, de fostul său protector, 
trecerea, în lagărul tineretului revoluţionar şi pregătirea 
revoluţiunii care a şi izbucnit în 1848. Mişcarea e înăbu- 
şită, Kogălniceanu fuge prin Ardeal în Bucovina, la Cer- 
năuţi, scrie acolo «Dorinţele partidei naţionale din Mol- 
dova» şi apoi se aşează la Paris. In 1849, Mihail Sturza 
își pierde tronul, fiind înlocuit cu Gr. Al. Ghica, prietenul 
tineretului revoluţionar. Tineretul se întoarce atunci din 
exil și ia de fapt conducerea Moldovei. Kogălniceanu este 
printre ei. Este însărcinat să editeze cronica lui Sincai, 
împreună cu Aug. Treb. Laurian şi alţii; i se încredinţează 
funcțiuni superioare la Ministerul de Lucrări Publice și 
la, Interne. 

Răsboiul Crimeiei și tratatul dela Paris fixează linia 
despărţitoare dintre Kogălniceanu scriitor și dintre Ko- 
gălniceanu om politic — despre orator va fi vorba în ca- 
pitolul special. Atunci Kogălniceanu scoate ziarul «Steaua 
Dunării» (1856), luptă pentru drepturile politice ale Prin- 
cipatelor. Literatura ocupă şi ea un loc în acest ziar, dar 
prea mic. Marile evenimente politice cari au urmat: Di- 
vanurile ad-hoc (1857), Convenţiunea dela Paris privi- 
toare la Principate (1858), Unirea Principatelor (1859), 

Domnia lui Cuza (1859—1866), cu secularizarea averilor 
mănăstirești (1864), împroprietărirea țăranilor (1864) şi 
organizarea învăţământului public (1864), Răsboiul pen- 
tru Independenţă (1877—1878), au avut nevoie de prea 
multă energie, inteligenţă, şi patriotism, ca să nu absoarbă 
activitatea întreagă a scriitorului nostru. El a luptat în 
Divanul ad-hoc dela Iaşi pentru cele 4 puncte cerute Eu- 
ropei, el a luptat pentru alegerea lui Cuza, el l-a slujit ca 
ministru şi prim-ministru, el a fost ministrul nostru de 
externe în vremea răsboiului independenţei, 

Ne mai putând face literatură, n'a uitat că trebue s'o 
sprijine: ca ministru de externe, de pildă, el a obţinut a- 
ducerea în ţară a manuscriptelor lui Dimitrie Cantemir. 


Acesta e omul care la vârsta, de 21 de ani a avut cura- 
jul să organizeze forţele literare româneşti de dincoace şi 
de dincolo de Milcov, de dincoace şi de dincolo de Carpaţi, 
de dincoace şi de dincolo de Molna, de dincoace şi de din- 
colo de Prut şi să formeze programul de luptă. In scopul 
acesta, cum s'a întors în țară, la 1838, a şi început dis- 
cuţiunea, prin scris şi viu graiu, cu scriitorii noştri de sea- 
mă, în scopul acesta a vizitat Bucureștii, unde a făcut o 
excelentă impresiune şi unde a cunoscut frumoasa mişcare 
poetică de acolo, concretizată îndeosebi în Gr. Alexan- 
drescu. După ce colaborează cu Asachi, care-i dă condu- 
cerea suplementului literar al «Albinei Româneşti», întitu- 
lat «Alăuta Românească», scoate «Dacia Literară» în 
1840. Prefaţa acestei reviste şi «Cuvântul Introductiv» din 
1843 însemnează programul literar al noii mișcări lite- 
rare. Desvoltat şi completat apoi de Russo în 1855, ela 
constituit principiul călăuzitor al tuturor scriitorilor mari 
români până la şcoala literară a lui Titu. Maiorescu. 

Punctele programului : 

1. Literatura să fie originală, nu traducere, nici imita- 
ţie: «Traducţiile însă nu fac o literatură. Noi vom prigoni 
cât vom puteă această manie ucigătoare a gustului origi- 
nal, însuşirea cea mai prețioasă a unei literaturi» ; 

2. «Literatura să se inspire din trecutul ţării şi din o- 
Þþiceiurile ei: «Istoria noastră are destule fapte eroice, fru- 
moasele noastre ţări sunt destul de mari, obiceiurile sunt 
destul de pitoreşti şi de poetice, pentru ca să găsim şi la 
noi sujeturi de scris» ; 

3. Fiecare scriitor român se poate inspiră din ţinutul 
special în care s'a născut, poate întrebuinţă particulari- 
tăţile sale linguistice, dar cu condiţiunea să nu strice uni- 
tatea limbii şi literaturii românești. Revista se intitulă 
«Dacia literară», anume ca să amintească scriitorilor de 
unitatea lor sufletească. In ea aveau să colaboreze «scrii- 
torii moldoveni, munteni, ardeleni, bănăţeni, bucovineni». 
Lipsesc Basarabenii şi Armânii. Pe Basarabeni nu i-a a- 
mintit tot de frica Rusiei, dar în contact cu ei a fost, cola- 
borarea lor a avut-o (Al. Hăjdeu și C. Stamati), iar Ar- 
mânii nu se manifestaseră încă pe terenul pur literar. 

4. Peste trei ani completează programul cu combaterea, 
exceselor latinismului: firește că suntem Romani, dar nici 
istoria noastră, nici limba nu trebue confundate cu istoria 
şi cu limba Romanilor; iar dacă suntem Romani, să ne 
silim a făptui și noi astfel ca să ne merităm numele. In 
felul acesta, programul cel nou părăsiă numai defectele 
«curentelor literare existente, iar din partea lor bună, com- 
pletată cu vederile noi impuse de contactul cu Apusul al 
lui Kosălniceanu, Russo, Bălcescu și Alecsandri, se for- 
mulau principii literare precise și fecunde. 

Fireşte că fecunditatea lor aveă să le impună. Kogălni- 
-ceanu se silește însuși să dea exemplu. La Berlin scrisese 
«Histoire de la Valachie» cu mult respect de adevăr, dar 
după aceeaș metodă caşi Cantemir şi istoricii latiniști, a~ 
alică după cronicile și istoriile existente, fără material nou 
şi personal. Acum el introduce elementul nou al documen- 
telor contemporane faptelor: documente pot fi și povesti- 
rile scrise, dar şi actele însăși: cele publice şi cele private. 
Deaceea, în 1840, tipăreşte «Arhiva Românească», cea din- 
tâi publicaţie românească de cronici şi de documente, din 
are al doilea. volum a apărut în 1845, ` 

Cronicile noastre erau însă prea multe şi prea intere- 
sante pentru istoria naţională, ca să fie publicate într'o- 
publicaţiune periodică, oricât de des şi de regulat ar fi a- 
părut, publicaţie prin care nu s'ar fi răspândit ca printr'o 
publicaţie specială. Pe de altă parte, unul din punctele de 
program al curentului nou eră inspirarea din trecutul ţă- 
rii. Trecutul însă sta, închis în cronicile netipărite. Iată-l 
dar pe Kogălniceanu părăsind «Arhiva» şi publicând cro- 
nicile Moldovei. Ele apar între 1845 şi 1852, ca o revoluţie 
literară, ca o înviere a unor mari dispăruţi: iată, Ureche, 
Miron Costin, Ion Neculce vorbind mulţimii, încântând-o 
cu poveşti frumoase din trecut, încurajând-o cu modèle 
înălțătoare de vitejie și virtute. Literatura noastră a înti- 
nerit, s'a refăcut. N'a fost scriitor de seamă până la 1870 
care să nu se fi inspirat din cronicari, De atunci datează 
înflorirea, nuvelei istorice, a dramei istorice, a romanului 
istoric. In 1872, Kogălniceanu dă ediţiunea Il-a a croni- 
cilor, completată şi cu cronici muntene. 

Continuând cu darea exemplului, Kogălniceanu scrie 
«Iluzii pierdute» (1841) şi «Trei zile din istoria Moldovei» 
(în revista, «Propăşirea» 1844). In cea dintâi, sub pretex- 
tul unor amintiri personale, zugrăveşte vieaţa, societăţii 
ieşene şi moldovene în genere, cu mult humor, cu descrieri 
de natură şi cu sbucium pasionat; în cea de a doua dă o 
nuvelă istorică având de subiect moartea, lui Gr. Ghica şi 
răpirea Bucovinei. Urmăreşte însă prea de aproape cro- 
nicile şi nici nu sfârșește povestirea. Stilul e natural, po- 
vestirea, însufleţită, dar faptul că nuvela a rămas şi neter- 
minată şi că a apărut la patru ani după «Alexandru Lă- 
pușneanu» a lui Negruzzi, rămasă până azi modelul nu- 
velei noastre istorice, a făcut să n'aibă atâta răsunet. Ca 
model mai mic a putut sluji totuși alături de modelul cel 
mare. 

Evident însă că el a rămas mai mult teoreticianul cu- 
rentului, decât exemplificarea lui. Aceasta rămâne în sea- 
ma celorlalţi tovarăși de luptă. 


Ediţiuni. — Rumanische paer waktachisehe Sprache und Li- 

teratur, cu trad. rom., Buc. 1895 (articolul dela 1837). — Esquisse 
sur L'histoire, les moeurs et la langue des Cigains, Berlin 1837 
(trad. germ. Stuitgard 1840, trad. rom. de Gh. Ghibănescu, Iaşi 
1900). — Două femei împotriva unui bărbat, comedie, Iaşi 1840 
(prelucrare). — Orbul fericit, comedie (traducere), Iaşi 1840, — 
Iluzii pierdute, laşi 1841. — Cuvânt pentru deschiderea cursului 
de ist. națională, Iaşi, 1843. — Letopiseţele țării Moldovei, Iaşi 
1845—1852 (3 vol.) ; ed. II Buc. 1872—1874. — Scrisori, 1834—1849 
(ed. P. V. Haneş), Buc. 1913. — Acte, scrieri din tinerețe (ed. P. 
V. Haneș), în «Bibl. p. toţi», no. 403. — Cuvânt introductiv la 
cursul de istorie națională (ed. P. V. Haneș), în «idem», no. 438. 

2. — AL. HĂJDEU 1811—1874. 


Pe când Kogălniceanu învătà la Berlin, învăţă la Mün- 
chen, alt Moldovean, dar de dincolo de Prut, Al. Hăjdeu. 
Țineă de o familie veche, de prin veacul al XVI-lea. Se 
născuse în Polonia, dar dela vârsta, de 2-3 ani s'a aşezat 
cu familia lui la Cristinești lângă Hotin şi petreceă iarna 
la Chișinău. La vârsta de 10 ani vorbiă latineșşte şi eli- 
neşte. Studiile superioare le-a făcut în Rusia, la Univer- 
sitatea din Harcov, ocupându-se cu literele, științele şi 
dreptul. De acolo a. trecut la Lemberg şi la Miinchen. Aici 
a avut profesori pe scriitorii şi filozofii germani Goerres 
şi Schelling. La întoarcere s'a făcut advocat la Chișinău, 
unde sta mai ales iarna, vara stând la ţară la Cristinești. 
Cunoşteă acum limbile elină, latină, română, rusească, 
polonă, cehă, ruteană, germană, franceză, italiană, neo- 
greacă şi spaniolă. Deşi îşi făcuse cultura, în ţări streine 
şi în limbi streine, deși trăiă sub stăpânirea rusească, se 
interesă, şi cunoșteă mica noastră mişcare literară de din- 
coace de Prut. La Chişinău eră bun prieten cu C. Stamati. 
Când se vorbiă de Unirea Principatelor (în 1858), a scris 
la Iaşi fiului său Bogdan Petriceicu-Hasdeu o scrisoare 
entuziastă, plină de fapte petrecute la noi în trecut şi în 
vremea lui, amintite ca de un bun cunoscător. Când sa. 
întemeiat Academia Română, în 1866, a fost chemat ca 
membru al ei, dar n'a putut veni, din cauza greutăților 

moldovenesc, nu puteà scrie în limba noastră literară, 
fiindcă n'avusese unde s'o învețe. Scrià în schimb rusește 
şi puneă să i se traducă în româneşte. Astfel a scris «Ve- 
chea slavă a Moldovei» (1837), discurs rostit către elevii 
şcoalei din Hotin, plin de amintiri istorice, de un patrio- 
tism cald și de imagini poetice, tradus în românește de C. 
Stamati și răspândit în Moldova, Muntenia şi Ardeal prin 
ziarele vremii, iar la 1855 în broşură. A avut două edi- 
țiuni. «Epistola către Români», deși scrisă la 1858, sa 
publicat în traducere românească abiă în 1889. Mai îna- 
inte se publicase însă, tot în traducere românească din 
ruseşte, «Domnia Arnăutului», nuvelă istorică după con- 
cepţia şcoalei literare a lui Kogălniceanu și Russo. Nota, 
esenţială a operei este dragostea de trecut şi de literatura 
populară. Aceasta de a doua se constată şi în articolele 
publicate de el în rusește. 


Ediţiuni. — Cuvânt către elevii şcoalei ținutului Hotinului, 
tradus de C. Stamati, Iași 1855; ed. II-a (ed. P, V. Haneş) în 
«Biblioteca Basarabiei», no. 5. — Domnia Arnădutului, nuvelă, 


istorică (pref. de I. Vulcan), Buc. 1872. — Epistolă câtre Români 
(1858), în Z. C. Arbore, Basarabia, Buc. 1899. 


P. V. Huneş, storia lit. româneşti, 12 

3. — CONSTANTIN NEGRUZZI 1808—1868. 


La întorcerea lui Kogălniceanu în 
ţară, Negruzzi se bucură de un în- 
ceput de celebritate. Publicase cu un 
an înainte (1837) «Aprodul Puri- 
ce», poetizând în versuri curgătoare 
şi cu un început pastoral, mult a- 
preciat, un episod din istoria lui 
Ştefan cel Mare. S'a potrivit de mi- 
nune în idei cu tânărul sosit din 
Berlin şi a ilustrat cu remarcabil 
talent programul «Daciei Literare». Constantin Negruzzi 

Educajţiunea îi fusese la început 
greşit îndrumată, întrucât i se dedese un dascăl grec, cu 
scopul de a, ajunge la cunoașterea culturii eline. A reac- 
ționat însă de copil. Profesorul strein nu i-a plăcut și, ca 
altădată Eliade Rădulescu, a învăţat carte românească sin- 
gur, după «Istoria pentru început» a lui Maior, pe care a 
găsit-o între cărţile tatălui său, iubitor şi el de cărţi ro- 
mânești, dar în dezacord cu spiritul societăţii înalte, care 
fineă încă la cultura, grecească, drept temelie a culturii 
copiilor. 

In 1821 fuge cu familia în Basarabia, la Chișinău, din 
cauza revoluţiunii grecești pe teritoriul nostru contra Tur- 
cilor. La, Chişinău cunoaşte mişcarea literară de acolo, 
cunoaşte pe Stamati, pe Donici, cunoaşte pe poetul rus 
Puschin, instalat pentru câtvă timp în capitala Basarabiei, 
în epoca exilării sale din Petrograd. Gustul său pentru 
literatură s'a desvoltat în parte încă de atunci. A și tradus 
din Puschin «Şalul Negru», poezie care i-a plăcut cu a- 
tât mai mult, cu cât cunoscuse pe eroina inspiratoare a 
poetului rus, 

In 1840 a primit, alături de Kogălniceanu şi de Alec- 
sandri, direcţiunea, teatrului din Iași, ca să-l naţionalizeze 
şi să-l modernizeze. La teatru se jucă mai mult franţu: 
zeşte, din când în când nemţeşte şi prea puţin românește. 

Piesele erau însă de puţină valoare, iar înscenarea infe- 
vioară, din lipsă de costume şi de decoruri. Pentru pie- 
sele franceze se aduceau actori din Franţa, dar pentru 
cele româneşti se luau băieţi și fete de prin şcoli, ori func- 
ționari. Starea aceasta o combăteau Kogălniceanu, Negruzzi 
și Alecsandri. «Dacia Literară» a scris chiar dela început 
contra acestui fel de teatru. Negruzzi scrie într'una din 
«Scrisori» (a XXXII-a) că pe atunci se propuneă ca ac- 
torii să apară pe scenă să-şi joace rolul, dar fără să vor- 
bească. In locul fiecăruia, să vorbească sufleurul. Se mai 
propuneă ca publicului să i se dea, la teatru piesa respec- 
tivă tipărită şi s'o citească acolo în sunetul orchestrei. 
Când a venit la, direcţie, el cu prietenii săi, a încercat să 
îndrepte starea aceasta. In lipsa unui conservator care să 
fi pregătit elemente, fiindcă cel întemeiat de Asachi se 
desfiinţase, s'au mulţumit tot cu elementele cari s'au ofe- 
rit de bună voie, și chiar fără plată unele, şi s'a transfor- 
mat el cu Alecsandri şi Kogălniceanu în regisori şi direc- 
tori de scenă, învățând personalul cum să rostească, şi 
cum să joace. Se pare însă că în cei doi ani, cât a durat 
directoratul, nu s'a realizat mare progres în direcţiunea, 
scenică, fiindcă dacă înaintea lor se vorbiă de alergări de 
cai pe canalele Veneţiei şi de împuşcături de pistoale pe 
când încă praful de puşcă nu se inventase, apoi sub ei se 
jucă «Fata cojocarului», cu subiect din Iaşi, într'un decor 
din Neapole. Inainte de ei, actorii nu înemeriau ușile, ci 
ieșiau prin ferestre, ori prin pereţi, dar în vremea, lor ac- 
triţele în roluri de slujnice puneau corsaj şi mănuși albe 
şi în roluri de bătrâne refuzau să-şi facă încreţituri, ca 
să nu-şi «măscărească» obrazul. In schimb, influența lor 
sa resimţit în stabilirea repertorului. De atunci datează 
repertorul original românesc, cu «Muza dela Burdujeni» 
şi «Doi țărani şi cinci cârlani» ale lui Negruzzi și cu ce- 
lelalte, mai multe şi mai bune, ale lui Alecsandri. 

Erà o fire liniştită, blajină şi, din punct de vedere so- 
cial, conservatoare. Toată prietenia lui cu tineretul revolu- 


tionar din Moldova, dela 1848, n'a reușit să-l determine 

a luă şi el parte la mişcare. Nu-i plăceă să iasă din rân- 
duri. Cu câtevă funcțiuni administrative se încheie scara 
pe care ar fi putut să se sue cât de sus. Na primit nici 
confirmarea oficială de mare scriitor, pe care Societatea 
Academică Română, la începutul ei, a ţinut să i-o dea, 
chemându-l în sânul său. 

Ce să caute într'o grupare, înjghebată din primul mo- 
ment să «îndrepteze» limba în sens latinesc, ori italienesc? 
Negruzzi ar fi trebuit să lupte contra drumului greșit şi 
luptele de nici un fel nu-i plăceau. Ar fi trebuit să lupte cu 
prietenul său dela 1830—1840, Eliade Rădulescu, cu care 
se înţelesese atât de bine cu privire la. limba literară ro- 
mânească, dar care de atunci îşi schimbase părerile. Ne- 
gruzzi nu făcuse nicăieri studii linguistice, nici nu se ocu- 
pase de ele, cum făcuse, de pildă, Russo, dar chestiunile 
de limbă îl interesau, fiindcă vedeă călcându-se, cu prilejul 
lor, bunul simţ și tradiţiunea. Ca ecou al acestora din urmă 
a ridicat el glasul în parte din «Scrisori». 

Tradiţiunea eră simpatică întregului grup dela «Dacia 
Literară» (1840), dela, «Propăşirea» (1844) și dela «Ro- 
mânia, Literară» (1855). Negruzzi s'a simţit foarte bine, 
din punctul acesta de vedere, în mijlocul noului curent şi 
i-a dat tot sprijinul. consacrând apărării tradiţiunii altă 
parte din «Scrisori». 

A treia. parte este inspirată din obiceiurile ţării, conform 
altui punct de program al curentului. După ce chiar în 
1840 vorbeşte despre cântecele poporului, ca despre o parte 
din obiceiurile lui — nu ca literatură populară, cum fă- 
ceă Russo — se devotează să prindă în bucăţi scurte, de o 
rară fineță şi de mult humor, obiceiurile provinciale ale 
timpului, zugrăvindu-ne tipul boierului ţinutaş, al cucoa- 
melor, al harabagiului şi minunându-și contemporanii că 
se pot obține efecte literare cu întâmplări şi figuri atât de 
puţin interesante. 

"Tot el a impus curentul cel nou prin ilustrarea strălu- 
cită adusă punctului de program, care afirmă că, în isto- 
Tia noastră se găsesc îndeajuns motive de inspirațiune, 

ca să nu mai avem nevoie a ne împrumută dela alţii. 
«Alexandru Lăpuşneanu» a creiat la noi nuvela istorică, 
genul atât de cultivat de atunci încoace, dar fără să mai 
producă un exemplar de felul aceluia care a creiat genul. 
Nici Asachi, nici Kogălniceanu, nici Odobescu — ca să 
amintim, numai pe cei mari — n'au egalat pe Negruzzi. 
Cei dintâi prea s'au ţinut aproape de cronicile de unde 
se inspiraseră, cel din urmă a introdus prea mult fantas- 
tic, răpind bucăţilor naturalul, toţi au insistat prea puţin 
asupra tipurilor. La Negruzzi, Alexandru Lăpuşneanu şi 
doamna Ruxandra şi Moţoc sunt întregi, şi la suflet şi la 
corp. Au atâta, vieaţă, că vor străbate şi de acum înainte 
prin vălul care tinde să acopere creaţiunile trecutului, Ele 
se mişcă în cadrul firesc şi caracteristic al vremilor: lup- 
tele, palatul domnesc, biserica, îmbrăcămintea, hrana po- 
porul. Psihologia, acestuia în clipele de nemulţumire este aşă 
cum a prins-o Negruzzi. Indură în gradul cel mai înalt 
lipsurile, dar nu poate descoperi cauzele. Incepe apoi să 
murmure, să se agite, să ceară... dar nu ştie ce să ceară. 
Deodată o voce strigă „Moţoc!“. Cuvântul sboară pe dea- 
supra, capetelor, îl prind toţi şi toţi îl repetă. Aici e scă- 
parea, de suferinţe! Capul lui Moţoc!? I se dă. Poporul 
pleacă, suferințele au trecut. Dar lumea merge mai de- 
parte, caşi până atunci, fără ca nimic să se îi schimbat. 
Totuşi poporul e mulțumit. Negruzzi l-a înţeles, cu rara 
lui fineţă de artist. 

Negruzzi este şi creatorul nuvelei sociale, cu bucăţile 
«Zoe» şi «Alergare de cai», scene din vieaţa rusească ba- 
sarabeană 


Ediţiuni. — Traduceri: Treizeci de ani din vieaţa unui jucător 
de cărți, melodramă, din franţuzeşte, Iaşi 1835. — Maria Tudor, 
după Victor Hugo, 1837. — Angelo după Victor Hugo, Buc. 1837, 
— Călătoria patriarhului Macarie, în rev. «Arhiva Românească», 
1840, — Satire după Antioh Cantemir (în colaborare cu Donici), 
Iaşi 1844; ed. IT, 1858. — Balade, după Victor Hugo, ed. I Iaşi 
1845; ed. II, Iaşi 1863, i 

Originale : Aprodul Purice, Iaşi 1837 (alte ediţiuni 1846, 1857). 
— Muza dela Burdujeni, laşi 1850. — Doi țărani şi cinci carlani, 

Iaşi 1857, — Păcatele tinereţelor, Iaşi 1857, cu patru subdivi- 
ziuni : Amintiri din junețe, Fragmente istorice, Neghină şi Pă- 
lămidă, Negru pe alb. — Opere complete, Buc. 1872, 3 vol. cu 
pref. de V. Alecsandri. — Opere complete Buc. 1912 (ed. Chendi 
şi Carcalechi). — Idem în «Bibl. p. toți» (ed. P. V. Haneș). 


4. — AL. RUSSO 1819—1859. 


Fire modestă și discretă, caşì Ne- 
gruzzi. Nu însă şi blajin, ci impe- 
tuos, înflăcărat. Biografia-i este, ca 
şi a aceluia, simplă de tot. Doar re- 
voluțiunea. din 1848 l-a amintit cu 
oarecare răsunet contemporanilor. 

Se trăgeà dintr'o familie veche 
moldovenească, ale cărei începuturi 
se constată încă din veacul al 
XVII-lea, și anume dintr'o ramură 

Al. Russo basarabeană a ei. In Basarabia s'a 

şi născut, întrun sat frumos, res- 

firat pe o vale a. Codrilor Bâcului, ne spune singur în 

scrierea sa «Amintiri». Tată-său Iancu Russo eră aren- 

daş de moșii şi stăteă mai mult la ţară. Intre 1833 și 1839 

ține în arendă moșia Dorna, din judeţul Suceava, împreu- 

nă cu Andrei Chefneux. Jn. 1838 cumpără, tot cu tovară- 

şul său, o parte din moșie, sub numele de Negrişoara. In 
1839 rămâne singur stăpân. 

Iancu Russo a, fost însurat de două ori.. Intâia oară cu 
o vară a sa, născută Donici. Din această căsătorie s'a năs- 
cut un singur copil, scriitorul nostru. Fiindcă Iancu Russo 
schimbă des locuinţa, după moşiile ce cultivă, şi-a trimis 
copilul în streinătate la studii, şi anume în Elveţia. Acolo 
a învățat scriitorul nostru şi studiile secundare şi pe cele 
superioare de drept, până în 1838, când s'a întors în ţară 
cu solide cunoştinţe de franţuzeşte şi nemţește şi s'a aşe- 
zat la Negrișoara. A stat acolo până în 1841, desigur lu- 
crând moşia alături de părintele său. Mamă-sa murise şi 
tată-său se însurase a doua oară. In 1841 îl vedem pe 

Russo cerând domnitorului Mihail Sturza. o funcţiune, pe 
un ton care dovedeşte că o duceă greu. Probabil că tată- 
său îl obligase să-şi câștige singur existența, Domnitorul 
îl numeşte judecător la Piatra din Judeţul Neamţ, în locul 
lui Cuciurean, cade demisionase anume ca să facă loc 
prietenului său. Ca judecător nu se duceă cu plăcere la 
şedinţe, în schimb preferă. cercetările în judeţ, 

Rezultă din cât a scris că făcuse studii temeinice şi că 
s'a interesat și de probleme linguistice şi istorice, aflându- 
se în Elveţia tocmai la începutul cercetărilor noui cu pri- 
vire la limbile indo-europene în genere şi la cele romanice 
în special. Tradiţiunile de familie au rămas cu toate aces- 
tea puternice în sufletul său. Acele tradiţiuni erau cele 
populare, cu obiceiurile ţărăneşti, cu superstiţiile, ghici- 
torile, basmele şi cântecele, fiindcă familia lui a trăit la 
țară, între ţărani. Interesul pentru astfel de manifestări 
eră mare în Apusul Europei pe vremea, studiilor lui Russo, 
aşă încât mediul i-a păstrat şi i-a desvoltat cucernicia cu 
care el priviă spre amintirile copilăriei. 

Deaceea, la întoarcerea din străinătate, se instalează la 
țară, deaceea, la Piatra i-a plăcut mai mult «cărarea» 
muntelui decât «cariera» ce i se deschideă, cum spuneă 
singur, şi în loc să redacteze sentinţe judecătoreşti, cule- 
geă mai bucuros cântece populare. Din epoca. aceasta și 
pentru marea lor asemănare în concepţii, datează prietenia 
dintre el şi Alecsandri. Lui Russo îi datorează acesta multe 
din poeziile populare publicate mai târziu în colecţiunea, 
sa, cum de altfel a şi anunţat în prefață. In 1846, Russo a 
scris o piesă de teatru: «Jicniţerul Vadră» sau «Provin- 
cialul la Teatrul Naţional». Cârmuirii nu i-a plăcut piesa. 
A închis şi pe autor și pe actari, iar pe autor l-a trimis 
pe post şi pe rugăciuni tocmai în fundul Vrancei, la, schi- 
tul Soveja. Şi Russo, şi Alecsandri, și toţi iubitorii de poe- 
zie populară au binecuvântat în urmă întâmplarea, fiind- 
că acolo a descoperit Russo perla noastră populară «Mio- 
rita», A descoperit-o, fiindcă a căutat-o. Câţi nu se plim- 
baseră prin târgurile săptămânale dela sate, câţi nu auzi- 

seră lăutari cântând, dar fără pasiunea lui Russo pentru 
poezia populară. 

In 1848 ia parte activă la revoluțiunea din Iaşi şi se re- 
fugiază, după înăbuşirea ei, în Ardeal şi de acolo la Pa- 
ris. In Ardeal a fost fată la impunătoarea mişcare a Ro- 
mânilor, pe Câmpia Libertăţii dela Blaj, și la Cluj a fost 
închis şi condamnat la moarte. A scăpat numai în urma 
intervenţiunii prietenilor lui, refugiaţi și ei la Cernăuţi. Din 
Ardeal s'a, dus la Paris, întâlnindu-se cu Românii refugiaţi: 
Kogălniceanu, Alecsandri, Bălcescu, Eliade Rădulescu, 
Bolintineanu, etc. Acolo s'a pus la cale şi publicarea «Cân- 
tării României», în traducerea, lui Bălcescu, ca operă a 
unui schimnic uitat de lume. Întors în ţară, a trăit din 
arendăşie (a fost de pildă arendaşul moșiei Mircești a lui 
Alecsandri), şi din advocătură (a fost şi advocatul Băncii 
Naţionale a Moldovei). 

In 1855 şi-a cumpărat o moșie, dar nu i-a mers bine. 
Datoriile l-au împresurat şi odată cu ele și boala. A murit 
Ia Iaşi şi a fost îngropat la biserica, Barboi. 

Russo este al doilea, teoretician al tradiţionalismului li- 
terar, mai pe larg, mai adâncit și mai cu entuziasm de- 
cât Kogălniceanu. «Cugetările» cuprind această reluare a 
doctrinei, cu insistenţă specială asupra puterii și farmecului 
tradiţiunii, cu aplicare la obiceiuri şi la studiul limbii şi 
cu formularea precisă a problemei literaturii naţionale. 
Teoria o aplică şi aplicaţiunea o făceă polemizând. A ata- 
cat şi latinismul lui Laurian şi Cipariu, şi italienismul lui 
Eliade și fonetismul lui Aron Pumnul, a luptat şi contra 
celor ce nu înțelegeau încă preţul poeziei populare («Stu- 
dii naţionale» şi «Poezia Populară»). 

A aplicat însuși teoria. în «Amintiri», «Cântarea Româ- 
niei» şi «Soveja». În cea dintâi, luându-și de pretext viea- 
fa, zugrăveşte cald şi evocator scene din vieaţa şi din isto- 
ria Moldovei. In cea de a doua, a cărei redacţiune româ- 
nească o dă singur în 1855 şi o publică în «România Lite- 
rară», revista, lui Alecsandri, cântă pe un ton melancolic, 


duios și biblic, în acorduri dumnezeeşti, frumuseţea pa- 

jiştilor ţării, epocile ei de glorie, cântecele ei desnădăjdui- 
te, ca să deschidă poarta de aur a viitorului: nădejdea. 
Doina noastră, care a impresionat adânc pe scriitori şi au 
imitat-o întratâtea feluri, și-a avut întâia, oară locul ei 
de cinste (versetul 50), justificând până la evidenţă jus- 
teta principiului că literatura cultă se poate inspiră cu 
succes din cea populară. «Soveja» e ziarul exilulului său 
la schitul din Vrancea, mai mult o descriere psihologică, 
decât de moravuri, dar în aceeaș formă armonioasă, în a- 
celaș ton sincer ca tot ce a scris Russo. 

Ediţiuni. -— Scrieri, Buc. 1908 (cd. P. V. Haneș). — Scrieri, 


Buc. 1910 (ed. Gh. Bogdan-Duică), reeditarea numai a operelor 
româneşti din colecţiunea precedentă. 


5. — N. BĂLCESCU 1819—1852. 


Erà fiul pitarului Barbu Băl- 
cescu. A învățat în şcoala dela Sf. 
Sava, unde a legat cu Ion Ghica o 
prietenie, care a ţinut până la 
moarte. Chiar din şcoală, Bălcescu 
a dovedit înclinare pentru cercetă- 
rile istorice. In amintirile despre el, 
Ghica ni-l arată purtând zilnic un 
caiet cu extrase din cronicarii şi is- 
toricii noştri. La 20 de ani a intrat 
în armată. ca, ofiţer. Peste doi ani a N. Bălcescu 
participat la o conspiraţiune con- 
tra stăpânirii ruseşti, cu scop de a se proclamă indepen- 
dența Principatelor şi punerea lor sub conducerea unui 
singur domn, a lui Mihail Sturza din Moldova. Ghica a şi 
propus aceluia tronul, dar patriotul voevod i-a răspuns că 
planul e ademenitor, dar prematur. Intr'adevăr, conspi- 
raţiunea s'a, descoperit şi membrii ei au fost închişi, Băl- 
cescu deasemenea. A scăpat în 1842, când s'a suit pe tro- 
nul Munteniei Gh. Bibescu. Din închisoare a ieșit cu să- 

In 1845 şi 1846, ajutat materialiceşte de un grup de bo- 
ieri, a făcut cercetări istorice la Viena, Roma și Paris. In 
1848 a reluat planul dela 1841 şi a participat activ la 
vevoluţiunea iscată atunci. Punctul său de vedere eră o în- 
țelegere cu Ungurii contra Rușilor şi a Austriacilor. In ve- 
derea aceasta, a făcut o călătorie la Pesta şi a avut dese în- 
trevederi cu capii revoluţiunii maghiare şi cu ai celei ro- 
mânești din Ardeal, dar fără. rezultat. A încercat chiar să 
organizeze o legiune românească ardeleană, cu care să 
treacă în Muntenia contra Rusilor. S'a convins şi el că 
nu puteă fi vorba de o înţelegere între Români și Unguri, 
în Ardeal, când Ungurii voiau ţară mare şi popor puter- 
nic, tocmai cu ţinuturile româneşti și contra intereselor ro- 
mânești. 

După neizbânda revoluţiei, s'a dus în Franţa, mâhnit 
peste măsură de sbuciumul zadarnic pentru o soartă mai 
bună a neamului său și ros de boala ftiziei, care începuse să 
se manifesteze. Inceputul ei dată din vremea anilor petrecuţi 
la Bucureşti, în închisoare. Ea se agravase în călătoria, de 
la București în Ardeal şi la Pesta, în timpul revoluţiunii. 
Călătorise dela. Giurgiu la Orşova două săptămâni într'o 
ghimie turcească, o corabie încovoiată şi cu interiorul a- 
tât de îngust, încât numai culcat puteai să stai în ea, în- 
tre frânghii şi mărfuri. Dela Orşova înainte a călătorit 
mai mult pe jos decât în căruţă, purtând şi el, ca altădată 
Sincai, singurul lucru scump ce-i mai rămâneă, pe lume, 
o carte în pregătire: «Istoria Românilor sub Mihai Vitea- 
zul». La Paris se simţiă rău şi trăiă doar cu nădejdea du- 
cerii la bun sfârșit a cărţii lui scumpe. Cât făcuse până a- 
tunri i se păreă puţin lucru: «Magazinul istoric pentru 
Dacia», în colaborare cu Aug. Treboniu Laurian şi «Pu- 
terea armată la Români». Voiă să lase cevă mi mult din 
sufletul său, după moarte, o carte care să vorbească ur- 
maşilor în locul său. Se luptă cu moartea, ca să-i ia îna- 
inte şi să-și sfârşească opera. Suflet aveă, numai puterile 
fizice nu-l ajutau. Scrià până când mâna nu mai puteă 

odihnă, porniă înainte grăbit. Dar boala-l biruiă. S'a dus 
atunci în insulele Hyères din sudul Franţei şi de acolo la 
Palermo. A făcut încercarea să intre în ţară şi să moară. 
pe pământul ei. A ajuns la Galaţi. A recurs la, Alecsandri 
şi la toţi cari îl puteau ajută, să-i obţină permisiunea de 
intrare, dar toate străduinţele prietenului şi ale celorlalţi 
cari ţineau la el, au fost zadarnice. A trebuit să se întoarcă 
la Palermo şi să moară acolo, într'un han, şi să fie îngro- 
pat ca un necunoscut, la Rotoli, cimitirul săracilor. Decla- 
raţiunea de moarte la ofiţerul stării civile din Palermo o 
făcuseră.... doi hamali. Lădiţa lui cu manuscripte a fost 
trimisă, după indicaţiunile sale, lui Ion Ghica. Acesta a 
publicat un fragment din Istoria lui Mihai Viteazul în 
«Româna Literară» a lui Alecsandri (1855). Mare parte 
din operă a tipărit-o Odobescu, în publicaţiunea lui «Re- 
vista Română» (1861-63). Ajuns ministru, sub Cuza, tot 
Odobescu a trimis la, Palermo pe tânărul N. Ionescu, o- 
ratorul de mai târziu, să aducă osemintele lui Bălcescu. Nu 
s'a. putut însă găsi nimic! In zilele noastre s'a descoperit 
la Palermo actul său de moarte. 

In «Magazinul istoric», Bălcescu împacă cele două şcoa- 
le istorice în luptă: pe cea latinistă, care cereă studiul co- 
lonizării romane, în vederea adunării de cât mai multe do- 
vezi pentru latinitatea noastră, și pe a lui Kogălniceanu, 
care cereă să ne socotim mai mult Români decât urmaşi 
ai Romanilor și să cercetăm propria noastră istorie, de 
când fiinţăm ca popor aparte, şi mai ales părţile ei mă- 
reţe şi strălucitoare. In «Magazin», s'a, făcut şi una și alta. 
Laurian pe cea dintâi, Bălcescu pe a doua. El a publicat 
documente şi cronici şi a redactat mici monografii inte- 
resante prin figurile ori prin momentele istorice, pe cari le 
scoate în evidenţă: «Logofătul Ion Tăut»,; «Românii şi Fa- 
narioţii», etc. 

«Istoria, lui Mihai Viteazul», din care aveă unele capi- 
tole redactate din 1847, a fost scrisă după aceeaș metodă, 
ca «Histoire de la Valachie» a lui Kogălniceanu şi ca 
«Hronica» lui Şincai, adică pe temeiul izvoarelor tipărite. 

De noua metodă, preconizată de el însuşi, adică de utili- 
zarea actelor publice şi private ale epocei respective, nu 
s'a folosit, fiindcă nu ieşiseră la iveală actele în chestiune. 
Fireşte că urmând vechea metodă, Bălcescu a pus multă 
conştiințiozitate în alegerea şi mai ales în interpretarea. 
izvoarelor, şi că n'a. pierdut un moment din vedere prin- 
cipiul călăuzitor al istoricului, de a spune adevărul. 
Scopul esenţial al cărţii n'a fost însă acesta, ci acela de 
a înfăţişă Românilor, realizat gata, un ideal de a cărui pu- 
tinţă de înfăptuire se îndoiau atâţia şi atunci și de atunci 
încoace mereu până la 1918: idealul unirii tuturor Româ- 
nilor întrun singur stat şi independenţa lor. Pentru acest 
ideal și-a expus Bălcescu vieaţa şi la 1841 şi la 1848, cu 
ochii îndreptaţi spre el şi încălzit de focul lui prelungitor 
de vieaţă şi-a, trăit cele din urmă clipe. Acest ideal a vrut 
să-l lase moștenire urmașilor în «Istoria lui Mihai Vitea- 
zul». A ales cpoca aceea tocmai pentrucă ea realizase, deşi 
pentru puţină vreme, idealul sfânt al unui popor. Cu o ar- 
mată credincioasă şi devotată, încălzită de sufletul unui 
mare erou, s'a îndeplinit şi independenţa şi unirea într'un 
singur stat. Dece ne-am fi îndoit că sar fi putut din nou 
îndeplini acel ideal, dacă Românii erau şi mai mulţi la 
număr şi mai mândri de origina lor și mai conştienţi de 
menirea, lor? Istoria se transformă în epopeie şi Mihai 
Viteazul în eroul predestinat să ducă la bun sfârşit o mi- 
siune divină. Concepţia aceea despre rolul lui Mihai Vi- 
teazul, pe care au avut-o toate generaţiile dela 1860 în- 
coace, până astăzi, concepţie care a însufleţit și pe cei În- 
vredniciţi de Dumnezeu să dărâme Carpaţii în 1916— 
1919, concepția aceea dela Bălcescu datează. Câtă deose- 
bire între cum judecă, de pildă, Miron Costin pe Mihai Vi- 
teazul şi cum îl judecă Bălcescu! Să reamintim doar că 
Miron Costin găsește moartea lui Mihai Viteazul ca dreap- 
tă răsplată pentru moartea lui Andrei Batori şi ocuparea, 
Ardealului ca un eveniment istoric obişnuit! Bălcescu îşi 
împarte opera în mai multe cărţi, dintre care cea dintâi 

a IV-a «Unitatea. Naţională». Cât de sugestive! Puteam 
realizà şi libertatea şi unitatea, dacă puneam ca temelie 
armata. şi vitejia, ca la Călugăreni. 

Idealul lui militar l-a condus să se ocupe și de armata 
noastră, atât în «Puterea armată la Români» (1844), cât şi 
în «Istoria lui Mihai Viteazul», ca să arate că nici acesta 
nu e greu de realizat, fiindcă a fost realizat în trecut sub 
Mircea cel Bătrân, când Românii au avut instituţiunea 
armatei permanente, și fiindcă sub Mihai Viteazul, deși 
instituțiunea dispăruse, avântul militar nu pierise încă. 
Să ne întoarcem deci spre trecut, căci vom găsi acolo des- 
tule arme pentru înălţarea noastră. 

Cu o singură modificare: să nu mai tratăm ţăranul ca. 
atunci. Deaceea cartea III-a din Istoria lui Mihai Vitea- 
zul poartă titlul de «Robirea Ţăranului» şi arată vestitul 
«aşezământ» al eroului, adică legarea. de veci a ţăranului 
de moșia pe care se află, — act contestat în urmă — ca 
pricina, principală a zilelor de cădere ale lui Mihai Vitea- 
zul. Deaceea scrie Bălcescu «Reforma socială la Români», 
rămasă până azi în manuscript şi publicată doar în fran- 
țuzește sub titlul de «Question économique des Principautes 
Danubiennes» (1850). Deaceea începe «Manualul Bunului 
Român», traducere din Charles Renouvier, rămasă neter- 
minată. Ţărănimea trebue scăpată din iobăgie, cultivată. 
cu privire la drepturile şi datoriile sale, organizată mili- 
tăreşte ca sub Mircea cel Bătrân, însuflețită de avântul 
răsboinic ca sub Mihai Viteazul, şi atunci independenţa, va 
fi venit, unirea tuturor Românilor se va fi înfăptuit, o 
nouă intrare triumfală în Alba Iulia. vom fi serbat. 

Un singur om, o singură carte a conturat, precizat şi 
înaurit idealul unui popor întrez, l-a îmbrăcat în strălu- 
cire de scântei divine şi smulgând pe cei în stare de a se 
devotă unei credinţe sfinte din materialismul vieţii, i-a în- 
dreptat spre steaua, cea mântutoare și le-a, spus: într'acolo 
să mergeţi. 

Pentru aceasta, Bălcescu a avut ła îndemână şi fraza 
bogată, cu ritmul majestos al epopeii, cu construcții de o 

regularitate şi simetrie clasică. Cartea lui a fixat pentru 
decenii proza noastră literară. 


Ediţiuni. -— Puterea armată, Iași 1844; ed. II-a (ed. P. V. 
Haneș) în «Bibl. p. toţi», no. 393. — Magazin istoric, Buc. 1845— 
1849 (5 vol.), în colaborare cu Aug. Treb. Laurian. — Question 
Economique, Paris 1850. — Istoria Românilor sub Mihai Vodă 
Viteazul, Buc. 1878; ed. II Buc. 1887; ed. III Buc. 1908 (ed. Al. 
Lapedatu) cu cheltuiala Casei Şcoalelor (în urma, dovezilor ce 
am adus în «Desvoltarea, l. literare», 1904, că ed. lui Odobescu 
nu respectă originalul); ed. IV, Buc. Libriria Nouă, Carol P. 
Segal (1930), numai cartea I-a şi a II-a după ediţia Odobescu; 
cd. V-a în «Biblioteca p. toţi», no. 1206—1213, reproducerea edi- 
tiei lui Odobescu. — Manualul Bunului Român, Buc. 1903 (ed. 
P. V. Haneş). — Scrisori către lon Ghica (ed. P. V. Haneș), 
în «Biblioteca p. toţi», no. 688—689. 


6. — D. BOLINTINEANU 1819—1872. 


Fiul unui Român Macedonean stabilit la noi, în satul 
. Bolintinul din vale, județul Ilfov. A păstrat amintirea a- 
. cestei origini, a călătorit la Românii Macedoneni, a scris 
despre ei, sa inspirat din obiceiurile lor păstoreşti («San- 
Marina») şi a luptat să statornicească un interes perma- 
nent la Românii dela N. Dunării, pentru frații lor dela 
Sud. Chestiunea macedoneană românească datează dela el. 
Primele învățături le-a luat în Bucureşti, cu un dascăl 
. particular, apoi la o şcoală dela Colțea, tot particulară, şi 
apoi la școala dela Sf. Sava, unde s'a împrietenit cu Gr. 
Alexandrescu şi N. Bălcescu. Fu trimis la Paris la studii, 
după ce a publicat poezia «O fată tânără pe patul morții», 
şi întemeie la întoarcere, 1848, ziarul «Poporul suveran». 
A fost un fervent naționalist. A luat parte activă la re- 
voluțiunea dela 1848 şi, după neizbânda ei, a căutat mai 
departe să-i slujească principiile ca exilat în Orient şi în 
Franţa. A călătorit până la Orşova şi apoi, în Ardeal, cu 
Bălcescu. De acolo s'a dus la Constantinopol şi mai târziu 
la Paris, unde a scos «Junimea, română» (1851) şi cartea 
. «Les Principautes Roumaines» (1854). S'a întors în tară 
după tractatul dela Paris (1856), care adusese mai multă 

libertate ţărilor noastre. Dela Constantinopol şi Brusa a 
întreprins călătorii la Alexandria în Egipt, la Cairo, de 
unde a vizitat Piramidele, Atunci a, vizitat şi Macedonia, şi 
insula Samos, unde a, stat zece luni, pe când guvernator 
al ei eră Ion Ghica. Când şi-a putut încheiă exilul, a in- 
trat întâi în Moldova şi apoi s'a, aşezat în Muntenia. A ju- 
cat însemnat rol politic sub Cuza, ajungând şi Ministru de 
Externe și de Instrucţiune publică. P. Chițu, om politic 
care l-a cunoscut, ni-l descrie într'o conferinţă din 1886, 
de statură mai înalt decât mijlociu, cu părul şi fața brună, 
cu o frunte largă și limpede, cu expresiunea mai totdeauna 
tristă și meditativă. A murit în 1872, fiind îngropat în sa- 
tul de naştere. 

S'a distins prin, bogăţia scrierilor și prin marele răsunet 
pe care l-a avut în public. In această privinţă, numai 
Alecsandri l-a întrecut. Plăceă sentimentalismul poeziilor 
lui, nota. romantică exagerată, subiectele melodramatice, 
cadrul exotic în care se desfășurau — Orientul, Bostorul, 
Macedonia, — ca în «Florile Bosforului» şi «Macedonele», 
filozofia ușoară, amintirile istorice. Abiă în zilele noastre 
au început să fie înlocuite baladele lui storice, inspirate 
din cronicari și din Bălcescu, la patriotismul şi muzicali- 
tatea cărora s'au format atâtea generaţii («Mama lui Ste- 
fan cel Mare», «Daniil Sihastru», etc.). A scris prea mult 
şi n'a putut variă nota. Devine obositor, citit în întregime. 

A păstrat până la sfârşitul vieţii concepţiunea lui Fliade 
Rădulescu, sub a cărui influenţă directă s'a desvolţat la 
începuturile lui şi care l-a remarcat cel dintâiu pentru poe- 
zia «O fată tânără pe patul morţii», că literatura româ- 

` nească trebue să. se manifesteze în toate genurile şi în deo- 
sebi în cele mari: epopeia și drama. In seria mare de în- 
cercări neintrerupte de a se da Românilor o epopeie, ocupă 
şi Bolintineanu un loc, cu «Traianida» (1868—1870), al 
cărei subiect titlul îl arată îndeajuns. In seria dramelor 
istorice, deasemenea. El ne-a dat «Mihai Viteazul condam- 
nat la moarte» (1867), «Ştefan Vodă cel Berbânt»- (1867), 
«Al. Lăpușneanu» (1868), «După bătălia dela Călugăreni» 

(1868), «Stefan George Vodă» (1868), «Şase drame isto- 
rice» (1868). 

Pe această cale a fost îndemnat și de concepția. naționa- 
listă a literaturii, dobândită prin contactul personal cu 
Bălcescu şi Ion Ghica pe deoparte, iar dela 1848 înainte 
cu Kogălniceanu, Russo și Alecsandri: fiindcă scrie multe 
broşuri de popularizare despre vieața domnilor români 
mai însemnați şi fiindcă, în opere pur literare, adoptă 
principiul inspirațiunii naţionale, cum nu făcuse în poe- 
ziile dela începutul activităţii poetice, unde melancolia vagă 
şi general umană dedeă nota, caractersitică, 

După 1848 apar romanele şi descrierile lui de călătorii. 
Cu sugestiunea ce-i rămăsese dela Eliade Rădulescu, de a 
scrie în genurile mari, Bolintineanu încearcă romanul şi 
deschide prin două opere o cale care nu s'a mai închis de 
atunci. Subiectul lui este în cadrul şcoalei naţionaliste: 
obiceiuri, scene româneşti. «Maneoil» (1855) şi «Elena» 
(1862), înfăţişează ţărani, arendaşi, proprietari de moșii, 
boieri — şi vechi şi noi — saloane, jocuri de cărţi, orgii. 
Ţăranii suferă pe urma subprefecţilor, arendașilor şi a 
unora dintre proprietari. Arendaşii sunt Greci. Femeile 
din pătura de sus sunt Românce bune, iubitoare de ma- 
nifestările nobile şi naţionaliste. Prin ele autorul pune în 
discuţiune tocmai problema naţionalismului în literatură. 
Fireşte că li se opune şi tema contrarie şi eroii se mișcă 
între două, lumi: a moraliştilor, a purității sufleteşti şi a 
corupțţiunii, a spiritului de castă şi a ideilor egalitare, a 
lipsei de naționalism şi a naţionalismului. Răsună în a- 
ceste pagini frământările din vremea închegării noului 
stat al Principatelor-Unite. Cadrul acţiunilor este şi el a- 
les anume ca să completeze tendinţa: Telega, Brebu, Si- 
naia, valea Prahovei. 

Descrierile de călătorii sunt cinci le număr: majoritatea 
cu subiect românesc şi chiar cele cari descriu Palestina, 
Egiptul și Asia Mică nu sunt un moment lipsite de preo- 
cuparea, naționalistă, fiindcă la fiece pas comparaţiunea 
cu ţara noastră se iveşte. Cele cu subiect românesc vor- 

besc de Dunăre, de Românii Macedoneni şi de Moldova, cu 
multe amintiri istorice şi cu un cald patriotism, ilustrare 
şi în Muntenia a principiilor puse de Kogălnceanu şi de 
Russo, la 1840 şi la 1855. 


Ediţiuni. — Colecţie de poezii, Buc. 1847. — Cântece şi plan- 
geri, Iaşi 1852 (ed. Gh. Sion). — Poezii vechi şi noui, Buc. 1855 
(ed. Gh. Sion). — Cântarea României (versificarea operei lui 
Russo), 1858. —' Legende sau basme naţionale în versuri, Buc. 
1858. — Melodii române, Buc. 1858. — Bătăliile Românilor, Buc. 
1859. — Nemesis, satire politice, Buc, 1862. — Legende noui, Buc, 
1862. — Poezii, Buc. 1865 (2 vol.). — Brises d'Orient, Paris 1866. — 
Conrad, poemă, Buc. 1867. — Traianida, 1868—1870. — Poezii, 
Buc. 1869. — Lumenidele, Buc. 1866. — Menadele, satire politice, 


Buc. 1370. — Plângerile României, Buc. 1870. — Poezii, Buc. 
1877 (2 vol.). — Opere complete, Buc. 1905 (ed. St. O. Iosif). 
Poporul suverun, ziar, Buc. 1848. — Junimea română, ziar, 


Faris 1851. — Dâmboviţa, ziar, 1858—1864. 

Mihai Viteazul, dramă în 3 acte, Buc. 1867, — Ștefan Vodă cel 
Berbant, dramă în 4 acte, Buc. 1867. — Al, Lăpuşneanu, dramă 
în 3 acte. — După bătălia dela Călugăreni, dramă în 3 acte, Buc. 
1868. — Ştefan George Vodă, dramă în 5 acte, Buc. 1868. — Şase 
drame istorice (Mărirea şi uciderea lui Mihai, Despot Vodă, Mih- 
nea Vodă, Postelnicul C. Cantacuzino, Brâncovenii şi Cantacu- 
zinii, Sorin), Buc. 1868. 

Vieaţa lui Mihai Viteazul, Buc. 1863; ed. II, Buc. 1870. — 
Vieaja lui Ștefan cel Mare, Buc. 1863 ; ed. II, Buc. 1870. — Vieața 
lui Vlad Ţepeş şi Mircea cel Bătrân, Buc. 1863; ed. II-a, Buc. 1870, 
— Vizita domnitorului Principatelor Unite la Constantinopol. 
Buc. 1860 ; ed. II, Buc. 1864. — Domnii regulamentari, Buc. 1869. 
— Vieața lui Cuza, Bur. 1869; ed. II, Buc. 1670; ed. III, Buc. 
1873. — Vieaţa lui Traian August, Buc. 1869. — România roabă 
la Austro-Maghħhiari, Buc. 1869. — Cleopatra, regina Egiptului, 
Buc. 1871. — Ştefan Vodă cel tânăr, Buc. 1871. 

Manoil, roman național, Iași 1855; ed. II Buc. 1915 (ed. P. V. 
Haneș). — Elena, Buc. 1862; ed. II, Buc. 1915 (ed. P. V. Haneş). 

Călătorii în Palestina şi Egipt, laşi 1856 (ed. Gh. Sion) ; ed. II; 
Buc. 1863; ed. III, Buc. 1915 (ed. P. V. Hanes). — Călătorii în 
Moldova, Buc. 1858; ed. II, Buc. 1915 (ed. P. V. Haneş). — Călă. 
torii pe Dunăre şi în Bulgaria, Buc. 1858; ed. II Buc. 1859; 
ed. III, Buc. 1915 (ed. P. V. Haneş). — Călătorii la Românii din 
Macedonia, Buc. 1863 ; ed. II-a, Buc. 1915 (ed. P. V. Ilaneș); — 
Călătorii în Asiu Mică, Buc. 1866; ed. II, Buc. 1915 (ed. P. V., 
Haneș). 

7. — N. FILIMON 1819—1865. 


O vieaţă de bohem, pornită din necunoscut și închinată 
artei. Fără şcoli, fără profesori, Filimon cunoştea princi- 
palele limbi moderne şi se cultivă prin ele. Fără mijloace 
materiale, călătoriă prin Austria, Italia şi Bavaria, dus de 
dragostea muzicei şi a călătoriilor. Duceă vieaţă de petre- 
ceri nevinovate, cu cântece şi cu lăutari, în tovărăşia lui 
Anton Pan şi a altor iubitori de veselie și de cântece. Das- 
tăl de strană, caşi Anton Pan, a fost și Filimon. Când i se 
ură, intră corist, ori flautist la trupele streine de operă, cari 
sa rătăciau pe la noi, ori funcţionar. Ii plăceă și să scrie 
despre muzică şi despre călătorii. A scris în ziarul «Na- 
ţionalul» (1857) foiletoane muzicale şi biografii de muzi- 
xanţi celebri, în «Revista Carpaţilor» (1860) despre muzica, 
si opera magiară. Impresiile din streinătate şi le-a scris tot 
în. ziarul mai sus citat şi în «Excursiuni în Germania me- 
ridională» (1860). 

Filimon e continuatorul nuvelei de moravuri a, lui Ne- 
pruzzi şi al romanelor lui Bolintineanu. Nu prin «Mateo 
Cipriani» şi «Frideric Staaps», amintiri din lecturile strei- 
ne, s'a impus el, ci prin « Nenorocirile unui slujnicary şi mai 
ales prin «Ciocoii vechi şi noi». El a înţeles valoarea prin- 
cipiilor puse înainte de Kogălniceanu și de Russo şi a simțit 
succesul ce-i puteă veni din zugrăvirea vieţii înconjură- 
toare, nu numai decât a celei frumoase și curate, cum 
făcuseră predecesorii, ci a celei superficiale și corupte, a 
drojdiei ce se alegeă din frământările sociale de după Unirea, 
Principatelor. Zugrăveşte astfel pe slujnicavul Râmătorian 
în linii adevărate, brutal de adevărate, şi obţine atâta suc- 
ces, încât încearcă cu și mai mare succes romanul de mo- 
ravuri. Işi alege pentru aceasta societatea noastră, dela, în- 
ceputul secolului al XIX-lea, cu amestecul de grecism şi 
voniânism. pe de o parte, de caractere şi de parveniţi pe de 
alta. Dela o vreme se duceă, contra elementului fanariot o 
luptă înăbușită, dar aprigă. In contra ciocoismului de ase- 

i se întâmplase lui Kogălniceanu după procesul Popăuţilor, 
lui Russo după reprezentarea «Jicniţerului Vadră». De- 
aceea se preleră lupta în ascuns. Când naționalismul 
triumfă în politică prin Unirea Principatelor, atacul înă- 
bușit iese la lumină şi astfel Filimon poate scrie «Ciocoii 
vechi şi noi». Nu face însă operă istorică, nici maveă pre- 
gătirea, nu-l lăsă, nici felul talentului său. Inviază în schimb 
trecutul printr”o rară intuiţie de artist. Dinu Păturică în- 
trece și pe Râmătorian din «Nenorocirile unui slujnicar» 
şi pe Manoil şi Elescu din romanele lui Bolintineanu, prin 
vieaţa concentrată în el. In spatele lui nu simţi pe nimeni 
care să-l conducă şi să-i dicteze ce să spună şi când să 
spună. El nu ţine discursuri, nu expune teorii, ca eroii lui 
Bolintineanu, ci-şi trăește vieaţa sa adevărată, caşì Chera 
Duduca şi Andronache Tuzluc, ceilalţi eroi ai romanului. 
Tot putregaiul unei astfel de societăţi se prăbușește, iar 
naționalismul concepţiei lui Filimon face ca pe ruini să se 
înalțe iubirea a două suflete românești. 

Ce păcat că i-a, lipsit stilul ! A suferit şi influenţa, acelei 
epoci dintre 1860 și 1880, când limba literară 'abiă se luptă 
cu latinismele, italienismele şi franţuzismele de tot felul 
şi-şi redusese bogatul ei capital de cuvinte vechi, de cari 
tocmai aveă nevoie Filimon. Din acest punct de "vedere, 
faţă de Bolintineanu, au fost câţivă paşi buni înapoi, deşi 
ca factură și concepţie fuseseră mai mulţi înainte. 


Ediţiuni. — Ezcursiuni în Germania meridională, Buc. 1860. 
— Idei repezi despre muzica şi opera maghiară, în „Rev. Car- 
paţilor“ din 1860. — Mateo Cipriani, în „Rev. Carpaţilor“ 1860. 
— Frideric Staaps, în idem, 1861. — Nenorocirile unui slujnicar, 
în idem 1861; în volum, Buc. 1916 (ed. M. Dragomirescu). — Cio- 
coii vechi şi noui, Buc. 1863; ed. II Buc. 1910 (ed. N. Iorga). 

CAP. XIII 
V. ALECSANDRI 1821—1890 


«Acel rege-al poeziei, veşnic tânăr 
şi ferice» — așă va caracteriză mai 
târziu poetul Eminescu pe marele său 
predecesor. E o caracterizare vred- 
nică de criticul cel mai pătrunzător. 
Ea privește și locul ocupat de Alec- 
sandri în mijlocul poeţilor contem- 
porani lui, dar şi felul talentului său. 
In Alecsandri au culminat sforţările 
poetice românești dela Gr. Alexan- 
drescu înainte, precum şi realizările 

V. Alecsandri asteptate pe urma programului lite- 
var desfăşurat şi apărat de Kogălni- 
ceanu și de Russo. Aceştia oferiseră întradevăr modèle 
demne de principiile călăuzitoare, mai ales Russo, dar nu- 
mai modele. Nu se simţiau chemaţi, sau n'avuseseră, în- 
credere să dea, mai mult decât modele. Negruzzi şi-a risipit 
talentul. Al Jui Bălcescu s'a, frânt de o moarte timpurie. 
Alecsandri s'a înălțat încet, sigur şi maiestos, totdeauna 
cu manifestare concentrică, până la sfârşitul firesc al 
vieţii şi al talentului. 

Tată-său, spătarul V. Alecsandri, nu l-a dat la școală 
grecească, nici nu i-a adus în casă dascăl grec. I-a adus 
pe călugărul ardelean Gherman Vida, venit de peste munţi 
cu patriotismul sorbit din cărțile şi din spiritul scoalei la- 

tiniste. Adusese şi manuscriptul cronicii lui Şincai în ve- 
derea tipăririi. Atunci a început ş prietenia lui Vasilică 
Alccsandri cu Mihalache Kogălniceanu, acesta venind în 
casa spătarului să înveţe tot la călugărul Vida. Amândoi 
au trecut apoi la pensionul francez al lui Cuânin, unde s'au 
imprietenit şi cu Millo. De acolo s'au despărţit: Kogălni- 
ceanu s'a dus la Lunéville şi la Berlin, Alecsandri la Paris. 
Prietenii îşi scriau. La Paris, poetul a strâns legături mai 
de aproape cu viitorul domn al Principatelor-Unite, Aloc- 
sandru Ioan Cuza, şi cu Ion Ghica. Dela acesta ştim că lui 
Alecsandri nu-i plăceă nici medicina, nici dreptul, pentru 
cari se dusese la Paris, ci mai mult literatura. Ghica se 
ocupă cu ştiinţele şi ar fi discutat bucuros cu prietenul său 
despre ele. Incercă, dar degeaba. Alecsandri nu următriă 
discuţiunea. Când însă Ghica îi citiă, ori îi recită din Sr. 
Alexandrescu, atunci Alecsandri îşi reveniă din distrarţia 
şi din rătăcirile lui pe alte tărâmuri. Poezia il interesă, 
Deaceea, a urmărit mai mult literatura, şi studiile în legă- 
tură cu ea, cum erau cele despre literatura populară, studii 
noi și de actualitate atunci, decât formarea unui cariere. 
Intors în țară la 1839, nu-l găsim nici advocat, ca pe Ko- 
gălniccanu, nici funcţionar ca, pe Negruzzi, nici magistrat 
ca pe Russo, ci proprietar de moșie la Mircești şi... scriitor. 
Acolo a trăit între ţărani şi i-a văzut la muncă şi la petre- 
cere. Acolo a dat iar de frumuseţile naturii în vestita luncă 
a Siretului. Cât eră vremea bună, umblă după vânat, şi 
cum da umezeala şi frigul, se închideă în casă şi şedeă la 
gura sobei cu cățeluşul pe genunchi. Aşă l-a găsit prietenul 
său Ion Ghica. La gura sobei şi-au adus ei aminte de tine- 
reţe şi de luptele ei, acolo şi-au făgăduit să-și scrie acele 
amintiri. Nu i-a plăcut lui Alecsandri nici toamna. Codrul 
înroşit al toamnei, atât de plăcut altor poeţi, lui i se pare 
mâncat de rugină. Vântul toamnei îl înfiorează şi-l goneşte 
lângă foc. Numai când iarna cade omăt mult şi soarele 
scântează, atunci îi place. Şi mult laudă el brazii, fiindcă, 
în ciuda iernii, stau mereu verzi. Ce păcat că nu poate 
înfruntă şi el asprimea iernii ! Şi atunci, nădejdea în gân- 

duri, ca să le frământe la gura sobei. Cufundat în gânduri, 
numără zilele până la sosirea primăverii, ca un copil zilele 
până la venirea vacanței, 

Iată-l străbătând satele și munţii în judeţul Neamţ, îm- 
preună cu Russo, ca să asculte poezii populare, iată-l în 
1840 ieșind la iveală în «Dacia Literară» cu întâia lui operă 
«Buchetiera din Florenţa», alături de Kogălniceanu şi de 
Negruzzi. Cu ei şi cu alţi prieteni formează grup şi se im- 
pun. Cârmuirea le încredinţează conducerea teatrului, de 
care râseseră. Alecsandri munceşte alături de ceilalţi doi 
la recrutarea personalului, la pregătirea lui scenică, la în- 
tocmirea decorurilor, dar mai ales la întocmirea, reperto- 
rului. Trebuiau piese în românește de forța interpreților și 
a publicului. Se traduseseră, în deosebi din franțuzeşte, 
multe piese de teatru, dar nu în vederea reprezentării, ci 
în vederea lecturi. Se aleseseră piesele cu renume (din Ra- 
cine, Moliere, etc.). Reprezentarea lor eră însă cu neputinţă 
atunci. Alecsandri imitează şi compune singur ceace în- 
tr'adevăr cadră cu oamenii şi cu timpul și pune astfel te- 
melia repertorului românesc, ajuns la bogăţia lui de astăzi 
fără nici o întrerupere de atunci încoace. Ta parte activă 
la apariţiunea «Propășirii» din 1844, scriind acolo şi cele 
dintâi poezii. 

La 1848 nu puteă lipsi. Crezuse că se pot ridică mascele 
contra absolutismului rusesc şi al lui Mihail Sturdza. Se 
repezi la Te.-Ocna, unde-și petrecuse copilăria, şi ținù dis- 
cursuri de înflăcărare. Țăranii însă nu l-au înţeles şi el a 
rămas dezamăgit. Sa mărginit, caşì ceilalti, la mişcarea 
înăbușită la Iaşi. A trecut în Ardeal, a privit impunătoarea 
mişcare dela Blaj, unde ţăranii își înțelegeau conducătorii, 
a trecut de acolo în Bucovina, ca pe drumul cel sigur și cu- 
noscut să ajungă la Paris — eră drumul pe care-l urmase 
și când se dusese la studii. Aduce mari servicii cauzei ro- 
mânești, inspirând articole în ziarele franceze, ajutat de 
prietenii şi prictenele (ca artista Dridri) pe care şi-i făcuse 
între Francezi, influențând pe oamenii politici ai Franţei, 
făcând în scop politic o călătorie la Constantinopol şi sco- 

ţând cu Bălcescu şi Russo «România Viitoare», ca să menție: 
și să desvolte între Românii din Paris şi din ţară ideia re- 
voluţiunii. Atunci s'a, plăsmuit şi mistificarea cu «Cântarea. 
României» găsită la un vechiu călugăr. Se întoarce în țară, 
atras de noua stare de lucruri statornicită pe placul lui şi 
al prietenilor de Gr. Al. Ghica, dar o aventură de dragoste 
îl depărtează iar, ca să călătorească prin Italia, Spania și 
Maroc. Vine întărit sufletește şi cu dor de luptă. Reiă ve- 
chiul său plan din 1851 de a scoate o revistă în felul «Da- 
ciei Literare» şi al «Propăşirii» şi izbutește, In 1855 apare 
«România Literară» cu colaborarea, principală a lui Russo 
și ajutat de toţi scriitorii de seamă moldoveni și munteni. 
Revista, e citită cu interes de toate [inuturile românești. 
Constală lucrul acesta ziarul «Gazeta Transilvaniei» dela 
Brașov. 

E prins câţivă ani de vâltoavea luptelor politice naţio- 
nale. E vremea tractatului dela Paris, a divanurilor adhoc 
și a Unirii dela 1859. Se duce la Sevastopol și se inspiră din 
urgia şi gloria răsboiului. Ia parte în divanul adhoc al 
Moldovei, refuză, candidatura la tron, ca să reușească mai 
sigur Cuza, și-i dă acestuia sprijin de vechiu prieten şi 
bun Român. Primeşte misiunea de a cere sprijinul Italiei 
și al Franlei pentru schimbările repezi ce se îndepliniau la 
noi, ajunge deputat, vicepreședinte de cameră, ministru şi 
se retrage apoi la ocupaţiunile agricole şi poetice în 18656, 
când s'a făcut conspiraţiunea de detronare a lui Cuza. Din- 
tre conspiratori, Alecsandri și Kogălniceanu au lipsit, A 
mai îndeplinit mai târziu funcțiunea de ministru plenipo- 
tenţiar Ja Paris, încheindu-și cu aceasta rolul politic. 

Intemeicrea Academiei Române l-a atras în câmpul lup- 
tei literare, comhătând tendințele linguistice exagerate. 

Atât se identificase cu aspiraţiunile şi cu fiinţa neamului 
său, atât de mult se apropiase de nemurire, încât vestea, 
morţii a căzut ca un trăznet. Mii de oameni s'au adunat la 
Mircești. In numele guvernului a vorbit marele orator Al. 
Lahovari ; în numele teatrului, Constantin Notară. Când 
cosciugul trebuiă pornit, sa auzit o comandă militară: 

«Cei nouă din Vaslui şi cu sergentul zece, ridicaţi !» Erau 
soldaţii regimentului de infanterie din Vaslui. După ideia 
reginei Elisabeta, ei îşi făceau datoria cea din urmă către 
poetul care în «Peneș Curcanul» făcuse a doua oară nemu- 
ritori pe infanteriștii noștri. 


Inceputul activităţii sale îl formează preocuparea de poe- 
zia populară. Negruzzi vorbise în «Dacia Literară», de 
«cântecul popular» ca de un «obiceiu» al ţăranilor, atră- 
gând atențiunea la muzica, nu la cuvintele lui. Cântecul 
popular ca literatură e scos în evidenţă de Russo şi de 
Alecsandri. Cu o sută şi mai bine de ani în urmă, cronica- 
rul Stolnicul C. Cantacuzno vorbise şi el despre cântecele 
bătrânești, ca să constate că nu pot sluji ca izvoare istorice. 
Puțin după aceea, D. Cantemir amintise cântecele bătrâneşti 
şi oraţiile de nuntă ca mijloc de petrecere şi citase o oraţie 
întreagă. De atunci numai pe la 1840 se trezește interesul 
pentru poezia populară dincolo de Prut şi dincoace, dar 
sub inspiraţiunea, Apusului. Basarabeanul Al. Hăjdeu atrage 
atenţiunea Rușilor asupra frumuseţilor poeziei noastre po- 
pulare. Venise din Apus, dela Miinchen, cu înţelegerea a- 
cestor frumuseți şi a însemnătăţii lor etnografice. In acelaş 
timp cu el încep în Moldova luptă sistematică Russo şi 
Alecsandri. Din ce culesese, poetul publică părţi întâi în 
Bucovina, în ziarul cu acelaș nume (1849), continuă la 
lași în «Zimbrul» şi ajunge la cele două volume frumos 
tipărite din 1852—1853. Forma definitivă o dă. în ediţia 
din 1866, închinată Doamnei Elena Cuza. 

Campania aceasta de desgropure a unor comori de artă 
uitate a răscolit adânc spiritul public, mai ales în sărăvia 
de poezie a epocei. Acele balade populare cari idealizau cele 
mai ulese însușiri sufletești, acele duioase cântece de dor, 
atât de naive și de sincere, au înviorat şi au întinerit litera- 
tura. Împreună cu editarea cronicilor, ele au format cele 
două coloane de sprijin ale construcţiei literare dintre 1840 
şi 1880. Traduse în franţuzeşte, englezeşte şi nemţeşte chiar 
de atunci, ele au trâmbiţat departe notele artistice ale su- 

fletului românesc şi au ridicat în faţa scriitorilor români 
înşişi prestigiul unei literaturi existente de mult. dar puțin 
prețuită. De acum ea devine modelul şi izvorul de inspiraţie 
al multor poeţi. 

Alecsandri a dat cel dintâiu exemplu. Primul său grup 
de poezii «Doinele» sunt produsul acestei puternice influențe 
(«Doina», «Baba Cloanţa», «Andrii Popa“; „Strunga“; 
«Cântic haiducese», «Hora», «Mândruliţă dela munte» ; 
«Mărioara Florioara») cu aceleași sentimente naive şi în 
ucelaș cadru rustic, caşi doinele populare propriu zise. Fi- 
rește, Alecsandri nu eră strein nici de inspiraţiunea, isto- 
rică, afirmată atât de puternic de Kogâlniceanu, dar poe- 
aile în genul acesta sunt mai puţine («Altarul mănăstirii 
Putna»). In grupul următor, întitulat «Lăcrămioare», se 
desemnează influenţa romantismului francez, în deosebi a 
lui Lamartine şi Victor Hugo. Dela cel dintâiu rămâne me- 
lancolia, plutirea între cer şi pământ, adorarea mistică a, 
iubitei, religiozitatea («Steluţa», «3 Mart», «Dulce Inger»), 
dela, cel din urmă se resimte înclinarea, spre subiectele exo- 
tice şi în deosebi orientale («Pescarul Bosforului» şi toate 
poeziile inspirate de Veneţia). 

Inspiraţiunea istorică, sub impulsul cercului literar din 
care făceă parte şi mai ales al evenimentelor politice, cari 
cereau mereu afirmarea, superiorității noastre ca, neam, a 
luat din ce în ce mai mult loc în opera lui. Ca fond a com- 
pletat-o şi cu ideia latinităţii, de care lui Kogălniceanu și 
lui Russo li se păreă că se vorbise prea mult. In această 
privință, Alecsandri a împăcat cele două curente adverse şi 
a completat inspiraţiunea din istoria propriu zisă a Ro- 
mânilor — cum le plăcea prietenilor lui din Iaşi — cu 
aceea din vremea și din ideia originii latine — cum plăceă 
latiniştilor. A adăugat apoi şi o parte strict personală : cân- 
tarea evenimentelor istorice contemporane. Așă încât is- 
toria noastră dela origini până la 1890 apare întreagă cu 
epocele ei de glorie şi cu eroii cari au înfăptuit-o. Iată la- 
tinitatea («Cântecul gintei latine», «Creangă de ştejur», 
«Banul Mărăcine>), iată latinitatea şi năvălirile barbarilor 

(«Sentinela Română»), iată începuturile Moldovei («Dra- 
goş», «<Ghioaga lui Briar»). Urmează, luptele cu Tătarii 
(«Ana Doamna») şi marii voevozi : Vlad Ţepeş («Vlad Țe- 
pes şi stejarul»), Ştefan cel Mare («Altarul Mănăstirii 
Putna», «Dumbrava Roşie», «Dan căpitan de plaiu», «Imu 
lui Ștefan cel Mare», «Ştefan Vodă şi codrul», «Ştefan 
Vodă și Dunărea», «Coroana Moldovei»), Petru Rareș (Vi- 
sul lui P. Rareș»), Mihai Viteazul («Calul cardinalului An- 
drei Batori», «Tudora dela Târgșor», «Odă statuiei lui M. 
Viteazul»), Gr. Ghica («Răpirea Bucovinei»). Istoria con- 
temporană poetului: epoca dela 1840 («Dcesrobirea Tiga- 
nilor»), cea dela 1848 («Deșteptarea României», «Gr. Ro 
malo», «La moartea lui P. Cazimir», «Umbnei lui N. Ghica», 
«Moțul şi Secuiul», «N. Bălcescu murind»), epoca trata- 
tului dela, Paris și a divanurilor ad-hoc («La Sevastopol», 
«Moldova în 1857»; epoca Unirii dela 1859 («Hora Unirii», 
«Cuza Vodă»), epoca răsboiului ncatârnării (toată grupa 
intitulată, «Ostașii noștri», cu «Balcanul şi Carpatul», «Ser- 
gentul», «Peneş Curcanul», etc.); epoca regatului («10 Mai 
1881», «Imnul Coroanei», «Odă la Curtea de Argeş», «Le- 
genda Sfinţirii bisericii din Argeş»). Sub influenţa şcoalei 
romantice franceze și a înflăcăratului patriotism al epocei, 
el înfățișează. trecutul într'o impunătoare măreție şi pe eroii 
săi ca figuri supraomenești, figuri de uriaşi. Acţiunile lor 
se desfăşoară în proporții grandioase, într'o lume în care 
eroismul și poezia se înfrăţesc admirabil. 

Talentul i-a, fost în neîntreruptă desvoltare. Alecsandri 
n'a cunoscut declinul atâtor poeţi. Poeziile cu subiect din 
literatura populară, începute așă de naiv în bucăţile din 
«Doine», “au ridicat la factura solidă si la inspiraţiunea 
puternică din cele trei «Legende» (ale rândunicii, ciocârliei 
şi lăcrămioarei), din basme («Inșiră-te Mărgărite» ) şi mai 
ales din «Grui Sânger». 

El a crescut până la înălțimea «Pastelurilor». Cele 40 
de bucăţi cari compun grupul închid frumuseţile veşnice ale 
naturii, plutind în soare, în lumină și în strălucire, Cele 
patru anotimpuri se perindează în faţa noastră cu nes- 

fârşitele lor tonuri şi culori şi cu vieaţa florilor, a vietă— 
ților legate de ele. Dintre anotimpuri cântă mai mult pri- 
măvara, în 15 pasteluri. In primăvară cerul se sărută cu 
pământul. Cerul trimite razele soarelui și pământul răs- 
punde cu cântecul păsărilor. Ierburile, florile, copacii, gân- 
găniile, fluturii și pasările nu numai că înviază şi umplu 
totul de mișcare, dar stau de vorbă între ele, se bucură, 
fără să se mai întrebe dacă se cade ori nu. («Lunca din 
Mirceşti») : Tunetul însuşi e plăcut, el e fanfara care anunţă 
sosirea primăverii («Tunetul»). Noaptea e frumoasă, dar 
mai ales primăvara, («Noaptea»). Primăvara aduce privi- 
ghetoarea şi deschide celebrele concerte din luncă, la care 
asistă sumedenie de flori şi de vieţuitoare deşteptate din 
somnul amorţit al iernii. In mijlocul cadrului apare omul, 
totdeauna sănătos, voios, frumos şi fericit. De deasupra, 
din înălţimi, se simte binefacerea şi oblăduirea cerească, 
primind imnurile necontenite ale câmpului, ale dealurilor, 
ale râurilor şi ale vieţii. 

Aceeaș înceată, neîntreruptă şi sigură creştere a talen- 
tului o întâlnim în teatrul său. A început mai mult silit de 
funcțiunea, de codirector al teatrului din Iaşi în 1840 şi de 
obligațiunea ce și-o simţiă, după ce râsese de felul cum 
precedenta direcţiune înţelesese reprezentațiile. A scris şi 
monoloage, canţonete, scenete («Şoldan Viteazul», «Mama 
Angheluşa», «Herşcu boccegiul», «Clevetici», «Sandu Nă- 
poilă», «Surugiul», «Păpuşarul», «Chiriţa în voiaj», «Barbu 
Lăutarul», «Paraponisitul», «Kera Nastasia», «Haima- 
naua», «Gură-cască», «Stan covrisarul», «Vivandiera», «Pă- 
cală şi Tândală», «Scara mâţei», «Craiu nou», «Hartă rä- 
zeşul»). A scris și vodeviluri («Rămășagul», «Piatra din 
casă», «Nunta ȚŢărănească», «Chiriţa în Iași», «Chiriţa, în 
provincie», «Doi morţi vii», «Cinel Cinel», «Rusaliile», 
«Agachi», «Arvinte», «Millo», «Florin şi Florica», «Dru- 
mul de fier»). A scris şi comedii («Iorgu dela Sadagura», 
«Creditorii», «Iaşii în Carnaval», «Chir Zuliaridi», «Con- 
cina»). Pornind dela. principiul «Daciei Literare» că trebue 
să scriem opere originale inspirate din obiceiurile ţării, ek 

a ridiculizat superficialitatea, îngâmfarea, prostia, strei- 
nismul, ori a prins tipuri ce dispăreau de teama civiliza- 
țiunii europene. Societatea românească în transformare e 
prinsă pentru vecie în teatrul său de până la 1870. Come- 
dia de moravuri dela el începe şi continuatorul său direct 
e Caragiale de mai târziu. Săbiuţă din «Iașii în carnaval» 
este, de pildă, părintele lui Farfuridi din «Scrisoarea 
pierdută». 

Talentul nu s'a oprit însă aici. Alecsandri a, încercat tea- 
tru în stil mare. In dragostea lui de poezie şi de latinitate, 
a ales pe marii poeţi romani Horatius şi Ovidius şi i-a 
cântat în «Fântâna Blanduziei» şi in «Ovidiu» (3 acte şi 
4 acte). Azi găsim, fireşte, destule defecte în zugrăvirea ca- 
racterelor şi în conducerea, acțiunii, dar poezia simţirii, a 
imaginilor şi a versurilor, punctul de plecare atât de sim- 
patic al concepţiunii lor le aduc mereu pe scena româ- 
nească. Alecsandri este şi creatorul dramei noastre istorice 
ín versuri. «Despot Vodă», atât de aproape de drama ro~ 
mantică a lui Victor Hugo, cu toate lipsurile, dar şi cu 
toate calităţile, a, fost izbânda unui vis urmărit încă depe 
la 1830 de scriitorii noştri. Ce wau putut face Eliade, Asa- 
chi, Bolintineanu, B. P. Hasdeu, deşi au încercat cu toată, 
stăruința şi cu toată încrederea, a făcut Alecsandri. Factura 
dramei istorice în versuri a rămas aşă cum a dat-o el. 

Alecsandri este sinteza curentelor literare dintre 1840 şi 
1860 şi întruparea poetică cea mai fericită dintre Gr. 
Alexandrescu şi Mihail Eminescu. In el palpită idealul ge- 
neraţiei măreţe care a crezut în viitorul de aur al ţării 
noastre şi l-a văzut realizat în Unirea dela 1859 și în Răs- 
boiul neatârnării. Nedeslipit prin opera lui de evenimentele 
mari ale ţării, a intrat odată cu ele în conștiința publică şi 
s'a bucurat el singur de omagiile cuvenite tuturor tovară- 
şilor lui de luptă literară, răpiți vieţii înainte de vreme. 
In urma lui, atmosfera, a rămas caldă, luminoasă şi stră- 
lucitoare până la apariţiunea, lui Eminescu. Și când lite- 
ratura va simți iarăşi nevoia înviorării si a întineririi, 
opera lui poetică va fi cel dintâiu izvor. 

Ediţiuni. -- Farmazonul din Hârlău, comedie, Iaşi 1840. — 
Spătaru! Haţmaţuchi, comedie, [Iaşi] 1840. — Cinovnicul şi mo- 
dista, comedie, Iași 1841. — Iorgu dela Sadagura, comedie, laşi 
1844, — Creditorii, comedie, Iași 1845. — Un rămășag, comedie, 
[Iaşi] 1846. — Piatra din casă, comedie, Iaşi 1847. — O nuntă 
țărănească, scene, Iaşi 1850. — Teatru românesc. Repertoriu 
uramatic, tom. I, lasi 1852; tom. II, Iaşi 1863, — Balade, adu- 
nate și îndrepiate, partea I, Iaşi 1853 (ed. franceză Paris 1855; 
cea engleză, Heltord 1856 ; cea germană, Berlin 1857 și Herman- 
stadt 1859) ; ed. II, cu titlul Poezii populare, Buc. 1866; ed. III-a 
în Opere complete, Minerva; ed. IV-a (ed. I. Bentoiu), în «Biblio- 
teca p. toţi». — Doine şi lăcrămioare, Paris 1853; ed. II, Iaşi 
1863 (ed. franceză, Paris 1852—53; ed. germană, Wien 1865. — 
Păcală şi tândală, dialog politic, [laşi] 1857. -- Cetatea Neam- 
fiului, tablou istoric, Iaşi 1857. — Salba lteroră, (proză), Iaşi 1857. 
— Dumbrava Roşie, poem istoric, Iaşi 1872. — Opere complete, 
Buc., Socec, 1875-90 în 10 vol. — Ostaşii noştri, Buc. 1878; ed. II, 
Buc. 1880. — Despot Vodă, Buc. 1880; ed. II, în «Bibl. p. toţi» 
(ed. P. V. Haneş). — Fântâna Blanduziei, Buc. 1884. — Ovidiu, 
Bui. 1890. — Opere complete, Minerva, 7 vol. -— Poezii (ed. I. 
Bianu), în «Bibl. p. toţi». — Poezii lirice (ed. N. Iorga), Văleni 
1909, — Poezii alese în «Bibl. Asociaţiunii», Sibiu. — Poezii. 
Socec 1922. — Idem (ed. Gh. Adamescu), Cartea Românească 1922. 

CAP. XIV 
Dela V, Alecsandri la M. Eminescu. 


1. — N. NICOLEANU 1835—1871 


S'a născut în Cernatu, lângă Braşov. In vremea revoluției 
din 1848 a fugit cu toată familia dincoace de munţi, la Bu- 
zău, unde eră pe atunci episcop o rudă a sa. Acolo n'a stat 
mult, fiindcă în 1849 îl găsim învățând la colegiul din Cra- 
iova. Chiar cântă oraşul acesta într'o poezie şi-l găseşte 
mai plăcut decât Iaşii şi Bucureştii. Ca să se întreţie, la 
Craiova dedeă lecţiuni particulare. Ajutat de prieteni şi de 
protectori bogaţi, a plecat la Paris pentru studii şi a stat 
acolo trei ani. Dintr'un foileton de ziar, scris de el, rezultă 
că cunoștea bine Parisul şi toate localurile-i de petrecere. 
A cunoscut în acelaș timp bine şi romantismul francez, pe 
atunci în floare. Dela Paris s'a întors în 1861 şi a intrat 
redactor la ziarul «Românul». Trecu apoi ca funcţionar 
la, Roman, ca director al liceului din Iaşi, apoi ca func- 
ționar la Arhivele Statului din Iaşi. Acolo stabili legături 
cu cercul literar al «Junimii». Il găsim revizor şcolar în 
Moldova, apoi din nou la Bucureşti, unde se împrieteni cu 
B. P. Hasdeu şi cu cercul său literar. 

Nicoloanu e poetul suferinței, al descurajării şi a] păre- 
rilor de rău. Sunt și dureri personale, și sociale, şi naţio- 
nale. In poeziile «Plâng» şi «Durere» a mărturisit pe cele 
dintâi două categorii. Se vede că într'adevăr a fost destul 


de nenorocit în vieață. dacă şi ziua naşterii a ajuns să şi-o 

blesteme : «Zi funestă, zi fatală, întru care mam născut» 
(sonetul «Multe valuri furioase»). Intr’ «O victimă» ne dă 
să înţelem iarăși acelaş lucru : 


A . durerea, eterna bogăție 
A acel ce pe lume se zic desmoşteniţi. 


Trebue să mai adăugăm şi influenţa poetului francez Al- 
fired de Musset. Intr'adevăr pentru acest poet, Nicoleanu 
are o deosebită. simpatie : îl citează, îl traduce, îl imitează. 
Deacolo vine şi: melancolia unora din poezii, în contrast cu 
violenţa şi energia tonului din cele mai multe. Nicoleanu 
e violent în mai toate poeziile sociale și într'o bună parte 
din cele erotice. Ura contra femeiei (ca în «Unei Doamne», 
«O iluziune pierdută») e cevă nou în literatura noastră de 
până la el. Intâlnim și nota filozofică, ca în «Astăzi», unde 
cântă remușcarea, dar tot în legătură cu nota socială, 

Nota violentă, până aproape să dea în satiră, predomină 
în deosebi în elegiile lui patriotice. Generaţiunea din epoca 
Unirii dela 1859 a aşteptat dela acel eveniment mai mult 
decât pute el da, cum face şi generaţiunea de azi cu Uni- 
rea dela 1918. De aici a urmat atunci, caşi acum, un în- 
ceput de dezamăgire. Nicoleanu a fost exponentul poetic 
al acelei dezamăgiri. Dar descurajarea l-a cuprinş în aşă, 
grad, încât nu găsiă mângâiere în nimic. Generaţiunea lui 
Câvlova, Eliade Rădulescu şi Gr. Alexandrescu găsise mân- 
gâiere în ruinele trecutului, cari le aduceau aminte cel puţin 
de fala trecută. Pe Nicoleanu nu-l mulţumeşte nimic : 


Căci navem nici morminte, pe care să venim 
Cu umbrele străbune să plângem, să vorbim. 
(In memoria celor morţi) 


Unde-i fala de regină? 
Şi-acel piept, şi-aceă virtute, şi-acel sânge strămoșesc, 
Ce dau cerului, naturii corp şi suflet românesc ? 


A pierit, s'a dus cu timpul! Azi p'acest pământ tăcut 
Glasul patrici române e un glas necunoscut. 

In vremea. lui nu găsiă decât mincinuşi, laşi, hoţi şi tră- 
dători. Ceeace rămâneă în afară de aceştia şi de femeile 
trădătoare și ipocrite eră «ţara», pe care poetul o iubiă cu 
infocare şi-o plângeă cu lacrămi sincere. Erà un naţio- 
nalist fervent. In desvoltarea spiritului naţional găsiă sin- 
gura scăpare în viitor. In pledoaria această caldă pentru 
țară, Nicoleanu eră bine ajutat și de un ton oratoric pro- 
nunţat, după modelul altui romantic francez, Victor Hugo. 

Trăind în epoca de triumf a curentelor neologice în 
limbă întrebuinţează câte odată forme absolut nepoetice: 
«bele», (frumoase), «columby (porumb), «a devină» (a 
ghici), «furtivă» (furişată), «selbă» (pădure), cari însă se 
pierd în armonia totală a versurilor şi în sinceritatea și 
căldura inspiraţiunii. 

Ediţiuni. — Poezii, Iași 1865; ed. II-a, Buc. 1858; ed. III-a Iaşi 


(Şaraga) ; ed. IV-a, în volumul N, Nicoleanu, V. Cârlora, C. Sta- 
mati, Buc. 1906. 


2, -— GH. CREŢEANU 1829—1887 


S'a distins de tânăr ca poet şi a fost trimis la Paris să 
se perfecţioneze, tocmai în vremea când acolo se găsiau 
Russo, Bălcescu, Odobescu și Sihleanu. A colaborat acolo la 
revista «Junimea Română». Intors în tară a colaborat la 
«Revista Română» a lui Odobescu şi a intrat în magistra- 
tură, de unde n'a ieşit până la sfârșitul vieţii. A fost un 
aprig luptător pentru unire, după realizarea căreia a ocu- 
pat şi fotoliul de ministru. 

Sub influenţa lui Alecsandri, a făcut din nota patriotică 
şi din optimism însuşirile esenţiale ale poeziei sale. «Vom 
trata artă, literatură, istorie, politică, morală; toate însă 
dintr'un singur punct de vedere: patria», ziceă el. Erà 
atâta duioșie în patriotismul şi optimismul său, atâta sin- 
ceritate, încât, printr'unele din poeziile sale, ca «Adio la 
Carpaţi» şi «Cântecul streinătăţii» a ajuns foarte popular 
în sferele intelectuale de atunci. Sa bucurat însă de o po- 


pularitate şi mai întinsă, în sfere mai largi, printr'unele 

poezii puse pe note, ca «Beţia», despre care se ştie că 
o cântau lăutarii în toate colţurile ţării, până şi în Basa- 
rabia. 


Ediţiuni. — Melodii intime, Buc. 1875. — Putrie şi libertate, 
Buc. 1879. — Poezii alese (ed. N. Iorga), Văleni 1909. 


3. — AL. SIHLEANU 1834—1857 


Făcându-și studiile superioare în Franţa, a cunoscut de 
aproape literatura franceză din epoca romantismului. Sub 
influenţa, ei şi-a desvoltat gustul pentru poezie. Intors în 
țară s'a manifestat cu succes în acest gen, în deosebi după 
modelul lui Bolintineanu şi Alecsandri. Celui dintâi îi da- 
torește prodilecţiunea pentru baladă, pentru fantastic și 
pentru versurile onomatopeice («Strigoiul»). Ii place de 
asemenea filozofia, uşoară, caşi maestrului. Nu este însă, 
imitator servil. Două poeme ale lui «Logodnicii morţii» în 
3 cânturi şi «Păgânul şi creștinul», deși cu procedee cu- 
noscute din Bolintineanu, denotă totuși un talent personal. 

Pe Alecsandri ni-l aminteşte prin imnurile pe cari le 
cântă iubirii, prin cântarea amintirilor personale, prin poe- 
tizarea. patriei şi a viitorului ei. Aceeaş tristeţe la despăr- 
țirea de ţară, aceeaş bucurie la, revederea ei, ca la marele 
poet. Cântecele de dragoste îmbracă aceeaş melancolie vagă 
şi dulce, «La Sofia» este o reeditare a «Steluţei» cu multă 
parte personală. Dela Alecsandri a luat comparaţiunea 
iubitei cu o stea, a luat factura versului şi unele expresiuni 
ca «Dar tu, o mult duioasă și dulce suvenire», restul e 
personal. 

A corespuns în totul aşteptărilor acelei epoci formate în 
cultul pentru Alecsandri, mai ales că aveă şi imagini clare 
şi versuri pline de armonie. «Lira de argint», cum i-a 
spus Eminescu, iese potriveşte de minune. 


Ediţiuni. — Armonii intime, Buc. 1857; ed, II Buc. 1871; ed. 
III (ed. N, Iorga), Văleni 1909, 

4. — Gh. SION 1821—1892 


Gh. Sion reamintește pe Alecsandri prin patriotismul 
şi optimismul său. Părinţii, cu prea mulţi copii, nu i-au 
putut da învățături înalte, dar el şi le-a, împlinit în de- 
ajuns prin muncă şi stăruință personală, în orele ce-i 
rămâneau libere. Până ce şi-a făcut cevă stare, a trăit din 
funcțiuni. A luat parte activă la revoluţiunea. dela, 1848 
în Moldova şi apoi s'a refugiat în Ardeal şi în Bucovina, 
cunoscând de aproape pe toți fruntașii Românilor din cele 
trei provincii. Ni i-a şi descris în bucata «Din anul 1848», 
împreună cu impresiunile lui despre întâmplările de 
atunci. A fost după aceea, toată vieaţa, alături de curen- 
tele naţionaliste şi a cântat multe din momentele lor de 
izbândă. In poezia «La legea presei» a cântat desfiinţarea 
censurii sub Gr. Al. Ghica. In «Triumful dela 7—9 Oct. 
1857», a cântat Divanul Ad-hoc, cu preocupare nu numai 
de Moldovenii de dincoace de Prut, ci şi de cei de dincolo, 
precum şi de Ardeleni. In «La Unire», «Visul» şi «Marşul 
Unirii» a cântat Unirea, dela 1859, cu accente calde şi 
optimiste, demne de Alecsandri. Dintre poeziile lui pa- 
triotice, cele epice sunt și mai reușite. Dintre ele merită, 
specială atenţiune «Pe movila Rabaei», unde e vorba de 
lupta dela Stănilești dintre Petru cel Mare și Turci. Are 
şi poezii satirice contra tiraniei, a corupției, a imitaţiei, 
pe ton aci glumeţ, aci violent, dar totdeauna, sincer. 

Ca prozator se distinge prin darul povestirii şi prin 
bogăţia imaginaţiunii, scrierile lui de acest fel ocupând 
locul de mijloc între istorie şi roman, prin ciudăţenia 
multora din întâmplările povestite, prin situaţiunile ne- 
aşteptate, prin varietatea obiceiurilor şi prin izbutita în- 
chegare a tipurilor, Astfel în volumul «Suveniri Contem- 
porane», bucata «Emanciparea Țiganilor» ne înfățișează 
tipurile boierului Paşcanu, ale Coanei Profiriţei, al jupâ- 
nesei Anghelina şi al Mariei Țiganca, vrednice de un ro- 
man. Tot astfel ţăranul Costan din bucata «Din Anul 1848» 
şi Mareghioliţa Răsnovanv în «Din tinerețe». Nu lipsește 

nici pitorescul romanului. Cartea cuprinde şi date istorice 
şi istorico-literare de mare preţ pentru epoca 1850—1870. 


Ediţiuni. — Traduceri: Mizantropul, după Molière; Zaira, 
după Voltaire, Iaşi 1854. — Istoria Țării Româneşti, după Fraţii 
Tunusli, Buc. 1863. — Fedra, după Racine, Buc. 1875. — Atalia, 
după Racine, Buc. 1875. — Socrate şi femeia sa, după Th. Ban- 
ville, Buc. 1866. — Dela Tobolsk până în China, după Nicolae 
Milescu, Buc. 1883. . 

Originale : Ceasuri de mulțumire, poezii, Iaşi 1844 (cuprinde 
şi «Zaira» după Voltaire). — Din poeziile lui Gh. Sion, Buc. 1857. 
—~ 101 Fabule, Buc. 1869; ed. II-a Buc. 1886; ed. III-a Brașov. 
— Dramatice, Buc. 1879. — Poezii (ed. P. V. Haneş), Buc. 1915. 


5. — D. PETRINO 1846—1879 


A fost fiul lui Petrachi Petrino, proprietar basarabean, 
şi al Eufrosinei Hurmuzachi, fiica lui Eudoxiu Hurmu- 
zachi, Bucovinean. Sa născut la Rujniţa în Basarabia. 
După moartea lui Eud. Hurmuzachi, moşia acestuia, Cer- 
nauca, din Bucovina revenind lui Petrachi Petrino, acesta 
sa mutat cu familia acolo. D. Petrino învățase în Basa- 
Tabia primii ani de şcoală şi căpătase, pe lângă cunoştin- 
“ele elementare, şi cevă rusească și franţuzească. In Bu- 
ovina, cultura lui a luat o direcţiune naţională, sub in- 
fluența profesorului său N. Sbiera și a unchilor săi după 
mamă, fraţii Hurmuzachi, marii naționaliști. Astfel ajunse 
să cunoască de aproape pe scriitorii români, dintre cari 
pe unii i-a şi imitat în versurile sale. Un unchiu înde- 
părtat după tată, mare bogătaş în Viena, neavând copii, 
îl lăsă moştenitor. Averea aceasta l-a stricat. Deși s'a în- 
surat cu o fată care s'a luptat din răsputeri să-l împiedice 
dela risipă şi să-l determine să-şi facă o carieră, el a pre- 
ferat vieața uşoară şi băuturile alcoolice. Când n'a mai 
avut bani, s'a dus la Viena să se intereseze de aproape ce 
avere mai are. Acolo a dus aceeaş vieaţă. De durere, soţia 
i-a murit. Nenorocirea aceasta l-a impresionat puternic 
şi l-a trezit o clipă. Călători prin Italia, Franţa şi Ger- 
mania, dar de alcoolism nu scăpă. Se întoarse în Bucovina 

şi de acolo plecă la Iaşi, ca director al Bibliotecii Statului 
şi ca profesor de literatură română la Universitate. Din 
cauza alcoolismului se îmbolnăvi însă grav și fu luat la 
București de prietenul său Gh. Sion, ca să se caute cu 
doctori buni. N'a mai fost însă scăpare. A fost îngropat 
în București. 

Talent poetic a arătat încă din tinereţe. Bucăţi de ale 
lui erau chiar de atunci cunoscute, fiindcă la o reprezen- 
taţiune teatrală dată la Cernăuţi de o trupă din Bucureşti 
pe la 1864—1865, recitându-se şi poezii de ale lui, ca ale 
unui Bucovinean, publicul, şi în deosebi tineretul, a aplau- 
dat călduros. Ceeace l-a inspirat mai serios a fost nenoro- 
cirea care l-a lovit prin moartea neașteptată a soţiei. Gru- 
pul de poezii «Flori de mormânt» datează de atunci. Cu 
durere sinceră şi adâncă ni se cântă ziua morţii, a îngro- 
pării, vieaţa lui stingheră şi pustie, durerea de părinte 
pentru copilașul său rămas orfan, dureri cari contrastează, 
amar cu vieaţa destrăbălată pe care o duceă şi pe care n'o 
puteă birui, cu toată dorința vie ce o aveă în scopul acesta 
în clipele de stare normală. Celelalte poezii ale lui sunt 
sociale şi patriotice: în «Raul» imitează pe Rolla a lui 
Musset, cântând dezastrele corupţiunii, în «La gura sobei» 
imitează pe Alecsandri şi pe Bolintineanu, înfățișând figu- 
rile eroice ale lui Negrea și Ştefan cel Mare în luptă cu 
Tătarii — cevă ca în «Dan Căpitan de plaiu>» —, dar 
amestecând elementul erotic cu cel eroic, ca în Bolin- 
tineanu, şi chiar cu situaţii forţate ca la acesta. 

Petrino a fost popular în epoca 1860—1880 prin amin- 
tirea scumpei Bucovine, pe care o treziă prin numele lui 
şi printr'unele din versurile lui. El a cântat răpirea Buco- 
vinei, i-a cântat frumuseţile în clipa despărțirii. Lărgind 
apoi nota aceasta, cântând idealul naţional şi moartea 
pentru ţară, a fost cuprins în atmosfera, de caldă simpatie 
cu care eră îmbrăţișată pe atunci poezia patriotică. Se 
adăugă la aceasta, versificaţia lui corectă, uşoară, armo- 
nioasă, cu unele părţi săltăreţe, ca în Depărăţeanu. 

Ediţiuni. — Flori de mormânt, Cernăuţi 1869. — Lumini şi 
umbre, Cernăuţi 1870. — Raul, Cernăuţi 1875. — La gura sobei, 
Iaşi 1876. — Poeme, Iaşi Şaraga (reeditare). — Puţine cuvinte 
despre coruparea l. rom. în Bucovina, Cernăuţi, 1869. — Discurs 
rostit la inaugurarea bustului lui Gr. Ghica, Iaşi 1875. 


6. — AL. DEPARAȚEANU 1835—1865 


A fost fiul unui moşier din satul Deparaţi, judeţul Te- 
lecrman. A călătorit mai mult pentru căutarea sănătăţii, 
decât pentru studii, prin Franţa, Germania şi Spania timp 
de trei ani, făcând cunoştinţă cu literatura acelor ţări şi 
fiind atras în deosebi de a Spaniei. Inamorat de teatru, 
a jucat în trupa cu C. Caragiali. A primit apoi, după ce 
cheltuise averea părintească, funcțiunea de subprefect. A 
participat şi la vieaţa politică, fiind. ales pentru câtvă timp 
deputat al judeţului său natal. A murit de tânăr. Totuși 
a rămas un poet popular prin poezia «Vara la ţară», pu- 
blicată după moartea lui şi prin poeziile mai scurte «Mama» 
și «Cuibul». Acestea din urmă l-au impus prin două feri- 
cite şi scânteietoare inspiraţiuni, iar cea dintâi prin pa- 
siunea, cu care cântă vieaţa rurală și prin ritmul atât de 
mişcător, de săltăreț şi de minune adecuat voioşiei rustice. 
Totuși meritul său nu este mai mic în alte poezii ca «Iisus 
în templu», «Elegie», «Nihil novi sub sole». Caşi ceilalţi 
poeţi cari au precedat imediat pe Eminescu, a fost victima, 
exageratului curent linguistic al neologismelor. A răsbit 
totuşi viţiul formei prin forţa sincerităţii de simţire. 

Sub influența curentului tradiţionalist al lui Kogălni- 
ceanu, Alecsandri şi ceilalţi, a scris drama istorică «Gri- 
gore Vodă», care n'a adăugat prea mult la numele său 
literar, totuşi tocmai aceasta s'a bucurat de o nouă edi- 
ţiune. 


Ediţiuni. — Doruri şi amoruri, Buc. 1861; ed. II-a în «Bibl, P. 
toţi». — Grigore Vodă, dramă, Buc. 1864; ed. II-a (ed. C. Disescu): 
Buc. 1904. — Câtevă poezii reproduse în Poeţii Noşiri, Al. De- 
parațeanu de Gr. Andronescu, Buc. 1866. 

CAP. XV 
Desăvârşirea prozei, 


Cu Negruzzi şi Bălcescu, proza românească şi-a găsit 
adevăratul drum. Rămâneă ca drumul să fie bătut. Rolul 
acesta, l-au îndeplinit în jumătatea, a II-a a secolului al 
XIX-lea Ion Ghica, Al. Odobescu şi B. P. Hasdeu. 


1. — ION GHICA 1816—1897 


Ghica, a povestit ca prieten vieaţa lui Gr. Alexandrescu, 
a lui N. Bălcescu în opera «Scrisori către V. Alecsandri» 
și a reamintit numeroase scene din copilăria sa şi a ma- 
relui său prieten şi poet. Fără să vrea, a povestit și pro- 
pria-i vieaţă, 

Pe tată-său, Tache Ghica, ni-l înfățișează ca foarte ospi- 
talier şi bun Român. Lui i-a dat o educaţiune îngrijită, 
dar nu în casă, ci la şcoală. Ghica a învăţat la şcoala dela 
Sf. Sava, întemeiată de Lazăr. Acolo s'a împrietenit cu 
Bălcescu. A trecut apoi la şcoala de limbă franceză a lui 
Vaillant. Acolo s'a împrietenit cu Gr. Alexandrescu. Ne- 
fiind în ţară şcoli mai înalte, a fost trimis la Paris pentru 
studii de matematică şi de inginerie, La Paris sa împrie- 
tenit cu V. Alecsandri. A făcut studii serioase, cari s'au 
resimțit în ocupaţiunea, în spiritul şi în scrierile lui de 
mai târziu. Intors la București cu titlul de inginer, n'a 
stat mult, fiindcă a fost numit profesor de geologie şi mi- 
neralogie la Academia Mihăileană din Iaşi, tocmai în vre- 
mea. când predă istoria M. Kogălniceanu. Acolo sa dus 

şi cu o frumoasă misiune din partea grupului naționalist 
din Muntenia (Câmpineanu, Bălcescu, Gr. Alexandrescu, 
etc.) către Mihail Sturza: unirea celor două Principate 
sub cârmuirea voevodului moldovean, misiune care ma 
izbutit, din cauza refuzului voevodului. Drumurile lui din- 
tre București şi Iași ajutau la strângerea legăturilor dintre 
literatura celor două Principate. Ghica duceă dintr'o parte 
în cealaltă schimbul de idei, de cărţi și de manuscripte. El 
a dus de pildă manuscriptul «Puterii armate» a lui Băl- 
cescu şi l-a publicat în revista «Propăşirea» din Iaşi 
(1844), la care și el a colaborat. A luat parte la mișcarea 
revoluţionară, din 1848, din ale cărei acte a publicat bună 
parte în «Amintiri din pribegie» şi după aceea s'a stabilit 
la Constantinopol, el fiind partizanul politicei alături de 
Turci. A şi fost numit de aceștia guvernator al insulei Sa- 
mos și cu însărcinarea specială de a distruge hoţii de mare 
din Arhipelag. A dat sprijin tuturor emigraţilor români 
şi a apărat neîntrerupt interesele noastre la Constanti- 
nopol. Domniile lui Cuza, și a lui Carol I-iu sau bizuit 
neîntrerupt pe concursul său de om politic, ministru, mi- 
nistru în streinătate (la Londra), prim-ministru, director 
general de teatru, etc. 

A fost şi membru şi prezident al Academiei Române. 

Scrierile lui se pot grupă în politice, ştiinţifice şi literare. 
In cele dintâi cuprindem «Amintiri din pribegia după 
1848», unde se expun fazele principale ale evoluţiunii din 
Muntenia, împreună, cu câtevă acte în legătură cu ea. De 
asemenea «O cugetare politică», unde el a pledat în 1877 
ideia de a nu ne alătură nici de Rusia, nici de Turcia, ci 
de a fi rămas neutri. In aceeaş categorie intră două bro- 
şuri în limba, franceză cari explică rolul nostru în politica, 
orientală şi arată ce a însemnat ocupaţiunea rusească în 
Principate la 1848. 

Scrierile lui ştiinţifice sunt caracterizate printr'o mare 
dragoste de știință şi prin claritatea cu care sunt expuse 
problemele, într'o vreme când nici vorbă nu puteă fi de 

răspândirea ştiinţei la noi. «Ochire asupra ştiinţelor» şi 
«Despre economia politică» sunt din 1844, iar «Despre căile 
noastre de comunicaţie» din 1848. La aceă vreme, doar Gh. 
Lazăr şi Asachi vorbiseră ici-colea despre ştiinţă, dar de 
tot rudimentar. Ceeaca e de regretat, e că însuşi Ghica s'a 
abătut din drumul arătat aşă de frumos. E adevărat că 
vremea, nu îngăduiă preocupări de stabilirea adevărului : 
eram în preajma Divanurilor ad-hoc şi a Unirii din 1859. 
«Ochire asupra ştiinţelor» începe prin a constată cât se 
făcuse până atunci la noi pentru ştiinţă, vorbeşte apoi 
despre arborele ştiinţei al lui Dalembert şi dă pe rând ex- 
plicaţii despre teologie, jurisprudenţă, economie politică, 
fizică, chimie, mineralogie, geologie, medicină. Ghica, scoate 
în evidenţă şi conflictul dintre religie şi ştiinţă şi, cu citate 
din Kepler şi din Linné, trece de partea celor ce cred că 
cu cât orizonturile ştiinţei se lărgesc, cu atât se desvălue 
marea putere a dumnezeirii. «Despre economia politică» 
dă cuvântului «industrie» un înţeles mai larg ca de obiceiu, 
ca să poată face şi mai interesantă, ştiinţa economiei poli- 
tice, şi expune efectele politice și naţionale ale răspândirii 
industriei. După Ghica, unitatea Germaniei, în drum spre 
realizare la, epoca în care scriă el (1844), avea să se dato- 
reze industriei. Alipirea Indiei de Anglia tot industriei s'a 
datorat: «Acest groaznic imperiu din India, mai întins şi 
mai întemeiat decât al lui Alexandru, este fapta unei aso- 
ciaţii de negustori, a Companiei Indiilor, este rezultatul 
unei speculaţii comerciale». Industria e arătată ca civili- 
zatoare şi se dă exemplu Statele-Unite, vorbindu-se de ele 
cu admiraţie — aceasta în 1844 ! Şi aici, Ghica discută un 
conflict: pe cel dintre industrie şi avânturile sufleteşti. Nu 
desvoltarea industriei e pricina materialismului, afirmă 
æl, fiindcă de ce dacă strada, casa și oraşul ar fi mai curate 
şi traiul mai lesnicios, omul să-şi piardă din idealismul 
său ? «Pământul şi omul» expune pe scurt și limpede pro- 
blemele cele mai de seamă privitoare la origina omului şi 
a pământului, 

Grupa scrierilor literare e formată de «Academice», de 

«Convorbiri Economice» şi de «Scrisori către Alecsandri». 
« Academicele» cuprind discursul său de recepţiune la Aca- 
demia Română despre I. Câmpineanu și două rapoarte 
despre teatrul lui Gh. Sion. «Convorbirile economice» 
expun principiile economiei politice în formă atractivă cu 
numeroase parenteze despre vieaţa din trecut şi din vremea 
autorului. Se recurge la forma dialogică, tocmai fiindcă 
permite alunecarea discuţiunii pe terenuri felurite. Te miri 
adesea despre legătura ce ar puteă fi între ce citeşti la un 
moment dat şi între punctul de plecare, între nocturna lni 
Doler, de pildă, chinuită la un pian hodorogit de fata lui 
Stoian plăpomarul şi între asociaţiunile de lucrători ? Ca 
să vorbească despre efectele de comerţ, închipueşte un 
dialog între el și un prieten al său, Manea, crescător de 
vite. Ca, să vorbească despre proprietate, închipuește alt 
dialog între el şi tânărul subprefect al plăşii. Legătura 
dintre «Convorbirile Economice» şi dintre mișcarea lite- 
rară dela «Dacia Literară», «Propăşirea» şi «România 
Literară» este făcută de predilecţiunea pentru zugrăvirea 
provinciei şi a provincialilor. Capitolul despre proprietate 
începe în «Convorbiri Economice» cu sugestiva descriere 
a salonului d-nei Brioleanu din Târgoviște. Mai întâi 
doamna : «o rochie de atlas verde, cu crăngi galbene, în- 
tinsă pe un malacof din cele mai umflate... la cap împo- 
dobită, cu două ocale de păr, legat în cordele de catifeă 
roşie cu stelişoare de aur, cu moţuri de hurmuz și cu ciu- 
curi de fir». Apoi jocul de cărți, apoi preocupările gospo- 
dăreşti ale cucoanelor și în sfârşit singurul subiect mai de 
seamă : politica, despre care vorbesc conu Tache Țuică, 
Zamfir Toroipan, Mâslescu, locotenentul Spadon şi coana 
Zinca Limbuţeasca. Mai facem cunoştinţă, cu Fanaridis, 
fost magistrat ; Fluturescu, fost casier de plasă, care găsește 
în desfiinţarea casieriilor de plăşi izvorul nenorocirilor 
țării ; cu Jăpcănescu, «vechiu zapciu din timpul lui Ca- 
rageà, devenit democrat înfocat şi procuror»; cu Secătu- 
reanu, «tânăr de şaptesprezece ani, elev în clasa IV-a și 

scriitor la judecătorie şi care aşteaptă prin telegraf nu- 
mirea sa, de «grafier». «Convorbirile economice» mai re- 
amintesc şcoala literară a lui Kogălniceanu şi ceilalţi prin 
dragostea de tradiție: «galanţii trotuarului şi cei cari au 
petrecut câţivă ani la Mabil..., găsesc că tot ce eră bătrâ- 
nesc e de lepădat», scrie el, tașicum ar scrie Negruzzi ori 
Russo. Câtă părere de rău şi câtă duioşie în paginile con- 
sacrate Bucureștilor industriali, unde se arată pieirea, ve- 
chilor industrii româneşti, înlocuite cu importaţiunile 
streine ! Caşi scriitorii dela 1840—1855, Ghica e adversar 
hotărît al latinistilor şi fonetiștilor. Ca să-i ridiculizeze, 
ne prezintă în «Convorbiri Economice» doi profesori: pe 
Romulus-Pompilius-Tulius-Trajanus-Taurus, Român din 
Alba-Iulia, şi pe Vintilă Moisescu. Cel dintâi vorbeşte toată 
ziua, de Roma, şi de Traian, cel de al doilea nu iese din 
«răciune» (rațiune), «definăciune» (definiţiune), «dubită- 
ciune» (dubitaţiune, îndoială). Ca umorist, Ghica, face legă- 
tura dintre Negruzzi şi Alecsandri, pe deoparte, şi dintre 
Caragiale, pe de alta. In privinţa felului cum își denumiau 
personajele, e interesant de constatat că Negruzzi le indică 
prin iniţiale, Alecsandri le da nume în legătură cu presu- 
pusa lor naționalitate, iar Ghica le dă nume după profe- 
siune, ori după defectele caracteristice. Am cunoscut mai 
sus pe Mâslescu, Fluturescu, Fanaridis, Jăpcănescu, Se- 
cătureanu, Calemegioglu şi Zinca Limbuţeasca. Mai sunt şi 
alţii : protopopul Ciomagovici, Guliţă Dolofan, d-ra Plăpo- 
mărescu, coana Economeasca, etc. Acesta este şi cazul lui 
Caragiale din schiţele umoristice, unde întâlnim pe Piscu- 
peasca, Dăscăleasca, Sachelareasca, Iconomeasca, Preo- 
teasca, pe Lingopol, Lache Diaconescu, Mache Preotescu, 
ete. Ghica precedă pe Caragiale şi în ridiculizarea, felului 
de à se face politică. Profesorul Taurus al lui e un pre- 
mergător al lui Caţavencu, numai că nu vorbeşte în în- 
trunire publică, ci întrun grup de prieteni în Cismigiu. 
In colo se exprimă cu aceeaș competenţă și claritate : «Dar, 
ca să ne înțelegem mai bine la vorbă, să părăsim pentru 
un moment tărâmul sintetic și so dăm pe ccarda inves- 

tigaţiunilor ; să luăm metoda analitică, păşind pe exemple, 
pe lucruri pipăite, altfel zise naturale sau materiale, tan- 
gibile şi palpabile». De asemenea în ridiculizarea naţio- 
nalismului fals. 

Cele mai de preţ dintre scrierile lui Ghica «Scrisori către 
V. Alecsandri» şi «Alte scrisori către V, Alecsandri» au 
pornit dintr'o hotărîre luată la Mircești, moşia poetului, 
de cei doi buni prieteni, într'o seară de iarnă la gura. 
sobei, după ce şi-au reamintit vremile tinereţii. Ca urmare 
a acelei hotăriri, Ghica a scris 28 de scrisori, iar Alecsan- 
dri două (dintre cari face parte şi «Vasile Porojanu»). 
Trecutul nostru apare în culori atrăgătoare și cu date pre- 
țioase : ştiri despre Ghica însuși şi familia lui, despre Alec- 
sandri, Bălcescu, Gr. Alexandrescu, Eliade Rădulescu, 
Anton Pan, C. Facă, N. Filimon, Al. Russo, despre cum 
se învăţă carte la începutul secolului al XIX-lea, despre 
bejănii, despre administraţie, despre vremea lui Carageă, 
despre revoluţiunea lui Tudor, despre vremea Unirii dela. 
1859. Acestea nu apar însă ca o seacă colecţiune de do- 
cumente, ci în formă atractivă și ca povestiri interesante. 
Ghica, e un bătrân sfătos care spune, spune mereu, trece 
dela un lucru la altul, dela o prsoană la alta, ştie să te 
fure şi să-ţi placă, știe cum să stea de vorbă şi prin dul- 
ceața povestirii să-ți facă interesante cele mai neînsemnate 
întâmplări. Sunt în opera lui informaţiuni de preţ, sunt 
însă şi altele fără valoare prin ele însele, ci numai prin 
chipul cum le povesteşte scriitorul, prin chipul cum ames- 
tecă veselia, gluma, humorul. Ca să ne arate cât de bine 
cram cunoscuți în streinătate, ne povestește cum chiar în 
timpul domniei lui Cuza un Român fiind prezentat în 
Italia unei doamne cu mențiunea de « Moldovalah», doamna, 
socotind că Moldovalah este un titlu, un rang oarecare, 
răspunde mirată : «aşă de tânăr şi Moldovalah !» Ca să 
ne caracterizeze îngâmfarea unei cucoane din timpul său, 
ne spune numai că ea nu ziceă revoluţiei din 1848 pe 
nume, ci «revoluţia bărbato-mio». Ca să ridiculizeze pe 

şi socotesc adâncimea și sinceritatea sentimentului după 
cazul ce se face de el, Ghica ne spune că sunt unii cari se 
sue pe streaşină ca să strige la patriotism. Adesea, este de 
o ironie muşcătoare, când chestiunea merită procedeul. 
Puţini dintre scriitorii noștri au ridiculizat cu atâta suc- 
ces păcatele trecutului şi s'au ridicat la farmecul de po- 
vestitor al lui Ghica. 


Ediţiuni — Politice: Poids de la Moldovalachie dans la ques- 
tion d'Orient, 1838 (semnată M. O. E.). — Dernière occupation 
des Principautés Danubiennes par la Russie, Paris 1853 (sem- 
nată Gh. Chainoi). Pledoriul, Buc. 1858. — Reorganizarea Ro- 
mâniei, partea I, Comuna, Buc. 1871. — O cugetare politică, 
Buc. 1877. — Amintiri din pribegia după 1848, Buc. 1887 (aici se 
găseşte şi o foarte interesantă colecție de scrisori ale lui Băl- 
cescu către I. Ghica, — vezi înapoi, Ediţiunile lui N. Bălcescu). 

Ştiinţifice : Ochire asupra ştiinţelor în Scrieri, vol. IV (ed. P. 
V. Haneș), Buc. 1915. — Despre importanța economiei politice, 
în idem. — Măsurile şi greutățile româneşti în comparaţie cu 
ale celorlalte neamuri, Buc. 1848. — Despre căile noastre de co- 
municaţie, în fruntea volumului precedent şi în Scrieri, vol. IV, 
Buc. 1915. — Vademecum al inginerului, Buc. 1865. — Ajutorul 
comerciantului, al agricultorului şi al inginerului (în colaborare 
cu D. A. Sturdza), Buc. 1873. — Pământul şi Omul, partea I, Buc. 
1884 (partea II-a n'a mai apărut). In 1866 apăruse numai partea 
despre om, sub titlul Omul fizic şi intelectual. — Articole de 
organizare școlară : a) Insemnări asupra învățăturii publice în 
Scrieri, vol. IV, Buc. 1915; b) Programul şcoalelor pentru partea 
literară în idem; c) Păreri despre şcoală în «Foaia p. minte» 
din 1847. 

Literare : Convorbiri economice, 3 vol, Buc. 1879, — Scrisori 
către V Alecsandri, Buc. 1888 ; ed. II Buc, 1897; ed. III Buc. 1905. 
— Alte scrisori către V. Alecsandri în Scrieri, vol. IV, Buc. 1915. 
— Academice, în idem. 

Scrieri (opere literare complete), 4 vol. (ed. P. V. Haneş), Buc. 
1914—1915. 

2. — AL. ODOBESCU 1834—1895 


Fiu al generalului I. Odobescu, 
scriitorul Alexandru Odobescu și-a 
făcut studiile în şcoala dela Sf. Sava 
şi apoi la Paris. Sa ocupat în deo- ` 
sebi cu studiile clasice. S'a întors în 
tară tocmai când curentul naţionalist 
în literatură eră în floare şi aveă ca 
organ de manifestare «România, Li- 
terară» de sub direcțiunea lui V. 
Alecsandri (1855). In această revistă 
a scris Odobescu primele lui scrieri : Al, Odobescu 
două poezii, singurele din toată acti- 
vitatea sa, şi studiul despre «Satira Latină». După aceea 
sa dus în Italia și şi-a, completat studiile clasice. S'a în- 
tors, caşi altă dată Asachi, atras de vestea reconstituirii 
vechei Dacii în 1857, după tratatul dela Paris (1856), care 
micşoră puterea rusească în Peninsula Balcanică, A găsit 
vremea de entuziasm patriotic a Divanurilor Ad-hoc şi a 
Unirii dela 1859, dar n'a luat parte activă la evenimentele 
politice, ci numai le-a susținut prin propagandă literară 
A fost câtvă timp ministru al Instrucțiunii publice sub 
Cuza, şi s'a interesat mult de probleme culturale. Atuuci 
a trimis el pe N. Ionescu să cerceteze la Palermo dacă sar 
puteă aduce în ţară osemintele lui Bălcescu. In vremea. 
1ăsboiului independenţei şi-a ţinut conferințele «Moţii» şi 
«Curcanii», făcând o apropiere atât de sugestivă între vi- 
tejia de dincolo de Carpaţi (Horia şi Avram Iancu) şi 
între cea de dincoace, arătată la Plevna. Tot atunci a pu- 
blicat el «Istoria lui Mihail Viteazul» a lui Bălcescu, ca 
cel mai potrivit îndemn ocazional de vitejie. Ajunge apoi 
membru al Academiei Române, profesor de arheologie la 
Universitatea din Bucureşti și desfăşură o neîntreruptă 
activitate în domeniul arheologiei şi al filologiei. Format 
din tinereţe în mediul «României Literare», a dus în Aca- 

populară, desvoltate şi mai mult sub înrâurirea culturii 
apusene, şi a luptat, alături de maestrul tinereței sale, V. 
Alecsandri, pentru respectul limbii populare şi istorice şi 
pentru lărgirea interesului cuvenit literaturii populare. 

A dat şi specială atențiune învăţământului. A înțeles de 
cât preţ sunt cărţile şcolare și nu s'a simţit înjosit să con- 
tribue la întocmirea lor. Ca director al Şcoalei Normale 
Superioare, de unde ieşiau viitorii profesori secundari, a 
dat specială atenţiune studiilor pedagogice, făcându-le 
prin darul său poetic şi prin sufletul lui larg deosebit 
de simpatice. 

Nota distinctivă a talentului său este cultul clasicismului. 
A luptat din răsputeri şi a izbutit să creeze la noi o atitu- 
dine favorabilă vechei culturi greco-romane. A fost ajutat 
într'aceasta de atmosfera pe care o pregătiseră, scriitorii 
latiniști şi de nota, patriotică a întregei noastre culturi. 
Pornind de aici, a izbutit să trezească un interes viu 
pentru scriitorii mari eleni şi romani, să pornească o cam- 
panie de traducere a lor și să cuprindă în acest interes 
vieaţa însăşi a antichităţii. De aci, cercetările lui arheolo- 
gice. Astfel pe deoparte scrie «Traducerea Comentariilor 
lui Cezar», «Condiţiunile unei bune traduceri românești 
din autorii eleni şi latini» şi «Traducerea română din He- 
rodot», iar pe dealta începe o serie de cercetări şi de studii 
arheologice «Noţiuni preistorice din România», «Rămășițe 
antice din judeţul Dorohoi», «Artele din România în pe- 
viodul preistoric», «Fumuri arheologice scornite din lulşle 
preistorice», «Antichităţile judeţului Romanați», «Ateneul 
Român şi clădirile antice cu dom, circular», «Heraldica. 
naţională», culminând cu aceă admirabilă «Istorie a ar- 
heologiei», operă de ştiinţă şi de artă totdeodată. Aici a 
arătat Odobescu cum poate cu adevărat clasicismul să con- 
tribue la cultura noastră : să ne ducă în sferele senine ale 
artei antice şi să ne împrumute gustul de frumos, senină- 
tatea de gândire, simetria şi armonia în exprimare. După 
încercările sfioase ale lui Boliac, cari nu meritau totuși 
tratate cu prea multă, asprime, cum a făcut el în «Fumuri 

arheologice», activitatea lui pune definitiv temelia ştiinţei 
noastre arheologice. Totuşi «Istoria arheologiei» este şi 
operă de artă, prin sufletul cald care respiră din tratarea 
ei, prin desele și intenţionatele alunecări dela subiect în 
domeniul pur literar. Celebra «Noapte a Paştilor» aici se 
găsește, tot aici întâlnim numeroase legende, biografii mi- 
nunat redactate şi descrieri artistice ca ambasada arheo- 
logului Nointel la Constantinopol şi în Grecia şi dărâma- 
rea Partenonului de Veneţieni, 

A fost şi el un îndrăgostit de tradiţie şi de trecut, ca 
Negruzzi şi ca Russo. A consacrat bună parte din activi- 
tatea, sa pentru comemorarea scriitorilor dispăruţi. Isto- 
vicul literar găseşte la el material bogat. Despre «Psaltire», 
despre «Mișcarea literară din Țara Românească în secolul 
al XVIII-lea», despre «V. Cârlova», «Poeţii Văcărești», 
«Vechii poeţi ai Românilor», despre «N. Bălcescu şi scrie- 
rile sale», despre contemporanii săi «V. Alecsandri», «Ti- 
moteiu Cipariu», «Gh. Creţianu», «P. Ispirescu», Odobescu 
a redactat pagini entuziaste şi în bună cunoştinţă de cauză. 

Nu puteă să rămână strein de problema literaturii popu- 
lare. Plecând dela, dragostea lui Russo și a lui Alecsandri 
pentru poezia populară, el lărgeşte cadrul cercetărilor, ocu- 
pându-se nu numai de «poezia» populară, ci şi de «lite- 
Tatura» populară, şi nu numai de aceasta, ci de toate ma- 
nifestările populare. Pe de altă parte, el introduce cerce- 
tarea ştiinţifică. a acestor manifestări, încercând să stabi- 
lească origina lor şi legătura, dintre ele şi dintre sufletul 
și istoria poporului. «Cântecele poporane» şi «Răsunete 
ale Pindului în Carpaţi», «Credinţe, datine şi moravuri 
ale poporului român», «Casa, vestmintele şi petrecerile 
ţăranului român» sunt demne de Russo și de Alecsandri 
prin entuziasmul pentru literatura anonimă, dar aduc şi 
spiritul cel nou de cercetare şi adâncire. 

Pe scriitorii dela, 1840—1855 îi reamintește şi prin uu- 
velele sale istorice «Mihnea cel Rău» şi «Doamna Chiajna», 
directe şi vrednice urmașe ale lui Negruzzi. «Mihnea cel 

neanu» şi întocmai după concepția şi stilul aceleia, cu 
două note în plus, una în bine, alta în rău. Odobescu in- 
sistă mai mult asupra vieții trecutului. Locuința, costu- 
mele, obiceiurile le cercetează mai adânc şi mai amănunţit. 
Numeroasele arhaisme, căutate anume, ca. să fixeze fiece 
obiect şi amănunt istoric ne duc cu totul în lumea veche, 
mirosul trecutului te îmbată, cruzimile lui te sgudue. In 
conducerea acţiunii însă, Odobescu s'a lăsat furat de exa- 
geraţiunile romantice, a forțat nota şi a părăsit calea de 
simplitate maiestoasă a lui Negruzzi. 

Opera lui se încoronează cu «Psevdochinegheticos», acel 
mozaic fermecător de concepţii şi de imagini, în care a în- 
chegat în mic o cugetare şi o simţire superioară de om de 
ştiinţă, de artist şi de scriitor. Clasicism şi modernism, lite- 
ratură cultă şi populară, arheologie şi istorie, ştiinţă şi 
imaginaţie, realitate şi basm, frumuseți naturale şi frumu- 
seţi omenești se îmbină cu atâta măiestrie, fineţă şi gust, 
încât parcă ai aveă în faţă cea mai unitară operă depe 
lume. Talentul lui Ghica din «Convorbiri Economice» de a 
trece dela un subiect la altul, dela o ţară la alta, din ve- 
chime în ziua. de astăzi este dus la o perfecţiune uimitoare 
în «Psevdochinegheticos». Firul conducător este însă aici 
emoțiunea estetică pură. Reuşind s'o realizeze într'un grad 
atât de înalt, Odobescu a deschis un drum nou scriitorilor 
următori. 


Ediţiuni. — Mihnea Vodă cel Rău, Doamna Chiajna, Buc. 1860; 
ed. II, Craiova 1886; ed. III Buc. 1894; ed. IV Buc. 1896; ed. V 
Buc. 1901 ; ed. VI Buc. 1905. — Bibliografia Daciei, Buc. 1872. — 
Fumuri arheologice, Buc. 1873. — Psevdochinegeticos, Buc. 1874 ; 
ed. II în «Bibl. românească Socec» (ed. M. Dragomirescu); ed. 
III în «Bibl. p. toţi» (ed. P. V. Haneș). — Curs de arheologie, 
Istoria Arheologiei, Buc. 1877. — Moţii şi Curcanii, două con- 
ferinţe, Buc. 1878 ; ed. II Buc. 1880. — Scrieri literare şi istorice, 
3 vol. Buc. 1877. — Opere complete, 4 vol. Buc., vol I-III 1906— 
1908 (ed. Chendi şi Carcalechi), vol. IV 1919 (ed. C. Damianovici). 
— Câtevă ore la Snagov (ed. P. V. Hanaş) în «Bibl. p. toţi», 
no. 474. 

3. — PETRE ISPIRESCU 1830—1887. 


Un -tipograf ajuns la celebritate literară, prin talentul 
său şi prin prietenia unor oameni ca Odobescu și Hasdeu. 
Dela 14 ani a început munca grea şi nesănătoasă în tipo- 
grafie. Pe la vârsta de 30 de ani ajunge directorul tipogra- 
fiei Statului, apoi deschide tipografie în tovărăşie cu alții. 
Din copilărie îi plăceau ghicitorile şi basmele. «Vieaţa lui 
Ispirescu curge şi se curmă în miros de plumb şi de untde- 
lemn, în aerul greu al celei mai câinoase munci, în uruieli, 
în culegere de litere, în paginări şi corecturi. Vieaţa, plum- 
bului şi a fontei îi împuţineuză, îi dumică şi-i sfăramă, 
sfânta lui vieaţă. In anii din urmă, chipul bătrânului scri- 
itor eră galben ca ceara. Privirea lui blândă, umbrită şi 
pierdută sub acoperişul stufos și cărunt al sprâncenelor, 
glasul mângâietor, tăiat de atâta muncă şi tăcere, de atâta 
citire de manuscripte, de atâtea corecturi de cuvinte şi în- 
dreptări de fraze» (B. Delavrancea). 

Iubitor de copii, cele mai multe scrieri le-a făcut pentru 
ei. Le-a povestit vieaţa lui Ştefan cel Mare şi a lui Mihai 
Viteazul, le-a povestit părţi din mitologia antică, le-a des- 
cris jocuri şi jucării pentru ei, le-a lăudat pomul de Cră- 
ciun, dar mai cu seamă a adunat basme — acestea sunt 
opera lui cea mai de seamă. Caşi Creangă, el a hrănit pro- 
za cultă cu elemente populare şi a contribuit ca proza să 
se formeze cu elemente numeroase şi variate. 

Ediţiuni. — Ștefan Vodă, în «Bibl. rom. Socec». — Isprăvile şi 
vieața lui Mihai Viteazul, Buc. 1876; ed. II Buc. 1885. — 
Poveştile unchiaşului sfătos, Buc. 1879; ed. II Buc. 1907. — 
Snoave, Buc. 1873—1874 ; ed. II Buc. 1879. — Pilde şi ghicitori, 
Buc. 1880. — Jocuri şi jucării de copii, în «Bibl, poporală» a Tri- 
bunei, Sibiu. — Basme, snoave şi glume, Craiova 1885; ed. II 
1893. — Pomul Crăciunului, Buc. 1885, — Legendele sau basmele 
Românilor, ghicitori, proverburi, Buc. 1872—1876. 

4. — ION CREANGĂ 1837—1889. 


«Nalt, gros, greoiu, cu fața rotun- 
dă, cu privirea limpede şi isteață, 
glumeț la vorbă, purtà pălărie mare 
şi în mână un băț gros şi cioturos ; 
îmbrăcat cu straie de şeiacy, — aşă, 
ni-l înfăţişează un cunoscut de a- 
proape al lui. 

Biografia, în cea mai mare parte, 
i-o cunoaştem din scrierea sa «A- 
mintiri». Părinţii îi erau ţărani deş- 

Ion Creangă tepti şi harnici din satul Humulești 

de lângă Târgul-Neamţ. Tată-său se 

gândiă să-și facă băiatul bun gospodar în sat. Mamă-sa 
însă nu s'a lăsat până nu l-a dat la carte. A învăţat la 
şcoala din sat la vârsta destul de înaintată de 11 ani, dela 
1848 până la 1853, cu o întrerupere de vreo trei luni, cât 
a învăţat la Broşteni, judeţul Fălticeni. In 1853, toamna, 
se duce la şcoala. de catiheţi din oraşul Fălticeni. Şcoala se 
desfiinţează, însă, peste vreo 6 luni. Creangă se întoarce a- 
casă. In 1855, tot toamna, se duce la Seminarul din Socola. 
In 1859 se hirotonește diacon. Nu s'a mulţumit cu atâta și 
a vrut să, se facă și institutor. Iată-l deci iar la școală, la 
Şcoala Normală din Iaşi de astădată, iată-l apoi institu- 
tor la şcoala, din Sărărie, tot în oraşul Iaşi. Ca preot și ca 
institutor n'a plăcut stăpânirii, fiindcă nu respectă tradi- 
ţiunea aparenţelor, a bigotismului și a supunerii oarbe. 
Fiindcă se duceà la teatru și la vânat, l-a scos provizoriu 
din cler. Expus să moară de foame, a deschis debit de tu- 
tun. Al doilea act de nesupunere la canoane. Al treilea a 
fost că în loc de potcap a purtat pălărie, cum de altfel pur- 
tau preoţii din Bucovina, şi din Ardeal. Pentru acestea toate 
a fost scos definitiv din cler; iar ca urmare, fiindcă un 
«răspopit» nu puteă fi bun educator, a fost scos şi din în- 
văţământ. In curând însă au văzut cei mari ce greșeală fä- 
cuseră și au revenit. Până la moarte, Creangă a rămas in- 

stitutor la şcoala din Păcurari. In 1875 se împrietenește 
cu Eminescu. 

A tipărit, în colaborare cu câțivà institutori din Iaşi, 
cărţi de curs primar, dintre cari unele au ajuns la a XXX-a 
ediţie. 

Tot ce a scris ca literatură poartă pecetia, epocei dela 
1870—1880, cu marele ei interes de literatura populară. 
O singură lucrare a lui cade în afara, acestei influenţe și 
anume articolul «Misiunea preotului la sate» din «Colum- 
na lui Traian» pe 1827. In articol se arată cât de frumoase 
lucrări poate face un preot în satul său. Este întâia şi cea, 
din urmă oară când Creangă se ocupă de astfel de chesti- 
uni și când scrie într'o limbă plină de neologisme, întrun 
stil oratoric, pompos, cu figuri de efect. Așă ar fi scris 
Creangă toată vieața, dacă nu s'ar fi resimţit de curentul 
de atunci care simpatiză cu literatura populară, reprezen- 
tat prin Hasdeu, Junimea, Odobescu și prin bunul său pri- 
eten Mihail Eminescu. Deaceea, în 1876 începe să scrie în 
«Convorbiri Literare» un şir de basme şi povestiri timp 
de 4 ani: «Punguţa cu doi bani», «Soacra, cu trei nurori», 
«Capra cu trei iezi», «Dănilă Prepeleac», «Moş Nichifor 
Coţcaruly, «Povestea, Porcului», «Fata babei şi fata moş- 
neagului», «Harap Alby, «Povestea lui Stan Păţitul», 
«Ivan Turbincăy», «Povestea unui om leneş». 

Pe la 1880, se opreşte cu publicarea de basme — numai 
în 1893, după moartea lui, se mai publică un fragment 
dintr'un alt basm — și ne dă atunci cea mai de valoare o- 
peră a, sa din punct de vedere literar: «Amintirile». Şi a 
-ceasta, tot poveste este, dar povestea vieţii lui, a satului unde 
a crescut, a, şcoalelor unde a învăţat, a prietenilor cu cari 
a, copilărit, a obiceiurilor pe cari le-a văzut sau le-a prac- 
ticat. Iată cum se luau flăcăii la oaste cu arcanul, cum 
preoţii satului se înjurau ca oamenii de rând şi aruncau 
cu pravila şi cu sfeşnicile, ce desfrânată eră vieaţa călu- 
gărilor și cât de puţin se învăţă în şcoli, fiindcă învăţătura, 
cea, mai înaltă eră psaltichia, iar gramatica te făceă de 
scriai şi vorbiai mai rău ca până atunci. Iată cum locuito- 

Tii Moldovei despre munți sunt cea mai mare parte din 
Ardeal, iată fuga de zaveră la 1821, iată şi epoca Divanu- 
rilor ad-hoc în cele două perle literare privitoare la Ion 
Roată. Totul îmbrăcat întrun humor atât de sănătos! Iată 
cum se descrie autorul pe el însuşi: «Şi nu că mă laud, că 
lauda-i faţă: prin somn nu ceream de mâncare; dacă mă scu- 
lam nu mai aşteptam să-mi dea alţii. Şi când eră de făcut 
cevă treabă, o cam răriam depe acasă. Şi apoi mai aveam și 
alte bunuri ; când mă luă cinevă cu rău, puţină treabă fă- 
ceă cu mine; când mă luă cu binişorul, nici atâta; iar 
când mă lăsă de capul meu, făceam câte o drăguliţă de 
trebuşoară, ca aceea, de nici Sfânta Nastasia, izbăvitoarea, 
de otravă, nu eră în stare a o desface cu tot meșteșugul ei... 
In sfârșit, ce mai atâta, vorbă pentru nimica toată ? Ia, 
am fost și eu, în lumea asta, un bof cu ochi, o bucată de 
humă însufleţită din Humulești, care nici frumos până la 
20 de ani, nici cuminte până la 30 şi nici bogat până la 40 
nu m'am făcut. Dar şi sărac ca în anul acesta, ca în anul 
trecut şi ca de când sunt, nici odată n'am fost !» 

Pe la 1870—1880, admiratorii literaturii populare ce- 
reau ca ea să fie colecţionată cu respectarea riguroasă nu 
numai a fondului, dar şi a formei. Creangă și-a scris po- 
veștile ţinând şi el seama de acel principiu, aşa încât recu- 
noaştem ușor în paginile lui basmul popular corespunzător. 
Poveştile îi sunt pline, caşi cele populare, de zicători : «ca- 
pul de ar fi sănătos, că belele curg gârlă», de glume po- 
pulare : «tăceţi, gura vă meargă». Conţin şi expresii ri- 
mate, tot ca cele pur populare; «merg cale lungă, să le- 
ajunsă», ba chiar versuri: «Poftim pungă la masă — 
Dacă ţi-ai adus de acasă». Ca să ajungă aici, îi trebuiă 
muncă, fiindcă stilul lui n'a fost dela început identic cu 
cel popular. Invăţase în școli și-și apropiase stilul cărtu- 
răresc din articolul citat, «Misiunea preotului». Spuneam 
mai sus că după moartea lui s'a mai publicat un fragment 
de basm inedit, împreună cu corecturile manuscriptului. 
Se vede acolo, de pildă, că scriitorul pusese întâi «nu-i 
destul de voinic» și pe urmă a îndreptat «s'a încurcat în 

slăbăciune», etc. Stilul poveștilor este opera sârguinţei sale. 
Este un stil lucrat şi prelucrat. După cum Odobescu a reu- 
şit să ajungă la stilul arhaic, când i-a trebuit tot astfel 
și Creangă a reușit să ajungă la cel popular. 

N'a pierdut însă niciodată din vedere frumosul. Numai 
atâta luă din materialul popular. Şi când, în vederea acea- 
sta, eră nevoie de contribuţiune personală, nu se sfiă s'o 
dea. In deosebi a introdus descrieri, cari în basmul popu- 
lar lipsesc, descrieri şi de persoane și de locuri. Povești 
cari să urmeze de aproape fondul popular sunt numai «Ca- 
pra cu trei iezi», «Fata babei şi fata moşneagului» și «Făt- 
Frumos fiul iepei». Celelalte le-a reconstituit din elemente 
populare diferite. «Dănilă Prepeleac» e un fel de Păcală, 
«Harap alby e o contopire de mai multe basme şi epi- 
soade din basme şi cu numeroase elemente alterate. Chiar 
ca stil, Creangă nu se sfieşte să introducă elemente artis- 
tice personale. 

Problema, inspirării din literatura, populară ori din vieaţa 
ţăranului s'a pus aproape neîntrerupt în literatura noas- 
tră modernă şi s'a resolvit, în practică, în diferite chipuri. 
Vasile Aron, Ion Barac, Budai Deleanu și Anton Pan ce 
alicevă au făcut în operele lor decât să stilizeze subiecte 
populare ? Curentul tradiționalist dela 1840 ce altcevă a 
propovăduit, dacă nu inspiraţia din literatura populară ? 
Alecsandri, Odobescu, Hasdeu au sprijinit acelaş princi- 
piu. Lămurit însă niciodată nu s'a pus pe deplin chestiu- 
nea, nici în practică nu s'a realizat după dorinţa vreunuia. 
Manifestările acestei preocupări au diferit totdeauna. Crean- 
gă reprezintă şi el un fel aparte de a realizà idealul acesta 
şi, fără îndoială, pe cel mai bun. El a ridicat vieața simplă 
țărănească la rangul de subiect de artă şi a întocmit cu 
elemente sătești o limbă şi un stil demne de asemenea su- 
biect. «Amintirile», aşă de locale la întâia, vedere, nu sunt 
imitație de graiu țărănesc, ci creaţiune nouă, creaţiunea 
unui mare talent, care a simţit partea de poezie din vieaţa 
copilărească şi a satului său și i-a construit cu succes for- 

a plecat urechia la graiul satului său, dar l-a studiat, l-a 
analizat, a însemnat ce eră artistic în el, şi numai astfel a 
întocmit limba, « Amintirilor». Manuscriptele ne arată prin 
numeroasele lor ştersături, îndreptări şi adausuri câtă, si- 
linţă îşi dedeă ca să nimerească forma populară, Când a 
trecut la povești, a lăsat deoparte expresiile şi construcţiu- 
nile prea locale, fiindcă în basme ele nu mai ajută la rea- 
lizarea, succesului, și ne-a dat tot cu elemente populare o 
limbă generală, dar tot artistică. Creangă reprezintă până 
acum summum de artă pe care l-au dat subiectele și lim- 
ba populară. 

Creaţiunea lui Creangă a fost atât de izbutită, încât și-a 
găsit admiratori entuziaşti şi a contribuit la întinerirea, 
la înviorarea, literaturii şi în deosebi a stilului și a limbii. 
Ea cuprindeă atâta humor sănătos, încât a întreţinut mereu 
dragostea. de tinereţe şi de vieață. 

Ediţiuni. — Scrierile lui I. Creangă, Iaşi, vol. I 1890; vol. II 
1892 (ed, A. D. Xenopol şi Gr. Alexandrescu). — Amintiri, laşi 
189% (Şaraga). — Opere complete, Buc. 1902 (ed. I. Chendi şi St. 
O. Iosif); ed, II-a 1906; ed, III-a, 1909; ed. IV-a Buc. 1916 (ed. 
Gh. T. Kirileanu), 


5. GHEORGHE BARIȚ 1812—1893. 


Gheorghe Bariț a fost fiu de preot din Ardeal. Sa năs- 
cut în Jucul-de-jos la 24 Mai 1812. A învăţat la școala un- 
gurească din Trăscău, la gimnaziul românesc din Blaj, la 
liceul unguresc din Cluj şi apoi la seminarul românesc din 
Blaj, unde a sfârşit cursul teologic. In 1835 ajunge profe- 
sor de ştiinţele naturale la gimnaziul din Blaj şi apoi cere 
să fie trimis la Braşov. In 1845, sfătuit de medici, s'a re- 
tras din cariera, profesorală. A rămas însă şi mai departe 
luptător pentru cultura românească. 

Fondul şcolii românești din Brașov sa întemeiat după 
propunerea lui în 1837. Cuvântarea rostită de el atunci 
despre școlile naţionale a rămas ca un program. Cererea 
din 4 Mai 1850 către Ministerul Instrucțiunii din Viena 
pentru zidirea gimnaziului românesc din Braşov, de el a 
fost scrisă. Planul propus de el în 1855 pentru o şcoală 
reală, și comercialăvsia. dteabzratnşă laiecăa în curând. 

Tot lui se datorește în bună parte şi vestita societate a 
Românilor de peste munţi, «Asociaţiunea transilvană pen- 
tru literatura și cultura poporului român». Statutele au 
fost scrise de el în 1860. Aproape toată vieaţa şi-a în- 
chinat-o acestei societăţi, ca secretar, ca redactor și ca pre- 
ședinte. 

Activitatea lui s'a întins de asemenea şi dincoace de Car- 
paţi. Academia Română dela începutul ei (în 1866) l-a 
avut membru şi mai târziu preşedinte. 

La 1838 scoate la Brașov «Gazeta Transilvaniei», ata- 
când puternic influența rusească din Principate şi pregă» 
tind peste munţi spiritele pentru adunarea cea mare din 
3/15 Mai 1848 depe Câmpia Libertăţii de lângă Blaj. Dela, 
1838 până pe la 1890 n'a fost mișcare naţională peste munţi 
la care Bariț să nu fi luat parte activă. Ideile lui politice 
se prefac în crez naţional, formulat în conferința din 1881 
de peste munţi şi lămurit de el însuşi în «Memorialul» a- 
celei conferințe. Crezul acesta a intrat în cugetul poporu- 
lui românesc. Toţi îl ştiu, toţi îl profesează şi mulţi au su- 
ferit pentru el. Sute de tineri învăţaţi, până la unirea cu 
România, din cauza acestui crez nu-şi puteau găsi rost în 
Ardeal, se despărţiau de părinţi, şi-şi căutau pâinea de 
toate zilele într'altă ţară, 

Bariț a iubit fapta, nu şi gloria care urmează din ea, 
şi-a slujit cu credinţă, neamul său, dar n'a căutat să-și câş- 
tige şi merite cu serviciile acestea mari. 

Ca srciitor îl cunoaștem mai ales din ziarul «Foaie pen- 
tru minte, inimă şi literatură», întemeiat de el la Braşov 
în 1838. Activitatea lui literară este încununată de «Isto= 
ria Transilvaniei», intitulată de el foarte modest «Părţi 
alese din Istoria Transilvaniei pe 200 de ani în urmă», 
scrisă cu multă căldură. 

A murit la 6 Mai 1893, în Sibiu. 


Ediţiuni. — Istoria Regimentului al II-lea, Braşov 1874. — Ca- 
tehismul calvinesc..., Sibiu 1879. — Memorial, Sibiu 1882. — Părți 
alese din istoria Transilvaniei, 3 vol, Sibiu 1889—1891. — Gh. 
Bariț, Studii şi articole (ed. I. Lupaș), Sibiu 1912. 

6. — B. P. HASDEU 1836—1907. 


Dela Niculae Milescu și dela Di- 
mitrie Cantemir, Românii nu mai a- 
vuseseră un scriitor cu renume eu- 
ropean. El s'a ivit de astădată în Ba- 
sarabia. Erà Tadeu Ilasdeu, fiul 
scriitorului Al. Hasdeu. Şi-a schim- 
bat mai târziu numele în Bogdan- 
Petriceicu, în amintirea originii dom- 
neşti a familiei sale. Intr'adevăr, 
după mamă, el se trăgeâ din familia 

B. P. Hasdeu Ştefan Petriceicu, domn al Moldo- 
. vei între 1672 şi 1674. Primele învă- 
țături le-a luat în casa părintească din Cristineşti (lângă 
Hotin), într'o puternică tradiţie de cultură românească, 
fiindcă Al. Hasdeu eră el însuşi, cum am văzut la capitolul 
consacrat lui, scriitor cu concepţie naționalistă. 

Școli românești nu erau însă nici în Basarabia, nici în 
Rusia, şi scriitorul nostru a trebuit să urmeze studiile în 
şcoli rusești (la Harcov). Acolo sentimentele naţionaliste 
s'au întărit, faţă de mediul strein, în care trăiă. Pedealtă 
parte s'au completat cu convingeri democratice, ca reac- 
ţiune contra absolutismului care stăpânii în Rusia. Ur- 
mărit şi el de poliţie, din cauza amestecului în mişcările 
studențești, s'a, refugiat în Basarabia, în partea ei care 
pe atunci (1856—1877), cași din nou astăzi, ţineă, de Mol- 
dova, şi a fost numit magistrat la Cahul. Acolo n'a stat 
însă, mult, ci, atras de un centru cultural şi politic mai de 
seamă, s'a dus în Iaşi, unde a şi început activitate istorică 
în ziare şi reviste speciale, ca «Româniay, «oaie de isto- 
rie română», «Din Moldova» şi «Lumina» şi în timpul ce-i 
xrămâneă, liber din ocupaţiunile de profesor şi de bibliotecar 
al Universităţii. Nota caracteristică și simpatică a acestei 
activităţi eră legătura. la fiece pas dintre cultura românea- 
scă de dincoace cu cea de dincolo de Prut. Ceeace dorise 
Al. Hăjdeu și realizase numai în parte, adică reamintirea 

continuă a legăturii dintre Basarabia și restul românismu- 
lui, duce mai departe B. P. Hasdeu, cu material informativ 
bogat şi cu serioasă metodă. De altfel cât a trăit, B. P. Has- 
deu a fost centrul de atracţiune al mișcării literare basa- 
rabene și aproape tot ce ştiam până în 1917 din trecutul 
literar basarabean porniă dela el sau dimprejurul lui. In- 
fluenţei lui, de pildă, se datorește admirabila monografie 
a Basarabiei de Zamfir C. Arbore. 

Iașii însă nu mai conveniau unei activităţi din ce în ce 
crescânde şi Hasdeu se foloseşte de invitaţiunea lui Odo- 
bescu, în acel moment ministru al instrucţiunii, și vine la 
București ca membru în comisiunea mănăstirilor închi- 
nate. La București scoate revista, rămasă neepgalată până 
astăzi, «Arhiva Istoricăy, cu o rară bogăţie de documente 
românești și streine, privitoare la istoria Românilor. In 
1867 e ales deputat de Bolgrad. Peste puţin scoate ziarul 
«Traian», transformat în curând în «Columna lui Tra- 
ian». In 1873 ajunge profesor de, Filologia Comparată la 
Universitatea din Bucureşti. Intre 1887—1894 scoate «Re- 
vista Nouă» în colaborare cu Delavrancea, Vlahuță, Teo- 
dorescu, Gh. Dem., Ionescu-Gion etc. și determină o în- 
semnată mişcare literară. 

Membru al Academiei Române timp de 30 ani, până la 
sfârşitul vieții, membru de onoare al Academiei imperiale 
de ştiinţe din Petrograd, al Academiei literare sârbeşti din 
Belgrad şi al Societății Linguistice din Paris, Hasdeu a dus 
cu numele lui departe peste hotare şi numele țării sale. 

Inceputul activității de prozator al lui Hasdeu se leagă 
de al lui Bălcescu. «Ioan Vodă cel Cumplit» al lui este ca 
spirit general şi ca metodă o reproducere a «Istoriei lui 
Mihai Viteazul». Hasdeu aveă mare admiraţie pentru Băl- 
cescu, pe care-l consideră ca singurul nostru istoric ade- 
vărat. A fi citit pe Bălcescu şi a fi ascultat ilustraţiunile 
istorice dela Paris şi dela Berlin, însemnă pentru el acelaş 
lucru. Citând în «Ion Vodă cel Cumplit» un pasaj din «Pu- 
terea armată» a lui Bălcescu, adaugă : «o reproducem în- 
treagă, ea este de Bălcescu !» El porneşte, cași Bălcescu, 

dela concepţia că fiecare popor are de îndeplinit pe pământ 
o misiune, o misiune sfântă, fiindcă. este indicată de însuși 
creatorul. Pentru amândoi, istoria nu urmăreşte restabili- 
Tea adevărului, ci formarea, educaţiei patriotice. In vederea 
acestui scop alegeau şi tratau ei subiectele. Si Bălcescu şi 
Hasdeu au trăit în vremuri de naționalism furtunos : unul 
la 1848, altul la 1859, amândoi se resimt de preocupările 
vremurilor respective. Când a scris Hasdeu pe «Ion Vodă 
cel Cumplit», se făcuse unirea celor două Principate în 
persoana lui Cuza, dar nu se făcuse unirea reală, fiindcă 
încă erau două capitale, două ministere, două camere şi 
fiindcă legi deosebite guvernau Moldova şi Muntenia. Se 
aşteptă deci unirea definitivă cu o singură capitală, se 
mai aşteptă împroprietărirea ţăranilor, se mai aşteptă scu- 
turarea jugului turcesc. Dușmanii lui Cuza erau călugării 
şi boierii: cei dintâi îşi temeau averile mănăstirești, cei 
din urmă își temeau moșiile lor proprii. Hasdeu a ales 
vremea lui Ioan Vodă tocmai ca să vorbească despre vre- 
mea dela 1860, găsind între amândouă asemănări izbitoare, 
El atribue lui Ioan Vodă mutarea capitalei dela Suceava 
la Iaşi şi se întreabă. dacă Sucevenii au protestat, cum au 
protestat Ieşenii la 1861. Atribue lui Ioan Vodă «eliberarea, 
poporului de jos din jugul aristocrației clericale şi laice», 
că, să pregătească atmosfera reformelor lui Cuza. Insistă 
mereu asupra victoriilor câştigate de Ioan Vodă cu armate 
mici contra armatelor mari, ca să răspundă celor ce se în- 
doiau că pe cale militară Principatele ar fi putut dobândi 
neatârnarea. La fiece pas face comparaţiune între vitejia 
Moldovenilor de sub Ioan Vodă şi frica Românilor dela 
1860, aceasta ca să-și ambiţioneze contemporanii, Dela Băl- 
cescu a mai împrumutat el și culoarea romantică a scrierii. 
La fiece pas, antiteze, exagerări de atitudini eroice, situaţii 
grele din cari eroul n'ar mai puteă ieși, apariţiuni şi dis- 
pariţiuni neașteptate, discursuri patriotice, întrun cuvânt 
exagerare de colorit şi de povestire. Bălcescu își pregătise 
opera cu două mari subdiviziuni: mărirea, şi căderea, lui 
Mihai Viteazul. Hasdeu face la fel cu Ioan Vodă. Opera lui 

Bălcescu este mai mult literară decât istorică. Tot astfel şi 
Ioan Vodă. Bălcescu fixează pentru decenii proza româ- 
nească împreună cu Negruzzi, Hasdeu o desăvârşește cu 
Ioan Ghica şi Odobescu, iar opera prin care mai ales a con- 
tribuit la aceasta este Ioan Vodă cel Cumplit. 

După moartea lui Hasdeu s'a publicat în volum «Ur- 
sita», fragment de roman, a cărei acţiune se petrece sub 
Stefan Tomşa în Moldova. Opera apăruse în ziarul «Buciu- 
mul», din 1864 şi se retipărise, cu mici modificări, în «Re- 
vista literară şi științifică», din 1876. E format din ele- 
mente istorice, uneori într'o atât de mare măsură, încât îl 
socoteşti ca lucrare istorică, dar şi din elemente populare: 
descântece, superstiții, idei şi versuri din cântecele popu- 
lare, etc. 

Prea marea influență a actualităţii în opera lui o con- 
statăm și în opera poetică. Aici e caracterizat printr'o mare 
ușurință de imitație. A scris versuri în ritmul obişnuit al 
lui Bolintineanu și într'al poeziei populare, ambele la modă 
pe la 1860—70. Poeziile «Ştefan şi Radu» și «Magda lui 
Arbore» reproduc cadenţa baladelor istorice ale lui Bolin- 
tineanu. Partea, personală a lui Hasdeu în poezie este o 
notă cevă mai adâncită, ca în «Dumnezeu», şi prea mul- 
tele aluziuni la actualitate. Din această cauză multe poezii 
devin simple fabule. Astfel în «Muntele și Valea», muntele 
e înalt, dar nu produce cât valea: așă și în lume, nu aris- 
tocraţia produce, ci poporul de jos. In «Frunzele», bate 
vântul, frunzele cad, arborele rămâne. In balada « Vorni- 
cul Iancu Moţoc» face aluzie la chestiunea domnului strein 
— eră pe la 1870, când, din cauza unei manifestaţiuni po- 
pulare nechibzuite, Carol I-iu voiă să abdice. Nota aceasta 
de aluziune continuă la actualitate, pe care am regăsit-o şi 
la Bolintineanu, dar mai ales la Eliade Rădulescu, a făcut 
ca, la apariţiunea lor, poeziile să fie gustate, dar mai târ- 
ziu, când evenimentele la cari făceau aluziune nu mai pre- 
zentau interes, poeziile şi-au pierdut din actualitate, deci 
şi din valoare. 

Opera poetică unde Hasdeu ca poet apare întreg, cu 

notele lui caracteristice, este «Răsvan şi Vidra», care con- 
tinuă încercările de aceeaş natură ale lui Bolintineanu şi 
Al. Deparaţeanu. Apărută în 1866 şi ajunsă chiar în tim- 
pul autorului la a IV-a edițiune, ea este cea dintâi dramă 
istorică bună, până la Despot Vodă al lui Alecsandri. Has- 
deu a reuşit mulţumită culturii lui, cultură poetică, filozo- 
fică, scenică și în deosebi istorică. Mai ales cea din urmă 
a lipsit lui Eliade, Asachi, Bolintineanu şi Deparaţeanu — 
premergătorii lui Hasdeu în drama istorică — şi deaceea 
wau izbutit aceia și a izbutit el. Fondul istoric al piesei şi 
felul de a înţelege pe Răsvan, personajul principal, se da- 
toresc tot lui Bălcescu, Dela acesta a luat Hasdeu că Răs- 
van a servit în armata polonă, că s'a distins în luptele din- 
tre Poloni şi Ruși și că, până a nu fi domn în Moldova, a 
fost agă al lui Aron Vodă. Apropierea este şi mai evidentă 
în simpatia cu care amândoi au privit tocmai calitatea cea 
mai puţin simpatică a lui Răsvan, aceea de a fi fost Ţi- 
gan. «Născut Țisan, dintr'un neam osândit de veacuri la 
robie, el se arată în acele vremi mai patriot decât cei mai 
neaoşi Moldoveni» — zice Bălcescu. La Hasdeu, întreaga 
dramă pare a urmări tocmai dovedirea afirmării lui Băl- 
cescu. Răsvan ştie carte, e îndrăzneţ şi de spirit, milos faţă 
de cei săraci, drept, patriot : deşi haiduc de codru, el ur- 
măreşte numai pe ciocoi şi pe streini ; deşi căpitan în ar- 
mata polonă, gândurile îi merg mereu spre ţară; iar când 
simte că se pregăteşte lupta contra Moldovenilor, cu toată 
stăruința, darurile şi ademenirile hatmanului polon, el pă- 
văseşte Polonia şi trece în Moldova, ca să lupte în armata 
ei contra Poloniei. 

Acesta este Hasdeu din tinerețe. Hasdeu cel matur este 
directorul « Arhivei Istorice», unde pune temelia preocupă- 
rilor noastre de cultură slavă. Şcoala latinistă înlăturase 
elementele culturale nelatineşti, preferind elementul latin. 
Kogălniceanu și Bălcescu, obosiţi de atâta latinism, evitau 
problema. şi se ocupau de românism, fără să-i mai anali- 
zeze elementele, Hasdeu se întoarce la origini şi merge de 
acolo spre timpurile noastre privind problema în faţă, fără 

idei preconcepute. Vastele şi solidele lui cunoștinţi de lim- 
bile slave l-au ajutat să recunoască marea contribuție a 
slavismului la cultura noastră şi să deschidă o frumoasă 
campanie de lucru, nesfârşită nici în zilele noastre, Prin 
elevul său I. Bogdan şi prin elevii acestuia, problema stă 
astăzi în cadrele fixate de Hasdeu. 

Dela cercetările istorice eră firesc lucru să ajungă la 
cele filologice şi să completeze pe Cipariu, după cum com- 
pletase pe istoricii latinişti. Limba merită şi ea aceeaş cer- 
cetare obiectivă caşi istoria şi atunci Hasdeu completează 
elementul latin cu cel autohton (dac) şi cu cel adăugat în 
urmă (slav). Filologia românească ajunge într'adevăr şti- 
inţă. Ea-şi lărgeşte cadrele şi cuprinde şi cercetările de fol- 
klor : obiceiuri, credinţe, superstiții, poezie şi proză popu- 
lară. Ceeace Odobescu doar schiţă, Hasdeu desvoltă în ca- 
dru larg, cu înţelegere adâncă şi cu iubire şi mai adâncă 
de sufletul poporului. Completează pe Cipariu şi în cerce- 
tarea, cărţilor noastre vechi, dar nu cu idei preconcepute de 
a descoperi urme latinești, ori de alt fel, ci pentru a le cu- 
noaşte adevăratul lor spirit. Astfel ieşi admirabila publica- 
țiune «Cuvinte din Bătrâni». 

Cu desăvârşirea spiritului său, Hasdeu, sub influenţa 
marilor savanţi europeni, ca Darwin şi Vico, încearcă is- 
toria ştiinţifică şi scrie «Istoria critică a Românilor», o- 
peră de imaginaţie ştiinţifică. Poetul şi-a dat aici mâna cu 
omul de ştiinţă, a ales partea cea mai obscură din istoria 
noastră, care de mult aţâţase şi curiozitatea lui Miron Gos- 
tin, a Stolnicului Cantacuzino şi a lui D. Cantemir, a dat 
drum liber imaginaţiei şi a izbutit să clădească o construc- 
ție măreaţă. Te duci cu ea într'o lume frumoasă de închi- 
puiri, însă mereu în cadrul ştiinţei, spre leagănul poporu- 
lui nostru. Omul de ştiinţă ştie să-i descopere sâmburele de 
adevăr, Desfăcându-l de mreaja-i poetică, îl poate luă ca 
punct de plecare pentru ducerea mai departe a încercărilor 
pentru descoperirea adevărului. Aşă a făcut D. Onciul în 
cartea sa «Origina Principatelor», care reprezintă până 
astăzi cea mai ştiinţifică interpretare a întemeierii statului 

Limbii româneşti i-a, lăsat deasemenea un monument, 
< Magnum. Etymologicum Romaniae». Căderea bruscă a dic- 
ţionarului pe care Academia Română îl pregătise prin 
Laurian și Maxim a îndreptat ochii tuturor spre singurul 
om în stare atunci să dea, limbii dicţionarul pe care-l me- 
rità. Cu sprijinul regelui Carol I-iu şi al Academiei, Has- 
deu începe şi duce noua operă până la litera C, după un 
plan original şi măreț. Cine ar judecă Magnum Etymolo- 
gicum ca un dicţionar obișnuit, oricât de desvoltat şi l-ar 
închipui, ar comite mare eroare. Aici fiecare cuvânt are 
vieaţa sa, aparte şi constitue un capitol aparte, cuprinzând 
nu numai origina cuvântului, dar şi înțelesurile lui de as- 
tăzi, precum şi variaţiunea formei şi a înțelesului dealungul 
veacurilor, precum și explicarea lucrurilor, ideilor, insti- 
tuțiunilor legate de cuvânt şi de variaţiunile lui. Fiecare 
cuvânt constitue o monografie, care interesează prin ea 
însăși, în afară de conţinutul întreg al dicționarului. O 
bună parte din vieaţa prezentă, şi trecută a poporului nos- 
tru e închisă în Magnum Etymologicum, dar vieaţa reală 
și în mișcare, nu vieaţa moartă a dicţionarelor. 


Ediţiuni. — Studii critice asupra istoriei române, Luca Stroici, 
Buc. 1864. — Filozofia portretului lui Ţepeş, Buc. 1864. — Studii 


critice asupra ist. rom. Câtevà analize, Buc. 1864. — Micuța, 
Buc. 1864. — Trei Ovrei, Buc. 1865. — Domnița Ruxandra, dramă, 
în rev. «Familia», 1865. — Ioan Vodă cel Cumplit, Buc. 1865; 


ed. II, Buc. 1894; ed. III, Cartea Românească, Buc, 1927. — Studii 
asupra iudaismului, Buc. 1866. — Industria natională, Buc. 1866, 
— Istoria toleranţței religioase în România, Buc. 1865; ed. II, 
Buc. 1868 (trad. franceză, Buc. 1876). — Răsvan şi Vidra, dramă 
istorică, Buc. 1866; ed. II, Buc. 1867, ed. III, Buc. 1869; ed. IV-a, 
Buc. 1895. — Poezii, Buc. 1873. — Istoria Critică, vol. 1, Buc. 1873; 
ed. II, Buc. 1873; ed. II, Buc. 1874; vol. II, Buc. 1575 (trad. franceză, 
Buc. 1878). — Principii de filologie comparativă, Buc. 1875. — 
Obiceiurile juridice ale poporului român, Buc. 1876; ed. II, Buc. 
1882. — Cuvinte din bătrâni, vol. I, Buc. 1878; vol. II, Buc. 1879; 
„suplem. la vol. I, Buc. 1880; vol. III, Buc. 1881. — Trei Crai dela 
Răsărit, comedie, Buc. 1878. — Psaltirea diaconului Coresi 1577, 
text şi studiu, Buc. 1885. — Etymologicum magnum Romaniae, 
Buc. 1887—1898. — Strat şi substrat. Genealogia popoarelor bal- 
canice, Buc. 1892. — Sic cogito, Buc. 1892; ed. II, Buc. 1893; ed. 

III, Buc. 1895; ed. IV, Buc. 1906. — Eine trilogie. O istorie ger- 
mană a literaturii române, (în colaborare cu L. Şăineanu şi Gh. 
I. Ionescu-Gion), Buc. 1893. — Basarabii, Buc. 1894. — Românii 
bănăţeni, Buc. 1896. — Sarcasm şi ideal, Buc. 1897. — Ursita 
(roman), Buc. Minerva, 1910 (ed. Iuliu Dragomirescu), 

Conferinţe publice : Noi în 4892, Noi şi voi (1892). — Prieteni 
cu voie sau fără voie (1900). — Papa dela Neva, Buc. 1891 (cele- 
lalte nu s'au publicat în volum). 


7. — VICTOR CRASESCU 1849—1917. 


Fiu de răzeşi basarabeni, V. Crăsescu s'a născut în Chi- 
sinău. A studiat la Seminarul de acolo şi apoi la Universi- 
tatea din Odesa, cu gândul de a se specializă în ştiinţele 
naturale. Amestecându-se în mișcarea revoluţionară, a fu- 
git în Elveţia şi de acolo în America. de Nord, trăind din 
lucrul câmpului, împreună cu alţi refugiaţi politici. După 
doi ani s'a întors la Odesa (1881), dar e nevoit să fugă din 
nou, de astă, dată. în Dobrogea la noi, împreună cu alţi to- 
varăşi, încercând să organizeze o obşte după sistemul fa- 
lansterian. De acolo s'a dus la Ploești, s'a împrietenit cu 
criticul Gh. Dobrogeanu-Gherea şi a colaborat la revista, 
«Contemporanul» cu nuvele din vieaţa pescarilor dobro- 
geni, sub pseudonimul «St. Basarabeanu». S'a înscris ca 
student la Facultatea de Medicină din Bucureşti şi a făcut 
cunoștință cu B. P. Hasdeu și cu cercul său literar, cola- 
horând cu nuvele pentru copii la revista, « Amicul Copiilor» 
de sub direcţiunea lui Hasdeu. Si-a trecut doctoratul în 
medicină cu un subiect din medicină populară şi a func- 
ţionat ca. medic rural în judeţul Ilfov la Buftea, în Dobro 
gea la Sf. Gheorghe şi în județul Prahova la Slănic. 

A colaborat la «Revista Nouă» a lui Hasdeu şi cuno- 
şteă bine limba şi literatura rusească. Limba literară ro- 
mânească a învăţat-o singur. 

Sub influenţa literaturii rusești a fost atras de vieaţa, 
celor umili, săraci şi oropsiţi şi ne-a dat scene de un rea- 
lism crud. Astfel «O îngropare» ne arată înmormântarea. 
unui cerşetor, «Smaranda babei» vieaţa necăjită a unui 
podar și a nevestei, «Pe drum» un biet zugrav de biserici, 

«Lăutarii» doi păcătoşi, bolnavi şi bătrâni, cari nici să 
cânte nu ştiu. Aceeaș notă în bucăţile cu subiect dobrogean. 
In «Botezul» ne descrie botezarea unui copil de ţigan iarna. 
în gârlă şi cu acest prilej apar fruntașii satului, preotul, 
dascălul cu soţia lui, ajutorul de administrator, fiecare cu 
însuşirile caracteristice. Scenele dobrogene sunt în majori- 
tate din vieaţa pescarilor, dar tot în culoare mohorită. « Mi- 
hai Cerchez» e un pescar exploatat de un Grec, îndură su- 
ferinţi mari, până și puşcăria, dar nu se lasă până nu iz- 
butește să scape de exploatatorul său. In «Furtuna» întâl- 
nim pescarul îmbătrânit în meseria lui, cu sângele rece în 
fața celor mai grozave întâmplări pe mare. In «Spirea» 
cunoaștem mizeria pescarilor. Mănâncă numai când prind 
pește. Işi cheltuesc banii pe rachiu, trăesc în cafenele mur- 
dare, în certuri necontenite, cari adesea se sfârșesc cu o- 
moruri. Fac contrabande de tutun și de spirt din Rusia 
(«Sentinela»), 

Victor Crăsescu s'a impus mai ales prin subiectele sale 
basarabene. Sub influența lui B. P. Hasdeu, el a dat spe- 
cială atenţiune acestui fel de subiecte, cari au trezit în- 
tr'adevăr mult mai mare interes decât celelalte. In «Des- 
părţirea» e vorba de plecarea la Seminar a unui copil de 
preot și de vieața grea dusă de preoţii cari nu știau ruse- 
şte. In bucata «Ln ajunul Crăciunului» doi preoţi şi copiii 
lor, pe când se duceau de vacanţă dela, Chişinău acasă, sunt 
atacați de luri. Ignoranţa preoţilor basarabeni este înfăţi- 
şată în «Sosește». Traiul amărit al ţăranilor de peste Prut 
e arătat în «Fost-a el de vină ?» Sunt multe bucăţi cu su- 
piect din vieața seminarului din Chișinău. lată pe părin- 
tele Sosoiu în «Examenul». După ce smulge jumătate din 
părul unui şcolar, adoarme şi nu se trezeşte decât la sfâr- 
situl zilei de examen. Se trezește tocmai când intră pe ușă 
inspectorul. Anunţă repede pe şcolari că au trecut toţi și 
le poruncește să cânte psalmul 34. «Niciodată n'au cântat 
mai bine decât atunci», încheiee scriietorul. «Fugar dela 
Seminar» ne arată vieaţa mizerabilă din timpul anului. 
«Isaia Trandafir» e alt profesor barbar, care trezește ură. 


de moarte în sufletul copiilor şi cade în cursa lor. 
www.dacoromanica.ro 


241 


Aceeaş notă realistă apare în romanul său «Ovreiuly cu 
tipuri reuşite din vieața de țară, ca preotul, ca ţăranul Va- 
sile Mocanu, cu zugrăvirea sărăciei, ca în ţăranul Boboc. 
Romanul se resimte şi de o uşoară tendinţă de a combate 
antisemitismul. Ea e reprezentată prin personajul învăţă- 
torului. Teza, apare la urma romanului: Ovreii bătrâni 
(Moise Liberman) sunt contra apropierii de creştini. Cei 
tineri (Isac Liberman, fiul lui Moise) nu. Unii țărani urăsc 
pe Ovrei, alţii nu. Invăţătorul combate antisemitismul, iar 
Casandra iubeşte din toată inima pe Isac şi l-ar luă de 
bărbat, iar Isac de asemenea. 


Ediţiuni. — Schițe şi nuvele, 5 vol, Buc. 1893, — Ovreiul 
roman, Buc. (fără dată). 


8. — V. A. URECHIĂ 1834—1901. 


Caşi Odobescu, este legat prin începuturile lui literare 
de epoca regalității lui V. Alecsandri. A colaborat chiar la 
revista marelui poct «România Literară» sub numele de V. 
Alexandrescu. Făcuse studii serioase la Iași, cu înclinare 
specială spre cercetarea trecutului, a continuat apoi în Spa- 
nia şi a călătorit prin mai toate ţările occidentale, atras 
însă în deosebi de cele neolatine, de Italia mai ales. A fost 
unul dintre cei cari toată vieața au luptat pentru apropie- 
rea dintre Români şi celelalte popoare romanice. 

A ajuns profesor la Iași, apoi la Universitatea din Bu- 
cureşti la catedra de istoria Românilor. In cadrul acestui 
curs s'a ocupat şi de istoria, literaturii româneşti, publi- 
când şi un mic conspect asupra ei. A desfăşurat o întinsă 
propagandă culturală naționalistă, ca membru al Acade- 
miei Române şi mai ales ca preşedinte al Ligii Culturale 
şi al Ateneului Român. 

A dat mare atenţiune învăţământului. A luat parte ac- 
tivă la organizarea lui ca profesor, ca funcţionar superior 
şi ca Ministru al Instrucțiunii publice. A scris mult şi în 
direcțiunea, aceasta, încoronându-și activitateea cu «Isto- 
ria Şcoalelory, cea mai bună publicaţiune în felul acesta 
la noi. 


P. V. Haneş, Istoria lit. roată. dacoromanica.ro 16 


242 


A cercetat de asemenea multe probleme în legătură cu 
scriitorii vechi şi a dat o frumoasă ediţiune completă, a lui 
Miron Costin. 

Ocupaţiunea principală i-a, fost istoria, cercetată după 
metoda riguroasă a utilizării documentelor, recomandată 
de Kogălniceanu, Bălcescu şi B. P. Hasdeu. In legătură cu 
felul acesta, de activitate trebue să punem activitatea, lui li- 
terară propriu zisă, care constă în povestiri atrăgătoare 
din trecutul nostru («Legende române), precum şi în piese 
de teatru cu subiect istoric. 


Ediţiuni. — Chestiuni şcolare: Școalele sătești în România, 
Buc. 1868. — Localurile de şcoli sătești, Buc. 1868. — Biserica şi 
şcoala, Buc. 1877. — Mobilierul scolastic, Buc. 1877. —-. Anuarul 
genera! al Instrucțiunii Publice, 1863—1868. 

Isturice: Biografii româneşti, Iaşi 1859—1873. — Carol l-iu, 
Buc. 1868. — Chestiunea Basarabiei, Buc. 1878. — Documente 
inedite din domnia lui Al. Moruzzi, în Analele Academiei, Buc. 
1892—93. — Codex Bandinus, în Analele Academiei, Buc. 1893-94. 
— Domnia lui Carageă, în idem, Buc. 1896—1901. — Domnia 
dui Al. Calimach, în idem, Buc, 1900-—1901. -~ Istoria Românilor, 
13 vol., Buc. 1891—1902. 

Literare : O vorbă despre lit. desfrânată, laşi 1863. — De cla- 
sicism, romantism şi realism, Buc. 1865. — Balul mortului, farsă, 
prelucrare din italieneşte, Buc. 1865. — Cronicile noastre, Buc. 
1865. — Femeia română, Buc. 1865. — Despre fabule, Buc. 1866. — 
Poezia în faţa politicii, Buc. 1867. — Despre elocința română, 
Buc. 1867. — Patria română, Buc. 1868. — Limba friulună, Buc. 
1868. — Odă la Eliza, comedie, Buc. 1869 (trad. italiană, Buc. 
1878). — Fidanţata împăratului, comedie Buc. 1870. — Schițe de 
istoria literaturii române, Buc. 1885. — Miron Costin, opere 
complete, Buc. 1886—1888. — Arhimandritul Vartolomeu Măzd- 
veanul, în An. Acad., Buc. 1887-88. — Autografele Im Varlaam 
în An. Acad., Buc. 1887-88. — Cron. lui Biv. Stolnic Dumitrache 
în An. Acad., Buc. 1887-88. — Legende române, Buc. 1891. — Is- 
toria Şcoalelor dela 1800 la 1864, în 2 vol., Buc. 1892. 

Opere complete, 6 vol., Buc. 1878-1883, vol. I, II, conferinţe şi 
discursuri; vol. III, comedii (Odă la Eliza, Balul Mortului, Fi- 
danţata Impăratuluj, Vestea cea de bucurie, Advocat ori paiaţă, 
Angina difteriră); vol. IV, teatru (Vornicul Bucioc, P'orcarul şi 
Măria Sa, Banul Mărăcine, Curtea, lui Neagoe) ; vol, V, Scrieri 
relative la școală ; vol. VI, Nuvele, cronici, critici literare. 

9. — TEODORESCU GH. DEM. 


A făcut studii serioase de clasicism la liceul Sf. Sava şi 
la Universitatea din Bucureşti şi la Paris. Intors în ţară 
a fost profesor de limbile latină şi română la Liceul Sf. 
Sava şi apoi la Liceul Matei Basarab. A participat şi la 
vieaţa politică, ajungând Ministru al Instrucțiunii. Erà un 
muncitor neobosit, o fire stăruitoare şi activă, un exemplu 
rar în împlinirea datoriei. Bun cunoscător al clasicismului 
şi al limbii şi literaturii noastre vechi, puneă pasiune în 
cercetări şi-şi păstră obiectivitatea, în darea rezultatelor. 

Intreaga-i activitate de scriitor şi-a, consacrat-o litera- 
turii populare, studiind-o şi colecţionând-o. In legătură cu 
ea, s'a interesat de toţi câţi, înaintea lui, o cercetaseră. El 
a studiat astfel pe Anton Pan şi a utilizat pe Russo, într'o 
vreme când nimeni nu vorbiă de el. Cercetările lui de lite- 
ratură populară erau totdeauna comparative, fiindcă se 
specializase cu succes în chestiune. Cunoşteă mişcarea fol- 
kloristică la mai toate popoarele apusene. 

Incoronarea activităţii şi-a făcut-o prin publicarea, ce- 
lei mai mari şi mai bune colecţiuni de poezii populare ro- 
mâneşti («Poezii populare române», 1885). Erà încorona- 
rea întregului curent început dela 1840 cu Negruzzi, Rus- 
so şi Alecsandri, desvoltat apoi şi sprijinit de Odobescu şi 
Hasdeu. Colecţiunea cuprinde: colinde, cântece de stea şi 
de vicleim, vasilca, pluguşorul, sorcova, orații de nuntă, 
rugăciuni, cântece şi jocuri de copii, lăzărelul, paparuda, 
caloianul, ghicitori, probleme numerice, glume şi parodii, 
cântece de lume, descântece, versuri din basme, cântece 
vechi. 


Ediţiuni. — Consideraţiuni critice asupra descântecului de 
apucate, în revista «Columna, lui Traian», 1875. — Incercări cri- 
tice asupra unor credinţe, datine şi moravuri, Buc. 1875. — Cer- 
cetări asupra proverbelor române, Buc. 1877. — Vieaţa şi operele 
lui Eufr. Poteca, Buc. 1883. — Poezii populare române, Buc. 1885. 
— Anton Pann, Buc. 1891—1893. 

10. — GH. I. IONESCU-GION 1857—1904. 


Ca profesor de limba franceză la Scoala Normală de 
institutori din Bucureşti şi, după desființarea ei, la liceul 
Matei Basarab, ca inspector şcolar şi ca secretar general 
al Ministerului Instrucțiunii, Ionescu-Gion a manifestat un 
naționalism cald. A contribuit la aceasta şi pregătirea sa 
istorică. Cultura, lui streină, în deosebi franceză, o puneă 
mereu în legătură cu a noastră, în serviciul culturii noas- 
tre. Deşi principala-i activitate de scriitor eră cea de ies- 
toric, totuşi cunoșteă literatura noastră, se interesă de pro- 
blemele linguistice şi mai ales de partea lor estetică. Erà 
un conferenţiar apreciat şi mânuiă cu talent o limbă ar- 
monioasă şi răsunătoare. Cu aceste unelte a fost unul din 
popularizatorii de frunte ai ideilor lui Odobescu și Hasdeu. 

Mort în plină activitate din cauza unui acces de inimă, 
n'a putut da întreaga măsură a talentului său, totuşi con- 
ferințele sale publice, în mare parte publicate, şi cele două 
opere istorice «Ludovic al XIV-lea şi C. Brâncoveanu» și 
«Istoria Bucureştilor» l-au consacrat ca scriitor. El ştiă, 
să îmbine în istorie ştiinţa cu arta, să te apropie, să te fure 
cu cercetările lui. Bogatul material informativ din Istoria 
Bucureştilor este cu atâta artă înfăţişat, vieaţa de altă dată 
a Bucureştilor aşă de bine înviată din monumente, din ta- 
blouri, din ruine și din frânturi de fraze, încât nu ştii dacă 
citeşti istorie, ori roman, fără totuși ca invenţiunea perso- 
nală să ia locul adevărului istoric. 


Ediţiuni. — Ludovic al XIV-lea şi C. Brâncoveanu, Buc. 1884. 
— Elementul pitoresc în cronicile române, Buc. 1885. — Entu- 
ziasmul în trecuta generaţiune, Buc. 1888. — Studiul istoriei na- 
ionale în şcolile noastre, Buc. 1889. — Geografia în cronicarii 
români, Buc. 1889. — Cum vorbim, Buc. 1892. — Portrete istorice, 
Buc. 1894. 

CAP. XVI. 
MIHAIL EMINESCU 1849—1889. 


Marele poet se numiă la început 
Eminovici, după numele tatălui său, 
administrator la o moșie din judeţul 
Botoşani. Acolo și-a petrecut copilă- 
ria. Clasele primare le-a făcut la 
Cernăuţi până la 1860, când a in- 
trat în gimnaziul de acolo. In gim- 
naziu a învățat trei ani, repetând 
clasa II-a. Clasa III-a a învăţat-o la 
Sibiu. In 1864 se întoarce la Cernă- 

Mihail Eminescu ui şi prepară în particular. In acel 
an, trupa românească de teatru Fani 
Tardini din Bucureşti dă un şir de reprezentații la Cer- 
năuți. Eminescu se duceă în fiecare seară, cu bilet gratuit, 
procurat de profesorul său I. G. Sbiera. Când a plecat tru- 
pa de teatru din Cernăuţi, a plecat şi Eminescu cu ea, ur- 
mând-o prin câtevă orașe din Moldova. In 1866, îl găsim 
din nou la Cernăuţi, scriind, la moartea lui Aron Pumnul, 
poezia «Imbracă-te în doliu, frumoasă Bucovinăy, prin 
care îşi dedeă la iveală talentul poetic. Aron Pumnul îi 
fusese profesor şi protector, şi-i infiltrase dragostea aceea 
adâncă, curată şi discretă pentru neamul său, caracteris- 
tică poetului. 
In vremea. aceasta, l-a cunoscut Caragiale, ca sufleur. 
Dormiă întrun grajd, având cu sine un geamantan cu 
cărţi, în special opere din literatura germană. Se crede că 

a încercat să-şi continue studiile la Blaj şi anume clasa 
V-a, tot ca preparat particular, şi că ar fi căzut la exa- 
men. In 1869, toamna, părinţii îl trimit la Viena (în dru- 
mul acesta el a cunoscut şi Beiușul, alt centru de româ- 
nism). La Viena a audiat în deosebi pe filozoful Zimmer- 
man şi pe filologul Musafia. Tot acolo avu prilej să se pună 
în curent cu literatura occidentală, în deosebi cu cea ger- 
mană şi să desfăşure o frumoasă activitate naționalistă 
printre colegii săi români. Acolo a găsit pe studenţi grupaţi 
în două societăţi: «România» şi «Junimea». Unii erau 
partizani ai lui Simeon Bărnuţ, alţii ai lui Titu Maiorescu, 
după cum înainte unii fuseseră partizanii lui Şaguna, alţii 
ai lui Bariț. El a fost partizanul împăcării şi astfel 
sa ajuns la o singură societate «România Jună», care 
a pregătit congresul studenţesc dela Mănăstirea Putna în 
1871. Societatea, «România Jună» din Viena cuprindea, 
studenţi români din toate ţinuturile românești, cari trăiau 
într'o atmosferă de respect al trecutului şi al tradiţiei. A- 
colo studenţii studiau pe Şincai, Maior, Bălcescu, Alecsan- 
dri, etc., cântau cântece patriotice româneşti, jucau jocu- 
rile țărănești şi purtau la serbări costumele naţionale. Se 
întoarse în ţară şi peste câtvă, timp plecă la Berlin, ca să-şi 
întregească studiile. Trăiă, din leafa de funcţionar pe lângă 
agenţia noastră diplomatică de acolo. Veni însă repede îna- 
poi și fu numit director la biblioteca din Iași. In acest 
timp avu prilejul să-şi astâmpere setea lui de cărţi vechi 
româneşti. Ii plăceau atât de mult, încât citiă fragmente 
din ele la şedinţele Junimii, ba făceă şi traduceri în limba 
germană, cu scopul de a răspândi în cercuri streine inte- 
resul pentru vechea noastră literatură. Fu apoi revizor şco- 
lar. Inlocuit din această funcţiune, intră ca redactor la zia- 
rul «Curierul de Iași». In 1877 plecă la București şi intră 
în redacţiunea, ziarului «Timpul». Colaborarea lui la acest 
ziar este una din paginile de aur ale ziaristicei noastre. Ca 
redactor al «Timpului», fu trimis să asiste la desvelirea 
statuei lui Ștefan cel Mare la Iași, în 1883. Atunci scrise 
el «Dela Nistru pân'la Tisa». 

Trăia, vieaţă neregulată. Citiă şi scriă nopţi întregi, bând 
cafele şi fumând. Mâncarea de asemenea îi eră neregulată: 
uneori prea mult, adesea de loc și la ore neregulate. Cara- 
giale ni-l arată astfel: «Vesel şi trist, comunicativ şi ur- 
suz, blând şi aspru, mulțumindu-se cu nimica şi nemulţu-— 
mit totdeauna de toate. Aci de o abstinenţă de pustnic, iar 
apoi lacom de plăcerile vieţii, fugind de oameni şi căutân- 
du-i». 

Tot în 1883 se îmbolnăvi. Cu toate îngrijirile ce i s'au 
dat şi în tară şi în streinătate, cu toată călătoria prin Ita- 
lia (Veneţia, Florenţa), nu se mai putu restabili definitiv. 
Fu internat la ospiciul de alienaţi din Mănăstirea Neam- 
tul, de unde, după cinci luni, ieși vindecat. După doi ani, 
hoala a reapărut. Poetul a fost internat în Bucureşti în 
Casa de sănătate Şuţu, unde a şi murit. A fost dus la groa- 
pă de un grup restrâns, dar ales. 


Erà o fire mândră, timidă şi discretă. Ii plăceă vieața 
sub toate manifestările ei, dar sărăcia şi lipsurile la înce- 
put şi boala la urmă i-au frânt avântul. Puţini scriitori 
români au luptat cu greutăţile existenţei ca Eminescu, gre- 
utăţi cu atât mai chinuitoare, cu cât îşi dedeă seama, fără 
să greşască, de superioritatea lui. Cu câtă mândrie spune 
iubitei care nu-l înţelesese : 


Tu trebuiă să te cuprinzi 
De acel farmec sfânt 

Şi noaptea candelă saprinzi 
Iubirii pe pământ. 


Această mândrie a trebuit să se umilească cerând pâi- 
nea zilnică. Putem înţelege cât de mare îi fusese lipsa din 
ce a scris odată: «Dacă vă este cu putinţă de a-mi veni în 
ajutor, vă rog a o face cât de curând, căci cea mai neagră 
mizerie mă ameninţă» (10 Noemvrie 1887). Atunci l-a a- 
jutat Consiliul judeţean din Botoșani cu subvenţia de 120 
lei lunar, atunci a publicat V. G. Morţun volumul «M. E- 
minescu, proză şi versuri», ca din vânzare să se poată 
veni în ajutorul poetului. 

Din aceleaşi cauze începuse să fugă de oameni, să do- 
rească singurătatea, noaptea şi întunericul. Peisajele lui 
sunt totdeauna luminate de lună, nu de soare. 

Sufletul îi erà de o fină rezonanţă și de o extraordi- 
nară bogăţie. Palpită la orice suferință şi se indignă de 
orice ticăloșie. Urmașul său Al. Vlahuţă l-a înţeles de mi- 
nune în poezia «Lui Eminescu». 

A ţinut anume să se cultive. Citiă şi cercetă cu o pasi- 
une de savant. Puţini au citit cărţile noastre vechi cu a- 
tâta interes ca el şi nici unul cu folosul lui. Puţini au cu- 
treerat pământul românesc cu atâta lăcomie de a privi po- 
ziţiuni măreţe, de a admiră costumele diferitelor ţinuturi, 
de a cunoaște obiceiurile. Dela Russo şi Alecsandri, nimeni 
nu mai colindase văile şi munţii în căutare de poezii po- 
pulare. Eminescu a făcut-o. Sufletul îi eră plin de trecutul 
şi de prezentul neamului său. N'a trecut cu vederea nici 
streinătatea, nici operele ei. Călătorind la Viena şi Berlin, 
a sorbit cu lăcomie în special produsele literaturii germane, 
de cari se apropiase încă de când învățase la Cernăuţi. 
Nu-i plăceau însă streinii, fiindcă neamul său eră împie- 
dicat în desvoltare din cauza lor. Rușii, Austriacii, Ungu- 
rii, Grecii, Bulgarii îi apăreau ca dușmani. Ar fi vrut un 
pământ românesc numai cu Români, cu Români de sânge 
curat, fără amestec. Până la moarte a trăit cu frica în su- 
flet că streinii vor înăbuşi românişmul. El a pus în versuri 
blestemul grozav : «Cine-a îndrăgit streinii, mânca-i-ar i- 
nima câinii !» Nu înţelegeă însă prin siguranţa viitorului 
numai pe cea politică. Nu se încălziă de idealul generaţiei 
precedente : Unirea dela, 1859, independenţa, nici chiar de 
Unirea cea mare, pe care o prevedeă şi care a şi venit după 
moartea lui, fiindcă i se păreă preă puţin. Voiă indepen- 
dența reală, desvoltare liberă a facultăţilor poporului său, 
independența economică şi culturală deplină. «Istoria ce- 
lor din urmă 50 de ani», zice el, «pe care mulţi o numesc 
a regenerării naţionale, mai cu drept cuvânt sar puteă 
numi istoria nimicirii răzeșilor și breslaşilor. Nimicindu-se 
însă talpa ţării, eră neapărat ca și stâlpii să cadă. Au că- 

zut şi boierii. O clasă este într'un popor un factor al armo- 
niei societăţii, deaceea, rău este că au căzut răzeşii, rău că 
au căzut breslaşii, rău că au căzut boierii, căci se vor ve 
deă urmările. Se va vedeă cum influenţele streine găsesc 
în falangele naţionale goluri din ce în ce mai simţitoare, 
cum funcțiunile vieţii economice degenerează, cum artere 
streine intră în corpul nostru social, cum dispar clasele 
pozitive al Moldovei om cu om, clasă cu clasă, cum pămân- 
tul românesc devine un teren de exploatare pentru indus- 
tria streină... Unde bacalul boierit şi-a închis dugheana, 
şi-a deschis-o Evreul. Unde fiul blănarului s'a făcut cinov- 
nic, blănarul evreu şi-a deschis dugheana. Unde ciubota- 
rul român s'a făcut custode al urbei — adică paznic de 
noapte — acolo Evreul şi-a deschis ciubotărie» (în «In- 
fluenţa austriacă»). Dusmanii erau deci streinii, și cei din 
afara hotarelor politice românești, şi cei dinăuntru, şi cei 
ce se dedeau de Români fără să fie şi prin sânge. De aci 
teoria «păturii suprapuse». Conducătorii Românilor nu 
sunt Români curati, ci aciuaţi între ei de o generaţie-două, 
lucrând contra aspiraţiunilor şi pornirilor firești ale unui 
popor, pe care nu-l cunosc. Partea, II-a din «Satira III-a» 
dă expresiune artistică acestei teorii. Puritatea rasei, ura 
contra streinilor şi influența, romantismului german l-au 
dus şi la idealizarea trecutului, când, credeă el, Românii 
nu se amestecaseră cu streinii şi când numai dintre ei se 
alegeau elementele productive şi conducătoare. In «Epi- 
gonii» idealizează vechea noastră literatură, în «Satira 
III-a» idealizează vremea lui Mircea cel Bătrân, în «Doi- 
na» pe a lui Ştefan cel Mare. In trecut, Românii aveau 
un ideal, în prezent nu. Mircea şi Ştefan credeau în idealul 
lor de neatârnare, scriitorii credeau în sfintele lor gânduri, 
generaţia lui nu crede în nimic. Poetul se aşeză, prin par- 
tea aceasta a operei, alături de generațiunea idealistă, cân- 
tând cași ea trecutul, dar cu mai mult talent, cu mai mare 
putere şi adâncime, cu o armonie unică de limbă și de ver- 
sificaţie. Avântul epic, atât de căutat de generaţiunea pre- 
cedentă, l-a realizat el în «Satira III-a», frumuseţea li- 


www.dacoromanica.ro 


250 


niilor sufleteşti ale personajelor eroice din trecut tot el a 
realizat-o. A completat însă tabloul cu biciuirea fără sea- 
măn a prezentului, cu nepăsare, dispreţ şi scepticism. Re- 
luând o imagină a poetului francez Alfred de Musset, care 
spusese în «Namouna» «tel est le monde hélas el tel était 
Hassan», Eminescu încheie astfel «Epigonii»: 


Rămâneţi dară cu bine sfinte firi vizionare, 

Ce făceaţi valul să cânte, ce puneaţi steaua să sboare, 
Ce creaţi o altă lume pe-astă lume de noroi. 

Noi reducem tot la praful azi în noi, mânen ruină, 
Proști şi genii, mic şi mare, sunct, sufletul, lumină. 
Toate-s praf... Lumea-i cum este şi ca dânsa, suntem noi. 


Celălalt ideal al generaţiei precedente, utilizarea como- 
rilor artistice ale poeziei populare, l-a realizat şi Eminescu. 
Am citat mai sus «Doinay, constituită numai din imagini 
şi forme populare, putem adăugă «Ce te legeni, codrule», 
«Făt-frumos din tei», «Freamăt de codru», «Revederea» 
«Crăiasa din povești», «La mijloc de codru des», şi mai 
ales artisticul basm «Făt frumos din lacrimă», Eminescu 
a rămas neintrecut în talentul său de a descoperi frumu- 
seţile populare şi de a închegă cu ele o operă de artă. 

Pentru prezent însă aveă priviri de sceptic. In sonetul 
Veneţiei încheie într'un singur vers filozofia, aceasta : «Nu 
'nvie morţii, en zadar copile», în versul desprins de el 
din sunetul ceasornicului dela San-Marc. Oceanul se sbate 
mânios să-și învieze mireasa, Veneţia, dar de geaba. Ve- 
chile palate, cari răsunau altă dată de cântări, astăzi stau 
tăcute. Pereţii lor sunt goi, luminaţi nu de candelambrele 
artistice şi orbitoare, ci de razele lunii. Cetatea, e un cimi- 
tir. Ea simbolizează pentru poet vieaţa prezentă. In «Glos- 
sa», scepticismul e formulat ca doctrină. Intr'o măiastră 
împletitură de versuri, în joc feeric de idei, neîncrederea 
şi indiferentismul faţă de tot ce ne înconjoară se strecoară 
pe nesimţite în suflet. Acecaş notă în partea II-a din «E- 
pigonii», în partea finală din «Satira Il-a». 

Adesea poetul accentuează şi mai mult nota şi atunci 
apare pesimismul, ca în «Mortua esty, unde moartea fe- 

cioarei iubite îi smulge ultima picătură de credinţă în di- 
vinitate; ca în «Rugăciunea unui Dac», unde poetizează. 
distrugerea, şi condamnă existenţa, şi ca în majoritatea po- 
eziilor sale filozofice. Acestea culminează în «Luceafărul», 
cu admirabila teză a izolării forţate a geniului de restul o~- 
menirii, după cum proza lui filozofică culminează în «Săr- 
manul Dionis», unde poetul izbuteşte să ne ducă pe înăl- 
timi ameţitoare de gândire şi totdeauna în cadrul celei mai 
calde poezii, după ce în nuvela «Hristos a'nviat» ne dă o . 
splendidă apologie a credinţei. 

Poezia, lui erotică e stăpânită şi ea de melancolie adân- 
că, de duioșie rară și pornește dintr'o covârşitoare since- 
ritate. Mai ales prin ea a pătruns poetul în massele adânci 
ale cititorilor. Puse pe muzică, multe din ele stăpânesc încă 
gustul celei mai mari părţi din publicul nostru. 

Eminescu a fost cunoscut până prin 1900 numai după. 
ceeacee publicase în revista «Convorbiri Literare», părţi 
din opera sa alese după gustul său şi al cercului literar pe 
care-l frequentà. O activitate redusă numai la poeziile pu- 
blicate apoi în volum de Titu Maiorescu și la nuvelele «Ce- 
zara», «0 aniversare», «Hristos a 'nviaty», «Răpirea Bu- 
covinei», «Sărmanul Dionisy şi la basmul «Făt-frumos 
din lacrimă», Maiorescu aveă însă la el şi alte manuscrip- 
te. Când le-a pus la dispoziţiunea publicului după moartea. 
poetului şi când bună parte din ele s'au publicat («Litera- 
tura populară», «Poezii postume», «Geniu pustiu», roman, 
« Scrieri politice şi literare», «Bogdan Dragoș»), Eminescu 
a apărut într'o haină nouă, nu mai frumoasă ca cea de 
până atunci, dar mai adevărată. Cădeă afirmaţiunea lui 
Maiorescu dela 1897 că «ar fi fost crescut Eminescu în Ro- 
mânia sau în Franţa și nu în Austria, şi în Germania: ar 
fi moștenit sau ar fi agonisit el mai multă sau mai puţină 
avere... ar fi întâlnit în vieaţa lui sentimentală orice alte 
figuri omeneşti : Eminescu rămâneă acelaș, soarta lui nu 
sar fi schimbat». Poetul a apărut deodată ca un cugetă- 
tor înalt, dar preocupat de soarta poporului său, nu de 
a omenirii, şi un produs al vieţii românești, nu al celei.u- 


www.dacoromanica.ro 


252 


niversale. Vieaţa lui scurtă l-a împiedicat să-și desăvâr- 
şească opera şi ce a fost mai estetic în ea s'a cunoscut în- 
tradevăr înainte de 1900, dar nu e mai puţin adevărat că 
activitatea reală a scriitorului nu poate fi înţeleasă fără, 
materialul publicat după 1900. In acest material trăiă do- 
vada unei puternice afinități între Eminescu şi Ardeal, 
mult mai puternică decât ne-o închipuim din faptul că cel 
mai iubit profesor al său fusese Ardeleanul Aron Pumnul 
şi că trăise la Viena în mijlocul studenţilor ardeleni dela 
«România Jună». Eminescu învățase poate un an şi la Blaj. 
Petrecuse în Ardeal şi Banat alţi doi ani ca souffleur în tru- 
pa de teatru Pascali şi intenţionă să ţie prelegeri în Mara- 
mureș. A cules poezii populare din Ardeal, a apărat pe Ro- 
mânii din Ardeal contra administraţiei vitrege de atunci 
în ziarele din Pesta, din Ardeal şi din vechiul regat, a cân- 
tat în versuri pe Horia, Avram Iancu şi Andrei Mureșeanu 
(pe acesta întrun poem dramatic), s'a inspirat din revo- 
luţiunea ardeleană dela 1848 în schiţa de roman «Geniu 
pustiu», opune sănătatea de concepţii a Ardelenilor stri- 
căciunii de dincoace de munţi, afirmă că pe la 1870 ştiinţă 
la noi făceă un singur om: Timoteiu Cipariu la Blaj, a- 
pără pe Aron Pumnul contra lui D. Petrino, apără pe Şin- 
cai și pe Maior și-i numeşte «nemuritori şi mari» mai a- 
firmă că și geograficeşte Muntenia și Moldova sunt prelun- 
giri ale Ardealului. 

Manifestările prime ale viitorului mare poet s'au făcut 
sub influenţa școalei poetice a lui Bolintineanu şi Alecsan- 
dri şi a urmaşilor lor. In revista «Familia» din 1866 el 
publică sub titlul «De-aş aveă», o poezie identică cu «Doi- 
na» lui V. Alecsandri. Poezia lui «Din streinătate (1866) 
reamintește de aproape «Adio Moldovei» a lui Alecsandri 
și «Cântecul streinătăţii» a lui Gh. Creţeanu. Patriotismul 
din «Ce-ţi doresc eu ţie, dulce Românie» este acelaș din e- 
poca lui Alecsandri şi a poeţilor următori şi diferite de 
patriotismul «Doinei» şi al «Satirelor». Dela Bolintinea- 
nu a luat scenele romantice exagerate, ca cele din «O că- 
lărire în zori», versurile săltăreţe din aceeaș poezie, ex- 

presiuni ca «auroasă», întrebuinţarea participiului pre- 
zent ca adjectiv: «metalica vibrândă a clopotelor jale», 
«în cânturi răsunânde», «lebăda murindă». Dela urmaşii 
lui Alecsandri a luat legătura strânsă dintre dorul de ţară 
şi cel de casă şi da copilărie, cântarea căminului copilăresc, 
ceeace nu vom mai întâlni în activitatea lui de mai târziu; 
tot sub influenţa lor a respins formele verbale în «-ez», şi 
«-escy, scriind <întoanăy, «turbă», «răspânde», «plană» 
(în loc de «întonează», cturbează», «răspândește», «pla- 
nează»), tot dela ei a luat «stelă» şi «flamă» (în loc de 
«stea» şi <«flacără»). In epoca strânsului său contact cu 
Ardealul apar ardelenisme: «abstrăgând dela chestiune», 
«bină», (scenă, din germ. Bühne), «esmite«, «prorupse», 
«admoniţiune», «încercam a veni cu mine însumi în clar». 
I-a fost însă destul vulturului să-şi ia sborul. Nu s'a mai 
scoboriît din sferele înalte şi senine. Şi-a creat o limbă nouă, 
o versificaţie nouă, imagini de un colorit fin şi variat, îm- 
krăcând în ele puternice simţiri şi cugetări adânci. S'a ex- 
plicat marea sa influenţă asupra contemporanilor şi ur- 
maşilor numai prin forma lui, atât era de atrăgătoare prin 
noutatea şi farmecul ei. Adevărul e însă că la noutatea for- 
mei se adăugă şi îndrăzneala concepțiunii. După beatitu- 
dinea, generală în care se complăceă generaţia dela 1870— 
SO pe urma succeselor noastre politice, ca desnodământ al 
vnor lupte de o jumătate de veac, după lumina, fericirea. 
şi gloria cântată de Bolintineanu şi de Alecsandri şi mai 
ales după repetarea continuă a concepţiunii aceleia, de că- 
tre şcoala literară a lui Alecsandri, spiritul public s'a în- 
tors brusc spre nemulţumire şi răsvrătire, spre scepticism 
şi pesimism. Eminescu a apărut. A avut sensibilitatea pu- 
ternică şi a vibrat de aspiraţiunile noi, a avut talentul su- 
perior să le exprime şi să le potenţeze artistic şi a ajuns 
idolul unei noi generaţii. 

Edițiuni. — Poezii, Buc. 1883 (ed. T. Maiorescu); ed. II Buc. 
1887; ed. IV Buc. 1889; ed. VI-a Buc. 1892; ed. VII Buc. 1895; ed. 


VIII-a Buc. 1901; ed. Şaraga, Iași (fără dată); ed. I. Scurtu, 
Buc. 1908; altă ed. I. Scurtu, Buc. 1910 {cu titlul «Lumină da 

lună»); ed. N. Iorga, vol. I, 1866—1879, Buc. 1922. — Proză şi 
versuri, Iași 1890 (ed. V. Gh. Morţun). — Culegere de articole, 
Buc. 1891; ed. II Buc. 1896. — Articole politice, Buc. 1910; 
ed. II-a (D. Murărașu), Craiova, Scrisul Românesc, 1893. — Di- 
verse, Iaşi 1893 (ed. I, L. Caragiale). — Nuvele; Iaşi 1893, — Lite- 
vatură populară, Buc. 1902 (ed. Il. Chendi). — Poezii postume, 
Buc. 1902 (ed. Nerva Hodoș); ed. II-a, Buc. 1905 (ed. Il. Chendi). 
Geniu pustiu, roman, Buc. 1904 (ed. I. Scurtu); ed. II-a Buc. 
1908 ; ed. III-a, Buc. 1909. — Scrieri politice şi literare, Buc. 1905 
(ed. I. Scurtu). — Bogdan Dragoş, Buc. 1906. — Icoane vechi şi 
noi, Văleni 1909. 

CAP. XVII. 
Dela Eminescu la Coşbuc. 
1. — AL. VLAHUȚĂ 1858—1919. 


In timpul groaznicului răsboiu dela 1916—1918, când 
oficialitatea, armata şi mare parte dintre intelectuali se 
refugiaseră din toată ţara în Moldova, Vlahuţă se află la 
Iaşi. Fugise şi el cu familia din R.-Sărat, unde soţia sa 
aveă o mică moșioară, fugise într'un car cu boi şi ajun- 
sese cu mare greutate la Bârlad, locul de naștere, şi de 
acolo în capitala Moldovei. Eră aproape de 60 de ani, după 
un trecut literar glorios. Publicul vorbiă cu emoţiune de 
el, îl respectă ca pe un oracol. Un articol, o poezie de a lui 
se sorbiau cu nesațiu, se păstrau cu sfinţenie. Cuvântul lui 
se ascultă fără murmur, cu capul plecat. Şi cuvântul eră 
plin de amărăciune pentru atâta lume care nu simţiă în 
deajuns nenorocirea şi plin de îmbărbătare pentru vitejii 
cari străjuiau redusele hotare. 

Erau proaspete în memoria publicului nuvelele şi schi- 
tele întitulate «Dreptate» (1914), apărute nu târziu după 
«La gura sobei» (1911), în care scriitorul dedeă adânci a- 
nalize sufletești şi sociale, totdeauna în serviciul discret al 
idealurilor morale. Vlahuţă mai eră autorul studiului atât 
de simţit şi de bine scris despre pictorul Grigorescu, mai 
eră poetul frumuseţilor ţării («România Pitorească») şi 
al trecutului ei glorios («Din trecutul nostru»). Mai re- 
prezentă atunci 35 de ani de activitate și de luptă literară. 
Publicase încă de tânăr, ca advocat în Târgovişte, ziarul 
«Armonia» (1881—1883), colaborase la «Revista Nouă» 

a lui Hasdeu între 1888—1890, condusese revista «Viaţa» 
(1893—1896), întemeiase revista «Semănătorul» cu Coş- 
buc (1901), condusese biblioteca săptămânală «Scriitorii 
Români», unde adunase cu gust cele mai de preţ nuvele 
româneşti, condusese revista «Lamuray» şi împreună cu 
Brătescu-Voinești, ziarul «Dacia». O fire bună şi îngădui- 
toare, un caracter blând, completau justificarea admiraţi- 
unii pe care generaţiunea răsboiului celui mare i-o arătă. 

Vlahuţă s'a născut în satul Pleșești pe valea Similei din 
judeţul 'Tutova. Părinţii erau mici proprietari de pământ. 
Clasele primare şi liceul le-a făcut la Bârlad. Pe temeiul 
examenului de bacalaureat a fost numit întâi institutor în 
Târgovişte, apoi profesor suplinitor la gimnaziul de acolo. 
A urmat şi dreptul şi-a ajuns advocat, fără să-şi fi luat 
licenţa. 

Vlahuţă a început ca adept al lui Eminescu, al cărui 
cult l-a întreţinut cu pioasă religiozitate. A continuat sa- 
tira violentă şi necruțătoare în «Delendum», «Unde ne 
sunt visătorii», «Liniște», a reluat problema credinţei în 
divinitate în «Din Prag», «La icoană», redând în versuri 
mișcătoare sbuciumul sufletului între suportarea suferin- 
telor supraomeneşti şi între îndoiala de bunătatea divină, 
a scos la iveală fiara ascunsă în inima, omenească în «Ho- 
mo homini lupus». A păstrat şi el nota închisă, mohorită 
a suferinţei, a melancoliei şi a întunericului. I-au plăcut 
şi lui la început peisajele de lună, a privit şi el sceptic la tot 
ce-l înconjură. S'a răsvrătit şi el cu cei ce suferă («1907») 
ca altă dată Eminescu («Impărat şi proletar»). Contri- 
buise la aceasta şi amintirile copilăriei. De mic fusese bol- 
năvicios. Până la 9 ani stetese mai mult în pat şi nu ie- 
sise de loc din curtea părintească. El a cântat durerea ce- 
lor săraci, tristețea bătrânilor când îşi aduc aminte de ti- 
nerețe, suferința fetelor cari se duc la mănăstire, durerea 
geniilor cari suferă suferinţa tutulor şi se distrug pe ele 
luminând pe alţii (Lui Eminescu). 

Aceeaş notă decepționistă apare în primele lui scrieri în 
proză. Sub influenţa realismului francez şi a poeziei emi- 

nesciene manifestă predilecţiune pentru zugrăvirea sufe- 
rinţei şi a durerii (cea dintâi dintre nuvele poartă chiar 
titlul «Din durerile lumii»), Astfel se manifestă el în «Nu- 
vele» şi în romanul «Dany. 

Pe încetul însă dragostea de vieaţă triumfă. Semnalul 
il dă poezia «Iubire», care deschide volumul cu acelaş titlu: 


Iubire, sete de vieaţă, 

Tu eşti puterea creatoare, 
Sub care inimile noastre 
Renase ca florile în soare. 


Atins de farmecul vieţii 

Mă simt o forţă'n univers 
Şi glasul meu devine cântec, 
Gândirea mea devine vers. 


Poezia cuprinde apoi patru părţi, în cari se cântă sce- 
ne de iubire. Existenţa, divinitatea, sut acum altfel pri- 
vite. In faţa iubitei moarte, nu se mai revoltă ca Eminescu, 
ci se pleacă înălţându-și gândul la atotputernicia divină: 


Slavă şi închinare-adus-am bunului stăpân al lumii. 


In «Hristos a'nviat» idealizează jertfa pentru cei ce 
suferă şi încrederea în mântuirea creștină. In altă bucată 
se face apostolul unei noi credinţe literare şi-şi regretă tre- 
cutul : 


Am bocit şi eu... nimicuri ce-mi păreau pe-atuncea sfinte. 


Şi să-ţi cheltueşti puterea, celui mai de seamă dar, 
Ca să-i faci mai răi pe oameni şi mai sceptici şi mai trişti ? 
Asta vi-i chemarea sfântă de profeţi şi de artiști ? 


Acelaş optimism și dor de luptă stăpâneşte întreaga, sa 
activitate următoare. Il preocupă răspândirea, culturii în 
massele adânci. Scrie atunci articolul «Indemn» și îndată 
după aceea, cere cărți pentru popor, serie vestita, « Chemare» 

contra abuzului de întrebuințare a limbii franceze, scrie 
«România Pitorească» şi «Din trecutul nostru», în cari 
nu pierde niciodată prilejul de a scoate în evidenţă meri- 
tele mulţimii. Mulțimea a păstrat Daciei caracterul roman, 
fiindcă n'a putut plecă odată cu armatele împăratului Au- 
relian. Mulțimea a zidit bisericile şi mânăstirile lui Ştefan 
cel Mare (poezia «Dreptate» ). 

Ştie să dea vieaţă descrierilor din «România Pitorea- 
scă», legând localităţile de numele oamenilor mari, de po- 
popoarele pe cari le aduc aminte, de obiceiuri, de legende. 
Când vorbeşte de T.-Severin, vorbeşte și de podul lui Tra- 
ian şi de luptele Romanilor cu Dacii. La Islaz apare revo- 
leţiunea dela 1348 cu popa Şapcă. La Turnu-Măourele, 
luptele cu Turcii ale lui Mircea, Mihai și Carol I-iu. La 
Giurgiu, Călugărenii. La, Galați vorbeşte de Negri, Cuza și 
Unirea, Principatelor. La Constanţa trec pe dinaintea noas- 
tră Fenicienii, Elenii, Romanii, Genovezii şi Turcii şi ci- 
tim legenda Medeiei. La Motru întâlnim pe Eufrosin Po- 
teca, la Târgovişte pe Eliade, Cârlova, Alexandrescu. La 
Herţa pe Asachi. La Gorj ne vorbeşte de stâne, ciobani şi 
inulsul oilor, de vieaţa şi portul din Novaci. La Muntelo 
Babelor din Mehedinţi aflăm legenda lor. La Tismana a- 
flăm legenda lui Nicodim, întemeietorul. 

Din ce se apropiă de sfârșitul vieţii, arta lui îşi asociă 
morala; şi valoarea, educativă a operelor se accentuă («La 
gura sobei» şi «Dreptate»). Cântase în tinereţe suferinţa, 
voià acum să-i găsească, leacul. Leacul eră înblânzirea su- 
fletului omenesc prin bunătate. 


Edițiuni — Nuvele, Buc. 1866. — Poezii, Buc. 1887. — Din 
goana vieţii (proză şi versuri), Buc. 1892. — Icoane şterse, nuvele, 
Buc. 1893. — Dan, roman, Buc. 1894. -- Un an de luptă, Buc. 1895. 
— Iubire, poezii, Buc. 1895. — In vdlloare, nuvele, T.-Jiu 1896; 
ed. II, Buc. 1901, — Poezii, Buc. 1899; ed. II, Buc. 190%; ed. III, 
Buc. 1909; ed. IV, Buc. 1915. — Clipe de linişte, nuvele, Buc., 1899; 
ed. II-a, Buc. 1907. — România pitorească, Buc. 1501; ed. I-a 
Buc. 1902; trad. franceză, Buc. 1903; ed. III-a, Buc. 1906; ed. IV-a 
în «Bibl. p. toţi», No. 272—274, — Din trecutul nostru, Buc. 1908. 
— File rupte, Buc. 1909 (proză). — Pictorul Grigorescu, Buc. 

1910, (ed. franceză de L. Bachelin, Buc. 1911). — La gura sobei, 
Puc. 1911 (proză). — Dreptate, nuvele, Buc. 191%; ed. T-a, 
Buc. 1992. 


2. — DUILIU ZAMFIRESCU. 1858—1922 


Până în 1920, Duiliu Zamfirescu 
s'a consacrat numai diplomaţiei şi 
literaturii. Ca diplomat a cunoscut 
mai toate capitalele europene. Din- 
tre ele, la Roma a stat 15 ani. A trăit 
în lume străină, dar mai mult în lu- 
me latină, în mijlocul acelei vechi 
civilizațiuni romane şi italiene. 

In timpul marelui răsboiu, sgu- 
duit şi el ca toată lumea românească 
de puţina. noastră pregătire pentru 
grelele probleme pe cari le ridicau 
cerințele noi ale românismului, sa hotărît pentru vieaţa 
politică. A fost reprezentantul diplomatic al vechiului re- 
gat în Basarabia, în scurtul timp cât ţinutul acesta a fost 
independent, după deslipirea de Rusia, a fost deputat şi 
prezidentul Camerei Deputaţilor care a votat împroprietă- 
rirea ţăranilor. 

A murit fericit, ca altă dată V. Alecsandri, fiindcă a 
apucat vremi pe cari le-a cântat şi le-a dorit. In 1914, în 
prefața unei noui ediţiuni a romanului său «Vieaţa la 
țară» scriă despre romanele lui: «Firul conducător al a- 
cestor cinci lucrări apare astăzi destul de limpede : voiam 
să întorc dragostea Românilor către pământul lor din va- 
lea Dunării şi, cu ei, să iau Ardealul. Cine a citit «Indrep- 
tări» și «Ana», a înţeles că pregătiam pe tânărul Comă- 
neşteanu pentru acest sfârșit. Trebuiă să scriu al VI-lea 
şi cel din urmă volum... Poporul român pare că vrea să 
scrie el însuși această pagină. Ca patriot, mie nu-mi ră- 
mâne decât să mă închin lui şi să-i dăruesc cei doi băieţi 
ce mi i-a dat Dumnezeu». Intr'altă prefaţă, la ediţia din 
1821, ziceă : «Cel ce scrie aceste rânduri este un om... care 





Duiliu Zamfirescu 

a avut marele noroc de a fi trăit o vieaţă întreagă hră- 
nind un dor şi de a se apropiă de sfârşitul vieţii cu dorul 
împlinit. Timp de 40 de ani am suspinat după Transilva- 
nia ; timp de 15 ani am trăit la Roma, adorând pe Traian; 
timp de doi ani am făcut parte din parlamentul României 
Mari, în care am lucrat alături de fraţii noștri din Ardeal 
și Banat, din Bucovina, din Basarabia la consolidarea îru- 
mosului nostru stat «Dacia Traianăy. 

In literatură s'a impus ca poet, nuvelist şi romancier. 
Ca poet păstrează, la început, cași Vlahuţă, urma vădită a 
eminescianismului, mai ales în factura versurilor şi în 
preferința pentru nota filozofică şi pentru cântarea sufe- 
rinţei. Influenţa lui Eminescu se resimte şi în cele dintâi 
scrieri în proză, împrumutându-i nota pesimistă, ca în ro- 
manul «In faţa vieţii». Pe încetul însă, prin desvoltarea 
talentului şi prin influenţa culturii clasice, scriitorul a de- 
venit şi a rămas până la sfârşitul vieţii partizanul hotărît 
al clasicismului în literatură. Ale lui sunt versurile aces- 
tea : «A fi rece şi frumoasă, simbolul eternei arte». 

In nuvele, unele cu subiect din lumea diplomaților 
(«John James», «O partidă în trei», «O muză»), ori din 
vieaţa italiană («Alessio», «Singurătate»), altele cu su- 
biect românesc («Furfanţo», «Spre Coteşti», «Petrică», 
«Buşcă», «La Buduiu»y), se distinge la început prin pre- 
ferinţa pentru scenele romantice şi peste tot printr'un fin 
simţ de observaţiune şi de analiză sufletească, mai ales în 
zugrăvirea, tipurilor feminine, precum şi prin darul de a. 
redă natural scenele şi caracterele. 

Ca romancier, după «In fața vieţii», ne-a dat «Lume 
nouă și lume veche». Criticul Dobrogeanu-Gherea ridiculi- 
zase pesimismul din «In faţa vieţii», ca cevă fals, convenţio- 
nal în articolul său «Pesimistul dela Soleni», după nu- 
mele satului de naștere al eroului principal. Ca răspuns, 
Duiliu Zamfirescu a scris «Lume nouă şi Lume veche», 
încercând să ridiculizeze falsul socialism, cu aluziune la 
criticul său. Stroeştii din romanul său sunt socialişti cu 
numele, dar în realitate cei mai nesuferiţi burgheji. Pe ţă-— 

rani îi speculează, deşi se dau de apărători ai lor, iar fata 
lor Mimi e o depravată. Aceasta e «lumea nouăy. In faţa 
ei stă «lumea, veche» cu moravuri bătrânești şi curate şi ca 
antiteză a, lui Mimi ni se zugrăvește admirabil Henrieta, 
de o cinste sufletească și o delicateţă şi fineţă rare. 

Un ideal, hrănit o vieaţă întreagă, al lui Duiliu Zamfi- 
rescu a. fost să dea literaturii româneşti romanul ce i se cu- 
venià, inspirat din vieaţa poporului românesc, din aspi- 
raţiunile sale şi scris în limba fixată de Negruzzi şi de 
Bălcescu. Atunci a început el seria celor 5 romane: « Viea- 
ta la țară», «Tănase Scatiu», «In răsboiu», «Indreptări» 
şi «Ana», toate privind vieaţa familiei Comăneşteanu. Scri- 
itorul a ales vieaţa agricolă, cu plugari (Stoica, Lefter), cu 
arendași (Tănase Scatiu), cu proprietari (Conu Dinu, Sașa, 
Matei), şi a zugrăvit-o în romanele «Viaţa la ţară» și 
«Tănase Scatiuy. Aceasta era vieaţa din vechiul re- 
kat. In faţa ei a pus pe cea din Ardeal în romanul «In- 
dreptări». Din momentele mari ale neamului românesc a 
ales răsboiul independenţei, înfăţișându-l într'al treilea ro- 
man din seria, de cinci («In Răsboiu» ). Intâlnim acolo sol- 
daţi, ofiţeri, pe Domnitorul Carol I-iu, pe cei rămaşi în 
țară, dar atenţiunea autorului s'a îndreptat în deosebi a- 
supra «câtorvă familii pământene cari s'au strecurat prin 
negura fanariotă şi au adus în răsboiu toată vigoarea bo- 
ierimii depe vremea marilor noştri Domni». Din Milescu 
şi din Comăneșteanu, reprezentanţi ai unor asemenea fa- 
milii, autorul a și făcut eroii romanului. Romanul începe 
cu pregătirea răsboiului și se termină după asaltul Grivi- 
tei, care aduce moartea celor două personaje principale : 
devotamentul acestora fusese pus destul în evidenţă şi ro- 
manul se putea sfârşi. Inlăuntrul acţiunii principale, tot- 
deauna bine condusă, deşi nu cu destul avânt, întâlnim a- 
mănunte interesante: glume între soldaţi, trupe în marş, 
trecerea Dunării noaptea pentru spionaj, atac de sentinele. 
Intâlnim personaje bine închegate, stări sufleteşti caracte- 
ristice : aşă capitolul consacrat maiorului Şonțu, scena şi 
duioasă şi puternică din ajunul asaltului dela Griviţa, când 

maiorul încredințează locotenentului de rezervă Comăneş- 
teanu pachetul pe care să-l trimită surorii sale, în cazul 
când ar cădeă în luptă. Seria romanelor sale, scriitorul 
voiă s'o încheie cu luarea Ardealului, dar n'a continuat. 
Soluţia, viitorului nostru apăreă, din romanele lui, într'o 
încrucișare a elementului sănătos din vechiul regat (după 
cl, a vechilor proprietari de pământ) cu elementul arde- 
lean. Tema nu este însă expusă ca într'o publicaţiune de 
propagandă. Ea rămâne în suflet după ce pătrunzi cu au- 
torul în vieaţa de fapt pe care ne-o înfățișează cu preci- 
ziune, cu poezie şi cu natural. Multe din personajele lui se 
ridică la rangul de adevărate tipuri, mai ales în «Vieaţa 
la țară». Saşa este educaţia reuşită, bunătate, seninătate 
în gânduri și sentimente, liniște în acţiune, armonie şi con- 
centrare în toată ființa ei fizică şi sufletească. Tănase Sca- 
tiu este arendaşul cunoscut din vremea vechiului regat : 
bădăran, brutal, speculator, hoţ, în legătură cu samsarii 
pentru specularea slăbiciunilor și nevoilor bănești ale pro- 
prietarilor, preţuind banul înainte de orice: «Sau dus 
vremurile alea !» zice Tănase Scatiu. «Acuma chimiru ! 
Ai bani ? Eşti boier. N'ai bani ? Poţi să fii coborit cu hâr- 
zobul din cer, tot de geaba !» Conu Dinu e idealul proprie- 
tarului de moșie: iubitor adânc de pământ, cinstit, sobru, 
prieten al ţăranului. Stoica şi Lefter reprezintă țărănimea: 
Stoica pe cea, veche, răbdătoare, supusă, Lefter pe cea nouă, 
nerăbdătoare, aprinsă, gata de răscoală. Alături de ei apar 
şi celelalte figuri ale vieţii sătești, ciobanul, preotul, pri- 
marul, jandarmul, vechilul. Intâlnim apoi obiceiurile: be- 
tia, aducerea sfintei pentru ploaie, obiceiurile la înmor- 
mântare. Vieaţa se completează cu revolta ţărănească, cu 
drumurile noroite și prăfuite și cu poezia câmpului, pen- 
tru cine o poate simţi. In «Ana» personajul principal se 
ridică la înălţimea unui caracter. Ana este gelozia însăși 
şi romanul întreg e analiza acestei stări bolnăvicioase. 
Duiliu Zamfirtscu a scris și piese de teatru: «Poezia 
depărtării», «Voichița», etc., fine și delicate analize sufle- 
teşti, dar ca romancier a avut răsunetul cel mai mare. Din 

romanul «Vieajţa la ţară» se vânduseră 50.000 de exem- 
plaro numai până la ediţiunea din 1921. Putem dar bănui 
influența lui asupra publicului. E] a contribuit să-i des- 
volte gustul pentru frumos, să-i determine o atitudine li- 
niştită în faţa problemelor sociale și să-l facă a preferi so- 
luţiunile mijlocii celor extreme, i 


Edițiuni — Fără titlu, poeme și nuvele, Buc. 1882. — In fafu 
vieții, roman, Buc. 1884. — Nuvele, Buc. 1888. — Lume nouă şi 
Lume veche, roman, Buc. 1895, — Alte orizonturi, poezii, Buc. 
1894. — Vieaţa la țară, roman, 1894, în «Bibl, p. toţi»; ed. IV-a, 
Buc. 1914; ed. V-a Buc. 1992, — Tănase Scatiu, roman, 1895 în 
«Bibl. p. toţi». — In răsboiu, roman, 1897; în volum, Buc. 19%; 
ed, II-a în «Bibl, p. toţi». — Imnuri păgâne, poezii, Buc. 1897. 
-— Poezii nouă, Buc. 1899, — Indreptări, roman, 1900, în «Bibl. 
p. toţi». — Nuvele romane, în «Bibl. p. toţi». — Ana, roman, 1904, 
în volum, Buc, 1911. — Poporunismul în literatură, Buc. 1999. —- 
Miriţă, poem epic, Buc. 1910; ed. II-a, cu titlul Pe Marea Neagră, 
Buc. 1919. — Metafizica cuvintelor, Buc. 1910. — Lydda, roman, 
1898, în «Bibl. p. toţi». — Furfanţo, nuvele, în «Bibl. p. toţi». — 
O muză, Buc. 1922. 

Teatru : O suferință 1882. — O amică, comedie 1912. — Poezia 
depărtării, dramă, 1913. — Voichiţa, comedie, 1919. 


3. — I. POPOVICI-BĂNĂȚEANU 1870—1893. 


Reprezintă influența poeziei pesimiste a lui Eminescu 
în Ardeal. A fost fiu de meseriaş din Lugoj (Banat) şi a 
învățat la seminarul din Caransebeş. A plecat însă înainte 
de a fi sfârşit învăţătura la Bucureşti, atras de mediul li- 
terar de acolo şi de dorul de a cunoaște mai bine literatura 
românească şi operele lui Eminescu. Cunoscând pe criticul 
autorizat al epocei, pe Titu Maiorescu, şi-a văzut publicate 
în «Convorbiri Literare» parte din poezii şi a fost îndem- 
nat să scrie cevă, din vieața Ardealului. El a ales vieaţa me- 
seriaşilor bănățeni («In lume», «Dela târg»). In poezii 
reamintește pe Eminescu prin duioşie și tristeţă («Seară 
de toamnă», «Sub nucy, «Pe-al lui umăr»). 
Ediţiuni — Traduceri: Expediţiunea nordică, de Ibsen, piesă 
de teatru, Lugoj 1907. Originale: Nuvele, Buc. 1909; ed. II-a, în 

4. — I. NENIŢESCU 1854—1901. 


A studiat la Berlin, a fost multă vreme prefect de Tul- 
cea, remarcându-se prin activitatea sa naționalistă. S'a in- 
teresat de soarta Aromânilor din Macedonia şi a făcut o 
călătorie acolo. Naționalismul sub forma pe care am cu- 
noscut-o la Bolintineanu şi la Alecsandri, se întâlneşte în 
toate scrierile sale. A cântat caşi Alecsandri răsboiul inde- 
pendenţei, vitejia soldaţilor noştri şi încrederea în viito- 
rul de aur al neamului său. Deşi nu s'a ridicat ca artă la 
înălţimea lui Alecsandri, totuşi l-a susţinut căldura patri- 
otismul şi a optimismului său, precum și armonia răsună- 
toare a versurilor. Pe Bolintineanu îl aminteşte prin inte- 
restul pe care l-a pus în studierea Armânilor şi prin ta- 
lentul de a descrie călătoria lui în Macedonia şi vieaţa 
Armânilor. 


Edițiuni — Flori de primăvară, Berlin, 1880; ed. II-a, Buc. 
1889. — Şoimii dela Răsboeni, poem în 9 cânturi, Buc. 1882; ed. 
II-a, Buc. 1884. — Pui de lei, Buc. 1891; ed. IT-a, Buc, 1912. — Dela 
Românii din Turcia Europeană, Buc. 1895. — Radu dela Afu- 
maţi, dramă, Buc. 1897. 


5, — D. C. OLĂNESCU 1849—1908. 


Mare admirator al lui Alecsandri și cu serioasă cultură 
franceză. A desfăşurat o bogată activitate literară scriind 
la «Convorbiri Literare» şi scoțând singur, împreună cu 
N. Pătraşcu, eleganta revistă «Literatura și arta română». 
A avut cinstea, să ocupe în Academia Română locul lui V. 
Alecsandri. Discursul său de recepţie a tratat tocmai des- 
pre marele poet cu desăvârşită competenţă şi într'o limbă 
demnă de predecesorul pe care-l înlocuiă. Şi-a consacrat 
bună parte din activitatea sa cercetărilor istorice privitoare 
la teatrul românesc, publicând cele mai bune studii până 
acum în direcţiunea aceasta («Teatrul la Români», şi «Din 
istoria teatrului»). 

S'a distins şi ca traducător al lui Horatius, ca poet și 

ca poet dramatic (una din piese «La mormântul poetului» 
e consacrată amintirii lui V. Alecsandri). 

In genere se distinge prin gust, simetrie şi eleganţă. 

Edițiuni — Horatius, Ad Pisones, trad. în versuri, Buc. 1891. — 
Idem, Ode, trad., Buc. 1891. — Teatru (Pe malul gârlei, După răs- 
boiu, Pribeagul Fanny, Primul bal, La mormântul poetului), Buc. 
1893. — V. Alecsandri, disc. de recepție, Buc. 1894. — Teatrul la 
Români, două părţi, Buc. 1897 şi 1898. — Din istoria teatrului în 
«Lit. şi arta română» pe 1897 şi 1898. — Poezii, Buc. 1901. 


6. — AL. MACEDONSKI 1854—1920. 


Precursorul simbolului românesc a fost o fire de răs- 
vrătit. Şi-a făcut intrarea, în literatură atacând pe Emine- 
scu. Pe urma firii sale a avut să îndure mult, până a se 
exilă de bună voie în Franţa şi a scrie în limba franceză 
(«Bronzes», versuri, «Calvaire du feu», roman), dar s'a 
întors la calea adevărată şi în ţara, sa, scriind neîntrerupt 
mai ales versuri şi izbutind chiar să facă şcoală. A fost 
influențat de poetul simbolist francez Charles Baudelaire, 
în deosebi de volumul «Les fleurs du mal». Mulţi scriitori 
de seamă de mai târziu şi-au făcut ucenicia împrejurul 
său. A condus revista «Literatorul» (1880—1885), preco- 
nizând «poezia socială», prin care înţelegea mai mult de- 
cât Cezar Boliac în prima jumătate a secolului al XIX-lea. 
Atunci se înţelegeă prin poezie socială cântarea desrobirii 
Țiganilor şi a împroprietăririi ţăranului, Macedonski în- 
telege poezia pusă în serviciul vieţii, a problemelor ei, a 
luptelor ei. Intr'adevăr, Macedonski s'a impus prin fondul 
poeziilor sale, nu prin forma lor, care uneori schiopătează. 
Fondul însă e totdeauna serios, pune o problemă, ori cântă 
o suferinţă reală și adâncă. Printr'unele bucăţi, ca «Nop- 
tile» a ajuns popular. Simbolismul unora din bucăţile sale 
n'a fost înţeles la apariţiunea lor, dar a fost din ce în ce 
mai gustat în urmă, mai ales după creşterea curentului 
simbolist în vremurile noastre. 


Ediţiuni — Prima verba, B 1872. — Poezii, Buc. 1889. — Ex- 

celsior, Buc. 1895 (poezii). — Cartea de aur, Buc. 1902 (nuvele). 
— Flori sacre, Buc. 1912 (poezii). — Poezii alese, Buc. 1920. — 
Cartea nestematelor, poezii, Buc. 1923. 


7. — TRAIAN DEMETRESCU 1866—1896. 


A început ca elev al lui Macedonski, care i-a scris pre- 
faţa întâiului său volum («Poezii») şi în spiritul căruia a 
înţeles poezia (v. mai ales volumul «Săracii»). A condus 
în Craiova «Revista Olteană» cu G. D. Pencioiu, provocând 
acolo o frumoasă mișcare literară şi lărgind cercul influ- 
entei lui Macedonski. A scris şi nuvele şi a devenit popu- 
lar, deși tânăr, cu romanele lui «Iubita» și «Cum Iubim», 
cu încercări reușite de analiză sufletească. 


Ediţiuni — Poezii, Craiova 1885. — Freamăle, Craiova 1887 
(poezii). — Amurgul, poezii, Craiova, 1888. — Săracii, versuri, 
Craiova, 1890 ; ed. II, Craiova 1897. — Intim, nuvele, Craiova 1892; 
ed. Il-a, Buc. 1894, — Sensitive, Buc. 1894. — Iubita, Craiova 1895. 
— Cum iubim, Craiova 1896. — Nuvele postume, Craiova, 1896. — 
Aquarele, poezii, Iaşi 1896. — Simplu nuvele, Craiova, 1896. 


8. — HARALAMB LECCA 1873—1920. 


Mare admirator al lui B. P. Hasdeu și recomandat de 
acesta publicului ca poet printr'o prefaţă la cel dintâiu vo- 
lum de poezii «Prima». Tânărul poet se impuneă printr'o 
mare uşurinţă, de versificaţie şi printr'un ritm oratoric. 
Suflu poetic însă mai puţin. A desfășurat o activitate poe- 
tică întinsă, colaborând la «Revista Nouă», la «Convorbiri 
Literare», «Literatura şi Arta Română», la «Noua Re- 
vistă Română», la «Viaţa Românească». 

Sa distins şi ca traducător de talent din Tennyson, 
Shakespeare, Carmen Sylva, Flammarion, V. Hugo, Gril- 
Iparzer, Banville, Sienkievicz, Suderman, Maeterlink, Beau- 
marchais, Maupassant, Swift, Corneille, Moliere, Balzac. 

Sa distins mai ales prin teatrul său, care a ocupat cu 
succes scena Teatrului Naţional din București, câţivă ani. 
Teatrul său e realist, dar cu prea vădită tendinţă morală. 

Uneori ia înfăţişarea de predică. In schimb câștigă prin 
abilitatea scenică («Jucătorii de cărţi», «Suprema forţă», 
«Câinii», prin cari se înţeleg politicianii). 


Ediţiuni — Traduceri: Enoch Arden de Tennyson, în «Bibl. 
p. toţi», 1896. — Femeia îndărătnică de Shakespeare, în «Bibl. 
de popularizare», Craiova 1897 ; ed. II-a în «Bibl. p. toți». — Po- 
vestea unei regine de Carmen Sylva, Buc. 1899. —- Marioara şi 
In ziua scadenţei de Carmen Sylva, Iaşi 1904. — Tainele cerului 
de Flamarion, Buc. 1904. — Ernani de Victor Hugo, în «Bibl, 
p. toţi». — Hero şi Leandru de Grillparzer, în «Bibl. p. toţi». — 
Atalia de Racine, în Idem. — Sărutavrea de Th. de Banville, 
în Idem. — Romeo şi Julieta de Shakespeare, în Idem. — Quo 
vadis de Sienkiewicz, în Idem. — Moara părăsită de Suderman, 
în Idem. — Bărbierul de Sevilla de Beaumarchais, în Idem. — 
O vieuță de Maupassant, în Idem. — Guliver în ţara piticilor de 
Swift, în Idem. — Horaţii de Corneille, în Idem. — Tartuffe de 
Moliere, în Idem. — Moș Goriot de Balzac, Buc. 1914; ed. II-a. 
în «Bibl. p. toţi». 

Originale : Prima, Buc. 1896 (poezii). — Secunda, Buc. 1898 
(poezii). — Tertia, Casta Diva, Buc. 1899 (teatru). — Quarta, Ju- 
cătorii de cărţi, Buc. 1900; ed. II-a, Buc. 1901 (teatru). — Quinta, 
Suprema forță, Buc. 1901 (teatru). — Sexta, versuri, Buc. 1901. — 
Septima, Câinii, Buc. 1902 (teatru). — Octava, poezii, Buc. 1904. — 
A noua, poezii, Buc. 1904. — A zecea I. N. R. 1., poemă biblică, 
Buc. 1904. — Cancer la inimă, piesă în 3 acte, Buc. 1907. — Poezii 
Buc. 1911. 

CAP. XVIII. 
Proza şi teatrul la sfârșitul secolului al XIX-lea. 


1. — DELAVRANCEA 1858—1918. 


Eminescu mohorise sufletele. Din 
toată literatura de după el respiră 
suferinţa şi durerea. Nota, aceasta, se 
accentuiază prin influenţa, realismu- 
lui francez şi rusesc, ca reacțiune 
contra romantismului. In această 
vreme trăeşte Barbu Ștefănescu-De- 
lavrancea, născut în București din 
părinţi de jos, crescând în mijlocul 
greutăților de tot felul şi răsbind to- 

Delavrancea tuşi să-şi facă o carieră din care să 
poată trăi, cea de advocat. Il atrage 

şi vieața politică, ajunge deputat, primar al Bucureștilor şi 
Ministru. Suflet bun, greutățile vieții nu i-au stins optimis- 
mul firii sale. Din şcoală a ieșit cu avânturi naţionaliste. 
Contactul apropiat cu B. P. Hasdeu şi şcoala lui i-a mă- 
rit şi i-a întărit naționalismul. Odată cu deslănţuirea răs- 
boiului mondial din 1914, Delavrancea a desvoltat o acti- 
vitate prodigioasă, prin presă și întruniri publice, alături 
de marii naționaliști ai timpului, Nicolae Filipescu, şi Ta- 
che Ionescu, pentru intrarea României în răsboiu. A su- 
ferit atacuri pătimaşe din partea celor ce credeau că Ro- 

mânia nu trebuiă să intre în răsboiu, dar el a mers înainte 
şi a biruit. N'a putut însă rezistă la priveliștea marelui 
dezastru din prima parte a răsboiului nostru şi a murit 
înainte de realizarea României Mari, a cărei sfântă ima- 
gine izbutise s'o ţină pururea vie în sufletele cititorilor şi 
auditorilor săi. Cele din urmă rânduri ale lui au fost «Cu 
gândul pe front», publicate în Calendarul Reginei Maria. 
(1918). 

Opera sa este rezultatul contrastului dintre firea sa şi 
preferinţele epocei. O luptă neîntreruptă, cu triumful când 
a uneia, când a celorlalte. Nuvelele lui sunt o evanghelie 
a suferinţei. Intâlnim copii lepădaţi şi soarta lor («Milo- 
gul»), copii cerșşetori («Fobie»). Copiii de şcoală sunt în- 
făţișaţi ca fără conducători şi expuşi demoralizării («Bur- 
sierul» ), ori daţi pe mâna unor profesori fără suflet («Bur- 
sierul», «Domnul Vuceay»). Câtă depărtare dela copiii lui 
Alecsandri, cari se jucau voioşi pe câmp, păşteau bobo- 
ceii, sburdau împrejurul mamelor ori practicau obiceiurile 
de Paşti! Suferinţa nu încetează cu copilăria. Tinerii sunt 
înfăţişaţi ca studenţi săraci, luptându-se din greu cu vieaţa 
(«Trubadurul»), ori sunt stricaţi, își vând tinerețea şi vi- 
itorul, joacă cărţi şi măsluesc («Iancu Moroiu», «Parazi- 
ţii»). Femeile sunt stricate şi ele, înjosesc casa bărbatului, 
distrug viitorul copiilor («Paraziţii», «Iancu Moroiu»). 
Bărbaţii sunt sgârciţi (Hagi-Tudose»). Generaţia lui A- 
lecsandri găsiă la ţară poezie, sănătate, vieaţă. Delavran- 
cea găsește gușaţi, cerşetori, văduve nenorocite, oameni şi 
femei bete. Şi nici în trecut n'a fost mai bine («Răsmiriţa»). 
Sunt pe lume frumuseți, dar nu în oameni. Frumoasă e 
natura, frumoase sunt basmele («Fantacelay), frumoase 
sunt gândurile tale («Intre vis şi vieaţă»). Cu această tristă. 
concluziune nu se împăcă sufletul bun şi optimist al scrii- 
torului. Şi atunci, în bezna aceasta de viţii, suferinţe și 
dureri, scapără ici-colea câte o scânteie alinătoare. Astfel 
e Gelina din « Paraziţii», astfel sunt tot fetele din «Irinel» 
şi din «Fobie». Dar scriitorul şi-a întrerupt opera parcă 
sub povara atâtor dureri. Aproape douăzeci de ani, Dela- 

vrancea n'a mai scris literatură. Ne dusese prin cele mai 
depărtate colţuri ale suferinţei, înălțase prin arta lui viea- 
ţa cea mai de jos la preocuparea noastră, ne trezise des- 
gustul și ura contra ticăloşiilor, fără să fi părut că urmă- 
rise aceasta, ne învățase să simţim arta, ne făcuse prin ea 
mai buni, mai iertători. Işi socotise misiunea încheiată. In 
timpul acesta însă scriitorul își întorsese privirile spre tre- 
cut, se cufundase în el nu numai cu dragoste, dar şi cu 
interes. Pentru a nu știu câtea oară, cronicarii slujiau ca 
liman de scăpare unei firi alese, nemulţumite cu prezentul. 
Dintr'odată, în 1909 apare un Delavrancea nou, biruitor 
asupra pesimismului, cu trilogia, istorică a lui Ştefan cel 
Mare. («Apus de soare»), a nepotului («Viforul») şi fiu- 
lui («Luceafărul»). Drama istorică statornicită de Alec- 
sandri îşi schimbă cursul, părăseşte versurile, nota ro- 
mantică şi îmbracă culoarea realistă şi limba povestirilor 
din bătrâni. Personajele nu mai sunt eroi supraomenești, 
dar sunt oameni, impunători însă și ei prin însușiri şi de- 
fecte cari te mișcă până în adâncul sufletului. Intr'una, 
liniștea măreaţă a sfârșitului lui Ştefan cel Mare, într'u 
doua, nebunia lui Ștefăniță şi patriotismul, cași inima de 
părinte a lui Arbore, într'a treia, răbdarea de mucenic a 
lui Petru Rareș. După acestea a reluat unele din subiectele 
nuvelelor şi le-a pus pe scenă: «Irinel» și « Hagi-Tudosey. 
producând efecte scenice reușite, dar neputând întrece suc- 
cesul trilogiei. 

Când colaboră la «Revista Nouăy a lui B. P. Hasdeu 
a scris trei portrete literare : Petre Ispirescu, Gr. Alexan- 
drescu şi Iulia Hasdeu. 

In cele dintâi două dă şi câte o biografie, dar o biogra- 
fie sumară, numai cu date din memorie, lăsând să se înţe- 
leapă că nu aici stă interesul. Ambele biografii insistă a- 
supra sărăciei în care au trăit scriitorii. Ispirescu a murit 
sărac, vieaţa lui a fost o jertfă, o glumă rea a soartei, când 
ar fi meritat răsplata bogăției și a onorurilor, Gr. Alexan- 
drescu s'a născut fără stare, a murit sărac, deși avusese 
în mână arendarea moșiilor Statului. Tema aceasta plăceă 


www.dacoromanica.ro 


271 


lui Delavrancea. Se potriviă cu predilecţia nuvelistului 
pentru zugrăvirea suferinței. Portretele sunt interesante 
prin duioşia lor pătrunzătoare ca în pasajul unde ne, în- 
făţişează, vieaţa, lui Ispirescu stărmându-se de mirosul greu 
al plumbului şi al fontei din tipografie. 

Delavrancea are cultul formei bogate, al ritmului mu- 
zical. In portretele de mai sus, deși destul de mici, găsește 
totuși loc să studieze și forma scriitorilor respectivi. In- 
sistă mult asupra limbii şi epitetelor din basmele lui Ispi- 
rescu. Însistă și mai mult asupra greșelilor de ritm ale lui 
Gr. Alexandrescu. Aici aproape să nu-l mai recunoaştem. 
Ingăduitorul, care ne înfățișează pe cei trei scriitori sim- 
patici şi chiar mari, devine cercetător pretenţios şi necru- 
ţător. De ce? Fiindcă Delavrancea este pasionat pentru 
formă. Nuvelele lui, piesele lui de teatru sunt muzică de 
cuvinte. Chiar în portretele de mai sus, cari voiau să fie 
studii, nu literatură propriu zisă, predomină tot stitlistul. 
La fiece pas, comparații, bogăţie de imagini şi de epitete. Nu 
este, de pildă, tocmai exact, dar e poetic să spui lui Ispi- 
rescu împărat al basmelor sau împărat povestitor. Ceeace 
mai predomină e bogăţia, ritmului. Sunt fraze pur și sim- 
plu muzicale, ca în pasajul unde întâlnim vieaţa de copi- 
lărie a lui Ispirescu în mijlocul naturii, sub atotputernicia 
soarelui şi a vântului. Aici dispare interesul pentru Ispire- 
scu şi urmărești numai muzica cuvintelor» simţi numai 
frumuseţea florilor și a primăverii. Aşă e Delavrancea în 
tot ce a scris, 


Ediţiuni — Sultănica, Buc. 1885; ed, II-a, Buc. 1908; ed. III, 
Buc. 1922, — Trubadurul, Buc. 1887. — Linişte, Buc. 1911. — Pa- 
raziţii, Buc. 1893; ed. II-a, Buc. 1905; ed. III, Buc. 1922. — Intre 
vis şi vieaţă, Buc. 1893; ed. II-a, Buc. 1903. — Hagi Tudose, 
Buc. 1903. 

Teatru: Apus de soare, Buc. 1909; ed. II-a, Buc. 1912. — Vifprul, 
Buc. 1910. — Luceafărul, Buc. 1910. — Irinel, Buc. 1912. — Hagi. 
Tudose. Buc. 1913. — Estetica poeziei populare, discurs de re- 
cepţie, 1913, 

2.—I. L. CARAGIALE 1854—1912. 


«De felul lui mândru, el fugià de 
onoruri, ştiindu-le câte concesiuni 
costă. Urà din convingere aşṣşà numi- 
tele conveniențe şi poleiala lumii. 
Niciodată nu primià bucuros laude, 
nici chiar dela puținii prieteni, foarte 
puțini, pe care-i aveă şin judecata 
şi sinceritatea cărora credeà — dar 
mi-te pe ale acelei mulțimi de seci 
färă talent, judecată, nici sinceritate, 
cari se tot vâră în biata noastră li- 
teratură, ca microbii rău făcători în 
trupul omului sănătos şi cari nu se 
sfiesc a se fuduli «à tout propos» cu un prieteşug ce nu 
le-a fost nici când acordat! Laudele acestora îi inspirau 
deadreptul desgust. Dar dacă nu doriă onoruri, dacă fugiă 
de sgomot şi de laude, asta nu eră, decât din pricina, deşer- 
țţăciunii lor, iar nu din vreo falsă modestie ce l-ar fi făcut 
să n'aibă deplină şi manifestă încredere, faţă cu toată lu- 
mea, în talentul lui. Aveă talent și ştiă mai bine decât ori- 
cine ; nici o critică nu-l puteă face să se îndoească de sine, 
iar aplausele nu i-ar fi putut spune decât mai puţin de ce 
credeă el însuşi». 

Așă descrie Caragiale pe Eminescu. Descrierea se po- 
trivește de minune şi lui. Caragiale a fost un mare admi- 
rator al lui Eminescu, un admirator fără rezerve. Paginile 
cele mai emoțţionante din opera lui sunt consacrate poetu- 
lui. Când după moartea acestuia, numărul admiratorilor 
a început să se înmulțească, cum se întâmplă de regulă, 
şi mai mult decât de regulă. Caragiale, cunoscător de a- 
proape al suferințelor lui Eminescu, a scris pagini rupte 
din adâncul sufletului pentru «ironia» la care asistă şi a 
cărei grozavă amărăciune puțini o simţiau. Trebuie să ex- 
plicăm atitudinea accasta atât prin asemănarea concepției 

lor literare, cât şi prin asemănarea construcțiunii lor su- 
fleteşti. Caragiale erà şi el puţin comunicativ cu streinii, 
dar foarte comunicativ cu prietenii buni. Alexandru Vla- 
huţă ni-l arată ca fiind în stare să vorbească şi să poves- 
tească 24 de ore în şir. Mai eră, caşi Eminescu, foarte con- 
ştient de talentul său și foarte mândru de asemenea talent. 

A avut greutăţi în vieaţă. A început ca sufleur, caşi E- 
minescu, căutând să împace dragostea lui de teatru cu câş- 
tigarea existenţei. In urmă a trebuit să primească orice 
slujbă, ca, aceea la Pegia Monopolurilor Statului, şi să în- 
cerce întreprinderi negustoreşti, ca aceea de restaurator al 
gării Buzău, imitând pe Dobrogeanu-Gherea, care, a ținut 
multă vreme restaurantul gării Ploeşti. O singură dată s'a 
găsit în funcțiunea care-i conveniă, aceea de director al 
Teatrului Naţional din Bucureşti, unde însă n'a putut sta; 
fiind lipsit de mijloacele materiale să-și pună în practică 
marele lui program teatral. 

In tinereţe a luat parte activă la, polemicile literare, pă- 
strând nota umoristică, atunci când a condus ziarul «Mof- 
tul Român» (1893), şi nota serioasă, când a condus «E- 
poca Literară» (1896). 

Spre sfârşitul vieţii, mulțumită unor moșteniri, a dus 
o viaţă liniștită şi s'a retras chiar câţivă ani la Berlin. 
Căutând o împăcare a sufletului, a găsit-o la Românii de 
peste munţi. S'a stabilit la Arad, unde apăreă ziarul «Ro- 
mânul», a colaborat alături de scriitorii ardeleni și şi-a 
împrospătat, şi-a întinerit spiritul său, totdeauna sceptic 
şi ironic. 

Ironia lui se leagă deadreptul cu a lui Ion Ghica şi a 
lui V. Alecsandri. Interesul artistic pentru lumea dimpre- 
jurul său se leagă de asemenea cu al scriitorilor citați. 
Caşi ei, îşi îndreaptă privirile spre straturile sociale cari 
țin să apară mai mult decât sunt prin naștere, prin edu- 
cațiune şi prin cultură. Pentru Ghica și Alecsandri aceia, 
erau provincialii, pentru Caragiale sunt mahalagiii, micii 
funcționari și negustori, ziariștii, micii politiciani. Ironia 
lui însă este amară, descurajătoare. Pe urma ei răsare 

scepticismul. Dela Alecsandri a luat Caragiale şi punerea 
în scenă, dar a dus-o la perfecţiune. A scos şi el efecte co- 
mice din numele personajelor și din limbajul lor, dar s'a 
ridicat repede la ridicularizarea cugetării, a simţirii și a 
actelor lor. E mult mai concentrat decât predecesorul. In 
«Conul Leonida faţă cu reacţiunea» sunt numai două 
personaje și acţiunea durează doar un act. Totuşi efectul 
este atins. Toată teoria republicană a conului Leonida, 
toată concepția despre stat și rolul său apare întreagă şi 
clară, întocmai cum eră și capul personajului. Râzi cu 
lacrămi, ca, după ce te reculegi, să te cuprindă deprimarea, 
la gândul că nu e cevă întâmplător Conu Leonida, ci în- 
truparea vie a unei concepţiuni larg răspândite. Intr” «O 
noapte furtunoasă» sunt 7 personaje şi 3 acte, dar ele cu- 
prind lumea întreagă a mahalalei : negustorul, funcționa- 
rul, femeile, gazetarul. Negustorul e înfăţişat în cele trei 
faze ale vieţii : băiat de prăvălie (Spiridon), tejehetar (Chi- 
riac), stăpân (Jupân Dumitrache). Negustorul e incult, a- 
ceasta se înţelege, dar nu munceşte, e îngâmfat, e prost, 
fiindcă nevastă-sa îl înșeală cu tejghetarul, şi totuşi col 
dintâiu lucru la care ţine e «onoarea lui de familist». Ipin- 
gescu e funcţionarul abuziv, tiran cu cei mici, lingușitor 
cu cei mari şi cu cei dela cari speră să profite. E frate bun 
cu Pristandă, politaiul din «Scrisoarea Pierdutăy. Fe- 
meile din « Noaptea Furtunoasăy sunt şi ele leneșe, inculte, 
pierzându-și vremea cu amoruri, reducându-şi vieața și 
aspiraţiunile la amorul lor, subordonând acestui sentiment 
tot şi toate. Și când ajung, ca în «Scrisoarea Pierdutăy, 
soţie de fruntaş politic, cum ajunge Zoe soţia lui Zaharia 
Trahanache, atunci fac dragoste cu prefectul județului şi 
înjosesc nu numai vieaţa de familie, ci și pe cea politică. 
Gazetarul, omul politic în germene, e d. Rică Venturianu, 
redactor la «Vocea patriotului naţional !» Doamne ! ce in- 
coherenţă, ce şarlatanism ? Acesta anunță clica întreagă, 
din «Scrisoarea Pierdutăy. Câtă varietate de tipuri! Ce 
conflicte comice! Aici Caragiale nu mai pare concentrat. 
A admis personaje numeroase, ca să poată da impresia 


www.dacoromanica.ro 


215 





reală a vieţii politice, cu comitetele, comiţiile și întrunirile 
publice. Scena întrunirii publice, rămasă celebră şi ase- 
mănată de Pompiliu Eliade cu scena forului roman din 
«Iuliu Cezar» al lui Shakespeare, nu se putea realizà cu 
personaje puţine. Dar chiar aici trebue să băgăm de seamă 
că personajele cele numeroase, mare parte anonime, ţin 
de decor, nu de acţiunea însăși, că acţiunea se desfăşură 
tot cu puţine personaje şi este tot concentrată. Aceeaş notă 
dominantă o întâlnim în drama lui Caragiale «Năpasta», 
unde personajele sunt numai patru, actele sunt numai două 
şi totuși acţiunea este de un dramatism sguduitor. 
Caragiale a dus mai departe acţiunea sa de ridiculizare, 
a superficialităţii, prostiei, pretenţiunii, ignoranței, prezum- 
ţiunii, imoralităţii, lenei din suburbiile orașelor, dar nu în 
piese de teatru, ci în «schiţe». Adesea două-trei pagini sunt 
de ajuns ca să prindă definitiv o scenă, ridiculă, un suflet 
comic, un obiceiu de râs (ca în volumul «Momente»). 
Graba pe care o pusesem pentru adaptarea la cultura 
occidentală introdusese un conflict, care se accentuă din 
ce în ce, între fondul nostru oriental şi formele occidentale. 
Dacă exemplarele de elită ale societăţii înţeleseseră și se 
pătrunseseră de, elementele culturale apusene, marea majo- 
ritate a păturii orăşenești — fiindcă la sate încă nu ajun- 
sese conflictul — trebuiă să se mulțumească numai cu a- 
parenţele; cu formele goale. In costum occidental, trăiă un 
suflet oriental. Sub o titulatură apuseană, trăiau instituţi- 
uni inexistente prin activitatea lor, fiindcă activitatea nu 
se putuse împrumută cu repeziciunea cu care se împrumu- 
tase titulatura. Si fiindcă mai ales statul trebuiă întâi or- 
ganizat, după ce scăpasem, depe la Divanurile Ad-hoc încoa- 
ce, detiraniile turcească și rusească, tocmai organizarea de 
Stat, tocmai organizarea politică dedeă cel mai caracteristic 
exemplu de nepotrivire. Trebuiă să trecem dela absolutism 
la liberalism. Nefiind pregătiţi, majoritatea oamenilor noş- 
tri politici au căzut în demagogie. Liberalismul şi republi- 
canismul lor s'a pretat la ridicul. După Stat, societatea în- 

săşi, cu vieaţa ei publică, caşi cu cea de familie, sa resim- 
tit de acelaș conflict şi de acelaș ridicul. 

Literatura a prins îndată ridiculul ; și Negruzzi, Alec- 
sandri şi Ion Ghica, au inaugurat noul gen, cum am văzut 
la capitolele respective. Cu cât vremea treceă, cu atât deza- 
cordul dintre fond și formă, dintre seriozitate și superfi- 
cialitate creșteă şi îngrijiă spiritele noastre luminate. In- 
cepând mai ales cu Eminescu, până aproape de zilele noas- 
tre, numeroase personalităţi literare, scriitori şi oratori 
au luptat să rezolve acest conflict, recurgând la nota 
serioasă ori la cea glumeaţă. Astfel B. Katargiu, Emine- 
scu, Titu Maiorescu, V. Conta, I. Gherea, Al. Lahovari, Au- 
rel Popovici, N. Filipescu, Pompiliu Eliade, etc. Caragiale 
a întrupat prin excelenţă spiritul acesta și a pus în slujba 
lui o notă ironică biciuitoare. 

A crezut sincer şi adânc în tot ce a scris, a pătruns de 
minune personajele zugrăvite, ori numai schiţate, a dispus 
de un talent rar de plasticizare. Opera lui trăeşte astăzi ca, 
un organism viu printre noi; se amestecă în vorba, discu- 
țiunile şi preocupările noastre. Nu odată zicem, privind 
un om ori o scenă din vieaţă: «Iată tipul lui Caragiale 1», 
«Par'că am fi în teatrul lui Caragiale», «In lumea lui 
Caragiale !». Cuvinte şi expresiuni întregi din opera lui 
au pătruns în graiul zilnic, atâta identificare a reuşit el să 
producă între operă și societate. 

Deaceea şi când a păstrat nota serioasă, ceeace i s'a 
întâmplat rar, ca în nuvelele «Păcat», «O făclie de Paşti», 
«Hanul lui Mânjoală», ca în bucăţile despre Eminescu, a 
luat dela început loc de frunte între prozatorii noștri, nu 
numai prin disecarea în amănunt a sufletului omenesc, 
dar şi prin rari calităţi de stilist. Preţuiă stilul şi ştiă să-l 
mânuească. Cu multă dreptate, Pompiliu Eliade a numit 
«Scrisoarea Pierdutăy nu numai cea mai bună piesă de 
teatru, dar și cea mai frumoasă operă literară românea- 
scă. 

Un cuvânt acum despre trăinicia operei dramatice a 
lui Caragiale. Scoţând comedia «D'ale carnavalului», flu- 

erată la întâia ei reprezentație, teatrul lui Caragiale a fost 
unanim primit cu entuziasm. Şi când părerile sau împăr- 
ţit cu privire la «Năpasta», criticii autorizaţi au fost toţi 
de partea lui Caragiale. L-au lăudat și Maiorescu şi Ghe- 
rea, cari reprezentau puncte de vedere diferite în critică, 
l-a, lăudat şi Pompiliu Eliade, reprezentantul criticilor mai 
tineri. Totuși un punct de întrebare s'a ivit totdeauna, şi 
Pompiliu Eliade l-a accentuat mai mult decât toţi: vor 
trăi comediile lui Caragiale ? Nu vor dispăreă odată cu o- 
biceiurile pe cari le ridiculizează ? Ca istorici literari să 
răspundem criticului printr'o constatare. In 1903, când şi-a 
pus el întrebarea, la reprezentarea pieselor lui Caragiale 
asistau, după propria sa constatare, 91 de persoane în sta- 
luri şi mai puţine în loji. Azi, după aproape 30 de ani, 
teatrul nu mai încape de lume și piesele lui Caragiale fac 
serie. De ce ? Fiindcă succesul lor nu stă în zugrăvirea u- 
nor obiceiuri și atitudini, ci în crearea unor suflete și a 
unor conflicte sufleteşti. In tot ce a scris Caragiale, vieaţa 
pulsează puternic, dar mai ales în comedii. Vieaţa aceasta 
Je va face totdeauna, de actualitate. 


Ediţiuni. — Teatru, Buc. 1889. — Note şi schițe, Buc. 1892. — 
Păcat. O făclie de Paşti. Om cu noroc, Buc. 1892. — Teatru, în 
«Bibl. Şaraga». -— Schițe uşoare, în «Bibi. p. toţi». — Schițe în 
«Bibl. Şaraga». — Notite şi fragmente literare în «Bibl. p. toţi». 
— Momente, Buc. 1901. — Opere complete, 3 vol., Buc. 1908. — 
Schițe Nouă, Buc. 1910. — Abu-Hasan, Buc. 1915. — Reminis- 
cențe, Buc. 1915. 

3. — ION SLAVICI 1848—1925. 


In Mai 1924, Ion Slavici începe să redacteze amintiri 
din vieaţă. Iată cele dintâi cuvinte: «Sunt cuprins de sim- 
țimântul că stau răsleţ, rămășiță a unei lumi care'ncetul 
cu'ncetul se stinge». Câtă dreptate aveă ! Erà cu doi ani 
mai mare decât Eminescu, cu 10 ani decât Vlahuţă, Dela- 
vrancea şi Duiliu Zamfirescu, cu 14 ani decât Caragiale. 
Aceștia muriseră de mult, epoca lor literară — de care și 
Slavici ţine — se încheiase de când! S'a mai simţit răs- 
leţ şi pentrucă în vremea răsboiului pentru întregirea nea- 
mului, el, Ardeleanul, a stat contra curentului general. 
Condeiul lui care redactase pagini nemuritoare de proză 
s'a scoboriît să scrie îndemnuri de alianță cu duşmanii de 
moarte ai Ardealului. Pentru aceasta Slavici a suferit şi 
închisoare de 11 luni în anul 1919. 

Se născuse la Șiria în Ardeal, lângă Arad. După tată 
eră Ardelean, dar după mamă Moldovean. Şcoala priinară 
a învăţat-o la Șiria. A trecut apoi la preparandia sau şcoa- 
la normală din Arad, dar numai pentru un an, fiindcă 
intră, în liceul unguresc al călugărilor minoriţi tot din A- 
rad. Stă aici cinci ani. Clasele a VI-a şi a VII-a le-a fä- 
cut la liceul minoriţilor din Timișoara şi clasa VIII-a în 
particular. După terminarea liceului s'a înscris la Facul- 
tatea de Drept din Buda-Pesta şi a urmat un semestru. A- 
poi îl găsim copist la notarul din satul Cumlăuş. Acestea, 
se întâmplă în anul 1869. In anul următor se înscrie la 
Facultatea de Drept din Viena, unde-și face şi stagiul mi- 
litar. Tocmai atunci se găsiă la Viena și Eminescu. Se îm- 
prietenesc amândoi, intră în luptele studenţilor români, a- 
jung la conducerea, societăţii «România Jună» şi plănuesc 
pentru ziua de Sf. Maria (15 August) o mare serbare la 
Mănăstirea Putna din Bucovina, pentru proslăvirea lui 
Ştefan cel Mare. Răsboiul franco-german împiedică reali- 
zarea planului, dar în anul următor serbarea se face. După 
îndemnul lui Eminescu; Slavici colaborează la «Convor- 
biri Literare» cu studii despre Maghiari și cu comedia. 

«Fata de birău». Se întoarce la Arad, începe advocatura, 
dar nu-i place şi nu-i merge. Se gândește la profesorat şi 
deocamdată se duce la Oradia-Mare, funcţionar la consis- 
toriul ortodox. In 1874 îl găsim la Iaşi, stând cu Mihail 
Eminescu la directorul Şcoalei Normale cu aprobarea Mi- 
nisterului Instrucțiunii. De acolo trece la Bucureşti ca se- 
cretar al Comisiunii pentru publicarea colecţiunii de docu- 
mente Hurmuzachi. In acelaş timp dă lecţii la Institutul 
particular Manliu, la Şcoala Normală a Societăţii, la Azi- 
lul Elena Doamna; la Liceul Matei Basarab şi colaborează 
la ziarul «Timpuly cu Eminescu şi Caragiale, după ce, 
cât fusese în Ardeal, colaborase la ziarul «Telegraful Ro- 
mân» din Sibiu. Peste câţivă ani, Românii din Ardeal vrând 
să scoată un mare ziar, iniţiatorii propun lui Slavici di- 
recţiunea,. Astfel apare «Tribuna», al cărei director, Sla- 
vici a fost zece ani (1884—1894). De acolo se întoarce iar 
la București și e numit director al Institutului de fete O- 
teteleșanu (la 10 km. de București), aparținând Academiei 
Române. Părăseşte direcţiunea în 1908 şi trece un an ca 
director al ziarului Minerva, după care timp trăește nu- 
mai din funcțiunea de profesor de limba română la Şcoa- 
lele Comunităţii Evanghelice din Bucureşti şi din micul 
venit al publicaţiunilor sale. 

A scris foarte mult, din tinereţe până în cel din urmă 
an al vieții. A scris piese de teatru, romane, nuvele, schiţe, 
poveşti, amintiri, studii, cărţi de școală și critici literare, 
dar locul de frunte îl ocupă în epoca literară dintre 
1870 şi 1890 cu două volume de nuvele şi cu romanul «Ma- 
ra». Tot ce a scris și înainte şi după acestea adaugă prea 
puțin la gloria meritată pe urma volumelor de mai sus. A- 
colo întâlnim vieaţa ardeleană cu caracterul ei religios, tih- 
nită, liniștită, activă şi ospitalieră sub numeroase înfăţi- 
şări: cea de plugar, de măcelar, decârciumar, de jandarm, 
de crescător de porci, dedascăl, de preot, cu obiceiurile 
ei caracteristice (ca de pildă la culesul viilor, la peţit, etc.). 
Autorul se arată adânc cunoscător de suflete, atât ale co- 
piilor (nuvelele «Bobocel» şi «Vecinii» precum şi perso- 

najul Bandi din romanul «Mara»), cât şi ale tineretului 
(Persida şi Naţi în «Mara», Marta şi Miron în nuvela 
«Gura Satului»), cât şi ale celor maturi (Naica Floare în 
nuvela «La crucea din sat», Marta din romanul cu acelaş 
nume, Mihu din nuvela «Gura Satului»), toate înfăţişate 
cu un realism sguduitor. Il pasionează conflictele vieţii. In 
nuvela «Popa Tandăy e conflictul dintre muncă şi lene. 
In «La crucea din Saty şi «Gura Satului», dintre mândrie 
şi iubire : iubirea Ilenei şi a lui Bujor înfrâng mândria lui 
Mitrea, care nu vrea să-şi dea fata după Bujor, după cum 
iubirea Martei și a lui Miron înfrâng mândria lui Mihu. 
In «Bobocel» iubirea birue timiditatea. In «Vecinii», de- 
votamentul birue îngâmfarea. In «Comoara» cinstea birue 
ispita. In «Moara cu noroc», cu o factură de tragedie sha- 
kesperiană, fatalitatea își îndeplinește porunca şi îngroa- 
pă sub dărâmături toate sufletele cari clocotiau de patimi 
vinovate. Analizele sufleteşti merg până la cele din urmă 
amănunte. In Mihu din «Gura Satului» ni se analizează 
mândria însăşi, în Budulea Taichii, din nuvela cu acelaș 
nume, naivitatea, în «Moara cu Noroc» păcatul. 

Pentru Ardeal, Slavici a însemnat un drum nou. Până 
la el, domniă încă acolo preocuparea exagerată de grama- 
tică, istorie și latinism, ca urmare a puternicei influenţe a 
lui Cipariu, Bărnuţ şi Mureşeanu. Slavici arată că litera- 
tura însemnează și altcevă, dacă nu numai aceasta: înţe- 
legerea și zugrăvirea vieţii. Şi vieaţa Ardealului s'a înche- 
gat în opere nepieritoare. 

Pentru întreaga noastră literatură, Slavici a însemnat 
o colaborare prețioasă și bogată la realismul reprezentat 
de Delavrancea, și Caragiale. 

Păcat numai că a rămas mult în urma acestora ca sti- 
list. Slavici a crezut serios toată vieața că stăpâniă limba 
noastră literară şi a scris chiar gramatici ca să înveţe şi 
pe alţii să scrie corect, S'a resimţit însă totdeauna de in- 
fluenţa şcolilor străine în cari învățase şi n'a putut părăsi 
multele construcţiuni neromânești de cari se serviă. Cum 
i-a lipsit și culoarea şi avântul stilistic, s'a impus numai 

când a pătruns adânc sufletul omenesc ; şi deaceea dintr'o 
activitate atât de întinsă numai primele două volume de 
nuvele şi romanul «Mara» vor trăi, 


Ediţiuni — Novele din popor, Buc. 1881, — Novele, vol. I, 
Buc. 1892, vol. IT, Buc. 1896; ed. II, în 2 vol, Buc. 1907; ed. III 
în 3 vol. Buc. 1921. — Din Bătrâni (roman), Buc. 1902. — Manea 
(roman) Buc. 1906. — Mara (romau), Buda-Pesta, 1906 ; ed. II-a, 
Buc. 1906; ed. III-a, Buc. 1995. — Păcală în satul lui (poveste), 
Sibiu, 1886. — Poveşti, Buc. 1908; ed. II-a (2 vol.), Buc. 1921. — 
Scoalele noastre săteşti, Buc. 1890. — Povețe pentru buna creş- 
tere a copiilor, Buc. 1897. — Educaţia fizică, Buc. 1909. — Edu- 
cația morală, Buc. 1909. — Educaţia naţională, Buc. 1909. — 
Azilul Elena Doamna, Sibiu, 1884. — Institutul Oteteleşeanu, 
Buc. 1906. — Românii din regatul ungar, Buc. 189%. — Ardealul, 
Buc. 1893. — Sbuciumări politice la Românii din Ungaria, Buc. 
1911, — Politica națională română, Buc. 1915 (scrisă între 1871— 
1881). — Curs practic şi gradat de limba română, Buc. 1900. — 
Aşezarea vorbelor în româneşte, Buc. 1905. — Gramatica l. ro- 
mâne, Buc. 1914. — Inchisorile mele, Buc. 1911. — Amintiri, 
Buc. 1925. 


4. — N. GANE 1835 — 1916, 


A fost advocat şi om politic în Iaşi. A ocupat demnități 
politice, ca reprezentant al Iaşilor în Parlament, ca Mi- 
nistru. S'a ocupat însă şi cu literatura, mai ales sub in- 
fluenţa societăţii literare «Junimea», cât timp societatea a 
funcţionat la Iaşi. Nu reprezintă totuşi principiile literare 
ale ei, ci este un răsunet întârziat al lui Asachi, Negruzzi 
și Russo, fireşte într'o formă mai modernă. Renumele şi 
l-a stabilit prin nuvelele lui istorice, din cari însă două 
«Domnița Ruxandra» şi «Petru Rareş» s'au dovedit a fi 
reeditarea nuvelelor cu acelaş nume ale lui Asachi. Şi în 
acestea, şi în cele cari înfățișează literar tradiţiuni popu- 
lare despre anume localităţi («Piatra lui Osman», «Co- 
moara depe Rarău»), duce mai departe predilecţiunea, pro- 
zatorilor dela 1840—1860 pentru subiecte din trecutul is- 
toric şi din literatura populară. 

Spre sfârşitul vieţii a tradus în versuri «Infernul lui 
Dante» şi ne-a dat o serie de amintiri din tinereţe şi ma- 

turitate : «Zile trăite», «Păcate mărturisite». Cu acestea 
intră cu succes în seria povestitorilor noştri de talent. 


Ediţiuni _— Traduceri: Dante, Infernul, Iaşi 1906, 

Originale: Domnița Ruxandra, Iaşi 1873. — Poezii, laşi 1873. 
— Imcercări literare, Iaşi 1873. — Nuvele, 2 vol., Iaşi 1880; ed. 
Il-a 3 vol. Buc. 1886 ; ed. III-a şi a IV-a Buc. 1889. — Poezii, Iaşi 
1886. — Pagini răzlețe, Iaşi 1901. — Zile trăite, Iaşi 1903. — Pă- 
cate mărturisite, Iaşi 1904. — Spice, Buc. 1910, 


5. — ANDREI BÂRSEANU 1858—1922. 


A învăţat la liceul românesc din Braşov și şi-a conti- 
nuat studiile la Viena și Miinchen. A ajuns apoi profesor 
la, Liceul românesc din Braşov, lăsând frumoase amintiri 
între elevi prin talentul cu care predă cursurile de istorie 
şi de literatură românească. In 1911 a fost ales președinte 
al «Asociaţiunii» din Ardeal. A stat în strâns contact cu 
mişcarea, literară de dincoace de Carpaţi încă din vremea 
când Ardealul ţineă de Ungaria şi a realizat legătura din- 
tre literatura vechiului regat cu cea din Ardeal. In timpul 
mişcărilor pentru Unirea, Ardealului cu vechiul regat (1918) 
a fost unul din capii mișcării. A ocupat şi un post de di- 
rector şcolar regional (la Sibiu). 

S'a făcut cunoscut prin interesul purtat literaturii ro- 
mâneşti populare din Ardeal. E foarte cunoscută și utili- 
zată colecțiunea, lui de doine şi strigături. In aceeaș direc- 
țiune a publicat şi o colecţie de colinde. Activitatea, lui în 
direcțiunea aceasta este un reflex peste Carpaţi a epocei 
de interes pentru folklorul românesc, trezit de Odobescu și 
de B. P. Hasdeu. 

O scriere de mare interes este de asemenea «Istoria 
şcoalelor din Braşov». 


Ediţiuni — Doine şi strigături din Ardeal, Buc. 1885; ed. II-a, 
Braşov 1895 (în colaborare cu profesorul ceh Jarnik). — Cinci- 
zeci de colinde, Braşov 1890. — Istoria şcoalelor din Braşov, 
Braşov 1902, 

CAP. XIX. 
Critica şi filosofia, 
1. — ARON DENSUŞIANU 1837—1900. 


De origină Ardelean, din satul Densuș (Țara Haţegu- 
lui). A fost advocat la Făgăraş și apoi a trecut în vechiul 
regat, ajungând profesor de limba latină la Universitatea, 
din lași. A adus cu sine o serioasă metodă de cercetare și 
avântul patriotic al scriitorilor şi profesorilor ardeleni. 

A reprezentat critica entuziastă. A fost cel mai cald a- 
părător al poeziei lui Bolintineanu, Alecsandri, Mureşeanu. 
A apărut în lumină rea contemporanilor pentru nerecu- 
noaşterea superiorității lui Eminescu. Ca optimist, Aron 
Densușianu găsiă pesimismul lui Eminescu primejdios pen- 
tru literatură, și pentru societate. In lupta lui cu Maiorescu 
a avut însă dreptate în cazul lui Mureşeanu, al cărui nume 
de poet s'a păstrat aA apărării calde şi întemeiate 
ce i-a luat-o. 

Din acelaş optimism şi dor de a vedeă literatura naţio- 
nală îmbogăţită cu opere mari, a pornit şi încercarea lui 
de a scrie o epopeie naţională, după atâtea încercări neiz- 
hutite. El a ales epoca întemeierii Principatelor şi ne-a dat 
« Negriada» în 12 cânturi, după concepţia epopeilor antice. 


Ediţiuni -— Negriada, Buc. 1879—1884. — Aventuri literare: 
Buc. 1881. — Cercetări literare, laşi 1887. — Opium, tragedie, 
Iaşi 1897. 

2. — TITU MAIORESCU 1840—1917. 


Titu Maiorescu este fiul Transilvăneanului Ion Maio- 
rescu, fost multă vreme profesor în Țara Românească şi în 
Moldova. Când sa născut Titu Maiorescu, tată-său eră, 
tocmai profesor și director la gimnaziul din Craiova. In 
timpul revoluţiei dela 1848, Ion Maiorescu este trimis la 
Frankfurt am Mein, ca să apere interesele ţării în străină- 
tate, iar familia lui, împreună cu copilul Titu, se duce la 
Braşov. Titu Maiorescu a învăţat la şcoala primară de sub 
direcţiunea lui Ion Barac, scriitor ardelean în stil popu- 
lar. In anii 1850 şi 1851, a studiat la liceul românesc din 
Braşov, de unde a plecat la Viena, la Academia 'Therezi- 
ană sau Theresianum, pe care l-a terminat în 1858 ca pre- 
miat I-iu. Şederea la Viena a fost decisivă pentru forma- 
Tea viitorului critic. Aici a cunoscut el literatura clasică 
germană, din care Lessing l-a atras în special, și aproape 
tot teatrul lui Shakespeare şi Schiller în reprezentațiile dela 
« Carltheatery şi «Theater an der Wien». Dela Viena trece 
la Berlin și se înscrie la Universitatea de acolo. Urmează 
un an şi cere dreptul de a da doctoratul îndată. Neadmi- 
țându-i-se, îl trece la Giessen. De aici se duce la Paris, la 
Sorbona, unde după un an şi jumătate, obţine licenţa în li- 
tere. Şederea la Paris l-a familiarizat cu arta din muzeele 
franceze, cu literatura şi cu teatrul francez. Intors la Ber- 
lin, deşi abiă de 20 de ani, scrie studii filozofice şi ţine 
conferinţe literare în limba germană. 

Intors în ţară la 1861, e numit peste un an magistrat 
la Bucureşti, apoi director la liceul Naţional din Iaşi şi 
însărcinat să predeă la Universitatea de acolo întâi isto- 
ria și apoi filozofia. Dela liceu trecu la Scoala Normală, 
unde avù elev pe Creangă. In 1863 începu să practice ad- 
vocatura. Cam la aceeaş dată a făcut cunoştinţă cu V. A- 
lecsandri, C. Negruzzi (şi fiii acestuia, Iacob şi Leon), cu 
Petre Carp. Cu aceştia din urmă şi cu Th. Rosetti, pe ca- 
ve-l cunoştea din streinătate, întocmeşte societatea literară 
«Junimea» (1866). Peste un an apar şi «Convorbiri Lite- 

rare», organul societăţii. In acelaş an, Maiorescu e numit 
membru al Societăţii Academice Române, atunci înfiinţată. 
In 1871 e ales deputat. In 1872, împreună cu alt profesor, 
N. Ionescu, e scos din Universitate, pe motiv că lipsește 
dela cursuri (lipsise, într'adevăr, fiindcă trebuiă să se ducă 
la București, la Cameră). In 1874 ajunge Ministru al In- 
strucţiuni şi reintegrează pe N. Ionescu, fără să se rein- 
tegreze şi pe sine. E reintegrat abiă în 1884 de ministrul 
de instrucţie Chițu, dar nu la Iaşi, ci la București. Aici 
casa profesorului de filozofie devine locul de întâlnire al 
aproape tuturor scriitorilor vremii, adevărat salon literar. 
In această casă a citit Alecsandri dramele sale istorice, O- 
dobescu povestirile mitologice, Slavici, Caragiale, Brătescu- 
Voinești, Eminescu şi Coşbuc parte din operele lor, etc. A 
fost rector al Universităţii din București, Ministru de jus- 
tiție. S'a retras din profesorat în 1909. 

A jucat rol politic însemnat în 1913, pe timpul răsbo- 
iului balcanic, prezidând conferinţa, de Pace dela Bucu- 
reşti între Sârbi, Bulgari; Turci şi Români, conferinţă care 
a dat României cadrilaterul Turtucaia-Silistra-Bazargic- 
Balcic. A murit în 1917, pe când Bucureştii erau sub o- 
ocupațiune germană, în timpul marelui răsboiu din 1916 
—1918, 

Titu Maiorescu este întemeietorul criticei literare ro- 
mâneşti. Ce s'a făcut până la el, au fost doar încercări. El 
a introdus criteriul estetic în judecarea scrierilor literare. 
Deaceea, dintre scriitorii depe la 1860 a relevat numai pe 
Alecsandri şi pe Odobescu. Intr'adevăr aceștia realizaseră, 
unul în «Pasteluri», celălalt în « Psevdochinegheticos», fru- 
mosul ca scop unic al artei. El a pus la noi cel dintâi con- 
dițiunea «impersonalităţii» la baza creaţiunii artistice. 
Scriitorul trebue să uite în momentul creării orice interes 
personal ori social, orice preocupare streină de opera sa, 
să se uite pe sine, să se absoarbă în contemplarea, subiec- 
tului ce și-a ales. Numai devenind «impersonal» va pro- 
duce opere viabile. Cu această teorie, Maiorescu veniă în 
contrazicere cu o întreagă stare de lucruri și slăbiă repu- 

taţiuni stabilite. De aci polemici. Maiorescu le-a susţinut 
cu deosebit talent şi cu remarcabil spirit de logică. Este 
şi întâiul nostru logician. A scris o carte de logică, a pre- 
dat logica în învăţământul superior din Iaşi şi din Bu- 
curești, dar mai pre sus decât aceasta şi-a susţinut în scris 
şi în vorbă ideile și mai ales şi-a combătut adversarii cu o 
logică inflexibilă,. 

Ca filozof se distinge prin seninătatea cupetării şi prin 
claritatea expunerii. Cea mai mare piedică a progresului 
intelectual au fost totdeauna patimile personale. Nu eram 
în stare să urmărim o ideie, nici s'o discutăm, din pricina 
interesului personal pe care-l amestecam la fiece pas. Nu 
ne uitam la ideie, ci la cine o exprimă. Dacă pe urma ideii 
puteam trage un folos personal şi imediat, ideia eră bună; 
dacă nu, era rea, ori nu ne interesă. Maiorescu a izbutit 
să se smulgă din preocupările personale și momentane. 
Când a scris, a rămas senin. Ideile filozofice se pricepeau 
anevoie atunci, publicul fiind puţin pregătit în direcțiunea 
aceasta. Maiorescu aveă, însă darul nepreţuit de a scrie cu 
o rară limpeziciune. 

El n'a fost la început prețuit pentru adevăratul său rol 
în istoria literaturii româneşti. A fost socotit mai mult ca 
«salvatorul» limbii, decât ca reprezentantul criteriului es- 
tetic. Se ziceă că pe la 1870—1880, limba noastră literară 
fusese primejduită de ideile latinişte şi italieniste şi că in- 
tervențiunea lui a înlăturat primejdia. Buna tradiţie a 
limbii noastre literare câștigase însă deplină biruinţă cu 
Negruzzi şi Bălcescu, înainte de Maiorescu. De atunci pu- 
tem urmări pas cu pas evoluţiunea ei firească prin Alec- 
sandri, Odobescu şi Ion Ghica. «Alexandru Lăpuşneanu» 
l lui Negruzzi e din 1840, monografiile istorice ale lui 
Pălcescu sunt din 1845—1849, scrierile principale ale lui 
Russo sunt din 1855, primul capitol publicat din „Istoria 
lui Mihai Viteazul“ apare în 1855, tot pe atunnci apare 
volumul de poezii populare al lui V. Alecsandri. De acum 
intră în scenă şi Odobescu cu „Mihnea cel Rău“ din 1857, 
cu „Doamna Chiajna“ din 1860, cu „Revista Română“, 

continuatoarea directă între 1861 şi 1863 a „României Li- 
terare“ a lui Alecsandri din 1855. „Revista Română“ pu- 
blică cea mai mare parte din „Istoria lui Mihai Viteazul“, 
iar în volum această operă fundamentală în ce priveşte 
fixarea, prozei noastre literare iese de sub tipar în vremea 
Tăsboiului independenţei, în 1877. Nu puteă fi deci vorba 
despre vreo cale greşită a limbii. 

Rolul lui Maiorescu, din acest punct de vedere, a, fost 
de a fi scris în spiritul tradiţiei şi de a fi luptat alături de 
Alecsandri, Odobescu şi Hasdeu în sânul Academiei Ro- 
mâne contra rătăcirilor linguistice, Aceste rătăciri, respin- 
se de marele public prin campania dusă contra lor de Ko- 
gălniceanu, Negruzzi, Alecsandri, şi mai ales de Russo, se 
refugiaseră în Societatea Academică Română, devenită a- 
poi Academia Română. Cei mai mulţi membri din secţiu- 
nile literară şi istorică ale acelei instituțiuni fiind Arde- 
leni sau formaţi sub influența gramaticilor latinişti ori 
italieniști au sprijinit înăuntrul nouei instituţiuni vechile 
idei gramaticale latiniste şi italieniste şi principiul eti- 
mologic în ortografie, Ca instituţiune oficială și cu spriji- 
-nul Ministerului Instrucțiunii, Academia luptă să-şi im- 
pună ideile pe cale oficială. Aici a fost rolul lui Maiorescu, 
al lui Odobescu şi Hasdeu. Ei au temperat exagerările în 
sânul Academiei şi au pregătit terenul pentru revenirea în 
totul la simţul realităţii linguistice. 

Maiorescu a, influenţat puternic literatura românească 
şi prin contactul direct cu scriitorii. Părerea lui în şedin- 
tele «Junimii» eră preponderentă. Mai târziu, când acele 
şedinţe n'au mai avut însemnătatea, dela început, locuinţa 
lui Maiorescu ajunsese un templu al criticei oficiale ro- 
mânești. Tinerii scriitori se duceau acolo să capete con- 
firmarea talentului. 


Ediţiuni — De philosophia Herbarti, Giessen 1858. — Einiges 
Philosophische in gemeinfasslicher Form, Berlin 1861. — Contra 
Şcoalei Barnuţiu, laşi 1868, — Critice, laşi 1874; ed, II, Buc, 1892 
(3 vol.); ed. III-a, Buc. 1908 (3 vol). — Logica, Buc, 1876; ed. II-a, 
Buc. 1887; ed, III-a Buc. 1890; ed. IV-a 1894. 

3. — V. CONTA 1846—1884. 


Fiu de preot sătesc, s'a distins din şcoală, printr'o deo- 
sebită inteligenţă. Şi-a făcut studiile la Iaşi şi le-a conti- 
nuat pe cele superioare în Belgia. A jucat rol însemnat în 
mişcarea intelectuală românească, prin acţiunea contra E- 
vreilor. Conta a fost un antisemit convins şi a discutat pro- 
blema sub forma ei ştiinţifică. A luat câtvă timp parte şi 
la mișcarea politică, ocupând și scaunul de Ministru al 
Instrucțiunii Publice. 

Este până astăzi filozoful român cel mai cunoscut în- 
tre ai săi şi în streinătate. Şi-a tipărit teoriile filozofice şi 
în limba franceză şi a obţinut aprecieri măgulitoare dela 
ştiinţa europeană. El e autorul teoriei fatalismului şi al 
ondulaţiunii universale. Teoria ondulaţiunii universale cu- 
prinde trei părţi: cea dintâi tratează legile ondulaţiunii uni- 
versale şi studiul generaţiunii spontane, al eredității, al a- 
daptării, al încrucișării şi al emigrării; partea II-a se o- 
cupă de origina speciilor; partea III-a studiază întâile 
principii cari crează lumea: mișcarea, necesitatea şi asi- 
milaţiunea. «Vorbind în general, Conta. şi-a făcut însuşi cri- 
tica sistemului său, afirmând că nu puteă aveă nici o sigu- 
ranţă asupra realităţii. Totuși şi prin faptul că asupra lumii 
date putem să ne mărim cercul cunoştinţelor prin experi- 
mentare, scepticismul său se nimiceşte, cel puţin în parte. 
Câştigul cercetărilor filozofice şi ştiinţifice, oricât de rela- 
tiv ar fi, ne dă posibilitatea unei înaintări sigure şi pro- 
gresive. Cunoșştinţele noastre rămân neapărat etern schim- 
bătoare, dar în acelaş timp etern superioare celor de mai 
înainte. Ele deschid larg porţile progresului și ale aspira- 
țiunilor omenești spre infinit și aceasta e suficient pentru 
a păstră imboldul silinţelor noastre sub cerul luminos şi 
senin al filozofiei — unde nimic nu poate să atingă pe iu- 
bitul ei. Teoria lui Conta, care înfăţişează, existenţa, ca o 
realitate şi iluzie relativă, e una dintre cele mai frumoase 
vederi ale filozofiei noi. Vedere justă și de mare preţ, care 
ne permite de a caracteriză întregul sistem metafizic al lui 

Conta sub denumirea de filozofie dualistă a realităţii şi a 
iluziei relative“ (Gh. D. Scraba). 


Ediţiuni — Théorie du fatalisme, Bruxelles 1877. — Incercări 
de metafizică materialistă, laşi 1879; ed. II Iași, Bibl. Şaraga. 
— Introduction à la métaphysique, Bruxelles 1880. — Premiers 
principes composant le monde, Iaşi 1888. — Origine des espèces, 
Iaşi 1888. — Les fondements de la métaphysique, Paris 1890. — 
Théorie de londulation universelle, Paris 1895. — Teoria fata- 
lismului, Iaşi, Bibl. Saraga. — Teoria ondulaţiunii universale, 
Iaşi, Bibl. Şaraga, — Opere complete (ed. O. Minar), Buc. 1914. 


4. — ION GHEREA (C. DOBROGEANU) 1855 — 1920. 


A fost criticul cel mai popular. A 
apărut odată cu mişcarea socialistă 
în România, a făcut parte şi el din 
această mișcare. Simpatia cu care 
tineretul mai ales a privit o mişcare 
politică atât de generoasă a învăluit 
în ea şi operele literare ale capilor 
mişcării, 

Mișcarea socialistă, de acum 50 de 

ani a avut şi o latură culturală. Cel 
care a, reprezentat-o în deosebi a fost Ilon Gherea 
Ion Gherea, sub pseudonimul de C. 
Dobrogeanu. El a fost sufletul revistei «Contemporanul» 
(1881—1888) şi al revistei «Literatură şi ştiinţă (1893 — 
1894). In istoria literaturii româneşti și-a câștigat loc de 
seamă, cu scrierea «Studii critice» (3 vol.). Veniă ca un i- 
novator, ca un deschizător de drumuri. Infăţişă critica lui 
Maiorescu ca «metafizică», «judecătorească», o învinuiă 
că pornește dela principii abstracte, că nu ține seama, de re- 
alitatea vieţii şi a simţirii omeneşti ; cevă prea rigid, care 
încătușează, și opreşte libertatea şi avântul. Recomandă cri- 
tica «ştiinţifică», cum o califică singur, care ţine seamă 
ds om şi de vieaţă, care îngădue scriitorilor libertate de 
mișcare. Deaceea tineretul mai ales a îmbrățișat cu căl- 
dură pe noul critic și l-a făcut un moment idolul credin- 
telor sale literare. 

De fapt, Gherea introduceă la noi teoria marelui critic 
francez Hippolyte Taine (1828—1893), care a încercat să 
aplice operelor de artă legile ştiinţelor naturale. Si fiindcă, 
se aplică metoda unei ştiinţe, teoria s'a numit «ştiinţifică». 
Taine susţinea că opera, de artă e produsul rasei, al mediu- 
lui şi al momentului, Gherea, fiind în concepţia sa, politică 
internaţionalist, a înlăturat rasa și a păstrat numai me- 
diul, în care a contopit și momentul, După el, opera nu e 
nici bună, nici rea, nici frumoasă, nici urîtă, ci produsul 
mediului în care a trăit autorul ei. Dacă n'are legătură cu 
mediul, n'are valoare. De aci Gherea a trecut mai departe. 
Opera, izvorîtă din mediu, trebue să aibă în vedere acest 
mediu, să, lucreze pentru el, să urmărească îmbunătăţirea 
societăţii. Şi astfel Gherea a devenit susținătorul «artei 
cu tendinţe», în deosebi de Maiorescu, care rămâneă par- 
tizanul «artei pentru artă». Scriitorii erau judecaţi de 
Gherea, din acest punct de vedere. Eminescu n'aveă, va- 
loare prin operele glorificatoare ale trecutului, fiindcă tre- 
cutul eră inferior prezentului şi viitorului, nu le putea 
sluji ca exemplu. N'aveă valoare nici prin versurile cari 
glorificau epoca răsboinică a lui Mircea, fiindcă, răsbo- 
iul trebue combătut. Cum e posibil să găsească cinevă fru- 
museţe, se întreabă criticul, într'o luptă unde omul de- 
vine fiară şi-şi ucide semenul ? Ar mai fi admirat oare E- 
minescu aşă cevă, dacă i s'ar fi înfățișat dinaintea ochi- 
lor un om fără o mână răcnind de durere, altul cu capul 
strivit, sbătându-se cu moartea ? In schimb, Eminescu va- 
loră prin «Impărat și proletar», unde cântă revolta mas- 
selor contra, asupritorilor. Coşbuc valoră prin «Noi vrem 
pământ» şi eră «poetul ţărănimii» în înţelesul de poet al 
aspirațiilor ei sociale, nu poet al frumuseţilor din vieața 
şi obiceiurile ei. 

Criticile lui pierd mult din valoare, fiindcă sunt rău 
scrise. Gherea nu e stilist, nu stăpâneşte limba, nu-i cu- 
noaşte frumuseţile, 


www.dacoromanica.ro 


291 


Ediţiuni — Studii critice, 3 vol, Buc. 1890—1897 ; ed. III-a, 
Buc. 1923. — Concepţia materialistă a istoriei, Buc. 1892; ed. 
II-a, Buc, 1919; ed, III-a, Buc. 1920. — Neiobăgia, Buc, 1910; 
ed, II-a, Buc. 1921, 


5. — AUREL POPOVICI 1863—1917. 


Una din cele mai frumoase figuri cu cari Românii de 
dincolo de munţi au îmbogăţit literatura şi cultura noas- 
tră. Erà Bănăţean. Făcuse liceul la Lugoj şi-şi desvoltase 
sentimentul naţional în «Societatea, literară» a elevilor ro- 
mâni de acolo. Studiile superioare şi le-a făcut la Viena. 
A făcut parte din cei 100 cari trebuiau să ducă Impăratu- 
lui din Viena vestitul «Memorandum» cu plângerile Ro- 
mânilor din Ardeal contra autorităţilor ungurești şi a fost 
condamnat odată cu aceia, A fugit la Viena, unde a lucrat 
pentru o unire a tuturor Românilor sub egida Austriei. 
Judecată clară, caracter hotărît, naţionalist fervent şi ad- 
versar al frazei goale. In 1902—1908 s'a stabilit în Româ- 
nia şi a scos, împreună cu Gh. Moroianu și alţii ziarul 
«România Jună'“, după numele societăţii studenţilor ro- 
mâni din Viena, în care susțineă naționalismul și seriozi- 
tatea în gândire şi în faptă, In 1908, intră în redacţiunea 
revistei « Semănătorul» pentru partea politică, afirmând şi 
acolo aceleaşi tendinţe. 

Fraza-i este viguroasă, cași cugetarea, influențate a- 
iândouă de Eminescu. Dela acesta, a luat și ideia purității 
rasei. Când vorbește despre rasă, utilizează chiar expresii 
de ale lui Eminescu : «Nu fonfii şi guşaţii... se duc să în- 
frunte moartea pentru o ideie», 


Ediţiuni — Die vereinigten staaten von Gross-Oesterreich, 
Leipzig 1906. — Naţionalism sau democraţie (0 critică a civili- 
zațiunii moderne), Buc. 1910. — La question roumaine en Tran- 
sylvanie et en Hongrie, Lausanne 1918. 

6. — POMPILIU ELIADE 1869 — 1914. 


A făcut studii în Franţa, ca elev al Şcoalei Normale 
Superioare din Paris. A fost apoi numit profesor de isto- 
ria literaturii franceze la Universitatea din Bucureşti, la 
catedra creiată anume pentru el. A fost deputat şi director 
general al Teatrelor. In această din urmă funcţiune a or- 
ganizat temeinic teatrele, lucrând legea pe baza, căreia au 
funcţionat până aproape de timpul nostru. 

Ca critic se distinge printr'o logică impecabilă. Dela 
Maiorescu, nici un scriitor român n'a stăpânit şi n'a uti- 
lizat în aşă, măsură metodele logice. 

Ca istoric literar a inaugurat cercetarea, scriitorilor ro- 
mâni din punctul de vedere al legăturii lor cu literatura 
franceză. E clasic, din acest punct de vedere, studiul său 
despre Gr. Alexandrescu. A lărgit apoi domeniul cercetă- 
rilor cuprinzând nu numai literatura, ci întregul spirit 
public românesc, în operele «Histoire de l'esprit public en 
Roumanie» şi «La Roumanie au XIX-eme siècle», conti- 
nuarea, altei scrieri care a impus pe Pompiliu Eliade a- 
tenţiunii publice «De l'influence française sur lPesprit pu- 
blic en Roumanie». 

Ca stilist, se distinge prin claritate. Prin claritatea sti- 
lului şi prin logica cugetării şi-a câştigat locul pe care-l 
ocupă în critica, românească nouă. 


Ediţiuni — De influence française sur lesprit public en 
Roumanie, Paris 1878. — Filozofia lui La Fontaine, Buc. 1901. 
—- Ce este literatura? Buc. 1903. — Causeries littéraires, 3 vol, 
Buc. 1903, — Grégoire Alexandrescu et ses maîtres français (în 
«Revue des deux Mondes»), 1904. — Histoire de l'esprit public en 
Roumanie, Paris 1905. — Semănătorul de neghină, Buc. 1906. — 
Teatrul Naţional din Bucureşti, raport, Buc, 1909. -- La Rou- 
manie au XIX-eme siécle, Paris 1914. 

CAP, XX. 
GH. COSBUC 1866 — 1918. 


Influenţa realismului francez şi mai ales covârşitoarea 
influenţă a lui Eminescu au dat literaturii românești pe 
la, 1870 — 1890 o înfăţişare mohorită, tristă. Scepticismul, 
decepţionismul, pesimismul stăpâniau. 

„Deodată atmosfera cea, întunecată se luminează în de- 
părtare ca de un fulger. In lumina de o clipă apare un tâ- 
năr voinic, înalt, în port țărănesc: cămașă şi ițari albi, 
la mijloc strâns cu un şerpar negru, pe cap o pălărie ro- 
tundă neagră. Din ce se apropiă, atmosfera se lumină de 
strălucirea portului românesc şi se înveseliă, de vieajţa care 
se revărsă din ochii și din toată fiinţa noului venit. Erà 
Gheorghe Coşbuc. 

Fiu de preot din satul Hordou (astăzi Gh. Coşbuc), jud. 
Bistriţa-Năsăud. A învăţat carte din clasele primare în sa- 
tul vecin, deoarece în satul său nu eră şcoală. A trecut apoi 
la Năsăud, unde a învăţat restul claselor primare şi liceul, 
trăind tot între copii de țărani. Chiar în clasa VIII-a, din 14 
şcolari, 12 erau copii de oieri—cum ne spune chiar poetul. 
A luat parte activă în societatea literară a elevilor, denumită 
« Virtus romana rediviva» şi s'a manifestat chiar de atunci 
prin poezii publicate în ziarul «Muza Someşană». Sa dus 
la Cluj să-şi urmeze studiile la Universitate. Aici nu i-a 
mai plăcut. Nu mai eră nici între ţărani, nici între Ro- 
mâni. După un an şi jumătate de studii de filozofie, a pre- 


ferat să se aşeze la Sibiu ca redactor la ziarul românesc 

«Tribuna». Trei a lucrat acolo apărând drepturile neamu- 
lui său din Ardeal şi îmbogăţindu-i literatura, cu nume- 
roasa poveşti în versuri. Privirile au început să i se în- 
drepte spre Bucureşti, îndemnat în deosebi de I. Slavici 
și chemat de Titu Maiorescu. De acolo-i puteă veni consa- 
crarea de mare poet. Pe de altă parte, dacă ar fi rămas 
în Ardeal, ar fi trebuit să facă serviciul militar. A venit 
la Bucureşti şi a fost bine primit în cercurile oficiale, ob- 
ţinând câte o slujbă din care să poată trăi. Eră o fire mo- 
destă, tăcută, nepotrivită pentru vieaţa sgomotoasă a unei 
Capitale. Suferiă de suferinţa, celor mulţi și aceasta eră 
încă o cauză care-l făceă să se închidă în sufletul lui. Se 
manifestă uneori prietenilor săi și atunci eră furios : «Mi-a 
fost dat adese să-l văd în casa lui Vlahuţă... Coşbuc cu bu- 
zele strânse, îndărătnic, cu o strălucire pătimașă care-i 
lumină fruntea largă de filozof antic, vorbiă rar şi apăsat. 
Ne aduceă snoave din călătoriile lui dela ţară, din nenu- 
măratela rătăciri cu trenul, cu care plecă fără ţintă, di- 
secă încet, o chestiune de filologie. Curând însă se cufundă 
în tăcere, toată figura i se muiă în melancolie şi cădeă pe 
gânduri. Abiă după miezul nopţii se scutură de apatia lui 
obișnuită, cuvântul îi eră, mai pripit, colțul gurii îi tresăriă, 
de un tic nervos şi o fosforescenţă stranie i se iviă în pu- 
pilele aprinse. Nu, atunci nu mai eră modestul referen- 
dar dela Minister, cu timiditatea stângace a săteanului 
desconcentrat. O deplină conștiință a propriei valori îi ri- 
dică fruntea ; și vorba lui se desfăceă în fraze scurte, re- 
pezi, sentenţioase. Ne vorbiă de cei din umbra satelor, de 
obida lor, de politiciani venali, de subprefecţi, nebuni, de 
suprema, dreptate care se aşteptă acolo jos şi de grozava 
judecată din urmă. Ni se păreă atunci că din noaptea asu- 
pririi, noastre seculare ţâșnesc accentele lni de revoltă ca 
nişte pumnale ascuţite cari se înfig în carne» (0. Goga). 
Pentru lumea cealaltă însă a rămaş omul tăcut și scriito- 
rul modest până la urmă. 

In această, tăcere fierbeă, şi dorul lui de casă, de Ar- 
deal. Prin 1910 s'a acordat în Ungaria a amnistie pentru 

toți câţi nu făcuseră serviciul militar. Coşbuc a pornit în- 
dată, la Hordou, leagănul copilăriei sale, și după aceea a 
colindat Ardealul tot. Vigoarea însă nu i-a mai revenit. 
Eră nervos şi obosit. La acestea, s'au adăugat două neno- 
rociri cari l-au doborit definitiv: moartea singurului său 
copil şi mai târziu suferinţele de neînchipuit ale Ardealu- 
lui şi ale Munteniei în timpul marelui răsboiu din 1916— 
1918. Aflându-se în Bucureştii ocupați n'a mai putut su- 
pravieţui umilinţelor. 

Cu toate acestea, Coșbuc a fost poetul tinereţii, al sbur- 
dălniciei, al soarelui, al frumuseţii din suflete, caşi din 
natură, al entuziasmului şi al bucuriei. Un nou Alecsandri, 
mai tânăr, mai voios, mai rustic. Se leagă de marele poet 
dela 1850 şi de întreaga lui generaţie prin înclinarea către 
epopeie. Idealul atât de scump şi nerealizat încă al scriito- 
rilor din întâia jumătate a secolului al XIX-lea de a da 
neamului românesc o epopeie l-a avut și el. Pentru acea- 
sta nu s'a bizuit însă numai pe talent şi pe cunoaşterea is- 
toriei naţionale, ci a studiat cu interes produsele epice 
vestite ale literaturilor sanscrită, elenă şi latină. A tradus 
şi în româneşte cu un rar talent din epica sanscrită, din 
Rig-Veda, Mahabharata şi Ramaiana, a tradus Georgi- 
cele şi Eneida lui Virgilius în exametru latin. Nici el însă 
nu ne-a dat epopeia atât de mult dorită, poate fiindcă i-ar 
fi cerut sforțări prea mari şi timp prea mult, de cari nu 
puteà dispune, deoarece îi trebuiau pentru câștigarea e- 
xistenţei ; poate fiindcă încercă și el, caşi toţi ceilalţi, un 
lucru cu neputinţă într'o vreme când de mult romanul 
luase locul epopeii. Din aceste preocupări ale lui ne-au ră- 
mas în schimb poezii epice cari au întrecut cu mult tot ce 
se scrisese la noi în genul acesta, pe cari nici azi nu le-a, 
mai egalat nimeni, au rămas «Nunta Zamfirei» şi « Moar- 
tea lui Fulgery, una poetizarea nunţii româneşti, cealaltă, 
poetizarea înmormântării şi a concepţiei despre moarte. 

Coşbuc mai reamintește pe Alecsandri prin cântarea 
răsboiului independenţei în bucăţile din volumul «Cântece 
de vitejie». Dacă ware entuziasmul, căldura şi armonia a- 

celuia, are în schimb poezia realităţii crude, a imaginilor 
concrete şi pătrunzătoare. Uneori amintește pe Alecsandri 
prin scenele glumeţe, ca în «Cântecul Redutei» şi ca în 
«0 scrisoare dela Muselim Selo» şi prin nota patriotică, 
văzând în luptătorii dela 1877 pe urmaşii vrednici ai stră- 
moşilor viteji («La Smârdan», «Fragment epic»). Mai 
mult predomină însă realitatea dureroasă. Soldatul e veş- 
nic cu gândul acasă, la mama și la logodnica lui; şi dacă 
« Costea» spune că s'ar întoarce din nou la luptă, o face, 
nu ca Peneș al lui Alecsandri, de dorul gloriei, ci fiindcă 
n'a mai găsit acasă pe nimeni dintr'ai lui. In poeziile lui 
Coşbuc, Crăciunul de acasă eră frumos, cel din tabără 
urît, de groaza corbilor cari dau roată locului. Un soldat 
moare pe câmpuri, sbătându-se în chinuri groaznice; şi 
luna, care la Alecsandri ar fi încununat cu razele nemu- 
ririi pe erou, la Coșbuc devine palidă, din roșie ca focul, 
de jalea bietului rănit. Soldaţii la Coșbuc «dau cu pumnii 
şi muşcă cu dinţii», iar câmpul de bătaie nu mai este, ca 
la Alecsandri, joc de popici, ci «iad de svârcolire». 

Coşbuc reedițează vechea luptă dela 1840 şi 1855 pen- 
tru inspirarea din cronici şi din poezia populară, mai ales 
din cea din urmă. Işi trăise copilăria şi tinereţea în mij- 
locul fermecătoarelor poveşti dela țară și s'a resimţit pu- 
ternic de amintirea lor în bucăţi ca «Crăiasa zânelor» şi 
«Brâul Cosânzenei ». 

In urma lui Alecsandri, el este de asemenea un maestru 
al pastelului românesc. In deosebi primăvara și vara, cu tot 
cortegiul lor de frumuseți, de obiceiuri caracteristice, de 
sărbători religioase, cu toată mișcarea vietăţilor, în deo- 
sebi acestea l-au atras, slujindu-i de cadru artistic pentru 
înfățișarea în mijlocul lor a vieţii omenești. Alecsandri 
scrisese despre «oaspeţii primăverii», Coșbuc despre « Ves- 
titorii primăverii», iar oaspeții şi vestitorii sunt aceiași, 
adică păsărelele. Al. scrisase «Paștele», Coșbuc scrie «La 
Paști». Al. scrisese «Concertul în luncă», Coşbuc «Nunta'n 
codru». Bucuria de copil a lui Al. la sosirea primăverii o 
sumte și Coshuc. ` 

Atât poate war fi fost de ajuns ca să dispară tristeţea 
cu care Eminescu și urmaşii săi învăluiseră literatura. Ve- 
selia, şi naivitatea, vieţii rustice au răsunat în sufletul lui 
Coşbuc mult mai puternic decât la poeţii precedenţi. Far- 
mecul şi poezia, sufletelor tinere şi curate, poetul le-a des- 
coperit într'o măsură mult mai mare ca până atunci. Res- 
piră în poeziile lui o dragoste nu numai curată, ddr şi ve- 
selă. O deplină sănătate trupească și sufletească. Descura- 
jării şi revoltei din «Mortua est» a lui Eminescu i-a opus 
credința din «Moartea lui Fulger». Nepăsării din «Glosa» 
i-a opus veselia din «Gazel». El a scos efecte artistice su- 
perioare din termeni populari, din imagini şi comparati- 
uni populare. Pe o fată frumoasă ne-o arată astfel: 


Aveă Ileana ochi din soare 
Şi galben păr un lan de grâu 
Vestmânt aveă ţesut în floare 


Mlădie ca un spic de grâu. 


Cadrul poeziilor lui e format din element rustic de o 
poezie fără, seamăn. Ceeace a, făcut Creangă pentru proză, 
a făcut Coşbuc pentru poezie, îmbogăţind materialul artis- 
tic cu noi şi fermecătoare imagini. In acest înţeles și pen- 
trucă, iubirea ţării este la el iubirea pământului — ca la 
țărani — trebue să-l numim «poet al ţărănimii», nu pen- 
trucă a, cântat accentele de revoliă în «Noi vrem pământ». 


Ediţiuni — Traduceri: Sacontala, Buc. 1895; ed. II-a, Buc. 
1920. — Virgilius, Eneida, Buc. 1895: cd. II-a, Buc. 1898; ed. IV-a, 
Buc. 1920. -— Antologie sanscrită, Craiova 1897. — Carmen Sylva, 
Valuri alinate, Buc. 1906. —. Virgilius, Georgicele, Buc. 1906. — 
Terentius, Parmeno, Buc. 1908, — Schiller, Don Carlos, Buc. 
1910. — Rig. Veda, Mahabharta, Ramayana, în «Bibl. p. toţi». 

Originale: Pe pământul Turcului, Sibiu 1885. — Blestem de 
mamă, legendă populară, Sibiu 1885; ed. II-a, Sibiu 1886. — 
Fata codrului din cetini, Sibiu 1885. — Fulger, poveste în ver- 
suri, Sibiu 1887. — Balade şi Idile, Buc. 1893; ed. II-a, Buc. 1897; 
ed. IT-a, 1 Buc. 1902; ed. XI-a, Buc. 1922; ed. XII-a, Buc. 1923. — 

Fire de tori, Buc. 189%; ed. II-a, Buc. 1898; ed. III-a, Buc. 1905; 
ed. IV-a, Buc, 1910; ed. X-a, Buc. 1992. — Povestea unei coroane 
de oţel, Buc. 1899; ed. IV-a, Buc. 1993. — Răsboiul nostru p. 
neatârnare, Buc. 1899; ed. IV-a, Buc. 1900; ed. V-a, Buc. 1907; 
ed. VI-a, Buc. 1920. — Ziarul.unui pierde-vară, Buc. 1902; ed. 
II-a, Buc. 1909; ed. III-a, Buc. 1920; ed. IV-a, Buc. 1922. — Cân- 
tece de vitejie, Buc. 1904; ed, II-a. Buc, 1908; ed. ultimă, Buc. 1921, 

CAP. XXI. 
Poezia de după Coşbuc. 
1. — ST. O. TOSIF. 1877—1913, 


In 1913, pe timpul răsboiului balcanic, armatele noas- 
tre treceau Dunărea în sunetul unui nou marş «La arme». 
Manifestaţiunile populare în favoarea răsboiului se făceau 
în sunetele aceluiaş marş. Cuvintele lui erau ale lui St. O. 
Iosif ; muzica, a lui Castaldi. In sunetele aceluiaș marş şi 
în acelaş timp a fost dus la lăcașul de veci autorul cuvin- 
telor lui. După o vieaţă tristă și retrasă, venise o moarte 
răsunătoare, în niște clipe mari. Capitala ţării se închină 
la mormântul unui nedreptăţit, 

St. O. Iosif venise din Ardeal, caşi Coșbuc. Tată-său 
fusese directorul liceului Andrei Şaguna din Braşov. Caşi 
Coşbuc, fugise de serviciul militar maghiar şi fusese atras 
de centrul cultural al românismului. A stat câtvă timp la: 
Paris. Chiar de atunci aveă gata «Patriarhalele», apărute 
mai târziu în volum. Admiră mai mult pe poeţii germani, 
pe Goethe și mai ales pe Heinrich Heine. Primele poezii și 
le-a publicat în revista «Viața», de sub conducerea lui Al. 
Vlahuţă. Poeziile au arătat pe un suflet duios, melancolic 
şi au descoperit un real talent. Talentului i-au lipsit însă 
mijloacele materiale de traiu şi de desvoltare. Ca ziarist la 
început şi la urmă custode la Fundaţiunea, Universitară, 
Carol I-iu, la atât s'au redus mijloacele de traiu. Câte o- 
dată venià şi o încurajare oficială, ca aceea a Ministeru- 

lui Instrucțiunii, cari i-a acordat o subvenţiune ca să scrie 
în 1904 o epopeie a lui Ştefan cel Mare, epopeia care ispi- 
tise în trecut pe Negruzzi şi pe Alecsandri. 

Nefericit a fost Iosif şi în vieața familiară din cauza 
unei căsătorii nepotrivite şi din cauza trădării unui prie- 
ten — şi aşà se explică moartea lui atât de timpurie. 

Nu eră un talent viguros, deaceea, însărcinarea ce i se 
dedese de a scrie el epopeia lui Ştefan cel Mare n'a dus la 
scop. Poetul a scris atunci «Din zile mari», cu subiect din 
meaţa marelui voevod al Moldovei, dar în loc de epopeie 
am găsit tot cunoscuta, lui poezie placidă, duioasă, melan- 
colică, cu numeroase şi izbutite motive populare, ca în «Pa- 
triarhale», cel mai bun volum de versuri al său. 

Tot Iosif este şi popularizatorul la noi al poetului ger- 
man Heine, prin numeroasele şi izbutitele traduceri făcute 
din cântecele sale. Tot el a popularizat pe poetul maghiar 
Petofi, din care a tradus «Apostolul» şi alte câtevă bucăţi. 
Sub influenţa lui Heine, Iosif a scris şi numeroase «Cân- 
tece», ajungând reprezentantul prin excelență al acestei 
speţe literare la noi. 


Edițiuni— Traduceri: Al. Petöfi, Apostolul, Buc. 1896. — Al. 
Petöfi, Poezii alcse, Craiova 1897. —- Heine, Romanje și cântece, 
Buc. 1901. — Goethe, Dragoste cu toane, Braşov 1907. — Wagner, 
Tanhăuser, Buc. 1908. — Tălmăciri, Buc. 1909. — Corneille, 
Cidul, Buc. 1911. 

In colaborare cu D. Anghel: Paul Verlaine, Traduceri din... 
Buc. 1903. — Ibsen, Poezii, Buc. 1906. — Camoens, poem dra- 
matic de Halm, Buc. 1909. — Strigoiul Carpaţilor de Al. Dumas- 
tatăl, Buc. 1909. — Banville, Gringoire, Buc. 1910. 

Originale : Versuri, Buc. 1897. — Patriarhale, Buc. 1901. — 
Poezii, Buc. 1902. — A fost odată, poveste în versuri, Buc, 1903. 
— Credinţe, Buc. 1905. — Zorile, dramă istorică, Buc. 1907, — 
Poezii, Buc. 1910. — Cântece, Buc. 1912. 

In colaborare cu D. Anghel: Legenda funigeilor, poem dra- 
matic, Iaşi 1907. — Caleidoscopul lui A. Mirea, Buc. 1908—1910. 
— Cometa, comedie, Buc. 1908; ed. II-a, Buc. 1909; ed. III-a 
Buc. 1912. — Carmen saeculare, Buc. 1909. — Portrete, Buc. 1910. 

2. — D. ANGHEL (mort 1914). 


Un an după St. O. Iosif moare şi bunul său prieten şi 
colaboratorul său la mare parte din scrieri, D. Anghel. 
Prietenia și colaborarea. lor atât de roditoare, dar brusc şi 
urît încheiată, a scos în evidenţă pe D. Anghel, până atunci 
puţin apreciat, deși scrisese în «Arta şi Literatura româ- 
nă» şi în «Convorbiri Literare». Părinţii lui Anghel erau 
moşieri. Locuiau la ţară într'o casă veche boierească cu 
pridvor frumos și înconjurată de flori. In casa aceea sa 
născut poetul. Tată-său eră absorbit de afaceri, mamă-sa, 
eră o fire delicată şi visătoare. Liceul l-a făcut la Institu- 
tele Unite din Iaşi. La această. vârstă se înfăţișă cu o fire 
închisă, nemulțumită. Iașii i-au inspirat multe bucăţi din 
volumul «Fantome». A cunoscut după aceea Roma și Pa- 
risul. Aici s'a împrietenit cu Iosif, aflat şi el în capitala 
Franţei, şi cu câţivă tineri pictori români, pe cari îi vi- 
zită, des în atelierele lor. Se îndrăgostise de literatura fran- 
ceză, în deosebi de poeţii Alfred de Musset și Paul Verlaine. 

Cu firea închisă a rămas toată vieaţa. Talentul său eră 
însă real și timpul l-a scos repede în evidenţă, accentuând 
asupra fineței şi delicateţei scrierilor sale de proză, cași 
de versuri. 


Ediţiuni — Traduceri: Fabule (din La Fontaine) în colabo- 
rare cu Si. O. Iosif) Buc. 1924. 

Originale : Jn grădină, Buc. 1903 (poem). — Fantazii, poezii, 
Buc. 1909. -— Fantome, Buc. 1911. — Oglinda fermecată, Buc. 
1911, — Triumful vieţii, în «Bibl. p. toţi». — Steluţa în «Idem». 
— Povestea celor necăjiţi, în «Bibl. Lumina». — Proză, Buc. 
1924. — Poezii, Buc. 1924. 

3. — PANAIT CERNA 1881 — 1913. 


Panait Stanciof, cu numele schimbat în Cerna la sfâr- 
şitul studiilor universitare, eră Bulgar de origină, fiu de 
învățător dintr'un sat din Dobrogea. După învăţătură din 
satul natal, a trecut la liceul din Brăila, apoi la Universi- 
tatea din Bucureşti, ducând vieața grea de copil sărac, 
dar distingându-se între colegii săi. Mizeria însă i-a pre- 
gătit încetul şi pe furiș sfârșitul, fiindcă tot sprijinul ce i 
sa dat în urmă, înlesnindu-i-se şederea la Sinaia şi tri- 
miterea în străinătate, cu bursă de studii, dar în realitate 
ca, să-şi apere vieaţa, tot sprijinul acesta nu i-a mai folo- 
sit. A fost prea târziu. Efectele tuberculozei nu s'au mai 
putut înlătură. 

A scris poezii patriotice («Spre Bucovina»: «Zece Mai», 
«Către paces). In cea din urmă, iubirea de neam e mai 
mare decât iubirea de pace, fiindcă nu va fi pace, cântă el, 
înainte de realizarea idealului naţional, până când rănile 
adânci ale neamului românesc nu se vor închide. După 
modelul lui Coşbuc şi al lui Iosif a scris cântece, şi vesele 
ca ale celui dintâi, şi melancolice ca ale celui din urmă. 
Pe Coşbuc îl aminteşte şi în pasteluri. A scris poezii de 
dragoste pline de melancolie şi câte odată profund dure- 
roase. Nota lui personală o constitue însă poezia psiholo- 
gică, aceea care cântă înălțarea sufletească («Idealy, «Trei 
sburătoarey ) şi cea cu subiect religios. Pline de avânt, po- 
eziile lui religioase înfățișează pe eroii Bibliei şi pe Iisus 
mai aproape de om decât de Dumnezeu («lisusy, « Plânsul 
lui Adam»), menţinându-i, poate chiar prin aceasta, în- 
tro atmosferă de emoţionantă poezie. Cerna e o floare cres- 
cută în umbra copacilor, mică, dar fermecătoare. Şi ca 
înfăţişare eră mic, simpatic, cu ochi vii, cari alergau în 
toate părțile. 


Edițluni — Poezii, Buc. 1910; ed. II-a Buc. 1914. 

4. — J. B. HETRAT 1851—1911. 


Un Francez de talent şi iubitor de limba românească, 
rătăcit între noi. A trăit predând limba franceză în şcoli 
publice ori particulare. A murit ca profesor de limba fran- 
ceză la o şcoală militară din Bucureşti şi a fost înmormân- 
tat cu grija şi cheltuiala şcolii, fiind cu desăvârşire sărac. 
A colaborat la revistele «Arhiva», «Convorbiri Literare» 
şi «Vieaţa Nouă». Mai ales colaborarea la aceasta din ur- 
mă l-a impus publicului, Atunci a găsit el şi prilejul ni- 
merit să-şi publice în volum — singurul de altfel — parte 
din poezii. Deşi cunoştea limbile neolatine, găsiă că cea 
mai potrivită pentru poezie este limba noastră. A iubit în- 
tr'adevăr sincer această limbă şi-i pătrunsese adânc tainele. 

Se caracterizează printr'o seninătate aproape clasică, 
mai ales în bucăţile «In linişte», «Elada», «Allah Ekber», 
«Printre valurile pribegiei», «S'au dus şi cocorii». Rea- 
minteşte uneori pe Eminescu prin filozofia resemnării, câ 
în «Câmpia tăcerii», «Primăvăratecul vânt», ca în «Glos- 
sa», singurul exemplar din literatura noastră după a lui 
Eminescu. A avut predilecţiunea deosebită pentru sonete. 
Numai « Vendetta», povestea unui bătrân Corsican, care-şi 
ucisese prietenul ce-i răpise iubita, e compusă din optspre- 
zece sonete. A cântat și subiecte din vieaţa ţărănească în 
e Ţesătoareay, «Moş Petrea» şi «Ruga». In prima vorbe- 
şte de o femeie săracă și bolnavă, care toată vieața a ţesut 
unuia şi altuia şi s'a ales doar cu pânza ce-i trebuiă la 
moarte. In cea de a doua, Moș Petrea încearcă cu o nuiă— 
nuiaua cu care a scăpat o broască din gura șarpelui — să 
oprească grindina ce-i primejdueşte porumbul, ultima lui 
nădejde. Copiii moșneagului fac glume pe socoteala grin- 
dinei, dar Moş Petrea e îngrijat adânc; şi când vede că 
orice nădejde s'a dus şi nu-şi mai poate opri lacrămile, se 
întoarce cu fața dela băieţi ca cel puţin ei să nu-l vadă. 
«Ruga» e cu subiect luat din răscoalele ţărăneşti şi între- 
geşte cu celelalte două o trilogie a suferinţei. Vorbind de 
primele două volume de poezii ale lui St. O. Iosif, Pompi- 

liu Eliade le numià «autobiografia» poetului. Nimic auto- 
biografic, nimic personal în versurile lui Hétrat. Senti- 
mentele sunt la el cântate întrun cadru de obiectivism de- 
săvârşit. A fost ajutat apoi şi de darul de a fi găsit în lim- 
ba noastră atâta plasticitate şi pitoresc, cum puțini au gă- 
sit, şi o bogată varietate de ritm, de măsură şi de combina- 
țiuni de versuri. Iambi, trohei, anapeşti, dactili, vers liber, 
sonet, glossă, rondel, triolet, tot ce a putut permite ca per- 
fecţiune tehnică versificația românească este realizat în 
versurile lui Hstrat. 


Ediţiuni '—- Aevea, Buc. 1907. 


5. — AL MATEEVICI 1888 — 1917. 


In 1888, Mihail Mateevici, tatăl 
scriitorului, eră preot în Cainar, sat 
moldovenesc pe râuleţul Botna, mai 
la Apus de Căuşeni. Acolo s'a, născut 
poetul. A stat în Cainar numai până 
la vârsta de 5 ani, când familia s'a 
mutat la Zaim, sat moldovenesc în * 
ținutul Tighinei, cași Cainar. In 
1906, murind Mihai Mateevici, fa- 
milia s'a mutat la Chişinău, luând 
cu ea și pe viitorul poet. Copilul eră Al. Mateevici 
simțitor, delicat şi adânc iubitor de 
părinţi şi de ai lui, mai ales de mamă. Se ţineă de ea toată 
ziua şi-i cereă să-i spue poveşti. Eră bolnăvicios. Jucăriile 
nu-i plăceau. Ii plăceă în schimb să descifreze litere din 
cărți și din ziare. Cum învăţă o literă, se aşeză pe divan 
şi o arătă mamei sale ajutându-se cu mâinile şi cu picioa- 
rele. Cunoşteă de mic şi literele ruseşti și pe cele românești. 
Pe acestea din urmă le învățase după revista «Albina» ce 
veniă de dincoace de Prut părintelui său. 

După ce a sfârşit cursul primar, a urmat la Bamnarut 
inferior (Şcoala Duhovnicească) din Chişinău, apoi la ceł 

superior. Se. distingea la orele de literatură şi de filozofie, 
pe cât eră de slab la matematici, Il cunoşteau colegii ca 
bun Moldovean. Se ruşină de sufixul «-vici» al numelui 
său. Voiă să-l înlocuească cu românescul «-escu»> şi chiar 
a. semnat la început unele poezii cu numele de «Mateescu». 
Naționalismul lui îi atrăsese între colegi denumirea de 
«separatist», adică partizan al despărțirii Basarabiei de 
Rusia. Se ocupă mult singur. A ajuns prin el însuși să 
citească franţuzeşte, nemţeşte şi englezește. In 1910 a fost 
trimis bursier la Academia teologică. din Chiev. Acolo și-a 
adâncit cultura generală pe deoparte şi românismul pe 
de alta, fiindcă a avut prilej să înveţe alături de Românii 
de dincoace de Prut, veniţi şi ei la aceeaş Academie. Incă 
depe când eră la Chişinău, colaboră la, revistele româneşti 
«Luminătorul» şi «Cuvânt moldovenesc». Colaborarea ,a 
continuat şi dela Chiev. Din vremea aceea datează tradu- 
cerea, poemului religios «Ion Damaschin» din poetul rus 
Al. Tolstoi. In 1914, termină Academia, se preoţi şi fu nu- 
mit profesor supranumerar de limba greacă şi de bogo- 
slovie (teologie) la Seminarul din Chişinău. De aici încolo 
nu lipsi din nici o manifestare culturală românească, Atât 
de pregătit se simţiă în direcţiunea literară românească, 
încât a primit să predea «Istoria literaturii românești» la 
cursurile pentru învăţători din Basarabia, în 1917, curs 
din care a ținut numai câtevă lecţiuni și pe care autorul 
cărţii de faţă a avut onoarea să-l continue el şi să-l încheie 
după un an, tocmai cu o lecţiune despre Mateevici, mort 
în timpul acesta. A murit de tifos căpătat pe front în răs- 
boiul din 1914—1918. Pe front plecase din 1915 ca preot 
militar, întâi în Galiţia şi apoi în Moldova, chiar pe fron- 
tul dela, Mărășești. A trăit clipele grozave şi măreţe ale a- 
cestui front şi şi-a desvoltat şi mai mult naționalismul în 
contact cu Moldova şi cu soldaţii români. 

Activitatea lui de scriitor începe din cl. VII-a a Semi- 
narului, cu traduceri de predici religioase într'o româ- 
nească îngrijită. Continuă apoi cu traduceri din poeţii 
ruşi, până la 1917, toate cu caracter religios. Traduse «Ru- 

păciunea» lui Lermontov, «loan Damaschin» şi «Păcă- 
toasa» ale lui Al. Tolstoi. 

In 1917 traduse, fără să fi avut timp să le publice, 
«Zâna» de M. Gorchi, «Zădarnic, artiste» de'Al. Tolstoi şi 
«Poetului» de Puschin. 

Poeziile lui originale, până în 1917, sunt numai religi- 
oase şi sociale: «Pocăinţa hoţului», «Gina cea. de taină», 
«Cântecul clopotului», «Eu cânt». In 1917 ne-a dat «Văd 
prăbuşirea», «Deasupra târgului Bârlad», «Pustii stau 
negrele ogoruri», în cari cântă nenorocirile răsboiului. A- 
tunci apare la el şi nota patriotică, ca în «Frunza nucu- 
lui» şi cea satirică în «Unora», care aminteşte prin tonul 
ei satirele lui Eminescu. Atunci a scris și cea mai ffru- 
moasă poezie închinată graiului românesc «Limba noa- 
stră». 

Ediţiuni — Pe langă vatră, Buc. 1900; ed. II, Buc, 1908. — 
Casei Şcoalelor. 

CAP. XXII. 


Cei din urmă prozatori 
1. — D. C. MORUZI 1850—1914. 


Dintre scriitorii basarabeni cari au trăit şi au scris 
dincoace de Prut, este şi prozatorul D. C. Moruzi, născut 
la Bănuțeni, în Basarabia. Activitatea lui este stăpânită, 
de gândul Basarabiei. Cu cât cultura noastră se 'adância 
şi se răspândiă, cu atât creşteă interesul pentru Românii 
necuprinși în hotarele strâmte ale vechiului regat. Anul 
1912, centenarul răpirii Basarabiei de către Ruşi, a fost 
o nouă rană în inima patriotismului românesc şi un pri- 
lej pentru cei ce credeau în întoarcerea Basarabiei la pa- 
tria-mumă, să-şi încordeze din nou puterile. Moruzi eră 
dintre aceștia. Scrisese încă din 1905 despre Basarabia 
şi-şi afirmase crezul, dar fără răsunet. Din 1912, intere- 
sul pentru opera lui creşte mereu şi culminează azi, când 
crezul lui a devenit realitate. 

Moruzi este naţionalist în înţelesul purității rassei şi al 
păstrării cu sfinţenie a tradiţiunii. Este deci şi antisemit 
fervent şi xenofob. In romanul său «Moartea lui Cain» ne 
înfăţişează în Ghiţă Dudău pe un fiu de boier, trăit în co- 
pilărie la ţară şi care sfârșește nenorocit, fiindcă s'a des- 
lipit de acolo şi a trăit între streini. In romanul «Instrei- 
naţii» ne zugrăveşte pe Profiriţa, care dispreţuiă ţara, 
fiindcă şi tată-său Apapie Varlam eră un înstreinat şi 
fiindcă ea însăşi îşi făcuse educaţiunea între streini, la 

Trăind multă vreme la Constanţa pe malul mării; a 
scris în felul «României Pitoreşti» a lui Vlahuţă, «Con- 
stanţa pitorească». 


Ediţiuni — Pe lângă vatră, Buc. 1900; ed. II, Buc. 1908. — 
Flori de câmp, Buc. 1900. — Constanţa pitorească, Buc. 1908. — 
Voia mării, Buc. 1909. — Aripi tăiate, Buc. 1910. — Vorbe de 
clacă, Văleni 1910 ; ed. [l-a (sub titlul de Glume), Buc. 1920. — 
Instrăinut, Buc. 1918. —  Rătăcire, Buc. 1902, — Sybaris, 
Buc. 1902. 


3. — EM. GÂRLEANU 1878—1914. 


Din scrierile lui, reiese că Gârleanu a. avut la Iaşi o co- 
pilărie voioasă, fericită, cu o mamă care l-a iubit mult şi 
l-a desmierdat. Greutățile de mai târziu, la București, au 
contrastat amar cu farmecul copilăriei. Cu emoţiune a- 
dâncă povesteşte întoarcerea lui, mai târziu, după ce-şi 
pierduse pe mama iubitoare, la casa din Iași, ca să găsea- 
scă acolo totul schimbat, par'că pustiu. 

A scris schițe umoristice în felul lui Caragiale («Pisă- 
logul», «Palavragiul», «Vieaţa e un vis»). A scris, în felul 
lui Delavrancea, schiţe din vieaţa celor umili: «Vrabia», 
«Tanti Amalia», «Fereastra», «Secretul», «Lux». Tot ca 
Delavrancea a utilizat materialul popular al basmelor, re- 
făcându-l în sens personal prin accentuarea înţelesului 
simbolice («Culegătoarea de rouă», «Fericirea», «Meşterul 
de oglinzi»). A scris, tot cu material popular, legende ca 
«De când luceferi». A lărgit cadrul preocupărilor artistice 
cu subiecte din vieața animalelor («Din lumea celor cari 
nu cuvântă»). | 

In special l-a atras trecutul. Opera îi e plină de amin- 
tiri duioase («Pe atunci»), unele din ele în legătură cu 
Moldova («La cules de vii»), de un respect religios pentru 
tradiţii («Odatä», «Furtuna», «O amintire») şi de sinceră 
părere de rău pentru dispariţiunea ei («Din trecut»), ex- 
primându-se adesea într'un stil vioiu şi nervos, pe alocuri 
scânteietor. 

L-a interesat şi trecutul nostru literar şi a dat o edi- 

Lemberg. Sentimentele ei se schimbă din moment ce se 
mărită cu Mihalache Stelea, tot fiu de boier, dar cu senti- 
mente româneşti. Romanul cel mai reuşit al său e intitulat 
«Pribegi în țară răpită», povestea unei familii moldove- 
neşti rămasă în Basarabia după răpirea ei de Ruşi. Res- 
piri aerul Basarabiei, calci pe pământul ei, şi trăeşti obi- 
ceiurile, şi vezi satele şi oamenii — atât de clar zugrăvește 
şi vorbeşte aici autorul. 

Păcat că i-a lipsit talentul literar şi putinţa înscenării. 
Romanele lui sunt mai curând memorii, deși cu un bogat 
material şi cu adâncă înţelegere a sufletului românesc. 

Ediţiuni — Basarabia şi viitorul ei, Buc. 1905. — Ruşii şi 
Românii, Buc. 1906. — Cântece basarabene, Iaşi 1912. — Instrei- 
naţii, Buc. 1912. — Pribegi în țară răpilă, Iaşi 1912. — Problema 
jidovească şi poporul român, Arad 1914. — Moartea lui Cain, 
Piatra Neamţ 1914. 


2. — ION ADAM 1875—1911. 


O figură de visător cu ochi albaştri. A colaborat la «Se- 
mănătorul» şi la «Convorbiri literare» într'o vreme de a- 
prigă luptă şi de violente polemici, dar n'a luat parte la, 
ele. Trăind în epoca de cultivare a schițelor şi nuvelelor, 
a scris numeroase bucăţi cu subiect din vieaţa zilnică şi 
câtevă, cu subiect din vieaţa ţărănească. Prin realismul lui 
aminteşte nuvelele lui Vlahuţă şi ale lui Delavrancea. In- 
tâlnim nevoiaşi, beţivi, ucigași, sinucigaşi, scene din răs- 
coalele țărănești dela 1907, vieaţa umilă de provincie și a 
micilor funcţionari, copii răi, gheboşi, — însă înfățișaţi în 
grabă, fără, întârziere la amănuntele sufletești. Uneori se 
[rind conflicte într'adevăr dramatice («Un pas alături»). 
A încercat și romanul zugrăvind îndeosebi imoralitatea 
(«Rătăciri» şi «Sybaris»), mergând şi aici pe urmele lui 
Vlahuţă. Părţi din «Rătăcire» reamintesc scene din nuve- 
lcle lui Vlahuţă, cum e partea despre Cuza-Vodă şi călu- 
gării care seamănă cu «Părintele Nil» din «In vâltoare» 
a lui Vlahuţă. 

țiune a poeziilor lui Gr. Alexandrescu, în 1907, şi una a 
scrierilor lui C. Negri, în 1909. 


Ediţiuni — Bătrânii, Buc. 1905. — Cea dintâi durere. Buc. 
1907. — Intr'o noapte de Mai, Buc. 1908. — 4877, schiţe din răs- 
boiu, Buc. 1908. — Nucul lui Odobac, Buc. 1909. — Trei vedenii, 
Buc. 1910. — Din lumea celor cari nu cuvântă, Buc. 1910. — 
O lacrimă pe o geană, nuvele postume, Buc. 1915. .— Odată 
(amintiri, schiţe, nuvele), în «Bibl. p. toţi», no. 292. 

CAP. XXIII 
Oratorii secolului al XIX-lea. 


Şcoala. latinistă, care a pus pe întregul secol al XIX-lea 
pecetia, sa, particulară, a dat şi pe cel dintâiu orator al a- 
cestui secol, pe Sim. Bărnuţ. 


1. — SIMION BĂRNUŢ 1808—1864. 


Eră Ardelean. A învăţat în Se- 
minarul din Blaj, unde a ajuns şi 
profesor, după terminarea şcolii şi 
după ce a îmbrățișat cariera preo- 
țească. In curând s'a răsgândit şi 
s'a hotărît să se dedice studiilor de 
drept. Incepu la Cluj şi continuă la 
Viena şi Pavia, unde-și luă docto- 
ratul, la vârsta de 46 de ani. In 
1855 fu chemat la Iași ca, profesor 
de filozofie la. colegiu și în curând  . Simion Bărnuţ 
ajunse profesor de dreptul public al 
Românilor la Universitatea din Iași, loc pe care-l ocupă 
până la moarte. Cursurile lui avură atâta răsunet, încât 
Iaşii şi Moldova. se umplură de elevii şi adepţii săi, Se 
vorbi în curând de «Şcoala lui Bărnuţ», în contra căreia 
a, scris Titu Maiorescu (1868). 

T Suflet bun, iubitor de studenții pe cari îi învățà, împăr- 

țindu-și leafa cu cei săraci dintre ei, a lăsut frumoase a- 
mintiri în generaţiile dela 1860—1870. 

Intreaga lui activitate oratorică şi juridică este stăpâ- 
nită de ideia conducătoare a latinităţii, căreia îi dă o apli- 
caţiune mai largă, punând-o şi în serviciul ştiinţei, cum 
făcuseră latiniștii precedenţi, dar şi în serviciul frumosu- 
lui, cum a făcut Andrei Mureşeanu. Discursul său din ca- 
tedrala dela Blaj (2/12 Mai 1848) impresionează puternic 
prin bogatul material istoric ce-l pune în serviciul ches- 
tiunii tratate: dacă Românii din Ardeal trebuiau să ad- 
mită ori nu unirea, cu Ungaria. Chestiunea, nu se puteă 
limpezi fără cercetarea istorică a ei, întrucât raporturile 
trecute dintre Români şi Unguri slujiau de minune pentru 
stabilirea raporturilor viitoare. Bărnuţ ne uimeșşte într'a- 
devăr prin bogăţia materialului istoric de care dispune. 
Ce scoteă din acel material? Dovada tendinței poporului 
maghiar de a desnaţionaliză popoarele de sub stăpânirea 
sa. Teza discursului eră astfel de minune slujită. Când au 
apărut în vecinătatea Românilor, Ungurii cu tendinţe de 
asuprire au apărut, Când Românii luptau contra Turci- 
lor, Ungurii le făuriau în ascuns lanţuri. Ca să-și asigure 
stăpânirea, fac cu Saşii şi cu Secuii unirea celor trei na- 
țiuni (1437) contra Românilor. Şi rând pe rând ies din 
întunecimea trecutului toate instituţiunile impilătoare şi 
toate măsurile asupritoare: «decretul tripartit», cartea de 
legi a lui Ştefan Verbăczi, care stabiliă deosebirea dintre 
nobili şi ţărani şi făceă pe nobili judecători ai ţăranilor 
pentru orice pricină, interzicând în acelaș timp ţăranului 
de a se puteă judecă cu vreun nobil. Țăranul e legat de 
glie. Se trece apoi la asupritoarele «Aprobate și Compi- 
late». Şi acestea, caşi cele precedente, loviau. nu numai în 
țărani, dar şi în preoţii lor, cari erau ortodocşi, nu cal- 
vini, nici protestanți, nici catolici. Au dat drepturi numai 
nobililor români, dar cu foarte multă sgârcenie și numai 
după ce-și lepădau religia şi neamul. Tot istoriceşte reie- 
șiă tendinţa Ungurilor de a răpi Românilor religia, de a-i 
atrage la Unitari, apoi la Calvini, apoi la Catolici, unire 

care, după Părnuţ, n'a fost o unire cu Roma, ci tot cu Un- 
gurii, adică tot în folosul lor), şi de a-i înşelă chiar atunci 
tând le făgăduiă îmbunătăţirea soartei, în schimbul pără- 
sirii credinţei. Cu cât ne apropiem de zilele noastre; cu a- 
tât istoria, arată mai limpede tendințele de maghiarizare: 
în şcoli şi administraţie se impune limba maghiară (1836 
şi 1842), nu sunt cruţaţi nici copiii cei mici dela 2 la 7 ani. 
Istoriceşte se învederează că Ardelenii priviau spre Mun- 
teni şi spre Moldoveni, nu spre Unguri: «Şi fiind deschisă 
comunicaţiunea, Românilor de dincoace cu cei de dincolo 
de munţi, Ardelenii învățau în România, unde se hiroto- 
nisiau şi arhiepiscopii noștri. Maramureșanii şi Selăgianii 
şi celalţi Români, vecini cu Moldova, învățau în Moldova; 
până ce s'a tăiat comunicaţia, odată cu încetarea răsboaie- 
lor turcești şi prin alte împrejurări». Această argumen- 
tare istorică duceă la două rezultate, la două atitudini de 
luat: una în contra unirii cu Ungaria, alta de apropiere că- 
tre ceilalţi Români. Cei chemaţi să, hotărască erau ţăranii 
şi preoţii, ei formând massa cea mare a Adunării. Tocmai 
acestora, argumentele istorice aduse de Bărnuţ le arată 
cât de rău le mersese până atunci sub supremaţia ma- 
ghiară. Argumentarea istorică se completă cu cea juridică, 
pe baza dreptului roman şi pe baza dreptului public mo- 
dern — pentru acesta, recurgând la marele profesor Sa- 
vigny dela Berlin, la care învățase Kogălniceanu. Şi argu 
mentează luminos și convingător, prin comparaţiunea cu 
alte popoare, unde starea de lucruri eră asemănătoare. Ora- 
torul recurge la psihologia personală şi la cea socială şi 
analizează rezultatele dezastruoase ale cultivării unui popor 
în limbă streină. Se slujeşte, ca element moral, foarte mult 
de ideia latinităţii şi de exemplele “e[OA9eoS yny ore swqns 
Brutus şi Scipio. Pune înainte bogăţia Ardealului, în ter- 
meni ce prevestesc pe Bălcescu, şi, întocmai ca acela, pune 
naționalitatea înaintea libertăţii. Impresionează puternic 
mai ales prin elementul pur literar al discursului. Groaza 
apropierii de Unguri o treziă şi o creşteă prin admirabile 
descrieri de o crudă plasticitate a vieţii pe care au dus-o 

şi o duceau încă ţăranii sub atotputernicia nobililor: băr- 
baţi, femei, preoţi şi copii făcând munci de vită, şi proto- 
popi ortodocşi purtând pe umeri pe arhiepiscopul calvin 
ori reformat. Deasemenea- descrierea înfiorătoare a celui 
îngropat de viu, în clipa trezirii în mormânt, ca imagine 
a românismului după ce ar îi primit unirea! Bărnuţ dis- 
pune de o rară bogăţie de termeni şi de imagini, de con- 
traste luminoase, de comparaţiuni sguduitoare şi de o pe- 
rioadă oratorică plină de avânt. Cultura lui îi înlesnise 
adânca cunoaştere a regulelor clasice privitoare la discur- 
guri, oratorul le utilizează cu deosebit succes. Partea finală, 
a discursului, «libertatea şi independența Românilor din 
Ardeal», este pregătită printr'un aparat tehnic minunat şi 
prin crearea unei atmosfere pătrunzătoare de poezie. Dis- 
cursul sparge zidul problemei locale, din Ardealul dela 
1848, şi se transformă într'o apologie desăvârşită şi o poe- 
tizare avântată a ideiei de naţionalitate: «Fără de naţio- 
ralitate nu e libertate, nici lumină nicăirea, ci pretutindeni 
numai lanțuri, întuneric şi amorţire. Ce este apa pentru 
pești, aerul pentru sburătoare și pentru toate vieţuitoarele, 
ce este lumina pentru vedere, soarele pentru creşterea 
plantelor, vorba pentru cugetare, aceasta e naționalitatea, 
pentru oricare popor. Intrînsa ne-am născut, ea este 
mama, noastră, De suntem bărbaţi, ea ne-a crescut. De 
suntem liberi, într'însa ne mișcăm. De suntem vii, într'însa, 
vieţuim. De suntem supăraţi, ea. ne alină durerea prin 
cântecele naţionale. Prin ea vorbim astăzi cu părinţii noş- 
tri, cari au trăit înainte de mii de ani. Prin ea ne vor cu- 
noaşte strănepoțţii şi posteritatea peste mii de ani... Na- 
ționalitatea este libertatea noastră cea din urmă şi lima- 
nul scăpării noastre viitoare». 


Ediţiuni — Discurs ţinut în câmpia libertății în Blaj în 1848; 
ed. II-a 1852; ed. III-a, în Bibl, rom. enciclop. Socec, Buc. 1909; 
ed. IV-a, Cluj, Bornemisa, 1924, —— Dreptul public al Românilor, 
Iaşi 1867. —- Dreptul natural privat, lași 1868. — Dreptul na- 
tural public, Iaşi 1870. — Pedagogia, Iaşi 1870. — Psihologia, 
Logica, Iaşi 1871. 

2. — M. KOGĂLNICEANU '’). 


Bărnuţ, în discursul dela Blaj, apărând drepturile lim- 
bii naționale pentru cultura unui popor, a arătat şi pentru 
ce oratoria nu puteă progresà pe vremea aceea: «Câţi ora- 
tori şi poeți cu renume n'ar fi creat şcoalele Blajului, dacă 
tinerimea noastră ar fi învățat a perorà nu numai „Pro 
Milone» şi «Pro domo sua», ci şi pentru națiunea noastră. 
Nu numai în latinește, în contra răpirilor lui Verres şi a 
conjuratului Catilina, ci și, în româneşte, asupra tiraniei 
sub care gem Românii». Erau două piedici: cultivarea în- 
tro limbă streină, lipsa libertăţii de exprimare a cugetă- 
rii. El, personal, înlăturase prima piedică, prin lecturi şi 
pregătire personală, dar contra piedicii de a doua n’a avut 
ce face. Deaceea dela Eufrosin, Poteca până la Kogălni- 
ceanu n'avem alt discurs, decât al său. 

Libertatea de exprimare a venit la noi după tractatul 
dela Paris (1856) și numai pentru cele două ţinuturi: 
Moldova şi Ţara Românească. Deaceea numai de atunci şi 
numai aici a înflorit deocamdată oratoria. Divanurile ad- 
hoc dela 1857 au fost nu numai punctul de plecare al mo- 
dernizării noastre politice, ci şi admirabile pepiniere de 
talente oratarice : In ele discuţiunea eră liberă, ca astfel să 
se poată ajunge la exprimarea principalelor dorinţe ale 
Principatelor, consultate de marile Puteri anume în vede- 
rea aceasta. Spiritul românesc, manifestat până acum în 
elocventă doar prin Antim Ivireanu, Eufrosin Poteca şi 
Sim. Bărnuţ, izbucnește deodată. După epoca divanurilor 
ad-hoc, evenimentele politice se precipită cu Unirea Prin- 
cipatelor, cu întemeierea şi desvoltarea parlamentarismu- 
lui, cu Constituţia din 1866 şi libertatea întrunirilor. De 
aici a urmat şi îndrumarea elocvenţei: ea n'a putut fi de- 
cât politică. 

Cea dintâi creaţiune a epocei aceleia este Mihail Kogăl- 
niceanu. Să zicem mai bine «confirmare», fiindcă marele 
orator al epocei Unirii Principatelor şi al Independenţei 





1) Vezi si pag. 155. 

României se manifestase dinainte. Kogălniceanu profesă și 
avocatura. In această calitate a fost angajat întrun pro- 
pes celebru, al orașului Botoşani cu mănăstirea Popăuţi, 
închinată patriarhiei din Antiohia, pentru stăpânirea mo- 
şiei cu acelaş nume (1844). Procesul a avut răsunet pu- 
iernic în toate părţile românimii culte şi a dat prilej lui 
Kogălniceanu să rostească un discurs de mare valoare, 
judecând după aprecierile contemporane. 'Eră tocmai după 
ce Kogălniceanu fusese oprit la Viena, şi întors din drumul 
spre Paris. Indignat pe de altă parte de acapararea mo- 
şiilor ,noastre de către mitropoliile şi patriarhiile grecești, 
el a desfăşurat o straşnică filipică în contra streinismului 
în genere şi a grecismului în special. Discursul acesta nu 
s'a păstrat, dar el a .crescut totuşi reputaţia de orator a 
lui Kogălniceanu, stabilită întrucâtvă prin discursul ros- 
tit cu un an înainte la deschiderea cursului de istorie na- 
ţională, dela Academia Mihăileană din Iaşi. 

Acesta e primul discurs tipărit şi păstrat. Deşi multe 
din ideile lui sunt împrumutate din istoricul rus Karam- 
sin, totuşi desvoltarea. e personală și factura originală. 
Kogălniceanu se arată de acum cu o însuşire ce o va. păs- 
trå şi în discursurile de mai târziu: bogăţia faptelor și 
mulţimea, argumentelor istorice. Discursurile lui sunt dis- 
cursuri de fond, dar nu atât de idei, cât de fapte. Ele se 
reazămă apoi mai totdeauna, pe istorie. Orice chestiune ar 
trată, dau un loc de frunte părţii istorice. 

Renumele de orator al lui Kogălniceanu începe din vre- 
mea Divanurilor ad-hoc şi se stabileşte în vremea Unirii 
Principatelor. Puţine discursuri s'au păstrat, fiindcă pe 
atunci nu se stenografiau, ci numai se rezumau. Sau păs- 
trat acelea pe cari oratorul le-a redactat şi le-a publicat 
singur. Sunt foarte cunoscute două : cel rostit în 5 Ianua- 
rie 1859, când Cuza a fost ales domn al Moldovei, și unul 
din cele două rostite la Bucureşti, în Parlament, cu prile- 
jul legii lui Barbu Katargiu, pentru împroprietărirea ţă- 
ranilor. Partea istorică e şi aici pe primul plan şi — mai 
ales în cel din urmă — bogăţia faptelor e covârșitoare. 

Apar însă. şi elementele pur oratorice, fraza largă, curgă- 
toare, sentimentul puternic, avântul. Simţi sufletul sincer 
şi pasionat care le-a produs, cași gesturile largi şi armo- 
nice cari le-au însoțit. Când a venit răsboiul independenţei 
şi chestiunea Dunării, oratoria lui Kogălniceanu apare 
din nou. Intre aceste epoci mari ea sa manifestat în dis- 
cursuri propriu zis politice, ca cel intitulat «Apărarea Mi- 
nisterului din 30 Aprilie 1860», cu discursurile la adresă 
în diferiţi ani, etc. Discursurile lui culminează cu cel ros- 
tit în anul morţii: «Desrobirea Țiganilor, ştergerea. privi- 
legiilor boiereşti, emanciparea ţăranilor...», care nu enu- 
mai testamentul său literar şi politic, dar şi testamentul 
său oratoric. 


Ediţiuni — Cuvânt introductiv la cursul de istorie națională, 
Ţași 1843 ; ed. II-a, în «Bibl. pop. Socec»; ed. III-a în «Bibl. p. 
toţi». — Apărarea Ministerului din 30 Aprilie 1860, Iaşi 1861 (ed. 
franceză, idem). — Imbunătăţirea soartei țăranilor (două dis- 
cursuri), Buc. 1862 ; ed. II-a în «Bibl. p. toţi» (ed. P. Grădişteanu 
şi V. Kogălniceanu); ed. III-a în «Bibl. pop. Socec». — Cuvânt 
în contra adresei, Buc. 1863. — Cuvânt asupra proiectului de 
organizare militară, Buc. 1864. — Chestiunea Strusverg, Iaşi 
1872, trad. germană, Buc. 1872, — Răpirea Bucovinei, Buc. 1875. 
— Cuvânt contra adresei, Buc. 1875. — Chestiunea Universităţii 
din Iaşi, Buc. 1877. — Congresul din Berlin... Buc. 1878. — Ches- 
tiunea Dunării, Buc, 1882. — Tocmelele agricole, Buc. 1882. — 
Discursurile... opoziţiei unite, Iaşi 1883, — Programul dela 
Mazar-Paşa, Buc. 1883. — Interpelarea privitoare la expulsarea 
Românilor de peste Carpaţi, Buc. 1886. — Discuţia asupra pro- 
iectului de răspuns la mesaj, Buc. 1881. — Desrobirea Țiganilor, 
ştergerea privilegiilor boiereşti, emanciparea ţăranilor, Buc. 
1891 ; ed. II-a în «Bibl. p. toți»; ed. III-a în «Bibl. pup. Socec». 

3. — BARBU KATARGIU 1807—1862. 


A fost fiul marelui vornic Ştefan 
Katargiu şi al Tiţii (Stanca) Văcă- 
reasca. A învăţat la şcoala grecea- 
scă dela Măgureanu din Bucureşti. 
Şi-a. continuat studiile la Paris, de 
unde s'a întors pe la 1834. A luat 
parte la întemeierea vestitei Socie- 
tăți Filarmonice şi s'a manifestat 
ca critic teatral de gust. In 1842 
i s'a manifestat ca orator în Aduna- 

Barbu Katargiu rea Obştească, vorbind contra dom- 

nitorului Al. Ghica. Sub Gh. Bibescu 

a combătut, tot în Adunarea Obştească, proiectul de a se 

cedă Rusului Trandafilof exploatarea minelor ţării. In 

timpul revoluţiunii dela 1848 s'a expatriat, vizitând Aus- 
tria, Franţa şi Anglia. Până la Unire a ocupat diferite 
funcțiuni, între cari pe aceea de Ministru de Finanţe. A 
luptat cu căldură pentru unirea Principatelor. Ajunsese 
personalitatea politică cea mai de seamă în ambele Princi- 
pate. Când în 1861 se face unirea definitivă cu un singur 
guvern şi cu un singur parlament, el este numit de Cuza 
prim-ministru. In 1862 aduce proiectul legii agrare. In 
cursul agitaţiunii provocate cu acest prilej, Katargiu fu 
- ucis la ieșirea, din Cameră cu un foc de revolver. Statuia 
lui din Bucureşti este ridicată în apropierea acelui loc. 

In deosebire de Kogălniceanu, Barbu Katargiu se dis- 
tingeă prin improvizare. Discursurile lui nu poartă nici 
unul urmele vreunui studiu amănunţit, nici nu îmbrăţi- 
şează un teren prea larg împrejurul chestiunilor. Valoarea 
lor nu stă. în faptele aduse în discuţiune, nici în sentiment, 
ca la Kogălniceanu, ci în rațiune, în judecată. Sunt o co- 
lecţiune de cugetări alese, de reguli de morală superioară. 
Rostirea lor însă le-a ridicat deasupra tuturor discursuri- 
lor de până atunci. Vocea, timbrul, gesturile, ţinuta ora- 
torului au întrecut tot ce se produsese până atunci în ora- 
toria noastră. «Vocea sa sonoră și puternică în cursul vor- 

birii se coboră la început la niște note surde, mai-mai con- 
fuze, asemenea acelor murmure năbuşite din atmosferă ce 
prevestesc furtuna. Puțin câte puţin licăriau scânteile elo- 
cinţei, acordurile deveniau din ce în ce mai pline, ideile şi 
sentimentele se ridicau la diapazonul ce conveniă naturii 
sale pasionate, ochii săi străluciau de o flacără neobişnuită, 
gesturile sale luau o fizionomie din ce în ce mai impetu- 
oasă şi, în mijlocul tăcerii generale, unele din accentele lui 
produceau efectele trăsnetului. Vocea lui nu seduceă, se im- 
puneă ; nu știă să se moduleze cu aceă graţie mai-mai fe- 
minină, ce admirăm la unii din oratorii noștri. Ea eră nu- 
mai energie şi autoritate: plecând dela notele cele mai de 
jos, ea se înălţă necontenit până la accentele cele mai ri- 
dicate şi vibraţiunile ei singulare se comunicau fără greu- 
tate în inimile auditorilor. Da, Katargiu datoră o mare 
parte din succesele sale acelei voci pătrunzătoare şi sonore 
care străbăteă până în colţurile cele mai înfundate ale A- 
dunării şi umpleă uşor urechile auditorilor, acelor accente 
mândre, mai-mai arogante, dar cu toate acestea pline de 
urbanitate, cari dau adversarilor săi desfideri fără răs- 
puns, acelor gesturi violente cari cu cât erau mai nepre- 
meditate, cu atât comunicau mai multă vieaţă gândurilor 
şi simţimintelor lui... Erà destul să ceară el cuvântul, pen- 
tru ca, în mijlocul şedinţei celei mai sgomotoase, liniştea, 
să se restabilească, Când se suiă la tribună şi-şi aruncă 
privirea sa profundă peste băncile deputaţilor, o tăcere re- 
ligioasă domniă în adunare. Când își aduceă mâna prin 
păr, spre a-l îngrămădi către părţile temporale ; când, cu 
o dexteritate surprinzătoare mânuiă monoclul care-i da o 
înfățișare singulară, când ochii săi plini de foc începeau 
a scăpără scântei şi a fascină privirile auditorilor, sau 
când, luând un aer insolent, îşi înfigeă mâna în umărul 
vestei şi arătă Adunării numai profilul figurii sale demo- 
niace, un fior pătrundeă pe deputaţi. Din acest moment al 
deveniă despotul tribunei ; o întrerupere imprudentă. sau 
chiar bine pusă din partea unui adversar, departe de a-l 
deconcertă şi de a-l face să-şi piardă echilibrul, eră un nou 

nutriment pentru verva sa nesecată ; pieptul său se dilată, 
talia sa mică, văzută prin lentila elocinţei, luă nişte pro- 
porţii uriaşe, iar vocea lui puternică ar fi fost în stare să 
desfidă orice furtună parlamentară» (Anghel Demetrescu). 


Ediţiuni. — Chestiunea naţinoală, Buc. 1894 (disc. rostit la 
Demetrescu, cu o biografie şi un studiu, Buc. 1866; ed. Il-a 
(ed. P. V. Haneș, cu un studiu), Buc. 1914. 


4. — ALEXANDRU LAHOVARI 


Și-a făcut şi studiile liceale și pe 
cele universitare de drept la Paris. 
Intors în ţară, a jucat de tânăr rol 
însemnat în politică până la sfârşi- 
tul vieţii. In deosebi s'a remarcat ca 
ministru de externe în epoce politice 
dintre cele mai grele. Regele Carol 
l-a pus alături, din punctul acesta. 
de vedere, cu Mihail Kogălniceanu. 

Prin convingeri se apropiă de E- 

Alexandru Lahovary  Minescu. Preţuiă, vieața sufletească, 

mai mult decât pe cea materială, 
eră admirator al trecutului şi sceptic faţă de prezent. Ca 
procedeu literar recurge adesea, caşi Eminescu, la satiri- 
zarea prezentului. 

Ca, orator, l-a zugrăvit astfel I. L. Caragiale: «Dis- 
cursurile lui începeau simplu şi adesea chiar greoiu ; ex- 
punerea lui eră rece, argumentarea redusă la câtevă pro- 
poziţii lente şi apăsate ; dar la un moment dat, cu o ima- 
gine cutezătoare, oratorul se ridică deodată la o colosală 
înălţime; apoi îndată încă o imagine şi încă o ridicare; și 
din imagine în imagine, orizontul se lărgiă potrivit unei 
vertiginoase înălțimi. Şi aşă, cu drept cuvânt, i s'a apli- 
cat şi lui vechea comparaţie pentru un orator într'adevăr 
mare: discursul lui seamănă cu sborul unui vultur, care 
se deslipeşte aşă de stângaciu şi de neputincios depe pă- 
mânt, ca peste câtevă momente să plutească aşă de mândru 

şi de maestos sub bolta albastră, sus deasupra piscurilor». 
Când discută contradictoriu, eră de o energie fără seamăn. 
Când eră întrerupt, răspundeă violent. Elementul literar 
este foarte bogat în discursurile lui. Reminiscenţe literare 
şi istorice revin des. Intâlnim citaţii din scriitorii francezi 
Lamartine şi Musset, din scriitorii români Negruzzi şi E- 
minescu. Întâlnim exemple din istoria Franţei şi dintr'a 
noastră. Mânuiă ca un artist fin materialul limbii. Nu cre- 
iă termeni noui, nu recurgeă la expresiunile altor limbi, 
îi eră de ajuns materialul limbii curente, dar ştiă să a- 
leagă din acest material cele mai plastice cuvinte şi să în- 
tocmească, din ele acele elegante şi impunătoare perioade, 
cari se leagănă ca valurile apei şi se încheie plesnind ca 
talazurile mării. Pus în serviciul unor înalte concepțiuni 
morale, izvorul obişnuit al inspiraţiunii sale, acest mate- 
rial a clădit minuni oratorice: «Dar vai! Ceeace nu se 
poate vindecăy — zice el într'unul din discursurile poli- 
tice —, ceeace nu se poate îndreptă, este când corupţia a 
pătruns măduva unei naţiuni şi când materialismul a în- 
fipt cuțitul lui în inima unui popor. Când numele de pa- 
trie nu mai servă decât pentru a învestmântă poftele rele, 
instinctele joase şi perverse ; când lăcomia, setea de bani 
şi de onoruri au înlocuit toate instinctele nobile, toate a- 
vânturile frumoase ; când incapacitatea învinge meritul, 
şi sfruntarea, imoralitatea înving onestitatea și probitatea- 
ce se întâmplă atunci ? Incetul cu încetul exemplele rele 
se coboară de sus, sufletul naţiunii se turbură, bunul ei 
simţ se întunecă, şi cuvintele cele mai sacre îşi pierd însem- 
nătatea lor, căci nu agitația sfântă a ideilor poate vreodată 
pierde un popor, ci ațâţarea poftelor necurmate, neastâm- 
părul patimilor vinovate. Cu încetul se face o lucrare vio- 
lentă în nişte capete strâmte şi perverse. Un om, un mize- 
rabil, în sfânta lui morală, își pune întrebări teribile : «Eu 
care sunt ignorant, pervers, imoral, ca alţii, de ce să nu 
ajung tot aşă de departe ca cutare sau cutare, cari nu fac 


P., V. Haneș, Istoria lit. româneşti, 21| 

mai mult decât mine ? De ce sărăcia ? De ce obscuritatea?> 
Şi atunci în întunecimea moralei şi în umbra nopţii luceşte 
cuțitul unui asasin». 


Ediţiuni — Discursuri politice, Buc. 1905. — Discursuri Par- 
lamentare (1868—1872), ed. Al. G. Florescu, vol. I (fără dată). 


5. — TITU MAIORESCU 1). 


Ca orator, Titu Maiorescu este reprezentantul cel mai 
de seamă al aşă numitei «elocinţe de catedră» din litera- 
tura noastră. A repurtat succese şi ca orator politic, în să- 
lile publice şi mai ales în Parlament, dar a rămas neîntre- 
cut prin conferințele şi cursurile sale publice. Contribuiă 
la aceasta, şi prestigiul său de critic literar şi reputaţiunea 
ce-şi făcuse ca profesor de filozofie. Se ziceă, că-şi studià 
gesturile în oglindă, atâta concordanţă apăreă între fon- 
dul cuvântărilor şi al lecţiunilor şi între forma lor de ex- 
primare, dela cuvânt până la atitudinea corpului, a capu- 
lui şi până la haină. Respectă, în totul regulele clasice ale 
elocinţei. 

Li venià într'ajutor şi claritatea cu care izbutiă să înfă- 
țișeze cele mai grele idei şi limba bine cumpănită pe care 
şi-o crease. 

E singurul orator care şi-a publicat discursurile par- 
lamentare, oferindu-ne o colecţiune atrăgătoare .din toate 
punctele de vedere. 


Ediţiu ni — Chestiunea Evreilor, Buc. 1888. — Discurs asupra 
reformei instrucţiunii publice, Buc. 1891. — Răspuns la discursul 
de recepțiune al lui Al. Naum, Buc. 1894. — Discursuri parla- 


mentare, 4 vol., 1897—1904, — Răspuns la discursul de recep- 
țiune al lui Duiliu Zamfirescu, Buc. 1909. 


1) v, și pag. 284. 

6. — DELAVRANCEA *). 

Delavrancea vorbind pentru intrarea României în răsboiu,. 


Delavrancea apăreă la tribună ca o furtună. Cu un păr 
mare, aruncat pe spate în dezordine, cu ochi săgetori, tot- 
deauna cu porniri vijelioase de sinceritate, electriză cu a- 
devărat mulţimea. A fost prin excelenţă oratorul masselor. 
Erà iubit şi pentrucă cele mai călduroase şi mai avântate 
discursuri le-a pus în serviciul cauzei naţionale. Chiar așă 
a apărut în arena elocinței româneşti. A rămas celebru 
discursul său dela Ploești din 1893, în care cereă vechiu- 
lui regat să-şi apere fraţii din Ardeal, ameninţaţi în exis- 
tenţa lor de asupririle ungurești. 

Erà predestinat să moară luptând în chestiunea naţio- 
nală. Când a venit marele răsboiu mondial, elocinţa lui a 
strălucit din nou ca să miște massele spre realizarea, idea- 
lului naţional. 


1) v. şi pag. 268. 

In elocința judiciară s'a distins prin discursurile ros- 
tite în fața juraţilor. 


Ediţiuni — Chestiunea naţională, Buc. 1894 (disc. rostit la 
Ploeşti în 13 Dec. 1893). — Regimul, Buc. 1894. — Regimul per- 
sonal, Buc. 1894. — Lumină tuturora, Buc. 1895. — Inocent, 


Buc. 1904 (la Juraţi). — Estetica poeziei populare, disc. de re- 
cepţie, Buc. 1913. — Răsboiul şi datoria noastră, Buc. 1916. 


7. — NICOLAE FILIPESCU (1861—1916) 

Urmaş al unei vechi familii, ale cărei tradiţii de cinste 
şi de patriotism le păstră cu sfinţenie, Nicolae Filipescu a 
făcut studii economice în Franţa şi s'a devotat de timpuriu 
vieţii politice, pe care a încercat s'o purifice şi s'o înalțe. 
A fost Primar al Bucureştilor, Ministru de Domenii, Mi- 
nistru de Răsboiu. In această calitate a întemeiat Liceul 
Militar dela Mănăstirea Dealului, pe baza celor mai noui 
principii pedagogice. 

Temperament combativ, neobosit, a luptat aprig contra 
superficialităţii și a declamaţiunii. Cuvântul îi ieșiă greu 
ca plumbul, fraza lui cădeă de sus ca un torent şi striviă. 
Se inspiră din concepţiunile înalte morale, cași Barbu Ka- 
targiu şi Al. Lahovari, și-i plăceă să-și coloreze discursu- 
rile prin cugetări lapidare, exprimate simetric. 

Cele mai celebre discursuri ale lui sunt cele în chestiu- 
nea naţională din anii 1914—1916. El a fost şi organiza- 
torul și sufletul acelei măreţe mişcări de mândrie naţio- 
nală care a dus la răsboiul pentru întregirea neamului. Au 
rămas celebre apostrofele lui, ca aceea la adresa Regelui 
nostru (vezi facsimilele depe pag. precedentă) : 

«Cronicarul zice că trăsnete şi fulgere erau în cer când 
în scaun s'a urcat Şerban Vodă Cantacuzino. Era o pre- 
vestire. Când pe tron s'a urcat regele Ferdinand, Europa 
eră sguduită de cel mai înfricoşat răsboiu din câte sunt 
cunoscute de istorie, E şi aceasta o prorocire de ce va fi 
domnia de azi. In vremurile furtunoase în cari trăim nu 
cerem dela această domnie nici bogăţia și înflorirea din 
timpul lui Petru Rareș, nici iscusinţa, diplomatică a lui 
Constantin Brâncoveanu. N'așteptăm dela Regele nostru 
să dea, la lumină pravile înțelepte ori să fie ctitor de bi- 
serici ca Matei Basarab. Ursita lui e să ne dea vitejia. Se 
vede că așă a fost scris să fie şi deaceea îi zicem: 

Eşti trimisul lui Dumnezeu ca să împlinești visul unui 
neam. Vei fi cel mai mare voevod al ţării, împodobindu-te 
cu titlurile lui Mihai Viteazul «Domn al întreg Ardealu- 
lui, al Țării Românești şi al Moldovei», aducând pe dea- 
supra strălucirea purpurei regale, sau, răpus în cel mai 

suprem avânt de vitejie al neamului, vei fi totuşi sfinţit 
ca erou naţional. 

De nu va fi nici una, nici alta, grozav mă tem că nici 
praf nu se va alege de ţară şi de dinastie. 

Deaceea, mărirea. ce ţi-o urăm, Sire, este să te încoro- 
vezi în Alba-Iulia sau să mori pe câmpia dela Turda». 


Ediţiuni — Discursuri politice (ed. N. Pandelea), vol. I (1888— 
1901), Buc. 1912; vol. II (1901—1907), Buc. 1915. —— Pentru Ro- 
mânia Mare, cuvântări din răsboiu, 1914—1916, Buc. 1925. 


8. — TACHE IONESCU (mort. 1922). 


A făcut studii strălucite de drept la Paris şi a devenit 
unul din cei mai mari advocaţi români, prin inteligența 
lui sclipitoare, prin fluiditatea şi armonia glasului său. A 
jucat rol politic de seamă, a fost Ministru de Instrucţiune 
Publică, de Finanţe. După răsboiu a fost ministru de ex- 
terne în cabinetul Generalului Averescu (1919—1921), im- 
pus de meritele ce şi le câştigase în timpul răsboiului în 
chestiunea naţională. A fost unul din organizatorii Micei 
Antante. 

A culminat, caşi Filipescu şi Delavrancea, în discursu- 
rile naţionaliste din vremea neutralității României (1914— 
1916). 

Insuşirile esenţiale ale talentului său sunt fluiditatea 
cuvântării, armonia frazei şi uşurinţa improvizării, 

Ierusalim, 16, 17, 33, 34. 

lezuiți, 19. 

Ilarian (Papiu), 23, 105. 

Nfov (jud.), 239, 

Diada, 165. 

Ninski, 86, 89. 

India, 216. 

Institutele-Unite, 301, 

loan gură-de-aur, 65. 

loan Vodă, 234. 

Ionescu-Gion (Gh. 1.), 233, 239, 244. 

Ionescu (N.), 187, 221; 285. 

Iorga (N.), 27, 48, 51, 60, 152, 195, 
205, 209, 254. 

Ionescu (Tache), 268, 326. 

Iosif al II-lea, 112. 

Iosif (St. 0.), 192, 230, 299-300, 301, 
302, 304. 

Islaz, 258. 

Ispirescu (P.), 14, 225, 270, 271. 

Istratie, 31; v. şi Eustratie. 

Iştvanovici (M.), 67. 

Italia, 17, 46, 47, 78, 79, 134, 148, 
194, 198, 199, 211, 219, 221, 247. 

ludei, 21. 

Ivireanu (Antim), v. Antim, 

Iviria, 66, 

Joncquieres, 104. 
Jiul, 157. 


Jucul-de-jos, 230. 
Junimea, 206, 227, 246, 281, 285. 
Junimea Română (ziar), 208, 
K 
Kaidanov, 152, 
Kamenski (N. Bantiş;, 81. 
Karamsim (N. Mihailovici, 1766- 
1826), 151. 
Katargiu (Barbu), 276, 318-320, 325. 
Katargiu (Ştefan), 318. 
Kepler (lohann), 216. 
Kirileanu (Gh. T.), 230, 
Kiselev (Paul), 90. 
Kiupruli, 56. 
Klein, v. Micu. 
Kochanowski (Jan), 61. 
Kogălniceanu (familia), 169, 
Kogălniceanu (ilie), 169, 
Kogălniceanu (Mihail), 13, 31, 40, 
45, 48, 60, 91, 100, 113, 114, 119, 
123, 140, 151, 154, 168, 169-176, 
177, 178, 181, 184, 187, 192, 193, 
195, 196, 197, 198, 199, 201,213, 214, 
217, 236, 242, 287, 315-317, 318, 320. 
Koloşi, 114, 
Kopitar, 111. - 
Kossuth (Fr). 163, 184. 
Kotzebue (Wilhelm de, 1761-1819), 
136, 150, 152, 
Krâlov Ivan Andreevici (1768-1844), 
153, 154. 
Kymenites (Sev), 33. 
L 


La Fontaine (Jean de, 1621-1695), 
155, 159, 

Lahovari (Al), 199, 276, 320-322, 325. 

Lamartine (Alphonse de, 1790-1869), 
129, 141, 143, 154, 155, 158, 161, 
164, 201, 321. 

Laslău (reg. Ung.) 41, 97. 

Latini, 119 

Latium, 99. 

Latsco Voevod, 6. 

Laurian (Aug. Treb.), 114, 139, 124, 
172, 184, 186, 187, 190, 238. 

Lazăr (ah, 125, 132, 135, 137-138, 
139, 141, 146, 152, 166, 214, 215. 

Lăpuşneanu (Al), 6, 8, 56, 181. 

Lecca (Haralamb), 266-267. 

Legrand (Emile), 23, 

Leipzig, 104. 

Lemberg, 18, 60, 117, 148, 176; v. 
şi Lvov. 

Lermontov (Mihail Jurievici, 1814- 
1841), 154, 306. 

Lessing Hoe Efraim, 1729- 
1781), 

Leşi, 30, 31, 55, 56, v. şi Poloni. 

Linné (Carol 1707-1778), 216. 

Londra, 88, 90, 104, 141. 

Ludvic al XIV-lea, 33, 244. 

Ludescu (Stoica), 23, 49, 50, 65, 93. 

Lugoj, 263, 291. 

Lumina (ziar), 252. 

Luminătorul (revistă), 305. 

Luneville, 169, 197. 

Lupaş (l), 231. 

Lupu (Dionisie), 137, 138. 

Lupu (V.), 16, 17, 18, 19, 20, 21,24, 
28, 29, 41, 43, 56, 71, 149. 

Luterani, 21. 

Luther (Martin, 1483-1546), 63. 

Lvov, 24. 


M 


Macarie (călugăr), 8, 29. 

Macarie (patriarh), 181. 

Macedoneanul (V), 34, 71. 

Macedonia, 11, 264. 

Macedonski (Al), 265. 

Masterlink (Maurice), 266. 

Magazin (revistă), 170. 

Magazinul istoric (revistă), 186, 187. 

Maghiari, 278, 

Maior (P), 104, 106, 108, 109, 114- 
117, 118, 119, 129, 134, 178, 246, 252 

Maiorescu (I), 125, 137, 284. 

Maiorescu (Titu), 144, 165, 166, 173, 
246, 251, 253, 263, 276, 277, 283, 
284-287, 289, 290, 392, 294, 311, 322. 

Maiota (Gh.), 33, 71. 

Manliu (institut), 279. 

Maramureş, 10, 11, 29, 39, 40, 252. 

Maramureşeni, 90. 

Marmontel (Jean François, 1723- 
1799, 141, 147, 155. 

Maroc, 198. 

Marcus Aurelius, 151. 

Marseillaise (la), 165. 

Marsigli (general), 46. 

Massillon (Jeau Baptiste), 139. 

Mateevici (Al.), 304-306. 

Mateevici (M.). 304. 

Matei Basarab, 16, 17, 18, 19, 20, 
21, 24, 26, 28, 41, 43, 49, 325. 
Matei (Basarab (liceul) 243, 244, 279. 

Maupassant (Guy de) 266, 267. 


Mavrocordat (N.), 50, 52, 70 

Maxim (L), 119, 238. 

Mazepa, 152. 

Mägureanu, 140. 

Mălinescu (L.), 117. 

Mărăşeşti, 305. 

Măzăreanu (Vartolomeiu) 77-78, 242 

Mehedinţi (jud.), 139, 258. 

Melhisedec (episcop), 72. 

Mesia, 115. 

Nicu (Samuel), 104, 106, 108, 109-112, 
113, 114, 116, 117, 118, 119, 127. 

Mihai Viteazul, 22, 23, 29, 41, 42, 
45, 50, 143, 158, 106, 189, 225, 
234, 258. 

Mihaida, 165. 

Milcov, 17, 47, 173. 

Milescu (N.), 33, 56, 63, 211, 232, 

Millo (Matei), 197. 

Minerva (editură), 205, 238. 

Miniat (Ilie), 35. 

Mioriţa, 183. 

Mircea cel Bătrân, 143, 159, 166. 
189, 249, 258. 

Mircea Ciobanul, 11. 

Mirceşti, 184, 197, 199, 218. 

Mirelor (Matei al), 49. 

Misail (Călugărul) 55, 97. 

Mitrofan (episcop), 53. 

Moftul Român (revistă), 273. 

Moldova, 6, 7, 8, 11, 12, 16, 18, 19, 
20, 24, 25, 26, 27, 28, 29, 30, 31, 
32, 33, 35, 36, 37, 39, 40, 41, 42, 
43, 46, 49, 53, 56, 59, 60, 61, 64, 
80, 81, 84, 85, 86, 87, 90, 92, 97, 
102, 107, 111, 113, 123, 124, 125, 
127, 148, 149, 150, 151, 152, 154, 
166, 170, 175, 177, 179, 184, 185, 
191, 192, 199, 200, 206, 210, 228, 
232, 234, 235, 249, 252, 255, 234, 

Moldoveni, 12, 19, 31, 40, 42, 47, 55, 
95, 96, 92, 113, 148, 234. 

Molière (Jean-Baptiste Poquelin, 
1622-1673), 141, 147, 198, 211, 266, 
267. 

Molna, 173. 

Montesquieu (Charles de Secondat, 
1689-1755), 156. 

Moore (Thomas), 154 

Moravia, 10. 

Moroianu (Gh.), 291. 

Morțun (V. G.), 247, 254. 

Moruzi (D. C.), 307-308. 

Moscova, 60, 87, 89, 90 

Motru (schit), 139, 258. 

Moţoc, 181. 

Movilă (aprod), 56. 

Movilă (Gavriil), 18. 

Movilă (Petru sau Pătraşcu), 18, 19, 
24, 65, 71, 74. 

Movilă (Sim.), 18, 

Movileşti (familia), 55. 

Moxalie (Mihail). 8, 23. 

Mumuleanu (B. P.) 129. 130, 144, 158. 

Munteni, 12, 30, 40, 54, 99, 

Muntenia, 8, 11, 19, 25, 31, 36, 40, 
43, 46, 47, 49, 52, 84, 92, 111, 
119, 124, 128, 143, 151, 177, 18, 
186, 191, 193, 215, 234, 252; v. şi 
Ţara Românească. 

Murăş Oşorheiu, 112, 114. 

Mureşeanu (Andrei), 155, 165-167, 
252, 280, 283, 312. 

Muscali (Ruşi), 52. 

Musset (Alfred de, 1810-1857), 155, 
207, 212, 250, 301, 321. 

Musafia, 246. 

Miinchen, 133, 176, 200, 282. 


N 


Napoleon, 148. 

Naum (Al.), 322. 

Năsăud, 293. 

Năsturel (Udrişte), 17, 19, 20, 26, 49, 

Neacşu, 9. 

Neaga (doamna), 21. 

Neagoe Basarab, 7, 22. 

Neamţ (cetate), 56. 

Neamţ judeţ), 24, 198. 

Neamţ (mânăstire), 6, 7, 8, 104, 247. 

Neapole, 179. 

Nebuisei (turnul), 58. 

Nectarie (patriarh), 34. 

Neculce (L), 45, 52-60, 175. 

Negrea (boier), 212. 

Negri (C.), 258. 

Negrişoara, 182. 

Negruzzi (C.), 13, 55, 87, 104, 123, 
151, 152, 153, 154, 165, 168, 170, 
175, 178-181, 194, 196, 197, 19%, 

214, 217, 218, 223, 224, 235, 

A 261, 276, 281, 284, 286, 309, 

Negruzzi (lacob), 284. 

Negruzzi (Leon), 284. 

Nenițescu ([.), 2€4. 

Nicodim (călugăr), 258. 


Nicoieanu (N.), 155, 166, 206-208 
Nifon (patriarh), 7, 22, 51. 

Nisis (Ghermano), 63,68. 

Nistru, 19, 81, 167. 

Nointel, 223. 

Notara (C.), 179. 

Notara (Hrisant), 34. 

Novaci, 258. 

Novgorod, 80. 

Nucşoara, 138. 


(0) 


Obşteasca Adunare, 135. 

Odesa, 81, 239. 

Odobescu (Al), 14, 105, 128, 151, 
161, 163, 181, 187, 190, 208, 214, 
221-224, 225, 227, 229, 233, 235, 
237, 241, 243, 244, 282, 285, 286, 
287. 

Olănescu (D. C.), 264-265. 

Olt (râu), 23, 70, 157. 

Oltenia, 23, 157. 

Omer-Paşa, 163. 

Onciul (D.), 237. 

Onit (Virgil), 118. 

Oradia-Mare, 109, 110, 111, 112, 
113, 279. 

Orăştie, 9, 10. 

Orşova, 163, 186. 

Oteteleşeanu (Institut), 279. 

Otwinowski, 41. 

Ovidius, 151. 


P 


Padova, 46. 

Palamede (Gh.), 23. 

Palermo, 187, 221. 

Palestina, 192. 

Pan (Anton), 130-131, 194, 219, 
229, 243. 

Paris, 31, 85, 88, 90, 104, 138, 141, 
146, 147, 165, 169, 170, 171 173 
184, 186, 189, 193, 197, 198, 235, 
206, 208, 214, 22), 221, 233, 284, 
292, 299, 301, 316, 318, 320. 

Partenon, 223, 

Pascali (actor), 252. 

Pascu (Gh.), 104. 

Paszkowski (Gvagnin), 29, 41. 

Pavel (apostol), 61. 

Pavia, 311. 

Păcurari, 227. 

Pănade, 119, 

Pătraşcu (N.), 264, 

Peloponesianul (Maxim), 34. 

Pencioiu, 266. 

Peninsula Balcanică, 221. 

Persia, 87. 

Pesta, 163, 186, 252. 

Petersburg, 78, 104, ; v. şi Petrograd. 

Petöfi, 300. 

Petriceicu (Şt.); 39, 54, 232. 

Petrino (D.), 122, 211-213, 252. 

Petrograd, 77, 87, 89, 92, 153, 178; 
v. şi Petersburg. 

Petru al Muşatei, 6, 7. 

Petru cel Mare, 52, 56, 63, 85, 86, 
87, 89, 90, 210. 

Petru Rareș, 6, 8, 29, 56, 152, 270. 

Petru Schiopul, 6, 8. 

Phrantzes, 50. 

Piatra-Neamţ, 118, 182, 183. 

Piasecius, 41; v. şi Piasecki. 

Piasecki (Paul), 41. 

Picot (Emile), 31. 

Pind, 36, 40. 

Pisa, 138. 

Pleseşti, 256. 

Plevna, 221. 

Ploeşti, 239, 273, 323. 

Plutarh, 71, 72, 85. 

Pobrata (mânăstire), 6, 8, 60. 

Pociaţchi (Sofronie), 17. 

Podul Inalt, 30. 

Poienaru (P.), 142. 

Polonezi, 40, 

Poloni, 5, 39, 113; v. şi Leşi şi 
Polonezi. 

Poionia, 5, 6, 16, 18, 19, 29, 38, 39, 
40, 44, 46, 47, 52, 53, 57, 60, 61, 
77, 78, 152, 176. 

Poltava, 80. 

Popăuţi (schit), 172, 195. 

Popescu (Radu), 37, 49-51, 52, 56. 

Popovici (Aurel). 276, 291. 

Popovici Bănăţeanu, 263. 

Popovici (|. N.), 31. 

Poteca fuga) 132, 138-140, 243, 
258, 315, 


Prahova (judeţ), 34, 198, 239. 

Pralea, 166. 

Principate, 27, 41, 80, 81, 90, 100, 
134, 171, 172, 185, 192, 197, 215, 
231, 258. 

Procopovici (Teofan), 86. 

Propăşirea (revistă), 180, 199, 215, 
217. 

Prusia, 88. 

Prut, 19, 78, 153, 154, 173, 176, 209, 
210, 232. 

Przemysl (oraş), 41. 

Pumnul (Aron), 121-123, 124, 184, 
245, 252. 

Purcel, 56. 

Purice (aprod), 56. 

Puschia (Al. Serghieevici, 1799- 
1837), 153, 154, 173, 396. 

Putne (onnan 6, 8, 56, 77, 154, 
246, 277. 


R 


Racine (Jean, 1639-1699), 136, 198, 
211, 267. 

Racoviță CYN 56. 

Radovici (Gh.), 67. 

Radu cel Frumos, 30. 

Radu Negru, 8, 49. 

Radu al VIl-lea Şerban, 45. 

Rakoczy, 20, 

Ranke (Leopold), 170. 

Rareş (P.), 325 

Rădulescu (Eliade), 119, 132, 199,135, 
136, 137, 138, 139; v. şi Eliade. 

Rădulescu (lie), 140. 

Râm, 41; v. şi Roma. 

Râmnic, 37, 67, 68, 69, 15, 76, 77, 
127, 128. 

Râmnicul-Sărat, 255, 

Râşca (mânăstire), 172. 

Redslob (J. L.), 104. 

Reghinul Unguresc, 114. 

Regulamentul Organic, 135, 14). 

Renouvier (Charles), 189. 

Revista Carpaţilor, 194, 195. 

Revista lit. şi ştiinţifică, 235. 

Revista Nouă, 233, 239, 

Revista Română, 187, 208. 

Roma, 36, 42, 67, 97, 99, 107, 103, 
111, 114, 148, 151, 152, 186, 239, 
301, 313; v. şi Râm. 

Roman, 45, 56, 60, 77, 206. 

Romanați, 127. 

Romani, 15, 47, 48, 76, 90, 116, 117, 
120, 127, 158, 174, 187, 238. 

Românul (ziar), 206, 273. 

Români, 2), 22, 26, 27, 28, 33, 35, 36, 
40, 42, 47, 49, 63, 86, 90, 93, 106, 
107, 111, 113, 114, 115, 117, 123, 
125, 127, 130, 133, 136, 139, 163, 
183, 186, 188, 198, 231, 294, 241, 
248, 252, 273, 279. 

România, 165, 251, 268, 269. 

România posta) 232. 

România jună (societate), 278, 

România Literară (revistă), 180, 184, 
187, 199, 217, 221, 

România Viitoare (revistă), 198. 

Rosetti (C. A.), 165. 

Rosetti (Th.), 28-. 

Rotoli, 187. 

Rouget de l'Isle, 165, 

Rousseau (ean Jacques), 129, 147, 

Rujniţa, 211. 

Rusia, 16, 19, 33, 60, 77, 89, 86, 87, 
88, 99, 145, 148, 153, 169, 170, 172, 
174, 175, 215, 220, 232, 259. 

Rusia Polonă, 18. 

Russo (Al.), 13, 14, 119, 123, 144, 
168, 173, 174, 177, 180, 182-185, 
193, 195, 196, 197, 199, 200, 208, 
218, 219, 223, 243, 248, 281, 286, 
287. 

Rusu (lancu), 182. 

Ruşi, 68, 80, 93, 99, 123, 135, 141, 
144, 145, 186, 200, 201, 248. 

Ruxandra (doamna), 152, 181. 


S 


Sabini, 120. 

Sallustius, 128. 

Samos (insulă), 215. 

Samşud, 112, 

Sarmaţia, 115. 

Sas-Sebeş, 37. 

Sasul (Iancu), 83. 

Saşi, 10, 11, 18, 106, 107, 108. 
Savigny (Frederic Charles de), 170, 
Sărărie, 246. 

Sbiera (L), 123, 245, 

Schlat, 142, 

Schelling (Friedr. Wilh. los.), 176, 
Schilier (Friedrich, 1759-1805), 284. 
Scurtu (L), 254, 354. 

Secui, 106, 107, 108. 

Secul (mânăstire), 24. 
Seibert, 116. 

Seimeni, 51. 

Semănătorul (revistă), 308. 
Senkowscki (Iosif Ivanovici), 
Seneca, 85, 128. 

Serbia, 16, 20. 

Seulescu (Gh.), 90. 
Sevastopol, 199, 

Sever (împărat), 48. 

Sfânta Barbara (institut), 109, 110. 

St. Gheorghe Nou (biserică), 32. 

Sf. Gheorghe (oraş), 239. 

St. loan cel Nou, 60 

St. Munte, 22, 80. 

Sf. Paraschiva, 17. 

St. Pavel, 73. 

Sf. Petre, 73. 

St. Procopie, 30. 

Si. Treime, 73. 

Sf. Sava, 130, 137, 138, 139, 185, 
221, 243, 

Si. Sergiu (mânăstire), 89. 

Shakespeare (William, 1564-1616), 
266, 267, 273, 284. 

Sibiu, 37, 107, 112, 147, 205, 225, 
231, 245, 281, 284, 293, 

Sienkiewicz (Henryk, 1846-1916), 
266, 267. 

Sihleanu (Al.), 208, 209. 

Silesia, 10. , 

Silvestru (ieromonah), 24, 27. 

Similei (valea), 256. 

Sinai (schit), 70. 

Sinaia (mânăstire), 34, 304. 

Sion (Gh.), 105, 192, 193, 210-211, 
212, 216, 

Siret (târg), 6. 

Sirigul (Meletie), 19, 34. 

Slatina (mânăstire), 6, 8, 56. 

Slavi, 15, 116. 

Slavici ([.), 278-281, 285, 294. 

Slănic (Prahova), 239. 

Snagov, 6, 34, 37, 49, 67, 68, 69, 75. 

Sobieski (Jan), 39, 46, 60. 

Socec, 205, 

Societatea Academică, 119, 141, 
180, 285. 

Societatea Filarmonică, 136, 141, 
142, 157, 318. i 

Societatea Lunguistică, (Paris), 233. 

Societatea Literară, 145. 

Soc. p. cultură (Bucovina), 122. 

Socola (Seminar), 148, 149, 152, 226. 

Socrates, 85. 

Solomon, 88. 

Sorbona, 284. 

Soveja, 183, 185. 

Spania, 198, 213, 241. 

Spanioli, 51. 

Stamate (lacov), 154. 

Stamati (C.), 132, 154-155, 174, 176, 
177, 178. 

Statele-Unite, 216. 

Stavila (Catinca), 169. 

Stavrinos (vistierul), 23, 50. 

Stăncescu (M.), 147. 

Stăileşti, 210. 

Steaua Dnnărei (ziar), 172. 

Stroici (Luca), 238. 

Stryi (oraş), 60. 

Sturdza (D. A.), 220. 

Sturza (M.), 169, 170, 171, 172, 183, 
185, 198, 215, 

Stuttgardt, 176, 

Suceava, 7, 26, 57, 58, 60, 234. 

Sucevei (munții), 13. 

Suchianu (.), 162. 

Suedia, 33, 

Sudermann (Hermann, n. 1857), 266. 

Sulzer (Franz), 108. 

Svidrighelo, 152. 


Swift (Jonathan, 1667-1745), 266, 267, 


Ş 


Şaguna (Andrei), 246, 299. 

Şapcă (preot), 258. 

Şaraga (editură), 129, 154, 160, 213, 
230, 253, 277. 

Şăineanu (Lazăr), 14, 239. 

ba Coniunităţii Evangelice, 279. 
coala Domnească, 35. 

Şcoala Normală a Societăţii, 279. 

Şcoala Vasiliană, 149. 

Şincai (Gh.), 26, 104, 105, 108, 109, 
110, 112-114, 116, 117, 118, 119, 
127, 169, 172, 186, 187, 197, 246, 
252. 

Şiria, 278. 

Ştefan cel Mare. 6,7, 8, 29, 30, 31, 
55, 56, 58, 77, 151, 152, 154, 166, 
178, 212, 225, 246, 249, 258, 270, 


300, 
Ştefan (Gheorghe) Vodă, 29, 33, 
4 


Ştefan (Simeon), 21, 27-28, 62, 63. 
Ştetăniţă (Vodă), 8. 
Şuţu (Iorgu), 171. 


T 


Taine (Hippolyte, 1828-1893), 290. 

Taranowski (Andrei) 22. 

Tardini (Fani), 245. 

Tătari, 41, 56, 57, 100, 102, 113. 

Târgovişte, 10, 11, 18, 19, 20, 24, 25, 
21, 32, 31, 67, 73, 75, 140, 161, 256. 

Târgu-Jiu, 258. 





Târgu-Neamţ, 226. 

Târgu-Ocna, 198. 

Teatrui Naţional, 142, 266, 273, 

Teconţia (V.), 254. 

Telegraful Român, 279. 

Teleorman (jud.), 213. 

Temistocles, 146, 

biz iai (Alfred, 1809-1892), 266, 
67. 

Teoctist (mitropolit), 7. 

Teodorescu (Gh. Dem.), 14, 233, 243, 

Teodori (Al), 115. 

Teodorovici ([.), 114-115. 

Tepang (fiul lui Neagoe Basarab), 

Teodosie (mitropolit), 37. 

Teofil mitropolit), 23. 

Tesalia, 11. 

Theresianum, 284. 

Thornton, 134. 

Thurocz, 116. 

Tiflis, 34, 67. 

Tigheceni, 103. 

Tighina, 304. 

Timişoara, 40, 278. 

Timuş, 56. 

Timpul (ziar), 279. 

Tindal Q .), 104. 

Tisa, 127, 167. 

Tismana, 6, 157, 158, 258. 

Tocilescu (Gr.), 91, 105, 114. 

Tolstoi (Alexis Constantinovici, 
1819-1875), 305, 306. 

Tomşa (Şt.) 235. 

Traian, 40, 47, 48, 76, 99, 109, 108, 
115, 127, 151, 258. 

Traian (ziar), 233, 

Transilvania, 133, 269. 

Trăscău, 230. 

Trei-lerarhi, 17, 19, 24, 29, 148, 149. 

Tribuna (ziar), 279. 

Troia, 42, 99, 111, 

Trubeţkoi (familia), 8. 

Tudosie (logofăt), 22. 

Tulcea (jud.), 264, 

Tunusli (fraţii), 211. 

Turci, 16, 19, 21, 30, 32, 39, 50, 51, 
59, 62, 66, 68, 85, 93, 99, 100, 
113, 141, 145, 164, 278, 210, 215, 
258, 

Turcia, 42, 49, 107, 170, 215. 

Turda, 326. 

Turnu-Măgurele, 258. 

Turnu-Severin, 40, 48, 258, 

Tutova (jud.), 256. 
Twardowski, 41. 
Tzetzes, 48, 


T 


Țamblac (Gr.), 7. 

Ţara Muntenească, 54, 59; v. şi 
Muntenia şi Ţara Românească. 
Ţara Românească, 6, 11, 12, 16, 17, 

18, 20, 23, 25, 26, 27, 28, 29, 30, 
40, 42, 50, 80, 107, 113, 125, 127, 

tinească şi slavonească. 

Origina limbii literare. Epoca 

Literatura populară. 

5. N. Bălcescu. 185 
6. D. Bolintineanu, > ` 190 
7. N. Filimon. 193 
CAP. XIII. 
V. Alecsandri. 196 
CAP. IV. 

i N. Nicoleanu. 206 
2. Gh. Creţeanu. 208 
3. AL Sihleanu, 209 
4. Gh. Sion. 210 
5, D. Petrino. 211 
6. Al Deparaţeanu. 313 
CAP. XV. 

Desăvârşirea prozei. 

PETRE V. HANEŞ 
Istoria hiteraturii Românești 


EDIȚIUNEA III-a 
PREȚUL LEI 80.— 
DEPOZITUL LA AUTOR, STRADA PARIS, 54. 





Desvoltarea Limbii literare Române 


In prima jumătate a secolului XIX-lea. 
EDIȚIA Ila 





Prefaţa. — Lista citațiunilor. — CAP. I. -- Introducere. — CAP. IL 
Curentul veacului al XVII-lea. — CAP. [ii — — Purismul latin. — 
CAP. IV. — Curentul popular. — CAP. V. — Curentul italienist. — 
CAP. VI. — Purismul român. — CAP, VII. — Curentul istoic şi po- 
pular estetic. — CAP. VII. — Curentul de împrumuturi franceze. — 
CAP. IX. — Incercări pentru unificarea limbii literare. — CAP. X — 
Incheierea. — Indice de nume. — Indice de cuvinte. 

EDITURA CASEI ŞCOALELOR === PREȚUL LEI 55 





ALEXANDRU RUSSO 


O pagină ignorată din literatura română 





EDIŢIA Il-a 





Alexandru Russo.-Vieaţa.— Epoca. — Operele. — Cugetările.— Operele 
literare şi folkloristice.—Hronică literară.— Mihail Cuciureanu.— Cuge- 
tări scrise în închisoarea dela Cluj. — Soveja.— Iaşii şi locuitorii săi în 
1840 — Amintiri. — Decebal şi Ştefan cel Mare. — Stânca Corbului. — 
Piatra Teiului.— Groază.—Studii naţionale.— Poezia populară.—Colec- 
țiunea de poezii populare Russo-Alecsandri.—Cântarea României.— 
I) Studii făcute asupra Cântării. - 11) Ediţiuni şi texte. - III) Adevă- 
ratul autor.- IV) Data compunerii.- V) Analiza cuprinsului. - VI) In- 
fluenţa streină. - VII) Valoarea epică a Cântării României. — Palatul 
lui Duca-Vodă. — Articolele din „Steaua Dunării“. — Activitatea luj 
Russo.— Stilul şi limba.—Incheiere.—Adaus.—Lista operelor lui Russo, 
—Lista completă a citaţiunilor.—lIndice. 

EDITURA CASEI ŞCOALELOR === PREȚUL LEI 40 

Scriitorii Basarabeni 


Răpirea Basarabiei la 1812. — Legăturile cu Basarabia 
după 1812.— Literatura Română la sfârșitul veacului al 
XVIII-lea. — Amfilohie Hotiniul. — Gavriil Bănulescu. — 
Ștefan Mărgeală. — Al. Hăjdeu.—C. Stamati. 
EDITURA ALCALAY = PREȚUL LEI 25 





Un Călător Englez despre Români 


O scriere englezească despre Principatele Române, 
tradusă în româneşte de CONSTANTIN GOLESCU 





PREFAȚA.-- Puţina desvoltare a studiilor de istorie literară la noi: 

CAP, I, — Cartea lui Thornton despre Turcia şi despre Principatele 
Române, 

CAP. II. — Traducerea româneasca a părţii despre Principatele 
Române. 

CAP, ill. — Stadiul actual al chestiunii, 

CAP. IV. — Scrierile lui C. Golescu și ale lui Eufrosin Poteca, 

CAP, V,— Prefaţa traducerii, — Ideile sociale, economice şi cultu- 
rale aie lui Golescu şi ale lui Poteca. — Despre starea ţărănimii — 
Neamul Românesc în urma tuturor. Neamul românesc hulit de 
streini. — Despre cler. —Despre boieri. Momente de desnădejde.— 
Programe de lucru comune.— Sinceritatea în marturisirea păcateior.— 
Potrivirea unor idei de amănunt. — Ideile lui Poteca.— Programele 
lui Poteca. 

CAP. VI, Indicaţiile din traducere despre autorul ei,.—Familia tra- 
ducătorului. — Modestia traducătorului. — Traducătorul şi chestiunea 
desrobirii Țiganilor. 

CAP. VII. — Exactitatea traducerii. — Traducerea cuvintelor cu mai 
multe înțelesuri. — Traducerea genitivului — Construcţia „il n'y a 
que ...“.— Termenii abstracţi.—Confundarea articolului cu pronumele 
originalului.— Eufrosin Poteca şi C. Golescu ca cunoscători ai limbii 
franceze. 

CAP, VIII.— Stilul. -ignorarea valorii cuvintelor. Fraze nesfârşitie.— 
Pasaje obscure în „Insemnâtatea călătoriei“ de C. Golescu. - Lipsa 
de ordine în înşirarea ideilor.—Lipsa de odine în înşirarea ideilor 
la Golescu.— Abuzul de termenii „ticălos“ şi „ticăloşie“.— Stil nein- 
grijit — Asemănări de expresiuni—Eufrosin stilist, 

CAP, 1X.— Limba traducerii. 

CAP. X — Sistemul de adnotare.——in „Starea de acuma Principate- 
lor“, In scrierile lui Golescu. 

CAP, XI.—De ce n'a semnat Golescu traducerea.—ldeile lui Thorn- 
ton despre domnitor şi boierime.— Despre capul statului.— Boierimea. 

CAP. XII.—Locul lui C. Golescu în istoria literaturii româneşti, 

Curs de Limba Română pentru Invățământul Secundar 


şi Normal. 


1. Carte de Limba Română pentru Clasa I. 


\ 
Secundară și Normală. 


2 » E i F pentru Clasa II. 
Secundară și Normală, 
3 i ii și îi pentru Clasa II. 
Secundară și Normală. 
4. un P ii FI pentru Clasa IV. 
Secundară. 
5 n n n “ n Clasa V. 
Secundară. 
6. n 1 si „i IT Clasa VI. 
Secundară 
1. n n H 1! 1! Clasa VIL 
Secundară. 


Toate cu ilustraţii. 


EDITURA „NAȚIONALA”, Strada Sf. Vineri, 12 

PETRE V, HANEȘŞ 


m. 


I. Studii de literatură română 


EDIȚIA II-s 





Cum trebue scrisă Istoria Literaturii Române? — Ediţii 
de texte. — Din ineditele lui.Gh. Asachi. — M. Kogălni- 
ceanu. — N. Bălcescu. — O polemică între Ardeleni şi Mol- 
doveni. — B. P. Hasdeu. — Iliada în româneşte. — I. Ghica şi 
I. Creangă. — Delavrancea portretist literar. — Scriitorii şi răs- 
boiul independenţei. — C. Negruzzi şi prozatorii de azi. — 
Două recensii (J. B. Hétrat, Al. Gherghel). — Vlahuță şi limba 
literară. — Motivele literaturii populare în literatura cultă. — 
Alexandru Lahovari ca orator, 





Il. Studii literare 


Poetul Basarabean Al. Mateevici. — Tinereţea lui M. Kogăl- 
niceanu. — D. Bolintineanu. — Scrierile lui I. Ghica. — Intre 
nuvelă şi istorie (Gh. Asachi). 


EDITURA ALCALAY—————— PREŢUL LEI 40 


III. Studii și Cercetări 


Eliade Rădulescu, Echilibrul între antiteze. — Constantin 
Golescu, — Gh. Sion. — Cezar Boliac poet. — Evangeliarul ro- 
mânesc dela 1561 în comparaţie cu cel slavonesc. — O vreme 
de înflorire a predicei religioase, — Constantin Brâncoveanu 
şi Mitropolitul Antim. — Manuscriptele dela Blaj ale Hronicului 
lui Cantemir. — Şcolari şi studenţi români la Geneva. — Sa- 
muel Micu, M. Kogălniceanu, C. Negruzzi. — B. P. Hasdeu 
folklorist. — Ediţiuni populare de scriitori români. 


EDITURA CARTEA ROMANEASCA ——— PREŢUL LEI 75 | 

Ediţiuni de Scriitori Români 


pentru reeditare. 


1. ANTIM ÎVIREANU Predici. 
2. Constantin Gorescu /nsemnare a călătoriei mele. 
3. M. KOGĂLNICEANU Scrisori (1834 — 1849). 


4, Cezar Bociac Meditaţii şi Poezii. 

5. N. BăLcescu Manualul Bunului Român. 

6 Ar. Russo Scrieri. 

7. D. BoLINTINEANU Călatorii, vol. I. (Pe Dunăre şi în Bulgaria- 

In Egipt şi Palestina, 

8.: ȘI 3 vol. 1I. (La Românii Macedoneni- 

In Asia Mică—ln Mol- 
dova). 

9. lon Ghica Scrieri, vol. |. (Partea I din Convorbiri 

Economice). 

10. , H A vol. II. (Partea II şi III din Con- 

vorbiri Economice). 

11.» îi e vol. III. (Scrisori către V. Alecsan- 

dri). 

D.s n P vol. IV. (Amintiri din Pribegie, A- 
cademice, O cugetare politică, Pământul 
şi omul, Ochire asupra ştiinţelor, Despre 
căile noastre de comunicaţie, Invăţătura 
publică etc., etc. 

13. Gu. Sion Proză (Suvenire contemporane). 

14, m Poezii. 

15. Gu. Asachi Nuvele Istorice. 


16. ELiapeE RĂDULESCU 
17. B. KATARGIU Discursuri parlamentare. 


Echilibrul între antiteze (2 volume) 


` 


| 18. AL. MATEEVICI Poezii, 

Formarea opinlunii franceze Vol. I. — Introducere. Imprejurările cari 
asupra României în secolul au prilejuit ideia propagandei franco-ro- 
al XIX-lea mâne în folosul naţionalităţii noastre.— 
Partea I: Epoca de pregătire. Cunoaşte- 
rea problemei românești în Franţa. — Capitolul 1: Cele dintâi ştiri 
despre ţările şi poporul românesc. — Capitolul Il: Presa franceză 
dinainte de 1840 și chestiunea ţărilor româneşti. — Saint Marc Girar- 
din. — Spiritul anti-rus în fața opiniunii franceze. — Le National. — 
Capitolul Il]: Precizarea problemei româneşti din punct de vedere 
european. — Răspândirea cunoștințelor despre Români. — Situaţia lor 
faţă de puterea protectoare. — Lejeune. — Labattut. — Thovenel. — R. 
Perrin. — „Dernieres intrigues de la Russie en Valachie et en Mol- 
davie“. — „Poids de la Moldo-Valachie dans la question d'Orient“. — 
Capitolul IV: Caracterul național-român al acţiunii de propagandă. — 
Românii în Franţa: lon Ghica şi V. Alecsandri la Paris, Studiul lui 
M. Anagnosti, M Kogălniceanu la Luneville, „Histoire de la Valachie“. 
Al. Russo. — Capitolul V: Rapoarte consulare şi corespondența 
diplomatică franco-română — Problema românească din punct de 
vedere al dreptului internaţional. 


Vol II. — Acțiunea franco-română pentru cauza românească. 
Capitolul I: Asgitaţiuni în legatură cu chestiunea lăuntrică a Ţărilor 
Româneşti. — Pro şi contra influenţei rusesti în Princinate — Vicontele 
de Gramont. — Anonimii din 1841. 1842 şi 1846. — Capitolul II. Analiza 
problemei româneşti. Demidof. — Alte publicațiuni mai mărunte. 
Canitolul NI: Alte scrieri de propagandă. Moldavie 1843 — Caru-boi, 
1843. — Stanislas Bellanger, X. Marmier. — Capitolul IV : Preceptorii. — 
Popularizarea problemei româneşti în întregime. — Vaillant şi onera 
lui „La Romanie“. — Capitolul V: Propaganda orală — 7. Câmpi- 
neanu. — Capitolul VI: Acţiunea tinerilor Români dela Paris. — So- 
cietatea studenţilor români. — Canitolul VII: Presa franceză 'şi pro- 
blema românească după 1840. — Marii publicişti filo-români. Regna- 
ult (1813). — Saint Martin (1874). — Hippolyte Desprès (1848). Capi- 
tolul VI'!:— Rapoarte consulare şi cnrespondența diplomatică dela 
1840 înainte. — Adolph Billecocg. — Judecata diplomaţiei franceze în 
preajma revoluţiei noastre dela 184%. 


EDITURA SCRISUL ROMÂNESC, CRAIOVA ————— LEI 300 
Volumul III, sub tipar. 





Cuvântăr! | 
Sufletul românesc in Basarabia de astăzi. — Cultul 
limbii şi literaturii naţionale. — Poezia şi muzica populară. — Rela- 
ţiunile franco-rumâne în lumina secolului al XIX-lea. — Nicolae Bál- 
cescu la Paris. — Vasile Alecsandri ca propovâduitor al ideii latine. — 
Septuagenarul „Gazetei Transilvaniei“. — Comemorarea Regelu, 
Ferdinand. i 

Locul limbii române în învăţământul secundar . . . . Vasile V. Haneș 
Mihail Eminescu începător . .. . . .. Petre V. Haneș 
Dicţionarul de rime al lui Mihail Eminescu . . . . . Barbu Lăzăreunu 
Mărturii în legătură cu originea lui Mihail Eminescu . . D. Murdraşu 
Biografia lui Ur. Alexandrescu (Contribuţii) . . . Remus Caracaș 
Poetul D. N. Safir . . . M. Stăncescu 

I. Eliade-Rădulescu (un precursor al criticei române) . - B. Kanner 
Centenarul „Curierului Românesc“ . ... .  . .. . M., Stăncescu 
Gramatica lui L Eliade-Rădulescu - .. ssns ssu y 5 
Constantin (Dinicu) Golescu . . i. i 


Sfârşitul veacului al XVill-lea în țările noastre ‘după ` . 
descrierea călătorului Heinrich von Reimers . . . . Gh. Cardaş 


Vechile noastre Cazanii ....,..,.... . . . . Petre V. Hanes 
Câţivă poeți olteni actuali . ...... „so ee d Horia-Rădulescu 
Traduceri din literatura română în ungureşte «<... A P. Todor 
M. Eminescu student la Berlin .....,.., , .. . 4, V. Pătrășcanu 

Hippolyte Taine (în franţuzește) . e... a. Léo Bachelin 
Vieaţa şi opera poetei italiene Ada Negri e a... Natalia Prejbeanu 
Bossuet in traducerea lui Eufrosin Poteca .. . Petre V. Haneş 

